
ISTORIA,  ISTORICII,  DILEMELE  ŞI  OPŢIUNILE  LOR  * 


Rîndurile  de  faţă  nu  au  alt  rost  decît  de  a  preveni  pe  tinerii  care  vor  să  se 
.  ocupe  de  istorie,  cît  de  grea  este  această  interpretare  şi  cîte  obstacole  presupune. 
Ele  mai  vor  să  avertizeze  pe  cititorul  de  rînd  că,  atunci  cînd  citeşte  o  carte  de 
istorie,  trebuie  să  fie  pregătit  să  conlucreze  cu  autorul  pentru  a  ajunge  la  con¬ 
cluzii  sigure,  indubitabile,  iar  la  nevoie  să  ştie  să  lase  loc  pentru  informaţii  supli¬ 
mentare  înainte  de  a-şi  forma  o  convingere.  Să  ştie  ce,  şi  pe  ce  dovezi,  pe  ce  cri¬ 
terii  să  ia  unele  fapte  drept  literă  de  Evanghelie,  şi  cum  să-şi  motiveze  refuzul 
unor  concluzii  cînd  acestea  nu  prezintă  suficiente  garanţii  că  ar  fi  literă  de 
Evanghelie. 

Este  de  la  sine  înţeles  că  a  face  evidente  oricui  aceste  pretenţii,  enunţate  mai 
sus,  nu  e  un  lucru  uşor,  şi  nu  e  în  intenţia  noastră  să  pretindem  că  vom  epuiza 
tema,  sau  măcar  că  o  vom  expune  ţinînd  seama  de  toată  extensiunea  ei,  identifi- 
cîndu-i  toate  jaloanele  de  care  are  nevoie  cititorul  pentru  a  citi  o  carte  de  isto¬ 
rie,  sau  a  scrie  el  însuşi  una.  îi  vom  descoperi  totuşi  cîteva  din  dilemele  cu  care 
se  confruntă  istoricul  în  cercetarea  şi  în  scrierea  istoriei,  dileme  care  vor  fi  sufi¬ 
ciente  pentru  a-1  face  pe  cititor  să  înţeleagă  cît  e  de  pretenţios  domeniul,  şi  cît 
e  de  necesar  să-şi  înmulţească  el  însuşi  numărul  uneltelor,  pentru  a  putea  înţelege 
ceea  ce  scriu  alţii. 

In  mod  curent  istoria  e  definită  ca  totalitatea  faptelor  i>etrecute,  iar  cei 
care  le  identifică,  le  clasifică  şi  le  interpretează  sînt  istoricii.  Aceasta  fiind  cea 
mai  simplă  dintre  definiţii,  e  şi  cea  mai  limpede.  Istoria  e  alcătuită  din  fapte. 
Istoricul  operează  cu  fapte.  Faptele  au  darul  de  a  nu  mai  putea  fi  nici  schimbate, 
nici  contrazise.  Ele  doar  se  înregistrează.  S-au  petrecut.  Sînt  fapt  împlinit.  Isto¬ 
ricul  nu  face  istoria,  ci  o  constată.  Ea  e  întotdeauna  în  trecut.  In  cursul  ei  nu  se 
mai  poate  interveni.  Chiar  şi  istoria  contemporană  devine  trecut  de  îndată  ce  s-a 
petrecut.  Orice  ieri  e  istorie.  Istoricii  sînt  datori  să-l  prezinte  aşa  cum  a  fost.  E 
condiţia  sine-qua-non  a  istoricului.  Fără  aceasta  devine  romancier.  Orice  azi  e 
istorie  care  se  face  secundă  cu  secundă,  pe  măsură  ce  secundele  rămîn  în  urmă. 

Aceste  adevăruri  simple  au  fost  şi  au  trebuit  să  fie  constatate  şi  exprimate 
întocmai  aşa,  pentru  a  se  şti  cu  exactitate  ce  are  de  făcut  istoricul.  „Ceea  ce 
vreau  eu,  sînt  faptele**,  spunea  istoricul  Grodgring  (în  Hard  Times),  Celebrul 
istoric  german  Ranke  spunea  în  1830  că  datoria  istoricului  „este  de  a  arăta  cum 
a  fost**.  Empirismul  englez,  de  la  J.  Locke  la  Bertrand  Russel,  a  aplicat  prin¬ 
cipiul  şi  în  filozofie.  Un  dictum  celebru  al  unui  ziarist  englez,  H.  Scott,  sună 
astfel:  „Faptele  sînt  sacre;  părerea  este  liberă**.  Există  şi  un  celebru  dicton  latin: 
„Contra  facta  non  valet  argumenta**. 

Acordul  asupra  acestor  premize  este  unanim. 

Va  trebui  totuşi  să  încercăm  o  dezamăgire.  Dacă  rămînem  numai  la  istorie 
ca  înregistrare  a  faptelor,  lucrurile  nu  sînt  chiar  atît  de  simple.  Istoricul,  ca  secre¬ 
tar  al  istoriei,  pare  a  nu  mai  fi  tocmai  necesar.  Cu  mijloacele  moderne  de  memo¬ 
rizare  în  computer,  el  ar  fi  chiar  în  situaţia  de  a  nu-şi  mai  avea  rostul.  Profe- 


*  Conferinţă  ţinută  în  faţa  studenţilor  teologi  de  la  Institutul  Teologic  Uni¬ 

versitar  din  Sibiu,  în  ziua  de  30  ianuarie  1988. 


4 


MITROPOLIA  ARDEALULUI 


siunea  ar  fi  ameninţată  de  dispariţie.  Istoria  s-ar  scrie  singură.  La  un  moment 
dat  s-ar  şi  citi  şi  rezuma  singură,  şi  s-ar  servi  în  regeşte  pe  măsura  trebuinţelor 
unei  educaţii  strict  necesare  pentru  intrarea  în  cultură,  pentru  militari  şi  strategi 
şi,  eventual,*  pentru  planificatori,  deşi  vom  vedea  că,  în  această  privinţă,  învăţă¬ 
mintele  istoriei  nu  sînt  socotite  întotdeauna  prea  eficiente. 

Asupra  acestor  teme  au  meditat  mulţi  istorici.  Vom  porni  de  la  imul  englez, 
poate  şi  pentru  motivul  că  e  mai  puţin  cunoscut  la  noi,  Edward  Hallet  Carr 
(n.  1892).  Consideraţiile  lui  şi  ale  altora  ne-au  stimulat  propria  meditaţie. 

In  lume,  în  natură,  în  toate  aspectele  vieţii,  ca  şi  în  cercetarea  lor  cu  aju¬ 
torul  tuturor  disciplinelor,  inclusiv  al  teologiei,  totul  e  o  alcătuire  de  lucruri 
simple,  care  se  complică  prin  interdependenţă.  Interdependenţa  în  cercetarea 
istorică  e  obligatorie.  Istoria  e  o  disciplină  pentru  ea  însăşi,  dar  nu  se  poate 
face  în  izolare.  Interdependenţa  faptelor  unele  de  altele  cere  o  cercetare  inter- 
disciplinară.  Iată  ce  spune  despre  aceasta  profesorul  acad.  Ştefan  Pascu:  „Istoria 
aşa  cum  a  fost  înţeleasă  şi  mai  este  înţeleasă  de  unii  istorici,  în  sensul  faptului 
istoric  circumscris,  izolat  de  fenomenul  socio-istoric  complex,  este  lipsită,  în  mare 
măsură,  de  adevărata  sa  semnificaţie  şi,  ca  urmare,  nu  .oferă  răspuns  integral 
problemelor  fundamentale.  Cu  ălte  cuvinte,  nu  satisface  pretenţiile  justificate  ale 
celor  ce  urmăresc  să  înfăţişeze  viaţa  complexă  a  făuritorilor  istoriei,  oameni  în 
toate  ipostazele  vieţii  lor:  eforturile  şi  realizările,  sacrificiile  şi  înfrîngerile,  izhîn- 
zile  şi  aspiraţiile.  Pentru  a  cunoaşte  în  complexitatea  ei  viaţa  oamenilor,  aşa  cum 
se  înfăţişa  ea  plurivalentă  şi  de  multe  ori  complicată,  se  cuvin  cu  necesitate  adău¬ 
gate  faptului  istoric  singular  şi  sec  alte  ştiinţe,  înrudite  sau  chiar  mai  puţin 
înrudite,  într-o  asociere  armonioasă  şi  echilibrată,  logică  şi  legică:  demografia 
istomcă  şi  geografia  istorică,  sociologia  şi  politologia,  economia  şi  psihologia  etc. 
etc.  Ceea  ce  defineşte  conceptul  de  inter  şi  pluridisciplinaritate.  Cunoscînd  popu¬ 
laţia,  sub  toate  aspectele  sale,  cantitative  şi  calitative,  necesităţile  şi  posibilităţile 
sale  de  viaţă  şi  de  afirmare,  cu  caracteristicile  de  vîrstă  şi  de  sex,  se  va  înţelege 
mai  limpede  necesitatea  orientării  politico -economice  în  funcţie  de  structurile  pluri¬ 
valente  ale  populaţiei.  Condiţiilor  de  relief,  la  rîndul  lor,  chiar  dacă  nu  sînt  hotă- 
ritoare  în  viaţa  colectivităţilor  umane,  nu  li  se  poate  nega  influenţa  în  nume¬ 
roase  manifestări  ale  acestor  colectivităţi:  dezvoltarea  culturală,  înfăţişarea  fizico- 
biologică,  structuri  familiale,  obiceiuri  şi  credinţe,  reacţii  în  diferite,  ipostaze  ale 
vieţii,  ceea  ce  înseamnă,  în  acelaşi  timp,  şi  sociologie  şi  biologie. 

Asocierea  logică  a  mai  multor  ştiinţe  în  explicarea  fenomenului  istoric  com¬ 
plex  poate  fi  comparată  cu  o  casă  cu  pereţi  mobili  care  pot  fi  înlăturaţi  pentru 
ca  substanţa  ştiinţifică  să  poată  circula  în  voie  şi  după  nevoi.  Pereţii  mişcători 
în  locul  sertarelor  şi  săltăraşelor  despărţitoare,  care  nu  permit  asemenea  circu¬ 
laţii  şi  asociaţii  de  substanţă  ştiinţifică  din  disciplinele  înrudite**.^  Tot  acad.  Ştefan 
Pascu,  pe  aceeaşi  linie,  arată  că  istoria  trebuie  să  fie  o  „ştiinţă  totală,  în  sensul 
de  cuprirdere  a  omului-colectivitate  sau  a  colectivităţii  umane  de  pretutindeni  şi 
de  totdeauna,  în  toate  manifestările  sale  esenţiale  şi  în  toate  ipostazele  existenţei 
sale:  ştiinţă  ce-şi  întemeiază  existenţa  pe  izvoare,  cit  mai  numeroase  şi  cit  mai 
variate,  „materia  primă‘*  a  istoriei,  fără  a  se  mulţumi  cu  „toaleta  documentelor'*, 
deoarece  istoria  e  viaţă  complexă,  iar  izvorul  nu  poate  cuprinde  decît  o  parte  din 
această  complexitate  a  vieţii  istorice.  De  aceea,  izvoarele  trebuie  pătrunse  şi  înţe¬ 
lese,  judecate  şi  analizate;  istoria  pretinde,  cu  alte  cuvinte,  să  fie  înfăţişaţi  oamenii 
vii,  cu  năzuinţele  şi  străduinţele  lor,  cu  idealurile  şi  aspiraţiile  lor  general-umane". 

Iată  de  ce,  autorul  reia  pe  bună  dreptate  sintagma:  „nu  există  istorie  fără 
erudiţie".^ 


1  Tribuna,  nr.  16,  1987,  p.  3. 

2  Acad.  Ştefan  Pascu,  Conştiinţa  istoriei  şi  conştiinţa  istoricului,  în  „Scînteia“, 
14  ian.  1988,  p.  4. 

Acad.  Ştefan  Pascu  îşi  continuă  preocupările  pe  aceeaşi  temă  în  „Tribuna**, 
nr.  32,  11  aug.  1988,  p.  2,  socotind  grave  întrebările:  Ce  este  istoria?,  şi  Cum  tre¬ 
buie  scrisă  istoria?  Accentul,  şi  în  acest  studiu,  cade  tot  pe  necesitatea  informaţiei, 
cît  mai  largi,  urmată  de  opera  de  inteligenţă,  de  artă  şi  de  talent  a  istoricului, 
cum  spunea  N.  lorga.  „Fiecare  generaţie  „reface"  istoria,  însă  nu  pe  ruine,  ci  pe 

Ignorarea  interdependenţelor  poate  duce  fie  la  inexactitate,  fie  la  unilate¬ 
ralitate,  de  unde  ies  toate  ereziile  ştiinţelor  şi  ale  filozofiilor,  şi  din  care  se 
naşte  simplificarea  cea  mai  curentă  şi  mai  intratabilă,  care  se  numeşte  fanatismul, 
oare  nu  e  neapărat  un  fenomen  strict  religios.  Fanatismul  e  reducerea  radicală  a 
unei  convingeri  la  expresia  ei  cea  mai  simplă,  scoasă  din  contextul  interdepen¬ 
denţelor.  Aceasta  e  diferenţa  dintre  adevăr  şi  fanatism. 

Teologia  are  totuşi  multe  afinităţi  cu  istoria,  ca  metodă  de  cercetare,  fără 
să  mai  socotim  că,  deşi  de  esenţă  atemporală  şi  fiind  alcătuită  din  adevăruri  veş¬ 
nice  şi  metafizice,  e  totuşi  o  apariţie  în  timp,  în  perioade  istorice,  în  contexte  de 
cultură  şi  de  civilizaţie,  de  mentalităţi  şi  de  realităţi  sociale  şi,  mai  ales,  e  în 
primul  rînd  destinată  a  fi  instrument  de  orientare  în  istorie.  Metaistoria  se 
pregăteşte  în  istorie.  De  aceea  tema  interesează  şi  pe  teologi. 

Ceea  ce  vreau  să  propun  totuşi,  nu  e  un  material  cu  o  funcţie  pentru  vreo 
disciplină  anume.  în  cea  mai  mare  parte  pentru  istorie,  dar  nu  numai  pentru  ea. 
Istoria  va  fi  doar  un  pretext  pentru  a  propune  un  exerciţiu  de  gîndire  oare  să 
poată  fi  util  oricărei  discipline,  şi  chiar  şi  orientării  în  viaţă.  Aş  putea  zice  că 
intenţia  mea  e  să  lansez  o  invitaţie  în  toate  domeniile  de  cercetare,  în  sensul  acelei 
biblice:  „Mai  la  admc*\ 

Am  vorbit  la  început  de  fapte.  Ei  bine,  oa  primă  metodă  de  lucru,  sîntem 
invitaţi  acum  să  nu  ne  oprim  la  primele  fapte,  ci  să  conexăm  mai  multe  fapte. 
O  minte  bine  lucrată  trebuie  să  fie  gata  pentru  aceasta.  E.  H.  Carr,  după  ce  ne-a 
prezentat  definiţiile  simple  de  la  început,  ne  va  surprinde  de  îndată  prin  con¬ 
sideraţii  care  complică  lucrurile  şi  aproape  că  le  încurcă. 

Iată  ce  afirmaţie  face  el,  după  ce  ne-a  spus  că  faptele  sînt  totul:  nu  toate 
faptele  din  şi  despre  trecut  sînt  fapte  istorice.  Unele  sînt  simple  fapte,  altele  sînt 
fapte  istorice.  Istoricul  care  înregistrează  doar  faptele,  îşi  face  doar  datoria.  Cum 
ar  mai  fi  istoric,  dacă  ar  da  o  dată  greşită  despre  anul  unei  bătălii?  Dar  să  fie 
aceasta  esenţialul  meseriei  de  istoric?  Inregistrînd  faptele,  prezintă  istoria?  Nu, 
zice  Carr.  Acestea  sînt  doar  roateriailul  despre  istorie,  nu  istoria  însăşi.  Ca  să  fie 
istorice,  faptele  trebuiesc  lucrate,  interpretate. 

Şi  iată  ce  spune  mai  departe,  referitor  la  dictumul  lui  H.  Scott  .Japtele 
sînt  sacre"\:  Cine  nu  ştie  azi  că  ziariştii,  ca  să  influenţeze  opinia  publică,  selec¬ 
tează  şi  aranjează  faptele.  Aşadar,  nu  este  adevărat  că  faptele  vorbesc  prin  ele 
însele.  Ele  vorbesc  prin  istoricul  care  le  selectează.^ 

începe  să  devină  interesant!  Noi  toţi  ştiam  că  faptele  vorbesc  prin  ele  însele. 
Ştiam  chiar  că  faptele  au  o  anumită  încăpăţînare  a  lor,  din  care  nu  le  poţi 
scoate.  Şi  totuşi  Carr  spune  dezinvolt,  oa  şi  cum  ar  fi  un  lucru  de  la  sine  Înţeles: 
„Acest  lucru  este,  desigur,  neadevăraV*.  Of  course!  Cînd  se  plasează  într-un  text 
acest  of  course,  e  ca  şi  cum  ai  spune  că  e  evident  pentru  oricine,  şi  că  ceea  ce  se 
spune  nici  nu  mai  trebuie  demonstrat. 

Noi  parcă  am  avea  totuşi  nevoie  de  puţină  demonstraţie.  De  altfel  Carr  ştie 
acest  lucru.  Şi  ne-o  va  oferi.  Şi  mă  tem  că  va  trebui  să  i-o  acceptăm.  Să  vedem. 

Faptele  —  zice  el  —  vorbesc  numai  cînd  le  cheamă  istoricul  să  vorbească. 
El  decide  căror  fapte  să  le  ofere  tribuna,  şi  în  ce  ordine  sau  în  ce, context.  Se  pare 
că  Pirandello  a  spus  că  un  fapt  e  ca  un  sac:  nu  se  va  ridica  să  stea  în  picioare, 
decît  cînd  pui  ceva  în  el! 

Aşadar,  nu  toate  faptele  sînt  istorice.  Istoricul  decide  care  sînt  şi  care  nu 
sînt  istorice.  Mulţi  au  trecut  Rubiconul  în  viaţa  lor,  dar  numai  trecerea  lui  Cezar 
e  fapt  istoric.  Aşa  ar  fi  la  noi  cu  trecerea  Carpaţilor  spre  Transilvania  de  către 
Mihai  Viteazul,  sau  în  ambele  sensuri  de  către  Badea  Cîrţan.  Cîte  astfel  de  treceri 
n-au  fost  deloc  istorice,  sau  pot  deveni  Istorice  numai  luate  împreună  ca  fenomen 
al  unităţii  naţionale,  dar  nu  ca'  evenimente  individuale.  Istoricul  e,  prin  urmare, 
cel  care  selecţionează  faptele  istorice. 

Fapte  sînt  totuşi  toate.  Carr  nu  face  această  remarcă  în  mod  expres,  dar 
trebuie  să  reţinem  şi  acest  lucru.  Trebuie  să  reţinem  şi  altceva:  că  nu  toţi  istoricii 


cuceririle  generaţiei  de  dinainte**,  verificate  şi  îndreptate,  cînd  e  cazul,  pe  infor 
maţiile  mai  noi,  pe  cuceririle  generaţiei  prezente. 

3  E.  H.  Carr,  What  is  History,  Penguin  Books,  1983,  p*  11. 

selecţionează  aceleaşi  fapte  istorice:  unii  le  selecţionează  pe  unele  şi  le  ignoră  pe 
altele,  deci  opţiunile  lor  pot  să  nu  concorde.  Aici  apar  determinantele  de  ordin 
opţional:  naţional,  social,  ideologic  etc.  şi  toate  concurează  la  selecţionarea  faptelor 
istorice  pentru  ei,  dar  cu  ignorarea  altora  care  pot  fi  istorice  pentru  alţii.  Desigur, 
răspunsul  la  aceasta  ar  fi  simplu.  Din  nou  simplu.  Adevăratul  istoric,  care  face 
istorie  adevărată,  este  acela  care  ţine  seama  în  mod  egal,  de  toate  faptele  şi 
aplică  criterii  obiective  în  selecţionarea  lor.  Dar  şi  aici  intervine  o  nouă  piedică. 
Există  criterii  obiective  absolute?  Cine  le-a  fixat?  Cine  la  face  obligatorii? 

Fiind  criterii  obiective,  deci  absolute,  ar  trebui  să  fie  prin  chiar  acest  fapt 
obligatorii.  Dar  cine  va  putea  împiedica  utilizarea  de  către  istoric  şi  a  unor 
criterii  subiective?  Un  astfel  de  istoric  s^ar  descalifica,  se  poate  spune.  Dar  de  ce 
să  nu  se  descalifice  şi  unele  fapte  care  au  fost  tot  subiective?  De  pildă  o  invazie. 
Istoricul  care  reclamă  un  drept  al  naţiunii  sale  pe  baza  unei  invazii,  e  obiectiv? 
Argumentul  lui  e  valabil? 

Opiniile  istoricilor  în  legătură  cu  faptele  încep  să  coincidă  în  ultima  vreme. 
Iată  ce  spune  un  cunoscut  istoriograf  şi  istoric  român,  Al.  Zub,  în  privinţa  aceasta: 
„Adevărurile  factologice,  de  amănunt,  au  de  obicei  o  viaţă  scurtă.  Ele  ţin  de 
hazardul  descoperirilor  şi  sînt  susceptibile  de  modificare  prin  alte  descoperiri**.  An- 
ticipînd  ceea  ce  vom  discuta  şi  noi  în  cele  ce  urmează.  Al.  Zub  continuă:  „Adevă¬ 
rurile  de  viziune  şi  de  interpretare  sînt  mai  durabile**.^ 

..Viziunea  şi  interpretarea"  presupun  evaluarea  critică  a  faptelor.  Evaluarea 
internă,  hermeneutica,  are  drept  sarcină  stabilirea  gradului  de  autenticitate  a  in¬ 
formaţiilor  cuprinse  în  izvoare.  Autenticitatea  la  rîndul  ei  se  stabileşte  prin  cer¬ 
cetarea  interdisciplinară,  prin  folosirea  unor  izvoare  auxiliare,  care  fac  ca  faptele 
să  fie  interdependente.  Le  putem  studia  dintr-un  punct  de  vedere  şi  ne  spun 
ceva,  dar  din  mai  multe  puncte  de  vedere  ne  pot  spune  altceva.^ 

Iată  cum  lucrurile  încetează  de  a  mai  fi  simple.  De  aceea  s-a  putut  scrie  o 
Istorie  a  Transilvaniei  ca  cea  de  la  Budapesta  din  1987.  Istoricii  unguri  au  selec¬ 
ţionat  fapte  care  să  le  convină,  ignorînd  alte  fapte  care  nu  le  conveneau,  deci 
ignorînd  totalitatea  faptelor  care,  luate  împreună,  spun  cu  totul  altceva  decît 
spun  istoricii  unguri.  Dar,  în  cazul  acesta,  mai  are  dreptate  Carr  cînd  susţine  că 
fapte  istorice  sînt  numai  cele  selecţionate  ca  atare  de  către  istoric?  Iată  o  nouă 
dilemă.  Trecem  din  una  în  alta.  Selecţionarea  poate  fi  subiectivă.  In  cazul  acesta 
vom  mai  putea  obţine  vreodată  o  istorie  obiectivă,  adevărată?  Mai  e  posibilă  o 
asemenea  istorie,  una  valabilă  pentru  toţi,  din  toate  timpurile?  Sau  trebuie  să  ne 
împăcăm  cu  istorii  diferite,  deci  cel  puţin  inexacte,  dacă  se  referă  la  aceleaşi 
fapte.  Rămîne  să  aibă  dreptate  P.  Chaunu,  care  spune  că  există  cam  tot  atîtea 
istorii  cîţi  istorici? 

Jerzy  Topolski,  deşi  ştie  ca  şi  alţi  istorici,  precum  A.  Prochnik,  W.  Kula, 
că  valorizarea  subiectivă  e  uneori  greu  de  evitat,  totuşi,  gîndindu-se  probabil  la 
situaţia  în  care  aceasta  ar  fi  de  rea  credinţă,  spune  că  „trebuie  dezaprobată  orice 
atitudine  apreciativă  care  trece  sub  tăcere  faptele  incomode,  deşi  cercetarea  între¬ 
prinsă  ar  impune  să  se  vorbească  despre  ele.  La  fel  trebuie  respinse  toate  selec¬ 
ţiile  unilaterale  ale  consecinţelor  faptelor  examinate**.  Istoricul,  spunea  încă  în 
sec.  XV,  L.  Vaila,  trebuie  să  fie  obiectiv,  să  nu  deformeze  trecutul  prin  „studium", 
„odium“,  sau  „vanitas".^ 

Ce  mare  răspundere  e  să  fii  istoric! 

Iată  cum,  sarcina  istoriei  ca  ştiinţă  se  descoperă  a  fi  complicată  şi  aflată  sub 
ameninţări  de  mari  proporţii.  Ea  poate,  prin  selecţionare,  intenţionată  sau  nu,  să 
falsifice  foarte  uşor  istoria,  dacă  nu  există  un  minister  internaţional  al  selecţio¬ 
nării.  Şi  nu  există.  Şi  nici  nu  poate  exista.  Am  pus  punctul  pe  i.  Problema  e  deci 
a  selecţionării  obiective.  Cînd  aceasta  nu  e  evidentă,  spre  norocul  adevărului, 
apar  controversele  între  istorici.  Pînă  în  prezent,  din  păcate,  nu  avem  alt  for  de 
justiţie  în  afară  de  controversa  istorică,  controversa  între  istorici.  Cîştigă  acela 
care  aduce  cît  mai  multe  fapte,  şi  care  le  leagă  între  ele  în  modul  cel  mai  evident 
logic  şi  adevărat.  Şi  în  cît  mai  multe  ţesături  de  interdependenţă. 


4  Demnitatea  angajării  istoricului,  în  rev.  „Ateneu",  nr.  5,  1988,  p.  16. 

5  Vezi  şi  Jerzy  Topolski,  Metodologia  istoriei.  Bucureşti,  1987,  p.  34 — 35. 

6  Idem,  p.  57,  448. 

Dar  nici  acest  cîştig  nu  e  validat  de  vreun  for  care  să  aibă  această  funcţie, 
această  putere.  Singura  mîngîiere  e,  că  la  o  concluzie  logică,  evidentă,  bazată  pe 
totalitatea  faptelor  cunoscute,  se  raliază  numărul  cel  mai  mare  de  istorici. 

Dar  mai  rămîn  şi  dezidenţi.  Aceştia  apelează  în  continuare  la  fapte  implicite, 
la  priorităţi  în  judecarea  faptelor  şi,  mai  ales,  la  explicaţia  subiectivă  a  unor 
fapte  pentru  care  nu  întotdeauna  există  unanimitate,  din  lipsa  mijloacelor  absolute 
de  evaluare.  Aşadar,  oricum,  mai  rămîn  fisuri.  Uneori  slnt  folositoare,  pentru  că 
lasă  deschise  porţile  şi  spre  alte  interpretări,  dar  alteori  sînt  adevărate  dezastre 
pentru  că  blochează  adevărul.  încă  o  dată  apare  latura  subiectivă:  depinde  care 
sînt  intuiţiile  şi  simţămintele  istoricului.  Vom  mai  vorbi  despre  aceasta  mai 
încolo. 

Cît  de  mult  ne-am  depărtat  de  situaţiile  simple  enunţate  la  început,  cînd 
fapta  era  suficientăl  E  cazul  oare  să  renunţăm  la  ea?  Să  nu  mai  fie  adevărat  că 
„fapta  e  un  lucru  sacru**,  şi  că  nu  e  adevărat  că  trebuie  să  pornim  de  la  ea,  şi 
să  ne  bizuim  pe  ea? 

Să  nu  ne  pripim.  Ne  vom  întoarce  şi  la  aceasta.  Dar  înainte  de  a  ne  întoarce, 
să  ne  mai  complicăm  puţin. 

Istoricul  englez  Carr,  care  ne  serveşte  de  pretext  în  această  explorare,  mai 
constată  că  a  crede  că  avem  toate  faptele  la  dispoziţia  noastră,  e  o  iluzie,  A 
spus-o  înaintea  lui  istoricul  J.  B.  Bury:  ^  „Catalogul  faptelor  istorice  din  istoria 
veche  şi  medievală  e  plin  de  lacune**.  Dar  nu  lacunele  sînt  în  fapt  marea  lipsă. 
Ceea  ce  ne  derutează  e  preselecţia  şi  predeterminarea  faptelor,  ceea  ce  aduce  în 
cimpul  cercetării  istorice  doar  fragmente  de  realitate.  Se  dă  exemplu  Grecia  din 
sec.  V.  î.d.Hr.,  despre  care  istoricii  vorbesc  reducînd  totul  la  Atena,  o  cetate  şi 
un  stat  unic,  ignorindu-se  Sparta,  Corintul,  Theba  şi  Persienii,  sclavii,  şi  desigur 
şi  alte  neamuri  şi  realităţi  sociale  din  secolul  respectiv  din  Grecia.  O  astfel  de 
istorie  nu  e  istoria  adevărată  a  Greciei. 

Tot  aşa  e  şi  cu  istoria  Evului  Mediu.  Toate  informaţiile  noastre  cu  privire 
la  Evul  M^iu  sînt  preponderent  cu  privire  la  religie,  ca  şi  cum  toată  lumea  s-ar 
fi  ocupat  în  acea  vreme  numai  de  religie.  De  ce?  Pentru  că  toţi  cronicarii  erau 
călugări.  Ei  vedeau  totul  prin  prisma  interesului  şi  preocupărilor  lor.  în  felul 
acesta,  o  mare  masă  de  alte  fapte  şi  preocupări,  în  cea  mai  mare  parte  laice,  ne-au 
rămas  necunoscute.  Iată  de  ce,  scrie  profesorul  G.  Barraclough:  ®  „Istoria  pe  care 
o  citim,  deşi  bazată  pe  fapte,  este,  strict  vorbind,  completamente  non  factuală, 
fiind  doar  o  serie  de  judecăţi  acceptate**. 

In  cazul  de  faţă,  aşa  stau  lucrurile  cu  accepţia  preocupărilor  strict  religioase 
din  Evul  Mediu.  Şi  mai  grav,  într-o  manieră  ironică,  s-a  exprimat  celebrul 
Lytton  Strachey:  ^„Ceea  ce  i  se  cere  istomcului  e,  în  primul  rînd,  ignoranţa,  igno^ 
ranţa  care  simplifică  şi  clarifică,  selectează  şi  omite**.  Mergînd  pe  aceeaşi  linie, 
Carr  spune  şi  el  că  se  consolează,  citind  pe  istorici,  că  „sînt  atît  de  competenţi, 
în  special  pentru  că  sînt  atît  de  ignoranţi  asupra  ternei  pe  care  o  tratează!**  Ne 
dăm  seama  că  astfel  de  consideraţii  nu  ne  ajută  deloc,  să  ne  orientăm  în  filozofia 
şi  metodologia  istoriei.  Mai  degrabă  ne  descurajeazăl 

Am  fi  tentaţi  să  credem  că  această  ignoranţă,  de  care  vorbeşte  Carr,  se  referă 
la  faptul  că  istoricii  în  cauză  nu  au  în  faţă  tot  tabloul  faptelor,  şi  se  rezumă  la 

ceea  ce  au,  la  ceea  ce  s-a  preselectat  pentru  ei.  Intr-o  situaţie  mai  bună  ar  fi 

cei  ce  au  mai  multe  fapte  pe  care  le  selecţionează,  dar  şi  aceştia  au  fost  loviţi  de 
Strachey,  precum  am  văzut  mai  sus.  El  acuză  selecţia,  că  se  face  arbitrar. 

Despre  aceştia  nici  Carr  nu  are  o  părere  mai  bună.  El  consideră  că  în  meto¬ 
dologia  şi  filozofia  istoriei,  „erezia  secolului  al  XlX-lea  a  constat  în  compilarea 
unui  dt  mai  mare  număr  de  fapte  obiective  şi  sigure.  Noi  eram  gata  să  credem 
că  acesta  e  singurul  lucru  care  s-ar  mai  putea  face  spre  a  ieşi  din  dilemă!  Bine 
că  am  tăcut.  Căci  Carr  spune  mai  departe  că,  cel  care  cad©  într-o  asemenea  erezie, 

ar  trebui  să  se  lase  de  meseria  de  istoric  ca  de  o  meserie  rea  (to  give  up  history 

as  a  bad  job),  şi  să  se  apuce  să  colecteze  timbre! 


7  Selected  Essays,  1930,  p.  52. 

8  History  in  a  changing  World,  1955,  p.  14. 

9  Prefaţă  la  ,JEminent  Victorians**,  cf.  Carr,  op.  cit.,  p.  14. 

10  Idem. 

Şi  atunci  unde  e  ieşirea?  Să  fim  sortiţi  împotmolirii  şi  istoria  să  se  dove¬ 
dească  într-adevăr  o  disciplină  imposibilă?  In  cinematografe  ai  mereu  în  faţă 
nişte  lumini  roşii,  marcînd  „ieşirea**,  şi  oricît  de  pe  bîjbîite,  dacă  vrei  să  ieşi  în 
timpul  filmului,  pe  întuneric,  o  găseşti.  Mai  dai  peste  unul,  mai  nimereşti  cu 
degetele  în  ochii  altuia,  dar  dacă  nu-ţi  place  filmul,  ieşi.  De  ce  să  te  intoxici? 
Dar  cum  ieşi,  dacă  vrei  cu  tot  dinadinsul  să  fii  istoric,  dintr-o  asemenea  dilemă? 
Să  fie  sala  fără  lumina  care  marchează  o  ieşire?  Sau  să  nu  aibă  ieşire?  Ar  fi  dra¬ 
matic.  Kafkian. 

Nu.  Să  ne  adresăm  lui  Carr,  care  încearcă  o  ieşire.  Mai  întîi  însă  accentuează 
încă  o  dată  drama,  pentru  a  spune  că  nu  e  uşor  de  găsit  ieşirea.  Il  pune  pe  isto¬ 
ricul  Acton  să  spună  despre  Dollinger:  „E/  n-ar  fi  scris  cu  materiale  imperfecte 
şi,  pentru  el,  materialele  erau  întotdeauna  imperfecte^.  Limpede:  n-a  fost  niciodată 
în  situaţia  corectă  de  a  scrie!  Şi  acum  Carr  încearcă  un  răspuns,  o  ieşire: 

Ceea  ce  a  fost  greşit  (în  sec.  XIX,  cu  erezia  lui,  n.n.),  a  fost  credinţa  în 
neobosita  şi  nesfîrşita  acumulare  de  fapte  grele,  ca  bază  a  istoriei,  credinţa  că 
faptele  vorbesc  prin  ele  însele. 

Faptele  însemnau  mai  ales  documente.  închinarea  la  documente  era  lege. 
Dacă  aşa  spune  documentul,  aşa  a  fost.  Prima  noastră  pornire  ar  fi  să  spunem 
că,  totuşi,  nu  erau  prea  rătăciţi  aceşti  oameni  ai  sec.  XIX!  Dar  să  mai  aşteptăm. 
Cîteva  lecţii  anterioare  ne-au  făcut  înţelepţii 

Şi  iată  că,  într-adevăr,  Carr  ne  explică.  Ce  spun  documentele?  Spun  ce  a 
gîndit  şi  a  vrut  să  spună  autorul  lor.  Istoricul  trebuie  să  intre  în  procesul  alcă¬ 
tuirii  şi  producerii  documentelor.  Să  le  verifice  din  toate  punctele  de  vedere. 
Spun  ele  adevărul?  Sînt  ele  complete?  Spun  ele  tot  adevărul? 

Nici  fapta,  nici  documentul  nu  devin  izvoare  istorice,  fără  istoric.  Sîntem 

tentaţi  să-i  dăm  dreptate.  Bine  că  nu  ne-am  pripit  pronunţîndu-ne  pentru  valoa¬ 
rea  exclusivă  a  documentelor! 

In  legătură  cu  valoarea  documentelor  ca  surse  istorice,  acad.  Ştefan  Pascu 
aduce  şi  unele  lumini  noi  care  le  relativizează  şi  mai  mult,  explicînd  condiţiile 
în  care  apar  ele,  şi  condiţiile  în  care  nu  apar,  dar  lipsa  lor  nevrînd  deloc  să  sem¬ 
nifice  că  în  perioada  respectivă  mi  s-a  întîmplat  nimic:  „unii  istorici,  robi  ai 

documentului  scris,  judecă  începuturile  fenomenului  istoric  în  funcţie  de  data 
documentului,  ceea  ce  nu  e  nici  corect  şi  nici  în  conformitate  cu  realitatea,  fiindcă 
ştiţi  bine  că  ceea  ce  a  rămas  din  fondul  documentar,  şi  nu  numai  pentru  Tran¬ 
silvania  ci,  în  general  pentru  lumea  întreagă,  este  numai  o  parte,  uneori  o  parte 
neînsemnată  chiar,  faţă  de  totalitatea  izvoarelor  vremii.  S-au  prăpădit  documente 
şi  alte  izvoare  în  curgerea  vremii  din  cauza  vicisitudinilor  istorice  în  general,  iar 
cele  mai  vechi  dinainte  de  1241,  în  împrejurările  marii  invazii  tătar  o -mongole, 

care  a  făcut  prăpăd  pe  unde  au  înaintat  armatele  invadatoare  şi  de  aceea  docu¬ 
mentele  dinainte  de  1241  sînt  foarte  rare.  La  motivaţia  de  mai  sus  cu  privire  la 
raportul  dintre  fenomenul  istoric  şi  documentul  păstrat,  se  cuvine  adăugată  o 

alta,  de  logică  istorică,  se  pare  străină  unora:  documentul  istoric  este  în  primul 
rînd  un  act  juridic,  şi  intervine  numai  atunci  dnd  se  întîmplă  ceva  deosebit,  se 
petrece  vreo  schimbare  importantă  în  societate,  în  cazul  de  faţă  fie  că  un  feudal 
primeşte  o  „moşie*'  răpită  obştii,  danie  ce  pretinde  un  act  de  proprietate,  fie  că 
în  obştea  respectivă  are  loc  un  fenomen  de  stratificare  a  societăţii  —  unii  urcă 
în  scara  ierarhiei  sociale,  alţii  coboară  — ,  şi  în  cazul  dintîi  un  act  de  confirmare 
a  noii  situaţii  este  necesar,  dnd  nu  se  întîmplă  nimic  însemnat  în  viaţa  obştii, 
cancelaria  emitentă  de  documente  este  ignorată.  Şi,  cum  obştile  româneşti  au 
trăit  după  obiceiuri  patriarhale  şi  în  sînul  lor  nu  s-a  întîmplat,  lungi  perioade, 
nimic  deosebit,  nici  oficialitatea  şi  nici  cancelariile  emitente  de  documente  n-au 
fost  interesante  şi,  deci,  nu  s-au  emis  documente" 

Este  de  la  sine  înţeles  că  verificarea  autenticităţii  şi  veridicităţii  documen¬ 
tului  e  o  regulă  elementară,  asupra  căreia  nici  nu  mai  e  cazul  să  insistăm.  Să 


11  The  Cambridge  Modem  History:  Its  Origin,  Authorship  and  ProductUm, 
1907,  p.  4. 

12  Cf.  Voievodatul  Transilvaniei  —  adevăr  şi  istorie,  în  rev.  „Tribuna*",  nr.  15, 
1987,  p.  5. 

luăm  totuşi  \m  mic  exemplu.  Cineva  revendică  o  oiigine  nobilă  i>e(ntni  că  11 
cheamă  Voievod  şi  are  documente  care  îi  atestă  numele  de  trei-patru  generaţii. 
Cercetînd  mai  mult  însă,  istoricul  poate  da  peste  o  schimbare  de  nume  cu  cinci 
generaţii  în  urmă,  cînd  pe  strămoşi  îi  chema  Gavrilă,  şi  Voievod  vine  dintr-o 
poreclă  dată  unuia  care  se  ţinea  mîndru. 

Se  ştie  că  Cicero,  printre  cele  trei  însuşiri  prin  care  definea  istoria,  numea 
şi  lux  veritatis,  să  aducă  lumina  adevărului.  Celelalte  două  erau  historia  magistra 
vitae,  adică  să  fie  o  învăţătoare  a  vieţii,  şi  testis  temporum^  să  dea  mărturie 
despre  vremi  trecute.  Istoria  ca  mijloc  de  educaţie  prin  modele  şi  exemple  era 
avută  în  vedere  şi  de  Bossuet,  dar  astăzi,  cum  observă  Al.  Zub,  „interesul  s-a 
deplasat  spre  cunoaştere  şi  explicare'*.^ 

Cu  privire  la  lux  veritatis.  Al.  Zub  avertizează  împotriva  manipulării  isto¬ 
riografiei  spre  a  servi  interese  partizane  şi  recomandă  ţinerea  ei  „sub  suprave- 
ghere**}^  Cît  e  de  adevărat  acest  avertisment,  o  ştim  şi  noi  românii  cînd  vedem 
cum  s-a  putut  alcătui  d.p.  acea  Istorie  a  Transilvaniei  la  Budapesta,  de  care  am 
mai  pomeniţi 

O  istorie  pusă  în  slujba  puterii  politice  dominante  —  o  altă  modalitate  de 
falsificare  a  istoriei  —  au  prezentat  Engel,  I.  C.  Eder,  Sulzer  şi  Roesler,  cu  pri¬ 
vire  la  Transilvania,  în  secolul  al  XVIII — XlX-lea,  servind  interesele  habsburgilor 
şi  ale  maghiarilor.^ 

Poate  că  nimic  nu  descalifică  mai  mult  pe  un  istoric  decît  manipularea 
documentelor,  a  faptelor  şi  a  interpretărilor,  în  aşa  fel  încît,  în  loc  să  fie  lăsate 
să  exprime  adevărul,  sînt  puse  în  slujba  unor  teze  dinainte  stabilite  şi  evident 
opuse  adevărului  istoric. 

De  aceea  Cicero  e  atît  de  des  invocat  ca  unul  care  a  fixat  că  cea  dintîi  lege 
a  istoriei  este  aceea  de  a  nu  spune  niciodată  ce  se  ştie  că  nu  e  adevărat,  şi  a 
doua:  a  spune  ceea  ce  se  ştie  că  este  adevărat.^^ 

Ceea  ce  a  făcut  Procopius  de  Cezareea,  scriind  două  istorii  deodată,  una 
oficială  şi  alta  secretă,  nu  e  operă  de  istoric.  Dacă  nu  în  amîndouă,  cel  puţin  în 
una  din  ele  a  fost  totalmente  lipsit  de  onestitate,  şi  a  pus  în  mare  încurcătură  pe 
istoricii  de  după  dînsul.  Cine  l-a  silit  s-o  scrie  pe  cea  falsă?  Şi  dacă  a  fost  în 
stare  să  scrie  una  la  vedere,  pe  care  s-o  prezinte  drept  falsă  în  cea  secretă,  cine 
garantează  că  cea  secretă,  necontrolată  de  contemporani,  e  veridică?  De  altfel  cea 
secretă  nu  s-a  dovedit  veridică,  decît  în  foarte  mică  măsură. 

Ea  este  totuşi  un  document!  Dar  acum  ne-am  edificat  asupra  valorii  docu¬ 
mentelor!  Mulţi,  prea  mulţi  istorici,  se  comportă  cu  mare  atenţie  şi  neîncredere 
faţă  de  documente.^^  Ceea  ce  nu  înseamnă  însă  că  repudierea  documentelor 
devine  o  regulă.  Nu  aceasta  trebuie  să  se  înţeleagă,  ci  faptul  că  ele  trebuie  cer¬ 
cetate,  corelate,  asigurate  împotriva  fie  a  contrafacerii,  fie  a  unor  interpretări 
unilaterale.  Căci  nu  trebuie  să  uităm  că  nici  un  istoric  nu  a  înlăturat  totuşi  docu¬ 
mentele  ca  izvoare  istorice.  Bernheim,**  Ch.  V.  Langlois  şi  Ch.  Seignibos  pun  în 
faţa  istoricilor,  înainte  de  orice,  lozinca:  „Uhistoire  se  fait  avec  des  documents*\^^ 

Deci  trebuie  să  fim  atenţi  încă  o  dată.  Aventura  nu  s-a  terminat.  Istoricul 
care  cercetează  documentele  şi  le  evaluează,  va  face  el  istorie  sigură,  adevărată, 
completă?  Căci  spre  a  fi  adevărată,  trebuie  să  fie  şi  completă. 

In  dezlegarea  şi  a  acestei  întrebări,  Carr  dă  exemplu  cele  cîteva  sute  de 
cutii  de  arhivă  rămase  de  la  Gustav  Stresemann,  ministrul  de  externe  al  Repu¬ 
blicii  de  la  Wiemar  (mort  în  1929),  care  au  fost  publicate  selectiv  de  Bernhard,  în 


13  Demnitatea  angajării  istoricului  (II),  în  rev.  „Ateneu”,  nr.  6,  iunie  1988,  p.  3: 

14  După  Marc  Ferro,  cf.  Al.  Zub,  op.  cit,  rev.  „Ateneu”,  nr.  5,  1988,  p.  16. 

15  Vezi  mai  nou,  Valeriu  Niţu  şi  Traian  Vedinaş,  Timotei  Cipariu^  Arhetipuri 
ale  permanenţei  româneşti,  Cluj-Napoca,  1988,  p.  62 — 63. 

16  Vezi  Ştefan  Pascu,  Conştiinţa  istoriei  şi  conştiinţa  istoricului,  loc.  cit. 
Vezi  şi  „Cum  trebuie  scrisă  istoria**  în  „Tribuna”,  nr.  32,  1988,  p.  2,  col.  3. 

17  V.  şi  L.  Febvre,  Combats  pour  Vhistoire,  Paris,  1953,  p.  15  şi  urm. 

.18  Lehrbuch  der  historischen  Methode  urid  der  Geschichtphilosophie,  Leipzig, 
1908,  p.  257. 

19  Introduction  aux  âtudes  historique.  Paris,  1898,  p.  1. 

trei  volume  de  cîte  600  p.,  apoi  din  selecţie  s-a  făcut  o  altă  selecţie,  de  către 
Sutton,  doar  într-un  singur  volum  de  cca.  600  p.,  încît  gîndirea  lui  Stresemann 
din  300  de  cutii  de  arhivă,  nu  mai  e  a  lui  Stresemann!  Şi  —  zice  Carr  —  dacă  în 
1945  arhiva  lui  ar  fi  dispărut,  din  ea  ar  fi  rămas  să-l  reprezinte  pe  Stresemann 
doar  ceea  ce  a  selectat  Sutton  în  1935,  din  selecţia  lui  Bemhard,  care  a  selec¬ 
tat  din  Stresemann.  Ce  fel  de  fapte  istorice  ar  fi  fost  acestea? 

Carr  merge  şi  mai  departe  şi  se  întreabă:  cum  stăm  cu  valoarea  selectării? 
Cel  care  selectează  face  operă  istorică,  sau  falsifică,  cu  voie  sau  fără  voie?  Fără 
selectare,  e  imposibil;  cu  selectare  e  şi  mai  răul 

Aventura  nu  s-a  terminat  însă!  Să  zicem  că  nu  mai  facem  selectarea,  ca  să 
nu  reducem  din  fapte  şi  să  nu  le  falsificăm.  Dar  se  pune  întrebarea:  documentele 
înseşi,  reflectă  ele  tot  adevărul?  Ne  întoarcem  aşadar  la  punctul  de  dinainte  de 
operarea  selecţiei,  care  s-a  dovedit  nefericită.  Dar  să  ne  întrebăm  acum  cu  pri¬ 
vire  la  documentele  înseşi,  de  dinainte  de  a  ne  fi  prezentate  selecţionat. 

însuşi  Stresemann,  cînd  şi-a  scris  memoriile,  a  selectat,  şi  nu  a  notat  întot¬ 
deauna  ceea  ce  s-a  întîmplat  sau  ce  au  gîndit  interlocutorii  săi,  ci  a  notat  ceea 
ce  a  crezut  el  că  s-a  întîmplat  şi  că  au  gîndit  ei,  de  pildă  despre  conversaţiile 
cu  ministrul  sovietic  Cicerin.  Stresemann  a  căutat  mobilurile  gîndirii  lui  Cicerin, 
şi  le-a  notat  cum  şi  le-a  imaginat  el.  Ar  fi  interesant,  zice  Carr,  de  văzut  ce  a 
scris  Cicerin  despre  aceleaşi  evenimente,  şi  ce  i-a  atribuit  el,  la  rîndul  său,  lui 
Stresemann!  Abia  din  confruntarea  acestor  două  jurnale  istoricul  ar  putea  recon¬ 
stitui  adevărul  adevărat,  dar  şi  aici  ar  intra  în  joc,  ca  factor  subiectiv,  priceperea, 
abilitatea,  onestitatea,  obiectivitatea  istoricului!  Adevărul  ar  rămîne  tot  ascuns  în 
detaliile  lui! 

Iată  totuşi  o  primă  ieşire.  Să  vedem  dacă  avem  dreptul  să  respirăm  uşuraţi! 

Citez  din  Carr:  „Fără  îndoială,  faptele  şi  documentele  sînt  esenţiale  isto~ 
Ticului.  Dar  acesta  să  nu-şi  facă  un  fetiş  din  ele.  Ele  înşile,  prin  sine,  nu  consti- 
tuie  istoria;  ele  nu  prezintă  prin  ele  înşile  un  răspuns  gata  făcut  la  obositoarea 
întrebare:  CE  ESTE  ISTORIA?**  20  qq  0ste  adevărul  istoric? 

Prima  spaimă  începe  să  ne  treacă.  încă  nu  e  totul  pierdut.  Se  mai  poate 
spera  că  se  poate  face  istorie.  Să  mai  facem  un  popas.  Benedetto  Croce^i  arată 
că  istoria  înseamnă  a  vedea  trecutul  cu  ochii  prezentului,  şi  că  principala  lucrare 
a  istoricului  nu  e  să  noteze  (to  record),  ci  sd  evalueze;  căci  dacă  nu  evaluează, 
cum  va  şti  ce  e  vrednic  de  notat,  adică  de  reţinut  din  fapte?  Un  istoric  american, 
într-un  stil  cam  exaltat  şi  romantic,  a  spus  clar  că  „faptele  istorice  nu  există 
pentru  nici  un  istoric,  pînă  nu  le  creează  eZ“.*  Mai  clar  a  fost  tot  un  american, 
Collingwood  ^  care  a  spus  că  un  fapt  istoric  e  mort  pentru  istorici,  dacă  aceştia 
nu  înţeleg  gîndirea  din  spatele  lui. 

Aşadar,  istoria  este  istoria  gîndirii  care  a  produs  faptele.  Aceasta  trebuie 
reconstituită.  Procesul  reconstituirii  gîndirii,  a  mobilurilor,  trebuie  să  prezideze 
la  selecţionarea  şi  interpretarea  faptelor.  Abia  această  reconstituire  a  mobiluri¬ 
lor  face  din  fapte,  fapte  istorice. 

Iată,  acum  parcă  s-au  spus  cuvintele  cheie.  Becul  care  marchează  ieşirea 
s-a  aprins.  Cuvintele  cheie  sînt  aşadar,  identificarea  mobilurilor,  selecţionarea  şi 
interpretarea  lor.  Selecţionarea  am  mai  întîlnit-o  şi  am  văzut  că  n-a  fost  sufi¬ 
cientă.  Acum  e  însoţită  de  interpretare,  iar  aceasta  de  cunoaşterea  mobilurilor. 

Să  încercăm,  cu  titlu  de  exemplu  doar,  o  aplicare  la  teologie  a  raportului 
dintre  faptă  şi  interpretare.  Să  luăm  raportul  dintre  Vechiul  şi  Noul  Testament.* 
Cum  stăm  în  Noul  Testament  faţă  de  faptele  din  Vechiul  Testament?  Le-a  desfi¬ 
inţat  Noul  Testament?  Nu.  Nici  n-ar  fi  putut.  Faptele  nu  se  pot  desfiinţa.  Acestea 
rămîn  fapte  în  orice  împrejurare.  Pe  ele  s-a  pus  pecetea:  definitiv.  Şi  totuşi  fap¬ 
tele  care  au  definitivat  situaţia  din  Vechiul  Testament,  nu  l-au  mai  justificat  la 
un  moment  dat,  şi  anume  cînd  s-a  întrupat  lisus  Hristos  în  istorie.  Odată  cu  El 
apare  Noul  Legămînt.  O  nouă  religie  ieşită  din  cea  veche.  Căci  lisus  Hristos  apare 


20  Carr,  op.  cit.,  p.  19. 

21  History  as  The  Storij  of  Liberty,  în  engl.,  1941,  cf.  Carr,  p.  19. 

22  Cari  Becker,  Atlantic  Monthly,  oct.  1910,  p.  528. 

23  The  Idea  of  History,  1945. 

în  condiţiile  Legii  vechi.  *  Israel  a  fost  ales.  Faptul  e  fapt.  I  se  neagă  alegerea  din 
perspectiva  Noului  Testament?  Nu.  Ceea  ce  face  Noul  Testament  este  o  reinter- 
pretare  a  alegerii,  a  faptelor.  Se  arată  că  odată  cu  întruparea  Logosului,  alege¬ 
rea  lui  Israel  se  descopere  în  termeni  noi.  Linia  alegerii  merge  de  la  Israel^ 
spre  un  Rest  din  Israel,  apoi  spre  Unul,  care  este  Hristos,  prevăzut  încă  de  Isaia 
sub  chipul  „Robiilui  lui  Iahv6‘*,  Ebed  Iahve,  care  .va  împlini  mandatul  alegerii, 
In  vederea  răscumpărării  întregului  neam  omenesc.  Alegerea  lui  Israel  n-a  fost 
pentru  sine,  cum  au  interpretat-o  unii,  ci  pentru  o  pregătire  în  timp  a  spiritelor, 
în  vederea  primirii  lui  Mesia.  Acesta  a  fost  în  special  rolul  profeţilor,  care  au 
susţinut  trează  conştiinţa  aşteptării  lui  Mesia,  aşteptare  care  l-a  ţinut  în  viaţă 
pe  Israel  cu  religia  sa,  pînă  la  venirea  lui  Mesia. 

In  cazul  acesta,  alegerea  lui  Israel  se  reiniterpretează  oa  pregătire  în  istorie, 
în  timp,  şi  nu  oa  o  alegere  pentru  sine,  cum  a  interpretat-o  teologia  iudaică 
întotdeauna.  Faptele  nu  se  schimbă.  Rămîn.  Dar  ele  îşi  descopăr  alte  valenţe. 
Toată  această  demonstraţie  o  face  Oscar  Cullman,  în  special  în  Christ  et  le  temps.^^ 
Cei  care  interpretează  faptele  în  lumina  Noului  Testament,  află  că  Israel, 
în  propriii  săi  ochi,  nu-şi  mai  are  sens  ca  popor  ales.  Ales  pentru  ce?  Ales  de  ce? 
Misiunea  lui  s-a  încheiat.  De  la  Hristos  încoace  e  un  popor  ca  toate  popoarele, 
iar  iudaismul  ca  religie  se  justifică  acum  doar  în  perspectiva  istorică  prevăzută 
de  Sfîntul  Pavel  în  Rom.  9 — 11,  adică  în  perspectiva  convertirii  la  creştinism, 
care,  ar  încheia  definitiv  ciclul  alegerii  sale  şi  în  profitul  său.  •• 

Nu  e  uşor  să  fii  istoric.  Aşadar  cunoaşterea  mobilurilor  e  absolut  obligatorie 
şi  e  treabă  de  cultură  vastă,  de  mişcare  uşoară  şi  avizată  în  toate  disciplinele,  dar 
mai  ales  în  politică,  diplomaţie,  sociologie,  psihologie,  filozofie,  pedagogie,  religie  şi 
chiar  şi  în  ştiinţe.  Cazul  citat  de  noi  mai  sus,  presupune  neapărat  un  istoric  avizat 
şi  în  „istoria  mîntuirii"  din  creştinism.  Altfel  nu  va  înţelege  nimic  din  fapte, 
dacă  se  va  ocupa  şi  de  religie.  Şi  nu  se  poate  să  nu  se  ocupe  şi  de  religie.  Ar 
ignora  o  latură  importantă  a  vieţii  omeneşti,  şi  o  sursă  majoră  de  informaţie 
pentru  interpretarea  multor  fapte.  Fără  acestea  poţi  fi  profesor  de  istorie,  dar 
nu  istoric.  Profesorul  Oakeshott  ^  spune  că  istoria  este  experienţa  istoricului. 
„A  scrie  istorie  este  singura  cale  de  a  o  face‘\  Iată  un  dictam  al  marii  răspunderi 
a  istoricului. 

Ceea  ce  nu  înseamnă  că  am  scăpat  de  toate  piedicile.  Dacă  istoria  trece  prin 
capul  istoricului,  înseamnă  că  faptele  istoriei  nu  ajung  la  noi  niciodată  în  stare 
pură.  Ele  sînt  trecute  prin  mintea  celui  care  le  însemnează.  In  cazul  acesta:  1.  tre¬ 
buie  să  ne  ocupăm  nu  numai  de  fapte,  ci  şi  de  istoricul  care  le  notează.  Istoria 
va  fi  alcătuită  şi  din  preferinţele,  cultura  şi  interesele  istoricului.  „Studiază  pe 
istoric  înainte  de  a  studia  faptele*",  spune  Carr.  Faptele  sînt  ca  un  peşte  pe  ocean. 
Istoricul  prinde  o  secvenţă  din  locul  în  care  s-a  plasat.  Locul  şi  l-a  ales  el.  Deci 
el  va  aduna  acele  fapte,  pe  care  le  vrea  el.  In  acest  sens  „istoria  înseamnă  inter- 
pretarea**  unor  fapte  nu  întotdeauna  relevante,  deci  disputabile.  Ca  să  nu  cadă  în 
acest  păcat,  istoricul  are  nevoie:  2.  de  o  „înţelegere  imaginativă*".  Nu  de  simpatie, 
ci  de  înţelegere  imaginativă.  Prin  aceasta  trebuie  să  intre  în  contact  cu  gîndirea 
celor  despre  care  scrie  şi  să-şi  completeze  filmul  din  care  el  a  văzut  doar  o 
secvenţă. 

In  al  treilea  rînd,  cum  a  spus  şi  B.  Croce,  istoricul  trebuie  să  vadă  trecutul 
prin  prezent,  în  sensul  că,  prin  prezent  să  înţeleagă  mai  bine  trecutul. 

Dacă  cineva  şi-ar  putea  imagina  că  prin  aceasta  şi-a  clarificat  totul,  în¬ 
seamnă  că  s-a  grăbit.  Mai  ales  acest  al  treilea  punct,  fără  o  explicaţie,  nu  ne 
spune  nimic.  Să  vedem.  A  privi  din  prezent  înseamnă  a  privi  cu  ochi  diferiţi.  Fie¬ 
care  are  prezentul  lui.  Fer.  Augustin  privea  istoria  ca  un  creştin.  Gibbon  ca  un 
englez  din  secolul  al  XVlII-lea.  Mommsen  ca  un  german  din  secolul  al  XlX-lea. 
Care  privire  e  cea  adevărată?  A  fiecăruia  din  punctul  său  de  vedere,  spune  R.  Col- 
lingwood.2^ 


24  Vezi  şi  Jean  Frisque,  Oscar  Cullman,  Une  thâologie  de  Vhistoire  du  salut. 
Paris,  1960,  p.  101—103. 

25  Experience  and  its  Models,-  1933,  p.  99. 

26  The  Idea  of  History,  1946,  p.  12. 

Dar  Topolski  vine  cu  o  observaţie  mai  radicală.  Iată  ce  scrie  el:  „Folosirea 
propriilor  trăiri  pentru  a  traduce  comportamentele  vechilor  oameni  în  motivaţii 
ale  lor,  ar  duce  la  anacronisme**.  Aceasta  ar  presupune,  pe  de  altă  parte,  existenţa 
unei  naturi  umane  invariabile.  Aşa,  folosirea  de  către  istoric  a  cunoştinţelor  des¬ 
pre  sine,  în  descrierea  şi  explicarea  acţiunilor  oamenilor  care  au  trăit  în  trecut, 
este  extrem  de  dificilă.^ 

In  acest  caz,  nici  pe  această  cale  faptele  trecutului  nu  pot  fi  prinse  exact 
în  imaginea  istoricului  despre  ele.  Şi  atunci  Carr  se  întreabă:  Dacă  e  aşa,  în 
mijlocul  secolului  al  XX-lea,  cum  trebuie  să  definim  obligaţia  istoricului  faţă 
de  fapte? 

După  atîtea  ocolişuri  ne  întoarcem,  iarăşi,  la  fapte.  Din  nou  vom  aminti:  şi 
aceasta  nu  din  Carr,  ci  din  înţelepciunea  latină:  Contra  facta  non  valet  argu¬ 
menta.  Dar  se  impune  ca  faptele  să  fie  manevrate  cu  grijă.  Şi  după  nişte  legi. 
Respinse  la  început  ca  imposibile,  aceste  legi  vor  fi  reluate  de  acelaşi  care  le 
respinsese.  Poate  că  le-a  respins  metodic,  dar  nu  sînt  sigur  de  asta.  Nu  vor  fi 
fiind  legile  absolute,  şi  nu  ne  scot  cu  totul  din  încurcătură,  dar  altele  mai  bune 
nu  avem.  lată-le  pe  scurt: 

—  Respectul  faţă  de  fapte  nu  presupune  obligaţia  de  a  le  crede  acurate; 
se  impune  prin  urmare  intervenţia  discernămîntului  istoricului. 

—  Istoricul  trebuie  să  aducă  pe  masa  de  lucru  toate  faptele  cunoscute  sau 
cognoscibile,  relevante  pentru  tema  pe  care  îşi  propune  s-o  interpreteze;  aşadar, 
exhaustivitatea  informaţiei  înainte  de  selectare. 

Datoria  istoricului  e  a  lucra  pe  documente  şi  pe  informaţii,  interpretîndu-Ie 
pe  loc.  Numai  cu  documente,  ar  pune  cap  la  cap  tăieturi  din  cărţi  şi  acte,  şi  ar 
scrie  lucrări  fără  sens.  Fără  documente,  ar  scrie  ori  cărţi  de  propagandă,  ori 
romane  istorice;  aşadar,  baza  rămîne  tot  documentul  şi  informaţia  care  atestă  fapta. 
Dar  documentul  trebuie  interpretat,  nu  luat  ca  material  în  sine,  fără  discernămînt. 

Un  document  care  ar  spune,  de  pildă,  că  Ştefan  cel  Mare  a  murit  în  1505, 
nu  se  coroborează  cu  nici  una-  din  informaţiile  existente.  Istoricul  va  vedea  în 
aceasta  sau  o  greşeală,  sau  o  lipsă  de  informaţie. 

Carr  recunoaşte  că  chiar  cu  aceste  corective  privitoare  la  relaţia  dintre 
fapte  şi  istoric,  nu  se  simte  scos  cu  totul  din  situaţia  precară  în  care  s-a  socotit  tot 
timpul  ca  istoric.  Dar  dihotomia  fapte  —  interpretare  e  de  neînlăturat,  tot  aşa 
cum  sînt  de  neînlăturat  şi  alte  dihotomii  în  încercarea  istoricului  de  a  se  edifica 
asupra  faptelor,  precum:  lege  şi  determinare,  lege  şi  întîmplare,  particularul  şi 
generalul,  personalitatea  şi  societatea,  empiricul  şi  teoreticul,  obiectivul  şi  subiec¬ 
tivul.  Şi  mai  sînt  şi  altele.  Să  ne  oprim  puţin  şi  asupra  cîtorva  din  acestea,  tot 
In  ideea  de  a  arăta  cît  e  de  grea  şi  complicată  situaţia  istoricului. 

Deoarece  am  vorbit  de  legile  abordării  faptelor,  să  ne  gîndim  o  clipă  la  lege 
din  alt  punct  de  vedere.  Putem  determina  unele  fapte  din  cunoaşterea  unor  legi 
după  care  se  desfăşoară  faptele?  Putem  stabili  că  anumite  determinări  produc 
aceleaşi  fapte,  sau  că  îi  rămîne  şi  întîmplării  un  coeficient  de  libertate?  Topolski. 
după  o  analiză  judicioasă,  stabileşte  că  pentru  ca  un  fapt  să  se  producă,  e  nevoie 
de  nişte  cauze  principale  care  să-l  determine.  Deci,  cunoscînd  determinantul, 
putem  cunoaşte  şi  chiar  prevedea  fapta,  dar  la  acestea  se  adaugă  şi  nişte  cauze 
secundare.  Multe.  Pe  acestea  nu  le  putem  cunoaşte  în  întregime.  Din  această 
perspectivă  un  fapt  este  în  acelaşi  timp  necesar,  dar  şi  întîmplător.^^ 

Aşa  stînd  lucrurile,  nu  ne  vom  putea  folosi  de  legi  pentru  a  putea  determina 
exhaustiv  caracterul  integral  al  faptelor. 

Istoricul,  pe  de  altă  parte,  nu  va  putea  aborda  niciodată  faptele  ca  individ 
izolat.  El  trăieşte  într-o  societate  pe  care  o  reflectă  prin  apartenenţa  la  sistemul 
ei,  la  cultura  şi  civilizaţia  ei.  Ca  istoric,  el  e  produsul  societăţii  vremii  lui.  Altele 
vor  fi  mijloacele  lui  de  evaluare,  în  comparaţie  d.p.  cu  ale  unui  istoric  din 
evul  mediu.  Deci  el  va  trata  faptele  istoriei  ca  individ,  dar  şi  ca  societate.  Cînd 
citeşti  o  carte,  nu  te  uita  numai  la  autor,  ci  şi  la  anul  publicării  ei.^ 


27  Op.  cit.,  p.  373. 

28  Op.  cit.,  p.  176. 

29  Carr,  op.  cit.,  p.  42. 

Pe  de  altă  parte,  istoricul  va  trebui  să  aibă  în  vedere  că  şi  faptele  istorice, 
la  rîndul  lor,  sînt  şi  ele  produsele  indivizilor,  dar*  şi  ale  societăţii.  Judecata  isto¬ 
ricului  nu  trebuie  să  piardă  din  vedere  nici  una  din  aceste  perspective.  Să  ştie 
ce  să  pună  pe  seama  indivizilor,  şi  ce  pe  seama  societăţii. 

In  primul  caz,  să-l  luăm,  d.p.,  pe  Mommsen.  El  avea  nevoie  de  un  om 
puternic  care  să  refacă  Germania  după  umilirile  din  1848 — 1849,  de  aceea  a  idea¬ 
lizat  pe  Cezar  ca  pe  omul  mare,  capabil  de  un  a9t  de  salvare,  im  model  pentru 
Germania.^  L-a  trecut  aşadar  pe  Cezar  prin  interesele  neamului  şi  ale  vremii 
sale.  Mommsen  n-a  fost  Mommsen,  ci  germanul  Mommsen. 

Dar  să  luăm  un  exemplu  chiar  de  acasă,  de  la  noi. 

Cît  e  de  adevărat  că  istoricul  trebuie  să  fie  luat  in  considerare  şi  ca  un 

ins  subiectiv,  care  trece  faptele  istorice  prin  simţirea  lui,  se  vede  şi  dintr-o  foarte 

sinceră  observaţie  a  lui  Dimitrie  Cantemir:  „Pe  cit  este  de  uşor,  cum  spune  pro- 

verbul,  să  adaugi  la  ce-ai  ajuns  să  ştii,  tot  atît  este  de  greu  să  scoţi  pentru  prima 

dată  la  lumină,  după  multe  secole,  un  lucru  străvechi  şi  necercetat  şi  apoi  să-’l 
dezvălui  învăţătorilor  critici  a  acestor  timpuri,  cu  ochii  lor  mai  mult  dectt  de 
linx,  mai  ales  datorită  apăsătoarei  îndoieli  iscate  ori  de  dte  ori  cineva,  fie  şi  cu 
totul  străin  de  orice  semeţie,  ia  asupră-şi  să  dea  la  iveală  luiele  lucruri  despre 
patria  sa,  fie  acestea  spre  lauda,  fie  spre  cinstirea  ei,  fie  la  mijloc  între  amîndouă. 
Şi  aceasta  pe  drept,  căci  scriitorii  au  în  comun  o  meteahnă  sau  aş  zice  mai 
degrabă  o  boală,  care  îi  bîntuie  aproape  pe  toţi  aceia  care  abia  dacă  au  fost  în 
stare  să  le  vorbească  urmaşilor  în  scris  despre  începuturile,  creşterea,  întinderea 
şi  viaţa  patriei  lor  (căci  nimeni  n-a  spus  încă  despre  ţara  sa  că  ar  fi  umilă  şi 
obscură)  apoi  şi  despre  toate  cele  care  merg  către  laudă  şi  cinstire,  fără  să  nu-şl 
arate  măcar  o  părticică  din  acea  dragoste  născută  in  şi  odată  cu  ei.  Căci  vorba 
spusă  şi  răspusă  „Dulce  e  dragostea  de  ţară**  îi  cuprinde  şi  pe  scriitori,  aşadar, 
după  judecata  mea,  faţă  cu  scriitorii  atît  de  diferiţi  şi  de  deosebiţi  ai  diferitelor 
şi  deosebitelor  ţări,  abia  de  va  putea  vreunul  dintre  binevoitorii  cititori  să  gă¬ 
sească  prin  catastihuri  un  scriitor  care  să  nu  fi  suferit,  dacă  nu  de  boala,  cel 
puţin  măcar  de  o  cit  de  uşoară  fierbinţeală  a  acelei  înflăcărate  iubiri.  Fie  dară 
mai  întîi  partea  noastră  de  a  scrie  despre  patrie,  anume  aşa  cum  sînt,  iar  jude¬ 
cata  o  încredinţăm  dreptăţii  cititorului  ştiind  că  el  nu  va  uita  că  oricine  se  cade 
să  fie  mai  apropiat  prieten  adevărului,  dedît  lui  Platon  sau  lui  Socrate**.^^  Aşa¬ 
dar,  Cantemir  recunoaşte  subiectivismul  istoricului  ca  inevitabil,  dar  odată  cu  el 
cere  şi  respectul  faţă  de  adevăr. 

In  al  doilea  caz,  era  vorba  de  abordarea  de  către  istoric  a  faptelor,  ca  socie¬ 
tate.  Să  luăm  istoria  Angliei.  Cît  Angliei  i-a  mers  bine,  istoria  şi  faptele  ei  li  se 
păreau  englezilor  pline  de  sens;  cînd  a  început  declinul  Imperiului  Britanic,  a 
vedea  un  sens  în  istorie  a  devenit  o  erezie.^^  Aşadar,  faptele  istorice  au  influenţat 
opinia  istoricilor,  cînd  într-un  fel,  cînd  într-altul. 

Dacă  mai  devreme  s-a  spus  că  înainte  de  a  studia  istoria,  trebuie  studiat 
istoricul,  făcînd  medie  între  istoric  şi  societate,  acum  se  adaugă:  înainte  de  a-1 
studia  pe  istoric,  trebuie  studiat  mediul  său  istoric  şi  social.^  Să  exemplificăm 
printr-o  situaţie  de  la  noi  din  Transilvania. 

Se  încearcă  de  mult  o  reabilitare  a  lui  Vaslle  Mangra,  mitropolit  al  Ardea¬ 
lului  între  1916 — 1918,  personaj  controversat  datorită  atitudinii  lui  de  după  anul 
1910,  cînd  i  se  reproşează  că  a  admis  şi  promovat  politica  Budapestei  faţă  de 
români,  care  numai  prietenoasă  nu  era.  Pînă  în  anul  1910  fusese  un  înfocat  apă¬ 
rător  al  drepturilor  românilor.  Cum  să  se  explice  trecerea  la  trădare?  A  fost 
trădare  sau  integrare  conştientă  în  vreme,  adică  în  realităţile  politice  noi  din 


30  Idem,  p.  36. 

31  Dimitrie  Cantemir,  Despre  numele  antice  şi  de  astăzi  ale  Moldovei,  în 
„Opere  complete'*,  IX,  tom.  I.  Prefaţă  de  Virgil  Cândea.  Ediţie  critică,  traducere, 
introducere,  note  şi  Indici  de  Dan  Sluşanschi,  Bucureşti,  Editura  Academiei,  1983, 
p.  29;  cf.  Alexandru  Dobre,  Permanenţa  istorică  a  poporului  român  —  o  constantă 
a  preocupării  folcloristicii  şi  etnografiei  naţionale,  în  „Revista  de  etnografie  şi 
folclor*',  tomul  32,  4,  1987,  p.  313. 

32  Carr,  op.  cit.,  p.  43. 

33  Idem,  p.  44. 

Imperiul  austro-ungar?  N-a  fost  cumva  doar  o  nouă  metodă  de  apărare  a  acelo¬ 
raşi  interese  româneşti  pe  care  le  apărase  şi  înainte? 

Dacă  se  pleacă  de  la  fapte  nude,  neexplicate,  se  obţine  un  răspuns.  Dacă  se 
coroborează  mai  multe  fapte,  epoca,  perspectivele  incerte,  faptul  că  el  nu  avea 
cum  să  prevadă  căderea  Imperiului  austriac  şi  se  angaja  pe  o  durată  mai  lungă 
de  convieţuire  cu  Imperiul  şi  cu  ungurii,  în  termenii  unei  noi  concepţii  politice, 
personale,  sau  poate  inspirate  de  dincolo  de  munţi;  dacă  se  face  apel  la  activis- 
mul  de  dinaintea  sa  —  care  a  fost  tot  o  formulă  corectă  românească,  la  vremea 
ei  condamnată  şi  ea,  dar  pe  urmă  înţeleasă  şi  admisă  —  cine  ştie,  poate  că  s-ar 
putea  obţine  alt  răspuns. 

E  sarcina  istoricului  să  caute  acest  răspuns  şi  să  adune  fapte,  de  pildă 
dovada  unei  directive  de  peste  munţi,  din  România,  să  le  situeze  în  epocă,  să-l 
situeze  şi  pe  el  în  circumstanţele  vremii,  coroborîndu-i  toate  faptele  şi,  mai  ales, 
descoperindu-i  adevăratele  intenţii.  In  felul  acesta  s-ar  putea  degaja  un  portret 
diferit  de  acela  care  i-a  fost  făcut  lui  Vasile  Mangra  după  1  dec.  1918,  şi  care  i-a 
fixat  un  destin  care  îl  supune  oprobiului  şi  uitării. 

Dar  să  ne  întoarcem  la  alte  aspecte  ale  problemelor  cu  oare  se  confruntă 
istoricul.  De  pildă  să  revenim  o  clipă  la  cel  ce  produce  documentul  şi  la  istoricul 
care  îl  citeşte.  După  ce  am  văzut  că  persoana  istoricului  trebuie  studiată  necesar¬ 
mente,  ar  mai  trebui  să  adăugăm  acum  că  trebuie  studiat,  ca  persoană,  şi  cel  care 
furnizează  istoricului  informaţia.  Şi  acela  va  fi  avut  preferinţele  lui  subiective. 
Apoi  trebuie  să  fie  studiat  şi  destinatarul  informaţiei,  adică  pentru  cine  scria  cel 
de  la  care  ne-a  rămas  informaţia.  Istoricul  este  un  destinatar  întîmplător,  dar  cel 
căruia  i  s-a  scris  o  scrisoare  nu  era  întîmplător.  Trebuia  el  informat  exact,  sau 
trebuia  puţin  indus  în  eroare?  Şi,  în  cazul  acestei  îndoieli,  cîtă  credibilitate  are 
informaţia  lui?  Din  nou  ajungem  la  valoarea  documentelor.  Căci  nu  e  acelaşi 
lucru,  de  pildă,  cum  spune  Topolski,  dacă  o  scrisoare  sau  un  document,  despre 
ceva  sau  cineva,  vine  „de  la  un  ţăran  sau  de  la  stăpinul  luV‘.^ 

Toate  aceste  lucruri,  şi  desigur  multe  altele  trebuie  să  fie  cunoscute  isto¬ 
ricului. 

O  altă  dilemă  care  solicită  opţiunea  istoricului,  e  cea  a  personalităţii  sau  a 
maselor  ca  determinante  ale  istoriei.  Ce  va  alege  istoricul?  Din  care  îşi  va  face 
argument?  O  vreme  s-a  zis,  după  Carlyle,  că  „istoria  este  biografia  oamenilor 
mari**,  dar  tot  Carlyle,  în  Istoria  Revoluţiei  Franceze,  spune  că  foamea,  golătatea 
şi  opresiunea  care  apăsau  25  de  milioane  de  inimi,  pe  de-o  parte,  iar  pe  de  alta 
negustorii  şi  nobilimea  rurală,  au  fost  cauzele  Revoluţiei  Franceze  şi,  ca  aici,  aşa 
a  fost  pretutindeni  în  astfel  de  revoluţii,  în  toate  ţările  (voi.  III,  cap.  III,  1).  Două 
puncte  de  vedere  opuse.  Şi  încă  sub  pana  aceluiaşi  om! 

In  vechime  muza  istoriei  era  Clio,  iar  numele  derivă  de  la  Kleio  care  se 
traduce  prin  a  celebra,  a  glorifica.  Se  aveau  în  vedere  aşadar  fie  glorificarea  fap¬ 
telor  trecutului,  fie,  mai  sigur,  glorificarea  personalităţilor.  Şi  personajele  mito¬ 
logice,  zeii  şi  eroii  erau  personalităţi,  de  aceea  mitologia  are  un  atît  de  important 
rol  în  viaţa  anticilor.  Dar  a  proceda  aşa  n-a  fost  întotdeauna  a  face  istorie. 

Carr  va  conchide  că  în  istorie  contează  persoana,  dar  mai  ales  numărul. 
Numărul  determină  mişcările,  nu  persoana.  Hegel  se  exprimă  în  acelaşi  sens: 
„Omul  mare  al  veacului  este  acela  care  transformă  în  cuvinte  voinţa  veacului 
său,  care  spune  veacului  său  ce  voieşte  veacul,  şi  îi  împlineşte  voinţa.  Ceea  ce 
face  el  e  în  inima  şi  esenţa  vremii  sale;  el  actualizează  vremea  sa**.^ 

Soluţia  este,  în  cele  din  urmă,  un  compromis  între  personalitate  şi  societate, 
dar  balanţa  priorităţii  înclină  spre  societate.  Aceasta  înţelege  Carr  prin  număr. 
S-a  soluţionat  astfel  dilema?  E  în  toate  cazurile  aşa?  Cine  ar  putea  hotărî  şi  pre¬ 
scrie  o  reţetă  unică?  Poate  că  ar  fi  mai  corect  să  zicem:  după  caz.  Uneori  deter¬ 
minantă  e  personalitatea,  alteori  societatea.  Sau,  cînd  o  determinare  netă  e  impo¬ 
sibilă,  trebuie  determinat  cît  mai  exact  rolul  fiecărei  părţi  în  parte.  Aceasta  o 
face  însă  tot  istoricul  care,  la  rîndul  său,  e  şi  el  subiectul  determinării,  precum 
am  văzut.  Un  adevărat  cerc  vicios! 


34  Op.  cit.,  p.  309. 

35  Philosophy  of  Right,  1942,  p.  295. 

Topolski  susţine  că  rolul  personalităţilor  în  istorie  este  mare.  în  discuţie 
s-au  Implicat  însă  foarte  mulţi,  în  afară  de  Carlyle  pe  care  l-am  pomenit.  Guizot, 
Mignet,  Thierry  erau  fatalişti,  Plehanov  era  de  partea  maselor,  iar  Hagel  a  încer¬ 
cat  o  medie,  lăsînd  însă  prea  puţin  loc  rolului  oamenilor  mari,  după  părerea  lui 
Topolski. 

Alţi  Istorici,  dorind  tot  o  medie,  spun  că  unele  personalităţi  au  un  rol  impor¬ 
tant,  dar  că  şi  fără  ei  legile  istorice  îşi  croiesc  dnim,  eventual  cu  ajutorul  altor 
personalităţi.  Un  Cromwell  sau  un  Napoleon  trebuiau  să  apară,  chiar  dacă  nu 
apăreau  aceştia!  In  fond  teza  e  un  compromis.  Personalitatea  trebuie  să  apară, 
dar  apariţia  ei  e  determinată  de  mase.  Topolski  încearcă  şi  el  o  soluţie  de  com¬ 
promis  care  ni  se  pare  mai  explicită:  trăsătura  personalităţilor  proeminente  este 
aceea  că,  ele  îşi  dau  seama  cînd  se  iveşte  momentul  cel  mai  favorabil  pentru 
acţiune  şi  ştiu  să  exploateze  acest  moment.  Deci  el  atribuie  personalităţilor 
„capacitatea  de  a~şi  armoniza  propriile  acţiuni  cu  actixntatea  maselor**.^ 

Fatalismul  consideră  că  totul  se  desfăşoară  independent  de  voinţa  oameni¬ 
lor.  Fatalismul  este,  în  general,  de  esenţă  religioasă,  dar  nu  neapărat  creştină.  El 
e  rezultatul  unui  sentiment  al  inevitabilului  pe  care  îl  aveau  şi  vechii  greci  şi 
răsăritenii  religiilor  asiatice.  Moira  nu  putea  fi  întoarsă  din  hotărîrile  ei  şi  moti¬ 
vările  ei  rămîneau  necunoscute  oamenilor  dacă,  în  general,  va  fi  avut  nişte 
motivări!  Un  fatalism  creştin  nu  există.  I  se  opune  libertatea,  liberul  arbitru  al 
oamenilor  care  pot  întoarce  cursul  istoriei.  Şi  pe  Dumnezeu  îl  pot  întoarce  spre 
alte  decizii,  dacă  a  luat  vreunele,  de  pildă  prin  rugăciune. 

Pe  drept  cuvînt  Carr  se  întreabă  dacă  istoria,  după  toate  aceste  piedici  de 
care  se  loveşte  istoricul,  mai  poate  fi  numită  ştiinţă.  E  înclinat  să  creadă  că  nu, 
din  următoarele  motive: 

1.  Istoria  se  ocupă  cu  fapte  imice,  ştiinţa  cu  generalul; 

2.  Istoria  nu  dă  lecţii; 

3.  Istoria  nu  este  în  stare  să  prevadă; 

4.  Istoria  este  necesarmente  subiectivă; 

5.  Istoria,  spre  deosebire  de  ştiinţă,  implică  şi  probleme  de  religie  şi  morală. 

Evident,  fiecare  din  aceste  motive  pot  suferi  amendamente,  sau  pot  fi  expli¬ 
cate  mai  pe  larg.  Să  ne  oprim  asupra  celui  din  urmă,  care  ne  interesează  în 
chip  deosebit. 

—  Istoria  nu  se  poarte  priva  de  implicarea  evenimentelor  religioase  şi  a  jude¬ 
căţilor  morale,  spune  Carr,’  fără  să  admită  totuşi  că  unele  evenimente  istorice  s-ar 
putea  explica  prin  intervenţia  lui  Dumnezeu.  Admite  însă  ceea  ce  spune  Părin¬ 
tele  M.  C.  D’Arcy;  e  in  regulă  ca  un  student  să  răspundă  la  fiecare  întrebare 
de  istorie,  că  evenimentul  ^presupune  degetul  lui  Dumnezeu,  Nu  se  poate  răspunde 
aşa,  pînă  dnd  nu  s-a  mers  pînă  la  ultimele  posibilităţi  de  explicare  omenească'*'^ 
Şi  Polybius  spusese:  „Ori  de  cîte  ori  e  posibil  să  se  afle  cauzele  a  ceea  ce  se 
petrece,  nu  trebuie  să  se  recurgă  la  zei*\^  Cred  că  cu  acestea  putem  fi  de  acord, 
în  principiu,  deşi  ne  vom  preciza  de  îndată  opinia  mai  explicit. 

Carr  e  astfel  de  acord  cu  Karl  Barth,  care  a  separat  cu  totul  istoria  divină 
de  cea  seculară,  şi  a  lăsat-o  pe  aceasta  din  urmă  exclusiv  în  braţe  seculare.  Onest, 
Carr  îi  citează  însă  şi  pe  Berdiaev,  Niebuhr  şi  Maritain,  care  insistă  că  scopul 

final  al  istoriei  este  în  afara  istoriei.  Carr  preferă  totuşi  să  rămînă  la  punctul 

său  de  vedere,  cum  că  istoricul  nu  trebuie  să  recurgă  la  o  asemenea  explicaţie 
care  ar  rezolva  totul  ca  un  deux  ex  machina,  adică  mecanic,  previzibil,  şi,  mai 

ales,  pe  cît  de  simplu  de  explicat,  pe  atît  şi  de  demobilizator,  pentru  că  o  aseme¬ 

nea  explicaţie  ar  anula  libertatea,  dacă  istoria  ar  fi  considerată  în  mod  absolut 
detertninată  de  Sus. 

Dacă  ar  fi  să  ne  oprim  cîteva  momente  asupra  acestui  punct,  noi  am  zice 
că  istoria,  întrucît  se  petrece  în  liune,  îşi  are  cauzele  în  lume,  şi  trebuie  căutate 
aici.  Tot  aşa  şi  sensurile  ei,  în  măsura  în  care  se  pot  desluşi,  şi  în  măsura  în  care 


36  Op.  cit,  p.  183. 

37  The  Sense  of  History:  Secular  and  Sacred,  1959,  p.  164. 

38  Cf.  K.  von  Fritz,  The  Theory  of  the  Mixed  Constitution  in  Antiquity, 
N.  Y.,  1954,  p.  390. 

evenimentele  au  fost  provocate  şi  s-au  produs  cu  un  scop  anume,  pentru  aici. 
Scopul  este,  evident,  aici  pe  pămînt.  A  nu  avea  însă  în  vedere  că  dincolo  de  cau¬ 
zele  şi  scopurile  imediate,  istoria  se  mişcă  şi  pe  nişte  coordonate  mai  mari,  divine, 
că  adică  răspunde  şi  unor  intenţii  ale  lui  Dumnezeu  cu  lumea,  ar  fi  a  ignora 
sau  chiar  nega  Providenţa. 

E  drept  însă  că  Dumnezeu  lucrează  şi  El  cu  cauze  din  lume,  din  ordinea 
istorică,  pămîntească.  Fără  să  intenţioneze  a  se  amesteca  în  filozofia  şi  metodo¬ 
logia  istoriei,  privitoare  la  cauze  şi  sensuri.  Biserica  a  rînduit  rugăciuni  şi  pentru 
chemarea  lui  Dumnezeu  în  istorie,  în  evenimente,  nu  numai  în  viaţa  personală 
a  indivizilor. 

Se  cere,  de  pildă,  în  rugăciuni  speciale,  evitarea  războaielor,  îndepărtarea 
bolPlor  etc.  Şi  apoi,  chiar  după  teoria  lui  Carr,  în  măsura  în  care  şi  indivizii 
influenţează  istoria,  una  e  ca  ei  să  fie  sub  îndrumarea  lui  Dumnezeu,  şi  alta  e  să 
fie  autonomi,  sau  lăsaţi  la  voia  minţii  lor.  Una  cer  într-un  caz,  alta  pot  cere  în 
alt  caz*  Sfîntul  Pavel  consideră  aceasta  drept  una  din  cele  mai  mari  pedepse 
date  de  Dumnezeu  oamenilor:  „Şi  după  cum  nu  s-au  îngrijit  să  aibă  pe  Dum¬ 
nezeu  în  cuget,  i-a  dat  şi  Dumnezeu  în  seama  minţii  lor“^^ 

Evident,  nu  trebuie  exagerat  şi  simplificat  pînă  la  ă  da  totul  pe  seama  lui 
Dumnezeu.  Sau  a  diavolului.  O  astfel  de  simplificare  ar  desfiinţa  ştiinţa  istoriei 
şi  e,  precum  se  ştie,  doar  doctrina  unor  secte.  Cred  că  ceea  ce  a  spus  D’Arcy,  pe 
urmele  lui  Polybius,  ne  poate  orienta  şi  pe  noi.  La  cele  spuse  de  ei,  ar  trebui  să 
mai  adăugăm  doar,  că  istoria  e  şi  ea  sub  regimul  libertăţii,  sub  care  se  află  şi 
oamenii.  Dar  ca  şi  oamenii,  va  fi  şi  ea  chemată  la  judecată.  Esenţa  intervenţiei 
lui  Dumnezeu  e  însă  întotdeauna  pozitivă.^  Dumnezeu  îndeamnă  mereu:  „Alege 
binele'*.^*  Acest  îndemn  poate  fi  considerat  o  intervenţie  a  lui  Dumnezeu  în 
istorie.  Să  mai  amintim:  „în  Egipt  te  voi  face  să  ajungi  un  neam  mare'\^^  „Voi  izgoni 
neamurile  dinaintea  ta,  şi-ţi  voi  întinde  hotarele**}^  E  drept  însă  că  uneori  Dum¬ 
nezeu  se  şi  supără,  dar  numai  atunci  cînd  sînt  nesocotite  bunele  Sale  îndrumări: 
„Nu  voi  mai  izgoni  dinaintea  lor  nici  un  neam*'  ^  sau:  „Domnul  răstoarnă  toate 
dfaturile  neamurilor".*^  „Eu  stăpînesc  peste  neamuri".*^ 

Un  istoric  laic  ar  putea  să  nu  admită  asemenea  argumente.  Noi  însă,  ca 
teologi,  nu  putem  să  facem  abstracţie  de  ele.  Dar  nu  le  fetişizăm.  Nu  ne-ar  place 
să  fim  izgoniţi  din  rîndul  istoricilor,  spre  a  nu  cădea  în  fanatismul  sectar  cu 
privire  la  rolul  lui  Dumnezeu  în  istorie,  şi  spre  a  nu-i  dezamăgi  cu  totul  pe  colegii 
laici!  Istoricul-teolog  trebuie  să  se  ocupe  şi  el  de  istorie,  căutîndu-i  resorturile 
în  ea  însăşi.  Pînă  la  epuizare.  Cînd  nu  le  înţelege,  să  nu  improvizeze.  Istoricul 
nu  e  profet.  Nici  tălmăcitor  metafizic.  Despre  intervenţiile  lui  Dumnezeu  în  istorie 
ştie  numai  Dumnezeu.  Şl  în  Scriptură  vedem  că  atunci  cînd  se  explică  ceva,  de 
obicei  numai  Dumnezeu  se  explică  şi’  se  interpretează.  Interpretările  altora  sînt 
presupuneri.  Şi  nu  totdeauna  sînt  verificabile. 

Istoricul  trebuie  totuşi  să  aibă  în  rezervă  şi  mîna  lui  Dumnezeu.  Şi  nu 
numai  istoricul  teolog.  Dar  mai  ales  el.  Dar  a  emite  judecăţi  asupra  felului  cum 
intervine  Dumnezeu,  stricto-sensu,  nu  e  dat  a  şti  istoricului  care  vrea  să  rămînă 
istoric.  Aceasta  o  pot  face  alţii.  Pot  zice  de  pildă:  „I-a  bătut  Dumnezeu".  „Pe 
Hitler  şi  pe  ai  săi  nu  i-a  mai  răbdat  Dumnezeu".  „A  fost  voia  lui  Dumnezeu".  „A 
fost  voia  lui  Dumnezeu  ca  Legea  veche  să  fie  înlocuită  cu  cea  nouă".  „A  fost 
blestemul  lui  Dumnezeu  peste  Sodoma  şi  Gomora". 

Oricine  poate  spune  aşa  ceva,  şi  poate  avea  dreptate.  Dar  acestea  ar  fi  con¬ 
sideraţii  morale,  bănuite  a  fi  instrumentat  şi  declanşat  anumite  evenimente  isto¬ 
rice,  dar  greu  de  dovedit  altfel,  decît  prin  implicitul  moral.  Pot  fi  cauze,  dar  nu 


39  Romani  I,  28. 

40  lezechil  XXXIX,  25,  lodl  III,  2,  Zah.  XII,  2. 

41  Deut.  XXX,  19. 

42  Fac.  LXVII,  3. 

43  Exod,  XXIV,  24. 

44  Jud.  III,  21. 

45  Ps.  XXXIII,  10. 

46  Ps.  LXVI,  10. 

cauze  istorice.  Cauzele  istorice  trebuie  să  fie  din  istorie.  Că  Dumnezeu  e  ascuns 
în  cauzele  istorice,  e  altceva.  Dintr-o  asemenea  viziune  se  scrie  de  pildă  Istoria 
biblică,  Istoria  poporuliii  ales,  ca  pregătire  pentru  venirea  lui  Mesia,  şi .  chiar 
Istoria  Bisericii.  Determinarea  divină,  în  mare,  în  marile  direcţii,  e  în  mod  sigur 
avută  în.  vedere,  şi  latura  profetică  nu  e  neglijată,  ba  dimpotrivă. 

Aşadar  istoricul,  mai  ales  istoricul  bisericesc  modem,  nu  va  începe  nici¬ 
odată  descrierea  unor  fapte  istorice  cu  „A  uruf  Dumnezeu  ca . .  .**,  sau  dacă  o  va 
face,  se  va  gîndi  la  determinări  metafizice  instrumentate  prin  cauze  istorice,  şi 
va  arăta  aceste  cauze.  Istoricul  nu  poate  ieşi  din  faptele  istorice,  şi  din  interpre¬ 
tarea  lor  independentă  şi  multidependentă,  şi  cînd  nu  le  gă?  şte  cauzele,  tace.  Le 
gîndeşte  în  mintea  lui,  nu  spune  niciodată  cu  voce  tarei 

Marii  teologi  creştini  şi  imii  filozofi  antici.  Fer.  Augustln,  Toma  de  Aquino, 
Platon  au  bănuit  întotdeauna  o  finalitate  sigură  în  istorie.  £  ceea  ce  se  numeşte 
argumentul  teleologic.  Şi  Descartes  avea  în  vedere  „un  impuls  iniţial**  al  lui  Dum¬ 
nezeu  în  istorie.  Problema  o  pune  şi  Topolski  socotind  că  „problema  liberei  voinţe 
a  omului  tulbură  de  multă  vreme  somnul,  în  primul  rînd  al  discipolilor  diverse- 
lor  ideologii  religioase.  In  special  filozofii  creştini  se  află  în  faţa  dilemei  de  a 
recunoaşte  libera  voinţă  a  omului  (căruia  trebuie  să  i  se  dea  posibilitatea  alegerii 
propriei  conduite)  şi  voinţa  lui  Dumnezeu,  care  determină  acţiunile  oamenilor"/>t 

Să  observăm  mal  întîl  acel  „în  primul  rînd**  din  spusele  lui  Topolski.  Cine 
o  fi  „în  al  doilea  rînd**?  După  aceea  să-l  asigurăm  pe  Topolski  că  filozofii  creş¬ 
tini  au  somnul  bun,  pentru  că  dilema,  aşa  cum  o  imaginează  Topolski,  nu-i  tul¬ 
bură  deloc.  £1  confundă  aici  creştinismul  cu  fatalismul.  Nicăieri  nu  s-a  spus  şi  nu 
8-a  pretins  că  Dumnezeu  ar  determina  arbitrar  acţiunile  oamenilor.  Dumnezeu 
i-a  creat  pe  oameni  liberi  să  aleagă.  Şi  aşa  sînt  pînă  azi.  De  aceea  sînt  respon¬ 
sabili  de  ceea  ce  fac.  A  văzut  el  creştini  refuzînd  o  pedeapsă  pentru  o  faptă  rea 
pe  care  au  făcut-o,  pe  motiv  că,  de,  ar  fi  vinovat  Dumnezeu?  Nici  măcar  pe 
diavol  nu  dau  vina.  Dacă  au  greşit,  recunosc  că  e  vina  lor  şi  merg  să-şi  execute 
pedeapsa.  Că  uneori  îl  roagă  pe  Dumnezeu  să  intervină  în  destinele  lor,  sau  în 
istorie,  asta  e  cu  totul  altceva.  Şi  chiar  cînd  fac  acest  lucru,  nu  aşteaptă  cu  mîinile 
în  buzunare  şi  cu  ochii  la  cer.  Fac  ei  înşişi  istorie,  socotind  că  intervine  şi  Dum¬ 
nezeu  în  ea. 

A  pune  pe  seama  creştinismului  teze  stupide  ca  să  poată  fi  uşor  respinse, 
e  o  metodă  facilă  şi  deloc  în  spiritul  „metodologiei  istoriei",  care  se  vrea  şi,  în 
afară  de  aceasta,  este  o  treabă  serioasă  pentru  toată  lumea  1 

O  problemă  mult  mai  grea,  legată  de  aceea  a  raportului  istorie-religie,  e  aceea 
a  modului  cum  se  reflectă,  sau  cum  trebuie  să  se  reflecte  în  lucrul  istoricului, 
raportul  dintre  istorie  şi  moralitate.  Carr  începe  printr-un  exemplu.  Henric  al 
VlII-lea  a  putut  fi  im  soţ  rău.  Totuşi,  părerile  istoricilor  diferă.  Toynbee,  Isaiah 
Berlin  şl  alţii  cred  că  istoricul  trebuie  să  ia  atitudini  morale  în  faţa  unor  respon¬ 
sabili  de  dezastre  istorice,  de  fapte  imorale.  Alţii  spim  că  istoricul  nu  e  judecător, 
şi  nici  un  judecător  care  spînzură.^  De  aceeaşi  părere  e  B.  Croce.^^  Dar  Carr  aduce 
şi  alte  exemple:  pe  Hitler  şi  pe  Mc.  Carthy.  Victimele  lor  mai  trăiesc  încă.  Ce  va 
face  istoricul?  Va  rămîne  indiferent?  Va  povesti  pur  şi  simplu  faptele  lor,  fără  să 
spună  dacă  au  fost  bune  sau  rele?  Fără  să-i  condamne?  El  găseşte  că,  în  acest  caz, 
istoricul  se  află  într-o  poziţie  foarte  delicată.  Nu  e  însă  în  aceeaşi  poziţie  faţă 
de  Napoleon  sau  Carol  cel  Mare,  zice  el.  Din  condamnarea  păcatelor  lor  nu  mai 
profită  nimeni.  E  evident  că  noi  nu  putem  fi  de  acord  cu  asemenea  judecată. 
Judecata  morală  e  obligatorie.  Istoricul  nu  e  un  simplu  computer  care  înregis¬ 
trează.  Are  opinii.  Şi  criterii,  chiar  dacă  în  problema  criteriilor  se  află  adesea 
confruntat  cu  puterea.  Istoricii  din  timpul  lui  Hitler  nu-şi  puteau  întrebuinţa 
criteriile  morale  obiective,  dar  acum  pot.  E  vorba  deci  de  ceea  ce  fac  acum. 

Carr  nu  rezolvă  problema,  o  lasă  deschisă.  Nu  chiar  deschisă,  pentru  că 
trage  concluzia  că  trebuie  să  respingem  noţiunea  istoricului  ca  judecător  care 


47  Op.  cit.,  p.  177. 

48  D.  Knowles,  The  History  and  Character,  1955,  p.  4 — 5,  12,  19. 

49  History  as  the  Story  of  Liberty,  1941,  p.  47. 

spînzură.50  Cred  câ  pune  problema  greşit  şi  o  expediază  prea  simplu.  Nu  e  vorba 
de  profitul  sau  non  profitul  cuiva,  atunci  cînd  emiţi  o  judecată  morală.  E  vorba 
de  afirmarea  unei  morale  de  principiu.  Istoricul  nu  poate  să  nu  vadă  şi,  dacă 
vede,  nu  poate  să  tacă.  Altfel  devine  el  însuşi  complice. 

De  altfel  problema  e  în  sine  artificială  şi  ineficientă  ca  lege  istorică.  Toţi 
istoricii  emit  judecăţi  de  valoare,  străduindu-se  să  fie  obiectivi.  Interpretarea,  spune 
chiar  Carr,  presupune  judecăţi  morale.^*  Fără  aceasta  istoria  ar  fi  statistică.  Şi 
lorga  ironiza  pe  istoricii  care  făceau  doar  statistică.  Statistica  este  o  ştiinţă  auxiliară 
istoriei,  dar  ea  singură  nu  face  istoria.^^  Nu  se  poate  să  scrii  că  Hitler  a  ars  un 
milion  de  oameni  nevinovaţi,  şi  să  nu  spui  că  fapta  a  fost  rea.  Istoricul  nu  e 
instanţă  de  judecată,  care  poate  pronunţa  pedeapsa  cu  spînzurătoarea,  nici  pentru 
trecut  nici  pentru  prezent,  dar  a  nu  emite  judecăţi  de  valoare  morală,  ar  fi  egal 
cu  a  nu  admite  tribunalele  care .  pot  da  sentinţe,  care  au  pronunţat  sentinţe,  şi 
care  trebuie  să  pronunţe  sentinţe^.  •  Fără  aceasta  ar  domni  anarhia,  iar  istoricul  ar 
fi  un  anarhist.  [  ''.•,,1'  i 

Că  asemenea  judecăţi  pot '  diferi  de  la  o  ţară  la  alta,  că  un  criminal  poate 
fi  socotit  erou  o  vreme,  ciimla-fost  Hitler,  şi  cum  ar  fi  rămas  dacă  ar  fi  învins, 
asta  e  altceva,  şi  ne  descopere  încă  una  din  gravele  dileme  ale  felului  cum  se 
face  istoria!  Dar  nu  rămîne  niciodată  astfel,  pentru  totdeauna,  în  conştiinţa  uma¬ 
nităţii.  Chiar  dacă  o  vreme  şi  pentru  unii  poate  rămîne,  tocmai  istoricul  e 
tribunalul  moral  chemat  să  pună  lucrurile  la  punct,  şi  despre  Hitler,  şi  despre 
Napoleon,  şi  despre  McCarthy,  şi  despre  Henric  al  VlII-lea,  ca  să  rămînem  la 
exemplele  lui  Carr. 

Aşadar,  nu  numai  că  istoricul  nu  trebuie  să  se  ferească  de  a  emite  judecăţi 
morale,  dar  e  obligat  să  le  facă.  Că  şi  el  poate  fi  aservit,  cum  au  fost  istoricii  lui 
Hitler  din  Germania  vremii  sale,  e  altceva.  Nu  erau  istorici.  Erau  instrumente  ale 
puterii,  manevraţi  sau  nemanevraţi  ei  înşişi.  Noi  vorbim  de  istoricii-istorici. 

Carr  e,  totuşi,  în  cele  din  urmă,  de  acord  că  istoricul  trebuie  să  judece  eve¬ 
nimentele,  instituţiile  şi  politica  trecutului,  dar  mai  rămîne  cu  o  rezervă:  nu  pe 
indivizi.  Şi-l  ia  drept  sprijin  pe  Max  Weber,^^  care  judecă  sclavia,  de  pildă,  dar 
nu  pe  proprietarii  de  sclavi.  Nu  e  exemplu  concludent. 

Tot  în  stabilirea  raportului  dintre  istorie  şi  moralitate,  Carr  pune  problema 
situaţiilor  în  care  unii  indivizi  îi  fac  pe  alţii  să  sufere.  Poate  justifica  istoricul 
binele  mai  multora,  prin  suferinţa  celor  puţini?  Părerea  lui  Carr  se  sprijină  pe 
Boswell,  care  zice  că  „e  mai  bine  pentru  unii  să  fie  nefericiţi,  decît  ca  nimeni 
să  nu  fie  fericiV*.^ 

Nu  mi  se  pare  o  judecată  dreaptă.  Ea  are  doar  aparenţă  logică.  E  judecata  lui 
Caiafa  care  îi  sfătuise  pe  iudei,  că  e  mai  de  folos  să  moară  un  om,  decit  să 
sufere  poporul,^^  deşi  Marele  Preot  îi  amăgise,  pentru  că  alternativa  era  falsă  din 
punct  de  vedere  istoric.  Nimeni  nu  ameninţa  poporul  din  cauza  lui  lisus.  Ea  era 
adevărată  numai  teologic,  soteriologic,  dar  Caiafa  o  pronunţase  fără  să  ştie  ce 
spune,  doar  în  virtutea  oficiului  de  Mare  Preot,  care  îi  dădea  din  cînd  în  cînd 
harul  proorociei.56 

Judecata  nu  e  morală  şi  din  cauză  că  alternativa  nu  are  în  vedere,  pur  şi  sim¬ 
plu,  pe  unii  care  trăiesc  în  fericire,  şi  pe  unii  în  suferinţă,  ci  pe  unii  care  trăiesc 
în  fericire,  provocînd  suferinţă  altora,  căci  Carr  a  plecat  de  la  exemplul  lui  Max 
Weber,  care  viza  pe  de  o  parte  pe  stăpînul  de  sclavi,  pe  de  alta  pe  sclavi. 

Şi-apoi,  astfel  de  judecăţi  nu  se  pot  valida  în  abstract.  Oare  Boswell  ar  fi 
judecat  tot  aşa,  dacă  ar  fi  fost  el  printre  cei  nefericiţi,  care  îi  fac  fericiţi  pe  alţii? 

Astfel  de  alternative  sînt  false.  Nu  trebuie  să  se  pună  deloc.  Ceea  ce  ar 
trebui  să  se  spună  ar  fi:  „e  bine  ca  toţi  să  fie  fericiţi**,  E  singurul  postulat  care 


50  Hunging  judge,  op,  cit.,  p.  78. 

51  Op.  cit.,  p.  79. 

52  Despre  aceasta  şi  despre  dilemele  statisticii  ca  auxiliară  a  istoriei,  vezi 
Topolski,  op.  cit.,  p.  336 — 339,  342. 

53  Essays  in  Sociology,  1947,  p.  58. 

54  Life  of  Doctor  Johnson,  1776,  ed.  II,  p.  20. 

55  loan  XI,  50;  XVIII,  14. 

56  loan  XL  51—52. 

are  sens.  Un  „mai  hine“  decît  acest  bine,  nu  e  de  conceput.  însuşi  Carr  nu  iese 
din  dilemă.  Dilema  însă  nu  e  numai  a  istoricului.  E  de  alte  proporţii  şi  de  alte 
competenţe,  dar  istoricul  e  chemat  ^totuşi  să  se  situeze  personal  şi  faţă  de  astfel 
de  fapte  istorice.  Să  le  evalueze. 

După  Carr,  istoricul  se  află  încă  o  dată  în  dificultate,  nefiind  în  stare  să  facă 
o  evaluare:  „Istoricul  nu  are  un  răspuns  mai  concluziv  decît  teologul  la  problema 
suferinţei**.^  îl  aduce  martor  pe  Ivan  Karamazov  al  lui  Dostoievsky  care  rămîne 
tot  în  dilemă  şi,  pînă  la  urmă,  optează  şi  el  tot  pentru  teza  răului  pentru  puţini, 
şi  a  binelui  pentru  mai  mulţi.  Concluzia  lui  Carr  ar  fi  aceea  că  istoricul  nu  trebuie 
să  emită  judecăţi  morale,  fiindcă  nu  le  poate  emite. 

Şi-a  luat  pentru  a-şi  dovedi  teza  un  exemplu  extrem.  Pot  fi  cazuri  cînd  isto¬ 
ricul  se  află  în  încurcătură,  dar  nu  e  întotdeauna  cazul.  Criterii  morale  există. 
Nu  trebuie  inventate  de  istorici.  Lumea  toată  se  conduce  după  ele.  Ele  stau  la 
baza  legilor  şi  a  echilibrului  social.  Nu-mi  imaginez  cum  ar  putea  un  istoric 
înţelege  şi  preda  o  istorie  fără  astfel  de  criterii. 

Ceea  ce  vrea  să  sugereze  Carr,  e  că  nu  există  bază  pentru  criterii  absolute, 
şi  refuză  apelurile  la  criteriile  religiei.  Intorcîndu-se  încă  o  dată  la  raporturile 
istoriei  cu  religia,  ca  bun  englez,  el  imaginează  metafora  cecului  care  are  o  parte 
tipărită,  datul  istoric,  şi  o  parte  care  trebuie  completată  de  fiecare.  Partea  tipărită 
e  dată  pentru  toţi,  cea  care  trebuie  completată  e  partea  istoriei.  El  nu  caută  însă 
pe  autorul  părţii  tipărite,  fapt  pentru  care  nu  poate  stabili  o  instanţă  supraistorică, 
prin  care  acţiunile  istorice  ar  putea  fi  judecate.^ 

Judecata,  după  el,  se  face  prin  comparaţia  faptelor  între  ele,  nu  prin  refe¬ 
rire  la  un  standard  absolut.  Şi  nu  se  gîndeşte  neapărat  la  Dumnezeu  cînd  vorbeşte 
de  standardul  absolut,  ci  la  noţiuni  precum  egalitate,  libertate,  dreptate,  lege 
naturală.  Nici  acestora  nu  le  recunoaşte  caracterul  absolut  de  criterii,  pentru  că, 
zice  el  —  se  schimbă  de  la  o  perioadă  la  alta,  de  la  un  continent  la  altul.^^  Dar 
se  gîndeşte  evident  şi  la  Dumnezeu,  cînd  vorbeşte  de  inexistenţa  „unui  standard 
absolut**.^  Il  refuză  pe  Dumnezeu  în  istorie. 

Conclude  că  istoria  nu  are  o  dependenţă  fundamentală  de  ceva  din  afara  ei, 
care  ar  diferenţia-o  de  oricare  altă  ştiinţă.  Ea  trebuie  să  devină  din  ce  în  ce  mai 
mult,  ştiinţă.  Aceasta  îl  va  duce  pe  om  la  creşterea  înţelegerii  istoriei  şi  a  stăpî- 
nirii  ei.^*  E  un  fel  de  a  încheia  cu  o  frază  de  happy-end,  ceea  ce  ar  trebui  să  fie 
momentul  unei  descurajări  pentru  că,  în  fond,  n-a  identificat  nici  un  criteriu  moral 
care  să  fie  steaua  polară  a  orientării  istoricului.  De  aceea  şi  pledează  pentru 
istoricul  care  nu  emite  judecăţi  morale,  deşi  aceasta  nu  l-a  scos  din  dilemă. 
Norocul  e  că  din  fire,  cum  spune  Sf.  Pavel  (Rom.  II,  14),  istoricii  au  această  stea 
polară,  despre  care  o  adevărată  filozofie  şi  metodologie  a  istoriei  ar  fi  trebuit  să 
spună  mai  multe! 

Carr  identifică  ingenios  dilemele,  dar  nu  şi  semnele  de  ieşire  din  ele.  Uneori 
se  şi  contrazice.  După  ce  ne-a  spus  din  cîte  motive  istoria  nu  poate  fi  ştiinţă, 
acum,  căutînd  o  ieşire  din  propria  închisoare  la  care  s-a  condamnat,  crede  că 
soluţia  e  ca  „istoria  să  devină  din  ce  în  ce  mai  mult  ştiinţă**.  Dintre  piedicile  pe 
care  i  le-a  pus  mai  înainte  —  cele  cinci  de  care  am  vorbit  —  nu  a  înlăturat  Insă 
nici  una  cu  adevărat.  Dimpotrivă  le-a  complicat. 

Cu  toate  acestea  nu-i  vom  contesta  soluţia  propusă,  ci  o  vom  înţelege  în 
sensul  că,  In  ciuda  neputinţelor  de  a  fi  în  adevăratul  sens  ştiinţă,  să  fie  măcar 
atîta  cît  poate! 

Acolo  unde  Carr  e  mai  coherent,  e  atunci  cînd  abordează  cauzalitatea  în 
Istorie.  Studiul  istoriei  e  studiul  cauzelor,^  iar  istoricul  se  recunoaşte  după  cauzele 
pe  care  le  invocă.^  El  are  în  vedere  şi  accidentele  în  istorie  şi  întîmplarea,  dar 
crede  că  rolul  lor  e  adesea  exagerat. 


57  Carr,  op.  cit.,  p.  81. 

58  Idem,  p.  83. 

59  Idem,  p.  84.  , 

60  Op.  cit.,  p.  128. 

61  Idem,  p.  86. 

62  Idem,  p.  85. 

63  Idem,  p.  90. 

Obiectivitatea  istoricului  se  exercită  în  alegerea  faptelor  potrivite,  atunci 
cînd  îşi  scrie  istoria,  dovedind  că  le-a  ales  pe  cele  mai  semnificante  pentru  des¬ 
coperirea  adevărului.^  Istoricul  nu  trebuie  să  fie  însă  nici  sclavul  faptelor,  nici 
stâpînul  lor  tiranic.  Raportul  e  de  a  da  şi  a  lua.  Carr  se  declară  în  imposibilitatea 
de  a  stabili  care  e  întîi  şi  care  e  pe  urmă,  pentru  că,  deşi  faptele  par  primare, 
selecţia  lor  e  opera  istoricului.  Să  ne  adresăm  încă  o  dată,  şi  în  legătură  cu  cau¬ 
zele,  unor  exemple  mai  accesibile  nouă. 

Unul  din  aspectele  unei  inexacte  evaluări  a  faptelor  care  fac  Istoria,  este 
atunci  cînd  istoricul  cade  în  confuzie  cu  privire  la  cauze,  amestecînd  cauzele 
istorice  cu  cele  din  afara  istoriei,  adică  din  Providenţă.  Un  istoric  foarte  mare 
şi  foarte  învăţat  va  şti  să  discearnă,  dar  cel  care  nu  ştie,  ceea  ce  va  face  nu  va 
fi  istorie.  A  amesteca  în  istorie  şi  cauze  din  afara  ei,  nu  e  numai  dilema  istoricu¬ 
lui.  Creştinismul  a  încercat  de  multe  ori  să  afirme  acest  amestec.  Islamismul 
radical  o  face  şi  astăzi.  Mozaismul  a  făcut-o  şl  o  mal  face  încă  prin  însăşi  ter¬ 
menii  Legămîntului  Vechi,  prin  care  Dumnezeu  se  obliga  să  se  amestece,  şi  încă 
întotdeauna  în  favoarea  lor,  pe  drept  sau  pe  nedrept.  Era  Dumnezeul  lor,  deci 
trebuia  să  le  poarte  grijă  şi  să-i  părtinească.  Din  acest  punct  de  vedere  mono¬ 
teismul  iudaic,  atît  de  trîmbiţat  ca  religie  pură,  limitîndu-L  pe  Dumnezeu  doar 
la  evrei,  făcea  din  El  un  zeu  tribal.  Abia  lisus  L-a  eliberat  pe  Dumnezeu  pen¬ 
tru  neamuri  I 

Dar  să  rămînem  la  creştinism.  Cei  care  au  postulat  intervenţia  lui  Dumne¬ 
zeu  în  lume,  au  căutat  s-o  şi  localizeze  şi  să-i  afle  instrumentele.  Căci  şi  Dum¬ 
nezeu,  în  istorie,  lucrează,  cum  am  mai  arătat,  prin  cauze  istorice.  Şi  iată-i  pe 
bizantini  văzînd  în  împărat  acest  instrument.  Voinţa  lui  făcea  istorie,  determina 
fapte  şi  comportamente  ca  de  la  Dumnezeu,  motivate  întotdeauna  cu  Scriptura  în 
’mînă.  Ce  va  face  istoricul?  Ocupîndu-se  de  Bizanţul  de  acest  tip  şi  interpretîndu-i 
faptele  istorice,  le  va  socoti  ca  de  la  Dumnezeu,  sau  se  va  preface  că  nu  ştie 
acest  lucru,  şi  le  va  trata  ca  fapte  istorice,  din  istorie?  Istoricul  serios  aşa  va  face, 
dar  va  spune  că  s-a  pretins  şi  altfel,  şi  va  ţine  seama  în  motivarea  lui  cel  puţin 
de  pretenţiile  ce  se  emiteau,  şi  cărora  le  va  căuta  la  rîndul  lor,  tot  mobiluri 
istorice. 

Cînd  va  fi  vorba  însă  să  explice  căderea  Bizanţului,  va  auzi  din  epocă  mai 
tare  decît  în  orice  altă  împrejurare  şi  vreme,  că  „a  fost  o  pedeapsă  a  lui  Dum¬ 
nezeu*".  Istoricul  va  găsi  cauzele  concrete,  insuficienţa  sistemului  de  apărare,  de 
pildă,  insistenţa  irezistibilă  a  turcilor  şi  mai  buna  lor  pregătire,  dar  printre  cauze 
va  putea  totuşi  numi  şi  corupţia  moravurilor,  care  slăbise  vlaga  poporului,  deci  o 
cauză  morală  cu  urmări  clare  în  istorie.  Va  nota  de  asemenea  printre  cauze  şi 
credinţa  populară  că  Bizanţul  nu  putea  cădea,  deoarece  va  fi  apărat  de  Dumnezeu 
împotriva  necredincioşilor.  Va  afla  că  în  loc  să  facă  arme  şi  baricade,  şi  să 
repare  zidurile,  făceau  procesiuni  şi  mergeau  cu  schimbul  să  se  roage  în  Sfînta 
Sofia.  Istoricul  va  vedea  în  aceasta  cum  un  argument,  o  speranţă,  s-a  întors  împo¬ 
triva  celor  ce  le  aveau  fără  temei.  Abia  după  aceea  va  putea  strecura  şi  el  o 
propoziţiune:  a  fost  şi  pedeapsa  lui  Dumnezeul  Dar  prin  cauze  concrete. 

Concomitent,  problema  exercitării  voinţei  lui  Dumnezeu  i-  s-a  pus  şi  Romei. 
Joc  de  orgolii  sub  pretexte  religioase.  Episcopul  Romei  a  crezut  că  lui  i  se  cuvine 
succesiunea  împăratului  roman,  şi  că  numai  prin  el  se  poate  exercita  legal  voinţa 
lui  Dumnezeu.  Aşa  au  apărut  primatul  şi  infailibilitatea.  Dorinţa  de  suprafaţă 
a  fost,  cum  spune  Reinhold  Niebuhr  în  „Credinţă  şi  istorie**,  să  facă  să  triumfe 
voinţa  lui  Dumnezeu  în  istorie.*^ 

Istoricul,  dacă  e  şi  teolog,  va  putea  arăta  cu  Scriptura  în  mînă  că  pretextul 
a  fost  slab,  pentru  că  a  făcut  să  domine  forţa  şi  constrîngerea  în  locul  iubirii. 
Să  ne  amintim  de  apogeul  acestui  fariseism:  inchiziţia.  Ultima  formă  a  fanatis¬ 
mului.  Omul  trebuia  curăţat  prin  foc  şi  mîntuit,  se  ziceai  Cît  va  mai  fi  suferit 
Dumnezeu,  cînd  toate  acestea  se  proclamau  în  numele  Său!  Intr-o  zi  se  va  zice  şi 
despre  Roma  ceva  cu:  „a  fost  pedeapsa  lui  Dumnezeul** 

Calvinismul  a  imitat  în  această  privinţă  Roma.  Rigorişti,  căutînd  totul  în 
Scriptură  şi  trecînd  sentinţele  prin  „Sfatul  sfinţilor**,  care  erau  un  papă  colectiv. 


64  Idem,  p.  123. 

65  Foi  et  Histoire,  Paris,  1953,  p.  200. 

l-au  trecut  pe  Miguel  Şervet  prin  foc.  Acelaşi  Reinhold  Niebuhr,  teolog  protestant  ‘  | 

american,*  spune  că  e  periculoasă  asumarea  în  numele  credinţei  a  arbitrajului  în  1 

faptele  istorice.  Compromite  în  primul  rînd  credinţa.  ţ 

Martin  Luther,  împotriva  Romei,  a  făcut  cam  tot  ceea  ce  a  făcut  Roma,  ^  " 

numai  că  în  loc  să-şi  lasume  el  interpretarea  voinţei  divine,  a  trecut-o  asupra  1 

puterii  seculare.  Intr-un  fel,  a  redat  faptelor  istorice  caracterul  lor  de  fapte  I 

istorice.  Se  exprima  şi  prin  acestea  Dumnezeu,  dar  nu  mai  putea  fi  sesizat,  l 

pentru  că  Dumnezeu  nu  mai .  putea  contacta  omul  căzut  şi  incapabil  de  sfinţenie.  îl 

Intr-unui  din  tratatele  sale,  Luther  scria:  „Lumea  era  prea  păcătoasă,  ca  M 

să  mai  fie  demnă  de  stăpîni  buni  şi  pioşi.  li  trebuiau  părinţi  care  să  facă  războaie,  ! 

care  să  urce  impozitele,  să  verse  sînge;  de  asemenea  îi  trebuiau  tirani  spirituali  i 

care  să-i  reducă  pe  oameni  la  mizerie  printr-o  singură  lovitură,  prin  legi,  edicte  ,  j 

şi  bule.  Aceste  p^epse  şi  altele  încă,  sînt  mai  degrabă  ceea  ce  merită  lumea  şi  i 

a  le  rezista  nu  e  cu  nimic  mai  puţin  decît  a  rezista  pedepsei  lui  Dumnezeu**.^  De  ’ 

atunci  protestantismul  a  evoluat,  şi  eu  nu  cred  ca  Niebuhr  că,  totuşi,  astfel  de  1 

ziceri  îl  reprezintă  esenţial  pe  Luther. 

Iată,  aşadar,  cît  de  complicată  e  abordarea  istoriei,  cînd  între  cauze  intră  i' 

şi  cauze  meta-istorice,  sau  cînd  acestea  şi  le  auto-atribuie  reprezentanţi  ai  reli-  ^ 

giilor.  In  clipa  cînd  şi  le  atribuie,  ei  pretind  că  fac  istorie.  Şi  într-im  fel  o  fac,  * 

pentru  că  fapta  lor  determină  o  suită  de  alte  fapte.  Istoricul  e  chemat  să  le  iden- 
tiîice  pe  toate,  să  le  clarifice,  să  le  evalueze  cu  instrumentele  istoriei  ca  ştiinţă  — 
care  totuşi  e  ştiinţă  —  şi  să  ne  dea  o  viziune  şi  o  interpretare  corectă  a  «lor.  1 

Fiindcă  am  pomenit  de  Reinhold  Niebuhr,  aş  vrea  să  notez  că  şi  el  a  fost 
confruntat  cu  dileme  similare,  pe  de  o  parte  cînd  a  tratat  istoria  ca  teolog,  pe  de 
alta  cînd  a  tratat -o  ca  făcută  de  oamenii  Bisericii.  Capitolul  XII  din  cartea  sa  | 

se  intitulează  „Falsuri  absolute  în  unele  interpretări  creştine  ale  istoriei".  Şi  spune  i 

de  la  început:  „Trista  istorie  a  fanatismului  în  civilizaţiile  creştine  probează  că  || 

nici  o  versiune  a  credinţei  nu  e  ferită  de  eroarea  de  a  fi  voit  să  atribuie  o  im-  ij 

portanţă  absolută  şi  definitivă,  unor  concepte  relative  şi  parţiale,  asupra  unei 
anumite  culturi,  a  unei  anumite  politici,  a  unei  anumite  morale,  sau  asupra  sa 
insăşi".^’^ 

Istoricul  se  descurcă  pînă  la  urmă.  Are  imeltele  necesare.  Uneori  mai  uşor, 
alteori  mai  greu.  El  nu  va  putea  totuşi  elimina  cauzele  meta-istorice  din  istorie. 

Va  trebui  să  le  supună  şi  pe  acestea  criteriilor  sale  de  interpretare.  Acesta  e  » 

răspunsul  la  această  dilemă  ou  oare  se  confruntă  istoricul-teolog,  şi  istoricul 
creştin,  sau  pur  şi  simplu  credincios.  De  celălalt  nu  ne  ocupăm  în  momentele 
acestea.  Ştie  el  ce  face.  Lui  îi  e  mai  uşor. 

Un  lucru  aş  vrea  să  mai  adaug:  şi  faptele  greşite  sînt  fapte  istorice.  De  ’ 

ignorat  deci,  nu  pot  fi  ignorate.  Ele  cer  însă  un  sporit  discemămînt  din  partea 
istoricului,  cu  cît  sînt  mai  vechi  şi  mai  amestecate. 

^  Dar  să  ne  întoarcem  la  Carr:  „Istoricul  —  zice  el  —  fără  fapte  e  fără  rădă¬ 
cini  şi  zadarnic;  faptele  fără  istoric  sînt  moarte  şi  fără  sens.  Aşadar  răspunsul  la 
întrebarea  „Ce  este  istoria**,  este  că  ea  e  un  proces  continuu  de  interacţiune  > 

între  istoric  şi  faptele  istorice,  un  nesfîrşit  dialog  între  prezent  şi  trecut".^ 

Dilema  întîietăţii  între  fapta  istorică  şi  istoric  pare  pusă  de  Carr  în  cate¬ 
goria  oului  şi  a  găinei.  Care  a  fost  întîi?  Nu  prea  e  însă  din  categoria  aceasta. 

Faptele  sînt  ca  şi  materia  sau  energia  primordială.  Istoricul  se  poate  găsi  în 

situaţia  fizicianului,  a  astronomului,  a  chimistului  care  emit  ipoteze  diferite  despre 

formairea  pămîntului,  a  cosmosului,  despre  apariţia  vieţii,  care  îşi  pun  cele  mai  ) 

sofisticate  întrebări  şi  uneori  răspund  la  ele,  dar  nu  răspund  la  întrebarea  prim-  j 

ordială:  de  unde  materia,  de  unde  energia?  Acestea,  se  zice,  preexistă.  Foarte 

bine  că  preexistă,  dacă  le  place  lor  aşa!  Pentru  istoric,  faptele  istorice  preexistă. 

Orice-ar  face  el  cu  ele. 

Semnificaţia  definitivă  a  evenimentelor  se  descoperă  pentru  trecut  în  pre¬ 
zent,  iar  pentru  amîndouă  în  viitor.  Istoricul  pregăteşte  calea  spre  definitiva  lor 
descifrare. 


66  Trăită  sur  la  Bannissement  „Opera“  II,  p.  51,  cf.  R.  Niebuhr,  ap.  cit,  p.  193. 

67  Op.  cit,  p.  191. 

68  Op.  cit,  p.  30. 

Din  această  expunere  cred  că  putem  reţine  cîteva  lucruri: 

—  A  fi  istoric  nu  e  nici  simplu,  nici  uşor,  cum  ar  fi  părut  la  prima  vedere, 
dar  e  frumos  tocmai  pentru  că  e  aşa.  Istoricul  nu  face  istoria,  dar  o  explică  şi  o 
face  comprehensibilă.  Cînd  n-o  explică  aşa  cum  a  fost,  o  contraface.  Cînd  o 
explică  bine,  el  îi  descoperă 'sensuri le  oare,  fără  el,  ar  rămîne  ascunse. 

—  Istoricii  şi  dilemele  lor,  departe  de  a  scădea  interesul  pentru  istorie,  îl 
cresc.  Fac  istoria  interesantă  şi  utilă. 

—  Filozofia  şi  metodologia  istoriei  sînt  încă  domenii  în  care  mai  este  mult 
loc  pentru  •cercetare  şi  clarificare.  Istoricul  există  printre  şi  în  ciuda  dilemelor, 
dar  ţinta  lui  e  să  le  elucideze  şi  să  le  depăşească.  Istoria  trebuie  să  devină  o 
ştiinţă  desăvîrşită. 

—  Pentru  istoricul-teolog  lucrurile  nu  sînt  mai  simple,  ci  de  două  ori  mai 
complicate.  El  trebuie  să  răspundă  exigenţelor  istoricului,  care  are  în  vedere  doar 
civitas  terrena,  dar  şi  teologului  care  nu  poate  face  abstracţie  de  civitas  Dei.  Să 
le  împace  fără  a  trăda  pe  nici  una.  Deşi  uneltele  sale  sînt  mai  numeroase,  ele 
nu-1  ajută,  ci  îi  complică  misiunea.  Intre  istorici,  el  trebuie  să  fie  istoric,  şi  între 
*  teologi,  teolog.  Dar  şi  într-o  parte  şi  într-alta,  să  fie  acelaşi,  adică  să  poată  fi 
acceptat  şi  ca  teolog  între  istorici,  şi  ca  istoric  între  teologi. 

—  Istoria  bine  făcută,  poate  deveni  din  ştiinţă  artă.  Istoria  făcută  fără  inte¬ 
ligenţă  şi  imaginaţie,  poate  coborî  pînă  la  nivelul  unei  ştiinţe  auxiliare,  precum 
e  statistica.  N-avem  nimic  cu  statistica.  Să  nu  se  supere  vreun  statistician.  Sta¬ 
tistica  are  şi  ea  virtuţile  ei,  cînd  se  vrea  statistică,  dar  nu  cînd  cad^  pe  mîna  celor 
care  se  pretind  istorici  şi  fac  statistică,  fără  să  aibă  măcar  ştiinţa  statisticianului. 
Diferenţa  dintre  istorie  şi  statistică  e,  în  cazul  acesta,  cel  puţin  ca  şi  diferenţa 
dintre  îx>ezie  şi  critica  de  poezie,  dacă  nu  cumva  chiar  mai  mare. 

Aşa  cum  remarcă  tot  mai  mulţi  istorici,  studiile  interdisciplinare  sînt  absolut 
indispensabile  pentru  istoric.  E  drept  că  aceasta  îngreunează  enorm  sarcina  istori¬ 
cului,  dar  fără  aceasta  nu  se  mai  poate.  Al.  Zub  zice  că:  „multitudinea  scriselor 
e  un  lucru  minunat  şi  teribil  în  acelaşi  timp*\  şi  se  întreabă:  „Cum  să  cuprinzi  şi 
cum  să  pui  la  lucru  această  imensitate  de  informaţii?**  Aceasta  presupune  erudiţie, 
dar  erudiţia  nu  e  totul,  („modeşti  soldaţi  de  jertfă"  zicea  lorga,  cf.  Al.  Zub). 
Istoria  înseamnă  „construcţie,  sinteză,  creaţie**.  Al.  Zub  crede  chiar  că  istoria  la 
nivel  individual  devine  cu  neputinţă  de  făcut.  El  propune  echipe  de  specialişti 
care  .să  cuprindă  totul.  Şi  mai  propune  ceva:  „Tot  travaliul  istoriografie,  de  la 
documentare  şi  limbaj  pînă  la  elaborările  cele  mai  subtile,  se  \)une  azi  în  termeni 
ce  reclamă  din  partea  breslei  o  revizuire  a  instrumentarului  de  care  dispune**.^^ 

Aceasta  dovedeşte  seriozitatea  dilemelor  pe  care  le-am  trecut  în  revistă,  şi 
faptul  că  ele  trebuie  neapărat  avute  în  vedere.* 

Pe  seama  istoriei  şi  istoricilor  s-au  făcut  şi  glume,  s-au  spus  şi  lucruri  foarte 
serioase.  Oamenii  de  spirit  n-au  limită  în  alegerea  subiectelor!  Lucian  Blaga 
spunea  că  istoricul  e  „cel  care  face  memoriei  umane  respiraţie  artificială**  (în 
„Elanul  insulei**).  Poate  că  aceasta  nu  e  chiar  o  glumă.  E  o  definiţie  metaforică 
a  istoriei.  Tot  el:  istoricul  este  „unul  care  scrie  din  auzite  şi  după  indicii,  dar  are 
ambiţii,  ticuri,  atitudini  şi  morgă  de  martor**.^^  Nici  aceasta  nu  e  o  glumă.  E  mai 
degrabă  o  critică  severă  la  adresa  unora  dintre  istorici.  Mai  aproape  de  glumă  e 
Voltaire  care-1  descrie  pe  istoric  drept  „un  guraliv  care  sîciie  morţii**  (Pensâes 
diverses).  Dar  de  ce  să-i  lăsăm  să  se  simtă  uitaţi? 

Am  arătat  în  cursul  expunerii,  împotriva  lui  Carr,  că  dilema  personalitate- 
societate  presupune  şi  stabilirea  de  răspunderi  prin  judecăţi  morale,  fie  asupra 
personalităţilor,  fie  asupra  societăţilor.  N.  lorga  numea  istoria  „mare  tribunal  în 
care  se  judecă  popoarele  şi  naţiunile**  (Cugetări).  Tot  tribunal,  şi  un  fel  de  Jude¬ 
cată  de  apoi,  o  numea  şi  Fr.  Schiller  (în  Resignation),  iar  B.  Croce  o  socotea 
„singura  şi  adevărata  critică  ce  se  poate  exercita  asupra  faptelor  omenirii**  (Bre¬ 
viar  de  estetică).  Andrd  Malraux,  într-un  interviu  din  1976,  spunea  că  istoria  este 


69  Al.  Zub,  Istoria  şi  instrumentarul  ei,  în  „Familia",  Seria  V,  anul  24,  nr.  7, 
1988,  p.  10. 

70  Idem,  cf.  Mircea  Traian  Biju,  Dicţionar  al  spiritului  uman,  Bucureşti, 
1983,  p.  210. 

„efortul  gîndiTii  umane  pentru  a  pune  ordine  în  trecut  şi  a-i  da  o  semnificare'*. 
Iată  o  definiţie  serioasă. 

Toa^e  acestea  proiectate  acum  asupra  dilemelor  şl  dificultăţilor  Istoricului, 
le  mai  estompează  şi  pot  încuraja  studiul  istoricului,  opţiunile  şi  chiar  pasiunea 
pentru  ea. 

Nu  ne-am  ocupat,  în  această  scurtă  incursiune  în  dilemele  istoriei  şi  ale 
istoricului,  de  multe  alte  aspecte.  E  limpede  însă  că  faptele  istorice  trebuie  abor¬ 
date  critic.  Ar  fi  trebuit  să  consacrăm  ceva  mai  mult  spaţiu  definirii  istoriei  ca 
magistra  vitae,  dar  aceasta  ne-ar  fi  obligat  să  ne  ocupăm  şi  de  posibilitatea  sau 
imposibilitatea  de  a  stabili,  p)e  baza  faptelor  trecutului,  legi  care  să  prevadă  viito¬ 
rul.  Mulţi  istorici  consideră  că  deoarece  faptele  istorice  sînt  irepetabile,  ele  nu  pot 
constitui  învăţăminte  pentru  istorie.  Mai  nou,  alţi  istorici  arată  că,  totuşi,  faptele 
istorice  pot  fi  clasificate,  grupate  pe  baza  asemănării  dintre  ele,  şi  astfel  nu  mai 
este  absolut  imposibil  să  se  stabilească  legi  ştiinţifice  în  istorie.  Fapte  de  un 
anumit  tip  pot  provoca  efecte  de  acelaşi  tip.  Totuşi,  tipul  de  fapte  nu  va  fi 
niciodată  alcătuit  din  fapte  identice,  aşa  încît  previziunea  istorică  rămîne  oricum 
problematică. 

Topolski  spune  că  „istoricii  manifestă  un  interes  foarte  scăzut  faţă  de  stabU 
lirea  legilor  ştiinţifice**,  rămînînd  tot  la  „simpla  descriere  a  faptelor**.  El  crede  însă 
că,  în  această  privinţă,  sarcina  istoricilor  rămîne,  totuşi,  aceea  de  a  încerca  să 
descopere  măcar  anumite  legităţi  ale  vieţii  sociale.  Acestea  ar  putea  da  posibili¬ 
tatea  unor  previziuni  care  să-4  angajeze  pe  oameni  într-o  activitate  practică  efi¬ 
cientă. 

O  altă  funcţie  a  istoriei  ar  fi  aceea  „de  a  satisface  dorinţa  omului  de  a  se 
cunoaşte  pe  sine  însuşi**,  de  a-şi  cunoaşte  propria  istorie  şi  de  a-şi  dezvolta  astfel 
conştiinţa  naţională. 

Această  funcţie  a  istoriei  este  fără  îndoială  una  din  cele  mai  importante. 
Ea  este,  la  modul  general,  magistra  vitae,  dar  pentru  fiii  unui  popor,  ea  este 
învăţătoare  de  conştiinţe  care,  prin  aceea  că  îi  învaţă  pe  toţi  cei  născuţi  din 
aceeaşi  strămoşi,  pe  acelaşi  pămînt,  avînd  acelaşi  trecut  de  lupte  şi  durată  isto¬ 
rică,  îi  uneşte  în  aceleaşi  simţiri,  şi  îi  pregăteşte  pentru  lupta  comună,  înfrăţită, 
spre  asigurare  în  continuare  a  existenţei  lor  istorice,  ca  nesunuri,  şi  pentru  desă- 
vîrşirea  idealurilor  lor  de  unitate  şi  progres.  In  această  lumină  trebuie  înţeles 
cuvîntul  lui  Nicolae  Bălcescu:  „Istoria  este  cea  dintîi  carte  a  unei  naţii.  Intr-însa 
ea  îşi  vede  trecutul,  prezentul  şi  viitorul**.  Ştefan  S.  Gorovei  leagă  de  această 
definiţie  o  explicaţie  extrem  de  interesantă  a  zicalei  „ai  carte,  ai  parte**.  In 
vechime  —  zice  el  —  carte  se  numea  şi  actul,  hirosovul  care  îndreptăţea  o  stăpî- 
nire  de  pămînt,  oare  statornicea  anumite  privilegii,  anumite  libertăţi.^^ 

Noi  românii,  de  pildă,  avem  în  istoria  noastră  cartea  care  ne  îndreptăţeşte 
existenţa  pe  moşia  noastră  strămoşească  şi  ne  apără  de  orice  încercare  a  altora 
de  â  ne  contesta  drepturile.  De  aceea  trebuie  să  ne  cunoaştem  istoria,  să  ne  ştim 
pe  de  rost  ceea  ce  Bălcescu  numea  „cea  dintîi  carte  a  unei  naţii**.  Ifi  ea  se  află 
adevărul,  iar  datoria  istoricului  şi  a  iubitorului  de  istorie,  şi  a  celui  ce  are  o 
istorie,  este  să  cimoască  acest  adevăr  şi  să-l  apere.  Aceasta  ne  descoperă  şi  carac¬ 
terul  militant  al  istoriei.  Se  face  şi  istorie  pentru  istorie,  dar  aceasta  va  fi  istoria 
nimănui,  va  fi  o  construcţie  rece  oare  va  atrage  doar  roboţi.  De  aceea  în  ultima 
vreme  se  pune  tot  mai  mult  accentul  pe  istoria  pentru  oameni,  oare  să  fie  o  istorie 
despre  oameni,  reluîndu-se  intenţii  mai  vechi.  Şcoala  franceză  din  jurul  revistei 
Annales,  întemeiată  de  Lucien  Febvre  şi  Marc  Bloch  în  1929,  pe  oare  o  are  în 
vedere  Ştefan  S.  Gorovei,  indica  studiul  mentalităţilor  ca  absolut  necesar  pentru 
înţelegerea  trecutului  şi  pentru  a-1  valorifica  aşa  cum  trebuie,  pe  aceeaşi  linie  a 
adevărului  atît  pentru  prezent,  cît  şi  pentru  viitor.  A  cerceta  şi  a  scrie  istoria  e 
o  „datorie  de  conştiinţă**,  scrie  tot  Ştefan  S.  Gorovei,  şi  citează  din  Marc  Bloch: 
„Cine  nu  reuşeşte  aceasta  (să  se  ocupe  de  oameni)  nu  va  fi  nicidnd  altceva  dedt 
un  meseriaş  al  erudiţiei**.  In  acelaşi  sens  îl  citează  şi  pe  Lucien  Febvre. 


71  Citate  după  Mircea  Traian  Biju,  op.  cff.,  cap.  „Istoria,  Istoriografii", 
passdm. 

72  Ştefan  S.  Gorovei,  A  te  îndeletnid  cu  istoria  în  „Cronica**  nr.  41,  14  oct. 

1983. 


I 


24 


MITROPOLIA  ARDEALULUI 


Un  reprezentant  de  seamă  al  acestei  viziuni  este  la  noi  Alexandru  Duţu. 
Faptele  divinizate  în  secolul  al  XlX-lea,  scrie  el,  se  interpretează  altfel  astăzi  în 
lumina  cunoaşterii  istoriei  mentalităţilor.  Istoria  mentalităţilor  se  înscrie  astfel 
în  mod  necesar  în  ceea  ce  am  numit  mai  înainte  necesitatea  interdisciplinarităţil 
în  studiul  istoriei.  Adevărat  deschizător  de  cale  nouă,  mai  ales  prin  asocierea 
studiului  mentalităţilor  cu  studiul  lor  comparativ.  Alexandru  Duţu  crede  că  „chiar 
dacă  nu  va  izbuti  să  devină  totală,  istoria  mentalităţilor  nu  va  înceta  să  fie  pre¬ 
zentă  în  interpretarea  fenomenelor  pur  politice,  diplomatice  şi  economice,  deoarece 
ea  însăşi  va  fi  mereu  atentă  la  progresele  altor  discipline,  nu  numai  ale  diver¬ 
selor  ramuri  ale  istoriei.  Prin  această  deschidere  spre  pluridisciplinaritate  şi  prin 
echilibrata  îmbinare  a  istoriei  gîndirii  şi  afectivităţii  cu  istoria  societăţii,  ea  îşi 
păstrează  o  deplină  originalitate*".^  Studiul  mentalităţilor  presupune  evident  stu¬ 
diul  comp>ortamentului.^^  Şi  dacă  *  aplicăm  acum,  din  nou,  la  noi,  aceste  domenii 
care  trebuie  să  compună  necesarmente,  adică  ceea  ce  am  numit  cartea  lui  Băl- 
cescu,  ele  se  pot  traduce  prin  aducerea  simţirii  înaintaşilor  în  simţirea  noastră, 
în  simţirea  prezentului,  de  unde  aşadar  şi  caracterul  lor  exemplar,  de  modele, 
caracterul  lor  educativ  pentru  sentimentul  patriotic,  pentru  instruirea  şi  însufle¬ 
ţirea  prezentului.  Cred  că  în  acest  sens  trebuie  înţelese  şi  cuvintele  lui  Nicolae 
lorga  rostite  în  1920:  „Să  scriem  şi  să  predăm  ceea  ce  trebuie,  lucrurile  de  care 
societatea  are  nevoie  şi  în  sensul  pe  care  societatea  îl  pretinde,  ca  să  ne  audă 
şi  să  ne  asculte.  Să  intrăm  în  lupta  care  se  poate  lipsi  de  noi,  poate,  dar  departe 
de  care  noi  înşine  nu  însemnăm  nimic.  Pulsul  preocupaţiilor  noastre  să  bată  în 
ritmul,  fie  şi  înfrigurat,  al  timpului.  Orice  subiect  am  trata  (...),  să-l  interpretăm 
în  sensul  vremii  noastre,  să-i  stoarcem  ceea  ce  acestă  vreme  doreşte  pentru 
folosul  ei.  Să  pornim  de  la  societatea  contemporană  şi  să  revenim  la  dînsa**.'^^ 

Dilemele  istoricului  nu  sînt  de  netrecut.  Analiza  şi  regulele  analizei  oricît 
de  dificile  —  Hermann  Hesse,  premiul  Nobel,  zice  că  istoricul  e  chiar  într-o 
situaţie  tragică  —  sînt  totuşi  procese  posibile,  dar  ele  trebuie  să  intre  sub  o 
cupolă  largă,  atotcuprinzătoare,  a  tuturor  aspectelor  umane  care  alcătuiesc  istoria. 
Istoricul  va  fi  handicapat  dacă  nu  va  avea  imaginea  globală  a  ceea  ce  studiază.^ 
încă  mai  de  demult  spusese  acest  lucru  şi  Karl  Jaspers:  „încercăm  că  înţelegem 
istoria  ca  un  toV*  şi  îi  fixa  şi  un  scop:  „spre  a  ne  înţelege  pe  noi  înşine.  Ea  este 
pentru  noi  amintirea,  izvorul  din  care  ne  tragem  nu  numai  cunoaşterea,  ci  viaţa 
însăşi.  Ea  este  solul  în  care  rămînem  implantaţi  şi  nu  vrem  să  ne  dezagregăm  în 
neant,  ci  să  participăm  la  condiţia  umană**.  A  cunoaşte  istoria  e  un  element  vital 
al  vieţii  noastre,  spune  tot  el.  Şi  parcă  actualizînd  pentru  noi  cei  de  azi  rolul  şi 
rostul  cunoaşterii  propriei  istorii,  scrie:  „Originea  noastră  istorică  o  putem 
cunoaşte  contemplînd  exemplele  de  măreţie  scumpe  inimii  noastre.  Ne  sprijinim 
pe  un  trecut  care  ne-a  creat  aşa  cum  sîntem,  şi  care  ne  oferă  modelele  sale**.  El 
este  autoritatea  din  care  derivă  tradiţia  care  ne  ţine  legaţi  cu  credinţă  de  trecut.^ 

Iată  de  ce,  venind  din  nou  la  noi  acasă,  este  necesară  cunoaşterea  aprofun¬ 
dată  a  istoriei  poporului  nostru,  pentru  a  intra  in  tradiţia  lui  cu  tot  sufletul  şi 
cu  toată  simţirea,  ca  să  ştim  cine  sîntem  şi  ce  trebuie  să  apărăm  şi  să  transmitem 
urmaşilor  noştri.  Noi  am  prezentat  dilemele  Istoricilor  pentru  a  arăta  că  sarcina 
lor  nu  este  uşoară  în  căutarea  adevărului,  dar  şi  pentru  a  arăta  căile  pe  care 
se  poate  ieşi  din  dileme  şi  se  pot  obţine  opţiuni  sigure.  Aceasta  mai  ales  cînd  e 
vorba  de  propria  noastră  istorie,  unde  terenul  nu  e  deloc  dilematic,  decît  pentru 
cei  care  nu  urmăresc  adevărul,  ci  acreditarea  unor  teze  fără  temeiuri  de  nici  un 


73  Alexandru  Duţu,  Dimensiunea  umană  a  istoriei.  Bucureşti,  1986,  p.  7,  15. 
Despre  cartea  lui  Al.  Duţu  vezi  şi  Florian  Dudaş,  Istorie  şi  mentalitate,  în  „Fami- 
lia“,  anul  24,  nr.  9,  1988.  A  se  vedea  şi  Andrei  Cornea,  Mentalităţi  culturale  şi 
forme  artistice  în  epoca  romano -bizantină  (300 — 800),  Bucureşti,  1984. 

74  Idem,  p.  14. 

75  Cf.  Ştefan  S.  Gorovei,  op.  cit.,  p.  IV. 

76  Cf.  Ibidem. 

77  Andrei  Cornea,  op.  cit.,  p.  12 — 13. 

78  K.  Jaspers,  Origine  et  sens  de  VHistoire,  trad.  din  germană  de  Hălăne 
Naef  şi  Wolfgang  Achterberg,  Paris,  1954,  p.  289,  292. 

fel:  nici  factice,  nici  logice,  nici  dn  domeniul  mentalităţilor  şi  al  unei  vizi  uni  glo¬ 
bale  asupra  istoriei  românilor. 

Istoria  trebuie  să-şi  extindă  şi  să-şi  îmbogăţească  permanent  metodologia  de 
lucru,  metodele  de  investigare,  apelul  la  toate  sursele  posibile,  în  special  la  cele 
factologice,  dar  şl  la  toate  celelalte.  Nu  doar  să  nareze,  ci  să  şi  explice.  Şi  să 
descopere  mereu  noi  şi  noi  argumente  care  să  ne  lumineze  tot  mai  mult  trecutul 
şi  să  ne  asigure  prezentul  şi  viitorul,  şi  capacitatea  de  a  investi  în  păstrarea  şi 
apărarea  moştenirii  strămoşeşti  tot' sufletul  şi  tot  entuziasmul. 

Am  mai  fii  putut  adăuga  multe  în  expunerea  noastră  şi  despre  rolul  jude¬ 
căţii  sănătoase  în  activitatea  istoricului,  şi  ceva  mai  mult  despre  rolul  tradiţiei, 
a  amintirii  oamenilor,  ca  izvoare  istorice  mai  ales  atunci  cînd  lipsesc  documentele 
pentru  anumite  perioade.  In  legătură  cu  aceasta  am  fi  putut  discuta  şi  despre 
plauzibilitatea  ipotezelor,  despre  posibilităţile  deducţiilor  logice,  despre  generali¬ 
zările  ipotetice,  despre  argumentele  ex  silentio,  etc. 

Dar  despre  acestea  toate,  fiindcă  nouă  ne-a  fost  limitat  timpul,  cel  care 
s-a  simţit  stimulat  de  cele  abordate  de  noi,  îşi  va  continua  singur  cercetarea.'^ 

Aş  încheia  cu  un  cuvint  al  lui  Andrei  Comea  care  mi- a  plăcut  şi  care  poate 
fi  un  memento  pentru  nod  toţi:  „Docd  este,  cum  se  spune,. o  vreme  pentru  toate,  este 
şi  o  vreme  să  scriem  istoria,  dar  şi  o  vreme  să  fim  istoria"*.^ 

ANTONIE  PLAMADEALA 
Mitropolitul  Ardealului 


79  A  se  vedea  ou  privire  Ia  aceasta,  la  noi,  traducerea  cărţii  lui  Jerzy 
Topolski,  făcută  de  Aura  Ţapu,  1987,  citată  de  noi  mai  înainte.  Despre  acestea  din 
urmă  în  special  p.  456  şi  urm.  In  afara  cărţilor  citate  în  cursul  expunerii,  se  vor 
mai  putea  consulta:  G.  P.  Gooch,  History  and  Historians  in  the  Nineteenth 
Century,  Londqp,.  1913;  J.  T.  Shotwell,  An  Introduction  to  the  History  of  History, 
Nw  York,  »lâ5i3;  J.  W.  Thompson,  History  of  the  Writing  of  History,  New  York, 
1942;  E,  CailCii,*  Ambiguităs  et  antînomies  de  Vhistoire,  Paris,  1962;  R.  Aron,  Intro-- 
duction  ă  lă^phMasophie  de  Vhistoire,  Paris,  1988;  M.  Bloch,  Apologie  pour  Vhistoire, 
Paris,  1049;  H.  J.  Marrou,  Qu'esUce-que  Vhistoire,  în  voi.  „L’histoire  et  ses  mă- 
thodes“.  Paris,  1961;  R.  Jolivet,  Dâfinition  et  sens  de  Vhistoire,  în  „L’Homme  el 
ITiistoire**,  Paris,  1952;  A.  Stern,  Philosophy  of  History  and  the  Problem  of  Values, 
The  Hague,  1968;  V.  G.  Chilse,  What  happened  in  History,  London,  1960;  W.  H. 
Walsh,  Introduction  to  Philosophy  of  History,  London,  1951;  A.  Danto,  Analytical 
Philosophy  of  History;  Montesquieu,  De  VEsprit  des  lois.  Paris,  1784;  A.  D.  Xenopol, 
Thâorie  de  Vhistorie,  Paris,  1910;  I.  Berlin,  Historical  Inevitability,  London,  1954; 
W.  H.  Dry,  Philosophy  of  History,  1964;  P.  Gardiner,  The  Nature  of  Historical 
Exploration,  London,  1952  şja.  Lucien  Febvre,  Combats  pour  Vhistoire,  Paris,  1965; 
Marc  Bloch,  Apologie  pour  Vhistoire  ou  Mătier  dVhistorien,  Paris,  1952;  Robert 
Mandrou,  Histoire  Sociale  et  histoire  des  mentalitâs.  La  France  modeme,  în  voi. 
,Aujourd’hui  Thistoire**,  Paris,  1974;  Roger  Chartier,  Histoire  intelectuelle  et  histoire 
des  mentalitâs,  Trajectoires  et  question,  în  „Revue  de  Synthăse**,  1983,  Virgil 

*  Emilian  Catargiu,  Vasile  Părvan,  filosof  al  istoriei.  Iaşi,  1982,  cu  o  largă  biblio¬ 
grafie  românească.  O  bibliografie  şi  mai  largă  şi  texte  selective  din  istorici  vechi 
şi  moderni,  cu  privire  La  mentalităţi,  la  Al.  Duţu,  op.  cit,  p.  113 — 302. 

80  Op.  cit.,  p.  14. 


SFINŢENIA  LUI  DUMNEZEU  ŞI  PARTICIPAREA  CREDINCIOSULUI 

LA  EA,  PRIN  HRISTOS,  ÎN  DUHUL  SFiNT  ♦ 


O  intuiţie  a  sfinţeniei  divinităţii  şi  o  năzuinţă  a  omului  spre  împărtăşirea 
de  această  sfinţenie  sînt  prezente  în  toate  religiile.  Esenţa  religiozităţii  este  recu¬ 
noaşterea  distincţiei  dintre  sacru  şi  profan  şi  aspiraţia  de  a  trece  graniţa  dintre 
cele  două,  adică  de  a  intra  în  comuniune  cu  „Cel  cu  totul  altfel'*. 

Acestei  năzuinţe,  adînc  înrădăcinată  în  fiinţa  umană,  îi  vine  în  întîmpinare 
Dunmezeu  prin  iconomia  Sa  de  mîntuire.  Revelaţia  dumnezeiască,  prin  care  se 
descoperă  această  lucrare  de  mîntuire,  este  singura  care  ne  oferă  adevărata  înţe¬ 
legere  a  sfinţeniei  lui  Dumnezeu  şi  a  posibilităţii  şi  modului  de  a  participa  la  ea. 

In  lumina  Revelaţiei,  înţelegem  sfinţenia  drept  calitatea  cea  mai  specifică 
a  lui  Dumnezeu  Cel  în  Treime,  înţelegem  că,  prin  sfinţenia  Sa,  Dumnezeu  este 
transcendent  lumii  şi  lipsit  de  orice  imperfecţiune,  dar  totodată  că  El  îşi  revarsă 
darul  Sfinţeniei  Sale  asupra  creaturii,  voind  să  facă  şi  din  oameni  sfinţi. 

Sfinţenia  omului,  pregătită  de  pedagogia  divină  prin  iconomia  Legii  vechi, 
a  fost  deplin  realizată  în  Hristos,  a  cărui  fire  omenească  a  fost  curăţită  şi  sfin¬ 
ţită  desăvîrşit  prin  unirea  ei  deplină  cu  firea  dumnezeiască.  In  această  sfinţire 
însă,  Hristos  i-a  cuprins  recapitulativ  pe  toţi  oamenii,  realizînd  virtual  sfinţirea 
tuturor,  şi  a  întemeiat  Biserica  Sa  ca  instituţie  sfîntă  şi  sfinţitoare,  în  care,  prin 
Duhul  Său,  împărtăşit  prin  Sfintele  Taine,  să  se  actualizeze  sfinţirea  dăruită  de 
El  în  toţi  credincioşii  Săi.  Această  actualizare  este  rodul  conlucrării  credincioşilor 
cu  harul  sfinţeniei  lui  Hristos. 


1.  Sfinţenia,  calitate  internă  a  sfinţeniei  divine 
şi  calitate  participată  d  oamenilor 

Unul  dintre  numele  biblice  ale  lui  Dumnezeu  este  acela  de  Kadoş,  tradus  în 

Septuaginta  prin  «Y ,  iar  în  Vulgata  prin  Sanctus,  adică  Sfîntul  sau  Cel  sfîntA 
Folosirea  termenului  kadoş  ca  nume  al  lui  Iahve  arată  că  noţiunea  de  „sfînt“  se 
aplică  în  mod  propriu  numai  lui  Dumnezeu.  El  însuşi  îşi  dă  acest  nume,  zicînd: 
„Eu  sînt  sfînt**  (Lev.  11,  45);  iar  această  calitate  este  afirmată  continuu,  atît  în 
Vechiul,  cît  şi  în  Noul  Testament.  Prin  tot  ceea  ce  este,  în  toate  lucrările  sau 
manifestările  Sale,  Dumnezeu  este  „Sfînt“  (Is.  5,  16;  Osea  11,  9  etc.).  Sfînt  este, 
de  asemenea.  Duhul  lui  Dumnezeu  (Is.  63,  10 — 11;  Ps.  50,  13  ş.a.),  numele  Său 
(Ps.  105,  47;  lez.  20,  39  ş.a.),  braţul  Său  (Ps.  97,  2;  Is.  52,  10),  cu^dntul  Său  <Ps. 
104,  41  ş.a.)  etc. 

In  Vechiul  Testament,  Dumnezeu  se  numeşte  pe  Sine  sau  este  numit  de 
aghiografi  şi  „Sfîntul  lui  Israel”,  arătînd  prin  aceasta  că  El  nu  poate  fi  confundat 


•  Lucrare  de  seminar  în  cadrul  cursurilor  de  doctorat  în  teologie,.  întocmită 
şi  susţinută  la  catedra  de  Teologie  Dogmatică-Simbolică,  sub  îndrumarea  P.  C. 
pr.  prof.  dr.  loan  1.  Ică,  care  a  dat  şi  avizul  pentru  publicare. 

1  Vezi  Vasile  Loichiţa,  Numirile  biblice  ale  lui  Dumnezeu  şi  valoarea  lor 
dogmatică,  Cernăuţi,  1927,  p.  23 — 24. 

cu  zeii  popoarelor  pâgîne,  fiind  singurul  Dumnezeu  adevărat  şi  totodată  izvor  al 
sfinţeniei  pentru  poporul  Său.^ 

Sfinţenia  lui  Dumnezeu  este  proclamată  şi  slăvită  neîncetat  de  fiinţele  înge¬ 
reşti,  în  ceruri.  In  vedenia  proorocului  Isaia,  serafimii  strigă  fără  încetare:  „Sfînt, 
sfînt,  sfînt  este  Donmul  Savaot**  (Is.  6,  3).  Această  sfinţenie  a  lui  Dumnezeu  tre¬ 
buie  proclamată  şi  slăvită  şi  pe  pămînt,  de  credincioşii  Săi  (Is.  5.  16;  Osea  11, 

9  ş.a.). 

Despre  sfinţenia  lui  Dumnezeu  mărturiseşte  şi  Noul  Testament.  Mîntuitorul 
se  adresează  Tatălui  cu  cuvintele:  „Părinte  Sfinte"  (In.  17,  11)  şi  ne  învaţă  să  cerem 
în  rugăciune  sfinţirea  numelui  lui  Dumnezeu  „precum  în  cer,  aşa  şi  pe  pămînt" 
(Mt.  6,  9;  Lc.  11,  2).  Iar  trisaghionul  din  Isaia  se  regăseşte  în  Apocalipsă  (4,  8). 

Revelîndu-şi  sfinţenia  Sa,  Dumnezeu  se  înfăţişează  omului,  în  primul  rînd, 
ca  avînd  o  natură  cu  totul  deosebită  de  cea  a  creaturilor,  ca  fiind  Cel  de  necu¬ 
prins  şi  de  neînţeles  pentru  om,  ca  aflîndu-se  mai  presus  de  tot  ceea  ce  omul 
poate  cunoaşte  sau  cugeta.  Astfel,  într-un  prim  înţeles,  cuvîntul  „sfînt",  aplicat 
lui  Dumnezeu,  indică  distanţa  incomensurabilă  dintre  Dumnezeu  şi  creatură.^  In  . 
acest  sens,  sfinţenia  este  mai  mult  decît  unul  dintre  atributele  divinităţii.  Ea  este 
expresia  transcendenţei  divine  însăşi.  „Aproape  că  identificăm  dumnezeirea  reve¬ 
lată  cu  sfinţenia.  Se  poate  spune  că  în  sfinţenie  ni  se  revelează  concentrat  toate 
însuşirile  dumnezeieşti.  Ea  e  misterul  luminos  şi  activ  al  prezenţei  divine.  In  ea 
e  concentrat  tot  ceea  ce  deosebeşte  pe  Dumnezeu  de  lurae".^ 

In  strînsă  legătură  cu  acest  sens  al  sfinţeniei  divine,  stă  şi  sfinţenia  morală 
a '  lui  Dumnezeu.  Dumnezeu  e  cu  totul  deosebit  de  creatiiri  şi  prin  perfecţiunea 
Sa  morală.  De  aceea,  în  tratatele  de  Dogmatică,  sfinţenia  apare  ca  unul  dintre 
atributele  morale  ale  lui  Dumnezeu  Celui  în  Treime.  Sub  aspect  moral,  sfinţenia 
înseamnă  „armonia  voinţei  cu  legea  morală,  cu  perfecţiunea  morală  şi  cu  binele" 

In  acest  înţeles,  „sfînt"  este  tot  una  cu  „bun".  Sub  raport  moral,  „sfinţenia  lui 
Dumnezeu  este  însuşirea  în  virtutea  căreia  voinţa  lui  Dumnezeu  se  identifică  per¬ 
fect  cu  binele  şi  cere  şi  de  la  om  curăţenia  morală  şi  observarea  legii  morale, 
manifestate  în  conştiinţă".*  Această  identificare  a  voinţei  lui  Dumnezeu  cu  binele 
nu  trebuie  înţeleasă  ca  ceva  extern,  căci  binele  nu  e  exterior  lui  Dumnezeu,  la 
care  s-ar  acomoda  voinţa  Sa.  Fiinţa  însăşi  a  lui  Dunmezeu  se  identifică  cu  binele.^ 
Acordul  voinţei  lui  Dumnezeu  cu  binele  nu  înseamnă,  deci,  altceva  decît  acordul 


2  Ibidem,  p.  24. 

3  Aceasta  o  exprimă,  admirabil  Fericitul  Augustin,  în  Confesiunile  sale 
(cartea  a  zecea,  VI,  9):  „Şi  ce  este  acest  Dumnezeu?  Am  întrebat  pămîntul  şi 
mi-a  răspuns:  «Nu  sînt  eu»  şi  cele  ce  sînt  pe  pămînt  mi-au  răspuns  acelaşi  lucru. 
Am  întrebat  marea  şi  străfundurile  şi  tîrîtoarele  sufletelor  vii  şi  mi-au  răspuns: 
«Nu  sîntem  Dumnezeul  tău,  caută  deasupra  noastră».  Am  întrebat  adierile  care 
suflă  şi  a  zis  tot  aerul  cu  locuitorii  săi:  «Se  înşeală  Anaximenes,  eu  nu  sînt  Duin- 
nezeru».  Am  întrebat  cerul,  soarele,  luna  şi  stelele  şi  îmi  răspund:  «Nici  noi  riu 
sîntem  Dumnezeul  pe  care-L  cauţi»"  (trad.  de  Prof.  Dr.  Nicolae  Barbu,  în  voi.: 
Fericitul  Augustin,  Scrieri  alese,  Partea  întîia,  col.  „Părinţi  şi  scriitori  bisericeşti", 
64,  Bucureşti,  1985,  p.  209). 

4  Pr.  Prof.  Dr.  Dumitru  Stăniloae,  Teologia  Dogmatică  Ortodoxă,  voi.  I, 
Bucureşti,  1978,  p.  257;  cf.  Idem,  Dumnezeu  este  lumină,  în  „Ortodoxia",  XXVI 
(1974),  nr.  1,  p.  86.  Pr.  Prof.  Dr.  Nicolae  C.  Buzescu,  Sfinţenia  ilustrată  prin 
sfinţi  în  imnologia  Mineielor,  în  „Ortodoxia",  XXXII  (1980),  nr.  1,  p.  83,  zice  că 
sfinţenia  este  „esenţa  ontologică  a  dumnezeirii". 

5  Hristu  Andrutsos,  Dogmatica  Bisericii  Ortodoxe  Răsăritene,  trad.  de  Prof. 
Dr.  Dumitru  Stăniloae,  Sibiu,  1930,  p.  76. 

6  Ihidem. 

7  In  legătură  cu  acest  raport  intern  al  fiinţei  lui  Dumnezeu  cu  binele,  teo¬ 
logii  scolastici  s-au  întrebat  dacă  binele  e  bine  pentru  că  îl  voieşte  Dumnezeu, 
sau  Dumnezeu  îl  voieşte  pentru  că  e  bine.  Insă  amîndouă  aceste  afirmaţii  sînt 
adevărate.  Dumnezeu,  prin  firea  Sa,  nu  poate  voi  altceva*  decît  binele.  „Cu  alte 
cuvinte,  Dumnezeu  şi  binele  sînt  unul  şi  acelaşi  lucru  şi  tot  ce  voieşte  Dumnezeu 
este  produs  al  fiinţei  proprii,  din  care  nu  vrea  să  iasă"  (H.  Andrutsos,  op.  cit,  p.  76). 

dintre  voinţa  şi  fiinţa  lui  Dumnezeu.  Sfinţenia  lui  Dumnezeu  e  o  „sfinţenie  fiin- 
ţială*'.*  De  aceea  este  El  Sf intui,  cu  articol  hotărît,  adică  Sfîntul  prin  excelenţă. 

Sfinţenia  morală  a  lui  Dumnezeu  are  un  aspect  negativ  —  lipsa  de  imper¬ 
fecţiune  sau  de  păcat,  şi  un  aspect  pozitiv  —  identificarea  cu  binele. 

Expresie  a  distanţei  infinite  dintre  Dumnezeu  şi  lume,  sfinţenia  divină  este, 
pe  de  o  parte,  „greu  de  definit  prin  concepte  şi  cuvinte'*,^  iar  pe  de  altă  parte 
revelarea  sfinţeniei  este  pentru  om  un  „mister  producător  de  teamă“  (mysterium 
tremendum).  Sfinţenia  este  greu  de  definit  deoarece  ea  însăşi  este  ceva  transcen¬ 
dent  lumii  şi  transcendenţa  însăşi  o  experiem  ca  sfîntă,  deşi  e  coborîtă  la  noi.*® 
Ştim  că  Dumnezeu  este  sfînt,  dar  despre  sfinţenia  Sa  nu  putem  spune  altceva 
decît  că  ea  este  „ceva  cu  totul  altfel*'  (das  Ganz  andere)  —  ca  să  folosim  expresia 
lui  Rudolf  Otto.**  Sfinţenia  lui  Dumnezeu  este  astfel  cu  totul  apof atică,  inde¬ 
finibilă. 

Pe  de  altă  parte  însă,  sfinţenia  lui  Dumnezeu  se  manifestă  în  lume  şi  noi 
sîntem  chemaţi  s-o  experiem.  Dar  chiar  manifestată  în  lume,  sfinţenia  rămîne 
o  îmbinare  de  transcendent  şi  revelat,  de  înălţime  de  neajuns  şi  de  coborîre  la 
noi.  De  aceea,  în  faţa  sfinţeniei  dumnezeieşti  în  manifestările  ei  sîntem  cuprinşi 
de  teamă,  de  sfială,  de  un  fior  neexperiat  în  raport  cu  vreuna  din  realităţile 
pămînteşti.  Totodată  însă  ea  ne  şi  atrage  cu  o  putere  neînvinsă.  Astfel,  sfinţenia 
ni  se  dezvăluie  nu  numai  ca  un  „mysterium  tremendum",  ci  şi  ca  un  „mysterium 
fascinans",  ca  un  „mister  care  ne  fascinează"  şi  ne  atrage  ca  un  magnet. 

In  teama  şi  atracţia  de  care  am  amintit  simţim  sfinţenia  ca  emanînd  de  la  o 
supremă  conştiinţă  personală.*^  Sfinţenia  nu  este  atributul  unui  mister  imperso¬ 
nal.  „Transcendentul  sfînt  e  un  transcendent  persoană,  care  ne  potenţează  con¬ 
ştiinţa  personală,  ne  face  să  ne  gîndim  la  păcătoşenia  noastră". Teama  şi  sfiala 
pe  care  le  experiem  în  faţa  sfinţeniei  divine  îşi  au  izvorul  în  simţămîntul  că  ne 
aflăm  în  faţa  unei  fiinţe  personale,  care  ne  cunoaşte  întru  totul  şi  în  faţa  căreia 
nu  putem  să  ne  înfăţişăm  oricum.  Dumnezeul  Cel  sfînt  al  Bibliei  este  un  Dum¬ 
nezeu  personal,  o  Treime  de  Persoane  dumnezeieşti,  iar  nu  o  esenţă  impersonală. 

In  strînsă  legătură  cu  caracterul  personal  al  divinităţii  care-şi  manifestă 
sfinţenia  este  şi  posibilitatea  participării  noastre  la  această  sfinţenie.  Dumnezeul 
Cel  personal  îşi  descopere  sfinţenia  Sa  omului  tocmai  cu  scopul  de  a-1  face  şi  pe 
acesta  participant  la  sfinţenia  Sa.  De  aceea,  în  Sfînta  Scriptură,  afirmarea  sfin¬ 
ţeniei  lui  Dumnezeu  se  face  în  strînsă  legătură  cu  îndemnul  adresat  oamenilor 
de  a  fi  şi  ei  sfinţi:  „Fiţi  sfinţi,  că  Eu,  Domnul,  sînt  sfînt"  (Lev.  11,  45;  19,  2; 
20,  7.26;  cf.  Mt.  5,  48). 

Astfel,  încă  în  Vechiul  Testament  sfinţenia  apare  nu  numai  ca  o  calitate 
internă  a  fiinţei  divine,  ci  şi  ca  o  calitate  participată  a  fiinţelor  umane.  Dumne¬ 
zeu  l-a  creat  pe  om  spre  a-1  face  părtaş  sfinţeniei  Sale.  In  starea  paradisiacă, 
omul  poseda  pîrga  acestei  sfinţenii,  ca  „chip  al  lui  Dumnezeu",  avînd  însă  menirea 
s-o  desăvîrşească,  prin  conlucrarea  cu  harul  dumnezeiesc,  pînă  la  atingereâ  ase¬ 
mănării  cu  Creatorul.  Dar  omul  a  păcătuit  şi  a  căzut  din  sfinţenia  la  care  fusese 
făcut  părtaş,  *în  fiinţa  sa  introducîndu-se  stricăciunea.  Alterarea  naturii  umane 
prin  păcat  a  fost  gravă,  dar  nu  iremediabilă,  căci  deşi  a  avut  ca  urmare  întuneca¬ 
rea  chipului  lui  Dumnezeu  în  om,  acest  chip  n-a  fost  cu  totul  nimicit.  In  omul 
căzut  rămînea  astfel  o  premisă  a  restaurării.  Pentru  realizarea  acesteia  era  însă 
nevoie  de  o  pregătire,  a  cărei  desfăşurare  o  putem  urmări  în  iconomia  Legii  vechi. 


8  Teologia  Dogmatică  şi  Simbolică,  Manual  pentru  Institutele  Teologice, 
voi.  I,  Bucureşti,  1958,  p.  364. 

9  Pr.  Prof.  Dr.  Dumitru  Stăniloae,  Dumnezeu  este  lumină,  p.  86. 

10  Ibidem. 

11  Rudolf  Otta  foloseşte  această  expresie  ca  denumire  pozitivă  a  sacrului, 
în  lucrarea  sa  Le  Sacră,  trad.  din  limba  germană  de  Anndrd  Jundt,  Paris,  1929. 
Asupra  acestei  lucrări,  vezi  Ierom.  Magistr.  Antonie  Plămădeală,  Ideea  de  sacru 
la  R.  Otto  din  punct  de  vedere  catolic  şi  ortodox,  în  „Ortodoxia",  X  (1958),  nr.  3, 
p.  430—440. 

12  Vezi  Pr.  Prof.  Dumitru  Stăniloae,  Dumnezeu  este  lumină,  p.  88 — 89;  Idem, 
Teologia  Dogmatică  Ortodoxă,  voi.  I,  p.  257 — 260. 

13  Idem,  Teologia  Dogmatică  Ortodoxă,  voi.  I,  p.  257. 

De  la  început,  omul  săvîrşeşte  acte  de  cult,  mai  ales  Jertfe,  ca  mijloace  de 
purificare  şi  de  înălţare  spre  sfinţenia  pierdută  prin  păcat.  Legea  lui  Moise  defi¬ 
neşte  amănunţit  acest  cult  şi  tot  ceea  ce  se  leagă  de  el  primeşte  calificativul  de 
„sfînt”:  preoţia,  cortul  (mai  tîrziu  templul),  altarul  cu  toate  obiectele  lui,  jertfele, 
ziua  de  odihnă  săptămînală,  sărbătorile  etc.  —  toate  sînt  numite  „sfinte**  Israe- 
liţii  sînt  învăţaţi  să  facă  distincţia  între  „cele  sfinte  şi  cele  nesfinte**  (Lev.  10,  10) 
şi  una  din  principalele  îndatoriri  ale  preoţilor  levitici  era  tocmai  aceea  de  a  învăţa 
poporul  să  deosebească  ceea  ce  este  sfînt  de  ceea  ce  nu  este  sfînt  (lez.  44,  23). 
Prin  persoanele,  obiectele,  locurile  şi  timpurile  sfinte  se  realizează  sfinţirea  cultic- 
liturgică  a  poporului  ales.  La  această  sfinţire  sînt  chemaţi  israeliţii  prin  cuvintele: 
„Sfinţiţi-vă  pe  voi  înşivă  şi  veţi  fi  sfinţi**  (Lev.  20,  7;  21,  8).  Această  sfinţire  cultică 
sau  rituală  nu  era  însă  suficientă.  Ea  trebuia  actualizată  printr-un  efort  continuu 
de  purificare  sau  de  sfinţire  morală,  prin  împlinirea  statornică  a  poruncilor  lui 
Dumnezeu.  De  aceea,  făgăduinţa  dumnezeiască  a  sfinţeniei  este  condiţionată,  în 
ea  apare  un  „dacă**:  „Deci,  dacă  veţi  asculta  glasul  Meu  şi  veţi  păzi  legămîntul 
Meu.^.,  îmi  veţi  fi  preoţie  împărătească  şi  neam  sfînt**  (leş.  19,  5—6).  In  special 
profeţii  accentuează  mereu  necesitatea  sfinţeniei  morale,  arătînd  că  observarea 
prescripţiilor  rituale,  fără  o  viaţă  morală  corespunzătoare,  nu  are  nici  o  valoare 
în  faţa  lui  Dumnezeu  (Is.  1,  11  şi  urm.*;  58,  1  şi  urm.;  66,  2  şi  urm.;  Ier.  6,  20;  Os. 
8,  12 — 13;  Mal.  1,  10  şi  urm.  ş.a.). 

Prin  sfinţirea  rituală  şi  prin  chemarea  permanentă  la  sfinţirea  morală.  Vechiul 
Testament  marchează  un  prim  pas  spre  redobîndirea  de  către  om  a  sfinţeniei  pier¬ 
dute  prin  păcat.  Putem  spune  astfel  că  încă  în  Vechiul  Testament  se  inaugurează 
o  depăşire  a  graniţei  dintre  sacru  şi  profan;  deşi  nu  putea  fi  vorba  atunci  de  o 
autentică  sfinţire  a  omului,  care  va  fi  darul  lui  Hristos,  totuşi  oamenii  au  putut 
înţelege  că  Dumnezeu  îi  voieşte  participanţi  la  sfinţenia  sa,  dîndu-le  şi  mijloacele 
adecvate,  la  care  ei  însă  trebuie  să-şi  aducă  şi  contribuţia  lor,  printr-un  efort 
stăruitor  de  purificare  religios-morală.  Posibilitatea  reală  şi  desăvîrşită  de  a  se 
ridica  la  sfinţenia  divină  va  fi  însă  dată  oamenilor  prin  lucrarea  mîntuitoare  a 
lui  lisus  Hristos. 


2.  lisus  HristoSf  suprema  Revelaţie  a  sfinţeniei  lui  Dumnezeu 

şi  izvorul  sfinţirii  noastre 

Suprema  revelaţie  a  sfinţeniei  lui  Dumnezeu  s-a  făcut  prin  lisus  Hristos.  In 
Persoana  divino-umană  a  Mîntuitorului,  Dumnezeu  Cel  transcendent  şi  inaccesibil 
se  face  cunoscut  şi  accesibil  oamenilor,  astfel  încît  în  umanitatea  circumscrisă  a 
lui  Hristos  oamenii  II  pot  contempla  pe  Dumnezeu  însuşi,  Cel  mai  presus  de 
orice  posibilitate  de  cuprindere  omenească.  Sfîntul  Apostol  loan  zice  despre 
Cuvîntul  Cel  veşnic  al  lui’ Dumnezeu  că' „s-a  făcut  trup  şi  s-a  sălăşluit  între  noi 
şi  am  văzut  slava  Lui,  slavă  ca  a  unuia  născut  din  Tatăl,  plin  de  har  şi  de  ade¬ 
văr**  (In.  1,  14).  Iar  Sfîntul  Apostol  Pavel  zice  că  în  Hristos  „locuieşte  trupeşte 
toată  plinătatea  dumnezeirii**  (Col.  1,  15).  Astfel,  întruparea  este  suprema  teofanie, 
suprema  manifestare  a  sfinţeniei  şi  transcendenţei  dumnezeieşti. 

Cuvîntul  s-a  întrupat  prin  naştere  din  Fecioara  Maria.  Prin  întrupare.  Fiul 
lui  Dumnezeu  şi-a  asumat  umanitatea  ca  s-o  ridice  la  înălţimea  sfinţeniei  divine 
Una  dintre  urmările  unirii  ipostatice,  adică  ale  unirii  desăvîrşite  a  celor  două  firi, 
dumnezeiască  şi  omenească,  în  persoana  Mîntuitorului  Hristos,  este  comunicarea 
însuşirilor,  în  virtutea  căreia  însuşirile  proprii  unei  firi  se  comunică  celeilalte 
prin  intermediul  persoanei,  dar  fără  ca  o  fire  să  se  schimbe  în  cealaltă.  Firii  ome¬ 
neşti  a  lui  Hristos  i  se  comunică  sfinţenia  firii  Sale  dumnezeieşti.  Astfel  încît  şi 
Omului  lisus  i  se  aplică  deopotrivă  calificativul  de  „sfînt**,  sau  chiar  i  se  zice 
„Sfîntiil**,  cu  articol,  ca  lui  Dumnezeu. 


14  Drd.  Dumitru  Pintea,  Temeiuri  dogmatice  pentru  cinstirea  sfinţilor  în 
Ortodoxie,  în  „Ortodoxia**,  XXXII  (1980).  nr.  1.  p.  137—138. 

Sfinţenia  lui  Hristos  înseamnă,  pe  de  o  parte,  lipsa  de  păcat,  iar  pe  de  altă 
parte  identificarea  Sa  cu  binele. 

In  Hristos  n-a  existat  păcat.  In  primul  rînd,  El  n-a  avut  păcatul  strămoşesc. 
De  aceea,  la  Buna-Vestire,  Arhanghelul  Gavriil  II  anunţă  ca  „Sfintul**  care  se  va 
naşte  din  Fecioara  Maria  (Lc.  1,  35).  Noi  toţi,  după  cuvîntul  Psalmistului,  în  fără¬ 
delegi  ne-am  zămislit  şi  în  păcate  ne-am  născut  (Ps.  50,  6),  ca  unii  care  moştenim 
păcatul  protopărinţilor.  Hristos  însă  este  şi  Dumnezeu  şi  naşterea  Sa  nu  se  face 
din  iniţiativă  omenească,  ci  este  un  act  supranatural.  De  aceea,  El  nu  are  păcatul 
strămoşesc.^^ 

Lipsa  de  păcat  a  Mîntuitorului  înseamnă  totodată  lipsa  oricărui  păcat  per¬ 
sonal.  Aceasta  o  mărturiseşte  El  însuşi,  zicînd  că  stăpînitorul  întunericului  nu  are 
parte  într-Insul  (In.  14,  30).  El  nu  cunoaşte  neliniştea  şi  mustrarea  păcatului,  nici 
nevoia  iertării.  De  aceea  se  roagă  pentru  păcatele  altora,  niciodată  pentru  păca¬ 
tele  Sale.  El  se  ştie  curat  şi  fără  prihană  atît  în  faţa  lui  Dumnezeu  cît  şi  în  faţa 
oamenilor.  De  aceea  zice:  „Cine  Mă  va  vădi  de  păcat?"  (In.  8,  46).  Nici  sinedriştii, 
care  doresc  să-L  ucidă,  n-au  cu  ce  să-L  învinovăţească,  decît  cu  recunoaşterea  că 
El  este  Fiul  lui  Dumnezeu,  ceea  ce  însă  era  deplin  adevărat.  însuşi  Iuda  vînză- 
torul  mărturiseşte  că  a  vîndut  sînge  nevinovat  (Mt.  27,  4).  De  asemenea,  Pilat  şi 
soţia  sa,  precum  şi  sutaşul  care  a  condus  execuţia  Mîntuitorului  recunosc  în  El  un 
Om  drept  (Mt.  27,  19.24.54).  Lipsa  de  păcat  a  Mîntuitorului  o  mărturisesc  răspicat 
Sfinţii  Apostoli.  Sf.  Apostol  Pavel  zice  că  Hristos  a  fost  „ispitit  întru  toate  după 
asemănarea  noastră,  afară  de  păcat"  (Evr.  4,  15)  şi  că  El  este  Arhiereul  „sfînt,  fără 
de  răutate,  fără  de  pată,  osebit  de  cei  păcătoşi"  (Evr.  7,  26).  Sf.  Apostol  Petru 
îndeamnă  să  păşim  pe  urmele  lui  Hristos  „Care  n-a  săvîrşit  nici  un  păcat,  nici 
s-a  aflat  vicleşug  în  gura  Lui"  (II  Pet.  2,  12).  Iar  Sf.  Apostol  loan  afirmă  că 
„păcat  în  El  nu  este"  (I  In.  3,  5). 

•  Lipsa  de  păcat  a  Mîntuitorului  nu  este  numai  o  nepăcătoşenie  de  fapt  sau 
relativă,  ci  una  perfectă  sau  absolută.  El  nu  numai  că  nu  a  păcătuit,  dar  nici  nu 

putea  să  păcătuiască.  La  omul  obişnuit,  în  liberul  arbitru  e  dată  posi¬ 

bilitatea  alegerii  răului,  a  păcatului.  In  Hristos  însă,  deşi  a  avut  şi  voinţă  ome¬ 
nească,  această  posibilitate  a  alegerii  răului  este  exclusă  prin  unirea  ipostatică; 
principiul  conducător  al  ambelor  firi  ale  Sale  este  ipostasul  divin,  care  nu  poate 
păcătui.  După  Sfintul  Maxim  Mărturisitorul,  în  Hristos  n-a  existat  un  liber  arbitru 
uman,  pentru  că  nu  a  existat  un  subiect  uman  care  să  decidă  în  mod  deosebit 
de  Dumnezeu,  ci  numai  voinţa  naturală  a  firii  care  trecea  în  hotărîri  concrete  prin 
Ipostasul  Cuvîntului  întrupat,  şi  care  nu  avea  un  liber  arbitru  ce  ar  fi  putut  alege 
păcatul.*^  Iar  Sfintul  loan  Damaschinul  zice  că  deşi  se  vorbeşte  de  liber  arbitru  în 
sens  omonim,  acesta  se  înţelege  „în  alt  fel  cu  privire  la  Dumnezeu,  în  alt  fel  cu 
privire  la  îngeri  şi  în  alt  fel  cu  privire  la  oameni". La  om,  libertatea  alegerii 
presupune  o  deliberare;  el  are  în  chip  firesc  liberul  arbitru,  dar  are  şi  ispita  dia¬ 
volului  şi  mişcarea  trupului.*®  îngerii  fac  uz  de  liberul  arbitru  în  mod  neîmpiedicat, 
căci  nu  au  vreo  împotrivire  din  partea  trupului,  fiind  fiinţe  spirituale,  şi  nici  nu 
au  pe  cineva  care  sâ-i  ispitească.  Iar  Dumnezeu  are  liberul  arbitru  „în  chip  supra- 
fiinţial".'®  După  care,  Sf.  loan  Damaschinul  zice:  „Este  cu  neputinţă  să  vorbim  de 

opinie  şi  de  preferinţă  cu  privire  la  Domnul,  dacă  ar  fi  să  vor¬ 

bim  în  sensul  propriu  al  cuvîntului.  Căci  opinia  este  o  dispoziţie  pentru  ceea  ce 
a  fost  judecat,  după  cercetare  şi  deliberare,  adică  sfat  şi  judecată  asupra  lucrului 
pe  care  nu-1  cunoaştem.  După  părere  urmează  preferinţa,  care  alege  şi  preferă  pe 
unul  în  locul  altuia.  Domnul  însă,  pentru  că  nu  a  fost  simplu  om,  ci  şi  Dumnezeu, 


15  Se  poate  spune  şi  invers:  „din  faptul  că  Hristos  a  fost  fără  păcat, 
rezultă  că  El  a  fost  Dumnezeu  întrupat.  Căci  numai  Dumnezeu  este  fără  de  păcat 
în  sensul  radical,  că  nici  nu  poate  păcătui"  (Pr.  Prof.  Dumitru  Stăniloae,  Teologia 
Dogmatică  Ortodoxă,  voi.  II,  Bucureşti,  1978,  p.  90). 

16  Cf.  ibidem,  p.  93. 

17  Sf.  loan  Damaschin,  Dogmatica,  trad.  de  D.  Fecioru,  col.  „Izvoarele 
Ortodoxiei",  nr.  1,  Bucureşti,  1938,  p.  187. 

18  Ibidem. 

19  Ibidem. 

şi  pentru  că  ştia  toate,  nu  avea  nevoie  de  gîndire,  de  cercetare,  de  deliberare  şl 
de  judecată;  El  în  chip  firesc  era  atras  spre  bine  şi  se  îndepărta  de  rău‘*.2o  . 

Dumnezeirea  lui  lisus  Hristos  implică,  deci,  impecabilltatea  Lui  absolută.  Deşi  | 

a  avut  şi  voinţă  omenească,  aceasta  a  fost  îndumnezeită,  astfel  încît  Hristos  nu 
putea  voi  altceva  decît  ceea  ce  voia  Dumnezeu.  Şi  dacă  voinţa  umană  a  lui  Hristos 
a  fost  îndumnezeită,  se  înţelege  că  şi  lucrarea  Sa  umană  a  fost  îndumnezeită,  fără 
a  fi  suprimată.  De  aceea,  El  săvîrşea  dumnezeieşte  cele  omeneşti.^^ 

îndumnezeirea  voinţei  şi  a  lucrării  omeneşti  a  Mîntuitorului  implică  sfinţenia  J 

Sa  nu  numai  sub  aspect  negativ,  ca  lipsă  de  păcat,  ci  şi  sub  aspect  pozitiv,  de  iden¬ 
tificare  a  Sa  cu  binele,  cu  virtutea.  Mîntuitorul  Hristos  „este  virtutea  însăşi,  soarele  ' 

sfinţeniei,  din  care  ca  nişte  raze  strălucesc  toate  virtuţile,  cu  o  putere  maximă  şi  j 

în  deplină  unitate  şi  armonie'*.^ 

Sfinţirea  firii  umane  a  Mîntuitorului  îşi  are  temeiul  în  întrupare  şi  punctul  \ 

culminant  în  jertfă,  înviere  şi  înălţarea  la  ceruri.  Prin  desăvîrşita  ascultare  de  ] 

Tatăl,  prin  identificarea  voinţei  Sale  cu  voinţa  Tatălui,  Mîntuitorul  Hristos  a  ridi-  | 

cat  umanitatea  pe  care  şi-a  asumat-o  la  sfinţenie  desăvîrşită.  Sfinţirea  propriei 
umanităţi  a  Mîntuitohilui  a  culminat  în  proslăvirea  Sa  de-a  dreapta  Tatălui,  prin  [i 

jertfă,  înviere  şi  înălţare  la  ceruri.  Moartea  face  să  înceteze  orice  urmă  a  vieţii  * 

trăite  anterior.  Domnul  „cu  moartea  pe  moarte  a  călcat**  şi  a  înviat  cu  trup  deplin 
pnevmatizat,  deplin  transfigurat,  pătruns  în  mod  desăvîrşit  de  sfinţenia  dumne¬ 
zeiască.  „Trupul  lui  Hristos  (Cel  înviat)  —  zice  Sfîntul  Chirii  al  Alexandriei  —  este 
în  adevăr  dumnezeiesc,  împodobit  cu  slavă  negrăită  şi  sfînt**.^  Astfel  s-a  săvîrşit 
ridicarea  reală  a  omenescului  la  sfinţenie,  prin  împărtăşirea  de  sfinţenia  dumne-  I 

zeiascâ.  Fiul  lui  Dumnezeu  întrupat  a  realizat  o  refacere  interioară  a  firii  umane, 
izbăvind-o  de  păcat  şi  împărtăşindu-i  nepăcătoşenia  şi  strălucirea  dumnezeiască. 

Sfinţirea  firii  umane  a  Mîntuitorului  este  prezentată  în  Noul  Testament  şi  în  \ 

operele  patristice  şi  dintr-o  perspectivă  cultic-liturgică,  de  sfinţire  pentru  jertfă.  j 

Iiri  Evanghelia  de  la  loan,  Domnul  zice:  „Despre  Cel  pe  Care  Tatăl  L-a  sfinţit  şi  . 

L-a  trimis  în  lume  voi  ziceţi:  Tu  huleşti . .  .**  (In.  10,  36).  Acest  caracter  cultic  al  ’ 

sfinţirii  Mîntuitorului  este  evidenţiat  şi  de  alt  text  ioanele,  care  face  parte  din 
Rugăciunea  arhierească:  „Pentru  ei  Eu  Mă  sfinţesc  pe  Mine  însumi,  ca  şi  ei  să  fie 
sfinţiţi  în  adevăr**  (In.  17,  19;  cf.  v.  17).  Această  sfinţire,  care  începe  înainte  de  tri¬ 
miterea  în  lume  a  Mîntuitorului  şi  care  se  desăvîrşeşte  prin  jertfă  $i  înviere,  pri¬ 
veşte  firea  Sa  omenească.  Sfîntul  Chirii  al  Alexandriei,  după  ce  arată  că  Hristos 
a  fost  numit  Prooroc  şi  Preot  după  omenitatea  Sa  şi  că  s-a  sfinţit  cînd  s-a  făcut  i 

Om,  încheie  cu  cuvintele:  „Deci  trebuinţa  de  a  fi  Preot  şi  de  a  fi  sfinţit  ţine  de 
coborîrea  în  trup**.^^  1 

In  textele  ioaneice  citate  mai  sus  se  spune  despre  Hristos  pe  de  o  parte  că  1 

„Tatăl  L-a  sfinţit**  (In.  10,  36),  iar  pe  de  altă  parte  că  El  însuşi  se  sfinţeşte  pe 
Sine  (In.  17,  19).  Cele  două  afirmaţii  nu  se  contrazic.  Sfinţirea  lui  Hristos  îşi  are 
temeiul  în  iniţiativa  dumnezeiască.  în  baza  acestei  iniţiative.  Tatăl  II  trimite  pe 
Fiul  Său  în  lume  pentru  a  se  aduce  jertfă  ca  Om  (In.  3,  16).  Iniţiativa  Tatălui  se 
întîlneşte  însă  cu  voinţa  Mîntuitorului,  ca  Om  fără  de  păcat,  de  a  se  jertfi.^s  Această 
simultaneitate  între  iniţiativa  Tatălui  şi  voinţa  lui  Hristos  de  a  se  jertfi  este  subli¬ 
niată  de  Epistola  către  Evrei,  unde  Fiul  zice  cu  cuvintele  Psalmistului  (Ps.  3,  9  şi 
urm.):  „Jertfă  şi  prinos  n-ai  voit,  dar  mi-ai  întocmit  trup.  Arderi  de  tot  şi  jertfe 
pentru  păcat  nu  ţi-au  plăcut.  Atunci  am  zis:  Iată  vin!  (în  sulul  cărţii  scris  este 
pentru  Mine)  ca  să  fac  voia  Ta,  Dumnezeule**  (Evr.  10,  5 — 7). 


20  Ibidem,  p.  189. 

21  Această  idee  este  dezvoltată  mai  ales  de  Sf.  Maxim  Mărturisitorul  (cf. 
Pr.  Prof.  Dumitru  Stăniloae.  Introducere  la  Sf.  Maxim  Mărturisitorul,  Ambigua, 
col.  „Părinţi  şi  scriitori  bisericeşti**,  80,  Bucureşti,  1983,  p.  36). 

22  Dr.  Dr.h.c.  Nicolae  Mladin,  Mitropolitul  Ardealului,  Jisus  Hristos  în  viaţa 
morală  a  credincioşilor,  în  voi.  Studii  de  teologie  morală,  Sibiu,  1969,  p.  165. 

23  Sf.  Chirii  al  Alexandriei,  Ep.  către  Succens,  P.G.,  LX  XVII,  909  C. 

24  Idem,  Glaphyrorum  in  Genesim,  libr.  II,  P.G.,  LXIX,  100  B. 

25  Vezi  Pr.  Prof.  Dumitru  Stăniloae,  Teologia  Dogmatică  Ortodoxă,  voi.  II, 
p.  138  şi  urm. 

Prin  moartea  acceptată  de  bunăvoie,  ca  răspuns  simultan  şi  deplin  la  iniţia¬ 
tiva  dumnezeiască,  Mîntuitorul  restabileşte  comuniunea  dintre  Dumnezeu  şi  om. 
Nu  e  vorba  de  o  comuniune  trecătoare,  căci  jertfa  lui  Hristos  este  deplin  eficientă 
şi  nu  are  nevoie  să  fie  repetată.  Murind  în  starea  de  deplină  ascultare  faţă  de 
Tatăl  şi  de  desăvîrşită  sfinţenie,  El  înveşniceşte  această  stare;  intrînd  o  singură 
dată  în  sfînta  sfintelor  cea  nefăcută  de  mînă,  din  ceruri  (Evr.  9,  12),  El  rămîne 
acolo  pentru  totdeauna.  Epistola  către  Evrei  insistă  asupra  caracterului  unic  al 

lucrării  arhiereşti  a  lui  Hristos,  termenii  (10,  2)  şi  (7,  27;  9,  12;  10,  10) 

exprimînd  unul  din  conceptele  de  bază  ale  acestei  Epistole.  Unicitatea  lucrării 
arhiereşti  a  lui  Hristos  este  pusă,  în  această  Epistolă,  în  opoziţie  cu  situaţia  arhie- 
rîei  mozaice,  a  cărei  lucrare  trebuia  repetată  la  nesfîrşit  tocmai  datorită  ineficien- 
ţei  sale.26  Actul  jertfei  lui  Hristos  nu  mai  trebuie  reînnoit,  nici  de  către  El  însuşi, 
nici  de  către  altcineva.  „O  singură  dată“  înseamnă  în  Epistolă  „o  dată  pentru  tot- 
deauna“;  „El  a  intrat  o  singură  dată  în  Sfînta  Sfintelor...,  cu  însuşi  sîngele  Său 
şi  a  dobîndit  o  veşnică  răscumpărare*'  (9,  12). 

Jertfa  Mîntuitorului  are  efect  durabil  şi  permanent  datorită  învierii  Sale. 
Intre  jertfă  şi  înviere  există  o  continuitate  deplină.  Pe  de  o  parte  Hristos  este 
Arhiereu  şi  jertfă  în  veac,  pe  de  altă  parte  însă.  El  este  biruitor  asupra  morţii 
şi  şade  de-a  dreapta  Tatălui;  Intrînd  la  Dumnezeul  Cel  veşnic  prin  jertfa  Sa  prea 
curată,  Hristos  s-a  înveşnicit  acolo.^^ 

In  sfinţirea  firii  Sale  umane  este  cuprinsă  şi  sfinţirea  firii  umane  în  general. 
Sfinţindu-se  pe  Sine  însuşi,  Hristos  a  sfinţit  virtual  pe  toţi  oamenii.  Ca  Arhiereu 

în  veac,  El  s-a  făcut  „începătorul"  Evr.  2,  10),  dar  şi  „autorul"  (atrtoc;, 

Evr.  5,  9)  mîntuirii  noastre.  Intre  roadele  lucrării  arhiereşti  a  Mîntuitorului,  de 
care  ne  împărtăşim  noi.  Epistola  către  Evrei  enumeră:  răscumpărarea  (9,  12), 
iertarea  (10,  18),  veşnica  desâvîrşire  (10,  14;  cf.  7,  25)  şi  sfinţirea.  Iată  cîteva 
texte  care  vorbesc  despre  aceasta  din  urmă:  „Şi  întru  această  voinţă  (adică  în 
voinţa  lui  Hristos  de  a  se  jertfi)  sîntem  sfinţiţi,  prin  jertfa  trupului  lui  Hristos, 
o  dată  pentru  totdeauna"  (10,  12);  „Căci  printr-o  .singură  jertfă  adusă,  a  adus  la 
veşnică  desăvîrşire  pe  cei  ce  se  sfinţesc"  (10,  14);  „Pentru  aceea  şi  lisus,  ca  să 
sfinţească  poporul  cu  sîngele  Său,  a  pătimit  afară  din  poartă"  (13,  12).  In  aceste 
te.xte,  ca  şi  în  multe  altele,  Hristos  este  înfăţişat  ca  „Cel  ce  sfinţeşte"  (Evr.  2,  11). 

lisus  Hristos  este,  deci,  izvorul  sfinţirii  noastre.  Trupul  Său  deplin  împărtăşit 
de  sfinţenia  dumnezeiască  a  devenit  un  instrument  cu  totul  deosebit  'prin  care 
harul  shnţirii  pătrunde  natura  omenească.  Aşa  precum  Adam  a  adus  întregului 
neam  omenesc  stricăciunea  şi  moartea  prin  păcat,  tot  astfel  Hristos  recreează 
natura  omenească  nu  numai  pentru  Sine,  cl,  odată  cu  El,  pentru  întreaga  omenire. 
De  aceea  şi  este  numit  Mîntuitorul  „al  doilea  Adam"  sau  „Adam  Cel  de  pe  urmă" 
(I  Cor.  15,  45),  ca  Unul  ce  stă  la  începutul  unei  noi  umanităţi,  aşa  precum  primul 
om  a  stat  la  începutul  celei  vechi.  De  altfel,  paralelismul  între  Adam  şi  Hristos 
spune  prea  puţin.  Căci  dacă  Adam  poseda  natura  omenească  în  chip  imperfect, 
Hristos  o  posedă  după  desăvîrşire.  In  persoana  Sa,  Hristos  a  desfiinţat  pentru 
totdeauna  posibilitatea  păcatului  şi,  implicit,  a  stricăciunii,  dînd  trupului  Său 
nimbul  nestricăciunii  şi  desăvîrşirii  divine.^® 


26  Vezi  Pr.  Asist.  Vasile  Mihoc,  lisus  Hristos  Arhiereu,  după  Epistola  către 
Evrei,  în  „Ortodoxia",  XXXV  (1983),  nr.  2,  p.  196. 

27  Pr.  Prof.  Dumitru  Stăniloae,  Teologia  Dogmatică  Ortodoxă,  voi.  II,  p.  145. 

28  Sf.  Chirii  al  Alexandriei  scrie  în  acest  sens:  „Recunoaştem  unanim  că 
prin  căderea  lui  Adam  natura  omenească  a  fost  împinsă  spre  păcat  şi  moarte. 
Hristos  se  numeşte  al  doilea  Adam  nu  numai  pentru  că  a  suferit  datorită  gre¬ 
şelilor  primului  om,  ci  pentru  că  în  persoana  Sa  a  eliberat  natura  omenească  de 
prima  cădere.  Condamnată  în  Adam,  natura  omenească  s-a  înfăţişat  în  Hristos 
sub  cea  mai  înaltă  demnitate  şi  sub  strălucirea  sa  cea  mai  completă.  Adam  era 
un  om  pămîntesc,  Hristos  însă  este  Unul  ceresc.  Natura  omenească  a  căzut  cu 
primul  în  neascultare,  ceea  ce  este  cu  adevărat  păcat;  în  Hristos  ea  nu  va  mai 
călca  Legea,  ci  se  înfăţişează  ca  a  doua  începătură  a  neamului,  curată  de  toată 
greşeala,  mai  puternică  decît  blestemul,  judecata,  moartea  şi  condammarea"  (citat 
după  Magistr.  Dumitru  Popescu,  Sfinţenia  după  Sf  intui  Chirii  al  Alexandriei,  în 
„Ortodoxia",  XIII  (1961),  nr.  2.  p.  235—236). 

Calităţile  umanităţii  preamărite  a  lui  Hristos  se  revarsă  ca  daruri  asupra 
tuturor  oamenilor.  Prezentînd  lucrarea  lui  Hristos  şi  răsfrîngerea  ei  asupra  întregii 
umanităţi  în  contrast  cu  păcatul  lui  Adam,  care  şi  el  a  avut  urmări  asupra  tutu¬ 
ror  oamenilor,  Sfîntul  Apostol  Pavel  zice:  „Dar  nu  este  cu  greşeala  cum  este  cu 
harul,  căci  dacă  prin  greşeala  unuia  cei  mulţi  au  murit,  cu  mult  mai  mult  harul  lui 
Dumnezeu  şi  darul  lui  au  prisosit  asupra  celor  mulţi,  prin  harul  unui  singur  om 
lisus  Hristos**  (Rom.  5,  15);  iar  mai  departe  vorbeşte  de  „prisosinţa  harului  şi  a 
darului  dreptăţii**  pe  care-1  primesc  credincioşii  de  la  Mîntuitorul  Hristos  (v.  17). 

Mai  adăugăm  aici  că  Hristos  este  nu  numai  izvorul  sfinţirii  credincioşilor, 
ci  şi  Modelul  desăvîrşit  de  sfinţenie.  Harul  sfinţeniei  lui  Hristos  se  actualizează  în 
viaţa  noastră  prin  imitarea  virtuţilor  Sale.  Mîntuitorul  însuşi  ne  cheamă  să-I 
urmăm  Lui  (Mt.  10,  38;  16,  24),  să  luăm  ca  model  blîndeţea  şi  smerenia  Lui,  lepă¬ 
darea  de  sine,  jertfelnicia  şi  iubirea  Lui  etc.  (Mt.  11,  29;  Mc.  8,  34 — 35;  In,  13, 
15 — 34  ş.a.).  Iar  Sfinţii  Apostoli  se  socotesc  ei  înşişi  următori  sau  imitatori  ai  lui 
Hristos  şi  ne  îndeamnă  şi  pe  noi  să  fim  asemenea  lor  (I  Cor.  11,  1;  Efes.  5,  1;  I  In. 
2,  6;  3,  7  ş.a.).29 

Această  dublă  calitate  a  lui  Hristos,  de  izvor  şi  model  al  sfinţeniei,  arată  că, 
pe  de  o  parte,  sfinţenia  ne  vine  de  la  Hristos,  iar  pe  de  altă  parte  că  împărtăşirea 
de  ea  este  condiţionată  de  rîvna  noastră  de  a-L  imita  pe  Hristos,  Astfel,  sfinţenia 
este  pentru  noi  atît  dar  al  lui  Hristos,  cît  şi  misiune  de  realizat  prin  efortul  de 
conlucrare  activă  cu  harul  primit. 


T*' 

3.  Sfinţettidjdar  al  Duhului  lui  Hristos  în  Biserică, 
pţinj  Sfintele  Taine  şi  misiune  a  credincioşilor 

După  învăţătura  'Ortodoxă,  împărtăşirea  de  sfinţenia  lui  Hristos  are  loc -în 
Biserică,  prin  lucrarea  Duhului  Sfînt.  înainte  de  a  prezenta  sfinţenia  ca  dar  al 
lui  Hristos  şi  ca  misiune  a  noastră,  să  precizăm,  pe  scurt,  care  este  rolul  Duhului 
Sfînt  şi  al  Bisericii  la  sfinţirea  credincioşilor.  O  astfel  de  precizare  este  necesară 
cu  atît  mai  mult  cu  cît  acest  rol  este  diminuat  sau  chiar  negat  în  confesiunile 
protestante  şi  în  neoprotestantism,  unde,  pe  de  o  parte  se  neagă  din  ce  în  ce  mai 
mult  personalitatea  Duhului  Sfînt, ^  fâcîndu-se  confuzie  între  Domnul  Cel  prea¬ 
mărit  şi  a  treia  Persoană  a  Sfintei  Treimi,^^  iar  pe  de  altă  parte  se  neagă  carac¬ 
terul  văzut  al  Bisericii  şi  rolul  ei  de  instituţie  sfinţitoare. 

Un  autor  apusean  remarcă  faptul  că,  pentru  părinţii  greci,  Duhul  Sfînt  „este 
legătura  care  uneşte  sufletele  noasrtre  cu  Fiul  şi  cu  Tatăl**,  „Chipul  Fiului**,  Care, 
„unindu-se  cu  sufletele  noastre,  le  preface  după  chipul  Fiului  şi  prin  urmare  după 
chipul  Tatălui**  şi  că  „sfinţenia  este  de  asemenea  esenţială  Sfîntului  Duh,  după 
cum  este  paternitatea  Tatălui  şi  filiaţia  Fiului**.^  Acest  autor  a  surprins  foarte 
bine  specificul  înţelegerii  răsăritene  a  lucrării  Duhului  Sfînt.  A  treia  Persoană  a 
Sfintei  Treimi  are  ca  „iconomie**  a  Sa  proprie  sfinţirea,  o  iconomie  care,  desigur, 
este  nedespărţită  de  a  Tatălui  şi  a  Fiului.^^ 

Făgăduinţa  acestei  „iconomii**  a  Duhului  Sfînt  este  dată  încă  în  Vechiul 
Testament,  mai  ales  în  cunoscutul  text  din  loil  (3,  1  şi  urm.),  pe  care-1  citează 
Sfîntul  Apostol  Petru  la  Cincizeclme  •  (F.  Ap.  2,  17 — 21).  Această  făgăduinţă  o 


29  Asupra  urmării  sau  imitării  lui  Hristos  după  Noul  Testament  şi  după 
doctrina  patristică,  vezi  Dr.  Dr.h.c.  Nicolae  Mladin,  Mitropolitul  Ardealului,  art. 
cit,  p.  170—179. 

30  Vezi  Pr.  Prof.  Dumitru  Stăniloae,  Teologia  Dogmatică  Ortodoxă,  voi.  I, 
p.  313;  t  Lucian  Făgărăşanul,  Episcop-vicar,  Duhul  Sfînt,  Persoană  dumnezeiască 
în  lumina  Noului  Testament,  în  „Mitropolia  Ardealului**,  XXX  (1985),  nr.  1 — 2, 
p.  9—11. 

31  Cf.  t  Lucian  Făgărăşanul,  art.  cit.,  p.  10. 

32  J.  Grosse,  Divinisation  du  chrâtien  d*apr^s  Ies  Păres  grecs.  Paris,  1938, 
p.  290. 

33  Pr.  Prof.  Ion  Bria,  Credinţa  pe  care  o  mărturisim.  Bucureşti,  1987,  p.  107. 

reînnoieşte  Mîntuitorul,  în  repetate  rînduri  (In.  14,  16 — 17;  15,  26;  16,  13;  F.  Ap. 
1,  8).  Trimiterea  Duhului  Sfînt  în  lume  este  rodul  preamăririi  lui  Hristos  (In.  7,  39). 
După  înălţare,  la  prima  Cincizecime  creştină.  Duhul  Sfînt  s-a  pogorît  în  lume, 
întemeind  Biserica,  în  care  aveau  să  se  mîntuiască  toţi  cei  ce  cred  în  Hristos 
şi  împlinesc  poruncile  Lui. 

Din  datele  neotestamentare  rezultă  îndeajuns  rolul  Duhului  Sfînt  în  lucrarea 
de  sfinţire  a  credincioşilor,  anume  că  Duhul  Sfînt  este  Cel  ce  ne  împărtăşeşte  harul 
sfinţirii,  adică  pe  Hristos  însuşi,  cu  umanitatea  Sa  preamărită,  care  este  principiul 
vieţii  celei  noi  în  toţi  cei  ce  se  unesc  cu  El. 

însăşi  înnoirea  şi  sfinţirea  firii  umane  a  lui  Hristos  L-a  avut  ca  principiu  pe 
Duhul  Sfînt,  care  a  lucrat  asupra  Lui  de  la  zămislirea  în  pîntecele  Fecioarei  şi 
pînă  la  înălţarea  la  ceruri.  Astfel  încît,  după  cum  zice  Sfîntul  Apostol  Pavel, 
Hristos,  al  doilea  Adam,  s-a  făcut  prin  înviere  „Duh  dătător  de  viaţă“  (I  Cor. 
15,  45).  Umanitatea  lui  Hristos  s-a  umplut  atît  de  mult  de  Duhul  Sfînt,  încît  şi 
după  această  umanitate,  preamărită  şi  aşezată  de-a  dreapta  Tatălui,  Hristos  poate 
fi  numit  Duh.  „Domnul  este  Duhul**  —  zice  Sfîntul  Apostol  Pavel  (II  Cor.  3,  17). 
După  Sfîntul  C!hiril  al  Alexandriei,  Hristos,  prin  înviere,  formează  cu  Duhul  o 
unitate  perfectă.^  Iar  Sfîntul  Ambrozie  zice  chiar  că  „trupul  lui  Hristos  este 
trupul  Sfîntului  Duh,  pentru  că  Hristos  este  Duh** .^5  Aceasta  nu  înseamnă  nici¬ 
decum  că  Hristos  cel  preamărit  se  confundă  cu  Duhul  Sfînt.  Hristos  este  Duh  în 
înţelesul  că  umanitatea  Sa  a  fost  deplin  pnevmatizată  prin  lucrarea  Duhului 
Sfînt  asupra  ei. 

Acelaşi  Duh  Sfînt  care  a  sfinţit  desăvîrşit  umanitatea  lui  Hristos  şi  care  se 
găseşte  în  Hristos  ca  în  „locul**  Lui  propriu  ^  este  prezent,  de  la  Pogorîrea  Sa  în 
lume  la  Rusalii,  în  comunitatea  de  persoane  unificate  în  „Trupul  tainic  al  Dom¬ 
nului**.  „Existenţa  Bisericii  creştine  este  în  mod  esenţial  continuarea  în  istoria 
mîntuirii  a  unei  existenţe  pe  care  Biserica  o  posedă  a  priori  în  Duhul  ce  s-a  pogo¬ 
rît  peste  lisus  Hristos  şi  rămîne  nedespărţit  de  umanitatea  Lui**.^  Astfel,  sfin¬ 
ţenia  lui  Hristos  devine  prin  participare  însuşire  a  Bisericii  şi  a  membrilor  ei. 

Biserica  este  extinderea  lui  Hristos  în  lume  prin  Duhul  Sfînt.  Una  din  însu¬ 
şirile  ei  este  aceea  de  „sfîntă**.  Sfinţenia  Bisericii  îşi  are  izvorul  în  Hristos  Cel 
Sfînt,  Care  este  prezent  şi  lucrează  în  ea  prin  Duhul.  Sfîntul  Apostol  Pavel  vor¬ 
beşte  clar  despre  sfinţenia  Bisericii  ca  despre  o  calitate  a  ei  voită  şi  dobîndită  de 
Mîntuitorul.  „Hristos  —  zice  Apostolul  —  a  iubit  Biserica  şi  s-a  dat  pe  Sine  pentru 
ea,  ca  s-o  sfinţească,  curăţind-o  cu  baia  apei  prin  cuvînt,  şi  ca  s-o  înfăţişeze  Sieşi 
Biserică  slăvită,  neavînd  pată  sau  zbîrcitură.  ori  altceva  de  acest  fel,  ci  ca  să  fie 
sfîntă  şi  fără  de  prihană**  (Efes.  5,  25 — 27). 

Biserica  este  sfîntă,  dar  şi  sfinţitoare.  Dacă  lucrarea  lui  Hristos  în  lume 
este  nedespărţită  de  Biserică,  aceasta  înseamnă  că  sfinţirea  cîştigată  oamenilor 
de  Hristos  nu  poate  fi  dobîndită  în  altă  parte  decît  în  Biserică.  Nu  se  poate  vorbi 
de  o  sfinţire  în  afara  Bisericii,  ea  singură  fiind  instituţia  sfinţitoare  întemeiată 
de  Mîntuitorul  Hristos.  „Sfinţenia  Bisericii  —  zice  Părintele  Profesor  Dumitru 
Stăniloae  — ,  ca  şi  unitatea  ei  provenind  din  strinsa  unire  cu  Hristos,  sînt  însuşiri 
în  care  se  manifestă  puterea  mîntuitoare  a  lui  Hristos  prin  Biserică.  Nu  se  poate 
dobîndi  mîntuirea  fără  participarea  la  sfinţenia  lui  Hristos  lucrătoare  în  Biserică**. 
Biserica  este  „laboratorul  în  care  Duhul  lui  Hristos  ne  face  sfinţi**.^ 

întreaga  operă  mîntuitoare  a  lui  Hristos  se  răsfrînge  asupra  Bisericii  şi  prin 
Biserică  darurile  acestei  opere  se  oferă  credincioşilor.  In  Rugăciune  la  punerea 
temeliei  bisericii  găsim  aceste  cuvinte:  ,. . . .  Care  cu  vărsarea  scumpului  Tău  sînge 
ai  întemeiat  Biserica,  iar  cu  moartea  Ta  ai  ridicat-o,  cu  înălţarea  Ta  ai  binecu- 
vîntat-o  şi  cu  pogorîrea  Sfîntului  Duh  ai  sfinţit-o  şi  ai  lăţit-o . .  .**  Deci  tot  ceea 


34  Sf.  Chirii  al  Alexandriei,  Corn.  la  loan,  604,  după  Pr.  Ilie  D.  Moldovan, 
Învăţătura  despre  Sfîntul  Duh  în  Ortodoxie  şi  preocupările  ecumeniste  contem¬ 
porane,  Teză  de  doctorat.  Sibiu,  1973,  p.  117. 

35  Sf.  Ambrozie,  Despre  Taine,  IX,  58,  P.L.,  XVI,  409. 

36  Pr.  Ilie  D.  Moldovan,  op.  cit.,  p.  119. 

37  Pr.  prof.  Dumitru  Stăniloae,  Teologia  Dogmatică  Ortodoxă,  voi.  II,  p.  271. 

38  Ibidem,  p.  275. 

39  Molitvelnic,  Bucureşti,  1976,  p.  495 — 496. 

ce  a  sâvlrşit  Mîntxiitorul  prin  lucrarea  Sa  de  mîntuire  a  rodit  în  realitatea  tean- 
dricâ  a  Bisericii.  De  aceea,  împărtăşirea  de  această  rodire  nu  se  poate  concepe 
în  afara  Bisericii. 

După  aceste  precizări,  să  revenim  la  sfinţenie  ca  dar  al  lui  Hristos  şi  misiune 
a  credincioşilor. 

Am  văzut  că  încă  în  Vechiul  Testament  se  face  distincţie  între  sfinţenia  cul- 
tică  (rituală)  şi  sfinţenia  morală.  Această  distincţie  constituie  o  pregătire  a  con¬ 
cepţiei  creştine  despre  sfinţenie.  Şi  în  iconomia  creştină  distingem  o  sfinţenie 
cultică  sau  sacramentală  şi  o  sfinţenie  morală.^  Prima  este  corespunzătoare  sfin¬ 
ţeniei  ca  dar  al  lui  Hristos  In  Biserică,  iar  cea  de-a  doua  se  leagă  de  sfinţenia  ca 
misiune  a  noastră. 

Sfinţenia  sacramentală  este  cea  care  se  conferă  credincioşilor  prin  Sfintele 
Taine  şi  în  primul  rînd  prin  Tainele  de  iniţiere  creştină,  Botezul,  Mirungerea  şi 
Euharistia.  Spre  deosebire  de  sfinţenia  cultică  a  Vechiului  Testament,  care  avea 
numai  un  rol  pregătitor  şi  era  pur  exterioară,  „sfinţenia  sacramentală  creştini 
este  o  sfinţenie  reală,  o  înnoire  reală  a  întregii  fiinţe  a  credinciosului.  Ea  nu  este 
o  sfinţenie  formală,  ci  o  sfinţenie  harică,  prin  care  se  realizează  o  transformare 
profundă  a  credinciosului".^* 

Rezumînd  învăţătura  Bisericii  în  această  privinţă,  Nicolae  Cabasila  zice  că 
prin  Sfintele  Taine  trecem  —  sacramental  —  prin  toate  prin  cîte  a  trecut  Hristos 

?i  astfel  ne  facem  una  cu  Cel  ce  s-a  întrupat,  a  murit  şi  a  înviat  pentru  noi.^^ 
ntr-adevăr,  prin  Botez  se  realizează  o  comuniune  atît  de  intimă  cu  Hristos,  încît 
Apostolul  Pavel  zice  că  prin  această  Sfîntă  Taină  ne  „îmbrăcăm"  în  Hn‘5to«î  fOal. 
3,  27).  Acelaşi  Apostol  arată  că  Botezul  este  moarte  şi  înviere  a  credinciosului 
împreună  cu  Hristos  (Rom.  6,  3  şi  urm.;  Col.  2,  12).  Deci,  pe  de  o  parte,  prin  Botez 
se  răstigneşte  şi  moare  omul  cel  vechi,  iar  pe  de  altă  parte  prin  Botez  credinciosul 
înviază  la  viaţa  cea  nouă  în  Hristos,  sau  la  viaţa  lui  Hristos  Cel  preamărit.  Bote¬ 
zul  este  „baia  naşterii  din  nou",  prin  care  credinciosul  devine  „făptură  nouă",  eli¬ 
berată  din  robia  păcatului  şi  aureolată  de  sfinţenia  lui  Hristos  (I  Cor.  6,  11;  II  Cor. 
5,  17;  Tit  3,  5).  Prin  Taina  Mirungeril,  primim  ungerea  cea  sfîntă  a  Duhului 
(I  In.  2,  20.  27),  pecetluirea  şi  întărirea  (II  Cor.  1,  21 — 22;  Efes.  4,  30)  în  harul  sfin¬ 
ţeniei  lui  Hristos.  Iar  prin  Sfîntă  Euharistie,  Hristos  însuşi,  cu  umanitatea  Sa 
îndumnezeită,  se  sălăşluieşte  în  noi  şi  ne  ridică  la  deplina  comuniune  cu  El  (In. 
C,  35  şi  urm.).  Şi  celelalte  Sfinte  Taine  ne  împărtăşesc,  în  mod  specific,  darul 
shnţeniei  lui  Hristos. 

Prin  Sfintele  Taine,  şi  mai  ales  prin  Tainele  de  iniţiere,  devenim  şi  noi 
„sfinţi".  In  Biserica  epocii  apostolice,  toţi  credincioşii  creştini  erau  chiar  numiţi  cu 
apelativul  de  „sfinţi"  (Efes.  1,  1;  Fii.  1,  1  etc.).  Primind  Sfintele  Taine,  devenim 
„sfinţi"  deoarece  sîntem  purificaţi  de  păcatul  strămoşesc  şi,  pentru  cei  ce  se 
botează  la  maturitate,  de  păcatele  personale  şi  ne  facem  părtaşi  sfinţeniei  Iul 
Hristos.  Desigur  că  credincioşii  creştini  nu  sînt  sfinţi  prin  ei  înşişi,  ci  prin  parti¬ 
cipare  la  sfinţenia  lui  Hristos.  Ceea  ce  Hristos  este  după  fiinţă,  ei  devin  prin  har. 
Pe  de  altă  parte  însă,  nu  mai  e  vorba  de  o  sfinţenie  exterioară  şi  formală  ca  îd 
Vechiul  Testament,  ci  de  o  sfinţenie  reală.  Credincioşii  creştini  sînt  în  mod  real 
„făptură  nouă"  şi  „sfinţi". 

Sfinţenia  sacramentală  nu  o  dobîndim  pentru  vreun  merit  al  nostru.  Ea  est« 
în  întregime  darul  lui  Hristos  (cf.  Efes.  2,  8).  De  aceea,  e  greşit  a  amîna  adminis¬ 
trarea  Tainelor  de  iniţiere  pînă  la  vîrsta  matură,  sau  chiar  pînă  la  „vîrsta  înţele¬ 
gerii",  pe  motiv  că  numai  la  o  astfel  de  vîrstă  omul  poate  veni  la  Botez  cu  o 
contribuţie  a  lui,  cu  credinţa  şi  cu  angajarea  sa.  O  astfel  de  contribuţie  a  omului 
este  exclusă,  cîtă  vreme  Tainele  iniţierii  creştine  sînt  cele  care  pun  temelia  vieţii 
duhovniceşti  şi  deci  şi  oricărui  aport  omenesc  la  mîntuire. 


40  Dr.  Dr.h.c.  Nicolae  Mladin,  Mitropolitul  Ardealului,  Sfinţii  în  viaţa  morală 
ortodoxă,  In  voi.  Studii  de  teologie  morală,  p.  313. 

41  Ibidem,  p.  316. 

42  Nicolae  Cabasila,  Despre  viaţa  în  Hristos,  traducere  şi  studiu  Introductiv 
de  Prof.  Dr.  Teodor  Bodogae,  Sibiu,  1946,  p.  26 — 27. 

Sfinţenia  sacramentală  nu  se  epuizează  în  darul  Tainelor  de  iniţiere.  Biserica 
în  mod  neîncetat  mijloceşte  credincioşilor  ei  primirea  sfinţeniei  divine.  întreaga 
spiritualitate  a  Bisericii  stă  sub  semnul  chemării  Duhului  Sfînt  spre  sfinţirea  cre¬ 
dincioşilor.  In  Canonul  din  lunea  de  după  Rusalii  găsim  invocări  ca  aceasta:  „Vino 
la  noi,  Duhule  Sfinte,  fă-ne  părtaşi  sfinţeniei  Tale,  luminii  celei  neînserate,  vieţii 
celei  dumnezeieşti  şi  împărtăşirii  celei  cu  bun  miros“.  Fiecare  rînduială  a  Tainelor 
are  în  centrul  ei  o  „epicleză'*,  adică  o  rugăciune  de  invocare  a  Duhului  Sfînt.  De 
asemenea,  astfel  de  invocări  se  află  peste  tot  în  ierurgiile  şi  la  rînduielile  biseri¬ 
ceşti.  Prin  toate  acestea,  darul  sfinţirii  este  neîncetat  cerut  pentru  Biserică  şi 
pentru  credincioşi,  iar  Hristos  Cel  pururea  prezent  în  Biserica  Sa  răspunde  aces¬ 
tei  stăruitoare  chemări,  reînnoind  mereu,  prin  Duhul  Sfînt,  harul  sfinţirii  în  şi 
între  credincioşi. 

Sfinţenia  morală  se  realizează  prin  punerea  în  lucrare,  prin  efortul  credin¬ 
ciosului,  a  darului  sfinţeniei  sacramentale.  Primind  sfinţenia  sacramentală,  cre¬ 
dinciosul  a  dobîndit  puterea  necesară  de  a  fi  biruitor  asupra  păcatului  şi  de  a  duce 
o  viaţă  sfîntă,  după  poruncile  lui  Dumnezeu.  Dar  puterea  de  a  lucra  sfinţenia 
atrage  după  sine  şi  îndatorirea  imperativă  de  a  birui  păcatul  şi  de  a  trăi  con¬ 
secvent  după  modelul  lui  Hristos.  Căci  sfinţirea  sacramentală  nu  rodeşte  mîntui- 
rea  noastră  dacă  nu  ne  silim  să  împlinim  poruncile  Mîntuitorului.  Dimpotrivă,  pri¬ 
mirea  Sfintelor  Taine,  fără  un  răspuns  de  credinţă  şi  de  fapte  bune  din  partea 
noastră,  ne  atrage  mai  mare  osîndă. 

Mîntuitorul  Hristos  ne  învaţă  că  nu  putem  fi  creştini  fără  împlinirea  porun¬ 
cilor.  „De  Mă  iubiţi  —  zice  El  —  păziţi  poruncile  Mele**  (In.  14,  15);  şi:  „Dacă  Mă 
iubeşte  cineva,  va  păzi  cuvîntul  Meu**  (In.  14,  23).  Iar  Sfîntul  Apostol  Pavel  afirmă, 
pe  de  o  parte,  că  prin  botez  ne-am  răstignit  şi  am  înviat  împreună  cu  Hristos 
(Rom.  6,  3  şi  urm.;  Col.  2,  12),  sau  că  „omul  nostru  cel  vechi  a  fost  răstignit 
împreună  cu  Hristos**  (Rom.  6,  6;  cf.  Gal.  5,  24;  Efes.  4,  22  ş.a.),  iar  pe  de  altă  parte 
pune  în  faţă  imperativul  de  a  răstigni  sau  de  a  dezbrăca  „omul  cel  vechi**  (Col. 
3,  5  şi  urm.).  Acelaşi  Apostol  îndeamnă  stăruitor  la  agonisirea  „roadelor  Duhului**, 
adică  a  virtuţilor,  prin  conlucrarea  cu  harul  primit  (Gal.  5,  22  şi  urm.).  Sfinţenia 
trebuie  „căutată**  (Evr.  12,  14),  ea  este  ideal  de  cucerit,  misiune  de  realizat. 

Am  murit  păcatului  prin  Botez,  dar  trebuie  să  şi  rămînem  morţi  faţă  de 
păcat.  De  asemenea,  am  înviat  cu  Hristos  la  viaţa  cea  nouă  prin  Botez,  dar  tre¬ 
buie  să  şi  rămînem  în  această  viaţă  nouă.  Sfîntul  loan  Hrisostom  evidenţiază  foarte 
bine  acest  lucru  cînd  zice:  „Sînt  două  morţi  şi  două  mortificări,  dintre  care  cea  din¬ 
ţii  se  face  de  Hristos  în  Botezul  pe  care-1  primim,  iar  a  doua  trebuie  să  se  facă 
de  noi  prin  sîrguinţa  noastră  după  aceasta**;  şi,  mai  departe:  „Dacă  ai  murit  în 
Botez,  rămîi  mort**.^^  Acelaşi  sfînt  Părinte  zice:  „Nu  este  de  ajuns  numai  baia 
renaşterii,  dacă  nu  vom  arăta  o  viaţă  vrednică  de  acest  dar**.^  Iar  Sfîntul  Marcu 
Ascetul  evidenţiază  în  expresii  de  o  mare  claritate  modul  în  care  Hristos  Cel 
„ascuns**  în  noi  prin  harul  Sfintelor  Taine  se  face  arătat  prin  împlinirea  porun¬ 
cilor  dumnezeieşti.  El  arată  că  „de  la  Botez  (credinciosul)  are  pe  Hristos  ascuns 
în  sine**, „Căci  —  zice  el  —  întîi  ni  se  dă  în  Biserica  universală  şi  prin  Botez  în 
chip  tainic  harul,  care  locuieşte  în  noi  în  chip  ascuns.  Pe  urmă,  pe  măsura  împli¬ 
nirii  poruncilor  şi  a  nădejdii  înţelegătoare,  acesta  se  descoperă  celor  ce  cred**;  şi: 
„Drept  aceea,  o,  omule,  care  ai  fost  botezat  în  Hristos,  dă  numai  lucrarea,  pentru 
care  ai  luat  puterea,  şi  te  grăbeşte  să  primeşti  arătarea  Celui  ce  locuieşte  în  tine**.^ 

Aceste  cuvinte  rezumă  foarte  bine  concepţia  ortodoxă  despre  realizarea  sfin¬ 
ţeniei.  Pe  de  o  parte,  ele  reflectă  modul  în  care  se  dobîndeşte  sfinţenia  morală 


43  Sf.  loan  Hrisostom,  Comentariile  sau  explicarea  Epistolei  către  Romani. 
trad.  de  Arhiereul  Teodosie  Athanasiu,  Bucureşti,  1906,  Omilia  12,  p.  159. 

44  Ibidem,  Omilia  14,  p.  211. 

45  Sf.  Marcu  Ascetul,  Răspuns  acelora  ce  se  îndoiesc  de  dumnezeiescul  Botez, 
în  „Filocalia**,  trad.  de  Pr.  Prof.  Dr.  Dumitru  Stăniloae,  voi.  I,  Sibiu,  1947,  p.  296. 

46  Ibidem,  p.  288  şi  290.  In  această  lucrare,  Sf.  Marcu  Ascetul  combate  con¬ 
cepţia  mesalină  după  care  harul  nu  este  niciodată  ascuns,  ci  că  el  trebuie  tot¬ 
deauna  să  fie  simţit  şi  precizează  învăţătura  ortodoxă  că  harul  îşi  ascunde  pre¬ 
zenţa  sa  în  cei  botezaţi,  dar  că  se  face  arătat  pe  măsura  înaintării  în  virtute. 

pornindu-se  de  la  sfinţenia  sacramentală.  Iar  pe  de  altă  parte  evidenţiază  faptul 
că  sfinţenia  morală  nu  se  realizează  printr-o  imitare  exterioară  a  lui  Hristos,  ci 
prin  întruparea  Sa  în  fiinţa  credinciosului.  Credinciosul  nu  numai  că  vede  în 
Hristos  un  model  de  urmat,  ci  intră  cu  El  într-o  relaţie  vie,  personală,  nemijlocită. 
Hristos  se  sălăşluieşte,  în  mod  tainic,  în  fiinţa  credinciosului  de  la  Botez,  dar  El 
ia  chip  din  ce  în  ce  mai  mult  în  viaţa  acestuia  pe  măsura  împlinirii  poruncilor 
(cf.  Gal.  4,  19).  „Imitarea**  lui  Hristos  este  astfel  identificare  cu  El,  comuniune  care 
se  adînceşte  din  ce  în  ce  mai  mult.  „Dacă  la  început  Hristos  este  ascuns  în  noi, 
pe  măsura  adîncirii  asemănării  noastre  cu  El,  prezenţa  Lui  devine  fapt  de  trăire 
vie,  prin  care  ne  transformăm  mereu  după  chipul  Lui.  Astfel  că  Hristos  este 
artistul  care  ne  plăsmuieşte  fiinţa,  ca  pe  o  pastă  moale,  după  chipul  Lui,  însă  nu 
fără  voia  noastră,  ci  în  măsura  în  care  noi  înşine  sprijinim  această  lucrare  a  lui 
Hristos  în  noi,  prin  lupta  proprie  de  asemănare  cu  El.  Deci  procesul  asemănării 
cu  Hristos  este  un  proces  teandric,  de  împreună  lucrare  a  lui  Hristos  cu  cre- 
dinciosul** 

Deoarece  toate  poruncile  dumnezeieşti  sînt  cuprinse  în  porunca  iubirii  lui 
Dumnezeu  şi  a  aproapelui,  şi  sfinţenia  morală  poate  fi  concentrată  în  iubire,^ 
Sfinţenia  se  concretizează,  astfel,  în  iubire  desăvîrşită  faţă  de  Dumnezeu  şi  faţă 
de  semeni.  Măsura  iubirii  ne-a  arătat-o  Mîntuitorul,  jertfindu-şi  viaţa  pentru  noi 
(cf.  In.  15,  13).  Noi  întrupăm  sfinţenia  lui  Hristos  în  măsura  în  care  actualizăm  în 
viaţa  noastră  starea  de  jertfă  a  lui  Hristos.  Cu  deosebire  Sfîntul  Chirii  al  Ale¬ 
xandriei  a  legat  sfinţenia  de  jertfire,  arătînd  că  devenim  sfinţi  în  măsura  în  care 
ne  dăruim  lui  Dumnezeu  şi  semenilor  noştri.^^  Nu-L  putem  iubi  pe  Dumnezeu 
fără  a-i  iubi  pe  semeni  (I  In.  4,  20 — 21).  Iar  iubirea  înseamnă  renunţarea  la  egoism 
şi  angajarea  fermă  în  slujba  binelui  comun.  Rezultă,  deci,  că  realizarea  sfinţeniei 
morale  implică  dinamism  în  promovarea  binelui,  a  virtuţii,  în  ajutorarea  semeni¬ 
lor.  Mîntuitorul  a  făcut  bine  tuturor  celor  necăjiţi,  aducînd  peste  tot  alinare  şi  vin¬ 
decare  sufletească  şi  trupească.  In  predica  apostolică,  Mîntuitorul  este  chiar  pre¬ 
zentat  ca  Cel  „Care  a  umblat  făcînd  bine**  (F.  Ap.  10,  38).  A  fi  creştin  înseamnă  a 
face  la  fel,  ştiind  că  Hristos  se  identifică  cu  toţi  flămînzii,  bolnavii  şi  asupriţii 
acestei  lumi  (Mt.  25,  40,  45).  Sfîntul  este,  asemenea  lui  Hristos,  „omul  pentru  alţii**. 

Calea  realizării  sfinţeniei  nu  ne  separă  de  semeni,  ci  ne  integrează  în  modul 
cel  mai  deplin  în  viaţa  socială.  Nu  devenim  sfinţi  fugind  de  problemele  lumii,  ci 
străduindu-ne  să  rezolvăm  aceste  probleme,  să  împuţinăm  răul  şi  neajunsurile  din 
viaţa  lumii,  să  promovăm  între  oameni  dreptatea,  pacea  şi  bucuria,  care  sînt  valori 
ale  împărăţiei  lui  Dumnezeu  (Rom.  14,  17).  Sfîntul  nu  neagă  viaţa,  ci  o  promo¬ 
vează,  nu  se  neagă  i>e  sine  ca  om,  ci  este  omul  deplin  realizat,  omul  care  se  desă- 
vîrşeşte  ca  om  în  comuniune  cu  semenii  săi.  Sfîntul  loan  Hrisostom  zice  că  sîntem 
imitatori  ai  lui  Hristos  dacă  facem  „totul  pentru  binele  comun  şi  nu  căutăm  pro¬ 
priile  noastre  interese;  căci  lisus  Hristos  nu  s-a  căutat  pe  Sine** .5®  Sfinţenia  stă, 
deci,  în  slujba  progresului  social,  fiind  un  factor  activ  de  înnoire  în  viaţa  .ob¬ 
ştească. 


47  Dr.  Dr.h.c.  Nicolae  Mladin,  Mitropolitul  Ardealului,  lisus  Hristos  în  viaţa 
morală  a  credincioşilor,  p.  182. 

48  Idem,  Sfinţii  în  viaţa  morală  ortodoxă,  p.  321.  Afirmînd  identificarea  sfin¬ 
ţeniei  cu  iubirea  de  Dumnezeu  şi  de  semeni,  Mitropolitul  Nicolae  Mladin  accen¬ 
tuează  faptul  că  sfinţenia  nu  se  poate  realiza  decît  în  Biserică:  „Deci  a  fi  în 
Hristos  înseamnă  totodată  a  fi  în  marea  comunitate  a  iubirii,  oare  este  Biserica. 
De  aceea  nu  există  sfinţi  în  afara  Bisericii  —  iar  cel  ce  se  socoteşte  a  fi  pe  calea 
sfinţeniei  şi  totodată  nu  iubeşte  pe  aproapele  său  şi  frînge  comunitatea  dragostei, 
unitatea  Bisericii,  prin  însăşi  aceasta  se  arată  a  nu  fi  pe  calea  sfinţeniei  şi  a  nu 
vieţui  în  Hristos.  Măreţia  sfinţilor  tocmad  în  aceasta  constă,  că  la  ei  sînt  indi¬ 
solubil  unite:  dragostea  şi  ataşamentul  absolut  faţă  de  Hristos  cu  dragostea  şi 
ataşamentul  absolut  faţă  de  Biserică**  (ihidem,  p.  326). 

49  Vezi  Pr.  Prof.  Dumitru  Stăniloae,  Dumnezeu  este  lumină,  p.  87  şi  urm.; 
Idem,  Sfinţenia  în  Ortodoxie,  în  „Ortodoxia**,  XXXII  (1980),  nr.  1,  p.  39  şi  urm.; 
Idem,  Teologia  Dogmatică  Ortodoxă,  voi.  I,  p.  265 — 266. 

50  Sf.  loan  Hrisostom,  In  îoann.  Domn.  Horn.  15,  3,  P.G.  LIX,  1017. 

Din  această  prezentare,  putem  desprinde  cîteva  concluzii,  şi  anume: 

Sfinţenia  este  propriu-zis  o  calitate  internă  a  fiinţei  divine.  Dunmezeu  este 
Sfîntul  şi  izvorul  a  toată  sfinţenia. 

Revelată  oamenilor,  sfinţenia  devine  la  aceştia  o  calitate  participată.  Dacă  sub 
primul  aspect  sfinţenia  este  cu  totul  apofatică,  sub  cel  de-al  doilea,  ca  sfinţenie 
manifestată  în  lume,  ea  este  sesizată  de  om,  deşi  rămîne  greu  de  definit  raţional, 
pâstrînd  în  însăşi  această  manifestare  ceva  transcendent  lumii. 

Suprema  manifestare  a  sfinţeniei  dumnezeieşti  în  lume  o  reprezintă  Fiul  lui 
Dumnezeu  întrupat.  Umanitatea  lui  Hristos  s-a  împărtăşit  deplin  de  sfinţenia  dum¬ 
nezeiască,  iradiind  în  lume  această  sfinţenie.  Astfel,  Hristos  Cel  preamărit  a  deve¬ 
nit  izvorul  sfinţirii  pentru  toţi  cei  ce  cred  în  El. 

împărtăşirea  de  sfinţenia  divnnă  în  Hristos  este  lucrare  a  Duhului  Sfînt,  în 
Biserică.  Prin  Sfintele  Taine  se  conferă  credincioşilor  sfinţenia  sacramentală  şi  ei 
sînt  în  mod  real  purificaţi  de .  păcat  şi  făcuţi  sfinţi  după  har.  In  Biserică,  prin 
Sfintele  Taine,  este  astfel,, depăsităl  graniţa  dintre  sacru  şi  profan,  sfinţenia  fiind 
întemeiată  în  fiecare  dintre  credincioşi. 

Sfinţenia  sacramentală  se  cere  actualizată  prin  sfinţenia  morală.  Căci  sfin¬ 
ţenia  nu  este  numai  dar  de  sus,  ci  şi  misiune  a  credincioşilor.  Harul  sfinţeniei  lui 
Hristos,  primit  prin  Sfintele  Taine  ale  Bisericii,  rămîne  neroditor  fără  contribuţia 
noastră,  fără  efortul  statornic  de  împlinire  a  poruncilor  dumnezeieşti,  fără  o 
viaţă  de  credinţă  şi  fapte  bune. 

Identificîndu-se  cu  iubirea  desăvîrşită  faţă  de  Dumnezeu  şi  faţă  de  semeni, 
sfinţenia  înseamnă  deplina  realizare  a  omului,  în  comuniune  cu  semenii  săi,  în 
dăruirea  jertfelnică,  după  pilda  lui  Hristos,  pentru  binele  sufletesc  şi  trupesc  al 

tuturor. 

larom.  drd.  Vichentie  Punguţă 

ANDREI  ŞAGUNA  PARTICIPANT  ACTIV  LA  REVOLUŢIA 
DE  LA  1848/1849  DIN  TRANSILVANIA 


Personalitate  de  seamă  a  vieţii  religioase  şi  culturale,  politice  şi  naţionale 
din  Transilvania  veacului  trecut,  cărturarul  Andrei  Şaguna  a  luat  parte  activă 
la  revoluţia  paşoptistă  ardeleană,  utilizînd  din  plin  cunoştinţele  sale  de  istorie, 
drept  şi  lingvistică,  calităţile  de  orator,  însuşirile-i  alese  de  comportare  şi  măie- 
stria-i  diplomatică,  apoi,  în  anii  cînd  îndeplinea  funcţia  de  mitropolit,  a  participat 
la  traducerea  în  ^  viaţă  a  programului  adoptat  de  mulţimea  celor  patruzeci  de 
mii  de  români  întruniţi  în  adunarea  naţională  de  la  3 — 5/15—17  mai  1848,  pe 
Cîmpul  Libertăţii  lîngă  Blaj. 

Deşi  viitorul  luptător  pentru  cauza  naţională  a  început  să  se  ocupe  de  proble¬ 
mele  ardelene  numai  din  1846,  cînd  îndeplinea  demnitatea  de  vicar  general  al  Bise¬ 
ricii  ortodoxe  române  din  Transilvania,  nou  alesul  episcop  a  reuşit,  într-o  perioadă 
scurtă  de  timp,  să  se  identifice  cu  acestea,  şi  în  special  cu  stările  de  lucruri  pe 
tărîmul  vieţii  şi  luptei  naţionale. 

Pornind  de  la  aceste  realităţi  şi  urmărind  emanciparea  şl  eliberarea  socială 
şi  naţională  a  românilor  ardeleni,  Andrei  Şaguna  a  acţionat  perseverent  atît  în 
calitate  de  conducător  eclesiastic,  cît  şi  în  aceea  de  îndrumător  naţional. 

Documentele  de  epocă  atestă  cu  prisosinţă  bogata  şi  neobosita  sa  activitate 
de  organizator  şi  îndrumător,  pusă  în  slujba  cauzei  naţionale.  Pentru  început  iese 
în  evidenţă  preocuparea  lui  Andrei  Şaguna  pentru  emanciparea  culturală  şi  pe 
alte  planuri  a  populaţiei  din  satele  româneşti,  în  scopul  înţelegerii  ideilor  nova¬ 
toare  ale  epocii.  Astfel,  la  12  februarie  1848,  adică  la  o  săptămînă  după  recu¬ 
noaşterea  sa  de  către  împărat  în  funcţia  de  „episcop  al  clerului  şi  poporului  nostru 
greco-neunit  răsăritean  din  Ardeal",  prin  circulara  nr.  119/1848,  adresată  clerului, 
arată  că  „ştiind  eu  ce  lipsă  mare  are  poporul  nostru  de  a  căpăta  învăţătură,  de  a 
se  desăvîrşi  şi  a  se  lumina,  poftesc  pe  întreaga  preoţime  să  se  nevoiască  a  întocmi 
şi  a  spune  cuvîntări  bisericeşti,  adică  a  învăţa  şi  a  lumina  pe  poporenii  noştri, 
(. . .)  care  au  o  neapărată  lipsă  de  creştere  şi  o  povăţuire  bune  (...)  şi  aşa  să  se 
prefacă  într-un  popor  cultivat,  pe  lîngă  celelalte  popoare  luminate".^  Pentru  a 
controla  îndeplinirea  acestei  dispoziţii,  „şi  ca  sfatul  meu  să  nu  răsune  în  zadar, 
poftesc  întreaga  preoţime,  ca  întocmitele  sale  cuvîntări  (...)  să  mi  le  trimită 
încoace,  pe  care  eu  le  voi  aduna  şi  da  la  lumină" 

Odată  cu  declanşarea  revoluţiei.  Andrei  Şaguna  a  luat  parte  activă  la  eveni¬ 
mente,  urmărind  cu  atenţie  şi  tenacitate  realizarea  dezideratelor  naţionale  funda¬ 
mentale.  Intuind  evoluţia  viitoare  a  evenimentelor  istorice,  el  aprecia  că  nobilii 
şi  aristocraţii  unguri,  proprietari  de  domenii  întinse,  aflaţi  în  fruntea  revoluţiei 
maghiare,  nu  vor  acorda  drepturi  şi  libertăţi  românilor,  care  erau  iobagi  şi  jeleri 
pe  moşiile  lor.  Pentru  acest  considerent,  el  va  încerca  să  înfăptuiască  idealul 
naţional  cu  ajutorul  împăratului. 

Participant  la  Adunarea  de  la  Blaj  din  3 — 5/15 — 17  mai  1848,  fiind  unul  din 
conducătorii  principali  ai  acestei  întruniri,  episcopul  Andrei  Şaguna  a  luat  cuvin- 


1  Arh.  Bibi.  Mitropoliei  rom.  ort.  din  Sibiu,  fond  Circularele  mitropolitului 
Şaguna,  cota  119/1848. 

2  Idem. 

tul  încă  din  prima  zi  şi  a  ţinut  o  alocuţiune  în  spiritul  păcii  şi  al  frăţiei,  făcînd 
o  „impresiune  foarte  bună“.  Fire  dinamică,  chiar  pe  timpul  lucrărilor,  Şaguna 
elaborează  o  circulară  adresată  românilor,  pe  care  o  tipăreşte  la  Blaj  în  4/16  mai, 
şi  o  difuzează  de  îndată.  „încredinţez  pe  poporenii  noştri  —  arăta  el  —  că  împă¬ 
ratul  Ferdinand  a  dat  (dispoziţii)  la  Dieta  ţării,  care  se  va  ţinea  la  Cluj,  în 
17/29  mai  a.c.,  să  se  facă  o  lege  pentru  ştergerea  iobăgiei  şi  încetarea  robotelor, 
(pe)  care  Maiestatea  Sa  să  o  întărească  şi  după  aceea  să  se  pună  în  lucrare'*.^  Mai 
departe,  le  aducea  la  cunoştinţă  că  în  curînd  se  vor  lua  măsuri  pentru  „înlesnirea 
greutăţilor  sărăcimii**,  sfătuindu-i  să  fia  paşnici  şi  ascultători. 

Prin  circulara  sa,  Andrei  Şaguna  informa  pe  toţi  locuitorii  asupra  principale¬ 
lor  deziderate  cuprinse  în  programul  adoptat  de  Adunarea  naţională  pe  Cîmpul 
Libertăţii  de  la  Blaj,  şi  anume:  desfiinţarea  iobăgiei  şi  a  altor  obligaţii  cu  carac¬ 
ter  feudal,  ţinîndu-le  trează  atenţia  asupra  lor.  Dar  în  acelaşi  timp,  el  atrăgea 
luarea  aminte  Curţii  vieneze  şi  nobilimii  în  legătură  cu  necesitatea  imperioasă 
de  a  rezolva  imediat  problemele  ţărăneşti  şi  de  ordin  naţional.  De  altfel,  Şaguna, 
ales  preşedinte  al  Comitetului  naţional  român,  alcătuit  din  12  bărbaţi,  organ  care 
avea  sarcina  de  a  conduce  lupta  românilor  pentru  drepturi  şi  libertăţi,  a  fost  îm¬ 
puternicit  să  conducă  delegaţia  formată  din  30  de  persoane  ce  urma  să  prezinte 
împăratului  Ferdinand  programul  cu  cererile  românilor,  va  acţiona  cu  toată  price¬ 
perea  în  acest  sens. 

La  17/29  mai  1848,  în  ziua  deschiderii  lucrărilor  Dietei  din  Cluj,  episcopul 
Andrei  Şaguna  dă  o  nouă  circulară,  în  care  consemnează  ştirea  primită  de  la  Guber- 
niu  „cum  că  mulţi  dintre  poporenii  noştri,  minten  după  întoarcerea  acasă  de  la  Adu¬ 
narea  naţională  din  Blaj,  ar  fi  întreprins  unele  lucruri  cu  totul  vătămătoare,  şi 
liniştea  şi  pacea  publică**  au  fost  turburate,  că  unii  „s-ar.  fi  împotrivit  a  face 
slujbele  domneşti  şi  cu  puterea  ar  fi  tras  la  sine  unele  pămînturi  pe  care  domnii 
le  stăpîneau**.  Faţă  de  această  stare  de  lucruri,  din  considerente  politice,  Şaguna 
îi  sfătuieşte  pe  româri  să  mai  aibă  răbdare,  spunînd  că  „pe  o  scurtă  vreme  să  mai 
fiţi  supuşi,  ascultători  şi  împlinitori  tuturor  slujbelor  şi  datorinţelor**,  deoarece 
Dieta  din  Cluj  „va  hotărî  pe  cale  legiuită  înlesnirea  greutăţilor  iobăgeşti,  şi  care 
negreşit  se  va  strădui  ca  iobăgia  cu  totul  să  se  şteargă**.  Şi  de  această  dată,  Şaguna 
îi  sfătuieşte  să  respecte  pacea  şi  liniştea. 

Cînd  dieta  nobiliară  din  Cluj  hotărăşte,  la  17/29  mai  1848,  uniunea  Transil¬ 
vaniei  cu  Ungaria  şi  desfiinţarea  Comitetului  naţional  român,  cu  toată  interdicţia 
Guberniului  Şaguna  convoacă  comitetul  la  31  mai,  căruia  îi  comunică  ordinul  de 
dizolvare,  şi-l  investeşte  pe  Simion  Bărnuţiu,  fost  vicepreşedinte,  cu  atributele 
prezidenţiale. 

Reţinut  de  unele  obligaţii  oficiale.  Andrei  Şaguna  nu  a  putut  pleca  imediat 
Ia  Viena,  astfel  că  unii  membri  ai  delegaţiei,  la  30  mai  s-au  prezentat  fără 
dînsul  înaintea  monarhului,  de  la  care  au  obţinut  un  răspuns  evaziv. 

Pe  la  începutul  lui  iunie  1848,  în  drum  spre  Viena,  Şaguna  a  trecut  prin 
Pesta,  unde  a  avut  o  întrevedere  cu  palatinul  Ungariei,  arhiducele  Ştefan,  privi¬ 
toare  la  recunoaşterea  drepturilor  românilor  ardeleni.  De  aici,  el  s-a  îndreptat  spre 
capitala  imperiului.  La  Viena  s-a  întîlnit  „cu  deputaţiunea  noastră**.  Cum  împăratul 
nu  se  afla  în  oraş,  „numai  decît  am  pornit  către  Innsbruck**,  unde  a  ajuns  în  ziua 
de  joi,  10/22  iunie,  iar  a  doua  zi,  11/23  iunie,  delegaţia  a  fost  primită  de  împărat. 
Cu  acel  prilej,  „am  aşternut  petiţiunea  naţiunii  noastre  în  mîna  Maiestăţii  Sale*', 
împreună  cu  „o  deosebită  rugare  scrisă  şi  alta  verbală**.  La  cererea  soliei  românilor 
ardeleni,  împăratul,  prin  ministrul  său  Paul  Eszterhâzi,  a  dat  o  rezoluţie,  în 
contextul  căreia  promitea  înfăptuirea  următoarelor  deziderate  cuprinse  în  progra¬ 
mul  adoptat  de  Adunarea  naţională  de  la  Blaj:  recunoaşterea  prin  lege  a  naţio¬ 
nalităţii  române;  se  va  îngriji  de  ridicarea  şcolilor  naţionale;  egalitatea  Bisericii 
ortodoxe  cu  celelalte  instituţii  similare;  acoperirea  de  către  stat  a  cheltuielilor 
bisericeşti  şi  şcolare;  contribuţie  comună;  ştergerea  robotelor  şi  a  dijmei;  liber¬ 
tatea  tiparului;  instituirea  curţii  cu  juraţi;  înarmarea  poporului;  românii  vor  fi 
promovaţi  în  dregătorii  în  raport  cu  numărul  şi  capacitatea  lor.^ 


3  Ibidem,  cota  4/16  mai  1848. 

4  Ibidem,  cota  18  iunie  1848. 

In  cele  cîteva  zile  cît  a  stat  la  Innsbnick,  delegaţia  românilor  ardeleni  con¬ 
dusă  de  Andrei  Şaguna  s-a  întîlnit  cu  arhiducele  Ştefan,  locţiitorul  împăratului 
pentru  Ungaria,  apoi  cu  arhiducele  Francisc  Carol,  cărora  episcopul  le-a  vorbit 
despre  „dreapta  noastră  cauză”,  cerîndu-le  „ajutoriu”.  Primind  „încredinţări  des¬ 
pre  înfiinţarea  tuturor  dreptelor  noastre  dorinţe”.  Andrei  Şaguna  se  foloseşte  de 
prezenţa  la  Innsbnick  a  miniştrilor  Edtvos  şi  Sz6chenyi  pentru  a  le  face  o  vizită 
şi  a  discuta  cu  ei  problema  românească,  după  care,  încurajat  peste  tot,  comunică 
în  ţară  ştirea  mult  aşteptatei  eliberări  a  ţăranilor.  „Voi,  care  ieri,  alaltăieri,  încă 
gemeaţi  sub  greul  şi  apăsătorul  jug  al  iobăgiei  —  nota  Şaguna  —  astăzi  sînteţi 
oameni  slobozi  şi  cetăţeni”  Şi  de  această  dată,  el  îi  sfătuieşte  pe  români  să 
păstreze  ordinea  şi  liniştea,  să  trăiască  „ca  fraţii  cu  toate  popoarele  cu  voi  de 
împreună  lăcuitoare”  şi  „împreună  cu  ele,  cu  puteri  unite  să  ne  apărăm  patria 
de  vrăjmaşi”,  să  „trăiţi  cu  confraţii  noştri  secui  în  dragoste  frăţească  şi  în  armo¬ 
nie,  întrebuinţînd  armele  care  le  purtaţi  numai  spre  apărarea  dulcei  noastre  patrii 
şi  a  fiilor  ei”,  asigurîndu-i  că  în  calitate  de  „episcop  al  Bisericii  neunite  am  drept 
de  a  fi  în  Dieta  ţării”,  unde  „după  puterile  mele  şi  după  dreptate  voi  lucra  pen¬ 
tru  binele  vostru  al  tuturor”. 

Toate  acestea,  sub  forma  unei  dări  de  seamă,  Şaguna  le  comunică  în  ţară 
prin  circulara  sa  din  18  iunie  1848,  tipărită  la  Buda.  In  încheierea  acesteia  —  cu 
intenţia  de  a-i  mobiliza  la  acţiune  şi  a-i  îmbărbăta  pe  contemporani  —  omul 
politic  Şaguna  face  apel  la  bogatele  tradiţii  de  luptă  ale  înaintaşilor  şi  la  înaltele 
lor  virtuţi  ostăşeşti.  „Bravi  v-aţi  arătat,  voi,  ostaşilor  din  regimentele  regulate 
—  scrie  înaltul  prelat  — ;  bravi  v-aţi  arătat  voi  grănicerilor  români  mestecaţi  cu 
bravii  grăniceri  secui;  bravi  şi  prea  bravi  aţi  fost  şi  voi  cele  două  regimente  curat 
române;  bravi  au  fost  moşii  şi  strămoşii  voştri,  care  precum  voi,  împreună  cu 
compatrioţii  noştri,  bravii  grăniceri  secui,  au  purtat  cele  mai  grele  slujbe” 

Pe  baza  indicaţiei  de  la  subsolul  ultimei  pagini  a  dispoziţiei  amintite  mai  sus, 
protopopii  trebuiau  să  împartă  parohiilor  cîte  un  exemplar  din  circulară,  iar 
preoţii  să  le  citească  în  faţa  „poporului”  şi  să  explice  conţinutul  acesteia. 

La  întoarcerea  sa  de  la  Innsbruck,  Andrei  Şaguna  s-a  oprit  la  Pesta.  Aici  a 
luat  din  nou  legătura  cu  marele  principe  Ştefan,  locţiitorul  împăratului  pentru 
Ungaria,  cu  care  a  purtat  tratative  privind  soluţionarea  cererilor  înscrise  în  peti¬ 
ţia  naţiunii  române.  Aceste  demersuri,  episcopul  Şaguna  le  consemnează  în  circu¬ 
lara  sa  din  6/18  iulie  1848,  tipărită  la  Pesta,  în  atelierul  lui  Vasile  Cosma,  pe  care 
o  expediază  spre  informare  clerului  şi  populaţiei  româneşti.^ 

Cum  promisiunile  Curţii  vieneze  şi  ale  guvernului  regal  de  la  Pesta  referi¬ 
toare  la  români  nu  se  materializează,  iar  nobilii  unguri  continuă  să  pretindă  ioba¬ 
gilor  români  îndeplinirea  obligaţiilor  feudale  şi  se  dedau  la  acte  de  represiune 
sîngeroasă,  stările  de  lucruri  din  Transilvania  se  deteriorează,  agravîndu-se  de  la 
o  zi  la  alta.  In  asemenea  împrejurări,  cînd  Comitetul  naţional  român  din  Sibiu 
acţiona  în  mod  clandestin,  sprijinit  de  saşi,  şi  unii  dintre  delegaţii  români,  descu¬ 
rajaţi  de  neînsemnatele  rezultate  ale  stăruinţelor  lor,  au  plecat  către  casă.  Andrei 
Şaguna,  Timotei  Cipariu,  protopopul  Ighian,  Dunca  şi  Moldovan  au  rămas  la 
Pesta  pentru  a-i  determina  pe  miniştrii  şi  oamenii  politici  maghiari  să  dea  dispo¬ 
ziţii  de  încetare  a  atrocităţilor  împotriva  românilor  ardeleni.  In  acest  sens,  Andrei 
Şaguna  face  o  serie  de  intervenţii  verbale  şi  scrise  pe  lîngă  arhiducele  Ştefan, 
ministrul  de  interne  Szemere,  arhiducele  losif,  ministrul  de  finanţe,  comisarul 
Nicolae  Vay  şi  mulţi  alţii,®  redactează  conceptul  unei  proclamaţii  şi  a  unui  proiect 
de  lege,  toate  referindu-se  la  acordarea  de  drepturi  şi  libertăţi  sociale  şi  naţionale 
românilor  din  Transilvania,  după  cum  şi  la  încetarea  actelor  de  teroare  şi  a  masa¬ 
crelor.^  Concomitent,  acţionează  şi  în  ţaţă,  întreţine  corespondenţă  cu  românii  din 


5  Ibidem. 

6  Ibidem. 

7  Ibidem,  cota  6/18  iulie  1848. 

8  Silviu  Dragomir,  Eugen  Hulea,  Lazăr  Nichi,  Studii  şi  documente  privitoare 
la  revoluţia  românilor  din  Transilvania  in  anii  1848 — 1849,  voi.  2,  Sibiu,  1944, 
p.  163-— 190. 

9  Idem. 

Braşov,  cu  avocatul  Miclăuş  din  Sibiu  şi  mulţi  alţii, încercînd  să-i  tempereze  pe 
ardeleni  şi  să  le  dea  noi  nădejdi  de  mai  bine.  Concludentă  în  acest  sens  este  cir¬ 
culara  sa  din  16/28  august  1848,  tipărită  în  Pesta  şi  răspîndită  în  toate  satele 
româneşti.  „Ştiu  —  spune  Şaguna  —  că  nu  puţin  a  trebuit  să  răbdaţi  şi  să  sufe¬ 
riţi  voi  cu  toţii  pînă  în  ziua  de  astăzi;  ba  ştiu  că  vă  mai  apasă  încă  năpăstuiri 
grele  şi  amare;  ştiu  prea  bine  cum  o  parte  mare  dintre  voi,  mai  cu  seamă  toţi 
jelerii  încă  nu  se  bucură  de  slobozenia  gustată  de  fraţii  lor;  dar  răbdare;  şi  pentru 
voi  (va  veni)  ceasul  cel  de  bucurie**.*^ 

Lunile  petrecute  în  capitala  Ungariei  au  însemnat  pentru  episcopul  Şaguna  o 
activitate  deosebit  de  intensă  şi  de  bogată.  El  a  avut  numeroase  întîlniri  cu 
oamenii  politici  şi  a  luat  parte  la  activitatea  parlamentului  şi  la  şedinţele  Comi¬ 
siei  regnicolare,  unde  s-au  dezbătut  problemele  Transilvaniei  şi  ale  românilor 
ardeleni.  Cu  un  curaj  demn  de  admirat.  Andrei  Şaguna  critică  „uniunea**  şi  se 
opune  măsurilor  stabilite  de  comisie,  care  erau  defavorabile  românilor,  şi  cere 
satisfacerea  cererilor  înscrise  în  programul  de  la  Blaj.  De  asemenea,  el  intervine 
energic  împotriva  execuţiilor  militare  ce  aveău  loc  în  rîndurile  moţilor,  care  nu 
plăteau  dijmele,  ordonate  de  comisarul  pentru  Transilvania,  baronul  Nicolae  Vay. 

Văzînd  că  nu  pot  obţine  drepturi  sociale  şi  politice  pentru  români  de  la  con¬ 
ducătorii  revoluţiei  maghiare,  pe  la  începutul  lui  septembrie,  Şaguna  şi  ceilalţi 
membri  români  ai  comisiei  regnicolare  declară  că  rămîn  credincioşi  hotărîrilor 
cuprinse  în  cele  16  articole  ale  petiţiei  adoptată  de  Adunarea  naţională  de  la 
Blaj  şi  prezintă  un  proiect  de  lege  în  acest  sens.  Apoi,  Andrei  Şaguna  părăseşte 
Pesta  şi  revine  la  Sibiu,  fără  a  fi  obţinut  recunoaşterea  drepturilor  şi  libertăţilor 
naţionale. 

Dacă  pînă  atunci.  Andrei  Şaguna  le  cerea  românilor  să  păstreze  liniştea  şi 
ordinea  publică,  să  îndeplinească  obligaţiile  faţă  de  nobili  şi  dregători,  prin  circu¬ 
lara  sa  din  7/19  octombrie  1848,  elaborată  după  preluarea  puterii  în  Ungaria  de 
către  gruparea  condusă  de  Kossuth  Lajos,  sub  oblăduirea  cărora  nobilii  şi  aristo¬ 
craţii  maghiari  s-au  dedat  la  masacre  şi  acte  de  teroare  împotriva  românilor, 
episcopul  îi  sfătuia  pe  aceştia  să  se  apere  cu  armele.  „Inarmaţi-vă  cu  toţii  spre 
susţinerea  rîndului  bun  —  scrie  dînsul  — ;  staţi  gata  şi  hotărîţi  a  întîmpina  cu 
bărbăţie  pre  orice  vrăjmaş**.  Iar  în  partea  de  încheiere,  Şaguna  mai  aminteşte 
o  dată  că  „scopul  şi  sfîrşitul  înarmării  voastre  trebuie  să  fie  spre  pacea  şi  paza 
rîndului  bun**. *2 

Odată  cu  circulara  sa,  el  mai  trimite,  prin  protopopiate,  fiecărui  paroh  şi  un 
exemplar  din  Prochiemaţiunea  feldmareşailului-locotenent  Anton  Puchner,  coman¬ 
dantul  militar  al  Transilvaniei,  adresată  „către  toate  jurisdicţiunile  şi  locuitorii 
Ardealului**,  pentru  a  fi  citite  şi  explicate  în  faţa  locuitorilor  români. 

Omenia  şi  spiritul  său  de  solidaritate  cu  românii  ce-au  avut  de  suferit  din 
cauza  atacurilor  date  de  oştile,  detaşamentele  şi  gărzile  naţionale  maghiare  şi 
secuieşti,  ies  în  evidenţă  din  documentele  vremii.  Astfel,  în  circulara  episcopului 
Andrei  Şaguna  din  11/23  noiembrie  1848,  elaborată  la  Sibiu,  acesta  notează  că 
„s-au  prădat  nenumărate  sate  de  ale  fraţilor  noştri  români  din  Ardeal,  dar  încă  în 
temelie  s-au  nimicit  acelea  prin  flacăra  focului,  aşa  (în)cît  astăzi  se  află  mai  multe 
mii  dintre  fraţii  noştri,  cari  au  rămas  cu  muierile  şi  cu  pruncii  lor  de  împreună 
fără  masă,  fără  casă,  împinşi  în  ghiarele  ticăloşiei  şi  a  temerei,  de  a  se  lupta 
între  chinuri  mîne-poimîne,  cu  foamea  (. . .).  Să-i  ajutăm  cu  toţii;  să-i  ajutăm  cu 
ce  vom  putea,  şi  cu  cît  vom  putea;  că  sînt  vrednici  de  ajutorul  nostru  pentru  că 
au  apărat  naţionalitatea  noastră".  Mai  departe,  Şaguna  spune:  „Eu  din  parte-mi 
am  aflat  de  bine  ca  să  adunăm  pentru  dînşii  o  cîtăţime  de  bucate,  pe  care  din 
timp  în  timp  să  o  împărţim  între  ei,  după  cum  va  cere  trebuinţa.  Bucate  eu  nu 
am,  dar  bani  dau  spre  scopul  acesta  sfînt,  cinci  sute  de  florini  în  argint,  din  care 
astăzi  s-au  şi  cumpărat  vreo  cîteva  găleţi  de  bucate.  Vă  fac  cunoscută  această 


10  Ibidem. 

11  Arh.  Bibi.  Mitropoliei  rom.  ort.  din  Sibiu,  fond  Circularele  mitropolitului 
Şaguna,  cota  16/28  august  1848. 

12  Idem,  cota  7/19  octombrie  1848. 

13  Arh.  Muzeului  din  Sibiel,  fond  documente  din  1848. 

jertfă  a  mea  ca  să  vă  dau  pildă  bună.  Provoc  şi  rog  toţi  iubiţii  mei  fii  In  Chris- 
tos  să  (în)tindă  mînă  de  ajutoriu  pentru  fraţii  noştri  cei  amărîţi,  să  deie  fiecare 
cît  va  putea,  şi  ce  va  putea,  bani  sau  bucate**.  In  încheiere,  el  arată  că  „mila 
aceasta  o  vor  aduna  preoţii  împreună  cu  mădularii  obştilor** î  Rezultatul  colectei, 
protopopii  le  vor  „arăta  încoace,  ca  să  se  facă  de  aici  potrivitele  măsuri  pentru 
împărţire**  M 

După  abdicarea  lui  Ferdinand  în  favoarea  nepotului  său  Francisc  losif,  la 
2  decembrie  1848,  schimbare  pe  care  parlamentul  ungar  n-a  acceptat-o,  se  întru¬ 
neşte  la  Sibiu  adunarea  românilor,  din  16/28  decembrie,  prezidată  de  Andrei 
Şaguna.  Reprezentanţii  românilor  acceptă  urcarea  pe  tron  a  arhiducelui  Francisc 
losif,  nutrind  speranţa  că  noul  împărat  va  accepta  cererile  românilor.  Cu  acea 
ocazie,  adunarea  naţională  protestează  contra  unirii  Transilvaniei  cu  Ungaria,  şi 
a  cerut:  desfiinţarea  guvernului  din  Cluj,  confirmarea  Comitetului  naţional  român 
permanent  ales  de  adunarea  de  la  Blaj  din  septembrie  1348,  cumpărarea  a  50.000 
de  puşti  pe  cheltuiala  naţiunii  române,  înarmarea  unei  gărzi  mobile  formată 
din  15.000  români,  dreptul  ca  naţiunea  română  să  se  organizeze  din  punct  de  vedere 
politic  şi  să-şi  aleagă  un  conducător. 

.La  1  ianuarie  1849,  din  cauza  luptelor  dintre  trupele  imperiale  şi  ale  revolu¬ 
ţionarilor  maghiari  conduse  de  generalul  losif  Bem,  ce  aveau  loc  în  zona  Sibiului, 
Andrei  Şaguna  pleacă  la  Bucureşti,  însoţit  de  secretarul  său  losif  Bologa  şi  de 
protosincelul  Dionisie  Roman,  originar  din  Sălişte.  Din  oraşul  de  pe  Dîmboviţa, 
el  trimite  o  circulară,  prin  care-i  îmbărbătează  pe  românii  ardeleni,  şi  la  scurt 
timp  se  îndreaptă  spre  Olmiitz,  în  Moravia,  unde  se  afla  curtea  imperială,  trecînd 
prin  Bucovina  şi  Galiţia. 

După  un  drum  lung  şi  obositor,  la  4  februarie  st.n.  1849,  episcopul  Andrei 
Şaguna  ajunge  la  destinaţie.  Peste  două  zile  a  fost  primit  în  audienţă  la  împărat, 
căruia  i-a  prezentat  suferinţele  şi  aspiraţiile  românilor.  Oprit  la  masa  împără¬ 
tească,  el  va  folosi  această  împrejurare  în  interesul  cauzei  naţionale.  De  la  Olmiitz, 
Şaguna  a  pornit  spre  Praga,  unde  s-a  întîlnit  cu  fostul  împărat  Ferdinand.  Reve¬ 
nit  la  Olmiitz,  are  întrevederi  cu  mai  mulţi  miniştri,  cărora  le  solicită  sprijin 
pentru  înfăptuirea  dezideratelor  româneşti. 

Neobosit,  la  scurt  timp,  Şaguna  pleacă  la  Viena,  pentru  a  se  întîlni  cu  depu¬ 
taţii  români  Popasu,  Laurian,  Mocioni  şi  alţii.  La  deputaţii  ardeleni  şi  bănăţeni, 
Andrei  Şaguna  reuşi  să  atragă  şi  pe  bucovinenii  Eudoxiu  Hurmuzachi  şi  Mihail 
Botnar.  Şi  astfel,  în  numele  tuturor  românilor  din  monarhia  habsburgică,  la  25 
februarie  1849  el  redactă  o  petiţie,  prin  care  cerea:  unirea  tuturor  românilor  din 
imperiu  într-o  naţiune  independentă;  administraţia  naţională  autonomă  în  dome¬ 
niile  politic  şi  bisericesc;  deschiderea  unui  congres  general  al  naţiunii,  care  să, 
aleagă  conducătorul  politic,  senatul  românesc,  un  şef  bisericesc,  să  stabilească 
organizarea  comunelor  şi  şcolilor  româneşti,  să  introducă  limba  română  în  toate 
domeniile  care-i  privesc  pe  aceştia;  pentru  apărarea  intereselor  naţionale,  anual 
să  aibă  loc  o  adunare  generală  a  naţiunii  întregi;  românii  să  fie  reprezentaţi  în 
senatul  imperial  austriac  în  proporţie  cu  numărul  lor;  guvernul  austriac  să  susţină 
un  organ  de  publicitate  pentru  apărarea  intereselor  naţionale  româneşti.  Iar  pen¬ 
tru  a-1  determina  pe  împărat  să  accepte  aceste  cereri,  diplomatul  Şaguna  îl 
solicită  să  binevoiască  a  primi  titlul  de  mare  duce  al  românilor.^ 

Francisc  losif  I  a  primit  bine  solia  condusă  de  Andrei  Şaguna  şi  petiţia 
acesteia,  asigurînd-o  de  toată  clemenţa  sa. 

Acţionînd  în  numele  tuturor  românilor  din  imperiu,  aşa  cum  îi  comunica 
Comitetul  naţional  din  Sibiu,  la  26  februarie  1849,  prin  scrisoarea  semnată  de 
Simion  Bărnuţiu  şi  Timotei  Cipariu,  Şaguna  n-a  cunoscut  o  clipă  de  răgaz.  In 
timpul  celor  şapte  luni,  cît  a  stat  la  Viena  şi  Olmiitz,  a  desfăşurat,  cu  mult  zel,  o 
activitate  foarte  bogată  şi  intensă  în  scopul  realizării  cerinţelor  naţionale.  Folosind 
orice  moment  prielnic  pentru  îndeplinirea  sarcinilor  sale  diplomatice,  episcopul 
Andrei  Şaguna  a  întreprins  cu  stăruinţă  şi  pricepere  nenumărate  demersuri  pe 
lîngă  cele  mai  influente  persoane  de  la  Curtea  vieneză  şi  din  guvern. 


14  Arh.  Bibi.  Mitropoliei  rom.  ort.  din  Sibiu,  fond  Circularele  mitropolitului 
Şaguna,  cota  11/23  noiembrie  1848. 

15  Mitropolitul  Andreiu  baron  de  Şaguna,  Sibiu,  1909,  p.  84 — 85. 

niunii  sodalilor  români  din  Sibiu**  în  1867,  şi  a  numeroase  reimiuni  de  cîntări,  de 
6itit  şi  ale  femeilor  române  din  localităţile  urbane  şi  rurale  din  Transilvania;  a 
sprijinit  înfiinţarea  Băncii  „Albina**  din  Sibiu,  în  1871;  a  îndrumat  numeroşi  tineri 
să  înveţe  carte  şi  meserii,  sprij inindu-i  cu  ajutoare  băneşti  şi  materiale. 

Prin  întreaga  sa  activitate,  desfăşurată  cu  o  rară  dăruire  şi  generozitate,  cu 
pricepere  şi  stăruinţă  neţărmurită  în  folosul  cauzei  naţionale,  patriotul  Andrei 
Şaguna  ocupă  un  loc  de  seamă  în  galeria  militanţilor  paşoptişti  transilvăneni,  iar 
numele  său  e  dăltuit  adine  în  istoria  şi  conştiinţa  poporului  român. 


Prof.  Petru  1.  Dan 


Din  Sfinţii  Părinţi 


NOI  SFINŢI  ORTODOCŞI 


I 

CUVIOSUL  SILUAN  ATONITUL  (1866—1938) 


S-au  împlinit  anul  acesta,  la  24  septembrie,  50  de  ani  de  la  adormirea  în 
Domnul  a  marelui  Bătrîn  („gherbn"  în  greceşte,  „stareţ**  în  ruseşte),  adică  părinte 
şi  dascăl  duhovnicesc  experimentat,  aghiorit  rus  schimonahul  Siluan  Antonov 
(1866 — 1938),  unul  din  cele  mai  remarcabile,  dacă  nu  cea  mai  însemnată  şi  repre¬ 
zentativă  figură  a  spiritualităţii  ortodoxe  contemporane.  Pe  lîngă  această  aniver¬ 
sare  notabilă  in  sine,  o  ştire  de  ultimă  oră  vine  să  adauge  un  spor  de  semnificaţie 
şi  importanţă  acestei  zile  înscriind-o  de  acum  în  şiragul  zilelor  de  aleasă  prăz- 
nuire  şi  bucurie  duhovnicească  ale  pliromei  întregii  obşti  de-Hristos-iubitoare  şi 
cinstire  a  Bisericii  Ortodoxe  ecumenice  de  pretutindeni. 

Conform  buletinului  lunar  de  informaţii  „Service  Orthodoxe  de  Presse** 
(S.O.P.)  nr.  129,  iunie  1988,  p.  1,  Patriarhia  Ecumenică  a  anunţat  la  începutul  • 
lunii  mai  a.c.  într-o  scrisoare  adresată  Sfintei  Comunităţi  a  Muntelui  Athos  că, 
la  Istanbul,  patriarhul  ecumenic  Dimitrios  I,  înconjurat  de  membrii  Sf.  Sinod,  a 
procedat  la  canonizarea  schimonahului  Siluan  Antonov,  dînd  astfel  recunoaşterea 
oficială  şi  solemnă  de  către  Biserică  a  sfinţeniei  acestui  fericit  Părinte  care  se 
alătură,  astfel,  celor  peste  300  de  Cuvioşi  recunoscuţi  ca  atare  la  Sf.  Munte  şi 
cetelor  nesfîrşite  ale  Sfinţilor  ce  au  strălucit  şi  strălucesc  pe  firmamentul  duhov¬ 
nicesc  al  Bisericii  Ortodoxe.  Comemorarea  liturgică  anuală  a  Cuviosului  Siluan 
Athonitul  a  fost  fixată  în  ziua  de  11  septembrie  stil  vechi/24  septembrie  stil  nou, 
ziua  adormirii  şi  naşterii  Sale  la  viaţa  de  veci  în  Domnul.  Aniversarea  a  50  de 
ani  de  la  săvîrşirea  sa  din  viaţa  cea  pămîntească  devine,  astfel,  cea  dintîi  prăz- 
nuire  bisericească  solemnă  a  sa  ca  Sfînt  Cuvios  al  Bisericii  Ortodoxe  de  pretutin¬ 
deni,  dat  fiind  că  Sfinţii  proclamaţi  ca  atare  de  o  Biserică  ortodoxă  locală  intră 
automat  în  venerarea  şi  patrimoniul  de  spiritualitate  comun  al  tuturor  Bisericilor 
ortodoxe  surori  din  a  căror  comuniune  este  alcătuită  Biserica  ortodoxă  ecume¬ 
nică  de  pretutindeni.  Prin  acest  act  solemn  de  canonizare,  Patriarhia  Ecumenică 
vrşa  să  aducă,  în  acelaşi  timp,  şi  un  omagiu  Bisericii  Ortodoxe  Ruse  care  prăz- 
nuieşte  în  acest  an  împlinirea  imui  mileniu  de  la  creştinarea  şi  botezul  ruşilor 
kieveni  sub  cneazul  Vladimir  (988 — 1988). 

Viaţa  duhovnicească  cu  adevărat  remarcabilă  şi  însemnările  pe  drept  cuvînt 
extraordinare  în  simplitatea,  profunzimea  şi  căldura  experienţei  spirituale  pe 

care  o  mărturisesc,  ale  fericitului  Siluan  Athonitul  le  cunoaştem  din  minunata  carte 
alcărtuită  de  vrednicul  fiu  duhovnicesc  şi  continuator  al  duhului  şi  învăţăturii 

sale,  care  este  arhimandritul  Sofroni  Zaharov  (n.  1896),  cel  mai  apropiat  şi  fidel 
ucenic  al  Cuviosului  în  ultimii  săi  9  ani  din  viaţa  sa  pămîntească.  (Arhim. 
Şophrony,  STARtlTS  SILOUANE,  Moine  du  Mont  Athos  (1866—1938).  Vie  — 
Doctrine  —  Ecrits,  Editions  Prăsence,  Paris,  1973,  485  p.).  Această  carte,  tradusă 

acum  şi  în  limbi  moderne  de  circulaţie,  a  fermecat  şi  farmecă  multe  suflete 

ortodoxe  şi  se  bucură,  i>e  drept  cuvînt,  de  o  exti^aordinară  audienţă  şi  căutare  în 
Occident  unde  a  stîrnit  şi  alimentat  un  veritabil  entuziasm  duhovnicesc  ortodox, 
conduând  şi  convertind  pe  mulţi  la  Ortodoxie.  Ea  a  scos  la  iveală  profunzimea 

experienţei  spirituale  şi  adevăratele  dimensiuni  ale  vieţii  duhovniceşti  de  excep¬ 
ţie  a  Cuv.  Siluan,  pe  care,  însă,  modestia  şi  smerenia  vieţii  exterioare  a  schimo- 
nahuhii,  desfăşurată  fără  evenimente  exterioare  deosebite,  le-au  ascuns  pentru 
mulţi  dintre  părinţii  şi  fraţii  propriei  sale  mănăstiri.  Pentru  că  în  arhivele 
mănăstirii  Roussikon  (Sf.  Pantelimon)  de  la  Athos  despre  Cuv.  Siluan  există  doar 
următoarea  notă:  „Părintele  Siluan,  schimonah.  Numele  civil:  Simeon  Ivanovici 
Antonov,  ţăran  din  gubernia  Tambov,  districtul  Lebedinsk,  satul  Şovsk.  Născut  în 
1866.  Sosit  la  Sf.  Munte  în  1892.  Monah  cu  schisma  mică  din  1892,  iar  cu  schisma 
mare  din  1911.  A  îndeplinit  următoarele  ascultări:  la  moară,  la  Kalamareia  (dome¬ 
niu  al  mănăstirii  în  afara  Athosului),  la  Vechiul  Roussikon  şi  la  iconomat.  Dece¬ 
dat  la  24  septembrie  1938“.  Din  afară,  deci,  nimic  deosebit  de  remarcat.  Pînă  la 
vîrsta  de  recrutare,  viaţa  Cuv.  Siluan/Simeon  a  fost  viaţa  unui  simplu  ţăran  rus 
sărac;  în  timpul  serviciului  militar  efectuat  în  batalionul  de  geniu  al  gărzii  impe¬ 
riale  din  Petersburg,  viaţa  unui  simplu  soldat;  în  fine,  de  la  26  de  ani,  în  mănăs¬ 
tire  la  Athos,  vreme  de  46  de  ani  viaţa  simplă  şi  monotonă  —  împărţită  între 
lungile  slujbe  şi  privegheri  din  bisericile  atonite,  pravila  de  rugăciune  personală 
în  chilie,  spovedanii  şi  cuminecări  dese,  muncă  şi  ascultare  —  a  fiecărui  monah 
aghiorit.  Esenţialul,  evident,  stă  nu  în  aceste  forme  de  asceză  exterioară,  ci  în 
lungul  proces  de  desăvîrşire  duhovnicească,  lăuntrică,  proces  prin  care  acesta  a 
atins  statura  duhovnicească  a  marilor  Părinţi  de  odinioară  ai  Pustiei  şi  Filocaliei 
şi  la  care  se  referă  unele  din  însemnările  Cuviosului.  El  este  descris  în  detaliu,  pe 
baza  numeroaselor  discuţii  personale  cu  Cuviosul,  şi  însoţit  de  ample  şi  valoroase 
explicaţii  şi  digresiuni  teologice,  de  arhim.  Sofroni  în  prima  parte  („Viaţa  şi 
învăţătura**)  a  cărţii  sale,  din  care  reţinem  următoarele. 

Aflăm,  astfel,  de  aici  că  fratele  Simeon  Antonov  venise  în  vîrstă  de  26  de 
ani  la  Muntele  Athos  şi  intrase  ca  novice  la  mănăstirea  călugărilor  ruşi  Sf.  Pan- 
mon,  dintr-un  deosebit  de  acut  simţămînt  al  păcătoşeniei,  care-1  făcea  să  resimtă 
aievea  chinurile  iadului,  ceea  ce  a  născut  în  el  un  profund  sentiment  de  pocăinţă. 
Căderea  prin  intermediul  imaginilor  seducătoare  produse  de  gîndurile  pătimaşe  ce 
l-au  asaltat  ca  urmare  a  relaxării  ascetice  provocate  de  bucuria  iertării  păcatelor 
oferite  în  Taina  Sf.  Spovedanii  la  intrarea  în  mănăstire,  i-au  atras  atenţia  asupra 
necesităţii  păstrării  neîncetate  a  trezviei  sau  vigilenţei  interioare  asupra  minţii  şi 
a  izgonirii  gîndurilor  rele  de  îndată  ce  se  ivesc,  fără  ca  mintea  să  consimtă  cu 
ele,  deschizînd  astfel  uşa  păcatului  cu  fapta.  Totodată  este  povăţuit  de  părintele 
lui  duhovnicesc  să  dea  drept  lucrare  neîncetată  minţii  rostirea  neîntreruptă  a 
rugăciunii  lui  lisus:  „Doamne,  lisuse  Hristoase,  Fiul  lui  Dumnezeu,  miluieşte-mă 
pe  mine  păcătosul!**  După  nici  3  săptămîni  de  rostire  neîncetată  cu  gura  apoi  şi  cu 
mintea,  într-o  seară,  pe  cînd  se  ruga  înaintea  icoanei  Maicii  Domnului,  rugăciu¬ 
nea  a  pătruns  în  inimă,  începînd  de  acum  înainte,  şi  pînă  la  sfîrşitul  vieţii  sale 
să  ţîşnească  de  la  sine,  tot  timpul,  ziua  şi  noaptea.  Rapiditatea  cu  care  a  dobîndit 
rugăciunea  neîncetată  a  inimii  şi  relativa  uşurinţă  cu  care  împlinea  ascezele  impuse 
de  severa  regulă  monahală  atonită  ca  şi  ascultările  primite,  l-au  expus  însă  atacu¬ 
rilor  gîndului  pătimaş  cel  mai  perfid  şi  insinuos,  cel  al  mîndriei,  şi  pierderii 
smereniei.  Drept  urmare,  vreme  de  6  luni  de  zile,  în  pofida  rugăciunii  neîncetate 
şi  a  ascezei  riguroase  neslăbite,  Simeon  va  fi  victima  unor  fenomene  luminoase 
demonice  înşelătoare  (neînsoţite  de  simţăminte  de  zdrobire  şi  umilinţă,  dimpotrivă) 
şi  a  unor  intense  atacuri  demonice  care  l-au  aruncat  în  prăpastia  deznădejdii, 
într-o  după-amiază,  înainte  de  vecernie,  ajuns  pe  treapta  cea  din  urmă  a  deznă¬ 
dejdii,  şezînd  în  chilia  sa  a  încercat  preţ  de  un  ceas  un  sentiment  de  părăsire 
totală  care  i-a  cufundat  sufletul  într-o  angoasă  infernală.  In  aceeaşi  zi,  însă,  în 
timpul  vecerniei,  în  paraclisul  Sf.  Ilie  de  la  moară  unde  avea  ascultare,  în 
dreapta  uşilor  împărăteşti,  unde  e  icoana  Mîntuitorului,  vede  însă  pe  Hristos. 
întreaga  fiinţă  i  se  umple  de  lumina  harului  Sfîntului  Duh  în  Care  recunoaşte 
pe  Domnul;  privirea  lui  blîndă  şi  infinit  bună,  iradiind  bucurie  şi  iertare  atrage 
întreaga  fiinţă  a  fratelui  Simeon  care,  în  elanul  iubirii  duhovniceşti  extatice  vede 
prin  ea  pe  Dumnezeu  printr-o  contemplaţie  apofatică,  mai  presus  de  orice  chip 
şi  imagini.  Gustă  acum  o  imensă  bucurie  şi  pace  cu  Dumnezeu,  şi  o  intensă  iubire 
de  oameni  îi  umple  inima.  Ca  şi  la  Sf.  Simeon  Noul  Teolog  (949 — 1022)  vederea 
lui  Dumnezeu  de  care  a  fost  învrednicit  fratele  Simion  se  explică  prin  caracterul 
deosebit  de  intens  al  pocăinţei  sale,  faptului  că  el  căuta  nu  numai  iertarea  păca- 

telor,  ci  şi  simţirea  în  mod  perceptibil  al  conţinutului  pozitiv  al  realităţii  efective 
a  iertării  în  simţirea  prezenţei  tainice  a  harului  lui  Dumnezeu  în  inimă.  Şi 
tot  ca  şi  Sf.  Simeon  Noul  Teolog,  şi  cuv.  Simeon/Siluan  face  parte  din  acei  Sfinţi 
şi  creştini  desăvîrşiţi,  care  primesc  încă  la  începutul  căii  lor  ascetice  darul  vederii 
şl  simţirii  duhovniceşti  a  harului  lui  Dumnezeu,  de  care  majoritatea  Sfinţilor  se 
bucură  abia  la  sfîrşitul,  şi  uneori  şi  la  mijlocul,  vieţii  lor  pămînteşti.  Calea  aces¬ 
tora  este  însă  cea  mai  grea,  pentru  că  ei  suferă  cel  mai  mult,  deoarece,  atunci 
cînd  suportă  inevitabila  pierdere  a  harului  şi  părăsire  vremelnică  de  Dumnezeu 
(care  nu  e,  în  fapt,  o  pierdere  şi  părăsire  în  sens  obiectiv,  ci  doar  modul  subiectiv 
în  care  suHetul  care  n-a  atins  treapta  nepătimirii  resimte  neputinţa  sa  de  a  păstra 
efectele  lui),  spre  deosebire  de  ceilalţi,  ştiu  ceea  ce  au  pierdut  (p.  29 — 30). 

Cu  toate  că  nu  slăbea  efortul  ascetic,  privegherile  şi  posturile,  lumina  şi 
bucuria  care  i  se  arătaseră  scădeau  treptat  în  intensitate  şi  atacurile  demonilor 
şi  lupta  contra  gîndurilor  au  început  din  nou.  Chiar  dacă  lumina  a  mai  revenit 
odată,  după  trecerea  unui  anumit  timp,  nu  însă  pentru  multă  vreme,  nici  ca 
înainte  şi  dispărînd  din  nou.  încep  acum  lungi  ani  de  alternanţă  interioară  între 
har  şi  părăsire,  ani  în  care  fratele  Simeon,  devenit  între  timp  monahul  Siluan, 
ia  asupra  sa  marea  şi  aspra  asceză  interioară  a  luptei  împotriva  gîndurilor  (pri¬ 
mul  stadiu  al  păcatului)  şi  a  imaginaţiei  în  rugăciune,  pentru  cîştigarea  trezviei 
lăuntrice  şi  a  discernământului  gîndurilor  (virtutea-cheie  după  Sf.  loan  Casian) 
fără  de  care  rugăciunea  neîncetată  nu-şi  putea  da  roadele  ei.  Cu  toate  că  era 
neîncetată  şi  intrase  în  inimă,  rugăciunea  interioară  nu  era  încă  şi  curată  pentru 
că  patimile  nu  fuseseră  încă  învinse.  S-a  întâmplat  şi  cu  Simeon,  „ceea  ce  se 
petrece  cu  mulţi  alţii:  printr-un  elan  arzător,  ei  ajung  la  rugăciunea  neîncetată, 
dar,  necurăţindu-se  încă  printr-o  lungă^ asceză,  patimile  pe  care  le  poartă  în  ei 
îi  fac  să  recadă  în  păcat,  şi  aceasta  în  pofida  lucrării  rugăciunii"  (p.  39). 

Astfel,  Cuv.  Siluan  continuă  să  persevereze  într-o  asceză  trupească  care 
poate  părea  multora  incredibilă.  Ca  şi  mai  înainte,  continuă  să  nu  se  întindă  noap¬ 
tea  pe  pat,  ci  să  doarmă  şezînd  pe  un  scăunel,  aţipind,  cu  întreruperi,  nu  mai 
mult  de  15 — 20  de  minute  odată  şi  1  şi  1/2 — 2  ore  în  24  de  ore;  ziua  e  asiduu  în 
munca  sa  ca  iconom  al  imensei  mănăstiri  Russikon  care  avea  la  venirea  sa  în  ea 
peste  2000  de  călugări  şi  în  care  calitate  Cuv.  Siluan  avea  responsabilităţi  mul¬ 
tiple  şi  complexe  supraveghind  adeseori  munca  a  peste  200  de  oameni;  practică 
neîncetat  asceza  ascultării  necondiţionate  şi  a  tăierii  voii  proprii  prin  care  învaţă 
să  se  predea  cît  mai  deplin  voii  lui  Dumnezeu;  e  frugal  în  hrană,  înfrînîndu-şi  şi 
mişcările  trupului  şi  fiind  foarte  reţinut  în  conversaţii;  consacră,  însă,  cea  mai  mare 
parte  a  nopţii  şi  toate  răgazurile  rugăciunii  isihaste,  „lucrare  din  cele  mai  dificile 
care  există  şi  care  zdrobeşte  literalmente  toate  forţele  omeneşti"  (p..  40).  Citirea 
Vieţilor  Sfinţilor  şi  a  scrierilor  ascetice  ale  Sfinţilor  Părinţi,  discuţiile  purtate 
cu  părinţii  duhovniceşti  alţi  monahi  aghioriţi  îmbunătăţiţi,  şi  continua  stare  de 
vigilenţă  interioară  creată  de  succesiunea  continuă  de  veniri  ale  harului,  părăsiri 
şi  atacuri  demonice,  şi-au  adus  însă  rodul.  Cuv.  Siluan  cîştigă  discemămîntul 
duhovnicesc,  învăţînd  să  deosebească  de  la  început  modul  în  care  se  ivesc  în 
suflet  gîndurile  sugerate  de  diferitele  patimi,  aşa  cum  învăţase  mai  înainte  să 
recunoască  cum  lucrează  şi  se  manifestă  în  suflet  harul  dumnezeiesc.  Problema 
centrală  a  vieţii  lui  în  această  epocă  devine  aceea  de  a  şti  cum  se  cîştigă,  cum 
se  păstrează  şi  din  ce  cauze  se  pierde  harul  dumnezeiesc.  Asprimea  ascezei  lui  se 
explică  prip  durerea  şi  suferinţa  inexprimabilă  a  sufletului  care  a  simţit  şi  apoi 
a  pierdut  harul,  stare  care  incită  sufletul  la  eforturi  ascetice  excepţionale  (p.  41 — 42). 
Şi,  totuşi,  cu  toată  asceza,  lumina  harului  îl  părăseşte  adesea  şi  atunci,  în  timpul 
nopţii,  simte  cum  demonii  se  îngrămădesc  în  jurul  lui. 

Şi  iată  că  odată,  în  cursul  uneia  din  aceste  penibile  nopţi  de  luptă  împotriva 
demonilor,  15  ani  după  ce  Domnul  i  se  arătase,  pe  cînd,  în  pofida  tuturor  efortu¬ 
rilor  lui  nu  ajungeau  la  rugăciunea  curată,  Cuv.  Siluan,  ridicîndu-se  de  pe  scăunel 
ca  să  facă  mătănii,  vede  chilia  plină  de  demoni  şi  silueta  imensă  a  unui  demon 
ce  se  ţinea  înaintea  icoanelor,  aşteptînd  ca,  închinîndu-se  lor.  Cuviosul  să  se 
închine  mai  întîi  lui.  Aşezîndu-se  din  nou  pe  scăunel  şi  înclinîndu-şi  capul.  Cu¬ 
viosul  Siluan  face  această  rugăciune: 

„Doamne,  vezi  că  încerc  să  mă  rog  Ţie  cu  minte  curată,  dar  demonii  mă 
împiedică.  Spune-mi  ce  să  fac  ca  să  se  depărteze  de  la  mine“.  Şi  atunci  primeşte 
în  suflet  acest  răspuns  de  la  Domnul: 

„Cei  mîndri  trebuie  întotdeauna  să  sufere  din  partea  demonilor**. 

„Doamne,  zice  atunci  Siluan,  Tu  eşti  milostiv.  Sufletul  meu  Te  cunoaşte. 
Spune-mi  ce  să  fac  ca  să  devină  smerit  sufletul  meu“.  Şi  din  nou  Domnul  îi 
răspunde  în  sufletul  lui: 

„Ţine  mintea  ta  în  iad  şi  nu  deznădăjduV.  (p.  390,  279 — 280,  394,  418,  444  şi 
profundele  comentarii  ale  arhim.  Sofroni  de  la  p.  42 — 45,  197  şi  201 — 206). 

„De  atunci,  scrie  în  continuare  Cuv.  Siluan,  ţin  mintea  mea  în  iad  şi  ard  în 
focul  cel  întunecos.  Doresc  pe  EVomnul  şi-L  caut  plîngînd  şi  zic:  „Curînd  voi  muri 
şi  voi  merge  să  locuiesc  în  sumbra  temniţă  a  iadului.  Acolo  eu  singur  voi  arde 
şi  voi  tînji  după  Domnul,  şi  voi  plînge:  Unde  eşti  Tu,  Domnul  meu,  pe  care  Te 
cunoaşte  sufletul  meu?“  Şi  acest  gînd  mi-a  fost  de  mare  folos:  mintea  mea  s-a 
curăţit  şi  sufletul  meu  a  aflat  odihna**  (p.  390)  Sau:  „In  primul  an,  după  ce  am 
primit  darul  Duhului  Sfînt,  îmi  ziceam:  ,JDomnul  mi-a  iertat  păcatele;  harul 
mărturiseşte  aceasta.  De  ce  mai  am  încă  nevoie?**  Dar  nu  trebuie  să  gîndim  aşa. 
Deşi  păcatele  ne  sînt  iertate  trebuie  să  ne  aducem  aminte  de  ele  şi  să  le  plîngem 
toată  viaţa,  cu  scopul  de  a  păstra  zdrobirea  de  inimă  şi  umilinţa.  N-am  făcut 
aceasta  şi  am  pierdut  căinţa,  ceea  ce  mi-a  dat  mult  de  suferit  din  partea  demo¬ 
nilor.  Eram  nedumerit  şi-mi  ziceam:  „Sufletul  meu  cunoaşte  pe  Domnul  şi  dra¬ 
gostea  lui,  cum  se  face,  deci,  că-mi  vin  gînduri  rele?**  Dar  Domnul  a  avut  milă 
de  mine  şi  m-a  învăţat  El  însuşi  cum  trebuie  să  ne  smerim:  „Ţine  mintea  ta  în 
iad  şi  nu  deznădăjdui'*.  Astfel  sînt  biruiţi  demonii.  Dar  de  îndată  ce  las  mintea 
mea  să  iasă  din  foc,  iarăşi  glndurile  îşi  redobîndesc  forţa**  (p.  279). 

De  acum,  Cuv.  Siluan  cunoaşte  cauza  pierderii  harului:  mîndria,  cel  mai  rafi¬ 
nat  păcat,  rădăcina  tuturor  păcatelor  şi  sămînţa  morţii  în  om  şi  că  tot  efortul 
ascetic  creştin  se  concentrează  în  dobîndirea  smereniei,  care  este  şi  calea  spre 
rugăciunea  curată;  că,  dacă  Dumnezeu  este  în  Hristos  smerenie  şi  kenoză  tot  cel 
ce  vrea  să  atingă  pe  Dumnezeu  trebuie  să  cîştige  asemănarea  cu  El  în  kenoză  şi 
smerenie.  Acum  înţelege  de  ce  Sf.  Antonie  cel  Mare  (250 — 350),  după  toate  nevoin- 
ţele  ascetice  depuse,  a  fost  trimis  de  Dumnezeu  la  cizmarul  din  Alexandria  ca  să 
înveţe  lucrul  acestuia,  iar  acesta  l-a  învăţat  să  zică:  „Toţi  se  vor  mîntui,  eu  singur 
voi  pieri**;  descoperă  sensul  răspunsului  dat  de  Ava  Pimen  cel  Mare  (t  450)  uce¬ 
nicilor  lui:  „Credeţi-mă,  copii  mei,  acolo  unde  e  Satana,  acolo  voi  fi  azvîrlit  şi 
eu!*‘  şi  înţelege  taina  luptei  Sf.  Serafim  de  Sarov  (1759 — 1833)  care,  după  ce  a 
încercat  pierderea  harului  şi  părăsirea  de  Dumnezeu  Care  i  se  arătase  în  timpul 
Sf.  Liturghii,  a  rămas  1000  de  zile  şi  de  nopţi  pe  o  stîncă  într-un  loc  pustiu  rugîn- 
du-se:  „Doamne,  miluieşte-mă  pe  mine  păcătosull**,  şi-şi  dă  seama  că  această  cale 
care  duce  la  viaţa  veşnică  a  fost  şi  este  continuu  prezentă  în  Biserică  şi  prin 
lucrarea  Sf.  Duh  se  transmite  diţ  generaţie  în  generaţie  (p.  44 — 45).  Lupta  îm¬ 
potriva  mîndriei  este  ultima  şi  cea  mai  grea  etapă  în  calea  care  duce  la  nepăti- 
mire,  a  cărei  semn  e  rugăciunea  curată,  căci  mîndria  îl  face  pe  om  să  piardă 
harul.  De  aceea,  singura  formă  de  luptă  eficientă  împotriva  ei,  de  dobîndire  a 
smereniei  e  coborîrea  sufletului  cu  mintea  în  iad,  coborîre  care  paralizează  orice 
mişcare  pasională.  La  fiecare  asalt  al  ei,  sufletul  se  aruncă  în  adîncul  întuneri¬ 
cului  veşnic  socotindu-se  pe  sine  vrednic  de  osînda  acestuia,  şi  atunci  vrăjmaşul 
se  îndepărtează  neputînd  suporta  violenţa  smereniei  sufletului,  iar  el  se  poate 
întoarce  liber  spre  Dumnezeu  rugîndu-se  cu  minte  curată.  Cuv.  Siluan  a  mers  pe 
această  cale  încă  15  ani  în  care,  deşi  lupta  continuă,  harul  nu-1  mai  părăseşte  ca 
înainte  şi  sufletul  lui  simte  prezenţa  vie  a  lui  Dumnezeu,  minunîndu-se  în  faţa 
milostivirii  Lui.  La  capătul  acestor  ani,  el  va  primi  puterea  de  a  respinge  dintr-o 
singură  mişcare  a  minţii,  insesizabilă  din  exterior,  gîndurile  pătimaşe,  atingînd 
nepâtimirea  şi  rugăciunea  curată. 

Prin  rugăciunea  curată  Cuv.  Siluan  începe  să  înţeleagă  în  profunzimea  lor 
marile  taine  ale  vieţii  duhovniceşti.  Pe  măsură  ce  simţirea  harului  sporea  şi  se 
permanentiza,  în  rugăciunea  lui  creştea  recunoştinţa  faţă  de  Dumnezeu  şi  milosti¬ 
virea  arătată  faţă  de  el  prin  arătarea  Sa  şi,  mai  ales  şi  cu  o  intensitate  crescîndă, 
începe  să  predomine  compasiunea  pentru  cei  ce  nu  cunosc  pe  Dumnezeu.  Coborînd 
mintea  în  inimă  în  rugăciunea  curată,  el  descoperă  existenţial.  în  Duhul  Sfînt,  în 

inima  sa  unitatea  ontologică  a  naturii  umane,  faptul  că  existenţa  sa  personală 
este  intim  şi  inseparabil,  prin  zeci  de  mii  de  fire  nevăzute,  legată  de  cea  a  întregii 
umanităţi  trăită  în  unitatea  ei  ca  un  „Adam  total**.  Intensitatea  iubirii  faţă  de 
Dumnezeu  se  reflectă  acum  perfect  într-o  iubire  faţă  de  toţi  oamenii,  fără  deose¬ 
bire,  la  fel  de  intensă,  sau,  mai  bine  zis  printr-una  şi  aceeaşi  iubire  dumnezeiască 
(aşa  cum  arată  Sf.  Maxim  Mărturisitorul)  se  deschide  şi  uneşte  tot  mai  deplin 
atît  cu  Dumnezeu  cît  şi  cu  umanitatea.  Numai  în  adevărata  iubire  de  Dumnezeu 
găseşte  izvorul  adevăratei  iubiri  pentru  oameni  care  la  rîndul  ei  vine  să  ateste 
autenticitatea  iubirii  lui  faţă  de  Dunmezeu.  Căci  dacă  la  început  viaţa  unui  ascet 
creştin  autentic  ce  se  retrage  din  lume  concentrîndu-se  pe  pocăinţa  personală  şi 
dragostea  faţă  de  Dumnezeu  pare  a  lua  un  caracter  aparent  „egoist**,  mai  tîrziu, 
cînd  pocăinţa  a  atins  un  anumit  grad  de  plinătate  şi  sufletul  începe  să  simtă 
lucrarea  şi  prezenţa  harului  dumnezeiesc,  începe  să  lucreze  în  el  iubirea  lui  Hristos 
ce  se  revarsă  asupra  tuturor  oamenilor  şi  întregii  umanităţi;  chiar  rămînînd  în 
pustie,  departe  de  ea,  el  simte  şi  trăieşte  profund  în  Duhul  tragedia  şi  suferin¬ 
ţele  întregii  lumi,  mai  intens  şi  mai  acut  chiar  decît  cei  de  trăiesc  în  lume  şi 
care  nu  cunosc  harul  dumnezeiesc  de  care  se  lipsesc  (p.  219).  Mistuit  de  o  imensă 
compasiune,  Cuv.  Siluan  se  ruga  la  Dumnezeu  „ca  toate  popoarele  pămîntului  să 
cunoască  iubirea  lui  Dumnezeu**  pentru  că  „Dumnezeu  iubeşte  pe  oameni  cu  o 
iubire  nesfîrşită**,  şi  „ca  toţi  oamenii  să  fie  mîntuiţi**.  In  rugăciunea  sa,  el  depăşea 
prin  iubire  limitele  spaţiului  şi  timpului  experiind  aievea  unitatea  ontologică  a 
întregii  umanităţi.  Se  ruga  pentru  cei  vii  ca  şi  pentru  cei  morţi,  pentru  prieteni 
ca  şi  pentru  vrăjmaşi,  pentru  cei  de  pe  pămînt  ca  şi  pentru  cei  din  iad,  pentru 
cei  vii  ca  şi  pentru  cei  nenăscuţi  încă  —  într-un  cuvînt  pentru  toţi  oamenii 
(p.  48 — 49),  şi  unele  din  însemnările  lui  ne  lasă  să  înţelegem  întrucîtva  ce  erau 
aceste  rugăciuni.  Ca  şi  pentru  Sf.  Maxim  Mărturisitorul  criteriul  suprem  al  pre¬ 
zenţei  şi  dobîndirii  Duhului  Sfînt  este  şi  pentru  Cuv.  Siluan  iubirea  de  vrăj¬ 
maşi.  Oricît  de  inteligent,  cultivat  şi  virtuos  ar  fi  cineva,  dacă  nu  iubeşte  pe  vrăj¬ 
maşii  săi,  adică  orişice  fiinţă  omenească,  e  semn  că  n-a  ajuns  încă  în  Dumnezeu 
şi  Dumnezeu  într-însul.  Căci  a  iubi  pe  vrăjmaşi  cu  compasiune  iubitoare  în 
afara  lui  Dumnezeu  celui  adevărat  Care  este  Iubire,  este  cu  neputinţă.  Purtătorul 
unei  asemenea  iubiri  e  sălaş  al  Duhului  Sfînt,  iar  Duhul  Sfînt  cunoaşte  pe  Fiul 
şi  Tatăl,  se  uneşte  cu  Sfînta  Treime  —  piatra  unghiulară  a  întregii  teologii  a 
Bisericii  —  devenind  frate  şi  prieten  al  lui  Hristos,  fiul  lui  Dumnezeu  prin  har 
(p.  224).  Pentru  Cuv.  Siluan,  ca  şi  pentru  toţi  tnarii  Părinţi  duhovniceşti  ai  Orto¬ 
doxiei,  tot  creştinismul  se  reducea  la  două  lucruri:  la  smerenie  şi  iubire  de  vrăj¬ 
maşi.  Intr-o  discuţie  cu  ucenicul  lui  Sofroni,  cînd  acesta  îşi  exprima  regretul  de 
a  nu  fi  putut  studia  teologia  spre  a  înţelege  mai  bine  operele  Sf.  Părinţi,  fericitul 
Siluan  i-a  răspuns:  „Şi  credeţi  că  e  important?  După  părerea  mea  nu  este  decît 
un  singur  lucru  important:  să  devii  smerit,  pentru  că  mîndria  ne  împiedică  să 
iubim**  (p.  221). 

„In  ultimii  săi  ani  de  viaţă.  Cuviosul  „stareţ**  Siluan  era  din  ce  în  ce  mai 
absorbit  de  rugăciunea  pentru  lume.  Pînă  la  sfîrşit,  el  a  rămas  calm  în  afară,  de 
o  umoare  egală,  dar  foarte  'adeseori  ochii  lui  aveau  o  expresie  gînditoare  şi  tristă. 
In  conversaţiile  sale  el  revenea  înainte  de  toate  asupra  a  două  lucruri.  El  zicea: 
„Mă  duc  la  Tatăl  Meu  şi  Tatăl  vostru,  la  Dumnezeul  Meu  şi  Dumnezeul  vostru**. 
Gîndiţi-vă  ce  bunătate  în  aceste  cuvinte.  •Din  noi  toţi  Domnul  face  o  singură 
familie**.  Şi:  „Rugaţi-vă  pentru  oameni.  Aveţi  milă  de  poporul  lui  Dumnezeu**.  La 
remarca  ucenicului  lui  Sofroni,  cum  că  e  greu  să  te  rogi  pentru  oameni,  el  a  răs¬ 
puns:  „Desigur  e  greu.  A  te  ruga  pentru  oameni  înseamnă  să-ţi  verşi  sîngele . . . 
dar  trebuie  să  te  rogi**  (p.  227). 

Sfîrşitul  Cuv.  Siluan  a  fost  la  fel  de  blînd,  liniştit,  smerit  şi  senin  ca  întreaga 
lui  existenţă  exterioară  de  monah.  După  o  scurtă  suferinţă,  cauzată  de  o  afecţiune 
cardiacă,  se  stinge  uşor,  fără  ca  vecinii  săi  de  pat  să  simtă,  în  infirmeria  mă¬ 
năstirii  între  orele  1 — 2  noaptea,  în  ziua  de  24  septembrie  1938,  în  timp  ce  în 
paraclisul  infirmeriei  se  cînta  utrenia,  şi  este  înmormîntat  în  cimitirul  mănăstirii, 
proliodit  de  soborul  părinţilor  şi  fraţilor  mănăstirii,  după  rînduiala  monahală, 
cusut  în  rasă  şi  fără  sicriu,  la  ora  16  în  după-amiaza  aceleiaşi  zile. 

Lucru  straniu,  dar  absolut  explicabil  în  modul  de  existenţă  al  părinţilor 
aghioriţi,  care,  din  smerenie  şi  din  frica  de  a  cădea  în  mîndrie,  au  dezvoltat  la 

maximum  arta  autodisimulârii  ascetice  a  virtuţilor,  viaţa  duhovnicească  absolut 
excepţională  a  stareţului  Siluan  a  rămas  practic  necunoscută  de  majoritatea  con¬ 
fraţilor  săi  din  mănăstirea  Roussikon,  cu  unele  mici  excepţii,  vreme  de  aproape 
o  jumătate  de  secol  cît  a  trăit  el  aici,  şi  numai  după  moartea  sa  ei  şi-au  dat 
seama  de  sfinţenia  lui.  La  aceasta  au  contribuit  desigur,  din  plin  şi  cunoaşterea 
însemnărilor  Cuviosului  găsite  în  chilia  sa  după  moartea  sa  şi  ordonate  şi  publi¬ 
cate  în  originalul  lor  rus  la  Paris  în  1948  în  cartea  sa  de  arhim.  Sofronie,  ucenicul 
lui  fidel.  Cuvintele  Cuviosului  despre  iubirea  de  Dumnezeu  şi  iubirea  de  oameni, 
ca  şi  despre  smerenie  şi  despre  necesitatea  de  a  ţine  mintea  în  iad  şi  a  nu  dez- 
nădăjdui,  au  produs  o  profundă  impresie  asupra  monahilor  îmbunătăţiţi  de  la 
Sfintul  Munte,  care  după  citirea  lor  şi-au  dat  seama  şi  au  recunoscut,  ca  schimo- 
nahul  Trofim,  că  ,, Părintele  Siluan  a  atins  statura  Sfinţilor  Părinţi'*  de  odinioară 
fp.  238—239). 

Ordonate  pe  teme  şi  publicate  în  partea  a  doua  a  cărţii  (p.  254 — 449)  arhim. 
Sofroni,  Scrierile  stareţului  Siluan,  reprezintă  o  sumă  de  însemnări  pe  diferite 
teme  şi  probleme:  despre  iubirea  şi  căutarea  lui  Dumnezeu,  rugăciune,  smerenie, 
pace,  har,  voia  lui  Dumnezeu  şi  libertatea  omului,  pocăinţă,  cunoaşterea  lui 
Dumnezeu,  iubire,  înfierea  şi  asemănarea  cu  Dumnezeu,  Maica  Donmului,  Sfinţi, 
păstorii  Bisericii,  monahi,  ascultare,  lupta  duhovnicească,  gîndurile  pătimaşe  şi 
amăgirea  duhovnicească,  relatări  a  unor  experienţe  trăite  şi  a  unor  întîlniri  şi 
convorbiri  cu  alţi  asceţi,  gînduri,  sfaturi  şi  observaţii  duhovniceşti.  Stareţul  fiind 
un  om  simplu  şi  puţin  instruit  —  după  propria  sa  mărturie,  nu  putuse  urma  şcoala 
primară  din  satul  lui  natal  mai  mult  de  „două  ierni“  —  dar  bine  familiarizat  cu 
Sf.  Scriptură  şi  scrierile  Filocaliei  —  măcar  că  pentru  cei  mai  mulţi  dădea  im¬ 
presia  că  „n-a  citit  nimic“  şi  mai  puţini  ştiau  că  dacă  „n-a  citit  nimic  în  schimb 
a  făcut  tot,  în  vreme  ce  alţii  citesc  mult  şi  nu  fac  nimic“  (p.  72)  — ,  însemnările 
sale  sînt,  fapt  cu  atît  mai  important,  o  mărturie  a  ceea  ce  i-a  fost  dat  să  vadă  şi 
să  trăiască,  deci  a  unei  experienţe  vii  şi  nemijlocite  a  Duhului  Sfînt  ce  se  cerea 
imperios  comunicată  şi  celorlalţi  spre  a  le  fi  de  ajutor,  îndemn  şi  încurajare  pe 
calea  anevoioasă  a  sfinţeniei.  Căci,  ca  şi  pentru  Sf.  Simeon  Noul  Teolog,  şi  pentru 
Cuv.  Siluan  —  acest  adevărat  Simeon  Noul  Teolog  al  secolului  XX  —  dincolo  de 
orice  erudiţie  şi  cultură  intelectuală,  teologia  adevărată,  adică  vorbirea  vie  despre 
Dumnezeu  Cel  Sfînt  nu  este  cu  putinţă  decît  Sfinţilor  celor  care  în  Duhul  Sfînt 
au  simţit  şi  cunoscut  din  experienţă  duhovnicească,  prin  sfinţenia  vieţii,  lucrurile 
dumnezeieşti  despre  care  vorbesc  ca  dînd  mărturie  nemijlocită  despre  ele.  „în 
forma  sa,  cuvîntul  său  aminteşte  adeseori  Psalmii  fapt  natural,  căci  el  decurgea 
dintr-o  rugăciune  neîncetată.  Scrierile  sale  au  un  ritm  foarte  lent,  semn  caracte¬ 
ristic  al  unei  rugăciuni  profunde.  El  revine  constant  asupra  aceloraşi  teme: 
Dumnezeu  şi  toate  cele  cereşti  nu  pot  fi  cunoscute  decît  în  Duhul  Sfînt;  Domnul 
iubeşte  pe  oameni  cu  o  iubire  nesfîrşită  şi  această  iubire  e  cunoscută  în  Duhul 
Sfînt;  Duhul  Sfînt  e  un  duh  al  trezviei,  curăţeniei,  blîndeţei  şi  smereniei,  Duhul 
Sfînt  e  duhul  păcii,  compasiunii  şi  iubirii  de  vrăjmaşi**  (p.  249).  Departe  de  orice 
misticism  şi  „iluminism**  maladiv  şi  exaltări  extatice  morbide  şi  megalomane, 
cuvintele  stareţului  sînt  pline  de  o  autentică  smerenie,  de  echilibru  şi  măsură 
duhovnicească.  Citindu-le,  „avem  constant  sentimentul  că  lucrurile  despre  care 
dă  mărturie  sînt  adevărate.  Inima  simte  că  realmente  lucrurile  despre  care  vor¬ 
beşte  nu  le-a  învăţat  de  la  oameni,  nici  din  cărţi,  ci  nemijlocit  de  la  Duhul  lui 
Dumnezeu  şi  de  aceea  învăţătura  sa  e  atît  de  în  acord  cu  poruncile  lui  Hristos** 
(p.  252). 

Prin  aceste  scrieri  noi,  cei  ce  nu-1  mai  putem  de  acum  cunoaşte  personal 
pe  Cuv.  Siluan  Atonitul,  ne  putem  face  o  idee  foarte  clară  despre  el  şi  învăţătura 
sa,  căci,  în  esenţă,  cuvintele  sale  marcate  de  pecetea  înaltei  sale  trepte  de  desă- 
vîrşire,  nu  sînt  altceva  decît  mărturia  vieţii  sfinte  pe  care  s-a  învrednicit  să  o 
trăiască.  Viaţă  sfîntă  exemplară  pe  care,  de  acum  înainte.  Biserica  Ortodoxă  Ecu¬ 
menică  o  propune  tuturor  fiilor  şi  credincioşi  spre  venerare  şi  imitare,  după 
măsura,  puterea  şi  darul  propriu  al  fiecăruia,  îndemnînd  totodată  pe  toţi  să  ape¬ 
leze  în  toate  împrejurările  vieţii  lor  la  mijlocirile  şi  rugăciunile  lui,  şi  să  strige: 

„Sfinte  Părinte  Siluane,  roagă-te  lui  Dumnezeu  pentru  noi!'* 

II 

RECENTA  CANONIZARE  A  NOUA  SFINŢI 
DE  CĂTRE  PATRIARHIA  ORTODOXA  RUSA 

Despre  lucrările  Sinodului  local  al  Bisericii  Ortodoxe  Ruse  ţinut  între  6 — 9 
iunie  1988  la  Lavra  Troiţa-Serghievl  (Zagorsk)  cu  ocazia  unui  mileniu  de  la 
botezul  şi  creştinarea  ruşilor  kieveni  (988 — 1988),  cititorii  revistei  noastre  au 
fost  pe  larg,  precis  şi  la  timp  informaţi  (în  numărul  trecut  M.A.  nr.  4/1988)  prin 
relatarea  şi  comentariile  L  P.  S.  Sale  dr.  Antonie  Plămădeală,  Mitropolitul  Ardea¬ 
lului,  care  a  participat  nemijlocit  la  lucrările  acestui  Sinod  alături  de  Prea  Feri¬ 
citul  Părinte  Patriarh  Teoctist  şl  î.  P.  S.  Sa  Nestor,  Mitropolitul  Olteniei.  Din 
această  relatare,  cititorii  au  putut  afla  de  faptul  că,  cu  această  ocazie  Biserica 
Ortodoxă  Rusă  a  proclamat  oficial  ca  Sfinţi  9  celebre  personalităţi  creştine  ivite 
din  sînul  ei  de-a  lungul  acestui  prim  mileniu  din  existenţa  ei. 

Recent  „The  Jurnal  of  The  Moscow  Patriarchate'*  nr.  8/1988,  versiunea  en¬ 
gleză  a  buletinului  oficial  al  Patriarhiei  Ortodoxe  Ruse,  a  dat  publicităţii  docu¬ 
mentele  oficiale  ale  acestui  Sinod  local.  înaintea  deciziilor  Sinodului  (p.  11 — 13), 
a  Mesajelor  oficiale  (p.  8 — 11),  a  Mesajului  către  iubitorii  de  Dumnezeu  păstori, 
cinstiţii  monahi  şi  monahii  şi  toţi  fiii  credincioşi  ai  Bisericii  Ortodoxe  Ruse 
(p.  5 — 8),  a  Apelurilor  către  credincioşii  ortodocşi  ruşi  de  rit  vechi  (p.  14 — 15), 
către  credincioşii  ortodocşi  ruşi  din  emigraţie  care  nu  sînt  în  comuniune  cano¬ 
nică  cu  Biserica  mamă  (p.  15 — 17),  către  toţi  creştinii  lumii  (p.  17 — 18),  către  preşe¬ 
dintele  celei  de-a  3-a  Sesiuni  generale  ONU  consacrată  dezarmării  (p,  19),  şi  a 
Declaraţiei  asupra  problemelor  urgente  ale  epocii  noastre  (p.  20 — 22),  „Jurnalul" 
Patriarhiei  moscovite  publică  pe  primul  loc,  ca  cel  mai  important  document  al 
Sinodului  local  oficial,  Actul  de  Canonizare  (p.  2 — 4)  al  celor  9  Sfinţi  ruşi  despre 
a  cărei  procedură  cititorii  au  fost  informaţi  deja  de  relatarea  I.  P.  S.  Sale  Antonie 
Plămădeală,  Mitropolitul  Ardealului,  citată  mai  sus. 

Dat  fiind  că  Sfinţii  recunoscuţi  şi  proclamaţi  ca  atare  de  o  Biserică  Ortodoxă 
locală  intră  automat  în  venerarea  întregii  Biserici  Ortodoxe  Ecumenice,  îmbogă¬ 
ţind  tezaurul  de  spiritualitate  al  întregii  Ortodoxii,  şi  deci  a  tuturor  Bisericilor 
Ortodoxe  surori,  cărora  li  se  comunică  acest  act  pentru  ca  ei  să  intre  şi  în  sina- 
xarele  şi  calendarele  acestora,  şi  să  sporească  astfel  rîvna  spre  evlavie  şi  sfinţenie 
a  tuturor  credincioşilor  ortodocşi  de  pretutindeni,  revista  noastră  se  grăbeşte  a 
face  cunoscute  numele  acestora  şi  raţiunile  care  au  condus  Sinodul  local  al  Bise¬ 
ricii  Ortodoxe  Ruse  la  proclamarea  oficială  şi  solemnă  a  venerării  lor  ca  Sfinţi, 
aşa  cum  apar  ele  în  , Actul  oficial  de  canonizare",  act  trimis  —  aşa  cum  a  pro- 
c^at  şi  Patriarhia  Ortodoxă  Română,  cu  prilejul  canonizării  unor  sfinţi  români 
în  1955  —  spre  înştiinţare  tuturor  Bisericilor  ortodoxe  surori. 

ACT  DE  CANONIZARE 

în  Numele  Tatălui,  al  Fiului  şi  al  Sfîntului  Duh, 

Acum  o  mie  de  ani  pămîntul  rus  a  fost  luminat  de  lumina  Evangheliei  lui 
Hristos.  De  atunci.  Evanghelia  propovăduită  aici  a  condus  pe  fiii  credincioşi  ai 
lui  Dumnezeu  spre  mîntuire  prin  Biserica  Ortodoxă  Rusă,  Oştirea  Sfinţilor  lui 
Dumnezeu,  preamăriţi  şi  nepreamăriţi,  descoperiţi  lumii  şi  necunoscuţi  ei,  care  au 
căutat  mîntuirea  în  diferite  timpuri  ale  istoriei  de  un  mileniu  a  creştinismului 
ortodox  rus  sînt,  ca  rod  ales  al  seminţei  lui  Dumnezeu  aruncată  în  ţara  noastră, 
mijlocitori  şi  rugători  pentru  fraţii  şi  ţara  lor  natală. 

Acum,  Biserica  Ortodoxă  Rusă  în  plinătatea  celor  vii  şi  a  celor  adormiţi,  a 
celor  ce  caută  mîntuirea  astăzi  şi  a  celor  ce  au  fost  preamăriţi,  proclamă  cu 
evlavie  şi  anunţă  praznicul  duhovnicesc  de  bucurie  al  slujirii  ei  binefăcătoare. 

Nepreţuit  este  bunul  mîntuirii  oamenilor  care  e  ţelul  vieţii  lor  pămînteşti 
şi  mare  este  inspiraţia  duhoimicească  ce  vine  din  contemplarea  faptelor  săvîrşite 
de  oamenii  drepft.  Drept  aceea,  pentru  ca  bucuria  fiilor  Bisericii  să  se  înmulţească 
şi  să  li  se  arate  puterea  şi  slava  lui  Dumnezeu,  Sfîntul  Sinod  local  al  Bisericii 
Ortodoxe  Ruse,  studiind  vieţile,  minunile,  ostenelile  şi  luptele  mai  jos  pomeni- 

ţiîor  rîvnitori  ai  evlaviei  care  au  trăit  în  diferite  timpuri  din  istoria  Bisericii 
Ortodoxe  Ruse,  îşi  face  cunoscută  hotărîrea  asupra  canonizării  lor.  Astfel,  fiind 
pe  deplin  convins  de  eficienţa  şi  autenticitatea  minunilor  săvîrşite  prin  nipăciu- 
nile  acestor  rîvnitori,  şi  luînd  în  seamă  toate  formele  posibile  ale  virtuţii  lor 
creştineşti,  ale  vieţii  lor  duhovniceşti,  şi  a  slujirii  Bisericii  de  către  ei,  hotărăşte: 
Parutu-s-a  bine  Duhului  Sfînt  şi  nouă  să  canonizăm  pe  următorii  rîvnitori  ai 
evlaviei  creştine  spre  a  fi  veneraţi  de  întreaga  Biserică  a  Rusiei: 

1.  Marele  Cneaz  ortodox  Dimitri  Donskoi  al  Moscovei  (1350 — 1389)  care  a  dat 
dovadă  vitejească  de  o  viaţă  dreaptă  şi  evlavioasă.  în  slujirea  sa  cu  zel  a  Bisericii 
lui  Hristos,  în  faptele  sale  patriotice  pentru  Patrie  şi  popor  în  timpul  anilor 
cumpliţi  ai  jugului  duşman  (tătar),  el  s-a  arătat  a  fi  fiu  adevărat  al  Bisericii  ruse 
şi  inspiră  şi  acum  pe  credincioşii  ei  la  slujirea  pină  la  abnegaţie  a  lui  Dumnezeu 
şi  poporului.  In  recent  sărbătorita  aniversare  a  600  de  ani  de  la  biruinţa  sa  în 
bătălia  de  la  Kulikovo  s-a  afirmat  o  venerare  plină  de  recunoştinţă  a  Cneazului 
care,  potrivit  Evangheliei,  „şi-a  pus  viaţa  sa  pentru  prietenii  săV*  (In.  15,  13). 
El  a  apărat  credinţa  in  Hristos,  a  întemeiat  multe  mănăstiri,  a  zidit  biserici  şi  a 
fost  milostiv  faţă  de  popor. 

2.  Monahul  Andrei  Rubliov  (1360 — 1430),  postitor  şi  ascet  nevoitor,  cunoscut 
iconograf  care  a  pictat  multe  icoane  vestite  acum  în  întreaga  lume.  El  a  fost 
întotdeauna  venerat  în  Lavra  Troiţa-Serghieva  ca  un  sfînt  local.  Contemporani  ai 
Monahului  Andrei  au  dat  mărturie  despre  el  ca  despre  un  rîvnitor  al  vieţii  sfinte 
care  arăta  multă  iubire  creştinească  faţă  de  semeni.  Sf.  îosif  Volokolamsksi 
vorbea  despre  el  ca  despre  un  om  care  fusese  dăruit  cu  vederea  şi  contemplarea 
Dumnezeieştii  Lumini  fără-de -materie,  şi  care,  după  adormirea  sa,  s-a  arătat  lui 
Daniil  Ciomîi,  tovarăşului  lui  iconograf,  îmbrăcat  în  haine  strălucitoare.  Evan¬ 
ghelia  creştină  este  răspindită  acum  pretutindeni  în  lume  de  multe  icoane  ale 
monahului  Andrei  şi  mai  cu  cearnă  de  „Troiţa**  sa,  care  a  devenit  o  expresie 
desâvîrşită  a  dogmei  Dumnezeului  Celui  întreit  Unul  după  peste  un  mileniu  de 
interpretare  a  ei  în  iconografia  ortodoxă. 

3.  Monahul  Maksim  Grecul  (1470 — 1556),  sfînt  venerat  local  la  Radonej,  făcător 
do  minuni,  ascet-monah  şi  dascăl  al  vieţii  monahale.  El  a  fost  ţinut  prizonier  şi  a 
suferit  mulţi  ani  de  detenţie,  dar  a  izbutit  să  împletească  fermitatea  în  ce  priveşte 
credinţa  ortodoxă  cu  smerenia  personală  în  viaţa  ascetică.  El  a  fost  autorul  a 
multe  scrieri  în  care  a  expus  de -Dumnezeu-insuf latele  adevăruri  ale  dogmelor 
ortodoxe  şi,  ca  un  învăţător  duhovnicesc,  a  aprofundat  Tradiţia  patristică. 

4  Mitropolitul  Makari  al  Moscovei  şi  al  întregii  Rusii  (1482 — 1563),  care  a  dat 
dovadă  de  mare  virtute  şi  postire  pentru  care  a  fost  învrednicit  cu  darul  clarvi- 
ziunii  şi  facerii  de  minuni.  Există  numeroase  mărturii  ale  contemporanilor  lui  în 
acest  sens.  Minunile  săvîrşite  de  el  evocă  un  sentiment  de  veneraţie  în  inimile 
fiilor  credincioşi  ai  Bisericii  care-şi  aduc  aminte  de  primul  lor  mare  ierarh  cu 
adincă  recunoştinţă.  Ca  păzitor  zelos  al  purităţii  credinţei,  mitropolitul  a  luptat 
împotriva  a  diferite  erezii.  Activităţile  lui  bisericeşti  au  fost  marcate  de  preamă¬ 
rirea  de  Sfinţi  ruşi,  de  strîngerea  comorilor  duhovniceşti  ale  Bisericii  ruse  (în 
„Velikîe  Ceti-MineV*)  şi  de  ridicarea  nivelului  educaţiei  duhovniceşti. 

5.  Schimarhimandritul  Paisi  Velicikovski  (1722 — 1794),  venerat  local  ca  sfînt 
la  mănăstirea  Neamţ  din  Biserica  Ortodoxă  Română  pentru  viaţa  sa  sfîntă.  A 
fost  un  continuator  al  tradiţiei  isihaste.  A  cules  şi  tradus  lucrări  patristice  în 
slavonă  şi  alte  limbi,  ceea  ce  a  dus  la  publicarea  „FilocalieV*  în  Rusia  în  1793. 
Schimarhimandritul  Paisi  Velicikovski  a  ‘reînviat  tradiţia  „stăreţismuluV*  („star- 
cestvo**)  în  Rusia,  care  şi-a  adus  roadele  lui  binefăcătoare  în  cîmpul  mîntuirii 
fiilor  Bisericii  în  sihăstriile  Glinskaia  şi  Optina  na  şi  în  alte  mănăstiri  şi  schituri 
ale  Bisericii  ruse  în  tot  cursul  sec.  XIX  şi  după  aceea. 

6.  Fericita  Xenia  din  Petersburg  (sec.  XVIII — înc.  sec.  XIX),  o  „nebună-în- 
Hristos**,  venerată  încă  în  timpul  vieţii  ei  şi  în  sec.  XIX  şi  XX  ca  o  grabnică  aju¬ 
tătoare  şi  făcătoare  de  minuni.  De  dragul  mîntuirii  semenilor  şi  din  dragoste 
pentru  ei  s-a  prefăcut  a  fi  nebănă.  Pentru  ostenelile,  rugăciunile,  posturile,  rătă¬ 
cirile  şi  suportarea  batjocurii  cu  răbdare  şi  smerenie,  fericita  Xenia  a  fost  învred¬ 
nicită  de  darul  clarviziunii  şi  facerii- de -minuni  de  la  Dumnezeu.  Capela  ei  din 
cimitirul  Smolenskoe  din  Leningrad  a  acoperită  cu  inscripţii  ce  exprimă  recu¬ 
noştinţă  pentru  minunile  săvîrşite  prin  mijlocirile  ei  rugătoare. 

7.  Episcopul  Ignati  Briancianinov  (1807 — 1867),  un  rîvnitoT  al  evlaviei,  autor 
a  multe  scrieri,  ascet  şi  dascăl  al  vieţii  creştine.  Profunde  şi  înalt  duhovniceşti, 
scrierile  sale  revelează  duhul  Tradiţiei  Părinţilor  şi  servesc  drept  continuare 
a  ei.  Ele  slnt  uşor  de  citit  şi  înţeles  pentru  creştinii  de  azi.  Episcopul  Ignati 
a  fost  venerat  pentru  sfinţenia  vieţii  lui  încă  de  contemporanii  lui  care  l~au  pri- 
vit  ca  pe  un  învăţat  ascet  şi  teolog  al  Bisericii  Ortodoxe. 

8  Schimieroqaonahul  Amvrosi  de  la  Sihăstria  Optina  (1812 — 1891),  care  ca 
păstor  sufletesc  şi  „stareţ*‘  a  exercitat  o  influenţă  morală  considerabilă  asupra 
societăţii  epocii  lui.  El  a  fost  duhovnicul  multor  mănăstiri  şi  schituri,  şi  în  sfatu- 
rile  şi  îndemnurile  sale  a  arătat  unica  cale  mîntuitoare  —  cea  a  pocăinţei  şi  ere- 
dinţei  în  Providenţa  divină  —  la  oameni  de  cele  mai  diferite  profesii.  Prin  sme^ 
renta  şi  răbdarea  sa  „stareţ** -ui  Ambrosi  a  dobîndit  daruri  de  har  ale  Sfîntului 
Duh:  minte  bună,  capacitate  de  a  învăţa  pe  alţii,  dragoste  şi  compasiune  evanghe- 
lică  pentru  orice  om,  înţelepciune,  şi  putere  de  tămăduire  şi  faceri  de  minuni. 

9  Episcopul  Feofan  Zatvornik  (Zăvorîtul)  (1815 — 1884),  care  a  petrecut  28  de 
ani  din  viaţa  sa  pămîntească  in  sihăstria  Vîşna  după  25  de  ani  de  slujire  cu  zel 
şi  roadă  a  Bisericii  lui  Dumnezeu  în  diferite  domenii.  Printr-o  întinsă  corespon^ 
denţă,  episcopul  Feofan  a  promovat  revirimentul  duhovnicesc  al  societăţii  epocii 
sale.  în  operele  sale  de  îndemn  duhovnicesc  şi  tîlcuire,  el  s-a  arătat  a  fi  un  teo¬ 
log  şi  exeget  de  seamă.  Profunda  înţelegere  teologică  a  învăţăturii  creştine  ca  şi 
implantarea  ei,  şi,  în  consecinţă,  sublimitatea  şi  sfinţenia  vieţii  lui,  ne  permit  să  con¬ 
siderăm  lucrările  lui  drept  o  dezvoltare  a  tradiţiei  patristice  cu  menţinerea  puri¬ 
tăţii  ortodoxe  şi  cunoştinţei  de  Dumnezeu. 

Ajutat  de  harul  lui  Dumnezeu,  Sfîntiil  Sinod  canonizează  pe  toţi  mai-înainte- 
pomeniţii  Sfinţi  ai  lui  Dumnezeu  preamăriţi  prin  mila  lui  Dumnezeu,  şi  decre¬ 
tează  ca: 

1.  cinstitele  lor  rămăşiţe  pămînteşti,  dacă  există,  să  fie  socotite  ca  Sfinte 
Moaşte; 

2.  să  fie  alcătuite  slujbe  dumnezeieşti  pentru  aceşti  noi  făcători-de-minuni 
ruşi,  şi,  pînă  atunci,  după  prezenta ,  canonizare,  să  fie  prăznuiţi  potrivit  rangului 
sau  cinului  lor:  ca  sfinţi  ierarhi,  cuvioşi  etc.; 

3.  sărbătorile  lor  să  fie  prăznuite  în  următoarele  zile:  Cneazul  ortodox  Dimitri 
în  19  mai.  Monahul  Andrei  Rubliov  în  4  iulie.  Monahul  Maxim  Grecul  în  21  ia¬ 
nuarie,  Mitropolitul  Makari  în  30  decembrie,  SchimxirhiTnandritul  Paisie  Veli- 
cikovski  in  15  noiembrie,  Fericita  Xenia  din  Petersburg  in  24  ianuarie.  Episcopul 
Ignati  Briancianinov  în  30  aprilie,  Schiinarhimandritul  Amvrosi  de  la  Sihăstria 
Optina  la  10  octombrie,  şi  Episcopul  Feofan  Zatvornik  la  10  ianuarie  (stil  vechi); 

4.  să  fie  pictate  sfinte  icoane  întru  cinstirea  şi  venerarea  noilor  sfinţi  prea¬ 
măriţi  potrivit  hotărîrii  Sinodului  VII  Ecumenic; 

5.  să  fie  publicate  „Vieţile**  şi  scrierile  lor,  dacă  există,  pentru  zidirea  fiilor 
Bisercii  în  evlavie; 

6.  această  slăvită  şi  plină  de  har  bucurie  a  preamăririi  noilor  făcători-de- 
minuni  ruşi  să  fie  anunţată  în  numele  Sfîntului  Sinod  turmei  întregii  Rusii; 

7.  numele  noilor  făcători-de-minuni  ruşi  să  fie  făcute  cunoscute  întîi-stătă- 
torilor  Bisericilor  Ortodoxe  surori  pentru  includerea  lor  în  calendarele  şi  sinaxa- 
rele  lor; 

8.  continuarea  în  perioada  de  după  Sinod  de  studii  asupra  altor  rîvnitori  ai  cre¬ 
dinţei  şi  evlaviei  veneraţi  de  popor  în  vederea  preamăririi  lor  prin  canonizare  să 
fie  considerată  drept  o  lucrare  importantă  şi  Sfîntul  Sinod  să  poarte  de  grijă 
asupra  acestei  lucrări. 

Fie  ca  Domnul  să  dea  mila  Sa  şi  binecuvîntarea  Sa  prin  rugăciunile  noilor 
Sfinţi  acum  preamăriţi  tuturor  celor  ce  cu  credinţă  şi  cu  dragoste  caută  mijlocirile 
lor  cereşti.  Amin. 

Cu  mila  lui  Dumnezeu,  smeritul  PIMEN,  Patriarhul  Moscovei  şi  al  întregii 
Rusii  şi  membrii  Sfîntului  Sinod  Local. 

III 

SFINŢITUL  MUCENIC  GORAZD,  VLĂDICĂ  CEHIEI,  MORAVIEI  ŞI  SILEZIEI 

(1879—1942),  IERARH,  APOSTOL  ŞI  MARTIR 

Intre  zilele  de  4  şi  6  sepftembrie  1987  s-au  desfăşurat  în  Biserica  Ortodoxă 
autocefală  a  Cehoslovaciei  ceremoniile  oficiale  de  canonizare  ale  sfinţitului  mu¬ 
cenic  Gorazd,  episcop  ortodox  al  Cehiei,  Moraviei  şi  Sileziei  (1879 — 1942)  de  la  a 
cărui  moarte  martirică  se  împlineau  45  de  ani.  Remarcabil  patriot  cehoslovac, 
neobosit  misionar  şi  luptător  pentru  Ortodoxie  în  patria  sa,  inspirat  teolog, 
vlădica  Gorazd,  mort  ca  martir  de  mîinile  ocupanţilor  nazişti  la  4  sept.  1942,  a 
devenit,  astfel,  primul  sfînt  al  Bisericii  Ortodoxe  autocefale  cehoslovace. 

Festivităţile  de  canonizare  ale  noului  sfînt  s-au  desfăşurat  astfel:  La  4  sep¬ 
tembrie,  în  catedrala  ortodoxă  din  Olomuc  mitropolitul  Dorotej  de  Praga  şi  al 
întregii  Cehoslovacii  a  săvîrşit  dumnezeiasca  Liturghie  urmată  de  o  sesiune  solemnă 
a  Sinodului  Bisericii  ortodoxe  cehoslovace  la  care  protop.  prof.  Jaroslav  Guvarsky 
a  citit  raportul  Vlădica  Gorazd,  un  neomartir  ortodox,  în  ziua  următoare,  parti¬ 
cipanţii  au  vizitat  casa  din  satul  Gruba  Vrbka  (Slovacia)  în  care  s-a  născut  noul 
Sfînt,  în  faţa  căreia  au  oficiat  ultima  panihidă  întru  pomenirea  sa.  In  fine,  în  ziua 
de  6  septembrie  1987,  mitropolitul  Dorotej  a  prezidat  în  catedrala  din  Olomuc 
prima  Liturghie  în  cinstea  noului  sfînt.  După  slujbă  s-a  citit  Viaţa  sfîntului  mu¬ 
cenic  Gorazd.  Iar  în  continuare,  primatul  Bisericii  ortodoxe  cehoslovace  a  vorbit 
participanţilor  despre  importanţa  canonizării  sfîntului  mucenic  Gorazd  pentru 
Biserica  Ortodoxă  cehoslovacă,  subliniind  faptul  că:  „chemat  de  dumnezeiască 
Providenţă  spre  a  fi  Apostolul  Ortodoxiei  în  Cehoslovacia  modernă,  vlădica 
Gorazd  a  deschis  o  nouă  perioadă  în  istoria  vechii  Biserici  chirilo-metodiene“  de 
aici,  ale  cărei  tradiţii  şi  spirit  le-a  reînviat  şi  întrupat  în  mod  exemplar  şi  cu 
succes.  După  care,  au  urmat  tradiţionalele  cuvinte  de  salut  din  partea  reprezen¬ 
tanţilor  Bisericilor  Ortodoxe  surori. 

Dat  fiind  că  în  Biserica  Ortodoxă  Sfinţii  proclamaţi  ca  atare  de  o  Biserică 
locală  intră  automat  în  patrimoniul  spiritual  comun  şi  sînt  propuşi  spre  venerare 
credincioşilor  întregii  Biserici  ortodoxe  de  pretutindeni,  în  cele  ce  urmează  vom 
prezenta  pe  scurt  esenţialul  vieţii,  activităţii  şi  sfîrşitului  mucenicesc  al  noului 
sfînt  ortodox,  ierarh,  misionar  şi  martir,  Vlădica  Gorazd  al  Cehiei,  Moraviei  şi 
Sileziei,  după  medalionul  închinat  lui  de  V.  Şaplin  în  „The  Journal  of  the  Mos- 
cow  Patriarchate**  nr.  8/1988,  p.  65 — 68. 

Vlădica  Gorazd  (pe  numele  lui  mirean:  Matej  Pavlik)  s-a  născut  în  satul 
Gruba  Vrbka  din  Moravia  Slovacă  la  26  mai  1879.  Părinţii  săi,  Jan  Pavlik  şi  Anna 
Velcik,  ţărani  catolici  simpli,  l-au  crescut  într-un  spirit  de  profundă  evlavie. 
Tînărul  Matej  s-a  interesat  pentru  prima  oară  de  Ortodoxie  ca  elev  de  liceu  în 
Kromeriz.  Dorinţa  sa  de  a  şti  mai  multe  despre  ea  crescînd  puternic  a  început, 
pe  cînd  era  în  clasa  a  şaptea  de  liceu,  să  înveţe  independent  slavona  bisericească. 

In  1898  Matej  Pavlik  a  intrat  la  Facultatea  de  Teologie  catolică  din  Olomuc, 
dar  cu  toate  acestea,  el  se  simţea  din  ce  în  ce  mai  puternic  atras  spre  Ortodoxie. 
In  1900  a  mers  la  Kiev  dorind  să  vadă  el  însuşi  leagănul  Bisericii  Ortodoxe  Ruse 
şi  să  se  închine  la  preţioasele  lui  comori  religioase  ortodoxe.  Această  primă  luare 
de  cunoştinţă  cu  viaţa  duhovnicească  a  Bisericii  Ortodoxe,  cu  practica  ei  liturgică 
şi  cu  profunda  evlavie  a  poporului  pravoslavnic  a  fost  decisivă  în  apropierea  cre¬ 
dinţei  ortodoxe  de  inima  tînărului  student  în  teologie.  întreaga  sa  activitate  ulte¬ 
rioară  din  Cehoslovacia  a  urmărit  constant  promovarea  interesului  în  cunoaşterea 
Bisericii  Răsăritene. 

In  1902  tînărul  absolvent  Matej  Pavlik  a  fost  hirotonit  preot  catolic,  luînd 
astfel  o  slujire  parohială.  In  1905  a  devenit  şi  editorul  publicaţiei  religioase 
Pozorvatel  („Observatorul").  In  acest  timp  părintele  Matej  a  venit  în  strîns  con¬ 
tact  cu  cercuri  care  reclamau  reforme  canonice  în  Biserica  Romano-catolică.  Miş¬ 
carea  reformatoare  ce  implica  preoţi  şi  teologi  cehoslovaci  cîştiga  teren  şi  forţă. 
S-a  con.stituit  o  fracţiune  reformistă  a  clerului  catolic  care  a  adresat  o  petiţie  papei 
spre  a  aboli  celibatul  sacerdotal,  a  înlocui  în  cult  limba  latină  cu  ceha  şi  slovaca  şi 
a  stabili  un  patriarhat  catolic  cehoslovac.  Activ  în  fracţiunea  reformistă,  păr.  Matej 
a  încercat  să  o  apropie  de  Biserica  răsăriteană  şi  a  chemat  membrii  ei  să  adopte 

Ortodoxia.  In  timpul  primului  război  mondial  a  editat  ziarul  Pravo  Naroda  („Drep¬ 
tul  poporului'*)  în  care  a  publicat  numeroase  articole  filoortodoxe. 

Roma  respingînd  petiţia  reformiştilor,  majoritatea  membrilor  acţiunii  au 
retractat-o.  O  parte  considerabilă,  însă,  a  părăsit  Biserica  romano-catolică  şi  în 

1920,  a  format  Biserica  independentă  a  Cehoslovaciei,  condusă  de  preotul  catolic 
şi  doctor  în  teologie  Karel  Farsky.  La  ea  a  trecut  şi  păr.  Matej  Pavlik. 

Noua  Biserică,  însă,  nu  avea  platformă  canonică,  ierarhie  şi  organizare 
stabilă.  Discuţiile  teologice  din  interiorul  ei  au  scos  la  lumină  existenţa  a  două 
direcţii.  Una,  condusă  de  K.  Farsky,  dorea  o  reformă  raţionalistă  a  catolicismului. 
Farsky  vorbea  de  misiunea  specială  a  cehilor  ca  unii  chemaţi  să  reînnoiască  creş¬ 
tinătatea  mondială  pe  principiile  raţionalismului  şi  libertăţii  formale.  Cealaltă 
direcţie,  condusă  de  păr.  Matej,  susţinea  ca  noua  Biserică  să  fie  stabilită  pe  prin¬ 
cipiile  canonice  ale  Ortodoxiei  Răsăritene. 

Propovăduirea  păr.  Matej  a  fost  încununată  de  succes.  La  Sinodul  din  august 

1921,  Biserica  Cehoslovacă  a  hotărît  să  se  unească  cu  Biserica  Ortodoxă.  Patriar¬ 
hia  sîrbă  care  trimisese  reprezentanţi  ca  să  asiste  la  Sinod,  s-a  declarat  de  acord 
să  hirotonească  în  episcopi  trei  preoţi  ai  Bisericii  cehoslovace:  K.  Farsky,  R.  Parik 
şi  M.  Pavlik. 

Intre 'timp,  însă,  a  devenit  limpede  că  Farsky  şi  Parik  adoptaseră  dogmele 
Ortodoxiei  numai  de  formă.  In  realitate,  ei  continuau  să  pledeze  pentru  o  reformă 
a  creştinătăţii  pe  principii  necanonice  şi  Patriarhia  sîrbă  a  refuzat  să-i  hiro¬ 
tonească. 

La  21  septembrie  1921,  păr.  Matej  Pavlik  a  fost  tuns  în  monahism  şi  a  luat 
numele  de  Gorazd,  în  cinstea  Sfîntului  Gorazd,  mitropolitul  Moraviei  Mari  şi 
ucenic  al  Sf.  Chirii  şi  Metodie,  pe  a  cărui  scaun,  vacant  de  secole,  urma  să  suc- 
ceadă.  La  25  septembrie  la  Belgrad,  patriarhul  Dimitrije  al  Serbiei,  asistat  de 
ierarhi  ai  Bisericii  Ortodoxe  Sîrbe,  l-a  hirotonit  pe  ieromonahul  Gorazd  în  episcop. 

In  1922,  vlădica  Gorazd  a  întreprins  o  misiune  ierarhică  în  America  unde  a 
propovăduit  Ortodoxia  cehilor  şi  slovacilor  interesaţi  în  mişcarea  religioasă  din 
patria  lor.  Mulţumită  eforturilor  lui,  au  fost  create  pe  sol  american  şapte  parohii 
ortodoxe  cehoslovace. 

La  întoarcere,  vlădica  Gorazd  a  găsit  situaţia  din  Biserica  cehoslovacă  radical 
schimbată.  Farrsky  şi  adepţii  lui,  continuînd  să  susţină  principile  lor  raţionaliste, 
revizuiseră  dogme  fundamentale  ale  creştinismului.  Ei  au  elaborat  un  „catehism" 
ce  nega  divinitatea  lui  lisus  Hristos  şi  existenţa  Sfîntului  Duh,  pururea-fecioria 
Maicii  Domnului  şi  inspiraţia  dumnezeiască  a  Sfintelor  Scripturi.  Farsky  s-a  pro¬ 
clamat  pe  sine  patriarh.  Abandonarea  evidentă  de  către  Biserica  cehoslovacă  a 
învăţăturii  ortodoxe  a  silit  Patriarhia  sîrbă  să  întrerupă  orice  formă  de  Inter- 
comuniune  cu  ea  în  1924  şi  vlădica  Gorazd  cu  credincioşii  fideli  lui,  circa  10.000, 
s-au  separat  şi  ei  cu  totul  de  această  Biserică. 

In  acest  timp,  existau  mai  multe  comunităţi  ortodoxe  în  Cehoslovacia  care 
nu  erau,  însă,  legate  organizaţional  între  ele.  Exista,  astfel,  dioceza  Munkacevo- 
PraSev  a  Patriarhiei  sîrbe  în  Carpaţii  făsăriteni,  şi  mai  multe  parohii  ruseşti  de 
emigraţie  conduse  de  episcopul  Serghei  Korolev  sub  jurisdicţia  Bisericii  Ortodoxe 
Ruse  prin  intermediul  mitropolitului  Evloghi  Gheorghievsky,  administratorul  paro¬ 
hiilor  ruse  din  Europa  Occidentală.  Pe  lîngă  acestea,  o  comunitate  ortodoxă  cehă 
se  înfiinţase  în  1920  la  Praga  sub  conducerea  arhiepiscopului  Sawatios,  sfinţit  în 
1923  de  Patriarhul  ecumenic  Meletios,  dar  fără  recunoaşterea  Patriarhatului  sîrb 

Vlădica  Gorazd  a  lansat  lupta  pentru  unificarea  creştinilor  ortodocşi  ceho¬ 
slovaci.  A  cerut  în  repetate  rînduri  conducătorilor  comunităţii  ortodoxe  cehoslo¬ 
vace  să  revină  sub  jurisdicţia  Patriarhiei  sîrbe.  Guvernul  cehoslovac,  luînd  în  con¬ 
siderare  legalitatea  acţiunilor  arhiep.  Sawatios,  s-a  pronunţat  şi  el  în  favoarea 
comunităţii  supuse  Patriarhiei  sîrbe.  Refuzînd  să  se  supună,  arhiep.  Sawatios  i 
s-a  interzis  să  se  mai  angajeze  în  activităţi  publice,  iar  vlădica  Gorazd  a  devenit 
conducătorul  comunităţii  reconstituite  apoi  ca  o  dioceză  ortodoxă  cehă. 

Activitatea  ca  episcop  a  vlădicii  Gorazd  a  fost,  într-adevăr,  un  model  de 
slujire  misionară  arhierească.  El  cunoştea  personal  pe  mulţi  credincioşi  ai  turmei 
sale  şi  făcea  vizite  frecvente  în  parohii,  stînd  adeseori  zile  şi  săptămîni  ca  să 
conducă  slujbele,  să  predice  şi  înveţe  pe  credincioşi  noţiunile  fundamentale  ale 
credinţei  ortodoxe  şi  cîntarea  bisericească.  Mulţi  dintre  noii  convertiţi  oscilau  încă 

în  credinţa  lor,  cu  atît  mai  mult  cu  cît  Ortodoxia  era  regulat  atacată  de  cercu¬ 
rile  protestante  şi  catolice.  Credincioşii  erau  de  asemenea  îngrijoraţi  de  faptul  că 
guvernul  nu  recunoştea  dioceza  ca  o  entitate  ecleziastică  distinctă.  Chiar  şi  după 
recunoaşterea  ei  oficială  în  1929,  dioceza  a  rămas  într-o  poziţie  neprivilegiată.  In 
vreme  ce  clerul  catolic  şi  cel  protestant  era  retribuit  în  întregime  de  stat,  clericii 
ortodocşi  n-au  reuşit  deodată  să  obţină  acelaşi  statut. 

Dioceza  ortodoxă  cehă  era  atacată  din  toate  părţile.  Era  acuzată  atît  de 
divergenţă  faţă  de  învăţătura  ortodoxă  cît  şi  de  propovăduirea  unor  principii  litur¬ 
gice  şi  canonice  „depăşite**  în  epoca  modernă.  Presa  denatura  declaraţiile  Vlădicii 
Gorazd  şi  insera  la  ele  tot  felul  de  comentarii  antiortodoxe.  Vlădica  ducea  o  mare 
luptă  apârînd  Ortodoxia  şi  turma  sa  de  aceste  atacuri.  Ţinea  discuţii  publice 
expunînd  esenţa  Ortodoxiei,  iar  în  ziarul  său  Za  praudu  („Pentru  adevăr")  publica 
articole  în  care  populariza  complicatele  probleme  legate  de  relaţiile  interconfesio- 
nale  şi  statutul  canonic  şi  legal  al  Bisericii.  Făcea  tot  ce  era  posibil  ca  să  depă¬ 
şească  modelele  lumeşti  şi  „spiritul  de  diaspora"  din  turma  sa  şi  ca  să  prevină 
creşterea  unui  izolaţionism  sectar.  Spre  a  da  credincioşilor  săi  posibilitatea  de  a 
simţi  ce  înseamnă  a  aparţine  ortodoxiei  ecumenice  a  organizat  pelerinaje  în  Serbia 
şi  în  zona  carpatică  a  Cehoslovaciei  unde  Ortodoxia  era  confesiunea  tradiţională. 

Vlădica  Gorazd  a  lucrat  din  greu  şi  pentru  a  îmbunătăţi  viaţa  Bisericii  în 
Cehoslovacia.  Preocuparea  sa  specială  era  construcţia  de  biserici.  Unde  banii  pentru 
construcţie  lipseau,  îşi  vizita  credincioşii  şi  în  cuvinte  emoţionante,  îi  îndemna  să 
contribuie  fiecare  la  strîngerea  fondurilor  necesare.  El  însuşi  a  dus  o  viaţă  extrem 
de  modestă,  încercînd  să  economisească  tot  ce  putea  pentru  nevoile  parohiilor 
lui  sărace. 

Vlădica  Gorazd  a  desfăşurat  şi  multiple  activităţi  de  educaţie  pe  linia  biseri¬ 
cească.  Alături  de  ziarul  Za  pravdu,  a  publicat  Catehismul,  o  culegere  de  mai 
multe  texte  liturgice,  Molitfelnicul  şi  altă  literatură  religioasă.  A  scris  lucrări 
teologice  şi  istorice,  între  care  se  distinge  Viaţa  Sfinţilor  Chirii  şi  Metodic.  Relaţia 
lor  Roma  şi  Constantinopolul.  In  toate  scrierile  sale  a  fost  un  luptător  şi  apără¬ 
tor  convins  al  Ortodoxiei.  Traducînd  cultul  ortodox  în  cehă  a  dezvoltat  şi  intro¬ 
dus  în  practica  Bisericii  şi  un  sistem  muzical  original  bazat  pe  cîntarea  biseri¬ 
cească  rusă  şi  exploatînd  şi  tradiţiile  muzicale  locale. 

Vlădica  Gorazd  predica  întotdeauna  la  multele  slujbe  pe  care*  le-a  condus. 
Ca  slujitor  liturgic  el  crea  o  atmosferă  de  profundă  concentrare  şi  evlavie.  In 
toate  încercările  pe  care  le-a  îndurat  îşi  punea  nădejdea  în  Dumnezeu.  Zi  şi 
noapte  se  ruga  pentru  turma  sa,  convins  că  un  astfel  de  ajutor  e  mai  eficient 
decît  orice  efort  omenesc.  In  acelaşi  timp,  vlădica  era  un  om  de  o  voinţă  puternică 
şi  nu  se  împăca  cu  nici  o  formă  de  rău,  ceea  ce  a  devenit  limpede  mai  cu  seamă 
în  anii  ocupaţiei  Cehoslovaciei  de  hitleriştii  germani. 

In  1938  guvernul  Beneă  a  încheiat  cu  naziştii  un  umilitor  pact  ca  urmare  a 
căruia  Cehoslovacia  a  pierdut  o  mare  parte  din  teritoriu.  Vlădica  Gorazd  a  denun¬ 
ţat  laşitatea  şi  incapacitatea  guvernului  de  a  apăra  ţara.  Cînd  în  1939,  trupele 
germane  au  ocupat  Cehoslovacia,  conducătorul  diocezei  ortodoxe  a  încercat  să  tre¬ 
zească  spiritul  patriotic  în  concetăţenii  săi,  cerîndu-le  să  lupte  pentru  libertate. 
Multe  din  predicile  lui  erau  centrate  acum  pe  dragostea  de  Patrie  şi  Ortodoxie. 
In  acelaşi  timp,  a  trimis  mesaje  întîistătătorilor  Bisericilor  Ortodoxe  surori  de¬ 
scriind  starea  deplorabilă  a  ţării  sale  sub  ocupaţia  nazistă. 

La  27  mai  1942,  la  Praga,  trei  partizani  cehi  luptători  pentru  eliberarea 
Cehoslovaciei  au  ucis  într-un  atentat  pe  R.  Heidrich,  şeful  autorităţilor  germane 
de  ocupaţie  în  Cehia  şi  Moravia,  notoriu  prin  cruzimile  sale  asupra  populaţiei 
civile.  Urmăriţi  de  Gestapo,  atacatorii  şi  alţi  luptători  din  rezistenţă  au  căutat  un 
refugiu  la  diferite  comunităţi  creştine  din  Praga  şi  l-au  găsit  într-o  biserică  ortodoxă. 
Oamenii  s-au  ascuns  vreme  de  22  de  zile  într-o  criptă  de  sub  catedrala  Sf.  Chirii 
şi  Metodie  din  Praga,  pregâtindu-se  să  se  ascundă  într-un  loc  mai  sigur.  Cu  toate 
acestea,  Gestapo-ul  a  aflat  de  ascunzătoarea  lor.  La  18  iunie,  catedrala  a  fost 
încercuită  de  trupe  SS  şi  luată  cu  asalt.  Patrioţii  au  luptat  cu  vitejie  şi  au 
căzut  eroic. 

Curînd  după  aceasta,  Vlădica  Gorazd  a  fost  arestat.  In  interogatoriile  bestiale 
ale  Gestapo-ului,  el  a  insistat  pînâ  în  ultima  zi,  că  responsabilitatea  era  în  între¬ 
gime  a  sa.  In  acest  fel  spera  să  păstreze  libertatea  pentru  Biserica  sa.  La  4  sep- 

'  tembrîe  1943,  vlădica  Gorazd,  conducătorul  catedralei  ortodoxe  pragheze,  păr.  Vla- 
dimir  Petrek  şi  paznicul  ei,  Jan  Sonnenvend,  au  fost  condamnaţi  la  moarte  şi  exe¬ 
cutaţi  în  aceeaşi  zi.  Patru  zile  mai  tîrziu,  cultul  divin  ortodox  şi  orice  altă  activi¬ 
tate  a  Bisericii  Ortodoxe  au  fost  interzise  în  întreaga  Cehoslovacie.  Aproape  toţi 
preoţii  au  fost  trimişi  în  lagăre  de  concentrare  sau  la  muncă  forţată  în  Germania, 
proprietăţile  Bisericii  au  fost  confiscate,  credincioşii  trecuţi  sub  supravegherea 
Gestapo-ului.  Abia  după  eliberarea  ţării,  în  1945,  de  către  trupele  sovietice  şl 
române  Biserica  Ortodoxă  Cehoslovacă  şi-a  putut  desfăşura  misiunea  ei  mîntuitoare 
în  libertate. 

Credincioşii  Bisericii  Ortodoxe  Cehoslovace  au  venerat  spontan  memoria  pri¬ 
mului  lor  vlădică  şi  apostol  Gorazd  martirizat  de  nazişti.  Noile  generaţii  de  preoţi 
şi  credincioşi  l-au  cinstit  dintr-un  început  ca  pe  un  model  realizat  de  virtute  creş¬ 
tină,  zel  apostolic  misionar  şi  pastoral,  şi  dragoste  faţă  de  Biserica  ortodoxă  şi  fiii 
ei.  Ahădica  Gorazd  a  oferit  şi  oferă  un  exemplu  demn  de  urmat  de  fidelitate  jertfi- 
toare  de  sine  faţă  de  credinţa  şi  Biserica  ortodoxă  ca  şi  faţă  de  Patria  sa,  de- 
monstrînd  această  credincioşie  prin  luarea  de  bunăvoie  asupra  sa  a  luptelor  celor 
încununate  cu  cununa  mucenicească. 

De  acum  înainte  el  străluceşte  între  cetele  nesfîrşite  de  Sfinţi  ca  o  nouă  stea 
pe  firmamentul  spiritual  al  Bisericii  Ortodoxe  ecumenice,  care  pe  lîngă  venerarea 
sa  în  forme  liturgice  şi  imitarea  pildei  vieţii  lui,  îndeamnă  pe  toţi  credincioşii  ei 
să  invoce  neîncetat  mijlocirile,  rugăciunile  lui  către  Dumnezeu  şi  să  spună,  urmînd 
exemplul  mitropolitului  Dorotej  care  în  prima  rugăciune  solemnă  adresată  noului 
Sfînt  a  spus:  „Sfinţite  mucenic  şi  părinte,  adu-ţi  aminte  de  noi  în  împărăţia  Iul 
Dumnezeu.  Roagă  pe  Domnul  să  dea  lumii  pace.  Scapă  Biserica  lui  Hristos  de 
răzvrătiri,  eresuri  şi  dezbinare,  şi  fie  ca  Domnul  să  conducă  întreg  universul  spre 
cunoaşterea  lui  Dumnezeu,  dragoste  şi  pace.  Amin**. 


Prezentări  şi 
de 

Asist.  Joan 


traduceri 
I.  Ică 

,, Depărtează-O  mai  la  adînc  şi  aruncap 
mrejele  voastre  spre  pescuire^  (Luca  5,  4) 


Pericopa  sau  textul  evanghelic  citit  la  Sf.  Liturghie  de  astăzi  poartă  numirea 
de  pescuitul  minunat, 

Aces.t  text  ne  spune  că  Mîntuitorul  lisus  Hristos  se  afla  pe  malul  lacului 
Ghenizaret,  foarte  probabil  în  apropiere  de  localitatea  Capernaum,  unde  se  pare 
că  se  afla  cel  mai  mult  timp  din  perioada  petrecută  în  chip  văzut  printre  noi 
oamenii,  şi  că  mulţimile  îl  asaltau,  îl  presau  din  toate  părţile. 

Undeva,  prin  apropiere,  se  aflau  două  corăbii,  două  bărci  pescăreşti  trase 
•  la  mal,  iar  pescarii  îşi  verificau  şi  curăţau  mrejele  sau  plasele  de  prins  peşte,  deşi 
se  aflau  după  o  noapte  de  muncă  zadarnică.  Astfel  stînd  lucrurile,  lisus-Domnul 
nostru  a  urcat  în  una  din  aceste  bărci,  care  aparţinea  unuia  ce  se  numea  Simon, 
după  cum  ne  informează  Sf.  Evanghelie,  pe  care  l-a  rugat  s-o  depărteze  puţin  de 
la  mal.  Nestingherit  de  nimeni,  Mîntuitorul  şi-a  continuat  predica  Sa,  pe  care 
mulţimile  o  ascultau  cu  sete  de  pe  malul  apei. 

După  un  timp  oarecare,  cînd,  probabil,  cei  ce  îl  ascultau  dădeau  semne  de* 
oboseală,  ştiind,  ca  Dumnezeu  ce  era,  că  pescarii  erau  cu  traista  goală,  lisus- 
Domnul  nostru  îi  spune  lui  Simon  să  vîslească  „mai  la  adine**,  mai  spre  interiorul 
lacului,  unde  apa  era  mai  mare,  şi  să  arunce  mrejele  pentru  a  pescui.  Auzind 
aceste  cuvinte,  pescarul  Simon  are  un  moment  de  ezitare,  spunînd:  „Invăţătorule, 
toată  noaptea  ne-am  străduit  şi  nimic  n-am  prins”,  dar  îşi  revine  şi,  pentru  a  nu 
supăra  pe  acest  om  extraordinar,  care  le  vorbeşte  atît  de  minunat,  dar  a  cărui 
identitate  n-o  cunoştea  încă  în  chip  deplin  el  spune  în  continuare  că  am  să  te 
ascult,  am  să  execut  ceea  ce-mi  porunceşti  sau,  cum  spune  textul  evanghelic, 
..după  cuvîntul  tău  voi  arunca  mreaja”  (Luca  5,  5). 

Incepînd  s-o  tragă,  Simon  a  rămas  înmărmurit  cînd  a  constatat  că  era  arhi¬ 
plină  de  peşte,  îneît  s-au  văzut  nevoiţi  să  apeleze  la  tovarăşii  lor  din  cealaltă 
barcă  să  vină  să  le  ajute,  astfel  îneît  amîndouă  bărcile  s-au  umplut,  aflîndu-se 
chiar  în  primejdie  de  a  se  scufunda  din  cauza  poverii  care  era  în  ele. 

VăKînd  această  minune,  căci  minune  fusese,  Simon  zis  şi  Petru,  plin  de 
spaimă,  ca  de  altfel  şi  ceilalţi  pescari,  cade  la  picioarele  lui  lisus,  cum  de  altfel 
şi  astăzi  este  obiceiul  în  astfel  de  situaţii  în  Orient,  şi  spune  învăţătorului:  „Ieşi  de 
la  mine  Doamne,  că  sînt  om  păcătos”  (Luca  5,  8).  Spus  altfel:  Doamne,  nu  lua  în 
seamă  ezitarea  mea  de  la  început,  căci  nu  mi-am  dat  seama  în  faţa  cui  stau; 
iartă-mă  şi  nu  mai  rămîne  în  barca  unui  nevrednic  ca  mine  şi  ca  tovarăşii  mei, 
cărora  ne-ai  făcut  atîta  bine.  Tovarăşii  lui  Simon  erau,  cum  ne  spune  textul 
evanghelic;  lacob  şi  loan,  fiii  lui  Zevedei,  şi  desigur  fratele  său  Andrei. 

în  partea  finală  a  textului  evanghelic  de  astăzi  ni  se  spune  că,  la  chemarea 
lui  lisus,  cei  patru  pescari  au  lăsat  toate  ale  lor  şi  i-au  urmat  Lui,  devenind  cu 
toţii  „pescari  de  oameni”.  Apostoli  şi  propovăduitori  ai  Mîntuitorului  Hristos 
cel  înviat. 

« 

înainte  de  a  încerca  să  ne  oprim  la  cîteva  învăţături  care  se  desprind  din 
textul  Evangheliei  de  astăzi,  se  cuvine  să  reţinem  că  lacul  Ghenizaret,  sau  Marea 
Galileii,  sau  Marea  Tiberiadei,  după  cetatea  Tiberiada  zidită  pe  malul  său,  se  află 
în  Galileia,  adică  în  nordul  Israelului  de  astăzi  şi  în  sudul  Libanului,  avînd  21  km 
lungime  şi  12  km  lăţime.  Lacul  sau  această  micro  mare  se  găseşte  la  208  m  sub 

nivelul  mării  Mediterane,  are  apa  dulce,  din  ea  trăgîndu-şi  apele  şi  Iordanul,  şi, 
ca  şi  pe  vremea  Mîntuitorului,  este  foarte  bogată  în  peşte. 

O  primă  învăţătură,  pe  care  o  putem  desprinde  din  această  pericopă  evan¬ 
ghelică  cu  pescuirea  mimmată,  este  aceea  că  nu  este  bine,  ba  este  chiar  păgubitor 
să  judecăm  lucrurile  după  aparenţe,  după  ceea  ce  ne  apare  la  prima  vedere.  Cu 
alte  cuvinte,  pentru  a  ne  pronunţa  cît  mai  drept,  cît  mai  obiectiv  asupra  unui 
lucru,  asupra  unei  probleme,  unui  fenomen,  pentru  a  ne  face  o  părere  cît  mai 
justă,  cît  mai  aproape  de  adevăr,  este  necesar  să  ne  documentăm  cît  mai  bine 
asupra  realităţilor  care  ne  înconjoară,  este  nevoie  ca  să  mergem  cît  „mai  la  adînc*\ 
după  cuvîntul  Evangheliei  de  astăzi,  cît  mai  spre  miezul  problemelor,  spre  esenţa 
lor,  pentru  că,  altfel,  riscăm  să  greşim  în  aprecierile  noastre.  Simon  —  pescarul, 
dacă  judeca  după  aparenţe,  după  primul  gînd  pe  care  l-a  avut,  atunci  cînd  i  s-a 
spus  să  arunce  mreaja,  risca  să  nu  mai  fie  martorul  minunii  la  care  a  participat 
şi,  poate,  nici  Apostolul  de  mai  tîrziu.  Mergînd  însă  ,4nai  la  adînc'*,  unde  de  fapt 
se  şi  găseşte  peştele  mai  mare,  a  avut  parte  de  minunea  care  l-a ‘Cutremurat 
atît  de  mult.  „Pipăie  miezul**,  zice  poporul,  căci:  „Dinafară  brad  frumos,  înăun¬ 
tru  găunos**. 

De  altfel,  judecata  după  aparenţe,  judecata  de  suprafaţă,  superficială,  este 
oprită  în  chip  direct  de  Sf.  Scriptură,  chiar  de  Mîntuitorul  lisus  Hristos  cînd 
zice:  „Nu  judecaţi  după  faţa  (lucrurilor),  ci  judecaţi  după  dreptate**  (loan  7,  24), 
adică  după  legile  deplinei  obiectivităţi.  Sf.  lacob  atenţionează  pe  unii  credincioşi 
care,  în  biserică,  dau  cinstire  cuiva  numai  pentru  că  este  mai  bine  îmbrăcat,  mai 
luxos,  în  defavoarea  unui  om  îmbrăcat  mai  simplu,  dar  care  privit  „mai  adînc**, 
se  constată  a  fi  superior  bogatului  prin  capacitatea  sa  intelectuală  şi  însuşirile 
sale  morale.  Sf.  lacob  zice:  „Fraţii  mei,  nu  căutaţi  la  faţa  omului,  voi  care  aveţi 
credinţă  în  Domnul  nostru  lisus  Hristos  cel  mărit.  Căci  de  va  intra  în  adunarea 
voastră  un  om  cu  inel  de  aur  şi  cu  haină  strălucitoare  şi  va  intra  şi  un  om  sărac 
cu  haiJnă  proastă  şi  veţi  căuta  la  cel  ce  poartă  haina  cea  strălucitoare  şi  veţi 
zice:  Tu  şezi  aici,  iar  sărmanului  îi  veţi  zice:  Tu  stai  acolo,  sau  şezi  aici  la  picioa¬ 
rele  mele,  n-aţi  făcut  oare  deosebire  între  voi  şi  nu  v-aţi  făcut  oare  judecători 
cu  gînduri  rele?**  (lacob  2,  1 — 4),  adică  cu  aprecieri  greşite,  false,  jignitoare. 

Că  judecata  după  aparenţe  este  înşelătoare  şi  că  mergerea  mai  la  adînc, 
judecata  mai  profundă,  făcută  cu  răgaz,  cu  trudă,  este  încărcată  de  roade  deducem 
şi  din  alte  cîteva  exemple  din  foarte,  foarte  multele  care  ar  putea  fi  aduse  înainte. 

Judecind  după  unele  aparenţe  s-a  spus  de  pildă  că  nu  există  Dumnezeu. 
Mergînd  însă  mai  la  adînc,  documentîndu-ne  mai  serios,  privind  mai  atent  lucru¬ 
rile,  cunoscînd  mai  profund  realităţile,  ordinea  care  există  în  imensitatea  cosmo¬ 
sului,  în  care  roiesc  mii  şi  mii  de  aştri  într-o  ordine  perfectă,  privind  înţelep¬ 
ciunea  cu  care  este  construită  o  floare,  o  gîză  cît  de  mică,  care  ascunde  în  mărun¬ 
taiele  ei  o  întreagă  uzină;  cunoscînd  ordinea  care  există  în  lumea  microscopică  a 
atomilor,  ne  dăm  uşor  seama  că  toate  acestea  presupun  un  Autor,  un  Arhitect 
neîntrecut,  un  Creator  atotputernic  şi  atotînţelept,  concluzie  la  care  au  ajuns  şi 
ajung  şi  marii  savanţi  ai  lumii. 

De  asemenea,  judecind  tot  după  unele  aparenţe,  după  unele  asemănări,  s-a 
zis  că  omul  se  trage  din  maimuţă.  Mergînd  însă  mai  la  adînc,  studiind  şi  ot)ser- 
vînd  mai  atenţi  şi  mai  profund  structura  sa,  vedem  că  omul  este  o  fiinţă  psiho- 
fizică,  cu  capacităţi  şi  însuşiri  cu  adevărat  divine,  care  îl  situează  net  deasupra 
tuturor  vieţuitoarelor,  deosebindu-1  fundamental  şi  categoric  de  lumea  animale¬ 
lor.  De  aceea  se  şi  spune  că  fiecare  om  „este  o  lume  în  lume**. 

îr  cartea  sa:  „Tradiţie  şi  libertate  în  spiritualitatea  ortodoxă**,  apărută  la 
Sibiu  în  1983,  I.  P.  S.  Mitropolit  Antonie  al  Ardealului  vorbeşte  şi  de  o  alegere 
de  stareţ  la  Mănăstirea  Sihăstria  din  Munţii  Neamţului.  Bătrînul  stareţ  care  se 
retrăgea  propunea  să-i  ia  locul  un  oarecare  Cleopa,  care,  intrînd  în  mănăstire, 
vreme  de  15  ani  a  stat  numai  la  oile  mănăstirii,  dar  de  care  ceilalţi  călugări  nu 
vroiau  să  audă.  „Prostul  de  la  oi“,  însă,  căci  aşa  era  considerat,  după  aparenţe, 
dar  pe  care  bătrînul  stareţ  îl  cunoştea  mai  la  adînc,  mai  în  profunzime,  s-a 
dovedit  un  om  extrem  de  bogat  lăuntric,  luminat,  care  cît  a  stat  la  oi  a  studiat 
scrierile  Sf.  Părinţi,  stîrnind  un  adevărat  curent  de  renaştere  duhovnicească  în 
mănăstirile  noastre,  acest  vrednic  călugăr  trăind  şi  astăzi. 

O  a  doua  învăţătură  care  se  desprinde  din  pericopa  evanghelică  de  astăzi 
este  aceea  că,  cu  cuvîntul  lui  Dumnezeu,  cu  voia  Sa  cea  sfîntă  nu  ne  putem 
tocmi,  cum  era  înclinat  să  facă  şi  Simon-pescarul  în  primul  moment,  nu  ne  putem 
juca,  ci  el  trebuie  ascultat  şi  urmat  întocmai.  „Cerul  şi  pămîntul  vor  trece  —  zice 
Mîntuitorul  —  dar  cuvintele  mele  nu  vor  trece**  (Matei  24,  35).  Intr-adevăr,  reali¬ 
tăţile  vieţii  ne  confirmă  permanent,  pe  toate  planurile,  adeveritatea  cuvîntului  lui 
Dumnezeu,  cuprins  în  Sf.  Scriptură  şi  Sf.  Tradiţie. 

Cîteva  exemple  le  considerăm  necesare  şi  în  această  privinţă. 

Am  auzit  cu  toţii  de  profetul  lona,  care  a  trăit  în  sec.  8  înaintea  erei  noas¬ 
tre  creştine  şi  care  a  fost  trimis  de  Dumnezeu  să  meargă  în  vestita  cetate  Ninive, 
mult  timp  capitala  imperiului  asirian,  să  vestească  locuitorilor  ei,  că  de  nu  se 
vor  abate  de  la  relele  pe  care  le  fac  vor  fi  nimiciţi,  poruncă  de  la  care  lona  a 
încercat  să  se  sustragă  prin  fugă.  Cunoaştem  întîmplarea  cum,  fiind  pe  mare  şi 
stîrnindu-se  o  furtună  puternică,  lona  a  fost  aruncat  de  pe  corabie  în  mare,  fiind 
înghiţit  apoi  de  un  peşte  mare,  care,  după  trei  zile,  l-a  aruncat  pe  mal.  După  cum 
am  arătat,  cu  cuvîntul  lui  Dumnezeu,  cu  voia  Sa  deci  nu  ne  putem  tocmi,  nu  ne 
putem  juca,  în  cele  din  urmă  lona  ducîndu-şi  şi  el  la  bun  sfîrşit  misiunea  încre¬ 
dinţată.  Adeveritatea  întîmplării  de  pe  mare,  care  unora  li  se  pare  a  fi  o  închi¬ 
puire,  o  poveste  oarecare,  ne  este  întărită  de  o  revistă  ştiinţifică  franceză.  Cos¬ 
mos,  care,  într-un  număr  al  său  din  anul  1891,  relatează  cum  un  marinar  —  James 
Bartley,  de  pe  o  balenieră  engleză,  în  lupta  cu  o  balenă  a  căzut  de  pe  puntea 
vasului  şi  a  fost  înghiţit  de  această  balenă.  Vînată  în  cele  din  urmă  şi  despicată, 
marinarul  englez  a  fost  găsit  viu  în  stomacul  balenei,  unde  a  stat  exact  36  de 
ore  (mai  pe  larg  a  se  vedea  Telegraful  Român,  nr.  5 — 8/1986,  p.  8  —  rubrica 
Semnalăm). 

Ezitant,  neîncrezător  în  cuvîntul  lui  Dumnezeu  s-a  arătat  şi  preotul  Zaharia, 
tatăl  Sf.  loan  Botezătorul,  care,  neîncrezîndu-se  în  vestea  de  la  Dumnezeu,  că  va 
avea  un  fiu,  a  rămas  mut  peste  9  luni  de  zile. 

Intre  mulţi  alţii,  deplină  încredere  în  cuvîntul  lui  Dumnezeu  a  arătat  Noe, 
care,  în  batjocura  celor  din  jur,  îşi  construia  în  linişte  corabia,  care  avea  să-l 
salveze  de  potop  pe  el  şi  familia  sa;  Iov,  care  a  rămas  neclintit  în  încercările 
groaznice  prin  care  a  trecut,  încît  şi  soţia  lui  îi  spunea:  „Te  ţii  mereu  în  stator¬ 
nicia  ta?  Bleastămă  pe  Dumnezeu  şi  mori“  (Iov  2,  9),  îndemn  pe  care  Iov  nu  l-a 
urmat,  astfel  de  exemple  continuîndu-se  de  bimă  seamă  în  zilele  noastre  şi  ele 
nu  vor  lipsi  pînă  la  sfîrşitul  veacurilor. 

O  a  treia  învăţătură  care  se  desprinde  din  pericopa  evanghelică  de  astăzi 
este  aceea  că  în  tot  ceea  ce  întreprindem,  în  toate  gîndurile  noastre  bune  pe  care 
ni  le  propunem  să  le  realizăm  în  această  lume  să  asociem,  să  invocăm  totdeauna 
şi  ajutorul  lui  Dumnezeu  şi,  asemenea  pescuitului  de  astăzi,  să  avem  încredin¬ 
ţarea  că  lucrarea  noastră  va  fi  cu  roade,  va  putea  fi  dusă  la  bun  sfîrşit. 

Sfat  înţelept  ne  dă  în  această  privinţă  şi  Sf.  lacob  în  epistola  sa,  în  care, 
avertizîndu-ne  parcă  pe  noi  toţi,  ne  spune:  „Veniţi  acum  cei  ce  ziceţi:  Astăzi  sau 
mîine  vom  merge  în  cutare  cetate,  vom  sta  acolo  un  an,  vom  face  negoţ  şi  vom 
cîştiga;  voi  care  nu  ştiţi  ce  se  va  întîmpla  mîine;  căci  ce  este  viaţa  voastră?  — 
întreabă  Sf.  lacob.  Şi  tot  el  răspunde:  Abur  este,  care  se  arată  o  clipă  apoi  piere. 
In  loc  ca  voi  să  ziceţi:  De  va  vrea  Domnul  şi  vom  fi  vii,  vom  face  aceasta  sau 
aceea*'  (lacob  4,  13 — 15). 

Meditînd  mai  adînc  asupra  pericopei  evanghelice  de  astăzi  vom  găsi  desigur 
şi  alte  folositoare  înţelesuri. 

Aruncînd  o  privire  asupra  celor  arătate  pînă  acum,  vom  reţine  deci  că  noi, 
ca  fii  ai  Bisericii,  sîntem  îndatoraţi  ca,  în  judecarea  lucrurilor,  a  semenilor,  a  fap¬ 
telor  diverse,  să  mergem  cît  mai  la  adînc,  cît  mai  spre  miezul  lor,  spre  a  le  înţelege 
şi  aprecia  corect  şi  să  nu  rămînem  la  suprafaţa  lor,  la  aparenţe,  neuitînd  aici  un 
alt  text  al  Sf.  lacob,  care  zice:  „De  vă  uitaţi  la  faţa  omului  faceţi  păcat  şi  legea 
vă  osîndeşte  ca  pe  nişte  călcători  de  lege**  (lacob  2,  9). 

Vom  reţine  de  asemenea  că  cu  adevărat  cuvîntul  lui  Dumnezeu  este  „literă 
de  Evanghelie**,  cum  se  mai  spune  în  popor,  că  el  trebuie  cunoscut  şi  respectat, 
Invocînd  în  toate  acţiunile  noastre  ajutorul  lui  Dumnezeu,  cum  poporul  nostru  a 

făcut  de  altfel  întotdeauna,  ceea  ce  exprimă  ţi  salutul  popular  de  ,JDoamne 
ajutăl“. 

Străduindu-ne  să  trăim  astfel,  vom  da  dovadă  de  creştini  luminaţi,  cu 
orientări  sănătoase  în  viaţă.  In  felul  acesta,  casa  fiinţei  noastre  trupeşti  şi  sufle¬ 
teşti  se  va  „zidi  pe  stîncâ“  —  cum  zice  Mîntuitorul  (Matei  6,  24),  pe  care  valurile 
vieţii  de  orice  fel  nu  o  vor  dărîma,  sau,  exprimîndu-ne  cu  cuvintele  Psalmistului: 
„Cel  ce  face  acestea  nu  se  va  clăti  în/  veac“  (Ps.  14,  5),  adică  niciodată,  aici  şi-n 
veşnicie.  Amin. 

Arhid.  G/i.  Papuc 


PREDICA  LA  DUMINICA  A  19-A  DUPĂ  RUSALII 

„Ci  voi  iubiţi  pe  vrăjmaşii  voştri  şi 
faceţi  bine  şi  dafi  împrumut  nimic  nd-, 
dăjduind**  {Luoa  6,  35) 


Asemenea  pericopelor  evanghelice  din  celelalte  Duminici  şi  sărbători  de 
peste  an  şi  textul  Evangheliei  citit  la  Sf.  Liturghie  de  astăzi  este  încărcat  de 
multe,  adînci  şi  folositoare  înţelesuri. 

Se  pare  că  Mîntuitorul  lisus  Hristos  se  afla  în  prima  parte  a  activităţii 
Sale  pămînteşti,  cînd  a  rostit  şi  aceste  cuvinte  cuprinse  în  Evanghelia  care  s-a 
citit  la  Sf.  Liturghie  de  astăzi: 

„Precum  voiţi  să  vă  facă  vouă  oamenii,  aşijderea  să  le  faceţi  şi  voi  lor. 
Căci  de  iubiţi  pe  cei  ce  vă  iubesc  pe  voi,  ce  plată  vi  se  cuvine  vouă?  Căci  şi 
păcătoşii  iubesc  pe  cei  ce  îi  iubesc  pe  dînşii.  Şi  de  faceţi  bine  celor  ce  vă  fac 
vouă  bine,  ce  plată  vi  se  cuvine  vouă?  Căci.  şi  păcătoşii  fac  acelaşi  lucru.  Şi  de 
daţi  împrumut  celor  de  la  care  nădăjduiţi  a  lua  înapoi,  ce  plată  vi  se  cuvine 
vouă?  Că  şi  păcătoşii  dau  păcătoşilor  împrumut,  ca  să  ia  înapoi  întocmai. 

Ci  voi  iubiţi  pe  vrăjmaşii  voştri  şi  faceţi  bine  şi  daţi  împrumut,  nimic  nă¬ 
dăjduind,  şi  plata  voastră  va  fi  multă  şi  veţi  fi  fiii  Celui  Prea  înalt,  căci  El  este 
bun  şi  cu  cei  nemulţumitori  şi  răi.  Fiţi  deci  milostivi,  precum  şi  Tatăl  vostru 
milostiv  este“  (Luca  6,  31 — 36). 

Pentru  a  înţelege  mai  bine  textul  Evangheliei  de  astăzi  este  nevoie  să  ne 
reamintim  de  o  învăţătură  desprinsă  din  Evanghelia  citită  în  Duminica  trecută 
şi  anume  de  aceea  care  ne-a  arătat  că,  pentru  a  pricepe  mai  bine  un  lucru  sau  o 
problemă  oarecare,  să.  nu  rămînem  la  aparenţe,  ci  trebuie  mers  „mai  la  adînc",  mai 
în  miezul  şi  esenţa  a  ceea  ce  dorim  să  înţelegem,  aşa  cum  pescarul  Simon  arun- 
cînd,  la  porunca  Mîntuitorului,  plasa  „mai  la  adînc“,  a  prins  atît  de  mult  peşte. 

Ideea  de  bază,  învăţătura  de  căpătîi  care  se  desprinde  din  pericopa  Evanghe¬ 
lică  de  astăzi  este,  după  cum  am  reţinut,  iubirea  de  vrăjmaşi,  iubirea  către  cei  ce  nu 
ne  iubesc  pe  noi,  ceea  ce,  la  prima  vedere,  ni  se  pare  un  lucru  greu,  ceva  împotriva 
firii.  Judecind  însă  „mai  la  adînc“,  mai  pe  îndelete,  mai  cu  răgaz,  mai  în  profun¬ 
zime,  ne  vom  da  seama  că  acest  hicru  nu  este  împotriva  firii,  ci,  dimpotrivă,  este 
un  lucru  cît  se  poate  de  firesc,  ba  chiar  necesar,  atît  din  punct  de  vedere  al  veş¬ 
niciei,  cît  şi  din  punct  de  vedere  al  intereselor  noastre  vremelnice,  pămînteşti. 

Un  prim  şi  simplu  raţionament  sau  judecată  ne  arată  că  a  răspunde  cu  ură 
la  ură,  cu  duşmănie  la  duşmănie,  cu  răzbunare  la  răzbunare,  este  ca  şi  cînd  am 
răspunde  cu  foc  la  foc,  ceea  ce  înseamnă  că  focul  nu  se  va  stinge  niciodată,  ci 
el  se  va  înteţi  mai  mult,  se  va  lăţi  şi  va  distruge  tot  ce  îi  iese  în  cale. 

Pe  cînd  a  răspunde  cu  dragoste  la  ură,  înseamnă  a-1  dezarma  pe  cel  pornit 
cu  ură  asupra  noastră,  înseamnă  a-1  potoli,  înseamnă  a-i  „îngrămădi  cărbuni  aprinşi 
pe  capul  lui“  (Pilde  25,  22),  după  spusa  Sf.  Scripturi,  înseamnă  adică  a-i  trezi 
conştiinţa  şi  a  o  face  să  lucreze.  Exemplu  grăitor  ne  stă  în  această  privinţă  cazul 

lui  Iuda  Iscarioteanul,  care  s-a  dus  la  învăţătorul  Său,  joi  seara  din  Săptămîna 
Patimilor,  cu  toată  ura  şi  patima,  aşteptîndu-se  ca  Mîntuitorul  să-l  întîmpine  cu 
aceeaşi  furie.  lisus-Domnul  nostru  însă  îi  spune  cu  blîndeţe:  „Prietene**  (Matei 
26,  50),  cuvînt  la  care  Iuda  nu  s-a  aşteptat,  dar  care  a  trezit  în  el  o  avalanşă  de 
regrete,  de  mustrări  ‘lăuntrice,  care  l-au  împins  pînă  la  disperare,  luîndu-şi  zilele, 
ceea  ce  desigur  Mîntuitorul  n-a  dorit.  In  felul  acesta  a  dezarmat  sufleteşte  şi  losif 
pe  fraţii  săi,  care  l-au  vîndut,  dar  cînd  s-au  regăsit  în  Egipt,  el  nu  s-a  răzbunat 
pe  ei,  ci  i-a  iertat,  încărcîndu-i  cu  darurile  pe  care  le  ştim. 

De  aceea,  pe  drept  cuvînt  ne  învaţă  Cazania  de  astăzi,  că  „cine  păzeşte 
această  poruncă  a  dragostei  de  vrăjmaş  —  face  să  înceteze  toate  răutăţile  din 
lume:  aduce  pacea  Cerului  pe  pămînt  şi  preface  pămîntul  în  Cer.  Omul  care 
păzeşte  această  poruncă  —  continuă  Cazania  —  se  ridică  la  înălţimile  desăvîrşirii, 
care-1  fac  asemenea  lui  Dumnezeu,  care  răsare  Soarele  său  peste  cei  buni  şi 
peste  cei  răi,  şi  plouă  peste  cei  drepţi  şi  peste  cei  nedrepţi**. 

Aşadar,  „de  flămînzeşte  vrăjmaşul  tău,  dă-i  să  mănînce  pîine;  şi  dacă  înse¬ 
tează,  adapă-1  cu  apă**  (Pilde  25,  21),  cum  atît  de  potrivit  ne  îndeamnă  Cel  Atot¬ 
puternic  încă  din  perioada  Vechiului  Testament,  ba  mai  mult:  „Nu  te  bucura  cînd 
cade  vrăjmaşul  tău  şi  cînd  se  poticneşte  să  nu  se  veselească  inima  ta**  (Pilde  24,  17). 
Mîntuitorul  lisus  Hristos  desăvîrşeşte  această  prevedere  a  Vechiului  Testament 
prin  ponincă  categorică:  „Iubiţi  pe  vrăjmaşii  voştri,  binecuvîntaţi  pe  cei  ce  vă 
blastămă  pe  voi  şi  vă  rugaţi  pentru  cei  ce  vă  supără  şi  vă  prigonesc**  (Matei  5,  44). 
Astfel  trebuie  înţeleasă  şi  altă  poruncă  a  Mîntuitorului,  şi  anume:  „De  te  va  lovi 
cineva  peste  obrazul  tău  cel  drept,  întoarce-i  lui  şi  pe  celălalt**  (Matei  5,  39),  sau 
cum  ni  se  spune  în  altă  parte:  De  aruncă  cineva  în  tine  cu  pietre,  tu  aruncă 
cu  pîine. 

Se  ştie  că  prin  astfel  de  metode  nonviolente,  marele  fiu  al  Indiei,  Mahatma 
Gandhi,  a  eliberat  această  ţară,  cu  sutele  sale  de  milioane  de  locuitori,  de  sub 
stâpînirea  colonialistă  engleză. 

Noi  însă  avem  exemplele  noastre  grăitoare,  care  ne  vorbesc  limpede  despre 
iubirea  de  vrăjmaşi. 

Aşa  de  pildă,  cînd  Mîntuitorul  se  afla  răstignit  pe  cruce,  nu  şi-a  blestemat 
duşmanii,  nici  nu  i-a  nimicit,  cum  ar  fi  putut  cu  puterea  Sa  dumnezeiască,  ci  s-a 
rugat  pentru  ei  spunînd:  „Părinte,  iartă-le  lor,  că  nu  ştiu  ce  fac**  (Luca  23,  34). 

De  asemenea,  ne  amintim  de  Sf.  Arhidiacon  Ştefan,  cînd  era  ucis  cu  pietre 
la  una  din  porţile  cetăţii  Ierusalimului  de  acum  aproape  două  mii  de  ani,  şi  cînd 
parcă  nemaisimţind  durerile  loviturilor,  căci  dragostea  adevărată  ne  duce  pînă  la 
această  stare,  „a  strigat  cu  glas  mare:  „Doamne,  nu  le  socoti  păcatul  acesta** 
(F.  Ap.  7,  60). 

Potrivit  vorbeşte  în  această  privinţă  şi  Sf.  Pavel  despre  Sf.  Apostoli,  care, 
ocăriţi  fiind,  grăiau  de  bine,  prigoniţi  fiind,  răbdau,  huliţi  fiind,  mîngîiau  pe 
vrăjmaşii  lor  (cf.  I  Cor.  4,  12).  Rezultatul  îl  cunoaştem,  ei  care  erau  socotiţi  „cei 
mai  de  pe  urmă  oameni**,  „ocara  lumii**,  „priveliştea  lumii**,  au  ajuns  în  cele  din 
urmă  cinstea  lumii,  onoarea  lumii  ş.a.m.d.  „Nu  răsplătiţi  nimănui  cu  rău  pentru 
rău  —  îndeamnă  tot  Sf.  Apostol  Pavel  —  ci  îngrijiţi-vă  de  binele  tuturor  oame¬ 
nilor**  (Rom.  12,  17).  Sau  cum  învaţă  şi  Sf.  Apostol  Petru:  „Nu  răsplătiţi  cu  rău 
pentru  rău,  sau  cu  ocară  pentru  ocară,  ci  dimpotrivă,  binecuvîntaţi  ştiind  că  spre 
aceasta  sînteţi  chemaţi**  (I  Petru  3,  9). 

De  aceea,  trăsătura  sau  caracteristica  fundamentală  a  credinţei  noastre  stră¬ 
bune  este  tocmai  dragostea,  cu  toate  dimensiunile  sale,  dragostea  atotcuprinză¬ 
toare,  în  aria  ei  intrînd  chiar  şi  vrăjmaşii  noştri,  este  toleranţa,  generozitatea, 
inima  caldă,  deschisă  către  oricine.  în  acest  spirit  a  fost  crescut  şl  poporul  nos¬ 
tru  de  la  încreştinarea  sa  şi  din  această  nobilă  sevă  duhovnicească  a  emanat  şi 
ceea  ce  numim  omenie,  omenia  românească. 

In  acest  spirit  au  fost  formaţi  şi  marii  fii  ai  poporului  nostru.  Nu  ne  gîn- 
dim  în  chip  special  la  şirul  nesfîrşit  de  monahi  care  au  împodobit,  în  decursul 
veacurilor,  Carpaţii  româneşti  cu  frumuseţea  vieţii  lor,  ci  ne  vin  în  gînd,  pe  linia 
celor  spuse  mai  sus,  un  Bălcescu,  un  Horea,  un  Brîncoveanu  şi  atîţia  alţii. 

„Nici  un  om  înrăutăţit  nu  este  fericit  —  spune  atît  de  minunat  Bălcescu  în 
lucrarea  sa:  „Manualul  bunului  român**.  Omul  rău  —  continuă  el  —  suferă  chiar 
în  mijlocul  bogăţiilor  şi  niciodată  sufletul  său  pace  n-are . . .  Toţi  oamenii  —  spune 

tot  el  —  trebuiesc  prin  legile  ce  îşi  fac,  prin  învăţătura  ce  primesc,  prin  orice 
lucrare  ce  au  unii  asupra  altora  a-şi  înlesni  desăvîrşirea  lor  şi  a  se  apropia  tat 
mai  mult  de  frăţia  pentru  care  fură  zidiţi",  ori  această  frăţie  nu  se  poate  construi 
decît  pe  dragoste,  pe  dragostea  evanghelică,  ceea  ce,  de  altfel,  şi  N.  Bălcescu  sub¬ 
liniază  cînd  zice:  „Acum  să-ţi  aduc  şi  eu  âminte  că  Hristos  a  zis  că  a  doua 
poruncă,  iubirea  aproapelui,  e  asemenea  cu  cea  dintîi,  iubirea  lui  Dumnezeu". 

Despre  Horea  ştim  că,  prin  duhovnicul  său,  preotul  Nicolae  Raţiu  din  Alba 
lulia,  a  mărturisit  că  îi  iartă  din  tot  sufletul  pe  duşmanii  săi,  lăsînd,  se  pare,  cu 
gură  de  moarte  ca  o  parte  din  bruma  de  avut  ce  a  posedat  să  se  dea  şi  celor  ce 
l-au  trădat,  gest  care  face  din  Horea  şi  un  sfînt  al  Bisericii,  nu  numai  un  mare 
erou  naţional. 

Marele  voievod  C.  Brîncoveanu  şi-a  iertat  şi  el  pîrîşii,  deşi  cunoaştem  sfîr- 
şitul  său  mucenicesc,  preferind  să-şi  dea  viaţa,  el  şi  cei  patru  coconi  ai  săi,  decît 
să  se* lepede  de  Legea  şi  neamul  său,  dîndu-ne  tuturora  o  lecţie  cu  totul  măreaţă 
de  demnitate  creştină  ortodoxă  şi  românească,  lecţie  asemenea  căreia  se  pare  că 
istoria  nu  cunoaşte  prea  multe. 

• 

La  capătul  tacestor  cîtorva  gînduri  putem  spime  deci  că  iubirea  de  vrăjmaşi 
nu  este  împotriva  firii,  ci,  dimpotrivă,  o  însuşire  superioară  a  cuiva,  ea  avînd  şi 
o  mare  valoare  socială.  Dacă  am  aplica  cît  de  cît  această  poruncă  a  Mîntuitorului 
lisus  Hristos  relaţiile  dintre  noi,  dintre  oameni  şi  popoare  s-ar  schimba  funda¬ 
mental.  Se  ştie  că  pe  ură  şi  răzbunare  nu  se  poate  întemeia  o  convieţuire  socială 
statornică,  pe  cînd  unde  este  dragostea  „înverzeşte  pajiştea",  cum  aşa  de  potrivit 
spune  o  vorbă  populară. 

Metoda  pe  care  trebuie  s-o  folosim  în  aplicarea  acestei  porunci  ne-o  arată 
chiar  Mîntuitorul  la  începutul  Evangheliei  de  astăzi,  cînd  zice:  „Precum  voiţi  să 
vă  facă  vouă  .oamenii  —  deci  şi  vrăjmaşii  voştri  —  faceţi  şi  voi  lor  asemenea". 
Aşadar,  dorim  să  fim  respectaţi,  să  respectăm  noi  mai  întîi;  dorim  să  fim  ajutaţi, 
să  ajutăm  noi  mai  întîi;  dorim  să  nu  fim  vorbiţi  de  rău,  să  nu  vorbim  noi  mai 
întîi;  dorim  să  fim  iubiţi  de  alţii,  să  iubim  noi  mai  întîi  ş.a.m.d. 

Să  depăşim  deci  principiul  lui  „do  ut  des",  cum  ziceau  cei  vechi,  ceea  ce  aşa 
de  potrivit  ne  ilustrează  şi  Mîntuitorul  lisus  Hristos  astăzi,  străduindu-ne  să  găsim 
în  noi  puteri,  la  care  se  va  adăuga  şi  harul  întăritor  al  lui  Dumnezeu,  de-a  nu  mai 
putea  urî,  de  a  întinde  mîna  celor  ce  ne  urăsc,  de  a  ne  ruga  pentru  duşmanii  noştri, 
de  a  răspunde  cu  pîine  la  pietrele  care  se  aruncă  în  noi,  şi  atunci  să  fim  încredin¬ 
ţaţi  că  vom  fi  cu  adevărat  şi  noi  „fiii  Celui  Prea  înalt",  cum  grăieşte  textul 
Evangheliei  de  astăzi.  Amin. 

Arhid.  Gh.  Papuc 


PREDICĂ  LA  SĂRBĂTOAREA  SFINTEI  CRUCI 


„Crucii  Tale  ne  închinăm,  Hristoase,  şi 
Sfîntă  învierea  Ta  o  lăudăm  şi  o  mărim** 


Ca  orice  început,  şi  începutul  anului  bisericesc  ne  reaminteşte  îndatoririle 
noastre  creştineşti,  întocmai  cum  un  început  de  an  civil  ne-ar  aminti  de  obliga¬ 
ţiile  noastre  cetăţeneşti.  Şi  anul  bisericesc  pe,  care  l-am  început  doar  cu  două 
săptămîni  în  urmă  ne  aminteşte  de  cîteva  etape  ale  îndatoririlor  noastre  ca  cetă¬ 
ţeni  ai  împărăţiei  cerurilor,  ca  şi  creştini  care  mărturisim  pe  Mîntuitorul  lisus 
Hristos  coborît  din  iubirea  Tatălui  pe  pămînt,  ca  pe  noi  să  ne  ridice  la  mărirea 
demnităţii  noastre,  aceea  cu  care  ne-a  înzestrat  Dumnezeu  de  la  început.  Şi  înce¬ 
putul  anului  bisericesc  a  fost  marcat  doar  la  o  săptămînă  după  aceea  cu  o  săr¬ 
bătoare  a  Prea  Sfintei  Născătoare  de  Dumnezeu:  Naşterea  Maicii  Donmului.  Cum 
era  mai  potrivit  altfel,  cine  putea  să  facă  legătura  dintre  cer  şi  pămînt,  dintre 

dumnezeiesc  şi  omenesc,  dintre  omul  cel  căzut  şi  cel  care  se  ridică  decît  cea 
aleasă  de  Dumnezeu  prin  ştirea  cea  adîncă  a  Duhului,  Maica  Domnului?  Dar  dacă 
Maica  Domnului  este  iubirea  de  pe  pămînt  care  se  ridică,  trebuia  să  se  arate  şi 
modul  în  care  omenirea  întreagă  prin  Maica  Domnului  se  poate  ridica  la  Dum¬ 
nezeu.  Şi  iată  că  astăzi,  praznic  iuminat  este  sărbătoarea  înălţării  Sfintei  Cruci, 
a  scării  pe  care  Dumneaju  s-a  pogorît  pe  pămînt  ca  să  se  ridice  împreună  cu  noi 
la  măreţia  slavei  Sale  pe  care  a  avut-o  mai  înainte  de  a  fi  lumea.  De  altfel,  aşa 
am  şi  auzit  în  Evanghelia  de  ieri.  Cine  s-a  suit  la  cer  decît,  sau  fără  numai  decît, 
cel  care  s-a  pogorît  din  cer?  Acest  mister,  această  taină  vrea  Biserica  noastră 
dreptmăritoare  ortodoxă  să  ne-o  pună  astăzi  în  faţa  ochilor  minţii  şi  de  acolo  s-o 
coboare  în  convingerea,  în  camera  cea  lăuntrică  a  inimii  noastre,  care  să  ne 
devină  încredinţare  şi  mărturie. 

Sărbătoarea  înălţării  Sfintei  Cruci,  cu  toate  că  ne-am  fi  aşteptat  la  o  imagine 
a  Crucii,  înaltă,  mare  şi  frumoasă  şi  istoric  ne-am  şi  dus  cu  gîndul  atît  la  Gol- 
gota,  dar  mai  ales,  citind  sinaxarul,  vieţile  sfinţilor  sau  alte  cărţi  de  literatură 
duhovnicească,  la  patriarhul  Ierusalimului  înălţînd  Crucea  în  faţa  poporului  şi 
preamărind  pe  Tatăl,  pe  Fiul  şi  pe  Sfîntul  Duh,  totuşi  Biserica  dreptmăritoare 
ortodoxa  ne  invită  la  o  sărbătoare  mult  mai  profundă  decît  o  comemorare  isto¬ 
rică  a  înălţării  Sf.  Cruci,  găsită  la  aproximativ  300  de  ani  după  răstignire.  Nici 

n-a  fost  evocat  în  acest  sens  un  text  în  cadrul  Sf.  Liturghii.  Tradiţia  ne-a  con¬ 

semnat  acest  moment  istoric.  Cei  ce  aţi  fost  mai  de  dimineaţă  la  Sf.  Liturghie, 
cînd  s-a  citit  Sf.  Evanghelie,  aţi  avut,  poate,  impresia  că  sîntem  în  vinerea  pati¬ 
milor.  Ne-am  fi  aşteptat  să  se  citească  o  evanghelie  în  legătură  cu  Crucea  Mîn- 

tuitorului:  „Cel  ce  vine  după  Mine  să-şi  ia  Crucea  şi  să-mi  urmeze  Mie“  (Mc. 

VIII,  34),  sau  evanghelia  de  ieri  „căci  precum  Moise  a  înălţat  şarpele  de  aramă 
în  pustie,  tot  aşa  şi  Fiul  Omului**  (In.  III,  14);  dar  nu!  Sfinţii  Părinţi  au  găsit  de 
bine  în  această  zi  —  praznic  împărătesc  —  ca  locul  central  să-l  aibă  Hristos.  De 
aceea  evanghelia  de  astăzi  este  aproape  identică  cu  cea  a  patimilor.  De  aceea  nu 
vedem  astăzi  Sf.  Cruce  în  mîinile  patriarhului  Ierusalimului,  ci  în  mîinile  împă¬ 
ratului  celui  adevărat,  îl  vedem  pe  Hristos  răstignit  pe  ea,  îl  vedem  pe  Mîntui- 
torul  lisus  Hristos  care  ţine  Crucea  plină,  de  razele  slavei  şi  ne-o  prezintă  nouă 
astăzi. 

Crucea  ne  apare  astăzi  ca  un  pom  şi  sînt  în  acest  sens  foarte  multe  cîntări 
liturgice  evocatoare.  La  utrenie  sau  la  vecernie  aţi  auzit  de  mai  multe  ori  în  sti- 
hirile  ce  s-au  cîntat  sau  s-au  citit  închipuind  Crucea  ca  un  pom,  şi  nu  un  pom 
oarecare,  ci  pomul  vieţii!  Deci,  Crucea  ca  izvor.  Crucea  ca  sursă!  Un  text  patristic 
dintr-un  comentariu  al  unui  Sf.  Părinte,  Ip>olit,  din  primele  veacuri  patristice,  chiar 
aşa  închipuieşte  crucea:  Crucea  este  un  pom  ale  cărui  rădăcini  sînt  înfipte  în 
inima  pământului.  „El  este  hrana  mea  cînd  mi-e  foame,  izvorul  meu  cînd  sînt 
însetat  şi  acoperămîntul  meu,  căci  frunzele  acestui  pom  nu  sînt  altceva  decît 
prezenţa  nevăzută  a  Duhului**,  ceea  ce  l-a  îndemnat  pe  un  mare  tîlcuitor  al 
dumnezeieştilor  dogme,  un  Sf.  Părinte  al  Bisericii  mai  aproape  de  noi,  să  considere 
acest  eveniment,  acest  moment,  praznicul  împărătesc  al  înălţării  Sfintei  Cruci  şi  a 
noastră,  odată  cu  sf.  Cruce,  ca  pe  o  prezenţă  totală  a  Sfintei  Treimi.  Prezenţa 
Sfintei  Treimi  se  implică  în  viaţa  noastră;  Tatăl,  cel  care  jertfeşte  din  iubire: 
„Căci  atît  de  mult  a  iubit  Dumnezeu  lumea,  încît  pe  Fiul  Său  cel  sfînt  L-a  trimis 
ca  tot  cel  ce  crede  în  El  să  aibă  viaţă  veşnică**  (In.  III,  15).  Deci,  Tatăl  oferă 
iubirea  care  jertfeşte,  iubirea  care  nu  se  spune  prin  cuvinte,  ci  iubirea  care  se 
demonstrează  prin  act  autentic,  o  iubire  ca  aceea  (amintiţi-vă  din  Vechiul  Testa¬ 
ment!)  care  era  numai  o  umbră,  o  prefigurare  a  lui  Avraam  care  ţinea  ca  la 
lumina  ochilor  la  fiul  său  şi  cînd  glasul  dumnezeiesc  l-a  invitat  să  şi-l  jertfească 
pentru  a-şi  arăta  credincioşia  faţă  de  Dumnezeu,  credincioşia  că  este  demn  de 
mesajul  pe  care  i  l-a  dat  Dumnezeu,  că  este  demn  să  stea  în  faţa  tuturor  celor¬ 
lalţi  confraţi  ai  săi,  a  mers  cu  fiul  său  pe  altar  ca  să-l  jertfească.  Dar  nu  l-a 
jertfit  pentru  că  nu  venise  momentul.  Trebuia  ca  jertfa  să  fie  deplină,  ca  jertfa 
aceasta  să  ne  cuprindă  pe  noi  toţi.  Să  nu  fie  o  jertfă  ca  a  lui  Avraam,  care  îşi 
vede  fiul  său  dintr-o  singură  familie  jertfindu-se,  ci  trebuia  să  vină  momentul 
în  care  întreaga  umanitate  şi  Părintele  ei  să-şi  vadă  Fiul  dăruit,  să-şi  vadă 
Fiul  jertfit!  Şi  acesta  este  a  doua  persoană  a  Sfintei  Treimi,  Mîntuitorul  lisus 
Hristos,  iubirea  jertfită.  Iubirea  jertfită  pe  care  Sf.  loan  Gură  de  Aur  o  exaltă 

cînd  îl  vede  pe '  Mîntuitorul  pe  Cruce;  chiar  aşa  şi  spune:  „pentru  că  !1  văd  pe 
cruce  răstignit,  pentru  aceea  îl  consider  împărat**.  îl  consideră  împărat  pentru 
că  s-a  urcat  singur  pe  Cruce.  îl  consideră  împărat  pentru  că  nu  s-a  urcat  pentru 
Sine.  îl  consideră  împărat  pentru  că  poate  să-i  cuprindă  pe  toţi,  să-i  acopere  pe 
toţi,  căci  a  treia  persoană  a  Sfintei  Treimi  este  şi  ea  prezentă  pe  Cruce,  este 
Sf.  Duh.  Iar  Sf.  Duh  este  iubirea  Crucii I  Căci  Tatăl  ne  apare  ca  Părintele  care 
trimite  jertfa,  care  ne  iubeşte  prin  jertfă.  Fiul  este  iubirea  jertfită,  iar  Sf.  Duh 
este  dragostea  Crucii. 

Dar  de  ce  oare  a  fost  nevoie  la  începutul  anului  bisericesc  ca  primul  praz¬ 
nic  împărătesc  să  fie  praznicul  înălţării  Sfintei  Cruci?  Şi  de  ce  aceste  sărbători, 
în  succesiunea  lor:  a  Maicii  Domnului,  Naşterea  Maicii  Domnului  şi,  după  aceea, 
înălţarea  Sf.  Cruci?  Poate  Sf.  Evanghelie  de  astăzi  ne  deschide  o  perspectivă  asu¬ 
pra  acestui  mister.  Aţi  auzit  că  la  sfîrşitul  evangheliei  s-a  pomenit  de  cei  pre¬ 
zenţi  lîngă  Cruce.  Crucea,  atît  în  prefigurările  ei  din  Vechiul  Testament,  cît  şi  în 
Noul  Testament,  nu  este  niciodată  singură,  ci  este  permanent  însufleţită,  este 
întotdeauna  cu  persoane  lîngă  ea.  Iată  că  lingă  Crucea  cu  Mîntuitorul  răstignit 
stă  Maica  Domnului  şi  odată  cu  sîngele  şi  apa  care  au  curs  ca  mărturie  că 
Hristos  este  cu  adevărat  Fiul  lui  Dumnezeu  s-a  mai  întîmplat  un  eveniment  foarte 
important.  Evanghelia  ni-1  aminteşte.  Mîntuitorul  lisus  Hristos  înainte  de  a-şi  da 
Duhul  pe  Cruce  a  mai  privit  încă  o  dată  spre  umanitate,  arâtînd  iubirea  autentică, 
încă  o  dată  rostind:  ,4:)oamne,  iartă-i  că  nu  ştiu  ce  fac!“  şi  uitîndu-se  spre 
Maica  Domnului  ne-o  lasă  ca  maică  a  noastră  a  tuturor,  ne-o  lasă  ca  acoperă- 
mîntul  măririi,  ne-o  lasă  pe  aceea  pe  care  o  considerăm  „Biserică  slăvită**,  „Mai 
cinstită  decît  heruvimii  şi  mai  mărită  fără  de  asemănare  decît  serafimii**  şi-l 
încredinţează  pe  Sf.  loan  ei.  In  Sf.  loan  Evanghelistul  sîntem  cuprinşi  toţi.  Este 
obiectul  iubirii  autentice  a  lui  Dumnezeu:  „Fiule,  iată  mama  tal**,  „Mamă,  iată 
fiul  tăul‘*  (In.  XIX,  26 — 27).  Acest  mister  s-a  întîmplat  la  picioarele  Crucii.  De 
aceea  este  praznic  împărătesc.  în  acel  moment  toţi  am  fost,  cu  adevărat,  înfiaţi  de 
Mîntuitorul  lisus  Hristos.  Am  fost  încredinţaţi  deodată  iubirii  Tatălui,  Fiului  ^i 
Sfîntului  Duh,  dar  şi  iubirii  materne  a  Maicii  Domnului,  care  a  fost  şi  ea  încre¬ 
dinţată  lui  loan  şi,  prin  el,  ucenicul  iubirii,  cel  care  a  spus  primul  poate  în  istorie 
că  „Dumnezeu  este  iubire**,  am  fost  încredinţaţi  lui  Dumnezeu. 

Să  privim  catapetesmele  bisericilor  noastre  ortodoxe.  Ne  va  emoţiona, 
acolo  sus,  împăratul  nostru  răstignit,  iar  de  o  parte  şi  de  alta  cei  care  au  stat 
lîngă  Cruce.  Crucea  nu  este  singură.  Este  însoţită  de  cel  puţin  trei  persoane, 

tot  aşa  cum  Prea  Sfînta  Treime  este  prezentă  atunci  cînd  ne  închinăm  lui  Dum¬ 

nezeu;  nu  ne  închinăm  Tatălui  şi  Fiului  şi  Sfîntului  Duh?  Ne  închinăm  cu  cre¬ 
dinţa  şi  cu  nădejdea  că  de-a  dreapta  şi  de-a  stînga  sînt  cei  doi  poli  ai  iubirii 
autentice:  Maica  Domnului  şi  Sf.  loan  Evanghelistul.  De  aceea,  în  cadrul  Sf. 
Liturghii,  mai  înainte  de  a  aduce  jertfa  cea  nesîngeroasă,  rostim  o  rugăciune  de 
mister,  de  taină,  o  rugăciune  cu  putere  de  foc:  „aducîndu-ne  aminte,  aşadar,  de 
această  poruncă  mîntuitoare  şi  de  toate  cîte  s-au  făcut  pentru  noi,  de  cruce,  de 
groapă,  de  învierea  cea  de  a  treia  zi,  de  şederea  de-a  dreapta  Tatălui  şi  de 

suirea  la  ceruri**. 

Iată,  toate  aceste  momente  sînt  în  legătură  cu  praznicul  de  astăzi,  cu  Sf. 
Cruce.  Cînd  ne  închinăm  Sfintei  Cruci,  de  fapt  ne  închinăm  Prea  Sfintei  Treimi, 
ne  închinăm  iubirii  lui  Dumnezeu,  nu  ne  închinăm  numai  lemnului  crucii.  Şi 

aceasta  ar  fi  justificată  pentru  că  ea  este  şi  pomul  vieţii.  Dar  ne  închinăm  mai 
întîi  Celui  care  stă  cu  mîinile  întinse  pe  Cruce  şi  descoperim  astfel,  odată  cu 
filiaţia  divină,  că  sîntem  fiii  lui  Dumnezeu  şi  aceea  ce  Sf.  Apostol  Pavel  spune 
către  Efeseni:  „descoperim  lungimea  şi  lăţimea  şi  adîncimea  şi  înălţimea**  (Ef.  III, 
18)  iubirii  lui  Dumnezeu,  Crucea,  Crucea  care  are  două  braţe:  unul  uneşte  cerul 
şi  pămîntul,  iar  celelalte  două  braţe  îmbrăţişează  lumea. 

Astăzi  praznicul  înălţării  Sf.  Cruci  este  moment  de  înălţare,  nu  numai  cu 
mintea,  ci  cu  întreaga  fiinţă,  înălţarea  gîndului  smerit  şi,  în  acelaşi  timp,  moment 
de  aducere  aminte  a  evenimentului  de  la  cetatea  sfîntă  a  Ierusalimului. 

Dar  iată  că  după  acel  eveniment  se  înălţa  de  timpuriu  Sf.  Cruce  cu  raz« 
luminoase  şi  pe  pămîntul  binecuvîntat  al  Dobrogei.  Curgea  în  primele  veacuri 
sîngele  creştinilor  cu  ochii  aţintiţi  la  Cruce,  ca  alţi  Hristoşi,  mucenicii  şi  martirii, 
începînd  cu  Sf.  Sava  de  la  Buzău,  cu  sfinţii  de  la  Niculiţel  şi  cu  pomelnicele 

întregi  ale  sfinţilor  noştri  martiri  din  primele  veacuri,  cu  Sfîntul  Apostol  Andrei, 
răstignit  pe  o  cruce  în  formă  de  X,  care  a  propovăduit  cuvîntul  Evangheliei  prin 
locurile  noastre.  Şi  de  atunci,  trecînd  prin  istoria  noastră,  parcă  s-ar  potrivi  la  o 
sărbătoare  ca  aceasta  un  vers  dintr-o  poezie  a  marelui  poet  al  literaturii  şi  nea¬ 
mului  nostru:  „Toţi  cîţi  stau  în  umbra  crucii,  împăraţi  şi  regi  s-adună  /  Să  dea 
piept  cu  uraganul  ridicat  de  semilună**.  Ar  fi  suficient  să  ne  gîndim  numai  la 
cele  cinci  secole  în  care  cu  crucea  în  mînă  voievozii  noştri:  Mircea,  Ştefan,  Mihai 
şi  cîţi  alţii  nu  sînt  altceva  decît  cei  care  au  ridicat  crucea  sus,  pe  vîrful  liber¬ 
tăţii  creştinătăţii,  pentru  care  Ştefan  era  considerat  de  alţii  „atletul  lui  Hristos**. 
Au  apărat  creştinătatea,  găsind  sensul  jertfelnic  al  Crucii.  Şi  noi  o  redescoperim 
şi  astăzi,  aşa  cum  au  descoperit-o  Sf.  Constantin  şi  Mama  sa.  Elena.  O  redesco¬ 
perim  în  suferinţele  milenare  ale  neamului  nostru,  o  redescoperim  la  căpătîiul 
fiecăruia  care  a  mărturisit  cu  viaţa  şi  sîngele  său  pentru  „credinţă  şi  neam“  în 
Transilvania  noastră.  O  redescoperim  în  cei  care  au  mers  pînă  la  Viena  să  ceară 
libertăţi  pentru  popor,  pentru  limbă  şi  pentru  neam.  O  redescoperim  în  sfîntul 
nostru  Oprea  Miclăuş  de  la  Sălişte,  o  redescoi>erim  în  Moldova,  unde  picturile 
extraordinare  încă  din  Evul  Mediu  invitau  la  o  cruciadă  comună  pentru  apărarea 
creştinătăţii,  „cavalcada  Sf.  Cruci**.  O  găsim  pe  minunatele  fresce  exterioare  din 
nordul  Moldovei,  la  Voroneţ,  Moldoviţa,  Suceviţa,  Humor.  Găsim  Sf.  Cruce  care 
este  implantată  ca  un  arbore  cosmic  ce  creşte  din  pămîntul  nostru  odată  cu  flo¬ 
rile  şi  care  picură  în  petalele  lor  sîngele  iubirii  lui  Hristos  pentru  neam.  O 
regăsim  în  dragostea  Maicii  Domnului,  care  ne-a  acoperit  şi  ne  acoperă  pururea. 
O  regăsim  pînă  departe  pe  dealul  Vienei:  „Crucea  lui  Şerban**,  care  stă  acolo  ca 
mărturie  că  neamul  românesc  a  înfipt  Cmcea  în  mijlocul  creştinătăţii  europene, 
mărturie  pentru  unitate  universală. 

Cunoscînd  toate  acestea,  să  căutăm  Crucea  ceva  mai  adînc,  în  adîncul  fiinţei 
noastre  şi  să  ne  aducem  aminte  că  Sf.  Cruce  nu  ne  invită  la  nimic  osînditor. 
Crucea  nu  este,  deci,  obiect  idolatru.  Cel  ce  s-ar  lepăda  de  dînsa  şi  ar  ieşi  din 
Biserica  lui  Dumnezeu  cea  adevărată  spre  alte  case  de  rugăciuni  improvizate  se 
lipseşte  de  Sf.  Treime,  se  lipseşte  de  Maica  Domnului,  se  lipseşte  de  comuniunea 
sfinţilor,  se  lipseşte  de  liturghie,  se  lipseşte  de  biserica  locaş  de  închinare,  care 
este  zidită  în  formă  de  cruce,  care  închipuie  şi  ne  conduce  spre  împărăţia  lui 
Dumnezeu. 

Să  ne  aducem  aminte  şi  de  obligaţia  morală  de  a  purta  propria  cruce.  In 
Noul  Testament  crucea  este  pomenită  de  27  de  ori,  dar  de  21  de  ori  se  referă  la 
Crucea  lui  Hristos,  numai  de  5  ori  se  referă  la  crucea  noastră  şi  o  singură  dată 
la  cruce,  in  general.  Iată  cam  de  trei  ori  mai  mult  ne  ajută  a  duce  propria 
cruce  Mîntuitorul  Hristos  însuşi  atunci  cînd  ne  angajăm  la  lucrarea  iubirii 
autentice,  jertfelnice. 

Să  zicem  cu  cuvintele  Acatistului:  „Bucură-te,  Cruce,  toiagul  care  ai  sfărîmat 
iadul;  Bucură-te,  Cruce,  cheia  împărăţiei  lui  Dumnezeu**  şi,  odată  cu  aceasta, 
sâ-I  mărturisim  Domnului:  „Crucii  Tale  ne  închinăm,  Hristoase,  şi  sfîntă  învierea 
Ta  o  lăudam  şi  o  mărim'*.  Amin! 

Arhim.  Casian  Crăciun 


însemnătatea  cuvîntului  dumnezeiesc 

—  Predică  la  Duminica  a  22-a  după  Rusalii  — 

„Dacă  nu  ascultă  de  Moise  şi  de  proo¬ 
roci,  nu  vor  crede  nici  dacă  ar  învia  cineva 
dintre  morţi**.  (Luca  16,  31) 


Preafrumoasa  parabolă  —  rostită  de  Mîntuitorul  Hristos  —  despre  „Bogatul 
nemilostiv  şi  săracul  Leizăr**,  pune  în  faţa  conştiinţei  noastre,  mai  multe  probleme. 

Aici,  Hristos-Domnul  ne  revelează  destinul  veşnic  al  omului.  Prin  această  pildă, 
Hristos,  învăţătorul  nostru  suprem,  trimite  spre  noi  o  rază  de  lumină,  în  legătură 
cu  ce  va  fi  încolo.  Această  parabolă  este  pentru  creştin  asemenea  unei  ferestre 
deschise  spre  viaţa  viitoare.  Această  pildă  reprezintă  un  temeinic  îndemn  spre 
milostenie,  este  un  memento  pentru  o  viaţă  dusă  în  conformitate  cu  voia  lui 
Dumnezeu. 

Dialogul  dintre  bogatul  nemilostiv  şi  Avraam  este  de-a  dreptul  mişcător. 
Bogatul  anonim,  cel  fără  nume,  cel  care-şi  pierduse  identitatea  de  om,  ca  stăpîn 
al  lucrurilor  —  cum  l-a  creat  Dumnezeu  —  şi  devenise  rob  al  bimurilor  sale, 
posedat  de  ceea  ce  avea,  văzîndu-se  el  dincolo  în  locul  chinurilor,  înalţă  o  rugă¬ 
ciune  către  Avraam.  Bogatul  ruga  pe  Avraam  să  trimită  pe  Lazăr  la  cei  cinci 
fraţi,  pe  care  să-i  atenţioneze  de  situaţia  de  dincolo,  pentru  ca  ei  să  se  pocăiască. 
Dar  răspunsul  vine  cu  autoritate  din  partea  lui  Avraam:  „Au  pe  Moise  şi  pe 
prooroci;  să  asculte  de  ei".  Bogatul  încearcă  totuşi  să  aducă  un  argument:  „dacă 
cineva  dintre  morţi  se  va  duce  la  ei  se  vor  pocdi".  Adică  se  vor  întoarce  de  pe 
calea  păcatului  la  drumul  virtuţii.  Bogatul,  cu  mintea  sa  atît  de  înclinată  spre 
materialitate,  raţiona  că  astfel  fraţii  săi  îşi  vor  schimba  viaţa.  Dar  Fiul  lui 
Dumnezeu  întrupat  —  pentru  noi  şi  pentru  a  noastră  mîntuire  —  descoperă  acum 
un  adevăr  deosebit:  „Dacă  nu  ascultă  de  Moise  şi  de  prooroci,  nu  vor  crede, 
nici  dacă  ar  învia  cineva  dintre  morţi"*,  Cuvîntul  divin  este  povăţuitor  sau  îndru¬ 
mător,  de  care  se  cuvine  să  ascultăm  şi  pe  care  să-l  consultăm  pe  cărările  vieţii. 

Să  medităm  asupra  acestor  cuvinte.  Să  ne  concentrăm  atenţia  asupra  impor¬ 
tanţei  cuvîntului  lui  Dumnezeu  în  viaţa  şi  obţinerea  mîntuirii  noastre. 

Prin  cuvintele  „Moise  şi  prooroci"  Mîntuitorul  se  referea  la  legea  şi  profeţii 
Legii  Vechi,  adică  la  Revelaţia  Vechiului  Testament.  Domnul  s-a  referit  doar  la 
aceasta,  deoarece  în  momentul  istoric  respectiv  Noul  Testament  nu  se  afla 
aşternut  în  scris.  Cuvintele  sau  Descoperirea  dumnezeiască  cuprinsă  în  Vechiul 
Testament  erau  suficiente,  erau  destul  de  limpezi,  pentru  ca  cineva  împlinindu-le 
în  această  viaţă  să  nu  ajungă  dincolo  în  suferinţe. 

In  cuvintele  ,41>acă  nu  ascultă  de  Moise  şi  de  prooroci,  nu  vor  crede  nici 
dacă  ar  învia  cineva  dintre  morţi",  Hristos,  Domnul  nostru  ne-a  descoperit  ade¬ 
vărul  că  este  mai  important  âuvîntul  lui  Dumnezeu,  decît  o  minune,  fie  ea  chiar 
o  înviere  din  morţi.  Cu  cît  mai  însemnat  este  pentru  noi  cuvîntul  Noului  Testa¬ 
ment,  mesajul  Evangheliei  împărtăşit  de  Logosul  divin  întrupat,  care  este  Ade¬ 
vărul,  (loan  14,  6),  este  Profetul  prin  excelenţă  ce  desăvîrşeşte  Revelaţia  înaintea 
oamenilorl 

Cuvîntul  lui  Dumnezeu  descoperit  şi  vestit  oamenilor  are  o  importanţă  co- 
vîrşitoare  şi  o  înrîurire  deosebită  asupra  credincioşilor,  are  însemnătate  mai  mare 
decît  o  minune.  O  minune,  de  exemplu  o  înviere  din  morţi,  ar  impresiona  doar 
pe  unii  dintr-un  anumit  loc  şi  timp,  dar  alţii  vor  ridica  întrebări  şi  nedumeriri 
sau  cliiar  vor  nega  minunea.  Cuvîntul  lui  Dumnezeu  descoperit  oamenilor  se  adre¬ 
sează  tuturor  oamenilor  de  pretutindeni  şi  din  toate  timpurile.  Minunile  nu  sînt 
absolut  necesare.  Mîntuitorul  Hristos  nu  a  săvîrşit  nici  o  minune  pentru  a  im¬ 
presiona  sau  înfricoşa  pe  om  şi  astfel  să-l  ducă  la  supunere,  ci  toate  minunile  le-a 
săvîrşit  Domnul  din  iubire  faţă  de  oameni.  Dumnezeu  nu-şi  impune  voia  Sa  prin 
minuni,  anulînd  voia  liberă  a  omului,  ci  prin  cuvintele  Sale  arată,  fiinţei  create 
după  chipul  Său,  calea  spre  viaţă,  spre  luniină  şi  spre  fericire. 

Cuvîntul  lui  Dumnezeu  este  cel  care  naşte  credinţa  (Rom.  10,  17),  dar  tot 
prin  el  credinţa  se  dezvoltă  şi  se  încununează  prin  săvîrşirea  faptelor  celor  bune. 
Cuvintele  divine  sînt,  după  cum  ne-a  revelat  Mîntuitorul,  „duh  şi  sînt  viaţă** 
(loan  6,  63),  sînt  lumini  ce  ne  călăuzesc  pe  calea  vieţii,  sînt  adevăruri  ce  ne  lumi¬ 
nează  mintea,  ne  încălzesc  inima  şi  ne  fortifică  voinţa. 

Cuvîntul  lui  Dumnezeu  transmis  prin  oameni  aleşi  şi  aşternut  în  scris  se 
împarte  în  lume  ca  o  mană  duliovnicească.  De  cînd  e  omul  om,  cuvîntul  dumne¬ 
zeiesc  este  hrană  duhovnicească,  pentru  cei  ce  doresc  să  trăiască  o  viaţă  integrală, 
după  voia  lui  Dumnezeu,  Mesajul  mîntuitor  împărtăşit  de  Dumnezeu  omului  a 
fost  primit  în  diferite  moduri.  Unii  s-au  deschis  şi  au  primit  cuvîntul,  fiind 
conştienţi  că  vine  de  la  Dumnezeu. 

Dar  unde  aflăm  noi  cuvîntul  dumnezeiesc  şi  unde  avem  sensul  autentic? 
In  Sfinta  Scriptură  şi  Sfînta  Tradiţie  şi  acestea  sînt  interpretate  în  sensul  lor 
adevărat  în  Sfînta  Biserică,  unde  sălăşluieşte  Sfîntul  Duh,  care  o  călăuzeşte  spre 
tot  adevărul.  Biserica  singură  a  păstrat  nealterat  cuvîntul  revelat  şi  numai  ea 
singură  este  în  măsură  şi  în  drept  să  interpreteze  cuvintele  divine. 

Biserica,  prin  slujitorii  ei,  are  menirea  de  a  tîlcui  corect  mesajul  mîntuirii, 
ferind  cuvîntul  dumnezeiesc  de  răstălmăcire  şi  pe  cedincioşi  păzindu-i  de  rătăcire 
de  la  calea  adevărului.  Cuvintele  divine  pot  fi  înţelese  corect  numai  de  cei  care 
trăiesc  în  duhul  Scripturii,  cei  care  duc  o  viaţă  curată  în  lumina  dumnezeieştilor 
poveţe. 

Mîntuitorul  Hristos  a  dat  putere  Sfinţilor  Apostoli  şi  urmaşilor  lor  legitimi: 
episcop!  şi  preoţi,  să  predice  Evanghelia  împărăţiei.  Atunci  însuşi  Dumnezeu  vor¬ 
beşte  prin  gura  slujitorilor  Sâi.  Prin  cuvintele  divine  vestite  „cu  timp  şi  fără  timp‘* 
(II  Tim.  4,  2)  de  .slujitorii  Cuvîntului**  (Luca  1,  2),  Mîntuitorul  Hristos  se  actuali¬ 
zează,  devine  prezent  şi  implicat  în  gîndirea  şi  faptele  noastre. 

Prin  vestirea  Evangheliei  păcii  şi  iubirii  Dumnezeu  a  vorbit,  prin  Sfinţii 
Apostoli,  oamenilor  din  timpul  lor,  iar  prin  predica  preoţilor  grăieşte  Hristos, 
cuvintele  dumnezeieşti  credincioşilor,  din  fiecare  etapă  istorică  şi  din  orice  con¬ 
text  geografic  şi  cultural.  Domnul  a  zis  către  Sfinţii  Săi  Ucenici,  cînd  I-a  trimis 
la  propovăduire:  „Nu  voi  înteţi  care  vorbiţi,  ci  Duhul  Tatălui  nostru  este  care 
grăieşte  întru  noV‘  (Matei  10,  20)  sau  „Cine  vă  ascultă  pe  voi,  pe  Mine  Mă 
ascultă^  (Luca  10,  16). 

Un  temei  puternic  pentru  sublinierea  puterii  cuvîntului  predicat  este  şi  fap¬ 
tul  că,  Biserica  s-a  răspîndit  în  lume  prin  predica  a  12  pescari.  Cartea  „Faptele 
Apostolilor**  ne  istoriseşte  că,  la  Ierusalim,  în  ziua  Cincizecimii,  în  urma  predicii 
rostite  de  Sfîntul  Apostol  Petru,  poporul  care  a  ascultat  cuvîntul  predicat,  fiind 
„pătrunşi  la  inimă"*  au  întrebat  „ce  să  facem?"*  (2,  37). 

Rezultă  că,  vestirea,  cuvîntul  dumnezeiesc  propovăduit  era  un  cuvînt  cu 
putere,  precum  mărturiseşte,  inspirat  de  Sfîntul  Duh,  Apostolul  neamurilor,  Sfîntul 
Pavel:  „Cuvîntul  lui  Dumnezeu  este  viu  şi  lucrător  şi  mai  pătrunzător  decât  orice 
sabie  cu  două  tăişuri  şi  pătrunde  pînă  la  despărţirea  sufletului  şi  a  duhului,  dintre 
încheieturi  şi  măduvă"*.  (Evrei,  4,  12).  In  acest  sens  cuvîntul  adevărului  veşnic  era 
numit  de  proorocul  Ieremia  foc  mistuitor  şi  ciocan  care  sfarmă  stînca  (5,  14;  23, 
29).  Cuvîntul  dumnezeiesc  este  foc  care  mistuie  păcatele  oamenilor,  care  sfarmă 
stînca  viciilor  şi  înalţă  templele  virtuţilor.  Cuvîntul  lui  Dumnezeu  este  putere 
care  poate  transforma  pe  păcătoşi  în  drepţi,  pe  cei  vicioşi  în  virtuoşi,  în  oameni 
bineplăcuţi  lui  Dumnezeu.  Acest  cuvînt  al  lui  Dumnezeu  îl  putem  citi  în  Sfînta 
Scriptură  sau  în  Sfînta  Tradiţie,  ori  îl  putem  auzi  vestindu-se  în  cadrul  slujbelor 
bisericeşti,  mai  ales  în  timpul  Sfintei  Liturghii. 

Cuvîntul  dumnezeiesc  este  acel  medicament  tămăduitor  al  bolilor  şi  al  răni¬ 
lor  sufleteşti,  dar  este  şi  îndemnător  şi  sprijinitor  în  săvîrşirea  binelui.  Cuvin¬ 
tele  adevărului  veşnic,  cuvinte  ce  se  propovăduiesc  în  Biserică,  de  slujitorii  ei, 
împreună  cu  Sfintele  Taine,  sînt  mijloace  care  ne  conduc  la  obţinerea  mîntuirii 
noastre. 

* 

Pentru  acestea  toate  noi  trebuie  să  cinstim  cuvîntul  dumnezeiesc.  Cea  mai 
mare  cinstire  ce  o  putem  da  mesajului  mîntuirii  este  articularea  cuvîntului  dum¬ 
nezeiesc  în  viaţa  noastră,  întruparea  lui  în  activităţile  şi  comportarea  noastră. 
Cuvîntul  divin  are  menirea  de  a  se  întrupa  în  fapte,  de  a  zidi  raţiunea  luminată 
de  credinţă. 

Se  cuvine,  de  asemenea,  să  cinstim  după  cuviinţă  Sfînta  Scriptură  şi  Sfînta 
Evanghelie  ca  păstrătoare  ale  cuvîntului  dumnezeiesc.  Se  spune  că,  în  sala  unde 
s-a  ţinut  Sinodul  I  ecumenic  la  Niceea,  în  anul  325,  erau  numeroase  scaune  şi  mai 
multe  tronuri.  Era  însă  un  tron  mai  înalt  decît  toate  şi  pe  acesta  se  afla  aşezată 
Sfinta  Evanghelie  —  care  cuprindea  viaţa,  cuvintele  şi  faptele  Mîntuitorului 
Hristos  —  şi  aceasta  era  cinstită  prin  evlavioasă  închinare  de  împăratul  Con¬ 
stantin  cel  Mare  şi  de  cei  318  părinţi  participanţi  la  acel  Sinod.  Şi  în  zilele  noastre 
Sfinta  Evanghelie  se  cinsteşte  în  mod  deosebit:  ea  se  păstrează  permanent  aşe¬ 
zată  pe  Sfînta  Masă  a  altarului,  împreună  cu  Sfînta  Euharistie,  creştinii  se  închină 
9  o  sărută  cu  evlavie.  înainte  de  citirea  Evangheliei  la  Sfînta  Liturghie,  preotul 

se  roagă  în  taină,  pentru  sine  şi  pentru  credincioşii  prezenţi  în  biserică,  ca  Dum¬ 
nezeu  să  strălucească  lumina  cea  curată  a  cunoaşterii  dunmezeirii  Sale  şi  să 
deschidă  „ochii  gîndului  nostru  spre  înţelegerea  evanghelicelor  Tale  propovăduiri**. 
Credincioşii  ascultă  citirea  din  Sfînta  Evanghelie  cu  evlavie  şi  îngemmchind.  Căci 
în  Sfînta  Evanghelie  se  află  „mina  cea  puternică  şi  tare  a  MîntuitoruluV*  (Rugă¬ 
ciunea  finală  de  la  Sfînta  Taină  a  Maslului),  adică  Sfînta  Evanghelie  are  o  putere 
permanent  lucrătoare  care  vine  de  la  Cuvîntul  divin  întrupat. 

Să  ne  deschidem  şi  să  primim  cu  receptivitate  cuvîntul  cel  viu  şi  lucrător  al 
lui  Dumnezeu.  Să  ne  hrănim  cu  cuvîntul  lui  Dumnezeu  (Matei  4,  4)  pentru  spor 
şi  tărie  în  viaţa  cea  duhovnicească,  aşa  precum  iudeii  au  fost  hrăniţi  în  pustie  de 
Dumnezeu  cu  mană  cerească. 

Să  ne  împărtăşim  cu  vrednicie  şi  cuviinţă  cu  mesajul  mîntuirii  noastre,  ori 
de  cîte  ori  se  vesteşte  în  atmosfera  şi  în  duhul  sfintelor  noastre  slujbe. 

Dacă  dorim  să  ne  agonisim  un  loc  în  „sînul  lui  Avraam**,  alături  de  Lazăr 
cel  din  Evanghelia  de  azi,  să  ascultăm  cu  dragoste  şi  interes  şi  să  împlinim  în 
viaţa  noastră  cuvîntul  lui  Dumnezeu  propovăduit  în  Biserică. 

Să  ne  ajute  Dumnezeu  să  primim  cu  bucurie  cuvintele  dumnezeieşti,  dar  să 
le  şi  împlinim  în  toate  zilele  vieţii  noastre.  Aşa,  vom  fi  fericiţi  în  această  viaţă 
pâmîntească  şi  în  viaţa  viitoare,  precum  însuşi  Domnul  ne-a  descoperit:  „Fericiţi 
sînt  cei  ce  ascultă  cuvîntul  lui  Dumnezeu  şi-l  păzesc**  (Luca  11,  28). 

Pr.  asist.  Nicolae  Dura 

f 


DESPRE  DATORIILE  CREŞTINILOR  FAŢA  DE  CEI  ADORMIŢI 


Vinovăţia  creştinului  constă  din  două  motive:  întîi,  fiindcă  săvîrşeşte  păcatul, 
iar  în  al  doilea  rînd,  fiindcă  nu  face  binele  pe  ‘care  e  dator  să-l  facă.  De  aceea, 
cînd  ne  mărturisim,  spunem:  am  înjurat,  am  furat,  m-am  îmbătat,  dar  la  fel 
mărturisim  şi  lipsa  săvirşirii  binelui:  nu  m-am  rugat,  n-am  postit,  n-am  făcut 
milostenie  ş.a. 

Una  dintre  întrebările  pe  care  duhovnicul  ne-o  pune  la  mărturisire  este  şi 
aceasta:  „Dacă  te-ai  rugat  şi  ai  purtat  de  grijă  de  cei  adormiţi  din  familia  ta?“. 
Iată  o  întrebare  la  care  cred  că  v-aţi  gîndit  prea  puţin  şi  că  neîndeplinlrea  acestei 
datorii  faţă  de  cei  morţi  este  un  păcat  ce  trebuie  mărturisit. 

De  aceea,  aş  dori  să  vă  pot  arăta  în  cîteva  cuvinte  cît  sînt  de  importante 
pentru  noi  şi  pentru  cei  morţi,  rugăciunile  şi  pomenile  ce  le  facem  în  numele 
acestora. 

Cinstirea  morţilor,  cu  toate  felurile  ei  de  forme,  cunoscută  sub  numele  de 
cultul  morţilor,  ocupă  un  loc  însemnat  în  toate  religiile  lumii. 

Obiceiurile  de  a  jertfi  animale,  sclavi,  soţia,  ostaşi,  de  a  pune  în  morminte 
alimente,  slujitori  etc.,  toate  acestea  făceau  parte  din  cultul  morţilor  la  păgîni. 
Zidirea  de  morminte  monumentale,  de  mausolee,  de  cavouri  şi  alte  monumente 
funerare,  toate  erau  izvorîte  din  cinstirea  pe  care  cei  vii  o  dărulau  morţilor.  Neui- 
tarea  celor  morţi  şi  cinstirea  lor  are  la  bază  credinţa  în  supravieţuirea,  în  nemu¬ 
rirea  sufletului  după  moartea  trupească,  care  va  trăi  într-o  stare  de  fericire  sau 
nefericire,  obţinută  în  urma  unei  judecăţi  drepte,  după  cum  în  viaţă  a  făcut  cele 
bune  sau  cele  rele. 

Deci  toate  manifestările  şi  jertfele  făcute  în  numele  morţilor,  de  la  cele 
mai  primitive  religii  şi  pînă  la  rugăciunile  şi  slujbele  ce  se  oficiază  în  bisericile 
creştine,  arată  legătura  dintre  cei  vii  şi  cei  morţi,  credinţa  în  nemurirea  sufletului 
şi  posibilitatea  de  a-i  ajuta  pe  cei  morţi  prin  rugăciuni  şi  jertfe. 

Pe  temelia  învăţăturii  Sfintei  noastre  Biserici,  noi  cei  vii  avem  datoria  să 
facem  rugăciuni  şi  pomeniri  pentru  cei  adormiţi  (I  Tim.  2,  1). 

Moartea  este  un  fenomen  universal,  iar  descoperirea  dumnezeiască  ne  arată 
că  ea  a  venit  în  lume  în  urma  păcatului  (Rom.  5,  12),  dar  că  nu  este  o  distrugere 

completă  a  omului,  ci  numai  o  despărţire  a  sufletului  de  trup;  trupul  se  întoarce 
în  pămîntul  din  care  a  fost  luat,  spre  a  se  descompune  în  elementele  din  care 
este  compus,  iar  sufletul  îşi  primeşte  locul  său  „de  unde  şi-a  luat  fiinţă"  (Eccl. 
12.  7). 

Sfînta  Scriptură  face  deosebire  hotărîtă  între  suflet  şi  trup.  însuşi  Mîntuito- 
ml  zice:  „Nu  vă  temeţi  de  cei  ce  ucid  trupul,  iar  sufletul  nu  pot  să-l  ucidă" 
(Mt.  10.  28). 

După  ce  se  desparte  de  trup,  sufletul  trebuie  să  fie  judecat  de  Dumnezeu. 
Ecleziastul  zice:  „Teme-te  de  Dumnezeu  şi  păzeşte  poruncile  Lui,  că  Dumnezeu  va 
judeca  toate  faptele  ascunse,  fie  bune,  fie  rele"  (Ecles.  12,  13 — 14).  La  fel  Sf.  Apostol 
Pavel  zice:  „Rînduit  este  oamenilor  să  moară,  iar  după  aceea  judecata"  (Evr.  9, 
27),  iar  în  alt  loc:  „Căci  toţi  ne  vom  înfăţişa  înaintea  judecăţii  lui  Dumnezeu" 
(Rom.  14,  10). 

Temeiul  rugăciunilor  pentru  cei  morţi  îl  găsim  tot  la  Sf.  Apostol  Pavel:  „Vă 
îndemn  deci,  înainte  de  toate,  să  faceţi  cereri,  rugăciuni,  mijlociri,  mulţumiri  pen¬ 
tru  toţi  oamenii . . .  Căci  aceasta  este  lucru  bun  şi  primit  înaintea  lui  Dumnezeu, 
Mîntuitorul  nostru"  (I  Tim.  2,  1 — 3). 

Rugăciunile  pentru  morţi  ajută  nespus  de  mult  sufletului,  atît  la  judecata 
particulară,  care  urmează  imediat  după  moarte,  cît  şi  după  această  judecată,  pînă 
la  judecata  universală. 

Se  obişnuieşte  ca  trupul  mortului  să  fie  îngropat  a  treia  zi  după  moarte. 

Această  practică  corespunde  atît  din  punct  de  vedere  ştiinţific,  cît  şi  religios.  S-a 
constatat  că  anumite  boli  slăbesc  atît  de  mult  organismul,  încît  ceasuri  sau  zile 
întregi  să  fie  într-o  stare  de  letargie,  adică  să  fie  leşinat.  In  cele  trei  zile  cît 

rămîne  neîngropat,  apar  toate  semnele  morţii  reale,  încît  nimeni  nu  mai  poate  fi 

îngropat  de  viu.  Din  punct  de  vedere  religios,  se  înmormmtează  a  treia  zi  în 
cinstea  Prea  Sfintei  Treimi  care  ne-a  zidit,  ne-a  mîntuit  şi  ne  sfinţeşte,  precum 
şi  în  amintirea  învierii  Domnului  celei  de-a  treia  zi.  Care  S-a  făcut  pîrga  sau 
începutul  învierii  noastre. 

La  nouă  zile  facem  pomenirea  morţilor  în  amintirea  celor  nouă  cete  îngereşti, 
ca  să  mijlocească  şi  ele  către  Dumnezeu,  ca  sufletul  celui  adormit  să  fie  primit  în 
rindul  lor.  La  fel,  în  ceasul  al  9-lea  Mîntuitorul  a  murit  pe  cruce,  făgăduind 

tîlharului  raiul,  pe  care  şi  noi  îl  cerem  pentru  cei  adormiţi. 

La  40  de  zile  ne  rugăm  în  amintirea  înălţării  Domnului  la  cer,  timp  în  care 
sufletul  a  trecut  peste  judecata  particulară  şi  i  s-a  rînduit  locul  în  care  să  şază, 
pînă  la  a  doua  venire  a  Domnului.  In  acest  loc,  sufletele  primesc  numai  arvuna 
răsplăţii  sau  pedepsei,  pe  care  le  vor  primi  definitiv  şi  total  numai  după  judecata 
obştească,  la  care  se  vor  prezenta  împreună  cu  trupurile  lor  înviate.  Cei  buni  îşi 
continuă  viaţa  lor  bună  de  pe  pămînt,  mărindu-şi  credinţa,  dragostea  şi  nădejdea 
în  Dumnezeu.  Sufletele  celor  răi,  ducînd  o  viaţă  rea,  plină  de  duşmănie,  de  necre¬ 
dinţă,  de  lăcomie  şi  alte  feluri  de  pofte  păcătoase,  după  moarte  vor  h  stăpînite 
de  şi  mai  multă  duşmănie,  dar  pe  care  şi-o  îndreaptă  asupra  lor,  fiindcă  au  pier¬ 
dut  totul.  Dar  şi  aceştia  nu  toţi  sînt  la  fel  de  răi,  de  aceea  nu  suferă  toţi  aceleaşi 
pedepse. 

Viaţa  de  pe  pămînt  este  timpul  semănatului,  iar  viaţa  de  dincolo  este  timpul 
secerişului. 

Dar  între  cei  vii  şi  cei  morţi  nu  este  un  zid  despărţitor,  căci  rugăciunea  îi 
uneşte  pe  toţi.  Creştinul  ştie  că  iubirea  de  Dumnezeu  şi  de  aproapele  este  cea 
mai  mare  poruncă  din  lege.  In  baza  iubirii  aproapelui,  noi  dorim  binele  moral  şi 
material  al  semenilor  noştri.  Bunul  suprem  este  mîntuirea  sufletului.  Prin  rugă¬ 
ciunile  Bisericii  pentru  cei  morţi,  noi  ne  îngrijim  de  mîntuirea  celor  apropiaţi 
ai  noştri.  Dacă  ei  sînt  în  fericire,  cînd  noi  ne  rugăm  pentru  ei  se  bucură  şi  la  fel 
şi  ei  se  roagă  pentru  noi;  dacă  ei  se  află  în  suferinţe,  prin  rugăciunile  noastre. 
Dumnezeu  le  poate  uşura  soarta.  Deci,  în  orice  stare  se  află,  cînd  noi  ne  rugăm 
pentru  cei  morţi,  le  sîntem  de  mare  folos  atît  lor,  cît  şi  nouă  înşine. 

Acelaşi  lucru  se  întîmplă  şi  după  moarte:  o  ajutorare  reciprocă,  ca  şi  în 
viaţă.  Cînd  noi  venim  pe  lume,  ani  de  zile  sîntem  sub  ocrotirea  lor.  Cînd  noi  ne 
facem  mari  şi  pe  măsură  ce  devenim  oameni  maturi,  ei  slăbesc  şi  îmbătrînesc,  iar 
noi  trebuie  să  le  răsplătim  jertfa  pe  care  ei  au  depus-o  în  vremea  copilăriei  noas¬ 
tre,  prin  îngrijirea  bătrîneţelor  lor  pline  de  neputinţă. 

Ultimul  cuvînt  pe  care-1  rostesc  mulţi  dintre  cei  ce  pleacă  dintre  noi  pe 
calea  de  unde  nu  este  întoarcere,  este:  Nu  mâ  uitaţii  Dar  acesta  are  şi  semnificaţia: 
Nu  mă  uitaţi  în  rugăciunile  voastre! 

Să  le  îndeplinim  această  ultimă  dorinţă,  ştiind  că  neuitînd  pe  părinţii  şi 
fraţii  noştri,  putem  fi  siguri  că  şi  copiii  noştri  vor  lua  pildă  de  la  noi  şi  nu  ne  vor 
da  uitării  în  rugăciunile  lor.  Amin. 

Arhim.  Serafim  Mav 


CUViNT  DE  învăţătură  LA  CUNUNIE 
Căsătoria  —  obîrşia  unei  veşnicii 


Cîntd  cineva  întrepriinde  o  câlătome  mad  lumgă  şi  mai  anevoioasă,  nu  pleacă 
singur  la  drum,  ci  îşi  ia  cu  sine  însoţitori,  spre  a  putea  înfrunta  mai  uşor  pri¬ 
mejdiile  ce  i  s--ar  ivi  în  cale.  Bine  s-a  spus  că  viaţa  noastră  pămintească  este  o 
.călătorie  mai  lungă  sau  mai  scurtă,  cu  numeroase  vicisitudini  şi  peripeţii.  In  arena 
ei,  pe  lîngă  zefirul  plăcut  al  primăverii,  suflă  şi  crivăţul  iernilor  geroase.  Alături 
de  lăcrămioarele  înmiresmate,  cresc  şi  buruieni  otrăvitoare,  de  aceea,  pentru  a 
înlătura  din  cale  tot  ce  este  potrivnic  fericirii  noastre,  e  necesar  să  ne  dăm  mîinile 
unul  altuia  şi  să  ne  unim  inimile. 

Dumnezeu  a  rînduit  să  nu  fie  omul  singur  şi  i-a  dat  soţia,  spre  a-i  fi  de 
ajutor  în  înfruntarea  asperităţilor  şi  furtunilor  vieţii.  „Dumnezeu  a  făcut  pe  om 
după  chipul  Său . . .;  a  făcut  bărbat  şi  femeie"  (Fac.  1,  27).  Intenţia  Creatorului  a 
fost  ca  două  fiinţe  —  sau,  altfel  spus,  fiinţa  conjugală,  să  participe  la  fericirea 
Sa;  cele  două  fiinţe  se  întregesc  una  pe  alta  —  prin  căsătorie  — ,  exprimînd 
împreună,  nu  izolat,  chipul  lui  Dumnezeu.  Femeia  a  fost  creată  ca  „ajutor**  pen¬ 
tru  bărbat,  „asemenea  lui"  (Fac.  2,  18).  Dar  iată  că  păcatul  a  făcut-o  în  ochii  lui 
Adam,  nu  o  forţă  întregitoare,  ci  prilej  de  ispită.  Senzualitatea  a  trezit  —  de  aci 
înainte  —  o  poftă  împotriva  voinţei  lor.  De  aci  înainte  doi  păcătoşi  se  însoţesc 
şi  caută  să-şi  acorde  bătăile  inimilor  lor.  Singuri  nu-şi  pot  asigura  această  simfo¬ 
nie  a  inimilor.  Peste  inimile  în  care  s-a  încuibat  păcatul,  numai  iubirea  şi  ierta¬ 
rea  lui  Dumnezeu  poate  aduce  împăcare.  In  această  situaţie,  e  necesar  harul  lui 
Dumnezeu.  Acesta  a  prisosit  în  lisus  Hristos,  care  .a  ridicat  însoţirea  bărbatului  cu 
femeia  la  rangul  de  taină.  In  actul  sublim  al  cununiei,  mirii  se  contopesc  într-o 
singură  fiinţă,  îngemănînd  iubirea  lor  curată  cu  energiile  necreate  ce  i2?vorăsc  din 
harul  divin  ce  sc  revarsă  asupra  lor. 

* 

Săvârşind  actul  cununiei,  e  necesar  să  subliniem  faptul  că  —  în  viziunea 
biblică  —  comunitatea  conjugală  şi  comunitatea  Bisericii  ne  apar  ca  realităţi 
înrudite.  Chiar  dintru  început,  textul  biblic  învederează  această  înrudire  dintre 
cele  două  comunităţi  (conjugală  şi  bisericească).  Astfel,  în  Cartea  Facerii  se 
spune  că  „Dumnezeu  a  venit  în  grădină  în  răcoarea  Serii",  pentru  a  vorbi  cu 
Adam  şi  femeia  lui  (3,  8).  Evenimentul  acesta  prefigurează  ceea  ce  Sf.  Apostol 
Pavel  va  semnala  vorbind  de  „marea  taină"  (Efes.  5,  32),  taina  nupţială  divino- 
umană,  temei  comun  Bisericii  şi  căsătoriei.  Legătura  dintre  Hristos-Mirele  şi 
Biserica- Mireasa  Lui  —  este  indisolubilă,  veşnică;  la  fel,  este  însoţirea  bărba¬ 
tului  cu  femeia  prin  căsătorie  . . . 

In  ortodoxie,  slujba  nunţii  este  mai  mult  decît  o  binecuvântare,  mai  mult 
decît  un  simbol  de  con  simţăminte  reciproce,  izvorâte  din  ordinea  creaţiei.  Aici, 
e  vorba  de  o  stare  nouă,  de  o  creaţie  nouă,  evanghelică,  a  cărei  desăvârşire  trans- 
cende  istoria  şi  se  repercutează  în  veşnicie.  Prin  puterea  sacramentală  a  preotului, 
Biserica  uneşte  două  destine  şi  consfinţeşte  legătura  pentru  totdeauna.  Ea 
conferă  fiinţei  conjugale  un  har  particular  în  vederea  unei  slujbe,  a  unei  slujbe 
eclesiale,  comunitare ...  Pe  drept  cuvînt  s-a  spus  că  prin  Taina  Cununiei  se  înfi- 

ripă  o  celulă  a  Bisericii  —  familia,  pusă  în  slujba  întregii  Biserici  — ,  sub  forma 
unei  slujbe  similare  preoţiei,  de  aceea  e  şi  numită  preoţie  conjugală . . . 

Sf.  loan  Gură  de  Aur  afirmă  că  taina  cununiei  introduce  pe  cei  doi  —  bărbat 
şi  femeie  —  în  ordinea  harului.  Ea  stă  pe  aceleaşi  principii  ce  structurează  fiinţa 
Bisericii.  Acestea  sînt  în  număr  de  trei:  dogma  trinitară,  dogma  hristologicâ  şi 
Cincizecimea  conjugală. 

Temeiul  trinitar.  Un  Dumnezeu  într-o  singură  persoană  n-ar  putea  fi  iubire. 
Tot  aşa  omul,  dacă  ar  fi  o  fiinţă  izolată,  singuratică,  n-ar  fi  după  „chipul  lui 
Dumnezeu". . .  Ca  nimeni  altul.  Dumnezeu  a  ştiut  lucrul  acesta,  de  aceea  dintru 
început  a  spus:  „Nu  este  bine  să  fie  omul  singur".  Ca  atare.  Dumnezeu  l-a  creat 
pe  om  fiinţă  conjugală,  fiinţă  comunitară,  sau,  în  limbaj  strict  teologic,  eclesială. 

Spre  a  ilustra  şi  mai  limpede  unitatea  fiinţei  conjugale,  Sfinţii  Părinţi  au 
considerat  întregirea  bărbatului  cu  femeia  —  prin  ctitorirea  familiei  —  ca  imagine 
a  Sfintei  Treimi.  Sf.  Teofil  al  Antiohie  spunea:  „Dumnezeu  a  creat  pe  Adam  şi 
Eva  pentru  cea  mai  mare  iubire  între  ei,  reflectînd  taina  unităţii  divine".  Intr-ade¬ 
văr,  în  Sfînta  Treime  există  trei  persoane,  dar  fiecare  dintre  ele  cuprinde  şi  pe 
celelalte  două  şi  este  o  veşnică  circulaţie  de  iubire  între  ele.  Deşi  există  o  trini¬ 
tate  de  persoane,  totuşi  unitatea  de  viaţă  şi  iubire  dintre  ele  este  fiinţială,  covîr- 
şeşte  orice  diversitate.  La  fel,  familia  creştină  se  cuvine  să  fie  imagine  a  Sfintei 
Treimi,  în  sensul  ca  unitatea  şi  iubirea  deplină  să  fie  în  sînul  ei.  Un  inspirat  orator 
a  asemănat  familia  cu  un  cristal.  Acesta  ţinut  la  întuneric,  nu-şi  poate  arăta 
valoarea  sa;  dacă  însă  îl  pui  în  lumina  soarelui,  el  devine  un  focar  de  lumină. 
Tot  aşa  şi  familia,  considerată  şi  orientată  după  imaginea  Sfintei  Treimi,  se 
găseşte  pe  temelii  granitice  şi  este  izvor  de  fericire  —  în  acelaşi  timp. 

Temeiul  hristologic.  In  lisus  Hristos  cele  două  firi  —  sînt  unite  fără  să  se 
confunde,  dar  nici  să  fie  separate.  Firea  omenească  a  fost  îndumnezeită,  fără 
să-şi  piardă  însuşirile  proprii.  După  cum  fierul  ţinut  în  foc  primeşte  însuşirea  de 
a  dogori,  dar  tot  fier  rămîne,  tot  aşa  şi  firea  omenească  din  persoana  Mîntuitoru- 
lui  capătă  însuşiri  dumnezeieşti,  dar  tot  omenească  rămîne ...  De  atunci,  spre  aceas¬ 
tă  unitate  a  umanului  cu  Divinul  se  îndreaptă  întreagă  iconomia  mîntuirii;  harul 
divin  se  îngemănează  cu  firea  umană,  iar  Biserica  este  locul  unde  se  efectuează 
această  comuniune.  îndeosebi  în  Sfintele  Taine  se  interferează  harul  divin  cu 
firea  umană,  sporindu-i  energiile,  fără  ca  ea  să-şi  piardă  însuşirile  proprii.  In 
Taina  Cununiei,  harul  ajută  firii  umane  să  pună  frînă  imoralităţii,  p>otrivit  cuvin¬ 
telor  Sf.  Apostol  Pavel:  „Din  cauza  desfrînării^  fiecare  să-şi  aibă  femeia  sa  şi 
fiecare  femeie  să-şi  aibă  bărbatul  său**  (I  Cor.  7,  2),  bineînţeles  după  rînduiala 
divină  ... 

Cincizecimea  conjugală.  Duhul  Sfînt  a  fost  prezent  la  întemeierea  Bisericii 
şi  este  prezent  —  în  continuare  —  cu  darurile  Sale,  făcînd  din  fiecare  credincios 
o  fiinţă  harismatică.  Duhul  Sfînt  este  prezent  la  întemeierea  bisericii  celei  mici 
—  familia  — ,  cum  o  numeşte  Sf,  loan  Gură  de  Aur.  La  Sfînta  Taină  a  Cununiei 
există  o  epicleză,  rugăciune  către  Tatăl  cel  cereşc  de  a  trimite  pe  Duhul  Sfînt 
peste  însoţirea  mirilor:  „Doamne,  Dumnezeul  nostru,  cu  mărire  şi  cu  cinste  încu- 
nunează-i  pe  dînşii".  Este  momentul  pogorîrii  Duhului  Sfînt  peste  ei,  este  Cinci¬ 
zecimea  conjugală . . .  Mirii  sînt  încoronaţi  cu  mărire  spre  a  fi  una,  în  comuniunea 
Sfinţilor  Bisericii. 

Cincizecimea  conjugală  prilejuieşte  mirilor  trăirea  bucuriei  edenice.  Fără 
iubirea  primei  perechi,  paradisul  n-ar  mai  fi  pe  deplin  paradis.  Fără  această  bucu¬ 
rie  care  se  vădeşte  în  primul  cuvînt  al  lui  Adam  adresat  Evei:  „Iată  aceasta-i  os 

din  oasele  mele  şi  carne  din  carnea  mea . . (Fac.  2,  23),  căsătoria  nu  va  fi  pe 

deplin  căsătorie.  La  Cana  Galileii  —  ziua  primei  nunţi  creştine  —  sînt  de  faţă 
Cuvîntul  şi  Duhul  Sfînt.  Aici,  se  bea  vin  nou  şi  acest  vin  al  miracolului  conferă 
o  bucurie,  care  nu  este  numai  a  pămîntului.  Este  „beţia  cumpătată""  —  a  Sfinţilor 
Apostoli  din  ziua  Cincizecimii,  cînd  „s-au  umplut  toţi  de  Duhul  Sfînt"  (F.  Ap.  2,  4). 

Ritul  căsătoriei  cîntă  această  bucurie  şi  o  ridică  la  nivelul  bucuriei  divine,  cum 

potrivit  se  exprima  anticipativ  profetul  Isaia:  „In  ce  chip  mirele  se  veseleşte  de 
mireasă,  aşa  se  va  veseli  de  tine  Dumnezeul  tău"  (62,  5). 

Dintre  legăturile  pămînteşti,  singură  căsătoria  prezintă  plenitudine  în  sine.  Sf. 
loan  Gură  de  Aur  zice:  „Acela  care  nu  este  legat  prin  legături  de  căsătorie  nu 
posedă  în  el  însuşi  totalitatea  fiinţei  sale,  ci  numai  jumătatea  sa:  bărbatul  şi 

femeia  nu  sînt  doi,  ci  o  singură  fiinţă”.  Dar,  tot  Sf.  loan  Gură  de  Aur  subliniază 
semnificaţia  cununilor  ce  se  pun  pe  capul  mirilor.  Acestea  evocă  cununile  muceni¬ 
cilor  şi  invită  la  asceză  conjugală.  Da,  întf -adevăr  cei  doi  soţi  gustă  din  bucuriile 
împreunei-vieţuiri,  dar  trebuie  să  aibă  şi  tăria  martirică  a  înfruntării  încercărilor 
inexorabile  ale  vieţii  lor  pămînteşti.  îndeosebi,  în  strîmtorări,  vor  face  dovadă  că 
însoţirea  lor  nu  este  un  act  episodic,  ci  unul  Sfînt  —  purces  din  iubire  curată  şi 
din  hotărîrea  înveşnicirii  lui. 

In  „Predica  de  pe  munte”,  Mîntuitorul  a  accentuat  caracterul  indisolubil  al 
căsătoriei.  Punînd-o  în  comparaţie  cu  felul  cum  era  concepută  în  Legea  morală 
a  Vechiului  Testament,  lisus  a  spus:  S-a  zis  iarăşi  (celor  de  demult):  „Cine  va 
lăsa  pe  femeia  sa,  să-i  dea  carte  de  despărţire.  Eu  însă  vă  spun  vouă:  Că  oricine 
va  lăsa  pe  femeia  sa,  în  afară  de  cuvînt  de  desfrînare,  o  face  să  săvîrşească  adulter 
şi  cine  va  lua  pe  cea  lăsată  săvîrşeşte  adulter”  (Matei  5,  31 — 32). 

In  lumina  învăţăturii  creştine,  motivele  minore  —  cu  osebire  capriciile  — 
nu  sînt  acceptabile  pentru  despărţirea  soţilor.  „Celor  ce  sînt  căsătoriţi  le  -porun¬ 
cesc  — ,  nu  eu,  ci  Domnul:  Femeia  să  nu  se  despartă  de  bărbat**,  zice  Sf.  Apostol 
Pavel  (I  Cor.  7, .  10).  Desfacerea  legăturii  soţilor  e  îngăduită  numai  în  cazul  morţii 
unuia  dintre  ei  (moarte  morală  sau  fizică) ...  „ . . .  Femeia  măritată  e  legată,  prin 
lege,  de  bărbatul  său  atîta  timp  cîf  el  trăieşte,  iar  dacă  i-a  murit  bărbatul,  este 
dezlegată  de  legătura  bărbatului . . .  Deci,  trăindu-i  bărbatul,  se  va  numi  adulteră 
dacă  va  fi  cu  alt  bărbat;  iar  dacă  i-a  murit  bărbatul,  este  liberă  faţă  de  lege,  ca  să 
nu  fie  adulteră,  luînd  un  alt  bărbat**  (Rom.  7,  2 — 3). 

Intr-o  discuţie  cu  fariseii  care  urmăreau  să-L  prindă  în  cuvînt,  lisus  a  lămu¬ 
rit  din  nou  indisolubilitatea  căsătoriei.  Fariseii  voiau  să  afle  din  gura  Mîntui- 
torului  pentru  care  pricină  poate  bărbatul  să-şi  lase  soţia.  Răspunsul  dat  lămu¬ 
reşte  deplin  ceea  ce  voiau  să  ştie  fariseii  şi  ceea  ce  trebuie  să  ştie  toţi  creştinii, 
lisus  le  demonstrează  că  —  dintru  început  —  Dumnezeu  a  rînduit  ca  bărbatul  şi 
femeia  să  trăiască  împreună  într-o  comunitate  armonioasă,  fără  ştirbiri.  Dacă 
Moise  le-a  îngăduit  celor  din  Vechiul  Testament  să  se  despartă,  în  schimbul  unei 
cărţi  de  despărţire,  aceasta  a  făcut-o  ca  un  pogorămînt,  „din  cauza  învîrtoşării 
inimilor  lor .,  dar  din  început  nu  a  fost  aşa**  (Matei  19,  3 — 8). 

Voia  lui  Dumnezeu  —  exprimată  în  legea  morală  —  este  ca  cei  ce  se  căsăto¬ 
resc  şi  întemeiază  familie,  s-o  facă  cu  toată  seriozitatea  şi  responsabilitatea.  El  să 
întipărească  în  minte  cuvintele  Mîntuitorului:  „Ceea  ce  a  împreunat  Dumnezeu, 
omul  să  nu  despartă**.  Să  nu  uite  că  familia,  căreia  i-au  dat  naştere,  este  obîrşia 
imei  veşnicii;  prin  ea,  viaţa  se  perpetuează  din  neam  în  neam.  , 

Un  ilustru  teolog,  vorbind  de  solidaritatea  morală  a  soţilor  în  familie,  s-a 
folosit  de  o  imagine  sugestivă  —  şi  anume:  Cînd  răsare  soarele,  în  lumina  lui 
strălucitoare  se  topeşte  lumina  stelelor.  Stelele  nu  dispar  de  pe  bolta  cerului,  dar 
lumina  şi  frumuseţea  lor  pălesc  în  faţa  copleşitoarei  lumini  solare . . . 

In  viaţa  oamenilor  este  o  zi  în  care  ei  sînt  chemaţi  să  se  însoţească  şi  să 
trăiască  unul  prin  celălalt.  Cînd  în  viaţa  unui  tînăr  sau  a  unei  tinere  a  apărut  acest 
soare,  orice  distracţii  sau  atracţii  din  afara  căminului  lor,  trebuie  să  dispară . . . 
Sîntem  încredinţaţi  că  inimile  celor  doi  tineri  —  a  căror  însoţire  am  consacrat-o 
astăzi  —  vor  bate  neîntrerupt  la  unison,  osîndind  păcatul  şi  vraja  lui.  In  felul 
acesta,  lupta  lor  împotriva  adversităţilor  inerente  vieţii,  va  fi  încununată  de  suc¬ 
ces  şi  singuri  vor  conchide  că  vieţuirea  lor  familială  „e  singura  verigă  de  veşnicie 
dintr-o  salbă  hărăzită  pieirii”  (G.  Paplni). 


Pr.  prof.  Ion  Bunea 

Praznic  la  Mănăstirea  Brîncoveanu 

Fiind  plecat  de  ziuai  hramului,  Adormirea  Maicii  Domnului,  la  alte  îndatoriri 
peste  hotare,  I.  P,  S.  Mitropolit  Antonie  al  Ardealului  şi-a  îndreptat  paşii  spre 
aşezămîntul  brîncovenesc  de  la  Sîmbăta  de  Sus,  prot.  Făgăraş,  pentru  praznicul 
Naşterii  Maicii  Domnului,  în  acest  an  joi,  8  septembrie  1988.  A  fost  însoţit  de  la 
Sibiu  de  P.  Cuv.  arhim.  D.  Dan,  vicar  ad-tiv,  P.  C.  rector  C.  Voicu  şi  P.  C.  profe¬ 
sori  I.  Moldovan  şi  L.  Streza  de  Ia  Institutul  Teologic  Universitar  din  Sibiu, 
P.  C.  consilieri  Gh.  Papuc  şi  M.  Sămărghiţan,  P.  C.  insp.  ep.  R.  Bar  şi  P.  C.  secretar 
ep.  I.  Galea.  A  mai  fost  însoţit  de  asemenea  de  P.  C.  profesori  onorari  S.  Vlad  şi 
N.  Neaga,  foşti  rectori  ai  Institutului  Teologic  menţionat,  P.  C.  pr.  prof.  D.  Călugăr 
şi  P.  C.  pr.  I.  Beju,  fost  director  al  bibliotecii  mitropolitane  din  Sibiu. 

In  dimineaţa  praznicului,  la  altarul  din  pădure,  sub  rafalele  ploii  care  se 
revărsa  rece  şi  fără  reţineri,  I.  P.  S.  Mitropolit  Antonie  a  săvîrşit  Sf.  Liturghie, 
înconjurat  de  un  mare  sobor  de  preoţi  şi  diaconi,  răspunsurile  fiind  date  de  obştea 
călugărilor  şi  numărul  mare  de  credincioşi  prezenţi,  veniţi  din  multe  părţi  ale 
Transilvaniei. 

In  cadrul  Sf.  Liturghii,  dl.  loan  Sauca,  asistent  la  Institutul  Teologic  Uni¬ 
versitar  din  Sibiu,  a  fost  hirotonit  întru  diacon.  De  asemenea,  P.  Cuv.  protos. 
Teofil  Părăian  a  fost  hirotesit  arhimandrit,  iar  P.  Cuv.  ieromonahi  Visarion  Joantă 
şi  Irineu  Duvlea  au  fost  hirotesiţi  protosinceli. 

La  sfîrşitul  Sf.  Liturghii,  I.  P.  S.  Mitropolit  Antonie  a  rostit  un  bogat  şi 
ziditor  cuvînt  de  învăţătură,  în  care,  în  prima  parte,  a  arătat  pentru  ce  Naşterea 
Maicii  Domnului  este  la  începutul  anului  bisericesc  şi  pentru  ce  Biserica  a  rîn- 
duit  un  cult  deosebit  pentru  ea,  demonstrînd  cu  argumente  diverse  firescul  acestui 
cult,  subliniind  totodată  ideea  că  noi  nu  cinstim  pe  Maica  Domnului  ca  pe  Dum¬ 
nezeu,  ci  ca  mijlocitoare  la  Fiul  Său,  din  care  motiv  şi  zicem  de  atîtea  ori:  „Pen¬ 
tru  rugăciunile  Maicii  Tale,  Doamne  lisuse  Hristoase,  Fiul  lui  Dumnezeu,  miluieş- 
te-ne  pe  noi“. 

In  continuare,  I.  P.  S.  Sa  a  explicat  mesajul  pe  care  Maica  Domnului  îl  are 
pentru  noi  şi  anume  cuvintele  pe  care,  la  insistenţa  gazdelor  de  la  nunta  din 
Cana  Galileii,  le-a  rostit  către  acestea:  „Faceţi  tot  ce  vă  va  spune  vouă“  (loan 
2,  5),  cuvinte  care  reprezintă  prima  predică  creştină,  fiind  încărcate  de  profunde 
înţelesuri  care  au  fost  puse  în  lumină,  fiind  ilustrate  şi  cu  cîteva  istorioare.  Din¬ 
tre  aceste  înţelesuri,  în  primul  rînd  trebuie  reţinută  învăţătura  de  credinţă  —  „ce 
vă  va  spune  vouă“,  şi  faptele  bune  —  „faceţi**,  ceea  ce  vor  sublinia  şi  Sf.  Apostoli, 
în  predica  lor,  lisus-Domnul  nostru  împărtăşindu-ne  ca  şi  Biserica  Sa  tot  ce 
trebuie  să  ştim  in  legătură  cu  mîntuirea  noastră,  din  care  motiv  fac  mare  gre¬ 
şeală  cei  ce  „caricaturizează**  credinţa,  făcînd  „prea  ieftină  intrarea  în  împărăţia 
lui  Dumnezeu**, 

In  această  ordine  de  idei,  I.  P.  S.  Sa  a  explicat  necesitatea  credinţei  adevă¬ 
rate  şi  a  faptelor  bune  în  lucrarea  de  mîntuire,  vorbind  de  asemenea  despre  cin¬ 
stirea  sf.  cruci,  precum  şi  despre  alte  rînduieli  ale  Bisericii  atacate  de  grupările 

sectare,  rînduielî  pe  care  de  altfel  aceste  grupări  le  practică  sub  alte  forme,  în- 
demnînd  credincioşii  la  ataşament  faţă  de  Biserica  străbună,  la  rugăciune  şi 
încredere  în  purtarea  de  grijă  a  lui  Dumnezeu. 

Praznicul  de  astăzi,  a  mai  spus  I.  P.  S.  Sa,  este  potrivit  să  fie  şi  o  sărbătoare 
de  cinstire  a  memoriei  voievodului  C.  Brîncoveanu,  de  la  a  cărui  urcare  pe  tron 
se  împlinesc  chiar  în  această  toamnă  300  de  ani,  a  cărui  personalitate  a  fost  evo¬ 
cată  în  continuare,  cu  accentuarea  aportului  său  în  sprijinirea  românilor  transilvă¬ 
neni  şi  sublinierea  martiriului  său  şi  al  tinerelor  sale  vlâtare.  In  amintirea  aces¬ 
tui  eveniment  şi  ca  o  reafirmare  a  unităţii  noastre  de  neam  şi  Lege,  Mănăstirea 
Brîncoveanu  de  la  Sîmbăta  de  Sus  se  reînnoieşte  astăzi,  spre  a  rămîne  şi  ea 
pentru  viitorime  ca  o  mărturie  a  unităţii  tuturor  românilor. 

I.  P.  S.  Sa  a  evocat  de  asemenea  şi  chipul  Doamnei  Maria,  soţia  lui  Brîn¬ 
coveanu,  prin  a  cărei  inimă  au  trecut  atîtea  săgeţi,  dar  care  nu  s-a  lăsat  doborită 
de  spectacolul  negrăit  de  dureros  la  care  a  asistat,  avînd  tăria  să  pescuiască  tru¬ 
purile  celor  decapitaţi  şi,  cînd  a  găsit  momentul  potrivit,  să  aducă  rămăşiţele 
pământeşti  ale  Domnitorului  şi  să  le  aşeze  în  bis.  Sf.  Gheorghe-Nou  din  Bucureşti 
unde  se  păstrează  pînă  astăzi. 

Felicitînd  pe  cel  hirotonit  şi  pe  cei  hirotesiţi  în  treptele  mai  sus  specificate, 
înalt  Prea  Sfinţia  Sa  a  invocat  harul  lui  Dumnezeu  şi  ajutorul  Său  peste  toţi  cei 
prezenţi  cu  încredinţarea  că  rîvna  dovedită  în  cinstirea  Maicii  Domnului,  parti¬ 
cipând  la  praznicul  de  astăzi  pe  o  vreme  atît  de  rece  şi  ploioasă,  le  va  fi  socotită 
de  Cel  Atotputernic  ca  o  mică  jertfă,  pe  lîngă  altele  pe  care  noi  fiii  Bisericii  tre¬ 
buie  să  le  facem  în  această  lume,  rugind  pe  toţi  să  ducă  la  casele  lor  binecuvântă¬ 
rile  şi  gîndurile  de  bine  ale  Ierarhului  lor. 

La  agapa  care  a  urmat  şi  la  care  a  luat  parte  un  mare  număr  de  credincioşi, 
î.  P.  S.  Mitropolit  Antonie  a  luat  din  nou  cuvintul,  în  care,  după  ce  a  mulţumit 
P.  Cuv.  arhim.  V.  Tohăneanu,  stareţul  Mănăstirii  Brîncoveanu,  şi  întregii  obşti 
mănăstireşti  pentru  organizarea  praznicului  de  astăzi  şi  pentru  toată  truda  lor 
bună  a  adus  în  atenţie  o  seamă  de  date  legate  de  începuturile  aşezământului 
brîncovenesc,  precum  şi  faptul  că  C.  Brîncoveanu  a  lucrat  cu  doi  mitropoliţi  de 
bun  nume,  Teodosie  Veştemeanu  şi  Antim  Ivire anu,  care  se  îngrijeau  şi  pentru 
trebuinţele  sufleteşti  ale  românilor  din  Transilvania,  pentru  care  hirotoneau  epis¬ 
cop!,  preoţi  şi  diaconi. 

In  această  perioadă,  a  subliniat  I.  P,  S.  Sa,  s-a  întâmplat  şi  „unirea"  de  la 
1700,  care  s-a  făcut  din  motive  pur  omeneşti,  preoţii,  puţini  la  număr  şi  ei,  care 
au  făcut-o  nădăjduind  să  fie  scutiţi  de  dări  şi  de  iobăgie,  unire  care  „a  rupt  în 
două  sufletul  românesc,  într-un  moment  cînd  acest  suflet  avea  mai  mare  nevoie 
de  unitate".  „Preoţii  au  făcut  unirea  —  a  arătat  I.  P.  S.  Sa  —  pentru  a  obţine 
avantaje  pentru  el,  nu  pentru  credincioşii  lor". 

Voievodul  C.  Brîncoveanu,  care  a  trăit  chiar  în  vremea  aceea,  n-a  fost 
indiferent  la  aceste  lucruri:  El  a  tratat  eliberarea  mitropolitului  Sava  Brancovici, 
închis  şi  batjocorit  de  stăpînitoril  de  atunci,  a  zidit  biserici  în  Transilvania,  pe 
care  le-a  ajutat  apoi  cu  moşii  şi  alte  venituri  băneşti,  inclusiv  mănăstirea  ce-i 
poartă  numele,  dărîmată  de  habsburgii  catolici,  ultima  dintre  cele  aproximativ 
200  de  biserici  şi  mănăstiri  ortodoxe  dărîmate  în  Transilvania,  comori  de  artă  şl 
documente  inestimabile  ale  românilor  transilvăneni. 

î.  P.  S.  Mitropolit  Antonie  a  adus  apoi  în  atenţie  şi  alte  mărturii  ale  unităţii 
românilor  de  pe  ambele  versante  ale  Carpaţilor,  subliniind  din  nou  valoarea 
urmelor  lăsate  de  înaintaşi,  „căci  cine  n-are  trecut,  n-are  nici  viitor",  urme  pe 
care  să  le  cunoaştem,  să  le  preţuim  şi  să  le  valorificăm  în  întărirea  dragostei  . 
noastre  faţă  de  pămîntul  străbun.  Acesta  este  şl  sensul  repunerii  în  valoare  a 
ctitoriei  lui  Brîncoveanu  din  Ţara  Făgăraşului.  In  felul  acesta  prezenţa  marelui 
voievod  va  rămîne  nu  numai  în  amintirea  noastră,  ci  şi  în  monumentele  care  vor 
dăinui  peste  veacuri. 


Gh.  P. 

Vizita  unor  ziarişti  din  R.F.G.  la  Centrul  mitropolitan  Sibiu 

Joi,  15  septembrie  1988,  un  grup  de  ziarişti  din  R.F.G.,  format  din  domnii 
Emst  Wilhelm  Hebeker  —  Konstanz,  Dr.  Gunter  Link  —  Stuttgart,  Dr.  Jochen 
Loreck  —  Bonn,  Peter  Taller  —  Kdin  şi  doamna  Elke  Săbiei  —  Bonn,  au  fost 
oaspeţii  Centrului  mitropolitan  din  Sibiu. 

Conduşi  de  P.  C.  rector  C.  Voicu,  oaspeţii  au  vizitat  capela  şi  biblioteca  mi¬ 
tropolitană,  precum  şi  expoziţia  permanentă  deschisă  în  cadrul  Institutului  Teo¬ 
logic  Universitar  din  Sibiu. 

In  continuare,  conduşi  de  I.  P.  S.  Mitropolit  Antonie  al  Ardealului,  oaspeţii  au 
zăbovit  cîteva  minute  în  mijlocul  preoţilor  din  prot.  Sibiu,  aflaţi  în  aula  Institu¬ 
tului  menţionat,  pentru  conferinţa  preoţească  din  luna  septembrie  1988,  spre  a 
dezbate  tema:  „Rolul  cîntării  în  comun  pentru  promovarea  şi  păstrarea  unităţii 
religioase  a  parohiei**. 

I.  P.  S.  Sa  a  prezentat  oaspeţilor  preoţimea  din  prot.  Sibiu,  unul  din  cele 
7  protopopiate  din  Arhiepiscopia  Sibiului,  preoţime  care  se  adună  din  cînd  în 
cînd  pentru  a  dezbate  unele  probleme  de  interes  teologic-pastoral,  astăzi  de  pildă 
problema  cîntării  religioase  în  biserică,  subliniind  rolul  important  pe  care  îl  are 
în  Biserica  noastră  cîntarea.  muzica  în  general,  care  are  atît  un  rol  emoţional, 
cît  şi  unul  de  credinţă,  muzica  fiind  una  dintre  probele  eliminatorii  la  intrarea 
în  şcolile  teologice  ale  Bisericii  noastre.  Din  acest  motiv,  „noi  antrenăm  pe  toţi 
credincioşii  să  cînte  în  biserică**  —  a  arătat  I.  P.  S.  Sa,  credincioşii  zidindu-se  mai 
mult  prin  mersul  1«  biaerică,  mal  ales  cînd  ei  înşişi  cîntă. 

In  încheiere,  preoţii  au  intonat  cîntarea  liturgică:  „Sfinte  Dumnezeule . .  .** 

S-a  vizitat  apoi  catedrala  mitropolitană,  unde  s-au  dat  explicaţii  referitoare 
la  construcţia  şi  pictura  ei,  precum  şi  la  programul  de  slujbe  care  se  sâvîrşeşte 
în  ea.  S-a  vizitat  de  asemenea  colecţia  de  icoane  de  P.C.N.  existentă  în  Casa 
Eminescu. 

Oaspeţii  au  vizitat  apoi  tipografia  eparhială,  I.  P.  S.  Sa  făcîndu-le  un  istoric 
al  tiDografiei.  despre  lucrările  care  se  tipăresc  pentru  noi  şi  alte  culte  din  Transil¬ 
vania,  cu  prezentarea  în  special  a  celor  mai  vechi  publicaţii  româneşti  cu  apariţie 
neîntreruptă:  „Telegraful  Român**,  „îndrumătorul  bisericesc**,  înfiinţate  de  marele 
mitropolit  Andrei  Şaguna,  după  care  s-a  vizitat  reşedinţa  mitropolitană  cu  pre¬ 
zentarea  unor  rarităţi  bibliografice  şi  a  altor  piese  de  mare  valoare  patrimonială. 

La  reşedinţa  mitropolitană  a  avut  loc  în  continuare  o  convorbire,  în  cadrul 
căreia  I.  P.  S.  Mitropolit  Antonie  a  făcut  oaspeţilor  o  prezentare  a  Bisericii  Orto¬ 
doxe  Rpmâne,  vorbind  despre  autocefalia  ei,  despre  structura  ei  organizatorică, 
despre  modul  democratic  în  care  este  condusă:  sinodul,  organul  suprem  de  condu¬ 
cere  fiind  Adunarea  Naţională  Bisericească,  formată  din  2/3  laici  şi  1/3  clerici 
după  Statutul  şagunian,  despre  şcolile  teologice  pe  care  le  are  Biserica  noastră. 

I.  P.  S.  Sa  a  vorbit  apoi  oaspeţilor  despre  resursele  financiare  ale  eparhiilor, 
terenurile  agricole  pe  care  le  au,  despre  Casa  de  pensii  a  B.O.R.  şi  casele  de 
ajutor  reciproc  ale  clerului,  casele  de  odihnă,  despre  numărul  de  preoţi,  despre 
numărul  mare  de  candidaţi  la  preoţie  faţă  de  locurile  care  sînt  programate,  potrivit 
cu  nevoile  fiecărei  eparhii,  primindu-se  atîţia  candidaţi  cît  pot  fi  plasaţi  la  ter¬ 
minarea  studiilor,  despre  legislaţia  bisericească  introdusă  de  patriarhul  Justinian  etc. 

I.P.  S.  Sa  a  vorbit  de  asemenea  despre  programul  slujbelor  din  bisericile 
noastre,  care  se  poate  desfăşura  în  linişte,  cei  ce  ar  atenta  la  tulburarea  lui  fiind 
pedepsiţi  de  legile  ţării,  posibilitatea  preoţilor  de  a  predica  şi  a  ţine  cateheze  etc. 

In  continuare  a  avut  loc  o  discuţie  cu  oaspeţii,  axată  pe  o  seamă  de  teme 
de  actualitate,  inclusiv  relaţiile  dintre  cultele  din  ţara  noastră  şi  convieţuirea 
frăţească  dintre  naţionamăţile  din  Transilvania. 

După  aceasită  convorbire,  I.  P.  S.  Mitropolit  Antonie  a  oferit  oaspeţilor  masa 
de  prînz,  care  s-a  desfăşurat  într-o  atmosferă  cît  se  poate  de  caldă,  prietenească. 

La  încheierea ' ‘mesei,  doamna  Elke  Săbiei  a  mărturisit  că  orele  petrecute  la 
Centrul  mitropolitan  au  fost  savurate,  că  aceste  clipe  vor  rămîne  neuitate,  ele 
constituind  „pietricele  de  mozaic**  pentru  tabloul  pe  care-1  vor  zugrăvi  în  legă¬ 
tură  cu  această  vizită,  mulţumind  totodată  pentru  ospitalitatea  care  li  s-a  arătat. 

Oaspeţilor  le-au  fost  înmînate  cărţi  şi  discuri  cu  piese  religioase. 


Gh.  P. 

Sfinţirea  bisericii  din  parohia  Buneşti,  prot.  Rupea,  jud.  Braşov 

Aşezată  cam  la  mijlocul  distanţei  dintre  Sighişoara  şi  Rupea,  pe  şoseaua 
care  leagă  aceste  două  oraşe,  localitatea  Buneşti  se  pare  că  îşi  justifică  şi  astăzi 
denumirea  pe  care  o  are  —  bun  eşti,  nu  numai  la  începuturile  sale,  cînd  vreo 
gură  binecuvîntată  îi  va  fi  cinstit  pe  locuitorii  săi  cu  onorantul  calificativ  de 
„eşti  bun“. 

Biserica  mare  de  zid,  ridicată  în  condiţii  destul  de  vitrege  chiar  lîngă  şoseaua 
amintită  după  o  alta  mai  veche  de  lemn  care  a  existat  aici,  a  împlinit  în>  acest  an 
un  veac  de  la  ridicarea  ei  (1881 — 1888),  aniversare  care  a  coincis  cu  sfinţirea  ei. 

Vrednicii  noştri  credincioşi  din  Buneşti,  îndrumaţi  de  P.  Cuv.  protos.  Visarion 
Joantă,  iar  din  1986  de  C.  pr.  Gheorghe  Lup,  au  făcut  bisericii  lor  reparaţii  capi¬ 
tale,  pe  care  au  împodobit-o  apoi  cu  o  reuşită  pictură  în  tehnica  fresco,  executată 
de  doamna  Elisabeta  Ursu. 

Astfel  reînnoită,  biserica  a  fost  sfinţită  Duminică,  16  octombrie  1988,  de  către 
î.  P.  S.  Mitropolit  Antonie  al  Ardealului,  înconjurat  de  un  sobor  de  preoţi  şi 
diaconi,  în  frunte  cu  P.  Cuv.  arhim.  V.  Tohăneanu,  stareţul  Mănăstirii  Brîncoveanu 
de  la  Sîmbăta  de  Sus.  De  la  Sibiu,  L  P.  S.  Sa  a  fost  însoţit  de  P,  C.  cons.  Gh.  Papuc 
şi  P  C.  secretar  eparhial  I.  Galea. 

Răspunsurile  au  fost  date  prin  cîntare  în  comun  de  către  obştea  credincioşi¬ 
lor  buneşteni  şi  împrejurimi,  care,  la  sosire,  au  făcut  I.  P.  S.  Sale  o  primire  extrem 
de  caldă. 

A  fost  de  faţă  şi  dl.  pastor  evanghelic  luteran  din  localitate,  Zink  Hans. 

La  momentul  cuvenit  din  Sf.  Liturghie,  ectenie  specială  s-a  rostit  pentru 
pomenirea  ctitorilor  bisericii,  preoţilor  slujitori  şi  a  altor  binefăcători  şi  credincioşi 
ai  parohiei,  adormiţi  întru  Domnul. 

în  cadrul  Sf.  Liturghii,  tînărul  monah,  licenţiat  în  Teologie,  Clement  Pop 
de  la  Mănăstirea  Brîncoveanu  a  fost  hirotonit  diacon. 

La  sfîrşitul  Sf.  Liturghii,  au  vorbit: 

P.  C.  prot.  Gheorghe  Opriş  (Rupea),  care  a  exprimat  bucuria  preotului  şi 
credincioşilor  buneşteni,  prilejuită  de  prezenţa  în  mijlocul  lor  a  Arhipăstorului 
de  la  Sibiu,  căruia  îi  urează  bun  venit. 

In  continuare  P.  C.  Sa  a  subliniat  faptul  că  ziua  de  astăzi  va  rămîne  înscrisă 
nu  atît  în  cronica  parohiei,  cît  mai  ales  „în  inima  credincioşilor**,  după  care  a 
făcut  o  prezentare  a  prot.  Rupea,  cu  specificarea  lucrărilor  de  reparaţii  care  sînt 
în  curs  de  desfăşurare  la  alte  parohii  din  protopopiat. 

C.  pr.  Gheorghe  Lup,  parohul  local,  care,  plecînd  de.  la  cuvintele  Psalmis- 
tulul:  „Veniţi  să  cîntăm  Domnului  şi  să  înălţăm  cu  bucurie  imn  Domnului  nostru**, 
a  arătat  că  astfel  de  simţăminte  animă  în  această  zi  pe  preot  şi  credincioşii  din 
Buneşti,  care  au  fost  ajutaţi  de  Dumnezeu  atît  la  zidirea  bisericii,  acum  o  sută 
de  ani,  cît  şi  la  reînnoirea  ei,  în  ultimii  ani. 

C.  Sa  a  făcut,  în  continuare,  o  prezentare  a  credincioşilor  săi,  care  au  făcut 
mari  jertfe  pentru  repararea  şi  înfrumuseţarea  bisericii,  cît  şi  a  casei  parohiale, 
lucrări  care  au  fost  prezentate  în  amănunt.  A  făcut  de  asemenea  un  istoric  al 
parohiei,  precum  şi  al  bisericii,  cu  preoţii  care  au  slujit  la  altarul  ei,  în  frunte 
cu  preoţii  de  pioasă  amintire  Gh.  Vătăşan  şi  loan  Curta,  sub  care  s-a  zidit 
biserica. 

In  partea  finală  a  cuvîntului  său,  C.  pr.  Gh.  Lup  a  mulţumit  bunului  nostru 
Părinte  ceresc  pentru  tot  harul  Său  revărsat  asupra  bunilor  săi  credincioşi,  invo- 
cînd  ajutorul  Său  şi  peste  lucrarea  pastorală  şi  gospodărească  viitoare  din  parohie. 

A  mulţumit  de  asemenea  I.  P.  S.  Mitropolit  Antonie  pentru  ziua  minunată 
prilejuită  celor  ce  i-au  umplut  biserica,  mulţumiri  calde  exprimînd  totodată  orga¬ 
nelor  locale  ale  puterii  de  stat  şi  tuturor  celor  ce  i-au  stat  în  ajutor  într-un  fel 
sau  altul. 

Un  bogat,  cald  şi  ziditor  cuvînt  de  învăţătură  a  rostit  aj>oi  I.  P.  S.  Mitropolit 
Antovie,  care,  dună  ce  a  felicitat  pe  preot  şi  credincioşi  pentru  lucrul  bun  pe  care 
l-au  făcut,  a  reliefat  faptul  că,  spre  pildă,  ne  putem  trata  şi  vindeca  şi  acasă,  dar 
în  chip  special  putem  face  acest  lucru  la  spital.  Tot  astfel,  ne  putem  ruga  lui 
Dumnezeu  oriunde,  dar  în  chip  special,  ne  înUlnim  cu  El  în  l3iserică,  în  care  scop 

I.  P.  S.  Sa  a  arătat  multiplele  funcţiuni  pe  care  le  are  biserica  ce  s-a  sfinţit,  spe- 
cificîndu-le  credincioşilor  că  fiecare  din  cei  ce  au  contribuit  la  înnoirea  bisericii 
devine  un  fel  de  ctitor,  pentru  care  biserica  se  roagă  totdeauna,  rugăciuni  care 
vor  atîrna  în  cumpăna  Judecăţii  din  urmă,  cînd  se  vor  avea  în  vedere  şi  urmările 
faptelor  noastre,  bune  sau  rele,  şi  cînd  vom  fi  întrebaţi  ce  am  făcut,  verbul  „a 
face**  fiind  întrebuinţat  cel  mai  mult  cînd  este  vorba  de  Judecata  finală. 

In  continuare,  I.  P.  S.  Sa  a  explicat  cuvîntul  biserică,  sub  ambele  lui  înţe¬ 
lesuri,  ca  totalitatea  credincioşilor  care  mărturisesc  aceeaşi  credinţă,  ca  trup  tainic 
al  Mîntuitorului  lisus  Hristos,  zăbovind  cu  deosebire  asupra  înţelesului  de  lăcaş 
de  cult,  arătînd  ce  simbolizează  o  biserică  zidită  în  formă  de  navă  şi  o  biserică 
în  formă  de  cruce. 

Aducînd  în  atenţie  un  fragment  din  marea  rugăciune  care  se  rosteşte  la 
sfinţire,  I.  P.  S.  Sa  a  subliniat  din  nou  cum  biserica  este  locul  special  în  care 
„putem  să  stăm  de  vorbă  cu  Dumnezeu**,  să  stăm  de  vorbă,  să  ne  întîlnim  cu 
„Dincolo**,  îndeosebi  prin  rugăciune. 

In  această  ordine  de  idei,  I.  P.  S.  Mitropolit  Antonie  a  zăbovit  pe  larg  asupra 
rugăciunii,  ce  înţeles  are  ea  în  viaţa  noastră,  de  cîte  feluri  este:  de  preamărire, 
de  cerere  şi  de  mulţumire,  subliniind  faptul  că,  asemenea  celor  nouă  leproşi  vin¬ 
decaţi  de  Mîntuitorul,  practicăm  şi  noi  mai  mult  rugăciunea  de  cerere  şi  mai  puţin 
pe  cea  de  mulţumire,  precum  şi  faptul  că  rugăciunea  noastră  către  Dumnezeu  să 
fie  o  rugăciune  a  credinţei  adevărate,  izvorîtă  din  inimă,  o  rugăciune  a  speranţei 
că  Dumnezeu  ne  ajută.  Rugăciunea  să  fie  apoi  exprimată  direct,  „aşa  cum  vorbim 
unii  cu  alţii**,  profundă,  atenţionînd  pe  ascultători  asupra  a  ceea  ce  spunem  ori  de 
cîte  ori  rostim  „Tatăl  nostru**,  cînd  zicem:  „Şi  ne  iartă  nouă  greşelile  noastre 
precum  şi  noi  iertăm  greşiţilor  noştri**,  cuvinte  asupra  cărora  trebuie  să  gîndim 
„mai  profund**,  căci,  altfel,  rugăciunea  noastră  poate  să  rămînă  fără  de  răspuns. 

Arătînd  că  rugăciunea  este  un  fel  de  punere  „în  priză  cu  Dumnezeu**,  că  aşa 
cum  se  pune  în  priză  un  aparat  care  primeşte  prin  această  operaţie  lumină,  căl¬ 
dură,  putere  etc.,  la  fel  şi  noi,  punîndu-ne,  prin  rugăciune,  în  priză  cu  Dumne¬ 
zeu,  primim  de  la  El  lumină  şi  putere  în  ferirea  de  rău  şi  lucrarea  binelui,  I.  P.  S. 
Sa  făcînd  înţelese  cele  de  mai  sus  şi  prin  alte  grăitoare  istorioare  şi  comparaţii. 

In  partea  finală  a  cuvîntării  I.  P.  S.  Mitropolit  Antonie  a  îndemnat  pe  cre¬ 
dincioşi  să-şi  păstreze  nealterată  credinţa  străbună  şi  să  nu  aplece  urechea  la 
şoapte  străine  de  credinţa  noastră,  să  trăiască  în  raporturi  de  frăţietate  cu  ceilalţi 
cetăţeni  din  localitate,  de  altă  limbă  şi  confesiune,  să  facă  rugăciuni  pentru  pacea 
lumii,  ca  să  ne  putem  bucura  cu  toţii  de  roadele  muncii  noastre,  să  fie  cît  mai 
buni,  aşa  cum  arată  numele  localităţii  lor. 

Pentru  strădania  depusă  pe  tărîm  pastoral  şi  gospodăresc,  C.  pr.  Gh.  Lup  a 
fost  distins  şi  hirotesit  „sachelar**,  iar  P.Cuv.  protos.  Visarion  Joantă,  care  a  păs¬ 
torit  parohia  Buneşti  vreme  de  mai  mulţi  ani  şi  sub  care  au  început  lucrările  de 
reînnoire  a  bisericii,  a  primit  din  partea  I.  P.  S.  Sale  un  act  special  de  apreciere. 
Acte  de  apreciere  au  mai  primit:  dl.  epitrop  Gh.  Pălăşan,  dl.  cîntăreţ  bisericesc 
I.  Viscrianu,  precum  şi  consiliul  şi  comitetul  parohial  din  Buneşti. 

Tot  cu  acest  prilej,  C.  pr.  Gheorghe  Rusu,  de  la  parohia  vecină.  Dacia,  sub 
care  s-a  ridicat  şi  pictat  biserica  din  această  parohie,  a  fost  distins  şi  hirotesit 
„iconom**. 

La  agapa  care  a  urmat  în  sala  de  festivităţi  a  parohiei  evangh.  lut.  din 
Buneşti,  au  toastat: 

P.  C.  cons.  Gh.  Papuc,  care  a  adus  noi  mărturii  privitoare  la  vrednicia  buneş- 
tenilor  şi  a  preoţilor  lor,  privitoare  la  pictura  bisericii  şi  la  autoarea  ei,  reliefînd 
totodată  că  spiritul  de  muncă  constructivă  constatat  la  Buneşti  şi  în  toată  ţara 
este  vădit  în  întreaga  noastră  Arhiepiscopie  şi  cu  deosebire  la  Centrul  mitropolitan 
din  Sibiu,  specificînd  cîteva  din  realizările  recente  de  la  acest  Centru,  de  la 
Mănăstirea  Brîncoveanu,  Schitul  Păltiniş  etc. 

Dl.  pastor  evangh.-lut.  Zink  Hans,  care,  după  ce  a  mulţumit  pentru  invita¬ 
ţia  de  a  participa  la  această  bucurie  a  credincioşilor  ortodocşi,  plecînd  de  la 
cuvintele  Psalmistului:  „Una  am  cerut  de  la  Domnul  pe  aceasta  o  voi  căuta:  Să 
locuiesc  în  casa  Domnului  în  toate  zilele  vieţii  mele,  ca  să  văd  frumuseţea 
Domnului  şi  să  cercetez  lăcaşul  lui**  (Ps.  26,  7 — 8),  a  arătat  că  prin  sfinţirea 
bisericii  de  astăzi  s-au  reînnoit  şi  legăturile  credincioşilor  cu  Dumnezeu,  subliniind 

totodată  ecumenismul  local  atît  de  evident  şi  în  localitatea  Buneşti:  „Dacă  sîntem 
astăzi  aici  —  a  subliniat  Domnia  Sa  —  aceasta  înseamnă  că  petrecem  împreună, 
că  ne  aflăm  în  relaţii  de  colaborare  şi  prietenie**,  dorind  credincioşilor  ortodocşi 
să-şi  folosească  biserica  sfinţită  astăzi  spre  zidirea  lor  lăuntrică,  spre  cît  mai 
multe  bucurii  sufleteşti. 

P.  C.  pr.  P.  Dumbravă  (Braşov),  ca  fiu  al  satului  şi  ca  fost  protopop  de 
Rupea,  care  a  mulţumit  cu  acest  prilej  buneştenilor  pentru  participarea  lor  la 
sfinţirea  catedralei  din  Sf.  Gheorghe,  catedrală  la  a  cărei  terminare  a  avut,  ca 
protopop  de  Sf.  Gheorghe,  un  rol  foarte  important. 

P.  C.  pr.  pens.  D.  Bălăşcuţă,  care  a  păstorit  parohia  Buneşti  vreme  de  18  ani 
şi  care  a  evocat  o  seamă  de  semnificative  evenimente  legate  de  această  parohie, 
avînd  cuvinte  de  aleasă  cinstire  a  memoriei  fostului  preot  Curta. 

A  vorbit  apoi  I.  P.  S.  Mitropolit  Antonie,  care,  după  ce  a  subliniat  multipla 
frumuseţe  a  praznicului  şi  după  ce  a  mulţumit  Martelor  şi  tuturor  celor  ce  au 
alergat  şi  contribuit  la  reuşita  agapei,  a  evocat  în  chip  special  chipul  Domnito¬ 
rului  C.  Brîncoveanu,  arătînd  că  ceea  ce  se  face  la  mănăstirea  ce-1  poartă  numele 
este  şi  o  cinstire  a  memoriei  lui,  acum  la  împlinirea  a  300  de  ani  de  la  urcarea 
sa  pe  tron. 

I.  P.  S.  Sa  a  reliefat  de  asemenea  ideea  de  responsabilitate  care  trebuie  să 
ne  -caracterizeze  pe  toţi,  ideea  de  unitate  pe  care  s-o  cultivăm  între  noi,  ca  şi 
simţămintele  de  generozitate,  care  au  caracterizat  totdeauna  poporul  român. 

Sfinţirea  *  bisericii  din  Buneşti  se  înscrie  deci  ca  un  praznic  de  înălţare  şi 
zidire  lăuntrică,  ca  o  zi  cu  adevărat  de  neuitat  pentru  toţi  cei  ce  şi-au  făcut 
răgaz  să  fie  de  faţă. 


Conferinţa  preoţească  din  luna  septembrie  1988, 

în  Arhiepiscopia  Sibiului 

A  doua  coniferiinţă  preoţească  administrativă  din  acest  an  în  Arhiepiscopia 
Sibiului  a  fost  programată  după  cum  urmează:  în  15  IX  la  prot.  Sibiu,  în  20  IX 
la  protopopiatele  Mediaş  şi  Rupea,  în  22  IX  la  protopopiatele  Agnita  şi  Făgăraş, 
în  27  IX  la  prot.  Braşov,  iar  în  29  IX  1988  la  prot.  Sf.  Gheorghe. 

Din  încredinţarea  I.  P.  S.  Mitropolit  Antonie  al  Ardealului,  conferinţa  a  fost 
condusă  de  următorii  delegaţi  chiriarhali:  P.  C.  arhid.  prof.  I.  Popescu  la  prot. 
Sibiu,  P.  C.  pr.  prof.  I.  Mihălţan  la  prot.  Mediaş,  P.  C.  pr.  prof.  S.  Şebu  la  prot. 
Rupea,  P.  C.  cons.  Gh.  Papuc  la  prot.  Agnita,  P.  C.  pr.  prof.  I.  Moldovan  la  prot. 
Făgăraş,  P.  C.  pr.  prof.  D.  Abrudan  la  prot.  Braşov  şi  P.  C.  pr.  prof.  L.  Streza  la 
prot.  Sf.  Gheorghe. 

Prezenţa  preoţilor  ^  fost  unanimă  la  protopopiatele  Mediaş,  Rupea  şi  Agnita. 
Absenţii  au  fost  dirijaţi  la  conferinţa  de  la  alt  protopopiat. 

La  conferinţă  au  fost  convocaţi  şi  au  participat  şi  mulţi  cîntăreţi  bisericeşti. 

La  unele  protopopiate  conferinţa  a  fost  precedată  de  Sf.  Liturghie  şi  de 
cîte  o  scurtă  meditaţie  potrivită  momentului  (pr.  Gh.  Opriş  —  la  prot.  Rupea,  pr. 
S.  Săsăujan  —  la  prot.  Agnita  etc.). 

în  cuvîntările  de  deschidere,  P.  C.  protopopi  şi  cu  deosebire  P.  C.  delegaţi 
chiriarhali  au  făcut  scurte  expuneri  asupra  evenimentelor  mai  importante,  bise¬ 
riceşti  şi  patriotice,  care  au  avut  loc  de  la  ultima  conferinţă  preoţească,  cît  şi 
asupra  activităţii  ce  se  desfăşoară  la  Centrul  mitropolitan  din  Sibiu,  asupra  agen¬ 
dei  de  lucru  a  I.  P.  S.  Mitropolit  Antonie,  cît  şi  asupra  importanţei  temei  con¬ 
ferinţei. 

Tot  în  partea  introductivă,  P.  C.  delegaţi  chiriarhali  au  prelucrat  unele 
aspecte  ale  hcrtărîrilor  Sf.  Sinod  nr.  5618/1988,  privitoare  la  o  seamă  de  îndatoriri 
ale  lucrării  preoţeşti. 

Intitulată:  „Rolul  dintării  în  comun  pentru  promovarea  şi  păstrarea  unităţii 
religioase  a  parohiei**,  tema  conferinţei  a  fost  lucrată  de  toţi  preoţii  în  caietele 
de  conferinţe,  iar  în  chip  special  de  următorii  C.  preoţi,  ca  referenţi  principali  şi 
coreferenţi:  Resiga  Mihai  (Avrig  III),  Olteanu  Pavel  (Jina  I)  şi  Savu  loan  (Sebe¬ 
şul  de  Sus)  —  la  prot.  Sibiu;  Erneanu  Cornel  (Dumbrăveni  I)  şi  Frăţilă  loan 


8  —  Mitroţx>lia  Ajxaealului 


82 


MITROPOLIA  ARDEALULUI 


(Buia)  —  la  prot.  Mediaş;  Palmeş  Nicolae  (Caţa)  şi  Niţu  Aurel  (Ormeniş)  —  la 
prot.  Rupea;  Lupescu  loan  (Vârd),  Rusu  Moise  (Marpod)  şi  Muntean  Vasile 
(Bruiu)  —  la  prot.  Agnita;  Frăţilă  Vaier  (Boholţ)  —  la  prot.  Făgăraş;  Pătrunjel 
loan  (Bod)  şi  Comşulea  loan  (Braşov-Bluinăna  II)  —  la  prot.  Braşov;  Veliminovici 
loan  (Breţcu),  Negrea  Andrei  (Zagon)  —  la  prot.  Sf.  Gheorghe. 

Orientîndu-se  după  schiţa  de  plan  trimisă  din  timp  tuturor  preoţilor  din 
Arhiepiscopie,  referenţii  principali  şi  coreferenţii  au  adus  în  atenţie,  în  partea 
introductivă,  aspecte  generale  legate  de  importanţa  cultului  divin  în  viaţa  cre¬ 
dincioşilor,  ale  cultului  divin  public  ca  mijloc  de  propovăduire  a  învăţăturii  de 
credinţă  a  Bisericii,  cît  şi  ca  mijloc  de  trăire  duhovnicească  şi  de  păstrare  a 
unităţii  de  credinţă. 

în  capitolul  I  din  tratare  s-a  vorbit  despre  cintarea  bisericească  în  cultul 
Bisericii  ortodoxe,  despre  vechimea  acestei  cîntări  ca  formă  a  rugăciunii  comune 
a  Bisericii  şi  ca  formă  de  exprimare  şi  de  participare  a  credincioşilor  la  sf.  slujbe. 

In  cap.  II  s-au  evidenţiat  temeiurile  scripturistice  pentru  cintarea  în  comun 
a  credincioşilor  în  biserică,  atît  din  Vechiul,  cît  şi  din  Noul  Testament,  iar  în 
cap.  III  din  tratare  s-a  vorbit  despre  temeiurile  din  Sfs  Tradiţie  privitoare  la 
cintarea  în  comun  a  credincioşilor  în  biserică,  capitol  extrem  de  bogat  în  infor¬ 
maţii  şi  în  care  s-a  zăbovit  cu  deosebire  asupra  Sf.  Liturghii,  ca  expresie  deplină 
a  rugăciunii  şi  cîntării  în  comun  a  credincioşilor  în  biserică,  ceea  ce  a  fost  de 
asemenea  sprijinit  pe  un  foarte  bogat  material  informativ  provenit  de  la  marii 
tîlcuitori  ai  Sf.  Liturghii. 

Referenţii  principali  şi  coreferenţii  s-au  oprit,  în  cap.  IV  din  tratare,  la 
cintarea  în  comun  a  credincioşilor  în  Biserica  Ortodoxă  Română  de-a  lungul 
timpului,  în  care  au  reliefat,  între  altele,  grija  Bisericii  noastre  în  a  promova 
cîntarea  în  comun  încă  din  străvechime,  folosirea  limbii  române  în  biserică,  fac¬ 
tor  favorizant  al  cîntării  în  comun,  ca  şi  cîntarea  în  comun  factor  de  cultivare  a 
limbii  române  etc. 

Promovarea  şi  cultivarea  cîntării  în  comun  a  credincioşilor  în  Biserica  Orto¬ 
doxă  Română  în  vremea  noastră,  ca  şi  rolul  cîntării  bisericeşti  în  comun  pentru 
promovarea  şi  păstrarea  unităţii  religioase  a  parohiei  —  au  fost  ultimele  părţi 
ale  temei  conferinţei  din  luna  septembrie  a.c.,  în  care  s-au  adus  în  atenţie  cîteva 
dintre  măsurile  luate  de  conducerea  noastră  bisericească  din  ultimii  ani  pentru 
generalizarea  cîntării  în  comun  în  toate  bisericile  din  Patriarhia  Română,  pentru 
promovarea  ei  prin  şcolile  noastre  teologice  şi  tipărituri,  prin  cursuri  de  scurtă 
durată  cu  preoţii  şi  cîntăreţii  bisericeşti,  prin  organizarea  de  examene  de  asimi¬ 
lare  pentru  cîntăreţii  bisericeşti,  prin  acţiuni  practice  întreprinse  în  unele  parohii, 
etc.,  totul  cu  încredinţarea  că  cîntarea  în  comun,  executată  de  către  toţi  cre¬ 
dincioşii  la  sfintele  noastre  slujbe,  îndeosebi  la  Sf.  Liturghie,  constituie  nu  numai 
un  mijloc  de  antrenare  a  credincioşilor  pentru  o  participare  activă  la  sfintele 
slujbe,  ci  şi  o  cale  de  întărire  a  unităţii  noastre  de  credinţă,  de  cultivare  a  sen¬ 
timentului  religios,  de  creştere  a  evlaviei  şi  de  adîncire  a  comuniunii  dintre 
credincioşi. 

In  partea  finală  a  referatelor  şi  coreferatelor  s-au  reliefat  sarcinile  care 
revin  preoţilor  şi  cîntăreţilor  noştri  bisericeşti  în  promovarea  şi  generalizarea 
cîntării  în  comun  în  toate  bisericile  noastre  parohiale. 

In  luările  de  cuvînt  care  au  urmat,  la  care  s-au  înscris,  la  fiecare  proto¬ 
popiat,  un  mare  număr  de  preoţi,  la  unele  protopopiate  şi  unii  cîntăreţi  biseri¬ 
ceşti  (prot.  Făgăraş,  prot.  Braşov  etc.),  s-a  subliniat  adevărul  că  muzica  „des¬ 
chide  sufletul'*;  predispune  mai  mult  la  rugăciune  şi  înălţare  sufletească,  atît  pe 
preot  cît  şi  pe  credincioşi,  armonizează  pe  credincioşi  (pr.  Gh.  Răţulea  —  Băcel, 
prot.  Sf.  Gheorghe,  pr.  V.  Man  —  Ighişul  Nou,  prot.  Mediaş),  în  această  cîntare 
fiind  cuprinsă  şi  lumea  nevăzută  a  îngerilor  care  preamăresc  pe  Dumnezeu  (pr. 
A.  Sărăşan  —  Bazna,  prot.  Mediaş);  s-au  specificat  metode  folosite  pentru  rein¬ 
troducerea  cîntării  în  comun  în  biserici  (pr.  Nichifor  Todor  —  Sibiu  Trei- 
stejari;  pr.  Alexandru  Coinşa  —  Cuciulata,  protopopiatul  Rupea;  A.  Rebegel  — 
Ruja,  protopopiatul  Agnita;  pr.  Gh.  Tohăneanu  —  Floroaia,  prot.  Sf.  Gheor¬ 
ghe),  ca  şi  cîntările  mai  potrivite,  în  afara  răspunsurilor  liturgice,  între  ele  colin¬ 
dele  (pr.  FI.  Albu  —  Beneşti,  prot.Agnita,  pr.  N.  Codrea  —  Pelişor,  prot.  Agnita); 
s-a  adus  în  atenţie  şi  pericolul  pe  care  îl  prezintă  pătrunderea  în  unele  biserici 

ale  noastre  a  unor  cîntări  neconforme  cu  învăţătura  Bisericii  noastre  (pr.  Şt.  Straja, 
Ruşi,  prot.  Sibiu,  pr.  Z.  Moşoiu  —  Braşov  —  Sf.  Treime;  pr.  N.  Coman  —  Bra¬ 
şov  Cetate  I);  s-a  subliniat  efectul  binefăcător  al  cîntării  în  comun  în  biserică 
(pr.  L.  Vitan  —  Dăişoara,  prot.  Rup>ea,  G.  Todea  —  Malnaş  Băi,  prot.  Sf.  Gheor- 
ghe);  s-au  adus  noi  dovezi  din  epoca  primară  a  Bisericii  privitoare  la  existenţa 
cîntării  omofone  sau  a  cîntării  în  comun  (pr.  I.  Naftanailă  —  Breaza,  prot.  Făgă¬ 
raş);  s-a  vorbit  de  schimburi  de  experienţă  în  ceea  ce  priveşte  susţinerea  cîntării 
omofone  în  biserică  (pr.  V.  Voineag  —  Braşov  Tocile);  s-a  reliefat  şi  rezistenţi 
pe  care  o  fac  unii  cîntăreţi  bisericeşti  în  privinţa  introducerii  cîntării  în  comun 
(pr.  I.  Cioacă  —  Dumbrăviţa,  prot.  Braşov). 

In  concluziile  finale,  delegaţii  chiriarhali  au  readus  în  atenţie  scopul  temei, 
subliniindu-se  faptul  că  pentru  a  fi  realizat  acest  scop:  „promovarea  şi  păstrarea 
unităţii  religioase  a  parohiei**,  este  necesar  de  reţinut  că  simţămîntul  muzical  face 
parte  din  structura  fiinţială  a  omului,  că,  asemenea  vorbirii,  el  constituie  mijloc 
de  exprimare  a  unor  stări  lăuntrice,  emoţionale  mai  ales,  stări  pe  care  le  trăim  şi 
în  faţa  atotputerniciei,  atotînţelepciunii,  în  faţa  majestăţii  divine  în  general,  la 
care  meditînd  cu  adevărat  fiinţa  noastră  tresaltă  simţind  nevoia  unei  exteriorizări. 

Această  realitate  a  fost  valorificată  şi  pe  plan  religios,  ceea  ce  vedem  în 
Vechiul  şi  Noul  Testament,  încă  din  primii  ani  ai  Bisericii  creştine.  Mîntuitorul 
a  cîntat,  Sf.  Apostoli  au  cîntat,  primii  creştini  au  cîntat,  Sf.  Apostol  Pavel  alcă¬ 
tuind,  se  pare,  primul  imn  creştin:  „Taina  creştinătăţii**  (I  Tim.  3,  16)  etc. 

Delegaţii  chiriarhali  au  arătat  de  asemenea  că  muzica  bisericească  înde¬ 
plineşte  cu  deosebire  două  funcţiuni:  una  emoţională,  mişcînd  sufletul,  încălzin- 
du-1,  înnoindu-1,  avînd,  aşadar,  un  efect  terapeutic,  ceea  ce  se  constată  şi  în 
lumea  plantelor  şi  animalelor,  care  de  asemenea  sînt  receptive  la  muzica  sănă¬ 
toasă,  cît  şi  una  învăţătorească,  de  însuşire  a  unor  cunoştinţe,  a  unor  adevăruri 
de  credinţă,  din  care  motiv  ea  s-a  folosit  totdeauna  şi  în  lupta  împotriva  ereziilor. 

Pentru  astfel  de  motive  cîntarea  în  comun  în  biserică  este  o  necesitate 
absolută  şi  astăzi,  ea  fiind  folosită  din  plin  şi  de  grupările  sectare. 

In  această  ordine  de  idei,  delegaţii  chiriarhali  au  reliefat  şi  cu  alte  argu¬ 
mente  faptul  că,  prin  cîntarea  în  comun,  credincioşii  au  o  participare  activă  la 
sf.  slujbe,  la  Sf.  Liturghie  îndeosebi,  adunîndu-ne  mai  bine  din  risipirea  lăuntrică 
în  care  ne  aflăm  adesea,  ne  adună  mai  mult  lăuntric,  credincioşii  îşi  varsă  focul 
lăuntric,  aspecte  la  care  dacă  mai  adăugăm  şi  o  slujire  simţită  din*  partea  preo¬ 
tului,  ca  şi  o  predică  bine  gîndită,  credincioşii  noştri  nu  vor  mai  fi  tentaţi  să 
alunece  spre  alte  credinţe. 

In  privinţa  omogenizării,  întăririi  unităţii  sufleteşti  a  credincioşilor  prin 
cîntarea  în  comun  în  biserică,  între  altele  s-au  adus  în  atenţie  şi  unele  afirmaţii 
ale  venerabilului  nostru  dascăl  de  Teologie,  P.  C.  pr.  prof.  onor.  D.  Stăniloae  din 
cartea:  „Spiritualitate  şi  comuniune  în  Liturghia  ortodoxă**,  între  care  şi  aceasta: 
„Credincioşii  care  merg  Duminică  de  Duminică  împreună  la  Sf.  Liturghie  din 
aceeaşi  biserică  se  simt  din  ce  în  ce  mai  adunaţi  în  Dumnezeul  iubirii  treimice, 
sporind  şi  între  ei  comuniunea**. 

De  aceea,  au  subliniat  delegaţii  chiriarhali,  preot  şi  cîntăreţ  deopotrivă  din 
parohiile  care  încă  n-au  introdus  cîntarea  în  comun  au  datoria  majoră  de  a 
explica  credincioşilor,  de  a  lucra  cu  ei  sau  cu  un  nucleu  de  credincioşi  după  Sf. 
Liturghie,  ca  şi  în  cadrul  lucrării  catehetice  de  la  vecernia  de  sîmbătă  şi  Dumi¬ 
nică  seara,  astfel  ca,  pînă  la  Crăciun,  1988,  cum  s-a  precizat  la  unele  protopopiate, 
cîntarea  în  comun  să  fie  o  realitate  în  toate  bisericile  din  Arhiepiscopia  Sibiului. 

S-a  precizat  şi  aceea  că  în  bisericile  în  care  sînt  coruri,  cel  puţin:  Sfinte 
Dumnezeule,  Crezul,  Tatăl  nostru.  Axionul,  Fie  numele  Domnului,  să  se  ‘cînte,  să 
se  rostească  de  toţi  credincioşii  din  biserică. 

Delegaţii  chiriarhali  au  atras  atenţia  şi  asupra  a  două  devieri,  care  pot  sur¬ 
veni  în  această  lucrare  şi  anume,  în  privinţa  melodiilor,  care,  uneori,  pot  degenera 
în  adevărate  serenade,  sau  doine,  cît  şi  în  privinţa  textelor  unor  cîntări,  care  sînt. 
uneori,  nişte  dulcegării  uşoare,  „cîntări  hibride**,  străine  de  învăţătura  Bisericii, 
care,  desigur,  n-au  ce  căuta  în  bisericile  noastre.  In  acest  sens  s-au  indicat,  pe 
lîngă  răspunsurile  la  Sf.  Liturghie,  Doxologia,  Lumină  lină.  Acum  slobozeşte.  Taina 
creştinătăţii,  colinde,  pricesne  îndătinate  şi  alte  cîntări  cuprinse  în  cărţile  tipărite 
de  Sf.  Patriarhie,  drept  cîntări  potrivite  pentru  a  fi  executate  în  bisericile  noastre. 

Sna  subliniat  de  asemenea  îndatorirea  de  a  fi  ajutaţi  credincioşii  tineri  în 
a-şi  însuşi  cîntările  noastre  bisericeşti  îndătinate  şi  a  fost  evocat  chipul  neuita¬ 
tului  pr.  profesor  Gh.  Şoima,  care  a  fost  tot  timpul  legat  de  strana  bisericii,  ajun- 
tînd  şi  încurajînd  cîntarea  omofonă  în  bisericile  noastre  şi  care  a  scris  despre 
această  temă,  între  altele,  lucrarea;  „Funcţiunile  muzicii*'. 

La  unele  protopopiate  conferinţa  a  început  şi  s-a  sfîrşit  cu  cîntări  bisericeşti, 
executate  de  toţi  participanţii,  ca  o  lecţie  vie  de  cîntare  în  comun  în  biserică. 

Gh.  P. 


DIN  VIAŢA  BISERICEASCA  IN  ARHIEPISCOPIA  CLUJULUI 


Resfinţirea  Bisericii  din  Bîrsana 

Duminică,  7  august  1988,  parohienii  din  Bîrsana,  prot.  Sighetu  Marmaţiei, 
jud.  Maramureş  şi  mii  de  credincioşi  din  parohiile  vecine  au  luat  parte  cu  mult 
folos  duhovnicesc  la  resfinţirea  bisericii  parohiale  din  Bîrsana,  oficiată  de  Prea 
Sfinţitul  Episcop-vicar  lustinian  Maramureşanul. 

Bîrsana  —  veche  reşedinţă  episcopală  —  prin  prezenţa  ierarhului  a  trăit 
unul  din  cele  mai  sublime  momente  din  viaţa  ei  spirituală. 

Credincioşii  de  aici,  buni  gospodari,  cu  multă  dragoste  faţă  de'  biserică  în 
frunte  cu  vrednicul  preot  paroh  Gheorghe  Urda,  au  dat  o  nouă  înfăţişare  locaşu¬ 
lui  de  cult,  reparîndu-1  interior  şi  exterior. 

Tot  prin  jertfelnicia  credincioşilor  din  Bîrsana  s-a  construit  o  nouă  casă 
parohială  arhitectonică  tip  vilă  îmbinînd  în  alcătuire^  ei  elemente  tradiţionale 
maramureşene.  Prin  stil  şi  concepţie  este  o  construcţie  unică  în  felul  ei. 

După  slujba  resfinţirii  bisericii  a  urmat  Sf.  Liturghie  arhierească  pe  un 
podium  special  amenajat  în  faţa  bisericii. 

Prea  Sfinţitul  lustinian  a  oficiat  Sf.  Liturghie  înconjurat  fiind  de  un  mare 
sobor  de  preoţi. 

Pentru  o  activitate  prodigioasă  misionar-gospodărească,  vrednicul  preot  paroh 
Urdă  Gheorghe  a  fost  distins  şi  hirotesit  de  către  P.  S.  Sa  lustinian  cu  distincţia 
onorifică  bisericească  de  „iconom**,  cu  dreptul  de  a  purta  brîu  roşu. 

La  sfîrşitul  Sfintei  Liturghii  P.  S.  Sa  a  rostit  un  amplu  cuvînt  de  învăţătură, 
elogiind  în  acelaşi  timp  dragostea  şi  jertfelnicia  bunilor  credincioşi  din  Bîrsana 
în  frunte  cu  preotul  paroh  pentru  tot  ceea  ce  s-a  realizat  acolo  pe  plan  spiritual  şi 
gospodăresc. 

înalţii  oaspeţi  în  frunte  cu  Prea  Sfinţitul  Episcop-vicar  lustinian  au  fost 
invitaţi  apoi  la  noua  casă  parohială,  săvîrşind  ierurgia  binecuvîntării  ei. 

A  urmat  apoi  masa  oficială  în  cadrul  căreia  s-au  rostit  toasturi. 

Facem  precizarea  că  în  drum  spre  Bîrsana,  Prea  Sfinţitul  Episcop-vicar 
lustinian  împreună  cu  însoţitorii  de  la  Centrul  eparhial  Cluj  —  P.  C.  Sa  Liviu 
Ştefan  —  vicar  administrativ  şi  diaconul  Iustin  Oprişanu,  au  făcut  un  scurt  popas 
duhovnicesc  în  parohia  Săcel,  unde  a  fost  primit  călduros  de  P.  C.  Sa  părintele 
paroh  Tocilă  Enache  şi  de  un  mare  număr  de  credincioşi. 


Sfinţirea  bisericii  monument  istoric,  cu  hramul  „Sfinţii  Arhangheli 
Mihail  şi  Gavriil**  din  parohia  Ulmeni,  prot.  Baia  Mare,  jud.  Maramureş 

Biserica  monument  istoric  din  Ulmeni,  datează  din  jurul  anului  1700,  fiind 
construită  iniţial  de  credincioşii  din  Şomcuta  Mare,  jud.  Maramureş. 

După  cum  reiese  din  arhivele  celor  două  parohii,  biserica  din  Şomcuta  Mare 
construită  din  lemn  a  fost  cumpărată  pentru  parohia  Ulmeni  în  anul  1895  de 
credinciosul  Covaciu  Maftei. 

De  o  importanţă  valorică  şi  istorică  se  bucură  iconostasul  care  are  icoane 
pictate  pe  lemn,  iar  scrisul  este  în  chirilică. 

Această  biserică  —  de  proporţii  destul  de  mari  —  a  fost  renovată  interior 
şi  exterior  între  anii  1987 — 1988,  prin  jertfelnicia  credincioşilor  din  Ulmeni  şi  sub 
îndrumarea  vrednicului  preot  paroh  Sav  Alexandru.  Din  motive  necunoscute 
biserica  n-a  mai  fost  tîrnosită. 

Astfel,  Duminică,  14  august  1988,  acest  sfînt  locaş  a  fost  sfinţit  de  către  Prea 
Sfinţitul  Episcop-vicar  lustinian  Maramureşanul,  însoţit  de  la  Centrul  eparhial 
Cluj  de  P.  C.  Sa  Liviu  Ştefan,  vicar  administrativ  şi  diaconii  Iustin  Oprişan  şi 
Mihai  Meseşan. 

Slujba  tîmosirii  bisericii  a  fost  începută  la  ora  9,00,  Prea  Sfinţitul  lustinian 
fiind  înconjurat  de  un  fnmios  sobor  de  preoţi  şi  diaconi  în  frunte  cu  P.  C.  Sa 
Mociran  Gavril,  protopopul  Băii  Mari. 

Sfînta  Liturghie  arhierească  s-a  oficiat  în  faţa  bisericii  pe  un  podium  special 
amenajat  în  prezenţa  unui  mare  număr  de  credincioşi  din  Ulmeni  şi  din  parohiile 
vecine. 

In  cuvintele  rostite  cu  acest  prilej  de  către  P.  C.  Sa  părintele  prot.  Gavril 
Mociran,  P.  C.  Sa  părintele  Liviu  Ştefan  —  vicar  administrativ  şi,  în  final,  de 
către  P.  S.  Sa  lustinian  s-au  adus  elogii  la  adresa  bunilor  credincioşi  de  aici,  care 
fiind  în  perspectiva  apropiată  a  zidirii  unei  biserici  noi,  corespunzătoare  nevoilor 
spirituale  actuale  ale  parohiei  (localitatea  situîndu-se  în  curs  de  urbanizare),  coor¬ 
donaţi  de  preotul  paroh  Sav  Alexandru,  au  conservat  după  cuviinţă  monumentul 
istoric  atît  în  interior  cît  şi  în  exterior. 

Pe  lîngă  lucrările  de  restaurare  la  monument,  în  faţa  bisericii  s-a  construit 
o  frumoasă  clopotniţă  ’  acoperită  cu  şindrilă,  garduri  de  împrejmuire  şi  reparaţii 
curente  la  casa  parohială. 

Pentru  o  activitate  deosebita  în  via  Domnului  în  cei  peste  20  de  ani  de 
pastoraţie,  preotul  paroh  Sav  Alexandru  a  fost  distins  şi  hirotonit  cu  distincţia 
onorifică  bisericească  de  „iconom"  cu  dreptul  de  a  purta  brîu  roşu,  de  către  Prea 
Sfinţitul  Episcop-vicar  lustinian. 

Demonstrînd  bunele  relaţii  de  convieţuire  între  credincioşii  şi  preotul  local 
şi  credincioşii  cultului  reformat  din  localitate,  la  sfintele  slujbe  oficiate  aici  a 
asistat  ca  invitată  şi  reprezentanta  bisericii  reformate. 

înalţii  oaspeţi,  la  sfîrşitul  Sf.  Liturghii  arhiereşti,  au  fost  invitaţi  la  agapa 
oficială  oferită  cu  acest  binecuvîntat  prilej  unde  s-au  rostit  toasturi. 


Sărbătoarea  hramului  „Adormirea  Maicii  Domnului** 
la  mănăstirile  din  Arhiepiscopie 

Potrivit  tradiţiei,  înalţii  noştri  ierarhi  şi  anul  acesta  au  luat  parte  la  praz¬ 
nicul  „Adormirii  Maicii  Domnului**  ce  s-a  desfăşurat  la  cele  două  mănăstiri  din 
Eparhie:  la  mănăstirea  Nicula,  prot.  Dej,  jud.  Cluj  şi  la  Mănăstirea  Rohia,  prot. 
Tg.  Lăpuş,  jud.  Maramureş. 

In  dimineaţa  zilei  hramului,  luni  15  august  a.c.,  înalt  Prea  Sfinţitul  Arhiepiscop 
Teofil  s-a  deplasat  la  mănăstirea  •  Nicula,  însoţit  de  P.  C.  Sa  Cosmuţa  Ştefan  — 
consilier  economic  şi  diaconii  Onac  Radu  şi  Nemeş  Vasile. 

In  prezenţa  unui  imens  număr  de  credincioşi  veniţi  în  pelerinaj  la  hram  şi 
a  unui  distins  sobor  de  preoţi  în  frunte  cu  P.  C.  Sa  Herineanu  Teofil,  protopopul 
Dejului,  în  calitate  de  gazdă  primitoare  fiind  P.  C.  Sa  Arhimandrit  Nan  Cleopa  — 
stareţul  mănăstirii,  înalt  Prea  Sfinţia  Sa  a  dat  binecuvîntarea  de  începere  a 
Sfintei  Liturghii  arhiereşti. 

Sfînta  Liturghie  a  fost  precedată  încă  din  ajunul  praznicului  de  un  program 
continuu  de  servicii  religioase  în  scopul  satisfacerii  nevoilor  spirituale  ale  miilor 
de  pelerini  adunaţi  cu  acest  prilej. 

Liturghia  arhierească  s-a  oficiat  în  foişorul-altar  situat  în  partea  nordică 
a  bisericii. 

Cu  acest  binecuvîntat  praznic  înalt  Prea  Sfinţitul  Arhiepiscop  Teofil,  în 
încheiere,  a  rostit  un  documentat  şi  însufleţitor  cuvînt  de  învăţătură,  adresat  mul¬ 
ţimii  de  credincioşi  prezenţi  la  sărbătoarea  hramului  din  acest  an. 

La  prăznuirea  hramului  „Adormirea  Maicii  Domnului**  de  la  mănăstirea 
Rohia  din  acest  an,  a  fost  prezent  Prea  Sfinţitul  Episcop-vicar  lustinian  încă  din 
ajun,  venind  de  la  sfinţirea  bisericii  monument  istoric  de  la  Ulmeni,  prot.  Baia 
Mare,  jud.  Maramureş. 

De  la  Centrul  eparhial  P.  S.  Sa  a  fost  însoţit  la  aceste  praznice  duhovniceşti 
de  P.  C.  Sa  părintele  Liviu  Ştefan  —  vicar  administrativ  şi  diaconii  Iustin  Opri- 
şanu  şi  Mihai  Meseşan. 

Aşa  după  cum  s-a  afirmat,  anul  acesta  de  hram  la  mănăstirea  Rohia  au  venit 
un  număr  impresionant  de  pelerini. 

După  un  program  rînduit  de  P.  S.  Sa  lustinian,  şirul  sfintelor  slujbe  a  început 
cu  vecernia  şi  continuînd  cu  priveghere  toată  noaptea  pînă  a  doua  zi  la  ora  9,00 
cînd  s-a  oficiat  în  încheiere  Sfînta  Liturghie  arhierească. 

La  slujba  vecerniei  a  rostit  un  cuvînt  de  învăţătură  P.  C.  Sa  părintele  Liviu 
Ştefan  —  vicar  administrativ,  avînd  ca  tematică:  „Argumentele  scripturistice  în 
sprijinul  supravenerării  Maicii  Domnului*',  după  care  a  încheiat  P.  S.  Sa  lustinian 
cu  un  ales  cuvînt  de  învăţătură  cu  tîlcuire  la  rugăciunea  Domnească  „Tatăl 
nostru**. 

Ca  şi  la  slujba  vecerniei  şi  la  Sf.  Liturghie  din  ziua  praznicului,  P.  S.  Sa 
lustinian  a  fost  înconjurat  de  un  numeros  sobor  de  preoţi  şi  diaconi  în  frunte  cu 
P.  C.  Sa  părintele  Ciceu  loan,  protopopul  Lăpuşului  şi  cu  P.  C.  Sa  părintele  Hodea 
Iustin  —  stareţul  provizoriu  al  mănăstirii. 

Sfînta  Liturghie  arhierească  s-a  oficiat  în  altarul  de  vară  al  mănăstirii. 

Răspunsurile  la  Sf.  iLturghie  au  fost  date  într-o  deplină  armonie  şi  înălţare 
sufletească  de  către  un  grup  de  studenţi  şi  elevi  teologi  precum  şi  de  către  corul 
bisericesc  din  Tg.  Lăpuş  şi  un  grup  de  fete  venite  la  praznic  de  la  Turda-Fabrici. 

La  sfîrşitul  Sfintei  Liturghii  arhiereşti,  P.  C.  Sa  părintele  prot.  Ciceu  loan  a 
rostit  un  cuvînt  de  caldă  primire  Prea  Sfinţitului  Episcop-vicar  lustinian  la  hra¬ 
mul  mănăstirii  Rohia,  unde  a  fost  aşteptat  cu  multă  bucurie  şi  dragoste  de  către 
mulţimea  de  credincioşi. 

Apoi,  în  cuvîntul  său  de  învăţătură,  Prea  Sfinţitul  Episcop-vicar  lustinian 
şi-a  exprimat  sentimentul  dragostei  faţă  de  mănăstirea  Rohia,  al  cărui  vieţuitor 
şi  coordonator  spiritual  a  fost,  faţă  de  obştea  mănăstirii  şi  faţă  de  toţi  aceia  care 
îndemnaţi  fiind  de  dragostea  faţă  de  Dumnezeu  şi  faţă  de  credinţa  străbună 
nealterată,  vin  an  de  an  să-şi  primenească  sufletele  aici. 

In  încheiere,  în  calitate  de  gazdă  primitoare,  a  mulţumit  P.  S.  Sale,  P.  C.  Sa 
părintele  Hodea  Iustin,  stareţul  provizoriu  al  mănăstirii,  pentru  osteneala,  dragostea 
şi  bogatul  său  cuvînt  de  învăţătură  adresat  celor  prezenţi. 

Cuvîntul  Prea  Cuvioşiei  Sale  a  fost  adresat  apoi  tuturor  preoţilor,  coriştilor 
şi  pelerinilor  veniţi  la  sfînta  sărbătoare  a  hramului  de  la  mănăstirea  Rohia,  cu 
invitaţia  călduroasă  de-a  rămîne  cu  toţii*  pe  mai  departe  legaţi  duhovniceşte  de 
acest  aşezămînt  sacru  şi  de  spiritualitate  românească. 

Potrivit  datinei  străbune  şi  la  mănăstirea  Moisei,  jud.  Maramureş,  ca  şi  în 
anii  precedenţi  a  avut  loc  praznicul  hramului  „Adormirea  Maicii  Domnului**,  unde 
ca  şi  la  Nicula  şi  Rohia  zeci  de  mii  de  credincioşi  au  venit  să  se  închine  şi  să  se 
roage  bunului  Dumnezeu  şi  Prea  Curatei  Fecioare  Maria. 

Aici,  la  marele  praznic  al  hramului,  ca  delegat  al  I.  P.  S.  Sale  Arhiepiscopul 
Teofil.  a  fost  prezent  P.  C.  Sa  părintele  Octavian  Picu  —  consilier  administrativ, 
înconjurat  fiind  de  un  numeros  sobor  de  preoţi  din  zonă  în  frunte  cu  P.  C.  Sa 
părintele  Oprişanu  Mihai,  protopopul  protopopiatului  Sighetu  Marmaţiei. 

Sfînta  Liturghie  din  ziua  praznicului  a  încheiat  şirul  serviciilor  religioase 
oficiate  încă  din  ajun  şi  în  timpul  nopţii  binecuvîntate,  după  programul  rînduit 
de  vrednicul  protosinghel  loan  Horea  —  stareţul  mănăstirii  Moisei. 

In  încheiere,  P.  C.  Sa  părintele  Octavian  Picu  —  consilier  administrativ,  a 
rostit  în  faţa  mulţimilor  de  credincioşi  un  documentat  cuvînt  de  învăţătură  cu 
privire  la  preacinstirea  Maicii  Domnului  în  Biserica  Ortodoxă. 

Resfinţirea  bisericii  cu  hramul  „Adormirea  Maicii  Domnului" 
din  parohia  Turda  II,  prot.  Turda,  jud.  Cluj 

Duminică,  21  august  1988,  Prea  Sfinţitul  Episcop-vicar  lustinian,  însoţit  de 
la  Centrul  eparhial  Cluj  de  P.  C.  Sa  părintele  vicar  administrativ  Liviu  Ştefan  şi 
diaconul  Mihai  Meseşan,  la  invitaţia  preotului  paroh  Mişca  Aurel  şi  a  credincioşilor 
de  la  parohia  Turda  II,  a  săvîrşit  resfinţirea  bisericii  de  aici,  care  a  fost  reparată 
capital  în  interior  şi  exterior  şi  pictată  de  către  pictorul  Pătraşcu  Manolache,  diii 
jud.  Vrancea. 

P.  S.  Sa  lustinian  a  fost  înconjurat  de  un  distins  sobor  de  preoţi  în  frunte 
cu  P.  C.  Sa  părintele  loan  Jeler,  protopopul  Clujului. 

După  slujba  resfinţirii,  Sfînta  Liturghie  arhierească  s-a  oficiat  afară,  pe  un 
podium  special  amenajat. 

în  cadrul  Sf.  Liturghii,  P.  S,  Sa  lustinian  a  hirotonit  întru  diacon  pe  seama 
seminarului  teologic  din  Cluj -Napoca,  pe  proaspătul  licenţiat  în  teologie  Chirilă 
loan. 

Pentru  bogata  activitate  pastorală  şi  gospodărească,  P.  S.  Sa  lustinian  a 
distins  şi  hirotesit  întru  „iconom",  pe  preotul  paroh  Mişca  Aurel. 

Şirul  cuvântărilor  de  la  sfîrşitul  Sf.  Liturghii  a.  fost  încoronat  de  documen¬ 
tata  predică  misionară  a  Prea  Sfinţitului  lustinian,  cu  frumoase  aprecieri  la  adresa 
preotului  paroh  şi  a  credincioşilor  de  aici,  pentru  tot  ceea  ce  s-a  realizat  în 
ultima  vreme  la  această  biserică. 

La  masa  oficială  s-au  rostit  toasturi  legate  de  eveniment. 


Resfinţirea  bisericii  din  parohia  Groşii  Ţibleşului, 
prot.  Lăpuş,  jud.  Maramureş 

Duminică,  28  august  1988,  credincioşii  din  parohia  Groşii  Ţibleşului  în  frunte 
cu  vrednicul  lor  preot  paroh  au  avut  bucuria  duhovnicească  de  a-1  primi  cu  dra¬ 
goste  şi  preţuire  pe  Ina]ţul  nostru  ierarh,  I,  P.  S.  Sa  Arhiepiscopul  Teofil,  pentru 
a  le  resfinţi  biserica  frumos  reparată  în  interior  şi  exteriqj;. 

La  ora  9.00,  înalt  Prea  Sfinţitul  Arhiepiscop  Teofil  a  dat  binecuvîntarea  de 
resfinţire  a  bisericii,  în  prezenţa  unui  mare  număr  de  credincioşi  ai  parohiei  şi 
din  întreaga  zonă  a  Lăpuşului. 

La  sfîrşitul  Sfintei  Liturghii,  înaltul  nostru  ierarh,  după  ce  şi-a  rostit  îndă¬ 
tinatul  cuvînt  de  învăţătură  bazat  pe  texte  scripturistice,  pentru  rodnica  activitate 
pastoral-gospodărească  de  peste  40  de  ani,  a  acordat  preotului  paroh  loan  Bumbu 
distincţia  onorifică  de  „iconom-stavrofor"  cu  dreptul  de  a  purta  cruce. 

Binecuvântatul  praznic  duhovnicesc  s-a  încheiat  cu  masa  oficială  oferită 
înalţilor  oaspeţi,  cu  care  prilej  s-au  rostit  toasturi  legate  de  eveniment. 


Resfinţirea  bisericii  din  parohia  Aluniş,  prot.  Dej,  jud.  Cluj 

Duminică,  28  august  1988,  Prea  Sfinţitul  Episcop-vicar  lustinian  a  răspuns 
invitaţiei  credincioşilor  şi  preotului  paroh  Fereştean  Viorel  de-a  le  oficia  resfin¬ 
ţirea  bisericii,  construită  între  anii  1949 — 1952,  care  în  ultimii  ani  a  fost  reparată 
capital  interior  şi  exterior  şi  înveşmîntată  în  interior  cu  o  frumoasă  pictură  bise¬ 
ricească  tradiţională  de  către  pictorul  Bumbu  Constantin. 

Pentru  realizările  frumoase  de  renovare  a  bisericii  din  Aluniş,  la  sfîrşitul 
Sf.  Liturghii  arhiereşti,  Prea  Sfinţitul  Episcop-vicar  lustinian  i-a  acordat  vredni¬ 
cului  preot-paroh  distincţia  onorifică  de  „iconom“,  cu  dreptul  de  a  purta  brîu  roşu. 

în  cuvîntul  său  de  învăţătură,  P.  S.  Sa  a  adus  elogii  credincioşilor  de  aici 
şi  preotului  paroh,  care  în  bună  colaborare,  au  dat  o  nouă  faţă  locaşului  de  cult. 

Tîrnosirea  bisericii  noi  cu  hramul  „Sf.  Dumitru**  din  filia  Vechea, 

parohia  Deuş,  prot.  Cluj,  jud.  Cluj 

Noul  locaş  de  cult  din  filia  Vechea  s-a  construit  între  anii  1958 — 1959,  din 
dorinţa  credincioşilor  de  aici,  care  au  înţeles  că  vechea  bisericuţă  de  lemn, 
monument  istoric,  zidită  în  anul  1726,  nu  mai  corespunde  nevoilor  spirituale 
actuale. 

Noua  biserică  s-a  zidit  din  jertfelnicia  bunilor  credincioşi  sub  păstorirea  unui 
şir  de  7  preoţi. 

Preotul  sub  care  s-a  pus  temelia  noii  biserici  a  fost  Butu  Octavian  (1947 — 1962), 
în  data  de  13  septembrie  1959.  Apoi  zidurile  bisericii  s-au  înălţat  pînă  la  turnuri, 
ca  în  anul  1962,  sub  păstorirea  preoti^lui  Octavian  Victor,  lucrările  să  fie  între¬ 
rupte  din  motiye  financiare,  pînă  în  anul  1970. 

Sub  purtarea  de  grijă  a  preoţilor  care  au  urmat  la  cîrma  parohiei,  cuviosul 
Humă  Vasile  (1966 — 1970)  şi  preotul  Matei  Popovici  (1971 — 1974),  s-au  înălţat 
turnurile  din  cărămidă  şi  s-a  tencuit  biserica  în  interior  şi  exterior. 

După  o  scurtă  păstorire  a  preotului  Coroian  Vasile  (1974 — 1975)  conducătorul 
spiritual  în  persoana  preotului  Popescu  Nicolae  (1975 — 1980)  —  pe  lîngă  alte 
lucrări  efectuate,  a  început  pictarea  bisericii  în  ulei,  prin  angajarea  pictorului 
Vîlcean  Ghiţă  Gheorghe,  care  lucrare  avea  să  se  finalizeze  sub  păstorirea  preotului 
actual  Petru  Moldovan. 

După  trecerea  a  trei  decenii  de  la  punerea  pietrei  de  temelie  a  bisericii, 
acum,  în  vederea  tîrnosirii,  sfîntul  locaş  de  cult  a  fost  renovat  capital  în  exterior 
şi  la  acoperiş,  procedîndu-se  şi  la  schimbarea  iconostasului  şi  la  confecţionarea 
întregului  mobilier  necesar. 

Sub  păstorirea  harnicului  preot  paroh  actual  Petru  Moldovan,  între  anii 
1987 — 1988,  s-a  durat  o  nouă  şi  confortabilă  casă  parohială,  dotată  cu  cele  nece¬ 
sare  unei  locuinţe  de  serviciu  moderne. 

Ziua  de  4  septembrie  1988  a  fost  consemnată  în  analele  parohiei,  ca  zi  de 
sărbătoare,  în  care  înalt  Prea  Sfinţitul  Arhiepiscop  Teofil  a  oficiat  ceremonialul 
sfinţirii  bisericii,  fiind  însoţit  de  la  Centrul  eparhial  Cluj  de  P.  C.  Sa  părintele 
vicar  adm.  Liviu  Ştefan  şi  diaconii  Radu  Onac  şi  Mihai  Meseşan.  înconjurat  de 
un  frumos  sobor  de  preoţi  în  frunte  cu  P.  C.  Sa  părintele  Jeler  loan,  protopopul 
Clujului. 

După  slujba  tîrnosirii  bisericii,  a  urmat  Sf.  Liturghie  arhierească,  oficiată  pe 
un  podium  special  amenajat  în  faţa  bisericii,  în  prezenţa  unui  mare  număr  de 
credincioşi  ai  parohiei  şi  din  alte  localităţi  învecinate. 

Pentru  frumoasele  realizări  obţinute  pe  plan  misionar-pastoral  şi  economic- 
gospodăresc,  înalt  Prea  Sfinţia  Sa  Arhiepiscopul  Teofil  l-a  distins  pe  vrednicul 
preot-paroh  actual  cu  distincţia  onorifică  de  „iconom**  cu  dreptul  de  a  purta 
brîu  roşu. 

In  cuvîntul  său  de  învăţătură  I.  P.  S.  Sa  a  arătat  semnificaţia  locaşului  de 
închinare  pentru  mîntuirea  credincioşilor. 

La  sfîrşitul  sfintelor  slujbe  arhiereşti,  înalţii  oaspeţi  au  luat  parte  la  agapa 
oficială  oferită  cu  acest  binecuvîntat  prilej,  în  cadrul  căreia  s-au  rostit  toasturi. 


Resfinţirea  bisericii  din  parohia  Pribileşti,  prot.  Baia  Mare 

Tot  duminică,  4  septembrie  1988,  Prea  Sfinţitul  Episcop-vicar  lustinian  Mara- 
mureşanul  a  săvîrşit  resfinţirea  bisericii  din  parohia  Pribileşti,  prot.  Baia  Mare, 
jud.  Maramureş. 

In  ajunul  resfinţirii  bisericii  din  Pribileşti,  Prea  Sfinţitul  lustinian  a  săvîrşit 
o  vecernie  misionară,  cu  un  ales  cuvînt  de  învăţătură,  în  filia  parohiei  Pribileşti, 
Fersig. 

La  ora  9,00  dimineaţa.  Prea  Sfinţitul  lustinian  înconjurat  de  un  distins  sobor 
de  preoţi  şi  diaconi,  în  frunte  cu  P.  C.  Sa  părintele  prot.  Gavril  Mociran,  proto¬ 
popul  Băii  Mari  a  început  slujba  resfinţirii  bisericii  din  parohia  Pribileşti,  care  a 

fost  renovată  capital  în  ultimii  ani  din  jertfelnicia  credincioşilor  de  aici  şi  cu 
purtarea  de  grijă  a  P.  C.  Sale  Gîrda  Teodor,  acum  pensionar. 

Lucrările  pregătitoare  pentru  resfinţirea  bisericii,  care  a  fost  construită  în 
anul  1886,  s-au  efectuat  prin  purtarea  de  grijă  a  actualului  preot  paroh  Vasile 
Mureşan. 

La  sfîrşitul  Sf.  Liturghii  arhiereşti,  P.  S.  Sa  a  rostit  un  documentat  cuvînt 
de  învăţătură,  cu  îndreptăţite  aprecieri  la  adresa  bunilor  credincioşi  de  aici,  in 
frunte  cu  vrednicii  preoţi  care  i-au  păstorit. 


Resfinţirea  bisericii  cu  hramul  „Sfinţii.  Arhangheli  Mihail  şi  Gavriil** 
din  parohia  Tîrlişua,  prot.  Năsăud,  jud.  Bistriţa-Năsăud 

Sfîntul  lăcaş  de  cult  de  la  Tîrlişua  s-a  zidit  în  anul  1936,  prin  jertfelnicia 
bunilor  credincioşi  de  aici,  sub  îndrumarea  preotului  Pop  Sever. 

In  decursul  timpului  s-au  efectuat  la  biserică  mai  multe  lucrări  de  întreţi¬ 
nere  şi  renovare,  încoronate  în  final  între 'anii  1984 — 1985,  cu  o  valoroasă  pictură 
bisericească,  executată  de  pictorul  Tuddrie'  Aurel,  în  vremea  harnicului  preot 
paroh  Sigartău  Simion  şi  cu  contribuţia  "bunilor  credincioşi  din  Tîrlişua. 

In  urma  lucrărilor  efectuate,  sfînta '"hiUerică  era  gătită  pentru  resfinţire. 

In  acest  scop.  Prea  Sfinţitul  Episcop-vicaT  lustinian  s-a  deplasat  de  la  reşe¬ 
dinţa  sa  din  Cluj,  însoţit  de  P.  C.  Sa  Petru  Varga  —  inspector  eparhial  şi  diaconii 
Iustin  Oprişan  şi  loan  Chirilă,  la  Tîrlişua  în  ziua  de  duminică,  11  septembrie  1988. 

Primirea  solemnă  a  ierarhului  a  fost  făcută  de  un  frumos  sobor  de  preoţi 
în  frunte  cu  P.  C.  Sa  părintele  Dâmbu  loan,  protopopul  Năsăudului,  la  intrarea 
în  sfîntul  locaş  de  închinare,  în  prezenţa  unui  mare  număr  de  credincioşi. 

După  slujba  resfinţirii,  Sfînta  Liturghie  arhierească  s-a  săvîrşit  pe  un  podium 
special  amenajat  în  preajma  bisericii. 

Pentru  frumoasele  realizări  pe  plan  pastoral-misionar  şi  gospodăresc.  Prea 
Sfinţitul  lustinian  a  distins  şi  hirotesit  într-un  cadru  solemn,  întru  „iconom“  pe 
vrednicul  preot  paroh  Sigartăp  Simion,  cu  dreptul  de  a  purta  brîu  roşu. 

Valoroasele  lucrări  efectuate  la  biserică  au  fost  elogiate  şi  subliniate  în  mod 
special  în  cuvîntul  de  învăţătură  rostit  în  încheierea  Sf.  Liturghii  de  P.  S.  Sa 
lustinian,  arătînd  printre  altele,  că  atît  preotul  paroh  cît  şi  bunii  credincioşi  ai 
parohiei  se  bucură  de  aceeaşi  simbolică  recunoaştere  şi  preţuire  din  partea  sa. 

înalţii  oaspeţi  au  fost  invitaţi  apoi,  la  sfîrşit,  la  agapa  oficială  oferită  cu 
acest  prilej  binecuvîntat,  în  cadrul  căreia  s-au  rostit  toasturi. 


Sfinţirea  bisericii  cu  hramul  „Sf.  Arhangheli  Mihail  şi  Gavriil** 
din  parohia  Mintiu,  comuna  Nimigea  de  Jos,  prot.  Năsăud, 

jud.  Bistriţa-Năsăud 

Chiar  dacă  biserica  din  Mintiu  a  fost  construită  acum  116  ani  (1872)  în  vre¬ 
mea  păstoririi  preotului  Chita  loan  —  pînă  la  data  de  18  septembrie  1988  n-a  fost 
tîrnosită  de  vreun  ierarh. 

Desigur,  că  în  scurgerea  vremii  sfîntul  lăcaş  de  închinare  a  fost  renovat 
parţial  sau  total  de  mai  multe  ori. 

Incepînd  din  anul  1983,  sub  îndrumarea  preotului  paroh  Sămărteanu  Vasile 
s-au  executat  lucrări  importante  de  întreţinere  în  interior  şi  exterior.  In  inte¬ 
rior  s-au  confecţionat  41  de  icoane  pe  catapeteasmă  şi  17  scene  biblice  pe  bolta 
bisericii,  s-a  construit  un  pridvor  la  intrarea  bisericii  şi  altele. 

Atît  jertfelnicii  şi  bunii  credincioşi  din  Mintiu  cît  şi  preotul  paroh  îşi  doreau 
acum  să-şi  vadă  binecuvîntată  biserica  de  un  ierarh. 

Acest  eveniment  duhovnicesc  de  mare  efect  pentru  viaţa  religioasă  a  paro¬ 
hiei,  a  avut  loc  în  data  de  duminică,  18  septembrie  1988,  cînd  înalt  Prea  Sfinţitul 

,  Arhiepiscop  Teofil  a  venit  cu  multă  dragoste  la  Mintiu  pentru  a  tîrrtosi  biserica 
de  aici. 

De  la  Centrul  eparhial  Cluj  —  I.  P.  S.  Sa  a  fost  însoţit  în  acest  scop  de 
P.  C.  Sa  părintele  Liviu  Ştefan,  vicar  administrativ  şi  de  către  diaconii  Vasile 
Nemeş  şi  Mihai  Meseşan. 

In  faţa  bisericii,  înaltului  ierarh  i  s-a  făcut  o  călduroasă  primire  de  către 
un  grup  de  copii  îmbrăcaţi  în  costume  tradiţionale  locale  care  au  oferit  flori 
I.  P.  S.  Sale.  Tot  aici,  un  numeros  sobor  de  preoţi  în  frunte  cu  P.  C.  Sa  părintele 
Dâmbu  loan,  protopopul  Năsăudului,  au  întîmpinat  pe  I.  P.  S.  Sa  cu  îndătinatul 
polihroniu. 

După  ceremonia  tîrnosirii  bisericii  a  urmat  Sf.  Liturghie  arhierească,  ce  s-a 
oficiat  pe  un  podium  amenajat  şi  împodobit  cu  frumoase  covoare  locale  situat 
în  faţa  bisericii. 

La  sfîrşitul  Sf.  Liturghii  arhiereşti,  în  încheierea  cu'/întului  de  învăţătură, 
I.  P.  S.  Sa  Arhiepiscop  Teofil  pentru  frumoasa  activitate  pastorală  şi  gospodă¬ 
rească  a  distins  pe  harnicul  preot  paroh  Sămărtean  Vasile,  cu  «distincţia  onorifică 
bisericeasca  de  „sachelar**  cu  dreptul  de  a  purta  brîu  albastru.  Amintim  că  I.  P.  S. 
Sa  în  drum  spre  Mintiu,  în  seara  zilei  de  17  sept.  a.c.,  a  săvîrşit  slujba  vecerniei 
la  Nimigea  de  Sus. 


Resfinţirea  bisericii  din  parohia  Maia,  prot.  Dej 

Tot  duminică,  18  septembrie  1988,  Prea  Sfinţitul  Episcop-vicar  lustinian 
Maramureşanul,  a  oficiat  slujba  de  resfinţire  a  bisericii,  cu  hramul  „Sf.  Arhan¬ 
gheli**  din  parohia  Maia,  filia  Răzbuneni,  prot.  Dej,  jud.  Cluj. 

Biserica  a  fost  construită  în  anul  1925,  sub  îndrumarea  preotului  paroh  de 
atunci  Rogojan  Alexandru. 

In  decursul  timpului  sfîntul  locaş  a  fost  reparat  de  mai  multe  ori. 

Intre  anii  1979 — 1980  s-a  reparat  capital  în  interior  şi  exterior,  iar  între 
anii  1986 — 1987,  interiorul  bisericii  a  fost  îmbrăcat  într-o  frumoasă  pictură  exe¬ 
cutată  de  pictorul  bisericesc  Bumbu  Constantin  din  Căşei,  cu  purtarea  de  grijă  a 
vrednicului  preot-paroh  Moraru  loan  şi  prin  jertfelnicia  credincioşilor  din  filia 
Răzbuneni. 

După  slujba  resfinţirii  bisericii  s-a  oficiat  Sf.  Liturghie  arhierească,  Prea 
Sfinţia  Sa  lustinian  fiind  înconjurat  de  un  sobor  de  preoţi  în  frunte  cu  P.  C.  Sa 
Pr.  Herineanu  Teofil,  protopopul  Dejului. 

De  la  Centrul  eparhial  Cluj,  P.  S.  Sa  a  fost  însoţit  de  către  P.  C.  Sa  Pr.  Petru 
Varga  —  inspector  eparhial. 

Sfînta  Liturghie  arhierească  s-a  încheiat  cu  un  documentat  cuvînt  de  învăţă¬ 
tură  rostit  de  P.  S.  Sa  lustinian  în  faţa  mulţimii  de  credincioşi  veniţi  la  bine- 
cuvintatul  praznic. 


Sfinţirea  bisericii  cu  hramul  „Sf.  Arhangheli  Mihail  şi  Gavriil“ 
din  parohia  Căianu  Mic,  prot.  Năsăud,  jud.  Bistriţa-Năsăud 

Biserica  de  la  Căianu  Mic  este  situată  pe  un  platou  înalt,  dominînd  întreaga 
localitate. 

In  anul  1884  s-a  semnat  certificatul  de  naştere  a  ei,  în  vremea  păstoririi 
preotului  Moldovan  losif.  Cu  timpul  locaşul  de  cult  a  fost  reparat  interior  şi 
exterior,  aşa  cum  s-a  procedat  între  anii  1965 — 1966.  Dar  intemperiile  vremii  şi-au 
spus  cuvântul.  Aşa  se  face  că  în  anul  1985,  prin  purtarea  de  grijă  a  harnicului 
preot-paroh  Gherghel  Alexandru  şi  din  contribuţia  credincioşilor,  biserica  a  fost 
tencuită  din  nou  făcîndu-i-se  consolidări  la  temelie  şi  izolaţii  la  pereţi,  iar  în 
interior  a  fost  înveşmîntată  într-o  friunoasă  şi  trainică  pictură  murală  în  tehnica 
„fresca**  de  către  pictorii  Tisu  Victor  şi  Ştefan  Teodor.  Tot  în  interior  biserica 
a  fost  padimentală  cu  ecîndură  de  brad,  iar  pereţii  pînă  la  o  anumită  înălţime 

au  fost  îmbrăcaţi  în  lambriuri.  S-a  confecţionat  o  catapeteasmă  nouă  sculptată  de 
sculptorul  Mâsăcăşan  Aurel  din  Nima. 

Cu  toate  că  locaşul  de  cult  a  atins  o  vîrstă  venerabilă  de  104  ani,  el  n-a 
fost  tîrnosit  de  către  vreun  ierarh,  lucru  ce  s-a  înfăptuit  în  ziua  de  duminică 
23  septembrie  1988,  prin  harul  Prea  Sfinţitului  Episcop-vicar  lusitnian  Maramu- 
reşanul,  însoţit  de  la  Centrul  eparhial  Cluj  de  P.  C.  Sa  Pr.  vicar  administrativ 
Liviu  Ştefan  şi  diaconii  Mihai  Meseşan  şi  Iustin  Oprişanu. 

La  sosire,  P.  S.  Sa  lustinian  a  fost  întîmpinat  călduros  de  un  grup  de  tineri 
cu  flori  şi  de  un  numeros  sobor  de  preoţi  în  frunte  cu  P.  C.  Sa  Pr.  Dâmbu  loan, 
protopopul  Năsăudului. 

Potrivit  rînduielilor  bisericeşti,  mai  întîi  s-a  săvîrşit  slujba  tîrnosirii  locaşului 
de  cult,  după  care  s-a  oficiat  Sf.  Liturghie  arhierească  afară,  pe  un  podium 
special  amenajat,  în  prezenţa  unui  mare  număr  de  credincioşi  din  parohie  şi  din 
localităţile  vecine. 

în  cuvântul  de  învăţătură  rostit  de  P.  S.  Sa  la  sfîrşitul  Sf.  Liturghii,  a  adre¬ 
sat  cuvinte  de  laudă  la  adresa  bunilor  credincioşi  din  Căianu  Mic  în  frunte  cu 
vrednicul  şi  neobositul  preot  paroh  Gherghel  Alexandru  pe  care  l-a  distins  şi 
hirotesit  în  mod  solemn,  acordîndu-i  distincţia  onorifică  bisericească  de  „iconom**, 
cu  dreptul  de  a  purta  brîu  roşu. 

în  numele  tuturor  a  mulţumit  preotul  paroh. 

Sîmbătă  seara,  22  septembrie  a.c.  Prea  Sfinţitul  lustinian  a  oficiat  vecernia 
rostind  şi  un  cuvînt  de  învăţătură  în  parohia  Dumbrăviţa,  unde  păstoreşte  cu 
aleasă  vrednicie  preotul  Vălean  Gheorghe,  care  a  oferit  o  cină  îmbelşugată  înal¬ 
ţilor  oaspeţi. 

Prot.  Liviu  Ştefan 


DIN  VIAŢA  BISERICEASCA  IN  EPARHIA  ORADIEI 


I.  Vizitaţii  canonice 

Parohia  „Sf,  Treime^  Oradea,  Sîmbătă,  6  august  1988,  de  praznicul  Schim¬ 
bării  la  Faţă,  P.  S,  Episcop  Vasile  a  făcut  o  vizită  canonică  credinicoşilor  apar¬ 
ţinători  bisericii  parohiale  „Sf.  Treime**  din  Oradea,  aslstînd  la  Sf.  Liturghie. 
Răspunsurile  au  fost  date  de  grupul  coral  al  bisericii  împreună  cu  mulţimea  de 
credincioşi  ce  au  umplut  biserica,  după  obicei.  Predica  zilei  a  ţinut-o  părintele 
paroh  Aurel  Puşcaş,  protopopul  Oradiei  care,  după  otpust,  a  rostit  şi  cuvîntul  de 
binecuvîntare,  adresat  chiriarhului,  arătînd  totodată  şi  starea  religioasă  a  credin¬ 
cioşilor,  precum  şi  spiritul  lor  de  jertfelnicie  întru  purtarea  de  grijă  pentru  înfru¬ 
museţarea  sfîntului  locaş,  care  în  ultimul  timp  a  fost  împodobit,  pe  frontispiciul 
de  la  intrare,  cu  trei  frumoase  icoane  în  mozaic. 

In  cuvîntul  de  învăţătură,  ierarhul  —  referindu-se  la  praznicul  zilei  —  a 
evocat  zilele  cînd  a  vizitat  Ţara  Sfîntă  şi  chiar  locul  unde  s-a  schimbat  la  faţă 
Domnul  lisus  Hristos,  pe  muntele  Taborului.  Această  sărbătoare,  a  subliniat  P.  S. 
Sa,  ne  cheamă  neîncetat  să  ne  schimbăm  nu  numai  făptura  noastră  exterioară,  ci 
mai  ales  cea  interioară,  sufletească,  în  aşa  fel  ca  să  ne  trăim  viaţa  nu  numai  pe 
plan  orizontal,  cu  gîndul  numai  la  grijile  de  toate  zilele,  ci  şi  pe  plan  vertical, 
urcîndu-ne  mereu  cu  sufletul  pe  muntele  Taborului,  spre  Dumnezeu,  cu  al  cărui 
har  să  dobîndim  desăvîrşirea  şi  mîntuirea.  Totodată  şi-a  exprimat  mulţumirea  de 
modul  cum  cei  doi  păstori  sufleteşti  de  aici,  părintele  secretar  eparhial  Liviu 
Ungur  şi  părintele  Aurel  Puşcaş,  protopopul  Oradiei,  îşi  îndeplinesc  îndatoririle 
duhovniceşti  şi  obşteşti,  apropiindu-i  pe  credincioşi  tot  mai  mult  de  Biserica  stră¬ 
moşească  ortodoxă  română,  pe  care  i-a  felicitat  pentru  dragostea  şi  căldura  cu 
care  participă  la  sf.  slujbe. 

La  sfîrşit,  părintele  paroh  Liviu  Ungur,  secretar  eparhial,  a  exprimat  res¬ 
pectuoase  mulţumiri  P.  S.  Sale  pentru  marea  bucurie  ce  le-a  prilejuit-o  credin- 

cioşilor  şi  slujitorilor  bisericeşti  de  a  fi  asistat  la  Sf.  Liturghie  şi  de  a  le  fi  îm¬ 
părtăşit  cuvînt  de  învăţătură. 

Oradea-Vii.  Duminică,  7  august  1988,  ierarhul  a  poposit  în  mijlocul  bunilor  cre¬ 
dincioşi  din  parohia^  Oradea-Vii  (Cartierul  C.F.R.),  asistînd  la  Sf.  Liturghie  ce  s-a 
săvîrşit  în  impozanta  biserică  din  acest  cartier,  biserică  ce  se  află  din  nou  în  mare 
şantier  de  înnoire  exterioară  şi  mai  ales  interioară.  Răspunsurile  au  fost  date  de 
către  cîntăreţul  bisericii  împreună  cu  marea  mulţime  a  credincioşilor.  Predica 
zilei  a  fost  ţinută  de  părintele  secretar  eparhial  Liviu  Ungur,  iar  părintele  paroh 
Gheorghe  Nemeş,  după  otpust,  a  adresat  P.  S.  Sale  cuvînt  de  bun  venit,  făcînd  şi 
raport  despre  starea  religioasă  a  credincioşilor  şi  despre  noile  lucrări  de  înfru¬ 
museţare  şi  de  înzestrare  a  bisericii  cu  iconostas  nou,  candelabre  noi  şi  tot  mobi¬ 
lierul  în  lemn  sculptat,  în  acest  an  jubiliar,  cînd  se  împlinesc  50  de  ani  de  la 
întemeierea  sfîntului  locaş.  Mulţumeşte  credincioşilor  pentru  jertfelnicie. 

Arhipăstorul  a  rostit  un  ziditor  cuvînt  de  învăţătură,  stăruind  asupra  puterii 
rugăciunii  şi  postului  in  desăvîrşirea  vieţii  creştinului  în  vederea  mîntuirii  sufle¬ 
teşti,  în  legătură  cu  pericopa  evanghelică  a  zilei  (Matei  17,  14 — 23).  De  asemenea, 
şi-a  exprimat  satisfacţia  că,  de  cîte  ori  vine  la  această  sfîntă  biserică,  totdeauna, 
pe  lîngă  că  este  plină  de  credincioşi,  găseşte  ceva  nou,  ceva  în  curs  de  înnoire, 
cum  se  întîmplă  şi  în  acest  an,  cînd  —  întru  cinstirea  jubileului  de  50  de  ani  al 
existenţei  bisericii  —  se  fac  mari  lucrări  de  înzestrare  şi  înfrumuseţare,  pentru 
care  exprimă  calde  cuvinte  de  apreciere  credincioşilor  pentru  jertfelnicie,  iar  ce¬ 
lor  doi  harnici  păstori  sufleteşti,  preoţii  Gheorghe  Nemeş  şi  Dumitru  Megheşan, 
pentru  zelul  lor  pastoral  şi  pentru  simţul  gospodăresc. 

La  urmă,  părintele  paroh  Dumitru  Megheşan  a  exprimat  chiriarhului  aleasă 
recunoştinţă  pentru  ziditorul  cuvînt  de  învăţătură  şi  pentru  dragostea  cu  care 
vine  totdeauna  în  mijlocul  credincioşilor  de  aici. 

Lunca.  Duminică,  14  august  1988,  P.  S.  Episcop  Vasile  a  asistat  la  Sf.  Litur¬ 
ghie  ce  s-a  săvîrşit  în  biserica  parohială  din  Lunca,  prot.  Beiuş,  aflată  în  curs  de 
înnoire  exterioară  şi  interioară.  Răspunsurile  au  fost  date  de  cîntăreţul  biseri¬ 
cesc  şi  de  marele  număr  de  credincioşi  care  au  venit  să  se  roage  împreună  cu 
arhipăstorul  lor  şi  să-i  asculte  cuvîntul  de  învăţătură.  Predica  zilei  a  fost  ţinută 
de  părintele  secretar  eparhial  Liviu  Ungur.  După  apolis,  părintele  prot.  Teodor 
Cios  l-a  bineventat  pe  chiriarh,  iar  vrednicul  păstor  sufletesc,  preotul-paroh 
Gavrilâ  Popa,  în  raportul  său  de  activitate  a  relevat  puternicul  ataşament  al  cre¬ 
dincioşilor  faţă  de  Biserica  strămoşească  şi  tot  atît  de  puternicul  lor  spirit  de  jert¬ 
felnicie  întru  întreţinerea  sfîntului  locaş,  pe  care  în  aceşti  ani  îl  înnoiesc  radical 
în  exterior  şi  interior,  prin  lucrări  de  înaltă  calitate  artistică.  Ţine  în  mod  deo¬ 
sebit  să  exprime  ierarhului  respectuoase  mulţumiri  pentru  sprijinul  moral  şi 
material  la  aceste  însemnate  lucrări. 

In  cuvîntul  de  învăţătură,  ierarhul,  aflîndu-ne  în  preziua  praznicului  Ador¬ 
mirii  Maicii  Domnului,  a  arătat  temeiurile  biblice  şi  patristice  pentru  care  trebuie 
să-i  acordăm  Maicii  Domnului  o  cinstire  cu  totul  deosebită  numită  preacinstire. 
Ii  îndeamnă  pe  cei  de  faţă  să  urmeze  pilda  de  vieţuire  a  Maicii  Domnului  şi 
atunci  îşi  vor  cîştiga  mîntuirea  şi  fericirea  veşnică.  Totodată  aduce  cuvinte  de 
laudă  şi  apreciere  credincioşilor  pentru  jertfelnicie,  iar  vrednicului  lor  păstor 
sufletesc  pentru  deosebita  rîvnă  duhovnicească  şi  pentru  hărnicia  şi  priceperea 
gospodărească. 

în  după-amiaza  aceleiaşi  duminici,  ierarhul  a  vizitat  şi  parohia  Vaşcău,  păs¬ 
torită  cu  vrednicie  de  preotul  Mircea  Bursaşiu,  despre  ale  cărui  bune  rezultate 
în  activitatea  duhovnicească  şi  obştească  chiriarhul  s-a  declarat  satisfăcut. 

In  aceeaşi  duminică,  la  Mănăstirea  Izbuc,  în  faţa  unui  foarte  mare  număr  de 

credincioşi,  s-a  săvîrşit,  în  mijlocul  naturii,  Sf.  Liturghie  de  către  un  sobor  de 

clerici,  în  frunte  cu  părintele  vicar  eparhial  Augustin  Lucian  şi  cu  părintele  proto- 
singhel  lorest  Grebenea,  stareţul  mănăstirii.  De  asemenea,  s-a  oficiat  apoi  şi  Sf. 
Taină  a  Maslului,  iar  după-masă  slujba  vecerniei.  La  prima  slujbă  a  predicat 
părintele  vicar  eparhial,  iar  la  cea  de-a  doua  părintele  Mihai  lancu  de  la  parohia 

Ţinea,  amîndoi  vorbind  cu  bun  temei  despre  însemnătatea  marelui  praznic  de  a 

doua  zi.  Adormirea  Maicii  Domnului,  făcînd  astfel  pregătirea  necesară  pentru  săr¬ 
bătorirea,  după  cuviinţă,  a  hramului  acestei  sfinte  mănăstiri. 

QradjeaTVelenţa.  După  ce  duminică,  21  august  1988,  arhipăstorul  a  asistat  la 
Sf.  Litiingîiie  ’^vîrşită  în  biserica  „Sf.  Ierarh  Nicolae"  (catedrala  II)  din  Oradea, 
în  duminica « de  28  august  1988  a  făcut  un  popas  duhovnicesc  !n  mijlocul  bunilor 
credincioşi  din  parohia  Oradea-Velenţa,  asistînd  la  Sf.  Liturghie  ce  s-a  oficiat  în 
biserica 'cea.  mare  din  acest  străvechi  cartier  românesc,  unde  a  rezidat,  cu  sute  de 
ani  înamte*  vechea  episcopie  a  românilor  ortodocşi  din  Oradea  şi  Bihor.  Răspun¬ 
surile  au  fost  date  de  corul  mixt  al  parohiei,  căruia  chiriarhul  i-a  adus  laude. 
Predica  zilei  a  fost  ţinută  de  părintele  inspector  eparhial  Dorel  Rusu,  împreună- 
slujitor  la  cele  două  biserici  parohiale  din  acest  cartier.  După  otpust  părintele 
paroh  Roman  Pintea  a  rostit  un  cald  cuvînt  de  bun  venit  ierarhului,  exprimîndu-i 
aleasă  recunoştinţă  pentru  că  a  binevoit  să-l  transfere  la  această  istorică  biserică 
parohială  din  Oradea,  arătînd  totodată  şi  unele  realizări  pe  plan  duhovnicesc  şi 
gospodăresc  în  scurtul  timp  de  la  instalare,  precum  şi  planul  de  muncă  pentru 
viitor,  în  strînsă  colaborare  şi  bună  înţelegere  cu  ceilalţi  doi  păstori  sufleteşti, 
Dorel  Rusu  şi  Marian  loniţă,  precum  şi  cu  sprijinul  membrilor  consiliului  parohial 
şi  mai  ales  prin  jertfelnicia  credincioşilor. 

In  continuare,  mulţimea  credincioşilor  a  ascultat,  cu  inimile  larg  deschise, 
cuvîntul  de  învăţătură  al  ierarhului,  care,  între  altele,  s-a  axat  pe  îndemnul 
cuprins  în  Apostolul  zilei  (I  Cor.  16,  13 — 24):  „Stăruiţi  în  credinţă!'*  Acest  îndemn, 
a  spus  vorbitorul,  se  potriveşte  de  minune  mai  ales  credincioşilor  din  această 
parte  de  oraş,  pentru  că  şi  înaintaşii  lor,  de-a  lungul  sutelor  de  ani,  numai  aşa 
s-au  putut  menţine  ca  fii  ai  Bisericii  strămoşeşti  ortodoxe  şi  ai  neamului  româ¬ 
nesc,  pentru  că  au  ştiut,  şi  în  cele  mai  grele  încercări,  să  stăruie  în  credinţă.  Aşa 
se  face  că,  împreună  cu  tot  neamul  românesc,  au  reuşit  să  ajungă  şi  la  bucuria 
înfăptuirii  Unirii  celei  Mari  de  la  Alba  lulia,  acum  70  de  ani,  la  1  Decembrie 
1918,  aniversare  pe  care  poporul  nostru  şi  împreună  cu  el  şi  Biserica  noastră  stră¬ 
moşească  ortodoxă  română  o  va  sărbători  cu  mare  entuziasm  în  acest  an.  Totodată, 
chiriarhul  şi-a  exprimat  satisfacţia  că  viaţa  bisericească  în  Velenţa  merge  înainte 
şi  cu  cei  trei  preoţi  tineri,  care  continuă  cu  zel  şi  devotament  bogata  şi  îndelungata 
activitate  pastorală  a  înaintaşilor  lor,  vrednicii  preoţi  iconomi-stavrofori  Vasile 
Stanciu  şi  Roman  Nemeş,  retraşi  la  pensie,  cărora  le-a  adus  cuvinte  de  apreciere  şi 
mulţumire.  îndeosebi,  şi-a  exprimat  bucuria  că  noul  paroh,  părintele  Roman 
Pintea,  a  pus  plugul  în  brazdă  bine,  că  a  intrat  în  sufletele  credincioşilor  şi  că, 
împreună  cu  ceilalţi  doi  vrednici  împreună-slujitori,  părintele  inspector  eparhial 
Dorel  Rusu  şi  părintele  paroh  Marian  loniţă,  îşi  face  pe  deplin  şi*  cu  conştiinciozi¬ 
tate  datoria,  spre  mulţumirea  credincioşilor. 

La  urmă,  părintele  Marian  loniţă  a  exprimat  respectuoase  mulţumiri  ierar¬ 
hului  pentru  ziditorul  cuvînt  de  învăţătură,  rugîndu-1  să  poposească  aici  ori  de 
cîte  ori  timpul  îi  va  îngădui. 


II.  Sărbătoriri  de  Hram 


Şi  în  acest  an,  P.  S.  Episcop  Vasile  a  participat  la  sărbătorirea  hramului 
Sf.  Mănăstiri  Izbuc,  în  ziua  de  15  august  1988,  de  praznicul  Adormirii  Maicii 
Domnului,  săvîrşlnd  Sf.  Liturghie  în  mijlocul  naturii,  înconjurat  de  un  sobor 
de  12  preoţi  şi  doi  diaconi.  Răspunsurile  au  fost  date  de  un  grup  de  studenţi 
teologi  şi  de  elevi  seminarişti,  împreună  cu  credincioşii  participanţi.  Predica  zilei 
a  fost  rostită  de  părintele  vicar  eparhial  Augustin  Lucian.  După  otpust,  părin¬ 
tele  prot.  Teodor  Cios  şi  părintele  stareţ  lorest  l-au  bineventat  pe  chiriarh. 
Părintele  stareţ  a  prezentat,  pe  scurt,  progresul  vieţii  duhovniceşti  din  sînul 
vieţuitorilor  de  la  această  mănăstire,  cu  vădită  influenţă  pozitivă  asupra  pelerinilor 
ce  vin  aici  din  aproape  toate  părţile  ţării.  De  asemenea,  a  relevat  stadiul  foarte 
înaintat  al  lucrărilor  de  finisare  de  la  impunătoarea  clădire  terminată  în  anul 
precedent,  ce  urmează  să  adăpostească  bunurile  bisericeşti  din  zonă  care  fac  parte 
din  Patrimoniul  Cultural  Naţional.  Totodată,  a  exprimat  respectuoare  mulţumiri 
P.  S.  Sale,  pentru  sprijinul  moral  şi  material  întru  propăşirea  vieţii  duhovniceşti 
şi  gospodăreşti  a  acestui  aşezămînt  monahicesc,  precum  şi  pentru  bunăvoinţa  de 

a  fi  venit  şi  în  acest  an  în  mijlocul  mulţimii  de  credincioşi  şi  a  vieţuitorilor 
mănăstirii,  împărtăşindu-le  ziditor  cuvînt  de  învăţătură. 

Chiriarhul,  în  cuvîntul  de  învăţătură,  a  vorbit  despre  însemnătatea  hramu¬ 
lui  unei  mănăstiri  şi  în  special  al  acelora  care  au  ca  hram  Adormirea  Maicii 
Domnului,  cum  este  şi  al  acestei  sfinte  mănăstiri,  ca  şi  al  multor  altora  din  ţară 
şi  din  întreaga  Ortodoxie,  aceasta  datorită  cinstirii  deosebite  pe  care  o  arată 
Biserica  ortodoxă  şi  credincioşii  ei  celei  ce  s-a  învrednicit  să  fie  Născătoare  de 
Dumnezeu,  Maică  a  Domnului  Hristos  şi  a  noastră  a  tuturor.  Astfel  se  explică 
şi  marele  număr  de  credincioşi  veniţi  şi  în  acest  an  aici,  şi  mereu  mai  mulţi,  din 
diferite  părţi  ale  ţării.  De  aceea,  a  subliniat  vorbitorul,  credincioşii  care  vin  la 
această  mănăstire  de  praznicul  Adormirii  Maicii  Domnului  nu  vin  numai  pentru 
izvorul  a  cărui  apă  vine  la  suprafaţă  doar  prin  „izbucuri”  intermitente,  ci  vin  mai 
ales  să  se  adape  de  la  izvorul  cel  neîntrerupt  al  harului  dumnezeiesc  ce  ni  se 
dă  aici  prin  sfînta  taină  a  Euharistiei,  a  Maslului  şi  a  celorlalte  sfinte  slujbe,  în 
care  rugăciunile  înălţate  Maicii  Domnului  şi  dumnezeiescului  ei  Fiu,  Domnul 
lisus  Hristos,  ne  sînt  de  mare  folos  pentru  viaţa  noastră  duhovnicească  şi  pen¬ 
tru  liniştea  noastră  sufletească,  în  familie  şi  societate.  îşi  exprimă  convingerea  că 
toţi  cei  de  faţă  se  întorc  la  casele  lor  uşuraţi  sufleteşte  şi  încărcaţi  de  ajutorul 
lui  Dumnezeu  spre  a  munci  cu  mai  mare  folos  pentru  ei  şi  pentru  întregul  popor. 
In  continuare,  vorbitorul  relevă  rolul  important  pe  care  mănăstirile  şi  bisericile 
l-au  avut,  alături  de  alte  aşezăminte,  în  istoria  poporului  român,  mai  ales  în 
Ardeal,  arătînd  că  ele  au  fost  ca  nişte  adevărate  cetăţi  spirituale  în  care  s-au 
păstrat  şi  dezvoltat  credinţa  strămoşească,  graiul  românesc  şi  iubirea  de  patrie,  rol 
pe  care-1  îndeplinesc  şi  astăzi.  De  aceea,  a  subliniat  P.  S.  Sa,  să  binecuvîntăm 
clipa  în  care  episcopul  de  pie  memorie  Roman  Ciorogariu  a  hotărît  reaprinderea 
candelei  unei  noi  mănăstiri  pe  acest  loc,  unde  cu  sute  de  ani  în  urmă,  cu  sigu¬ 
ranţă,  a  mai  fiinţat  un  astfel  de  aşezămînt.  In  acest  fel,  şi  credincioşii  Episcopiei 
noastre  au  un  loc  de  reculegere  sufletească  şi  de  întărire  a  vieţii  duhovniceşti. 
In  încheiere,  ierarhul  şi-a  manifestat  bucuria  că  tot  mai  multe  realizări,  pe  plan 
duhovnicesc  şi  gospodăresc,  se  înfăptuiesc  la  acest  sfînt  aşezămînt,  prin  vrednicia 
Prea  Cuviosului  protosinghel  lorest  Grebenea,  stareţul  mănăstirii,  împreună  cu 
obştea  monahală  şi  ceilalţi  vieţuitori  de  aici. 

Sărbătoriri  de  hram  asemănătoare  aU  avut  loc,  de  asemenea,  şi  la  biserica 
din  parohia  Bixad,  prot.  Satu  Mare,  la  biserica  cea  mare  din  Zalău,  precum  şi 
la  catedrala  episcopală  (Biserica  cu  Lună)  din  Oradea,  unde  la  sfintele  slujbe  au 
participat,  slujind  şi  predicînd,  delegaţi  chiriarhali  de  la  Centrul  eparhial,  care  au 
dus  credincioşilor  arhiereasca  binecuvîntare  a  Prea  Sfinţitului  Episcop  Vasile. 

Diacon  Dr.  Teodor  Savu 


III.  Şedinţa  Consiliului  Eparhial 

In  data  de  20  august  1988  s-a  întrunit  în  şedinţă,  la  Centrul  episcopal  din 
Oradea,  Consiliul  Eparhial  al  Episcopiei,  sub  preşedinţia  Prea  Sfinţitului  Episcop 
Vasile.  Au  fost  prezenţi  toţi  protopopii  din  eparhie,  precum  şi  membrii  Consiliului. 

Şedinţa  a  fost  deschisă  printr-o  amplă  cuvîntare  a  Chiriarhului,  în  cadrul 
căreia  P.  S.  Sa  a  făcut  pe  larg  aprecieri  asupra  activităţii  desfăşurate  în  cadrul 
eparhiei  de  la  precedenta  şedinţă  a  Consiliului  Eparhial,  analizînd  rezultatele 
obţinute  în  toate  sectoarele  de  activitate. 

In  continuare  au  prezentat  rapoarte  responsabilii  secţiilor  Centrului  epar¬ 
hial,  după  care  P.  C.  protopopi  au  făcut  dări  de  seamă  amănunţite  asupra  vieţii 
bisericeşti  misionare,  pastorale,  economice,  administrative  şi  gospodăreşti  din 
parohiile  aflate  în  subordine,  cu  date  concrete  şi  exemplificări,  dezbâtîndu-^se  în 
cadrul  Consiliului  diferite  probleme  sau  situaţii  mai  deosebite  dan  unele  parohii, 
găsindu-se  soluţiile  cele  mai  adecvate  şi  dîndu-se  îndrumările  necesare  pentru 
buna  desfăşurare  a  activităţii  în  întreaga  eparhie. 

In  intervenţiile  sale,  P.  S.  Episcop  Vasile  a  accentuat  necesitatea  sporirii 
eforturilor  tuturor  slujitorilor  bisericeşti  pentru  identificarea  lucrării  pastoral- 

misionare,  în  mod  deosebit,  precum  şi  respectarea  disciplinei  financiare  şi  a 
legalităţii  bisericeşti  şi  de  stat  în  toate  împrejurările. 

După'  încheierea  dezbaterilor  generale,  în  cuvîntul  finail  Chiriarhul  a  arătat 
că  toate  realizările  şi  împlinirile  ce  s-au  înfăptuit  au  fost  posibile  şi  prin  grija 
autonităţilor  de  stat  pentru  bunul  mers  al  treburilor  bisericeşti,  ca  o  apreciere 
a  rolului  Bisericii  noastre,  în  trecut  şi  astăzi,  în  mijlocul  poporului  român. 

In  încheiere,  Prea  Sfinţitul  Episcop  Vasile  a  adus  mulţumiri  tuturor  pentru 
eforturile  depuse  în  vederea  bunului  mers  al  întregii  vieţi  bisericeşti  din  eparhie. 

Pr.  Dorel  Octavian  Rusu 

ECONOMIA  ROMANEASCA  ŞI  DESCHIDEREA  EI  SPRE  LUME 
(TÎRGUL  INTERNAŢIONAL  BUCUREŞTI  1988) 


Tîrgul  Internaţional  Bucureşti  1988  ilustrează  dorinţa  României  de  a-şi  extinde 
şi  a  aprofunda  în  continuare  relaţiile  comerciale  şi  de  cooperare  cu  toate  ţările 
lumii.  La  ediţia  actuală  a  tîrgului  participă  sute  de  firme  producătoare  şi  expor¬ 
tatoare  din  România  şi  din  45  de  ţări  din  Europa,  Asia,  Africa,  America  de  Nord  şi 
de  Sud  şi  Australia. 

Ca  şi  la  ediţiile  precedente,  România  este  principalul  expozant.  Centralele 
industriale  şi  întreprinderile  economice,  institutele  de  cercetare  şi  proiectare,  orga¬ 
nizaţiile  de  comerţ  exterior  prezintă  o  ofertă  bogată  şi  selectivă  de  produse  din 
aproape  toate  domeniile  economiei  naţionale.  Mare  parte  din  exponatele  româneşti 
sînt  produse  noi,  produse  de  un  nivel  tehnic  ridicat,  de  o  mare  diversitate  şi  per¬ 
fecţionare.  Economia  românească  se  prezintă  şi  de  această  dată  ca  un  partener 
comercial  capabil  să  participe  în  cel  mai  înalt  grad  la  schimbul  internaţional 
de  valori. 


Prezenţe  româneşti  în  saloanele  T.I.B.  1988 

—  „Coral  8730“  este  denumirea  microcalculatorului  produs  de  întreprinderea 
de  calculatoare  electronice  Bucureşti.  Microcalculator  de  32  biţi,  de  o  mare  pro¬ 
ductivitate  el  este  utilizat  în  aplicaţii  tehnico-ştiinţifice  şi  de  conducere  a  activi¬ 
tăţilor  productive  de  mare  complexitate  (proiectare  asistată  de  calculator,  suprave¬ 
gherea  proceselor  şi  utilajelor  tehnologice  în  marile  combinate  industriale  etc.). 
Produsul  se  situează  la  nivelul  celor  mai  bune  produse  similare  cunoscute  pe  plan 
mondial,  fiind  compatibil  cu  calculatoarele  din  familia  VAX  a  firmei  DEC. 

—  Fabrica  de  memorii  electronice  din  Timişoara  a  realizat  şi  prezintă  pentru 
întîia  oară  la  Tîrgul  Internaţional  Bucureşti  un  microcalculator  destinat  învăţă- 
mîntului  asistat  de  calculator,  cu  denumirea  TIMEXT  1.  Cîteva  caracteristici:  are 
o  memorie  nouă,  cu  discuri  flexibile  şi  construcţie  tehnologică  modernă.  Concepţia 
şi  proiectarea  aparţine  filialei  Timişoara  a  Institutului  de  tehnică  de  calcul  şi 
informatică,  precum  şi  Institutului  politehnic  „Traian  Vuia“. 

—  întreprinderea  mecanică  de  maşini  şi  utilaje  miniere  Baia  Mare  prezintă 
la  Tîrgul  Internaţional  Bucureşti  1988  în  premieră  naţională  Robotul  portal  spa¬ 
ţial  cu  funcţii  multiple  utilizat  în  celule  flexibile  şi  celule  flexibile  de  montaj  şi 
sudură  în  industria  construcţiilor  de  maşini.  Celulele  flexibile  intră  în  componenţa 
sistemelor  flexibile  de  prelucrare  (respectiv  sistemelor  flexibile  de  montaj).  Reali¬ 
zarea  comenzii  numerice  a  robotului  aparţine  întreprinderii  bucureştene  ,Auto- 
matica“  el  putînd  fi  generalizat  în  întreaga  economie  naţională. 

—  „Universal  Auto-tractor“,  întreprinderea  de  comerţ  exterior  a  Centralei 
industriale  de  tractoare,  autovehicule  şi  maşini  agricole  din  Braşov  expune  în 
cadrul  tîrgului  peste  300  de  produse  fabricate  în  cele  32  de  întreprinderi  ale  cen¬ 
tralei.  Exponatele  reprezintă  oferta  de  export  pentru  1988 — 1989  a  unităţilor  produ¬ 
cătoare  de  tractoare  agricole  şi  industriale  pe  roţi  şi  şenile,  de  maşini  şi  echipa¬ 
mente  agricole  şi  a  celor  destinate  lucrărilor  de  şantier,  de  componente  subansam- 
ble,  piese  şi  repere  de  autovehicule  şi  tractoare.  Sînt  prezentate  31  tipuri  de  trac- 

toare  agricole  şi  industriale  acoperind  o  paletă  diversificată  de  utilizare  (viticol 
legumicol,  pentru  culturi  tehnice  etc.  din  generaţia  a  3-a),  cu  grad  înalt  de  unifi¬ 
care  constructivă  lâ  diferite  clase  de  putere  precum  şi  cu  greutăţi  reduse  ale  capo- 
tajelor  faţă  de  tipurile  precedente.  Interes  deosebit  în  rîndul  specialiştilor  prezintă 
tractorul  din  generaţia  a  4-a  ca  şi  autoremorcherele,  cele  14  tipuri  de  autobascu¬ 
lante,  12  tipuri  de  autobuze,  5  tipuri  troleibuze,  33  tipuri  de  autoutilitare  etc.  Pro¬ 
dusele  exportate  sub  firma  Universal-Autotractor  sînt  livrate  în  prezent  partene¬ 
rilor  externi  din  peste  78  de  ţări.  Gama  tractoarelor  oferite  la  export  au  puteri 
cuprinse  între  27 — 180  CP  şi  includ  peste  500  de  variante.  Apreciate  în  mod  deo¬ 
sebit  datorită  calităţii,  fiabilităţii  şi  consumului  specific  redus,  adaptabilităţii  la 
diferite  condiţii  climatice  şi  de  relief,  tractoarele  agricole  şi  industriale  româ¬ 
neşti  sînt  tot  mai  apreciate  pe  piaţa  mondială.  Şi  aceasta  datorită  faptului  că 
tractoarele  româneşti  sînt  tot  mai  competitive.  Acest  lucru  se  explică  prin  gradul 
ridicat  de  înnoire,  modernizare,  prin  înalţi  parametrii  tehnico-fimcţionali  şi  de 
design. 

De  un  interes  deosebit  se  bucură  şi  gama  de  maşini  agricole  care  lucrează 
în  tandem  cu  tractoarele  expuse  şi  care  pot  executa  operaţiuni  pe  cele  mai  diverse 
terenuri,  cu  compoziţii  şi  relief  diferit.  întreprinderea  de*  Comerţ  exterior  „Uni- 
versal-Autotractor“  prezintă  la  actuala  ediţie  a  tîrgului  o  familie  diversă  de  auto¬ 
vehicule,  de  la  camionete  şi  minibuze  pînă  la  autobasculante  de  mare  tonaj.  In 
mod  deosebit  se  disting  noile  modele  de  minibuze  „Rocar-106'*  pentru  turism  şi 
transport  urban  care  prezintă  un  grad  ridicat  de  confort  şi  maniabilitate.  O  ca¬ 
racteristică  generală  a  produselor  I.C.  „Universal-Autotractor"  o  constituie  gradul 
înalt  de  tehnicitate,  caracterizat  prin  consum  redus  de  combustibil,  confort,  sigu¬ 
ranţă  în  exploatare. 

—  “Utilajul  petrolier  românesc  este  de  multă  vreme  cunoscut  şi  recimoscut 
pe  plan  internaţional  prin  performanţele  care  îl  situează  printre  primele  din  lume. 
La  actuala  ediţie  a  T.I.B.  se  remarcă  „Instalaţia  de  foraj  F-400-3  DH‘‘  concepută 
de  Institutul  de  proiectări  şi  cercetări  pentru  utilaj  petrolier  Ploieşti  şi  realizată 
la  Întreprinderea  de  profil  „1  Mai"  în  colaborare  cu  peste  100  de  unităţi  din 
industria  constructoare  de  maşini  din  ţara  noastră.  Faţă  de  instalaţia  prezentată 
anul  trecut  aceasta  are  o  serie  de  îmbunătăţiri  şi  modernizări  în  scopul  creşterii 
performanţelor:  adîncimea  de  foraj  creşte  de  la  6000  la  6500  m;  creşte  sarcina 
la  cîrlig  de  la  230  la  400  tone  forţă;  instalaţia  poate  lucra  în  zone  geografice  cu 
temperatura  mediului  ambiant  de  pînă  la  minus  40  grade  Celsius.  De  asemenea 
instalaţia  de  foraj  conţine  numeroase  modernizări  şi  automatizări  ale  procesului 
de  foraj  în  scopul  uşurării  operaţiunilor  grele. 

—  Industria  de  medicamente  se  prezintă  la  TIB  1988  cu  următoarele  nou¬ 
tăţi:  „Profimen",  indicat  în  bronşite,  astm  bronşic,  bronhopleumatii;  „Glaucina", 
medicament  cu  acţiune  antitusivă;  „Pirivin",  neurotonic;  „Colgast"  produs  ori¬ 
ginal  românesc  pe  bază  de  hidrolizat  de  colagen  cu  acţiune  antiulceroasă;  „Panz- 
cebil"  indicat  în  pancreatită  cronică,  enterită,  dispepsie  de  fermentaţie;  „Doxepin" 
utilizat  în  stări  depresive. 

—  întreprinderea  de  comerţ  exterior  „Tehnoforestexport"  prezintă  o  gamă  de 
modele  noi  de  mobilier,  instrumente  muzicale,  obiecte  de  sport,  uşi  —  ferestre, 
obiecte  de  artizanat  fabricate  în  întreprinderile  de  prelucrare  a  lemnului.  Mobila 
românească  distinsă  cu  Premiul  Internaţional  de  promovare  şi  prestigiu  —  Geneva 
şi  Trofeul  „Europa  Meubel"  —  Valencia  cunoscută  sub  marca  „Mobirom"  în  peste 
40  de  ţări  de  pe  toate  continentele,  este  apreciată  şi  tot  mai  mult  solicitată.  La 
tîrg  sînt  prezentate  exponate  realizate  în  diferite  stiluri  şi  soluţii  constructive, 
exponate  care  contribuie  la  consolidarea  prestigiului  obţinut  pe  pieţele  externe. 

—  Realizările  cele  mai  recente  ale  industriei  de  autoturisme  româneşti  sînt 
prezentate  de  întreprinderea  de  comerţ  exterior  ,Auto-Dacia“.  întreprinderea  de 
autoturisme  de  teren  „ARO"  produce  peste  20  de  modele  şi  variante  din  gamele 
ARO-24,  ARO-10,  dotate  cu  motoare  cu  benzină  şi  Diesel.  Gama  autoturismelor 
„Dacia"  a  fost  completată  cu  noi  modele  şi  variante,  în  acest  an  fiind  omologată 
noua  gamă  de  autoturisme  Dacia  1320,  ce  prezintă  ca  noutate  caroseria  în  între¬ 
gime  modernizată,  bordul  reproiectat,  scaunele  ergonomice,  ornamentaţia  interioară 
şi  exterioară  modernizată.  Cel  mai  nou  produs  al  industriei  auto  româneşti,  auto¬ 
turismul  Oltcit  este  prezentat  în  5  modele  pentru  transportul  de  persoane  şi 

mărfuri.  Se  afirmă  între  autoturismele  expuse,  familia  Dacia  1310  berlină  şi  break, 
autoutilitara  Dacia  1304  pick-up  în  două  versiuni,  Dacia  sport  cu  două  noi  versiuni, 
gama  ARO-10  cu  5  versiuni  şi  ARO  24  cu  4  modele. 

Un  foarte  niare  interes  a  stîrnit  la  toate  ediţiile  Tîrgului  Internaţional 
Bucureşti,  pavilionul  industriei  uşoare,  în  cadrul  căruia  expun  întreprinderile  de 
comerţ  exterior  „Confex“,  „Arpimex“  şi  altele.  Este  ştiut  că  ţara  noastră  are  o 
îndelungată  tradiţie  în  industria  confecţiilor,  întreprinderile  specializate  din  cadrul 
celor  trei  centrale  Bucureşti,  Sibiu  şi  Bacău  exportînd  o  gamă  variată  de  confecţii 
de  adulţi  şi  copii  în  peste  50  de  ţări  de  pe  toate  continentele.  De  un  real  interes 
s-a  bucurat  din  partea  firmelor  străine  produsele  executate  de  întreprinderile  de 
confecţii  din  Bucureşti,  Focşani,  Satu  Mare,  Craiova,  Oradea  ş.a. 

Centrala  industriei  pielăriei,  cauciucului  şi  încălţămintei  prezintă  2000  de  arti¬ 
cole,  între  care  1600  de  modele  de  încălţăminte,  130  de  confecţii  de  piei  şi  blană, 
100  modele  de  mănuşi,  alte  bunuri  de  marochinărie  şi  de  larg  consum.  Noutăţile 
prezentate  în  acest  an  sînt  combinaţiile  de  piele  naturală  şi  sintetică,  confecţiile 
de  piele,  încălţămintea  tip  sport  şi  produse  de  marochinărie. 


Urme  din  trecut 

340  DE  ANI  DE  LA  TIPĂRIREA  NOULUI  TESTAMENT  DE  LA  BÂLGRAD 


Se  împlinesc,  anul  acesta,  340  de  ani  de  la  apariţia  Noului  Testament  de  la 
Bălgrad,  moment  de  însemnătate  deosebită  pentru  istoria  limbii  române  literare 
şi  pentru  istoria  noastră  naţional-bisericească.  Apariţia  sa  nu  este  deloc  întîm- 
plătoare,  el  nefiind  un  început  în  acest  domeniu.  Nu  este  un  început  fiindcă  înce¬ 
puturile  traducerii  în  româneşte  a  cuvîntului  dumnezeiesc  nici  nu  se  cunosc.  Ştim 
doar  că. îi  sînt  mult  anterioare. 

Noul  Testament  de  la  Bălgrad  (1648),  pe  care  nici  un  cercetător  al  literaturii 
române  vechi  nu-1  poate  ocoli,  constituie  însă  un  debut  în  epoca  de  după  desco¬ 
perirea  tiparului.  Mediul  apariţiei  sale  este  cel  ortodox-românesc  transilvănean, 
în  condiţiile  cînd  Fţrincipatul  Transilvaniei  era  condus  de  principi  calvini.  Aceştia 
şi-au  descoperit  de  timpuriu  o  foarte  activă  vocaţie  culturalizatoare.  Practicînd  o 
politică  antihabsburgică,  anticatolică,  filoprotestantă,  dedicîndu-se  acţiunii  de  con¬ 
solidare  a  puterii  centrale  şi  de  îngrădire  a  influenţei  magnaţilor,  ei  s-au  văzut 
siliţi  să  manifeste  o  oarecare  înţelegere  şi  faţă  de  păturile  sociale  de  jos,  în  faţa 
abuzurilor  nobilimii. 

Cu  scopul  atragerii  la  calvini,  ei  au  înfiinţat  şcoli,  ca  Academia  protestantă 
de  la  Alba  lulia  —  strămutată  apoi  la  Aiild,  în  locul  universităţii  iezuite,  înfiin¬ 
ţată  de  Ştefan  Bathori  la  Cluj,  în  1585.  Principele  Gabriel  Bethlen  va  începe 
apoi,  tot  la  Alba  lulia,  organizarea  tipografiei  cu  litere  latine  şi  chirilice.  Dacă 
la  Academia  din  Alba  lulia  au  fost  aduşi  învăţaţi  din  Apusul  Europei,  meşteri 
tipografi  vor  fi  aduşi  din  Olanda,  prin  Hamburg.  Acelaşi  Gabriel  Bethlen  (1613 — 
1629)  cerea  chiar  patriarhului  Chirii  Lukaris  concursul  spre’ a  putea  calviniza  pe 
românii  transilvăneni.  Răspunsul  celui  din  urmă  este  de-a  dreptul  pilduitor.  La 
2  septembrie  1629  Chirii  îi  scria  că  nu-şi  poate  da  consimţămîntul  la  o  asemenea 
faptă,  căci  „ar  săvîrşi  un  păcat  pe  care  nu  l-ar  putea  spăla  toate  chinurile  pămîn- 
teşti'*.  Şi-i  atrăgea  principelui  atenţia:  „Pentru  îndeplinirea  fericită  şi  paşnică  a 
acestei  (schimbări  de  lege),  ar  trebui  mai  întîi  să  se  rupă  legătura  de  sînge  şi  de 
simţire  care  zvîcneşte  în  taină,  dar  cu  multă  putere,  între  românii  din  ţara 
Transilvaniei  şi  locuitorii  din  ţările  Munteniei  şi  Moldovei.  Negreşit,  domnii  vecini 
ai  ziselor  ţări  nu  vor  îngădui  aceasta  niciodată  şi  foarte  sigur,  vor  pime  piedici, 
dacă  nu  cu  armele,  cel  puţin  cu  îndemnuri  tainice”. 

Prin  urmare,  chiar  şi  străinii  erau  conştienţi  de  unitatea  de  credinţă,  de 
limbă  şi  de  origine  a  românilor  din  Transilvania,  Ţara  Românească  şi  Moldova. 

Urmaşii  lui  Bethlen,  Gheorghe  Râkoczy  I  (1630 — 1648)  şi  fiul  său,  Gheorghe 
Râkoczy  II  (1648 — 1660)  au  continuat  politica  religioasă  a  celui  dintîi.  Concludentă 
pentru  modul  cum  vedeau  ei  calvinizarea  românilor,  ruperea  lor  de*  la  „Legea 
•  strămoşească”,  sînt  cuvintele  superintendentului  calvin  Ştefan  Kâtona  Geleji:  „Tre¬ 
buie  să  ne  mulţumim  deocamdată  cu  mai  puţin,  că  apoi,  cu  timpul,  vom  merge 
mai  departe;  copiii  şi-i  vor  da  la  şcoală,  se  iniţiază  în  latină  şi  astfel  cum  s-a 
făcut  şi  cu  alte  popoare,  ei  cu  vremea  vor  fi  înghiţiţi  în  marea  calvină”.  Prin 
urmare,  linia  preconizată  de  calvini  era  aceea  a  infiltrării  lente,  prin  şcoală  şi 

tipărituri,  printr-o  activitate  culturală  intensă,  ceea  ce  a  permis  şi  apariţia  tipă¬ 
riturilor  de  la  Bălgrad. 

Dar  nu  numai  atît;  mitropoliţilor  ortodocşi  transilvăneni  li  se  vor  impune 
anumite  condiţii  cu  acelaşi  scop.  Este  cazul  lui  Ilie  lorest  (1640 — 1643)  şi  Sava 
Brancovici  (1656 — 1659  şi  1662 — 1680),  care  au  dobîndit  cununa  sfinţeniei  (şi-i  po¬ 
menim  la  24  aprilie  în  fiecare  an).  Intre  aceştia  a  păstorit,  la  Bălgrad,  un  alt 
ierarh  providenţial:  mitropolitul  Simion  Ştefan  (1643 — 1654),  de  a  cărui  activitate 
se  leagă  apariţia  Noului  Testament  din  1648. 

După  ce  va  fi  învăţat  carte  la  şcoala  din  Alba  lulia,  viitorul  ierarh  a  fost 
tuns  în  monahism  tot  la  Alba  lulia  şi,  în  urma  alegerii  ca  mitropolit,  hirotonit 
de  către  mitropolitul  Teofil  al  Ungrovlahiei,  care  păstorea  pe  atunci.  A  fost  apoi 
„întărit**  de  Gheorghe  Răkoczy  I,  care  i-a  pus  însă  15  condiţii.  între  altele  se 
prevedea:  Să  se  predice  în  româneşte,  dar  numai  după  Sfînta  Scriptură,  înlătu- 
rîndu-se  astfel  Sfînta  Tradiţie;  tineretul  să  fie  instruit  după  Catehismul  calvi- 
nesc;  în  locul  Sfintei  împărtăşanii  să  se  folosească  pîine  şi  vin,  nesfinţite;  să  se 
înlăture  ritualul  botezului  şi  al  înmormîntării,  introducîndu-se  în  locul  lor  rugă¬ 
ciunile  şi  cuvîntările  folosite  de  calvini;  să  se  înlăture  cultul  icoanelor  şi  al 
crucii;  să  nVi  se  mai  admită  divorţurile;  să  nu  se  mai  pună  piedici  preoţilor  şi 
credincioşilor  care,  „din  insuflarea  Sfîntului  Duh“,  doreau  să  treacă  la  calvinism 
şi  altele.  De  asemenea,  se  precizau  cîteva  din  drepturile  superintendentului  calvin 
asupra  Bisericii  Ortodoxe,  între  care:  „Episcopul  ortodox  unguresc**  trebuia  să  fie 
consultat  „în  orice  lucru  greu  în  trebile  religiunii**,  el  îşi  dădea  avizul  la  numi¬ 
rea,  menţinerea  sau  îndepărtarea  din  slujbă  a  protopopilor  şi  se  pronunţa  —  în 
caz  de  apel  —  asupra  sentinţelor  date  de  mitropoliţi  şi  protopopi.  Dacă  mai  amin¬ 
tim  şi  faptul  că  aceeaşi  diplomă  restrîngea  şi  numărul  districtelor  asupra  cărora 
mitropolitul  îşi  întindea  autoritatea,  celelalte  fiind  puse  sub  autoritatea  superin- 
tendentului  calvin,  vom  înţelege  vitregia  vremurilor  în  care  păstorea  Simion 
Ştefan,  Dacă  mitropolitul  bălgrădean  ar  fi  împlinit  toate  condiţiile  ce  i-au  fost 
impuse,  s-ar  fi  ochimbat  din  temelie  nu  numai  viaţa  Bisericii,  ci  şi  viaţa  poporului 
român  din  Transilvania.  Era  ceea  ce  urmăreau  şi  principii  calvini. 

Dar  nu  s-a  înlîmplat  cum  au  voit  ei  întrucît  mitropolitul  Simian  Ştefan  a 
făcut  dovada  că  poseda  destulă  supleţe  spre  a  evita  consecinţele  dăunătoare.  In 
ciuda  tuturor  piedicilor  ce  i-au  fost  puse,  el  a  reuşit  să  ţină  trează  în  sufletele 
păstoriţilor  săi  conştiinţa  ortodoxă  şi  românească.  O  dovedesc  Noul  Testament  din 
1648  şi  Psaltirea  din  1651,  tipărite  sub  îndrumarea  sa. 

Finanţarea  tipăririi  Noului  Testament  de  la  anul  1648  —  şi,  în  general, 
impulsul  de  a-i  pregăti  apariţia  —  a  urmărit,  nemărturisit,  prozelitismul  calvin. 
Simion  Ştefan  a  reuşit  însă  să-i  dea  o  cu  totul  altă  întorsătură,  făcînd  prin 
activitatea  '’a  o  faptă  ortodoxă  şi  românească.  Rîvna  principilor  calvini  de  a  tra¬ 
duce  Sfînta  Scriptură  în  româneşte  a  fost  transformată  de  Simion  Ştefan  în 
instrument  de  afirmare  a  unităţii  poporului  român  şi  a  necesităţii  de  desăvîrşire 
a  unităţii  limbii  române,  lucru  expus  cu  claritate  în  predoslovii^ 

Dacă  în  cea  dintîi  predoslovie,  închinată  principelui  Râkoczy,  se  arată  că 
mitropolitul  a  fost  îndemnat  să  caute  între  preoţii  săi  cărturari  şi  oameni  capabili 
a  „izvodi**  Noul  Testament  „din  limba  grecească  şi  slovenească  şi  lătinească**,  în 
a  doua  prefaţă:  „Predoslovie  către  cetitori**,  se  îmbogăţesc  informaţiile  primite. 
Aflăm  astfel  că  „acest  Testament  l-au  început  a-1  izvodi  ermonah  Selivestru  ...  şi 
el  s-au  ustenit  căt  s-au  putut  şi  curînd  s-au  tămplat  lui  moarte'*.  Acest  Silvestru 
era  din  Ţara  Românească,  fost  egumen  la  Govora  şi  a  tipărit  Psaltirea  slavonă  cu 
ceaslov  (1638)  şi  Evanghelia  învăţătoare  (1642 — 1644).  Tot  el  a  tradus  Cazania  din 
1642 — 1644  „din  limba  rusă**,  iar  la  traducerea  Noului  Testament  s-a  folosit  şi  o 
ediţie  slavă,  tipărită  „în  ţara  Moscului**.  » 

Din  predoslovia  cărţii  mai  rezultă  că  şi  continuatorii  lui  Silvestru  erau 
oameni  pricepuţi,  siguri  de  cunoştinţele  lor  în  limbi  străine,  căci,  găsind  la  tra¬ 
ducerea  lui  „multă  lipsă  şi  greşiale  în  scriptura  lui  pentru  neînţelesul  limbei  şi 
cărţii  greceşti**,  au  început  a-1  „posledui**  şi  „tocmi**.  Tot  afei  se  arată  că  nu  a 
fost  folosit  un  singur  „izvod**,  ci  „toate  cîte  am  putut  afla,  greceşti  şi  sârbeşti 
(slavoneşti,  n.n.)  şi  lătineşti.  Ce  mai  vîrtos  ne-am  ţinut  de  izvodul  lui  Eronim 
(Vulgata,  n.n.)...  şi  izvodul  slavonesc,  carele-i  izvodit  slavoneşte  în  ţara  Moscului**. 

O  problemă  deosebit  de  importantă,  pusă  în  a  doua  prefaţă,  este  aceea  a 

îmbogăţirii  limbii  literare  româneşti.  Conştienţi  de  importanţa  lucrării  lor  şi  pre¬ 
ocupaţi  de  redarea  exactă  a  textului,  traducătorii,  negăsind  termeni  corespunză¬ 
tori  în  limba  română,  au  lăsat  netraduse  cuvintele  fără  corespondent  în  limba 
română,  dar  le-au  îmbrăcat  în  haină  fonetică  şi  morfologică  românească,  intro- 
duclnd,  astfel,  o  seamă  de  neologisme,  ca:  sinagogă,  filosofi,  maghi,  iotă,  teatron,* 
canon,  areopag.. 

De  asemenea,  traducătorii  au  fost  preocupaţi  de  unitatea  limbii  române  de 
pe  toate  meleagurile  româneşti.  Responsabili  în  cel  mai  înalt  grad  faţă  de  poporul 
din  care  se  trăgeau,  ei  făceau  această  profesiune  de  credinţă:  „Aceasta  încă  vă 
rugăm  să  luaţi  aminte  că  rumânii  nu  grăesc  în  toate  ţările  într-un  chip.  Pentru 
aceea  cu  nevoie  poate  să  scrie  cineva  să  înţeleagă  toţi,  grăind  un  lucru  unii  într-un 
chip,  alţii  într-alt  chip.  Bine  ştim  că  cuvintele  trebuie  să  fie  ca  banii,  că  aceia 
sănt  buni,  carii  îmblă  în  toate  ţările,  aşea  şi  cuvintele  'acelea  sănt  bune  care  le 
înţeleg  toţi.  Noi  drept  aceea  ne-am  silit,  de  în  căt  am  putut,  să  izvodim  aşea  cum 
să  înţeleagă  toţi,  iar  să  (dacă)  nu  vor  înţelege  toţi,  nu-i  de  vina  noastră,  ce-i  de 
vina  aceluia  ce-au  răsfirat  rumânii  printr-alte  ţări,  de  s-au  amestecat  cuvintele  cu 
alte  limbi  de  nu  grăescu  toţi  într-un  chip“. 

Printr-o  comparaţie  care  anticipa  pe  Hasdeu  şi  pe  care  lingvistica  modernă  o 
confirmă  din  plin,  se  fixa  ca  normă  lingvistică  înţelegerea  de  către  toţi  a  cuvin¬ 
telor,  punînd  în  discuţie  problema  circulaţiei  cuvintelor  şi  depăşirea  regionalisme¬ 
lor.  Dezideratul  traducătorilor  era,  aşadar,  o  limbă  înţeleasă  de  toţi,  idee  ce  era 
rodul  unei  reflexiuni  şi  a  unei  culturi  temeinice  şi  nu  al  unei  fericite  inspiraţii  de 
moment.  Autorul  predosloviei  —  mitropolitul  Simion  Ştefan  sau  un  cărturar  român 
ortodox  din  anturajul  său  —  va  fi  avut  ca  pildă  pe  marele  său  contemporan  din 
Moldova,  care,  cu  cinci  ani  în  urmă,  tipărise  Cazania  sa  „pentru  toată  seminţia 
românească  pretutlndenea  ce  se  află  pravoslavnici  întru  această  limbă*'  şi  pe  care 
a  socotit-o  ca  un  „dar  limbii  româneşti**. 

întreaga  strădanie  a  mitropolitului  şi  a  cărturarilor  din  jurul  său  a  dat  la 
lumină  un  adevărat  monument  al  limbii  române,  Noul  Testament,  impresionînd 
printr-o  limbă  plăcută,  mult  apropiată  de  a  poporului,  de  o  mare  frumuseţe  lite¬ 
rară  şi  de  preciziune  în  exprimare. 

Textul  cărţii  este  împărţit  în  „capete**  (capitole),  iar  acestea  în  stihuri  (ver¬ 
sete),  fiecare  capitol  avînd  „suma**  (rezumatul)  său.  Fiecare  pagină  are  rezervat 
un  spaţiu,  pentru  trimiteri  la  alte  capitole  sau  versete  din  Sfînta  Scriptură  şi 
pentru  explicarea  unor  termeni  străini  sau  a  unor  cuvinte  româneşti  cu  o  circu¬ 
laţie  mai  restrînsă  sau  precizări  privind  metoda  de  lucru.  Aceste  note  marginale 
pot  fi  considerate  un  adevărat  început  de  dicţionar  explicativ. 

De  asemenea,  cele  23  de  „predoslovii**  la  cărţile  Noului  Testament  pot  fi  şi 
ele  considerate  primul  „manual  de  introducere  şi  de  exegeză  biblică  din  teologia 
românească** .  Ele  se  remarcă  prin  precizia  informaţiilor  geografice  şi  istorice, 
prin  argumentarea  şi  varietatea  stilurilor  folosite,  ceea  ce  l-a  determinat  pe 
N.  Drăganu  să-i  considere  pe  traducători  adevăraţi  „savanţi**.  Pasaje  întregi  din 
Noul  Testament  vor  fi  preluate  apoi  în  Biblia  din  1866  şi  de  Antim  Ivireanul  în  . 
1703,  ca  şl  ediţiile  mai  noi,  cuvinte  elogioase  folosind  şi  marele  Andrei  Şaguna, 
cînd  tipărea  Biblia.de  la  Sibiu,  din  1856 — 1858.  El  scria  că  Noul  Testament  de  la 
1648  şi  Biblia  din  1688  „sînt  uşile  prin  cari  s-a  învrednicit  poporul  românesc  a 
intra  în  cîmpul  ceresc  al  dumnezeieştilor  învăţături . . .  Ele  sînt  izvoarele  din  cari 
au  izvorît  întîia  dată  apa  vieţii  veşnice  pentru  neaniul  românesc,  în  toate  părţile 
pămîntului,  pe  unde  este  risipit**.  Cuvinte  ce  şi-au  păstrat  pînă  astăzi  valabilitatea. 

Asist.  loan-Vasile  Leb 

CITEVA  DOCUMENTE  DIN  1848—1849  ŞI  TiLCUL  LOR. 
PREOŢI  ARDELENI  PRIBEGIŢI  LA  FRAŢII  DE  PESTE  MUNŢI 


Dorinţa  de  a  se  „uni  cu  Ţara**,  aşa  cum  a  fost  ea  exprimată  la  3/15  mai 
1848  pe  Cîmpia  Libertăţii  de  la  Blaj,  era  atît  de  puternică  printre  românii  transil¬ 
văneni  încît  a  ajuns  să  tulbure  şi  de-a  dreptul  că  „terorizeze**  pe  nobilii  maghiari 
de  atunci.  Faptul  nu  ne  miră  deloc,  întrucît,  după  cum  reiese  dintr-o  scrisoare 
adresată  cunoscutului  conducător  politic  Fr.  Deăk  de  către  bătrînul  baron  de  la 
Jiboul  românesc  Nic.  Wesselenyi,  se  spune:  „dacă  alegerile  s-ar  desfăşura  şi  în 
Ardeal  după  principii  democratice,  fără  îndoială  că  aproape  peste  tot  ar  fi  aleşi 
numai  deputaţi  români**.  „Şi  primejdia  ar  deveni  şi  mai  ameninţătoare,  ne  spune 
acelaşi  baron,  în  cazul  cînd  celelalte  două  Principate  Româneşti  ar  ajunge  cu 
totul  independente**. 

Dar  în  loc  să  se  tragă  de  aici  concluziile  cele  mai  înţelepte,  conducătorii 
«obilimii  asupritoare  din  Transilvania  au  crezut  că  în  faţa  doleanţelor  legitime  ale 
unui  «popor,  care-şi  cerea  şi  el  drepturi,  după  sute  de  ani  de  asuprire,  cel  mai 
firesc  lucru  este  să  înarmeze  detaşamentele  de  secui,  care,  se  ştie,  vor  dezlănţui 
teroare  şi  atrocităţi  în  tot  Ardealul.  Iată  de  pildă,  ce  relatează  „Gazeta  Transil¬ 
vaniei**  la  data  de  25  oct.  1848  după  informaţiile  preotului  Dimitrie  Paloşan  din 
Sâcelul  Odorheiului:  „Satul  meu  (Săcel)  a  fost  jefuit  şi  prădat  peste  tot.  Satul 
Ferihaz  (Albeştii  de  azi)  a  suferit  şi  mai  mult.  Săcuii  şi  ungurii  au  intrat  în  bise¬ 
rica  românească,  unde  au  despuiat  altarul  de  toate  cele  sfinte,  au  spurcat  toată 
biserica,  au  puşcat  în  crucifix  zicînd  că  acum  au  puşcat  în  Dumnezeul  românilor. 
In  urmă  băgarâ  caii  în  biserică,  pe  care  au  folosit-o  apoi  ca  grajd ...  Pe  preotul 
din  Boiul  Mare  l-au  chinuit  groaznic  zmulgîndu-i  părul  şi  barba,  după  care  l-au 
osîndit  să  fie  spînzurat  „la  furci**,  lăsîndu-1  aşa  „pînă  va  trăi**.  Pe  o  nevastă,  care 
abia  născuse  de  cîteva  zile,  au  spintecat-o  în  două,  iar  pe  jcopil  l-au  tăiat  în 
bucăţi**. 

Şi  astfel,  timp  de  cîteva  luni  de  zile.  Ardealul  a  ajuns  să  fie  teatru  de  sama¬ 
volnicii  şi  cruzimi  nemaiîntîlnite.  Şi  pentru  că  satele  ardelene  n-aveau  atunci  alţi 
îndrumători  decît  pe  preoţi,  teroarea  dezlănţuită  s-a  revărsat  cu  cea  mai  mare 
furie  asupra  lor.  Sute  de  preoţi  români  au  pierit  atunci. 

Aşa  trebuie  să  înţelegem  cum  a  fost  cu  putinţă  că  12  preoţi  din  părţile 
Sighişoarei  au  fost  nevoiţi  să-şi  caute  adăpost  la  fraţii  din  judeţul  Muscel,  după 
cum  reiese  din  raportul  cu  nr.  2/849  al  protopopului  Nicolae  Sachelaria  înaintat 
mitropolitului  Neofit  al  Ungrovlahiei,  din  care  reproducem  următoarele: 

„Răzvrătirea  ce  s-a  urmat  acum  în  ţinutul  Austriei  a  dat  prilej  la  toţi  lăcui- 
torii  cetăţeni  de  prin  satele  dimprejur  să  se  răspîndească  după  cum  au  putut,  în 
toate  părţile.  Intre  cei  veniţi  şi  în  cuprinsul  acestui  oraş  şi  judeţ  (azi  ştim  că 
astfel  de  pribegii  au  avut  loc  şi  în  alte  judeţe,  unde  au  fost  primiţi  tot  atît  de 
frăţeşte)  o  seamă  de  preoţi  mireni  pravoslavnici  se  prezentară  şi  la  Protopopia 
«oastră,  cu  arătată  copie  de  jalbă,  prin  care  plîngîndu-se  despre  lipsa  hranei  de 

toate  zilele,  făcînd  rugătoare  cerere  a  se  orîndui  vremelniceşte  pe  la  bisericile  ce 
se  vor  fi  aflînd  în  lipsă  de  asemenea  obraze  pînă  cînd  se  va  linişti  din  nou 
(situaţia)  în  Austria  ca  să  se  poată  întoarce  iarăşi  înapoi.  Drept  urmare  acestei 
jalbe,  după  cercetarea  făcută  cărţilor  lor  de  hirotonie  (=singhelie)  ce  s-a  vă2njt  la 
mîna  lor,  prin  care  se  face  dovadă  că  sînt  într-adevăr  preoţi  pravoslavnici),  Pro- 
topopia  supunînd  această  cerere  „Vă  roagă  cu  tot  respectul  să  binevoiţi  a  slobozi 
înalta  poruncă  de  urmare,  fiindcă  şi  lăcuitorii  satelor  de  la  bisericile  care  n-au 
preoţi  îi  cer  cu  toată  voinţa  spre  a  le  împlini  slujbele  pentru  Sfînta  înviere**. 

„Lista  preoţilor  ardeleni  bejeniţi  în  judeţul  Muscel  (publicată  între  timp  de 
către  cunoscutul  preot  I.  Răuţescu  din  Dragoslavele)  este  următoarea: 

1.  Nicolae  Ghiaja,  protopop  Albei  de  Sus  (cu  sediul  în  satul  Paloş  lîngă 
Rupea),  cu  familia  de  7  persoane,  neunit 

2.  loan  loanovici,  paroh  în  Ferihaz  (  =  azi  Albeşti,  Sighişoara),  jud.  Tîrnava 
Mare,  neunit 

3.  Dimitrie  Şoneriu,  paroh  în  Haşfalău  (=azi  Vînători),  idem 

4.  Alexandru  loanovici,  paroh  în  Boiu,  idem 

5.  loan  Ghiaja  paroh  în  satul  Paloş  (corn.  Caţa),  idem,  5  persoane 

6.  Nicolae  Stoica(covici),  paroh  în  lacu  românesc,  idem 

7.  Ilie  loanovici,  paroh  în  Boiu,  idem,  7  persoane 

8.  Mihai  Boiu,  paroh  în  Hetiur,  idem 

9.  loan  Boiu,  paroh  în  Saschiz,  idem 

10.  Nicolae  Comşa,  parohul  Veseudului,  idem 

11.  Dimitrie  Şerba,  paroh  în  Ruşi,  Scaunul  Sibiului,  idem 

12.  Dimitrie  Păluşan,  parohul  Săcelului  (lîngă  Sighişoara),  idem. 

Din  porunca  Mitropolitului  cu  nr.  1577/849  rezultă  că  pe  „preotul  loan 
loanovici  din  Ferihaz  (= Albeşti)  ungurii  l-au  prădat  de  tot  ce  a  avut,  scăpînd 
numai  cu  familia  şi  5  copii  mici  de  mînă** . . .  „Arzîndu-i  cartea  de  hirotonie** 
(singhelia)  cu  nr.  320  eliberată  la  5  februarie  1830  de  episcopul  Vasile  Moga, 
Mitropolitul  îl  slobozi  „a  sluji  cele  preoţeşti  lînde  va  fi  nevoie**.  în  continuare  se 
precizează:  „protopopul  Muscelului  l-a  rînduit  la  satul  muscelean  Bădeni-Pă- 
mînteni** . 

Cu  porunca  nr.  1625/849  Mitropolitul  mai  face  cunoscut  protopopului  Musce¬ 
lului  că  protopopul  Nicolae  Ghiaja  al  Albei  de  Sus  cu  fiul  loan  Ghiaja  din  Paloş 
(cel  dintîi  hirotonit  de  ep.  Vasile  Moga  „cum  am  văzut**,  al  doilea  fiind  tînăr, 
hirotonit  doar  din  Decemvrie  anul  trecut,  încît  „n-a  mai  ajuns  să-şi  ia  carte  de 
hirotonie"),  „să  slujească  unde  vor  fi  poftiţi". 

„Asemenea  slobodă  voie  vor  avea  şi  ceilalţi  preoţi,  care  neavînd  cărţile  de 
hirotonie  încredinţează  (= garantează)  pentru  dînşii  Prea  Cucernicii  Protopopi  prin 
osebit  înscris,  în  care  te-am  văzut  şi  pe  Cucernicia  Ta  şi  anume  Petru  Popescu 
protopopul  Făgăraşului,  Vasile  Androne  al  Mediaşului  şi  Nicolae  Ghiaja  al  Albei 
de  Sus  avînd  voie  a  sluji  unde  îl  chiamă  poporul". 

După  11  august  1849,  fiind  lichidate  ostilităţile  din  Transilvania,  preoţii  refu¬ 
giaţi  s-au  putut  reîntoarce  şi  ei  la  casele  lor.  Pentru  unii  din  ei  suferinţele  nu 
s-au  terminat.  Aşa  e  cazul  cu  preotul  Nicolae  Stoica  din  Jacul  Român,  care  a  ajuns 
să  îndure  şi  întemniţare,  după  ce  soţia  lui  şi  o  serie  de  rudenii  de  ale  lui  au 
căzut  pradă  răzbunării  unor  fanatici,  după  cum  se  poate  deduce  din  dosarul  mai 
bogat  al  suferinţelor  îndurate  de  acest  preot,  aşa  cum  se  va  vedea  din  cîteva 
mărturii  ulterioare  semnificative. 

Pr.  prof.  T.  Bodogae 


STRĂDUINŢE  PENTRU  GENERALIZAREA  ALFABETULUI  LATIN 

IN  ŞCOLILE  DIN  TRANSILVANIA 


Una  din  problemele  cele  mai  importante  ale  învăţămîntului  românesc  din 
prima  jumătate  a  secolului  al  XlX-lea,  a  constituit  generalizarea  literelor  latine. 
Această  mişcare  impulsionată  mai  ales  în  Transilvania  de  ideile  Şcolii  ardelene,  în 
esenţă  era  o  manifestare  a  conştiinţei  naţionale.  Folosirea  literelor  latine  accen- 

tua  romanitatea  poporului  român  şi  a  limbii  române  exprimând  totodată  năzuinţele 
naţiunii  în  vederea  emancipării  culturale  de  sub  influenţe  alogene.  în  acest  sens 
este  interesant  de  remarcat  poezia  teologului  Moise  Şora  Noacul  din  părţile  biho- 
rene  publicată  la  1834  cu  titlul  latinizat  „Tresvire  maselor  române**: 

„Nu  singur  cu  numele 
Să  fiu  romanu,  o  cine 
Qui  cu  sânge,  cu  scripte 
Litere  şi  cuvinte. 

A  românilor  nepoţi 
Se  cunoască  que  dulcecie 
Au  literele  de  facie**.* 

Este  important  de  subliniat  că  activitatea  editorială  care  se  desfăşoară  în 
Oradea  şi  în  general  de  bihoreni  în  prima  jumătate  a  secolului  al  XlX-lea,  s-a 
bazat  pe  folosirea  aproape  exclusivă  a  literelor  latine. 

în  această  perioadă  voci  tot  mai  puternice  reclamau  introducerea,  respectiv 
generalizarea  literelor  latine  şi  în  şcolile  Transilvaniei. 

Datorită  frământării  politice  a  Transilvaniei,  această  revendicare  s-a  lovit 
de  obstacole  diferite.  In  Crişana  şi  Banat  cele  mai  multe  şcoli  româneşti  nu  erau 
încadrate  într-un  sistem  de  învăţămînt  naţional,  ci  subordonate  .unor  diriguitori 
alogeni,  care  stăruiau  pentru  menţinerea  literelor  chirilice. 

O  serie  de  documente  inedite  completează  informaţiile  noastre  privind  stăruin¬ 
ţele  româneşti  de  a  generaliza  şi  în  şcoală  utilizarea  alfabetului  latin.  Aceste 
acţiuni  făceau  parte  din  mişcările  menite  să  promoveze  cultul  naţional.  Astfel  de 
iniţiativă  a  pornit  din  Arad  în  anul  1818,  dar  s-a  lovit  de  opoziţia  insurmontabilă 
a  directorului  şcolar  cercual  Rengelaţ.^ 

Cu  zece  ani  mai  tîrziu  s-a  iniţiat  la  Timişoara  şi  Arad  crearea  unor  societăţi 
literare  româneşti  cea  din  urmă  pronunţîndu-se  explicit  pentru  generalizarea  alfa¬ 
betului  latin.^ 

In  anul  1835  memoriul  intelectualilor  din  zona  Timişoarei  a  denunţat  scăderile 
culturale  existente.  Ei  au  solicitat  autorităţilor  de  stat  concurs  pentru  încurajarea 
culturii  naţionale;  între  obiectivele  propuse,  a  figurat  şi  utilizarea  generală  a  litere¬ 
lor  latine.^  Şirul  memoriilor  continuă  şi  în  deceniul  următor,  generalizarea  alfa¬ 
betului  latin  în  şcoli  devenind  în  perioada  următoare  o  realitate. 

Au  fost  descoperite  noi  documente  şi  cu  privire  la  o  acţiune  similară  în  Ma¬ 
rele  Principat  al  Transilvaniei.  In  actele  Cancelariei  Aulice  transilvane  se  găsesc 
mărturiile  referitoare  la  străduinţele  lui  Nicolae  Baiu  (1790 — 1855).  Acest  distins 
intelectual  cu  studii  de  filozofie  şi  drept  a  redactat  primul  său  memoriu  în  anul 
1833.  El  solicita  sprijinul  autorităţilor  de  stat  în  vederea  generalizării  literelor 
latine  în  actele  şcolare  şi  bisericeşti  ortodoxe.^ 

In  anul  următor,  într-un  memoriu  cuprinzător  Nicolae  Baiu  a  cerut  decreta¬ 
rea  obligativităţii  literelor  latine.^  Deşi  iniţiativa  lui  s-a  bucurat  şi  de  un  anumit 
răsunet  oficial,  chiar  şi  în  anul  1846  se  plînge  de  aplicarea  defectuoasă  a  literelor 
latine  şi  stăruie  pentru  noi  dispoziţii.^  In  realitate  şi  în  această  parte  a  Transil¬ 
vaniei  şcolarii  s-au  familiarizat  cu  alfabetul  latin  în  general  numai  în  perioada 
următoare. 

Toate  aceste  străduinţe  dovedesc  legătura  organică  care  există  între  dezvol¬ 
tarea  conştiinţei  şi  culturii  naţionale. 

Pr.  Eugen  Greuceanu 


1  Unicat  în  secţia  de  imprimate  mărunte  a  Bibliotecii  Naţionale  „Szecehenyi** 
Budapesta. 

2  Arhivele  Naţionale  Budapesta,  fond  Consiliului  Locotenenţial.  Departamen- 
tum  Graeci  Ritus  non  Unitorum,  poz.  nr.  5 — 1818,  nr.  2. 

3  Ibidem,  poz.  43 — 1828,  26—1829. 

4  Ibidem,  poz.  98—1835,  37—1836. 

5  Ibidem,  fond.  Cancelaria  Aulică  a  Transilvaniei,  Acta  generalia,  nr.  2.191, 
2192/1833. 

6  Ibidem,  nr.  1323 — 1834. 

7  Ibidem,  nr.  418 — 1846. 

O  NOUA  INTRODUCERE  iN  TEOLOGIA 
SF.  MAXIM  MĂRTURISITORUL 


Deşi  Sf.  Maxim  Mărturisitorul  (580 — 662)  este  unul  din  cei  mai  mari  Părinţi 
ai  Bisericii  răsăritene  şi,  neîndoielnic,  unul  din  cei  mai  de  seamă  şi  profunzi  gîn- 
ditori  creştini  ai  tuturor  timpurilor,  gîndirea  sa  a  rămas,  pînă  în  secolul  nostru, 
practic  necunoscută  în  spaţiul  cultural  occidental.  Ea  a  început  să  fie  studiată  mai 
temeinic,  mai  ales  în  Franţa  şi  Germania,  abia  în  ultimii  40  de  ani.  După  Liturghia 
cosmică,  prima  prezentare  de  sinteză  şi  largă  anvergură  a  gîndirii  maximiene, 
publicată  în  1941  (ed.  II,  lărgită  şi  modificată  în  1961)  de  Hanş  Urs.,  von  Bal- 
thasar  S.  J.,  se  înregistrează  apariţia,  la  intervale  din  ce  în  ce  mai  scurte  a  unei 
serii  de  monografii  mai  restrînse  aparţinînd  în  majoritate  unor  teologi  catolici 
(jezuiţi  şi  dominicani),  aprofundînd  fiecare  cîte  un  aspect  particular  al  gîndirii  Sf. 
Maxim,  după  cum  urmează:  J.  Loosen  S.  J.  Logos  şi  Pneurna  în  omul  plin  de  har 
la  Maxim  M.  (1941),  I.  Hausheur  S.  J,  Filautia.  De  la  iubirea  de  sine  la  iubirea 
agapicâ  după  Sf.  Maximi  M.  (1952),  P.  Sherwood  O.  S.  B.,  Ambigua  timpurie  a  Sf. 
Maxim  M.  şi  respingerea  de  către  el  a  origenismului  (1955),  la  care  se  adaugă, 
alături  de  tezele  mai  vechi  nepublicate  ale  lui  J.  Hentjes,  DocMna  Sf.  Maxim  M. 
despre  cunoaşterea  umană  (1937),  M.  Wallace,  Afirmaţie  şi  negaţie  în  teologia  Sf. 
Maxim  M.  (1960)  şi  cartea  lui  J.  J.  Prado,  Voinţă  şi  natură.  Antropologia  filosofică 
a  lui  Maxim  M.,  Rio  Cuarto  (Argentina)  1974,  tezele  de  doctorat  susţinute  începînd 
din  anii  70  la  Institutul  catolic  din  Paris  sub  coordonarea  lui  M.-J.  Le  Guillou  şi 
publicate  în  colecţia  „Theologie  historique*',  ale  lui  A.  Riou  O.  P.  Cosmosul  şi  Bise¬ 
rica  după  Sf.  Maxim  M.  (1972),  J.  M.  Garrigues  O.  P.,  Iubirea  agapicâ,  viitorul  divin 
al  omului  (1976),  F.  M.  Lethei  O.  P.,  Teologia  „agonieV*  lui  Hristos.  Libertatea 
umană  a  lui  Fiului  lui  Dumnezeu  şi  importanţa  ei  soteriologică  puse  în  lumină  de 
Sf.  Maxim  M.  (1979),  şi  P.  Piret  S.  J,,  Hristos  şi  Treimea  după  Sf.  Maxim  M. 
(1983);  lor  li  se  adaugă  teza  susţinută  şi  publicată  de  Universitatea  din  Fribourg  de 
F.  Heinzer,  Fiul  lui  Dumnezeu  ca  om.  Structura  umanităţii  lui  Hristos*  la  Maxim  M. 
(1980),  ca  şi  momentul  de  bilanţ  şi  corelare  a  cercetărilor  „maximologilor“  mai  noi, 
legate  de  apariţia  începînd  din  1980  a  primului  volum  al  noii  ediţii  critice  defi¬ 
nitive  a  operelor  maximiene  în  prestigioasa  colecţie  „Corpus  christianorum.  Series 
graeca“,  reprezentat  de  Actele  Symposionului  internaţional  asupra  Sf.  Maxim  M, 
cu  ocazia  împlinirii  a  1400  de  ani  de  la  naşterea  Sfîntului,  desfăşurat  între  2 — 5 
septembrie  1980  la  Universitatea  din  Fribourg  (Elveţia)  şi  publicate  în  1982.  Dacă, 
după  cum  se  poate  observa,  anii  '50  şi  70  sînt  dominaţi  aproape  exclusiv  de  con¬ 
tribuţiile  specialiştilor  romano-catolici,  anii  ’60  însă,  sînt  marcaţi  de  apariţia  simul¬ 
tană  în  1965  a  două  masive  (ambele  de  cîte  500  p.)  şi  excepţionale  monografii  de 
sinteză  elaborate  de  doi  teologi  evanghelici  (luterani)  de  seamă:  e  vorba  de  ger¬ 
manul  W,  Vdlker,  Maxim  M.  ca  maestru  al  vieţii  duhovniceşti  (cea  de  a  şasea 
carte  diritr-o  serie  de  9  monografii  elaborate  începînd  din  anii  ’30  de  venerabilul 
teolog  şi  consacrate  analizei  doctrinelor  spirituale  ale  lui  Filon,  de  Alexandria, 
Clement,  Origen,  Grigorie  de  Nyssa,  Dionisie  Areopagitul,  Maxim,  loan  Scărarul, 
Simeon  Noul  Teolog  şi  Nicolae  Cabasila)  şi  respectiv,  de  suedezul  Lars  Thunberg, 
Microcosm  şi  Mediator.  Antropologia  teologică  a  lui  Maxim  M. 

Scris  cu  mare  pătrundere,  acribie  şi  obiectivitate  trădînd  o  identificare  inte¬ 
rioară  remarcabilă  cu  obiectul  investigaţiei  sale,  valorosul  şi  monumentalul  stu¬ 
diu  asupra  antropologiei  teologice  maximiene  avea  să  aibă  urmări  neplăcute  asu- 

pra  autorului.  Atrăgîndu-i  rezervele  confesionaliste  ale  teologilor  universitari 
suedezi  luterani,  şi  barîndu-i  calea  spre  o  carieră  universitară  ce  se  anunţa  ca  una 
de  excepţie,  ea  l-a  consacrat,  în  schimb,  definitiv  pe  L.  Thunberg  drept  una  din 
cele  mai  de  seamă  autorităţi  în  domeniul  „maximologiei"  occidentale.  Spirit  supe¬ 
rior.  cu  o  vastă  cultură,  dr.  Lars  Thunberg  este  actualmente  binecunoscut  în  ţara  sa 
nu  numai  ca  un  teolog  de  marcă  şi  un  ecumenist  angajat  (face  parte,  printre  altele, 
din  Comisia  luterană  internaţională  de  dialog  cu  romano-catolicii),  ci  şi  ca  un 
poet  de  distincţie  şi  rafinament,  „cunoscător  profund  al  subtilităţii  şi  clarităţii 
necesitate  de  uzul  actual  al  cuvintelor**.  „Toate  aceste  calităţi"  (teolog,  ecumenist, 
şi  poet)  sînt,  cum  scrie  în  „Cuvîntul  înainte"  al  ultimei  sale  lucrări  Man  and  the 
Cosmos.  The  Vision  of  St.  Maxim  Confessor  (Omul  şi  Cosmosul.  Viziunea  Sf.  Maxim 
Mărturisitorul),  St.  Vladimir’s  Seminary  Press,  Crestwood,  New  York,  1985,  187  p. 
anglicanul  A.  M.  Allchin,  distins  cunoscător  şi  preţuitor  al  Ortodoxiei  şi  valorilor 
ei,  „foarte  necesare  pentru  orice  vrea  să  scrie  despre  Sf.  Maxim**,  care  „foloseşte 
cuvintele  cu  cea  mai  mare  precizie  şi  a  cărui  stil,  aparent  extrem  de  tehnic  şi 
esoteric,  este  unul  din  motivele  pentru  care  opera  sa  este  greu  abordabilă**.  „Dar 
această  dificultate  nu  se  iveşte  din  confuzie,  ci,  dimpotrivă,  din  dorinţa  de  a  face 
dreptate  atît  unităţii  cît  şi  diversităţii  lucrurilor,  de  a  fi  credincios  multiplelor 
faţete  ale  misterului  lui  Dumnezeu  pe  care  el  le  sesizează  în  om,  în  univers,  în 
Scriptură,  şi  mai  presus  de  toate,  în  Revelaţia  lui  Dumnezeu  însuşi  făcută  în  lisus 
Hristos**  (p.  7).  Aşadar,  la  20  de  ani  de  la  apariţia  savantului  şi  masivului  studiu 
asupra  antropologiei  teologice  maximene,  dr.  L.  Thunberg  ne  propune  de  data 
aceasta  o  succintă  trecere  în  revistă  a  „viziunii"  generale  a  Sf.  Maxim  asupra 
„cosmosului  şi  omului",  lucrare  destinată  nu  atît  specialiştilor,  deşi,  cum  vom 
încerca  să  arătăm  mai  jos,  şi  ei  vor  avea  enorm  de  profitat  de  precizările,  nuan¬ 
ţările  şi  mai  ales  perspectivele  şi  orizonturile  trasate  cu  mare  siguranţă  în  cea 
mai  deplină  „congenialitate",  din  interiorul  operei  Sfîntului,  de  această  contribuţie 
concentrată  şi  deliberat  degajată  de  balastul  critic  şi  al  referinţelor,  cît  iniţierii, 
printr-o  introducere  cît  mai  puţin  tehnică  şi  cît  mai  clară  şi  precisă,  evitînd  ris¬ 
curile  atît  ale  unei  conceptualizări  excesive  cît  şi  ale  unei  glosări  eseistice  subiective 
excesiv  de  personale,  a  unui  cerc  cît  mai  larg  de  cititori  interesaţi  în  „dimensiu¬ 
nile"  fundamentale  ale  „universului  teologic"  maximan,  ale  unei  gîndiri  ce  se 
relevă  din  ce  în  ce  mai  mult,  de  o  remarcabilă  actualitate  pentru  problemele 
actuale  ale  omului  şi  umanităţii. 

Un  prim  capitol  al  cărţii,  subintitulat  „o  introducere  biografică*'  este  consacrat 
prezentării  „Sf.  Maxim  în  timpul  (epoca)  sa"  (p.  11 — 30),  deci  înţelegerii  personali¬ 
tăţii  sale  bisericeşti  şi  teologice  în  contextul  istoric  şi  specific  în  care  a  apărut. 
„Biografia  personală"  a  Sfîntului  (p.  16 — 20)  este,  astfel  prezentată  pe  fundalul 
tensiunilor  istorice  specifice  ale  sec.  VII  bizantin  în  care  ea  se  înscrie.  In  ce  pri¬ 
veşte  obîrşia,  formaţia  şi  cronologia  primilor  50  de  ani  din  viaţa  Sfîntului,  autorul 
reproduce  versiunea  relatată  de  „Viaţa"  sa  greacă  tîrzie  (sec.  IX)  din  P.G.  90, 
urmată  de  von  Balthasar  (1941,  1961)  şi  Sherwood  (1952)  şi  pentru  care  originea 
şi  formaţia  sa  sînt  situate  în  şi  în  jurul  Constantinopolei,  şi  nu  menţionează  de 
loc  (carenţă  de  informare  sau  omisiune  voluntară?  nu  putem  şti  exact)  versiunea 
originii  şi  formaţiei  sale  palestiniene,  mult  mai  probabilă,  expusă  în  „viaţa" 
siriacă,  document  contemporan  cu  Sfîntul,  descoperit  şi  publicat  recent  de  S.  Brook 
(1983)  şi  valorificat  deja  de  „maximologi"  ca  I.  H.  Dalmais  (1978,  1982;  vezi  comu- 
nicarr'a  lui:  Viaţa  Sf.  Maxim  M.  reconsiderată?  tradusă  în  M.A.  nr.  5/1987).  Capi¬ 
tolul  se  încheie  cu  o  evaluare  a  Sf.  Maxim  ca  „personalitate  a  timpului  său" 
(p.  21 — 30),  în  care  se  înregistrează  ca  elemente  definitorii  pentru  caracterizarea  ei: 
„convertirea  la  viaţa  monahală  şi  atitudinea  lui  ca  Monah",  „evoluţia  sa  ca  Măr¬ 
turisitor  şi  insistenţa  pe  dualitatea  voinţelor  în  Hristos",  „evaluarea  de  către  el 
a  episcopului  Romei  ca  apărător  al  doctrinei  Bisericii"  şi  în  fine,  „stilul  vieţii  sale 
şi  stilul  său  literar".  Autorul  subliniază  pe  drept  cuvînt  importanţa  decisivă  pen¬ 
tru  întreaga  sa  existenţă  şi  operă  a  angajamentului  Sfîntului  în  structurile  vieţii 
monahale  ca  şi  cale  de  desăvîrşire,  faptul  că  Sf.  Maxim  nu  face  nici  o  distincţie 
decisivă  între  modul  de  existenţă  laic  şi  cel  monahal,  neezitînd  să  prezinte  laicu¬ 
lui  toate  exigenţele  vieţii  monahale  (p.  23),  însăşi  lupta  sa  ulterioară  de  Mărturi¬ 
sitor  al  credinţei  şi  martiriul  care  i-a  urmat  nefiind  decît  „consecinţa  logică  a 
teologiei  sale  monahale"  (p.  24).  In  aceeaşi  ordine  de  idei,  autorul  ţine  să  şi  afirme 

din  nou  dezacordul  său  cu  cercetările  romano-catolice  anterioare  care  postulau 
ipotetic  existenta  unor  pretinse  „crize**,  origenistă  (von  Balthasar,  1941,  corectat 
de  Sherwood.  1952;  1955)  sau  monoenergiste  (Grumel  1929,  Balthasar,  1941,  1961, 
Sherwood,  1952)  care  ar  fi  impus  necesitatea  unor  retractări  şi  corecţii  ulterioare, 
sau  a  unei  triple  „metamorfoze**  a  ideii  de  „îndumnezeire**  în  gîndirea  lui  Garri- 
gues,  1976);  întreaga  sa  teologie  atestă  de  la  primele  scrieri  o  remarcabilă  uni¬ 
tate  interioară,  de  motive  şi  inspiraţie,  întemeiată  pe  fidelitatea  nestrămutată  faţă 
de  Tradiţia  Părinţilor  şi  hristologia  Sinoadelor  Ecumenice  IV  şi  V;  doar  termino¬ 
logia  şi  analizele  particulare  s-au  dezvoltat  cîştigînd  în  precizie  şi  rafinament.  In 
ce  priveşte  interpretarea  corectă  a  pasajelor  în  care  Maxim  aduce  elogii  scaunului 
episcopal  al  Romei  (P.G.  90,  128  C;  P.G.  91.  140,  144)  şi  pe  care  teologii  catolici  le 
aduc  ca  argumente  în  sprijinul  primatului  papal,  se  observă  cu  justeţe  că  această 
„atitudine  a  Sf.  Maxim  a  fost  cauzată  nu  de  formalităţi  canonice,  ci  de  problema 
actuală  a  mărturisirii.  El  vedea  Biserica  ca  una  în  adevărata  mărturisire  a  cre¬ 
dinţei**  (P.G.  90,  132  AB)  (p.  27).  In  ce  priveşte  stilul  literar,  definitorie  este  „dra¬ 
gostea  de  claritate**  şi  respingerea  artificiilor  retorice  din  literatura  epocii.  „Desi¬ 
gur,  textele  Sf.  Maxim  nu  sînt  uşor  de  înţeles  chiar  şi  pentru  greci.  Dar  acest 
fapt  nu  ne  scuză  în  nici  un  fel  pentru  neluarea  în  serios  a  scrierilor  sale.  In 
unele  privinţe  terminologia  lui  e  scolastică,  dar,  fiind  un  răsăritean,  intenţia  nu 
era  niciodată  scolastică  în  sens  negativ.  Pur  şi  simplu  dorea  să  fie  precis  şi 
dorea  să  aducă  lumină  în  complexitatea  problejnelor  de  care  se  ocupa**  (p.  12). 

Dificultatea  receptării  gîndirii  maximiene  vine  de  altundeva.  Şi  anume  din 
faptul  că  „teologia  sa  nu  a  fost  una  de  entităţi  diferite,  aşa  cum  cunoaştem  în 
tradiţia  scolastică  medievală  occidentală.  Maxim  este  conştient  de  pericolul  frag¬ 
mentării.  Sistemul  lui  teologic  era  o  viziune  spirituală  a  cosmosului,  a  vieţii  umane 
în  interiorul  acestui  cosmos  şi,  de  aceea,  a  iconomiei  mîntuirii,  a  interacţiunii  mîn- 
tuitoare  dintre  uman  şi  divin**  (p,  37).  Sau,  după  cum  remarcă  prefaţatorul:  „în¬ 
treaga  teologie  a  Sf.  Maxim  poate  fi  înţeleasă  ca  un  mare  imn  adus  unităţii  lucru¬ 
rilor  aduse  la  fiinţă  prin  iubirea  creatoare  şi  mîntuitoare  a  lui  Dumnezeu:  uni¬ 
tatea  omului  cu  Dumnezeu  şi  a  lui  Dumnezeu  cu  omul,  unitatea  întregii  creaţii 
în  om  atunci  cînd  îşi  împlineşte  vocaţia  sa  de  a  fi  microcosmos  şi  mediator,  adică 
cel  în  care  toate  lucrurile  sînt  ridicate  iarăşi  la  Dumnezeu  de  la  Care  au  ieşit. 
Pentru  Sf.  Maxim  aceasta  e  o  unitate  în  care  nimic  din  diversitatea  infinită  a 
Universului  nu  se  pierde;  toate  lucrurile  îşi  primesc  sinea  lor  adevărată  întrucît 
sînt  adunate  într-un  unic  şi  complex  act  de  adorare**  (p.  7 — 8),  sau  de  „liturghie 
cosmică**  după  fericita  expresie  a  lui  H.  U.  von  Balthasar. 

Ca  atare,  de  primă  importanţă  metodologică  este  observaţia  fundamentală  că 
„teologia  lui  Maxim  constituie  un  întreg.  In  pofida  mişcărilor  şi  luptelor  sale,  Sf. 
Maxim  a  dezvoltat  un  foarte  consistent  sistem  de  teologie.  Cosmosul  lui  teologic 
ar  putea  fi  cel  mai  bine  înţeles  în  termenii  diferitelor  dimjensiuni  relevante  în 
întregul  lui  univers  teologic**  (p.  31).  Această  observaţie  comandă  şi  planul  lucrării 
de  faţă,  care  e  structurată  de  analiza  succesivă  a  celor  5  dimensiuni  fundamen¬ 
tale,  esenţiale  în  viziunea  autorului,  ale  universului  teologic  maximian.  Este  vorba 
de  dimensiunile  trinitară,  soteriologică,  teandrică,  natural -socială  şi  liturgic-sacra- 
mentală. 

Prin  urmare,  cap.  2  este  consacrat  {jrezentării  ..Dimensiunii  trinitare"  (p. 
31 — 49)  a  teologhisirii  Sf.  Maxim  înţeleasă  nu  ca  o  temă  izolată  ci  ca  o  dimensiune- 
fundamentală  cu  repercusiuni  şi  consecinţe  asupra  întregului  cîmp  al  gîndirii 
maximiene.  Sînt  prezentate  succesiv:  „tradiţia  teologiei  trinitare  în  epoca  lui 
Maxim**  (Capadociană  şi  dionisiană  care  l-au  influenţat  mai  îndeosebi),  „teologia 
mistică  a  Treimii  dumnezeieşti  („imanente**  —  n.n.)  la  Maxim**,  „Treimea  „icono- 
mică**  la  acelaşi  şi,  în  fine,  relaţiile  stabilite  între  „Treime  şi  Cosmos**  şi,  respec¬ 
tiv,  „Treime  şi  constituţia  omului**.  In  concepţia  autorului,  şi  care  are  toate  şansele 
să  fie  exactă,  problema  cheie  a  triadologiei  maximiene  şi  contribuţia  ei  fundamen¬ 
tală  rezidă  în  relaţia  de  corespondenţă  pe  care  el  o  stabileşte  între  Treimea  „ima¬ 
nentă**  (Dumnezeu  în  sine,  „obiect**  al  teologiei  negative  mistice)  şi  Treimea  „ico- 
nomică**  (Dumnezeu  în  manifestările  sale  exterioare,  revelaţie,  providenţă,  mîn- 
tuire  etc.,  care  fac  „obiectul**  teologiei  catafatice).  „Maxim  încearcă  să  sublinieze 
importanţa  acţiunii  revelatorii  a  lui  Dumnezeu  care  ne  dă  posibilitatea  reală  de 
intrare  în  comuniune  cu  El,  Jără  ca  aceasta  să  fie  un  acces  în  secretul  vieţii  Lui 

intime.  Unitatea  misterioasă  calificată  treimic  a  lui  Dumnezeu"  —  coincidenţă  pa¬ 
radoxală  absolută  între  unitatea  ontologică  a  raţiunii  naturii  divine  şi  trinitatea 
modurilor  ei  de  existenţă  şi  manifestare  personală  (cf.  Mystag.  23;  P.G.  91,  700  D 
701  C  cu  distincţia  capadociană  logos  physeos  —  tropos  hypârxeos)  —  „oferă  lui 
Maxim  posibilitatea  de  a  trage  unele  concluzii  trinitare  privitohre  la  speculaţiile 
sale  despre  lume  şi  om"  (p.  35).  Punctul  de  plecare  îl  constituie  celebrul  pasaj 
„plotinian"  (Lossky)  al  Sf.  Grigorie  de  Nazianz  (or.  29/11.  Theologica,  2;  P.G.  36, 
76):  „Unimea  niişcîndu-se  de  la  obîrşie  spre  doime  se  opreşte  desăvîrşindu-se  în 
Treime",  pasaj  comentat  de  Sf.  Maxim  şi  „Ambigua"  II,  1  (P.G.  91,  1036  AC;  trad. 
rom.  pr.  prof.  D.  Stăniloae,  P.S.B.  80,  1983,  p.  46 — 47)  şi  „Epistola  II  ad  Themam" 
(§  4).  Aici  Sf.  Grigorie  descrie  o  mişcare  divină  în  natura  ei,  care  nu  e  o  decădere 
sau  declin  (ca  la  origenişti),  ci  dimpotrivă,  prezintă  desăvîrşirea  Unimii  ca  Treime, 
Care  exprimă  bogăţia  şi  viaţa  interioară  a  Unimii.  „Această  noţiune  a  exercitat  o 
profundă  influenţă  asupra  lui  Maxim.  El  a  folosit-o  ca  un  fel  de  lege  generală  în 
teologia  lui  trinitară,  dar  şi  cosmologia  sa  (pentru  combaterea  origenismului)" 
(p.  36).  „Dacă  Dumnezeu  însuşi  se  mişcă  spre  a-şi  găsi  odihna  Sa  desăvîrşită  şi 
prin  această  mişcare  e  nu  numai  Unime  ci  şi  Treime,  atunci  e  evident  că  şi  creaţia 
Lui  nu  e  cauzată  de  o  mişcare  rea  în  sine  ci  mai  degrabă  în  ea  există  o  corespon¬ 
denţă  cu  viaţa  treimică  a  lui  Dumnezeu"  (p.  45).  Ca  urmare  a  acestui  fapt  fun¬ 
damental,  în  creaţie  şi  om  există,  cum  arăta  Sherwood,  nişte  „adumbriri"  ale 
Treimii,  măcar  că  ele  nu  pot  fi  extrapolate,  aşa  cum  au  făcut  Augustin  şi  trini- 
tologia  occidentală,  asupra  misterului  apofatic  al  vieţii  intradivine,  al  modului  de 
existenţă  al  lui  Dumnezeu  în  Sine.  Aceste  „adumbriri",  constituind  simple  indicaţii 
imprecise  ale  unui  mister  de  nepătruns,  dar  care  pot  servi,  totuşi,  ca  pregătiri  pen¬ 
tru  revelarea  adevărată  a  misterului  suprem,  prin  a  cărui  revelare  nu  mai  pot  fi 
recunoscute  ca  atare,  sînt  reprezentate  de  triadele  (de  inspiraţie  dionisiană- 
neoplatonică)  cosmologice:  facere-mişcare-stare  (genesis-kinesis-stâsis),  simplitate- 
multiplicitate-unitate,  Existenţă-înţelepciune-Viaţă,  sau  de  triadele  antropologice: 
existenţa  simplă  —  existenţa  fericită  —  existenţa  veşnică  (eînai  —  eu  einai  —  aei 
eînai),  sau  psihologice:  minte- raţiune-duh  (nousAdgos-pneuma). 

Prezentarea  Dimensiunii  soteriologice  analizate  în  cap.  3  (p.  51 — 69)  urmează 
schema  de  principiu  a  oricărei  soteriologii  înfăţişînd  succesiv:  „poziţia  omului 
căzut  care  reclamă  acţiune  mîntuitoare"  (nevoia  de  mîntuire),  „starea  fericită  a 
omului  creat  după  Chipul  lui  Dumnezeu"  (mîntuirea  realizată)  şi  „Hristos  Mîntui- 
torul  (sau  misterul  teandric)  ca  agent  mîntuitor".  Punctul  cheie  şi  forte  al  analizei 
autorului  e  critica  (fără  drept  de  apel)  a  interpretării  dominicanului  J.  M.  Gar- 
rigues  (într-un  articol  din  „Istina"/1974  şi  teza  din  1976),  după  care  teandrismul  la 
Sf.  Maxim  n-ar  fi  o  participare  ontologică  graduală  la  viaţa  divină  (în  sens  plato¬ 
nic).  ci  o  comuniune  intenţională  al  cărei  instrument  ar  fi  (în  sens  aristotelic)  o 
graţie  habituală,  un  „habitus"  supranatural  identificat  cu  Iubirea  agapică  înţe¬ 
leasă  nu  ca  o  calitate  umană  naturală  ci  exclusiv  ca  un  dar  supranatural;  ea  consti¬ 
tuie  în  mod  neontologic,  la  nivel  voluntar  intenţional,  noul  habitus  nenatural  al 
celui  mîntuit.  Pornind  de  la  textul  decisiv  din  „Ambigua"  10,  3  (P.G.  91,  1113  BC; 
P.S.B.  80,  p.  112)  despre  Dumnezeu  şi  om  ca  modele  (paradeîgmata)  unul  altuia, 
autorul  demonstrează  cu  limpezime  faptul  că  cheia  soteriologiei  şi,  mai  mult,  a 
întregii  teologii  maximiene  —  răspunsul  la  problema  naturii  „participării"  la  Sf. 
Maxim  a  cărei  importanţă  decisivă  era  doar  remarcată  în  ultimele  rînduri  ale 
Concluziilor  analizelor  antropologice  din  „Microcosmos  and  Mediator"  (1963),  p.  463 
—  nu  este  nici  un  habitus  ne-  şi  supra-natural,  ci  tocmai  ideea  unei  reciprocităţi 
ontologice  între  Dumnezeu,  ca  Arhetip,  şi  om,  ca  Icoană  (chip)  a  celui  dintîi,  reci¬ 
procitate  a  cărei  manifestare  sau  actualizare  existenţială  („ontotropologică",  mai 
exact,  ca  să  vorbim  în  termenii  Sf.  Maxim)  ca  şi  Asemănare  divină  este  Iubirea 
agapică  în  care  se  realizează,  într-o  dublă  mişcare  reciprocă,  Inoir.enirea  lui 
Dumnezeu  şi  îndumnezeirea  omului  (p.  54).  „Instrumentul  efectiv  al  mîntuirii  este, 
deci,  mai  degrabă  activarea  reciprocităţii  (teandrice)  pe  latură  umană  efectuată  de 
întrupare  care  eliberează  prin  manifestarea  Iubirii  dumnezeieşti  puterile  naturale 
ale  omului  (aservite  lumii  prin  păcat  —  n.n.)  punîndu-le  iarăşi  în  legătură  cu  Ase¬ 
mănarea  cu  Dumnezeu  (în  Iubire  agapică  —  n.n.)  pentru  care  e  destinat  omul" 
(p.  54).  Prin  urmare,  „iubirea  nu  e  numai  o  calitate  divină,  ci  un  destin  divino- 
uman,  bazat  pe  reciprocitatea  ontologică  pe  care  a  stabilit-o  Dumnezeu  creînd  pe 


DOCUMENTAR 


109 


om  după  chipul  şi  asemănarea  Sa.  Adică  Iubirea  agapică  singură  este  adevărata 
calitate  teandrică  în  oih,  pentru  că  este  deja  o  calitate  teandrică  în  Dumnezeu** 
(p.  55).  In  acest  context  devine  perfect  inteligibilă  poziţia  exprimată  fără  echivoc 
de  Sf.  Maxim,  după  care  „întruparea  nu  e  cauzată  sau  motivată  numai  de  cădere 
sau  păcat,  ci,  în  primul  rînd,  de  poziţia  omului  faţă  de  Dumnezeu,  de  ceea  ce  am 
numit  reciprocitate  divino-umană**  (p.  55).  Acelaşi  fapt  fundamental  explică  şi  de 
ce  la  Sf.  Maxim  „aspectul  sacrificial  (al  mîntuirii  —  n.n.)  nu  ocupă  un  loc  exclusiv**, 
în  schimb,  un  puternic  accent  e  pus,  ca  în  întreaga  Tradiţie  răsăriteană,  în  gene¬ 
ral,  pe  „întrupare  ca  instrument  efectiv  al  mîntuirii**,  moartea  şi  jertfa  Crucii 
nefiind  decît  o  consecinţă  a  căderii  în  păcat.  întruparea  însăşi,  ca  suprem  act  al 
harului  divin,  e  înţeleasă,  astfel,  ca  „un  act  de  reciprocitate**,  „actul  mîntuirii 
nemaifiind,  astfel,  un  act  divin  unilateral,  prin  care  Dumnezeu  „forţează**  mîntuirea 
omului,  nici  un  act  divizat,  ca  în  tradiţia  occidentală  în  care  Hristos  ca  om 
împacă  mînia  Tatălui,  ci  un  act  de  conlucrare,  un  act  concertat**  (p.  66)  care  con¬ 
ţine,  însă,  în  sine  o  multitudine  de  aspecte  (sacrificial,  ascetic,  gnostic,  etc.)  ce  pot 
fi  dezvoltate  fiecare  în  parte. 

Cap.  4  este  consacrat  dezvoltării  mai  în  detaliu  a  aspectelor  fundamentale 
ale  Dimensiunii  teandrice  (p.  71 — 91).  „Sf.  Maxim  este  printre  primii  scriitori 
creştini  care  utilizează  în  mod  frecvent  şi  liber  termenul  „teandric**,  introducînd 
prin  aceasta  o  întreagă  tradiţie  în  gîndirea  răsăriteană,  pentru  care  realitatea  din 
spatele  acestui  termen  este  de  cea  mai  mare  importanţă;  viaţa  însăşi  este  marcată 
de  întruparea  lui  Hristos  într-o  aşa  măsură  încît  întotdeauna  există  o  dimensiune 
teandrică  în  ea**  (p.  71).  Preluat  din  „Epistola  a  IV-a  către  Gaius**  a  Sf.  Dionisie 
Areopagitul,  comentată  pe  larg  de  Sf.  Maxim  în  „Ambigua**  II,  5  (P.G.  91,  1048 — 
1063;  P.S.B.  80,  p.  55 — 64),  el  devine  „expresia  sa  favorită  pentru  reciprocitatea 
divină  în  acţiune'*  văzută  într-o  „perspectivă  cosmică,  universală  şi  soteriologică** : 
e  o  „afirmare  a  dualităţii  divino-umane  în  comuniunea  lor  reciprocă  şi  a  comu¬ 
niunii  lor  reciproce  în  dualitatea  lor  prezervată**  (p.  72).  Actualizat  desăvîrşit  şi 
deplin  abia  în  planul  eshatologic,  misterul  teandric  este  drept  premiză  ontologică  pe 
latura  umană,  constituţia  microcosmică  a  naturii  umane  (idee  arhaică  prezentă  şi  în 
filosofia  greacă  de  unde  a  fost  preluată  şi  transformată  de  Părinţii  Capadocieni 
şi  de  Nemesius  de  Emesa).  Omul,  însă,  e  un  Microcosmos  nu  numai  static,  prin 
constituţia  sa  psiho-fizică  duală  ce  reflectă  constituţia  spiritual-materială  a  uni¬ 
versului,  ci  de  această  constituţie  microcosmică  e  legată  şi  vocaţia  divină,  înscrisă 
în  această  constituţie,  de  a  fi  şi  Mediator  activ,  adică  factor  de  unificare  întru  sine 
a  polarităţilor  şi  dualităţilor  pozitive  în  care  e  structurată  creaţia.  Pe  latura  divină, 
premiza  iteandrismului  e  voinţa  constantă  a  lui  Dumnezeu  Logosul  „de  a  lucra 
întotdeauna  şi  în  toate  misterul  întrupării  (ensomatdsis)  Sale**  (Ambigua  7;  P.G.  91, 
1084  CD;  P.S.B.  80,  p.  87).  In  acest  sens,  pe  urmele  lui  Origen  (cf.  „Comm.  in 
loannem'*  XIII,  42),  Sf.  Maxim  vorbeşte  de  o  întreită  întrupare  divină,  „aproape 
o  întrupare  graduaîă**  a  Logosului  divin  în  raţiunile  (lâgoi)  creaţiei,  în  cuvintele 
(logoi)  Scripturii  şi  în  raţiunea  (lâgos)  naturii  umane  prin  Hristos  lisus  (Ambigua 
33;  P.G.  91,  1285 — 1288  A;  P.S.B.  80,  p.  247 — 248).  întruparea  în  sensul  ei  istoric 
şi  personal  în  Hristos,  este,  aşadar,  direct  legată  de  constituţia  şi  sensul  cosmo¬ 
sului  şi  nu  este  numai  o  măsură  secundară  cauzată  de  cădere,  ci  reprezintă,  în 
realitate,  legea  planului  lui  Dumnezeu  cu  privire  la  om  şi  creaţie.  Sf.  Maxim 
accentuează  mereu  că  Dumnezeu  vrea  să  se  întrupeze,  şi,  în  această  perspectivă, 
căderea  în  păcat  e  numai  un  factor  retardiv  şi  suplimentar  în  ce  priveşte  marele 
plan  originar  şi  etern  al  lui  Dumnezeu  cu  lumea  (p.  74).  In  fine,  realizarea  con¬ 
cretă  a  dimensiunii  teandrice  a  universului  este  efectuată  în  însăşi  actele  de  mediere 
prin  care  fiinţa  umană  microcosmică  conduce  dualităţile  şi  polarităţile  constitu¬ 
tive  ale  creaţiei  la  o  comuniune  finală  care  nu  implică  violarea  integrităţii  natu¬ 
rilor  sau  speciilor  diferenţiate  ale  acestuia,  ci  mai  degrabă,  desăvîrşirea  acestora. 
Este  vorba,  mai  exact,  de  cele  5  diviziuni  fundamentale  ale  existenţei  (care  nu 
sînt  nicidecum  rele  în  sine  sau  cauzate  direct  de  căderea  în  păcat):  bărbat-femeie, 
pămînt  locuit-rai,  pămînt-cer,  sensibil-inteligibil  şi  creat-necreat  (cf.  Qu.  ad.  Tha- 
lassium  48  dar  mai  ales  Ambigua  41;  P.G.  91,  1304  D — 1313  C;  P.S.B.  80,  p.  260 — 268); 
analiza  detaliată  a  lor  şi  a  actelor  de  mediere  corespunzătoare  constituind  tema 
capitolului  final  al  monografiei  autorului  din  1965.  Realizarea  vocaţiei  şi  misiunii 
divine  a  medierilor  cosmice  fiind  refuzată  de  om  prin  păcat,  în  dublul  lui  sens  de 

ataşare  exclusivă  de  materialitatea  lumii  şi  revoltă  contra  lui  Dumnezeu,  ea  a  fost 
realizată  pentru  întîia  oară  şi  în  mod  total  de  către  Hristos,  Dumnezeu-omul. 
„întruparea  are  o  dublă  motivare:  atît  în  păcatul  omului  care-1  împiedica  de  la 
realizarea  vocaţiei  lui,  cît  şi  în  faza  ultimă,  prevăzută  din  veşnicie,  a  realizării 
sarcinii  sale  de  mediere,  cea  între  creat  şi  Necreat,  şi  care  ar  fi  fost  imposibilă 
pentru  om  fără  întrupare.  De  aceea,  întruparea  ar  fi  avut  loc  chiar  şi  fără  căde¬ 
rea  în  păcat,  dar,  după  intrarea  păcatului  în  lume,  medierile  sînt  efectuate  mai 
întîi  de  Hristos,  iar  apoi  de  om  Intru  El  şi  abia  după  aceea"  (p.  80).  Practic,  omul 
realizează  întru  sine  conlucrarea  cu  Hristos  medierile  trecînd  prin  cele  3  stadii 
ale  vieţii  spirituale:  primele  2  diviziuni  (bărbat-femeie,  pămînt-rai)  prin  virtuţile 
ascetice  din  vita  practica,  celelalte  două  (pămînt-cer,  sensibil-inteligibil)  prin  gnoza 
şi  contemplaţia  din  vita  contemplativa,  şi  în  fine,  cea  dintre  Creat-Necreat,  în  unio 
mystica,  exclusiv  prin  har  şi  ieşind  dincolo  de  limitele  naturii  create  în  Iubirea 
agapică  desăvîrşită  faţă  de  Dumnezeu  a  cărei  instrument  de  realizare  este  rugă¬ 
ciunea  curată.  Prin  forţa  extatică  a  Iubirii  agapice  omul  iasă  din  sine  dincolo  de 
limitele  naturii  sale,  dincolo  de  orice  cunoaştere  şi  înţelegere  în  întîmpinarea  Iubirii 
extatice  necontenite  a  lui  Dumnezeu  faţă  de  creaţie  şi  om,  (manifestată  ca  „phi- 
lantropia"),  pătrunde  printr-un  proces  de  ,.perich6resis",  analog  celui  dintre  cele 
două  naturi  în  Hristos^ 'în  întregime  în  Dumnezeu,  devenind  prin  har  tot  ceea  ce 
este  El,  afară  de  ijdentitatea  de  fiinţă.  In  acest  fel.  Dumnezeu  şi  omul  se  unesc 
fără  amestecare  potrhdt  modelului  unirii  ipostatice  din  Hristos,  aşa  cum  este  ea 
concepută  în  tradiţia  teologică  chalcedoniană  (p.  89). 

Dimensiunea  naturâl-socială  constituie  subiectul  cap.  5  (p.  93 — ^112).  Ca  şi  în 
cazul  capitolului  anterior,  consideraţiile  din  acest  capitol  rezumă  rezultatele  migă¬ 
loaselor  analize  asupra  patimilor  şi  virtuţilor  desfăşurate  de  autor  în  cartea  sa 
din  1965.  Titlul  capitolului  vrea  să  sublinieze  faptul  că  „viaţa  socială  şi  virtuţile 
sînt  văzute  de  Maxim  în  lumina  naturii  omului,  comună  tuturor  oamenilor  şi  a 
cărei  raţiune  exclude  orice  sciziune  sau  separaţie  în  indivizi  sau  între  indivizi. 
Natura  comună  tuturor  oeimenilor  condusă  ontologic  de  raţiunea  ei  (lâgos  physcos) 
este  pentru  Maxim  baza  moralităţii  interumane.  Moralitate  şi  socialitate  nu  sînt 
izolate  în  cosmosul  lui  teologic.  Ele  sînt  o  dimensiune  a  vieţii  ca  întreg.  Dovada 
decisivă  a  acestui  fapt  e  supremaţia  iubirii  în  sistemul  lui"  (p.  93).  Astfel,  duali¬ 
tatea  poruncii  iubirii  (de  Dumnezeu  şi  de  aproapele)  funcţionează  la  el  ca  principiu 
de  analiză  al  diferitelor  patimi  şi  vicii  provenite  din  abuzul  pătimaş  al  raţiunii, 
concupiscenţei  şi  irascibilităţii  (lâgos,  epithymîa,  thymos)  ce  reprezintă  structura 
„trihotomică"  a  psihicului  uman.  Dubla  separare,  de  Dumnezeu  şi  de  semeni, 
realizată  prin  cele  3  rele  originare:  ignoranţa,  iubirea  de  sine  şi  tiranizarea  aproa¬ 
pelui,  şi  manifestă  funcţia  esenţial  dezintegratorie  a  patimilor,  a  căror  matrice  şi 
rădăcină  este  philautîa,  iubirea  trupească  de  sine.  La  antipodul  acesteia.  Iubirea 
agapică  —  ca  şi  culminaţie  inclusivă  a  virtuţilor  şi  ultima  din  virtuţile  teologice 
(I  Cor.  13,  13)  cu  care  împreună  alcătuieşte  o  triadă  etică,  credinţă-nădejde- 
iubire,  similară  celei  cosmologice:  „geneză-mişcare-oprire"  deci,  ca  oprire  (stâsis) 
şi  capăt  (telos)  al  dinamismului  spiritual  al  fiinţei  umane,  şi  desfătare  (apâlavsis) 
negrăită  de  prezenţa  lui  Dumnezeu  cu  care  uneşte  sufletul  într-un  elan  exatic, 
dincolo  de  limitele  umanului  şi  de  orice  cunoştinţă  — ,  Iubirea  agapică  este  pentru 
Sf.  Maxim,  spre  deosebire  de  Evagrie,  „supremul  factor  de  integrare"  la  toate 
nivelele:  intra-uman,  inter-uman  şi  divino-uman.  Ea  implică  unificarea  desăvîr¬ 
şită  a  tot  ceea  ce  e  natural  şi  pozitiv  în  om  (şi  umanitate),  ca  şi  transcenderea 
acestei  dimensiuni  pur  umane,  conducînd  dincolo  de  ea  însăşi,  spre  Dumnezeu. 
In  această  calitate,  Iubirea  agapică  este  pentru  Sf.  Maxim  o  realitate  teandricd. 
„Ea  este  o  dorinţă  naturală  (ăros)  susţinută  de  iubirea  dumnezeiască  (agâpe),  a 
cărei  fruct  este  divino-uman  şi,  în  acelaşi  timp,  desăvîrşirea  a  tot  ceea  ce  e  uman. 
Aceasta  nu  duce  totuşi  în  mod  necesar  la  concluzia  că  Iubirea  agapică  e  un 
habitus  supranatural  în  om  (ca  în  interpretarea  lui  Garrigues,  criticată  de  autor  — 
n.n.).  In  opinia  mea.  Iubirea  agapică  este  o  realitate  dublă,  suprema  manifestare  a 
dimensiunii  teandrice,  atît  în  om  cît  şi  în  Dumnezeu.  Ea  exprimă  tocmai  recipro¬ 
citatea  ontologică  dintre  Dumnezeu  şi  om.  Este  o  formă  de  comuniune  care  include 
tot  ceea  ce  e  natural  în  om  şi-l  face  să  aibă  comuniune  cu  harul  divin  care  devine, 
în  acelaşi  timp,  manifest  în  această  comuniune"  (p.  102).  Sf.  Maxim  „păstrează 
un  echilibru  perfect  în  stabilirea  unei  corespondenţe  exacte  între  forţa  unificatoare 

a  iubirii  ca  mişcare  unificată  (a  omului  şi  umanităţii  —  n..n.)  spre  Dumnezeu,  şi 
actul  de  autodiferenţiere  prin  care  Hristos  Logosul  se  întrupează  în  multiplicitatea 
virtuţilor  umane.  Lucrare  de  integrare  a  omului,  ea  este  în  acelaşi  timp,  în  opi¬ 
nia  lui  Maxim,  o  întrupare  continuă  a  Logosului  în  umanitate,  diversificînd  şi 
concretizînd  prezenţa  divină  după  diversitatea  creată  a  vieţii  umane**  (p.  108). 
Aceasta  pentru  că  „în  baza  reciprocităţii  ontologice  divino-umane,  atributele  divine 
şi  virtuţile  umane  (care  sînt  naturale  întrucît  sînt  în  acord  cu  raţiunea  naturii 
umane)  corespund  reciproc**,  iar  „relaţia**  dintre  ele,  actualizată  existenţial  în  actul 
integrator-unificator  al  Iubirii  agapice,  „e  modelată  după  relaţia  ipostatică  dintre 
divin  şi  uman  în  Hristos.  Este  exact  ceea  ce  afirmă  Maxim  în  , .Epistola  2“  (P.G.  91, 
401  B;  traducere  în  M.A.  nr.  1/1988)  unde  spune  că  Iubirea  agapică  îndumnezei- 
tDaa*e  permite  o  atribuire  reciprocă  (antidosis  schetikd)  între  cei  uniţi  prin  ea, 
adică  între  Dumnezeu  şi  om,  într-o  comunicatio  idiomatum,  comunicare  reciprocă 
a  însuşirilor  lor,  similară  celei  dintre  cele  două  naturi  în  Hristos**  (p.  110).  „Con¬ 
vingerile  hristologice  ale  Sinoadelor  de  la  Chalcedon  şi  Constantinopol  (451;  533) 
sînt  aici  transferate  la  nivelul  virtuţilor,  în  sensul  că  integrarea  şi  unificarea 
umană,  stabilită  printr-o  legătură  corectă  cu  Dumnezeu  ca  ţel,  e  menţinută  şi 
mărturisită  în  aceeaşi  măsură  în  care  sînt  menţinute  şi  diferenţierile  umane,  prin- 
tr-un  act  de  impropriere  divino-umană  reciprocă.  Dimensiunea  natural-socială  nu 
este,  astfel,  negată  ci  afirmată  tocmai  în  interiorul  relaţiei  în  care  este  depăşită. 
O  astfel  de  dialectică  este  caracteristică  pentru  Maxim**  (p.  111). 

In  fine,  cap.  6  descrie  Dimensiunea  lituYgică  şi  sacramentală  (p.  113 — 129) 
ecleziologică  deci,  şi  se  prezintă  sub  forma  unui  comentariu  la  primele  5  capitole 
ale  „Mystagoghiei**  Sf.  Maxim.  Sub  forma  unei  e.xplicări  extinse  a  synaxei  euha- 
ristice,  centrul  sacramental  şi  simbolic  al  întregii  existenţe  creştine  şi  a  Bisericii, 
Sf.  Maxim  strînge  la  un  loc  în  această  scurtă  dar  densă  scriere,  în  mod  admirabil 
toate  elementele  cosmosului  lui  teologic,  toate  consideraţiile  sale  esenţiale  pri¬ 
vind  creaţia,  întruparea,  viaţa  ascetică,  comuniunea  mistică  şi  misterul  desăvîr- 
şirii  îndumnezeitoare  (p.  114).  Căci  pentru  Sf.  Maxim  „Biserica  nu  este  o  insti¬ 
tuţie  ecleziastică  care  distribuie  harul  divin,  ci,  într-adevăr,  un  Trup  tainic  care 
reprezintă  simbolic  întregul  mister  divino-uman,  întregul  mister  al  Sfatului  divin, 
întreaga  iconomie  a  mîntuirii.  In  acest  sens,  ecleziologia  nu  este  una  din  dimen¬ 
siuni,  dimensiunea  supremă.  Ea  conţine  viziunea  totală  a  Sf.  Maxim,  o  viziune 
în  acelaşi  timp  liturgică,  şi  sacramentală.  Nu  întîmplător,  H.  U.  von  Balthasar 
şi-a  intitulat  marele  lui  studiu  asupra  Sf.  Maxim  „Liturghia  cosmică’*  (p.  113). 
Rînd  pe  rînd  sînt  prezentate:  Biserica  ca  imagine  a  lui  Dumnezeu  (Mystag.  cap.  1), 
în  sensul  că  ea  realizează  în  mod  „tropic**  între  credincioşi  aceeaşi  unitate  pe  care 
o  realizează  Dumnezeu  prin  providenţa  în  creaţia  Sa;  Biserica  (sanctuar-navă) 
ca  imagine  a  lumii  create  (sensibile  şi  inteligibile)  (cap.  2);  ca  imagine  a  lumii 
sensibile  (cer-pâmînt)  (cap.  3)  —  deci  Biserica  ca  lume  şi  lumea  ca  Biserică; 
Biserica  (altar,  sanctuar,  navă)  ca  om  (minte,  suflet,  trup)  şi  omul  ca  Biserică 
(cap.  4)  —  deci,  omul  ca  o  biserică  în  lume  şi  Biserica  ca  om  universal  (makrăn- 
thropos);  şi,  în  fine,  Biserica,  în  constituţia  ei  dublă,  ca  imagine  a  sufletului  în 
dubla  funcţionalitate,  unită  şi  distinctă  în  acelaşi  timp,  a  facultăţilor  lui  practice 
(raţiune,  făptuire,  chibzuinţă,  bine)  şi  contemplative  (minte,  contemplaţie,  înţe¬ 
lepciune,  adevăr)  (cap.  5).  Dacă  structura  arhitecturală  a  edificiului  bisericii  ca 
imagine  simbolică  a  lumii  create  şi  a  omului  (cap.  2 — 5)  şi  riturile  liturgice  ca 
imagine  anticipatorie  a  desăvîrşirii  lor  eshatologice  finale  (cap.  7 — 21)  indică  numai, 
prin  simbolismul  lor,  Adevărul/Misterul  divin  ultim  accesibil  numai  printr-o 
uniune  mistică  mai  presus  de  orice  cunoaştere  imediată  (raţional,  imagistic,  sim¬ 
bolic),  în  împărtăşanie  (cap.  23),  care  pentru  Sf.  Maxim  reprezintă  „culminaţia 
Liturghiei  şi  a  vieţii  mistice**,  e  vorba  „nu  numai  de  o  reprezentare  şi  anticipare, 
ci  de  o  participare  reală  la  cele  dumnezeieşti.  Sfînta  Cuminecătură  concepută 
astfel  ca  o  integrare  sacramentală  a  întregii  persoane  spre  ţelul  ei  ultim  şi  final, 
care  e  Dumnezeu,  treimic  însuşi,  şi  al  cărui  chip  şi  asemănare  omul  o  poartă  şi 
manifestă**  (p.  126).  In  concluzie,  afirmă  autorul,  „Maxim  vede  Biserica  (ca  edifi¬ 
ciu  şi  popor)  atît  într-o  perspectivă  simbolică  cît  şi  realistă,  şi  pentru  el  nu  există 
tensiune  reală  între  aceste  două  perspective.  Aceeaşi  observaţie  poate  fi  făcută  şi 
cu  privire  la  Sacramente.  Ele  sînt  simboale,  şi  ca  atare  pot  fi  interpretate  alegoric, 
dar  ele  sînt  şi  o  realitate  care  transformă  viaţa  creştinilor  prin  harul  divin. 

întreg  acest  fapt  depinde  de  înţelegerea  lumii  create  de  către  Maxim.  Această 
înţelegere  poate  fi  cel  mai  bine  calificată  ca  una  sacramentală.  Din  pricina  pre¬ 
zenţei  Logosului  în  raţiunile  tuturor  lucrurilor  lumea  e  plină  de  realitate  divină 
şi  cunoaşterea  ei,  prin  raţiunea  omului,  e  în  ea  însăşi  un  fel  de  comuniune  cu 
Dumnezeu,  o  participare  la  cele  dumnezeieşti  prin  scopurile  şi  sensurile  recunoscute 
în  creaţie.  Ce  se  petrece  în  Dumnezeiasca  Liturghie  e  atît  simbol  cît  şi  realitate 
în  acelaşi  timp.  Actele  liturgice  au,  tocmai  ca  simboale,  caracter  reprezentativ; 
ele  participă  la  realitatea  divină  ca  mistere  şi  secrete  ce  trebuie  interpretate  de 
mintea  credincioasă.  Astfel,  participarea  liturgică  la  aceste  lucruri  dumnezeieşti 
prefigurează  şi  reprezintă  îndumnezeirea  posibilă  şi  aflată  în  curs  de  realizare  a 
omului"  (p.  126—127). 

Cap.  7  intitulat  Alte  reflecţii  asupra  teologiei  lui  Maxim  (p.  131 — 148)  nu 
intenţionează  să  fie  un  rezumat  ci  are  menirea  „de  a  aduce  cîteva  completări 
asupra  unor  puncte  deja  luate  în  considerare",  autorul  fiind  deplin  conştient  că 
în  prezentarea  sa  pe  „dimensiuni"  a  teologiei  maximiene,  unele  elemente  au  fost 
tratate  mai  pe  larg  şi  în  detaliu,  în  vreme  ce  alte  elemente  (ca  de  ex.  hristologia, 
etapele  vieţii  spirituale  ş.a.)  au  trebuit  să  fie  lăsate  deoparte"  (p.  131),  lucru  inevi¬ 
tabil,  ţinînd  seama  de  bogăţia  şi  complexitatea  cu  totul  deosebită  a  gîndirii  Sf. 
Maxim  (cf.  pr.  prof.  D.  Stăniloae,  Cuvin t  înainte  la  „Răspunsuri  către  Talasie", 
„Filoc.  românească"  III,  Sibiu,  1947,  p.  VI).  Reflecţiile  autorului  prezentate  aici  ca 
avînd,  „un  caracter  oarecum  mai  personal"  şi  ca  un  rezultat  al  unei  lecturi  de 
mulţi  ani  a  operei  maximiene,  se  concentrează  asupra  a  3  importante  teme: 

Raţiunile  sau  ideile  creaţiei  şi  ştiinţa  actuală  a  rmturii  (p.  132 — 137).  După  ce 
schiţează  succint  istoria  acestei  teorii  în  gîndirea  creştină  de  pînă  la  Sf.  Maxim 
(stoicismul.  Filon,  Origen,  Atanasie,  Evagrie  şi  Dionisie  Areopagitul)  şi  contribuţia 
de  sinteză  decisivă  a  acestuia  („Ambigua"  7,  P.G.  91,  1069 — 1089;  P.S.B.  80,  p. 
69 — 92)  la  nuanţarea,  dinamizarea  şi  centrarea  ei  hristologică,  ca  şi  la  precizarea 
relaţiei  creaţie-mîntuire,  autorul  se  opreşte  asupra  relevanţei  acestei  speculaţii 
maximiene  pentru  epoca  noastră.  „La  prima  vedere,  contemplaţia  pur  spirituală, 
..imaterială",  „de  sus"  sau  „dinăuntru"  şi  nu  prin  impresii  sensibile  a  raţiunilor  lu¬ 
crurilor.  reprezentînd  o  formă  de  comuniune  „gnostică"  cu  Logosul  divin  în  virtutea 
întrupării  Sale  în  raţiunile  creaţiei  şi  deţinînd  o  poziţie  intermediară  între  comu¬ 
niunea  „practică"  cu  El  prin  virtuţi  şi  „unirea-mistică"  cu  El  în  extazul  iubirii 
agapice  pure  realizat  în  rugăciunea  curată,  pare  nouă  celor  ce  trăim  într-o  cultură 
marcată  de  cercetarea  empirică,  nu  numai  stranie,  dar  chiar  în  contradicţie  cu 
atitudinea  ştiinţifică  modernă,  care  ne  sileşte  să  începem  cu  fapte  şi  cu  experi¬ 
mente  şi  deci,  cu  senzaţii,  chiar  dacă  măsurate  şi  controlate  prin  aparate.  Totuşi, 
dacă  reflectăm  puţin  mai  profund  ne  putem  întreba  dacă  această  diferenţă  de 
abordare  nu  are  un  caracter  mai  degrabă  superficial.  Căci  ceea  ce  caracterizează 
viziunea  modernă,  cu  adevărat  ştiinţifică,  a  naturii  e  că  nu  mai  avem  de  a  face 
cu  materialitâţile  unui  mai  vechi  fel  de  ştiinţă  ci  cu  factori  foarte  minusculi, 
foarte  greu  de  definit  fără  un  acces  la  limbajul  simbolurilor  şi  imaginilor.  Lucru 
şi  mai  important,  aceste  elemente  ce  formează  lumea  „materială"  sînt  adesea 
observabile  numai  în  efectele  lor  şi  pot  fi  descrise  numai  prin  formule  foarte 
abstracte  sau  prin  imagini  mai  mult  sau  mai  puţin  simbolice.  Desigur,  aceste  for¬ 
mule  şi  simboluri  reflectă  tot  atît  de  mult  raţionalitatea  omullii  care  le  înţelege 
ca  şi  structura  lumii  însăşi.  Astfel  că  putem  avea  acces  la  un  fel  de  totalitate 
a  adevărului  despre  lumea  în  care  trăim  numai  prin  conceptele  raţionalităţii  umane, 
o  raţionalitate  care  e  mai  mult  decît  „raţională"  într-un  sens  restrîns  şi  care 
trebuie  să  aibă  acces  şi  la  puterea  ei  speculativă  de  simbolizare".  De  aceea  ..spe¬ 
culaţiile  maximiene  despre  raţiunile  lucrurilor  par  să  fie  aproape  noi,  mai  degrabă 
decît  să-l  separe  pe  el  de  noi.  El  ne  poate  fi  de  ajutor  în  interpretarea  acestei 
situaţii  într-un  mod  creştin,  adică  în  legătură  cu  Hristos  Creatorul  şi  Desăvîrşi- 
torul.  Speculaţiile  păr.  Teilhard  de  Chardin  asupra  evoluţiei  lumii  spre  punctul 
Omega  par  de  asemenea  să  aibă  o  anumită  afinitate  cu  cele  ale  lui  Maxim.  Acesta 
e  cazul  nu  mai  puţin  în  ce  priveşte  evaluarea  lor  pozitivă  comună  a  mişcării  ca 
forţă  creatoare,  deşi  Teilhard  priveşte  lucrurile  într-o  perspectivă  mai  hotărît  isto¬ 
rică  şi  evoluţionistă"  (p.  136 — 137). 

Maxim  şi  rolul  energiilor  necreate  în  palamism  (p.  137 — 143).  Autorul  începe 
prin  .observaţia  esenţială  că  în  viziunea  Sf.  Maxim  raţiunile  lumii  create  sînt 

atît  transcendente  cit  şi  imanente;  transcendente  ca  preexistente  în  sfatul  divin  al 
voii  lui  Dumnezeu  cel  în  Treime,  şi  imanente  ca  realizate  concret  în  lucrurile 
existente  şi  materializate  în  creaţie  potrivit  legii  generale  a  prezenţei  (întrupării) 
continue  a  Logosului  în  creaţia  Sa.  Dar,  fapt  foarte  important,  deşi  imanente,  ele 
sînt  create  sau  parte  a  lumii  create  în  sensul  că  ar  fi  legate  de  apariţia  sau  reali¬ 
zarea  lor  materială  (p.  138).  Neidentice,  deci,  nici  cu  fiinţa  divină,  nici  cu  formele 
empirice  de  existenţă  ale  lucrurilor  create,  această  descriere  a  raţiunilor  lucrurilor 
la  Sf.  Maxim  corespunde  exact  cu  prezentarea  naturii  energiilor  necreate  de  Sf. 
Grigorie  Palama.  Un  text  semnalat  de  A.  Riou  (1974),  (p.  60);  „Ambigua**  22  (P.G. 
91,  1257  AB;  P.S.B.  80,  p.  226 — 227),  confirmă  explicit  acest  lucru,  demonstrînd 
textual  faptul  subliniat  deja  înainte  de  VI.  Lossky  că  Sf.  Maxim  înţelege  raţiunile 
divine  ale  creaţiei,  în  mod  explicit,  ca  energii  divine  necreate,  fiind,  astfel  un 
precursor  real  şi  nemijlocit  al  Sf.  Grigorie  Palama  şi  palamismului  care  l-au 
invocat,  astfel,  pe  drept  cuvînt  ca  autoritate  patristică.  Următoarele  pagini  (140 — 
143),  sînt  consacrate  de  autor  respingerii  interpretării  naturii  harului  la  Sf.  Maxim 
de  către  J.  M.  Garrigues  („Istina**  1974,  p.  272 — 296),  interpretare  combătută  şi 
anterior  (cap.  52 — 53).  In  opinia  dominicanului  spaniol,  spre  deosebire  de  palamism 
care,  înţelegînd  harul  în  sens  platonic  ca  participare  la  natura  divină,  compromitea 
grav  simplitatea  divină,  distincţia  lui  între  fiinţa  şi  energiile  divine  situîndu-se  în 
linia  de  gîndire  a  lui  Eunomie,  Sf.  Maxim,  anticipînd  doctrina  scolastică  a  Aquina- 
tului,  ar  înţelege  harul  în  termenii  aristotelici  ai  comuniunii  intenţie  (voinţă)  între 
Dumnezeu  şi  om,  comuniune  care  presupune  din  partea  lui  Dumnezeu  o  putere 
energetică  bazată  exclusiv  pe  cauzalitatea  Sa  creatoare,  iar  din  partea  omului 
habitus-ul  supranatural  al  Iubirii  agapice,  habitus  dăruit  prin  cauzalitatea  exte¬ 
rioară  a  harului  divin  şi  imprimat  în  credincios  în  virtutea  Kenozei  lui  Hristos.  In 
opinia  autorului,  însă,  această  interpretare  „intenţională**  şi  neontologică  a  comu¬ 
niunii  harice  între  Dumnezeu  şi  om  e  „prea  artificială  şi  dialectică**  şi  trebuie 
privită  „critic".  „Decisiv^  ci  peste  tot  la  Sf.  Maxim  este  „modelul  chalcedonian", 
model  în  care  întruparea  nu  este  înţeleasă  numai  în  termeni  de  asimilare  (sau  ' 
chiar  asumpţie)  ci  în '  termen  de  reciprocitate.  întruparea  este  con-cursul  (coming 
together)  celor  două  divină  şi  umană,  un  concurs  ipostatic  (sau  personal), 

adică  unul  „tropic",  aiţlqă  metal  şi  existenţial,  şi  nu  un  amestec  sau  identificare  de 
orice  fel.  Chiar  atunci  cîhd  'vorbeşte  de  participare  (prin  har  desigur,  nu  prin 
natură).  Maxim  păstrează  ideea  unui  abis  între  creat  şi  necreat,  dar  vorbeşte 
de  asemenea  de  o  identitate  „tropicâ**  care  se  reînnoieşte  constant  în  şi  prin  vir¬ 
tuţile  umane  ca  perspective  deschise  în  realitatea  divină.  Tocmai  acest  lucru 
înseamnă  „har"  la  Maxim:  această  condescendenţă  din  partea  lui  Dumnezeu,  Care 
se  lasă  continuu  cuprins  şi  „materializat**  în  înţelegeri  şi  virtuţi  omeneşti.  Aceste 
înţelegeri  şi  virtuţi  sînt  divine  ca  reflexe  autentice  ale  arhetipului  lor  şi  nu  în 
sens  ontologic  (panteist  —  n.n.).  Totuşi,  în  măsura  în  care  înţelegem  ceea  ce  ele 
reflectă,  această  înţelegere  e  mai  degrabă  o  participare  la  energiile  divine  care 
coboară  la  noi  decît  la  fiinţa  de  nepătruns  a  lui  Dumnezeu.  Legea  prezenţei  con¬ 
tinui  a  lui  Dumnezeu  nu  e  o  lege  de  asimilare  sau  asumpţie,  ci  de  dialectică  tean- 
drică  şi  salvifică"  (p.  143). 

In  fine,  ca  „im  fel  de  sumar  şi  concluzie  la  teologia  lui  Maxim  în  totalitate" 
(p.  145)  avem  consideraţiile  asupra  temei  Eshatologie  şi  unire  mistică  (p.  144 — 148). 
Deşi  „ca  subiect,  în  sensul  tradiţional  ulterior,  eshatologia  joacă  un  rol  foarte 
restrîns  în  teologia  Iul  Maxim,  totuşi,  ca  dimensiune  a  teologiei,  eshatologia  e 
foarte  importantă,  dacă  e  înţeleasă  ca  o  dimensiune  a  transcenderii  ce  deschide 
perspective  veşnice.  In  viziunea  sa  asupra  vieţii  creştine.  Maxim  nu  cunoaşte  o 
ruptură  absolută  între  existenţa  de  aici  şi  acum  (hic  et  nune)  şi  viaţa  de  după 
moarte.  Există,  neîndoielnic,  o  diferenţă  de  plenitudine,  dar  nu  o  ruptură,  şi  nu  e 
vorba  de  o  creaţie  complet  nouă  care  nu  şi-ar  avea  punctul  de  pornire  încă  de 
aici  şi  acum.  Aproape  nici  un  aspect  al  vieţii  spirituale  nu  e  întemeiat  în  între¬ 
gime  numai  de  o  parte  sau  alta  a  cortinei  de  fier  a  morţii  trupeşti.  Astfel,  dimen¬ 
siunea  eshatologică  e  aproape  identică  cu  teologia  maximiană  a  îndumnezeirii  şi  cu 
teologia  sa  mistică  propriu-zisă"  (p.  144).  Definitorie  în  acest  sens,  este  critica 
tacită  întreprinsă  de  Sf.  Maxim  asupra  celor  3  tipuri  de  teologie  a  extazului  mistic 
existente  în  tradiţia  patristică  anterioară  lui:  enstaza  lui  Evagrie,  epekstaza  lui 
Grigorie  de  Nyssa  şl  extazul  propriu-zis  ca  pătimire  divină  a  lui  Dionisie  Areo- 

pagitul.  Deşi  extazul  mistic  şi  eshatologic  al  fiinţei  umane  reprezintă  o  ieşire 
radicală  a  acesteia,  prin  Iubire  şi  har,  din  hotarele  firii  şi  o  unire,  dincolo  de 
aceste  limite  şi,  deci,  şi  de  cunoaştere,  cu  Dumnezeu,  obiectul  ultim  şi  suprem  al 
dorului  iubirii  agapice,  totuşi  acordul  liber  al  voinţei  umane  create  nu  dispare 
pur  şi  simplu,  cum  se  vede  din  remarcabilele  precizări  din  „Ambigua**  7  şi  10,  3 
(P.G.  91,  1073— 1077  B  şi  1113  BC;  P.S.B.  80,  p.  73—79  şi  111—112).  Ultimul  text 
(Amb.  10,  3),  în  special,  demonstrează  în  modul  cel  mai  limpede  cu  putinţă  că 
„reciprocitatea  între  Dumnezeu  şi  om  rămîne  baza  întregii  teologii  maximiene. 
Pentru  că  aici  există  corespondenţă  între  extazul  omului  spre  Dumnezeu  şi  mani¬ 
festarea  în  el  a  naturii  divine,  în  virtuţi.  Această  manifestare  e  concepută  ca  un 
fel  de  întrupare  a  Logosului  şi  aceste  virtuţi  sînt  privite  ca  reflexe  ale  atributelor 
divine.  Ca  atare,  ele  sînt  manifestări  ale  extazului  lui  Dumnezeu  spre  om  —  ca 
să  folosim  terminologia  dionisiană.  Dorinţa  naturală  a  omului  în  căutarea  lui 
Dumnezeu  îşi  găseşte  astfel  odihna  în  El  printr-un  proces  de  întrepătrundere  care, 
în  acelaşi  timp,  păstrează  abisul  ontologic  dintre  naturi  şi  fixitatea  divinului  şi 
umanului,  cît  şi  comunică  modurile  de  existenţă  ca  virtuţi  umane  şi  atribute 
divine.  Aceasta  este  dimensiunea  eshatologică  a  teologiei  lui  Maxim.  Ea  este  cît 
se  poate  de  „existenţială**  şi  „modernă**  în  multe  privinţe**  şi  se  acordă  în  parte  cu 
speculaţiile  lui  Teilhard  de  Chardin  şi  ale  „teologiei  speranţei**  (J.  Moltmann, 
protest.,  şi  J.  B.  Metz,  rom.-cat.),  pentru  care  realitatea  absolută  nu  trebuie  înţe¬ 
leasă  ca  necesitate  „deasupra**  noastră,  ci  şi  „înaintea**  noastră,  ca  ţel  final  miş¬ 
cării  creaţiei  dornice  să-şi  afle  în .  Dumnezeu  odihna  eshatologică,  anticipată  de 
Sfinţi  în  unirea  mistică,  a  dinamismului  şi  aspiraţiilor  ei  naturale  în  îndumnezei- 
rea  prin  har  (p.  146 — 147).  Aceste  consideraţii,  şi  altele  de  acelaşi  fel,  pregătesc  şi 
justifică  pe  deplin  concluzia  finală  a  studiului  teologului  suedez:  „îndumnezeirea 
este,  astfel,  ţelul  final  al  omului.  Mai  mare  el  nu  ar  putea  fi.  Şi,  totuşi,  el  amin¬ 
teşte  întotdeauna  de  faptul  întrupării,  pentru  că  îndumnezeirea  omului  rămîne  o 
consecinţă  a  „înomenirii**  lui  Dumnezeu  prin  întruparea  Cuvîntului.  Astfel,  în 
teologia  lui  Maxim,  convingerile  hristologice  şi  antropologice  merg  împreună  în- 
tr-o  armonie  desăvîrşită,  iar  baza  acesteia  este  conceptul  lui  de  reciprocitate.  De 
aceea,  prezenţa  incarnaţională  a  lui  Hristos  e  decisivă  în  fiecare  punct  al  siste¬ 
mului  său.  Fiecare  dimensiune  a  lui  este,  înlr-un  anume  sens,  o  dimensiune  hris- 
tologică'*  (p.  148). 

Dar  cartea  nu  se  încheie  aici.  înainte  de  bibliografie  şi  indice  (p.  175 — 179, 
179 — 184),  intr-un  „apendice**  final,  autorul  reproduce  textul  importantei  sale 
comunicări  la  Simpozionul  maximologic  de  la  Fribourg  (sept.  1980):  Simbol  şi 
Mister  la  Maxim  Mărturisitorul,  cu  referire  specială  la  doctrina  prezenţei  euha~ 
ristice  (p.  149 — 173).  Ea  urmăreşte  să  elucideze  controversata  chestiune,  de  mare 
actualitate  şi  în  dialogurile  ecumenice  actuale  (în  care  este  angajat  şi  autorul),  a. 
înţelegerii  naturii  prezenţei  euharistice  a  lui  Hristos  în  gîndirea  Sf.  Maxim  „sim¬ 
bolică**  sau  „realistă**?  Meritul  principal  al  contribuţiei  autorului  e  acela  de  a 
încerca  să  soluţioneze  chestiunea  pornind  de  la  cadrele  generale  ale  teologiei 
maximiene,  cadre  reprezentate  de  teologia  triplei  întrupări  a  Logosului  în  creaţie. 
Scriptură  şi  Biserică,  deci  de  la  înţelegerea  maximiană  a  cosmosului,  Scripturii, 
actelor  liturgice  şi  a  fazelor  vieţii  duhovniceşti.  Intr-o  primă  secţiune,  autorul 
trece  în  revistă  opiniile  în  chestiune  ale  principalilor  „maximologi**:  Steiz  (1886), 
Lampen  (1926),  Sherwood  (1955),  von  Balthasar  (1941),  Volker  (1965)  şi  mai  ales 
Bornert  (1966).  Apoi  prezintă  teologia  prezenţei  euharistice  aşa  cum  se  degajă  ea 
din  comentariul  liturgic  cuprins  în  cap.  3  al  „Ierarhiei  bisericeşti**  a  lui  Dionisie 
Areopagitul,  citat  de  Sf.  Maxim  ca  autoritate  în  cuvîntul  înainte  al  „Mystago- 
ghiei**  sale.  Aici,  anaforă-ua  este  numită  symbolike  hierourgia  şi  aceasta  este  per¬ 
spectiva  care  predomină.  întreaga  acţiune  e  văzută  de  sus.  Semnificativ  este  modul 
în  care  acţionează  ierarhul,  nu  prezenţa  deosebită  a  lui  Hristos,  nici  actualizarea 
jertfei  Lui,  nici  împărtăşania  ca  primire  a  Lui.  Anamneză  pare  să  fie  tot  cea  a 
Cinei  de  Taină,  dar  caracterul  de  model  al  Cinei  stă  în  modul  în  care  sînt  dis¬ 
tribuite  darurile.  Simbolic,  ierarhul  multiplicînd  unitatea,  săvîrşeşte  cea  mai  sfîntă 
slujire.  Indică,  desigur,  venirea  Domnului  la  noi,  dar  funcţia  acesteia  e  în  primul 
rînd,  una  demonstrativă,  şi  abia  în  al  doilea  rînd  comunicarea  unei  realităţi  sacra¬ 
mentale**  (p.  158 — 159).  Nu  conţinutul  darurilor  euharistice  e  de  primă  importanţă, 
ci  mai  degrabă  actul  demonstrativ  al  distribuirii  lor,  similar  actului  prin  care 

Logosul  unitar  şi  simplu  intră  în  relaţie  cu  sfera  multiplicităţii  lumii.  După 
aceasta,  autorul  trece  la  problema  înţelegerii  maximiene  a  Scripturii  în  contextul 
viziunii  întreitei  întrupări  a  Logosului  divin,  succesiv,  în  creaţie,  Scriptură  şi 
actele  Bisericii.  „In  toate  cele  trei  cazuri  principiul  întrupării  este  acelaşi,  dar 
există  o  diferenţă  de  grad  şi  culminaţie  istorică.  Această  lipsă  de  diferenţă  de 
esenţă,  pe  de  o  parte,  şi  diferenţă  de  grad  şi  dezvoltare  în  perspectivă  iconomică, 
pe  de  alta,  pare  să  conducă  în  mod  logic  la  unele  consecinţe  privind  înţelegerea 
Tainelor,  şi  mai  ales  a  Euharistiei,  la  Maxim.  Pentru  că  pe  de  o  parte,  va  exista 
un  paralelism  perfect  de  terminologie  incarnaţională  în  descrierea  prezenţei  divine 
în  amîndouă  (Scriptură  şi  Euharistie),  iar,  pe  de  alta,  va  trebui  să  existe  o  dife¬ 
renţă  de  intensitate**  (p.  160).  Această  perspectivă  comandă,  după  autor,  şi  înţe¬ 
legerea  corectă  a  relaţiei  între  Simbol  (symbolon,  typos)  şi  mister  (mysterion). 
„Simbolul  este  întotdeauna  pentru  Maxim  un  vas  în  care  este  ascuns  un  adevăr 
(şi  ca  atare  poate  fi  privit  ca  o  expresie  a  întrupării  mîntuitoare  a  Logosului),  un 
vas  a  cărui  funcţie  e  aceea  de  a  deveni  transparent  pentru  conţinutul  lui,  conţinut 
oare,  însă,  rămîne  un  „mister**.  Tocmai  caracterul  lui  de  my sturion  (un  adevăr 
divin  care  nu  e  accesibil  în  mod  natural  omului)  necesită  reprezentarea  lui  simbo¬ 
lică**  (p.  163).  „Marele  mister**,  misterul  prin  excelenţă,  este  desigur,  întruparea 
(Qu.  ad  Thalas.  60,  61,  64).  „Dar  ca  acest  mister  să  fie  comunicat,  trebuie  să  fie 
descoperit.  Nu  e  suficient  ca  Logosul  să  fie  ascuns  în  Idgoi  (creaţie  şi  ai)  Scripturii, 
Logosul  însuşi  trebuie  să  lucreze  activ  pentru  revelarea  lor.  Aceasta  se  întîmplâ 
în  Iconomia  mîntuirii**  (p.  163).  „Hristos  însuşi  deschide  secretele  Scripturii  şi 
simbolurilor  ei.  Ele  sînt  simboluri  ale  misterelor  Lui  şi  legătura  între  acesta  este 
făcută  efectivă  numai  prin  lucrarea  spirituală  a  Logosului.  întruparea  istorică  şi 
împlinirea  ei  în  preamărirea  lui  Hristos  (şi  apoi  în  lucrările  Duhului  în  Biserică) 
fac  vii  conţinutul  şi  realitatea  simbolurilor**.  Sau,  altfel  spus:  „Simbol  şi  mister 
îşi  aparţin  împreună.  Hristos  însuşi  prin  întruparea  Sa  istorică,  preamărirea  Sa 
şi  actele  Sale  ulterioare  în  Biserică  şi  credincioşi,  stabileşte  legătura  vie  între 
acestea  şi  efectele  mîntuitoare,  ca  ele  să  servească  ca  parte  a  Iconomiei  dumne¬ 
zeieşti,  suma  tuturor  misterelor**  (p.  164).  Această  constatare  e  decisivă  pentru 
înţelegerea  întregii  chestiuni.  Intr-adevăr,  dacă  din  constatarea  că  limbajul  incar- 
naţional  e  valid  în  mod  egal  atît  în  ce  priveşte  Scriptura  cît  şi  Euharistia  s-ar 
putea  trage  concluzia  că  simbolismul  euharistie  este  echivalent  limbajului  simbolic 
al  Scripturii  (ceea  ce  ar  duce  la  interpretare  „simbolică**  a  prezenţei  euharistice), 
existenţa  unei  diferenţe  de  grad  şi  intensitate  fundamentată  iconomic  şi  istoric 
afectează  decisiv  paralelismul  simbolic  atît  în  ce  priveşte  Scriptura,  cît  şi  Litur¬ 
ghia.  Aşa  cum  se  vede  limpede  în  „Capetele  teologice  şi  iconomice**  I,  89 — 93  şi 
II,  14  sensul  mai  adînc  al  Scripturii  şi  simbolurilor  ei  este  revelat  de  însăşi  pre¬ 
zenţa  eclesială  personală  a  Cuvîntului,  prezenţă  comunicată  în  Biserică  prin  Tra¬ 
diţia  ei.  „Faptul  însuşi  că  pentru  credincioşi  e  accesibilă  în  Biserică  o  interpretare 
de  calitate  superioară  (aşa  cum  Maxim  însuşi  reprezintă  prin  Tradiţie),  se  dato¬ 
rează  prezenţei*  în  comunitatea  creştină  a  lui  Hristos  însuşi  prin  Duhul  Lui** 
(p.  166).  Această  diferenţă,  evidentă  şi  esenţială  în  înţelegerea  maximiană  a  Scrip¬ 
turii,  îşi  are  contrapartea  şi  în  interpretarea  Liturghiei,  unde  cuvintelor  Evanghe¬ 
liei  din  Liturghia  catehumenilor  le  corespunde  „prezenţa  epicletică  şi  împărtăşirea 
euharistică**  (p.  165),  calitativ  diferită.  Pe  de  altă  parte  la  Sf.  Maxim  există  o 
diferenţă  clară  între  comuniunea  „gnostică**  cu  Logosul  prin  cuvintele  Scripturii 
şi  comuniunea  „sacramentală**  cu  Hristos  Logosul  în  Euharistie,  întrucît  —  aşa  cum 
arată  analiza  terminologică  a  celor  4  texte  maximiene  privitoare  direct  la  Euha¬ 
ristie;  Qu.  ei.  Dubia  41  şi  Mystag.  21,  24  şi  epilog,  desfăşurată  la  p.  167 — 170  — 
împărtăşania  este  pusă  în  legătură  nu  cu  stadiile  iniţiale  (practic  şi  contemplativ) 
ale  procesului  desăvîrşirii  spirituale,  ci  în  mod  expres,  cu  stadiul  ultim  al  îndum- 
nezeirii,  dependent  în  întregime  de  har.  împărtăşania,  deci  primirea  darurilor 
euharistice  de  credincios  (şi  nu  distribuirea  lor  de  către  ierarh  ca  la  Dionisie 
Areopagitul),  are  pentru  Sf.  Maxim  puterea  de  a  lucra  în  om  „comuniunea**  şi 
„identitatea**  cu  Dumnezeu  prin  har,  o  „îndumnezeire**  realizată  prin  „asemănarea** 
cu  Dumnezeu,  şi  prin  care  Dumnezeu  va  fi  totul  în  toate.  O  ultimă  şi  esenţială 
chestiune  e  legată  de  clarificarea  naturii  „asemănării**  cu  Dumnezeu  realizate  în 
împărtăşanie.  întrucît  în  ce  priveşte  comuniunea  cu  Logosul  prin  intermediul 
Scripturii  Sf.  Maxim  accentuează  (pe  urmele  tradiţiei  alexandrine)  principiul  ana- 

logiei  care  există  între  ceea  ce  primeşte  credinciosul  şi  pregătirea  lui  spirituală, 
fntr-o  înţelegere  „simbolică**  a  Euharistiei  acest  principiu  —  cunoscut  şi  sub 
numele  de  „vrednicia**  primitorului  —  ar  putea  fi  aplicat  deopotrivă  şi  Euharistiei. 
O  înţelegere  „realistă**  însă  implică  o  distincţie  între  prezenţa  obiectivă  a  plină¬ 
tăţii  lui  Hristos  în  elementele  euharistice  şi  modul  personal,  determinat  subiectiv, 
al  primirii  ei  de  către  credincios.  Autorul  se  şi  simte  îndreptăţit  să  conchidă  că, 
„în  viziunea  Sf.  Maxim,  „asemănarea**  cu  Dumnezeu  realizată  în  împărtăşanie  este 
în  primul  rînd  cea  a  sacramentului  cu  realitatea  divină  şi  al  doilea  rînd,  cea 
a  primitorului  în  legătură  cu  ceea  ce  e  primit,  adică  datorată  gradului  lui  de 
necesitate.  Maxim  vrea  să  spună  că  asemănarea  incamaţională  a  Sacramentului 
primeşte  asemănarea-răspuns  cu  acesta  a  celui  ce  se  împărtăşeşte  şi  o  transformă 
in  asemănarea  îndumnezeirii  omeneşti  (. . .)  astfel  că,  prin  împărtăşanie  omul 
care-şi  demonstrează  cu  vrednicie  receptivitatea  lui  printr-o  pregătire  virtuoasă, 
este  adus  prin  har  în  acea  sferă  a  dezvoltării  spirituale  umane  în  care  se  reali¬ 
zează  îndumnezeirea  (p.  164,  sublin.  autorului).  Sau  altfel  spus:  „împărtăşania 
euharistică,  fiind  în  asemănare  desăvîrşită  cu  Logosul  făcut  om,  lucrează  în  omul 
pregătit  cum  se  cuvine,  asemănarea  omului  cu  Dumnezeu  care  merge  dincolo  de 
calităţile  lui  naturale  şi-l  îndumnezeieşte  potrivit  principiului  tantum / quantum 
(adică  exact  în  măsura  întrupării  lui  Dumnezeu  în  el,  prin  virtuţi  —  n.n.).  Şi 
aici,  perspectiva  lui  Maxim  este  alta  decît  a  Areopagitului.  Dacă  ultimul  e  intere¬ 
sat  de  calitatea  reflectorie  a  simbolurilor.  Maxim  insistă  pe  perspectiva  incama¬ 
ţională,  în  care  înălţarea  omului  e  un  efect  direct  al  pogorîrii  Logosului,  al  „îngro- 
şării**  Lui  în  etapele  succesive  ale  Iconomiei  divine  a  mîntuirii.  Maxim  se  ocupă 
în  „Mystagoghia**  sa  mai  înainte  de  toate  de  efectul  împărtăşaniei  euharistice, 
adică,  de  latura  ei  subiectivă  şi  receptivă  (probabil  ca  urmare  a  poziţiei  sale  de 
simplu  ttnonah,  deci  laic).  Dar  el  presupune  şi  o  latură  obiectivă  şi  eficientă  a 
lucrării  lui  Hristos  însuşi  (şi  în  asemănarea  stabilită  cu  realitatea  divino-umană 
a  Logosului  întrupat)  drept  cauza  necesară  a  roadelor  împărtăşaniei.  în  privinţa 
acestui  aspect  însă,  el  păstrează  „disciplina  tăcerii**.  Prin  aceasta,  Maxim  indică  o 
teologie  propriu-zisă  a  Euharistiei  şi  ea  nu  coincide  deloc  în  mod  necesar  cu  cea 
a  Areopagitului,  deşi  el  depinde  de  modul  de  prezentare  al  celui  din  urmă.  Astfel, 
ea  este  în  deplin  acord  cu  propria  lui  viziune  incamaţională  în  care  mişcările  de 
coborîre  şi  urcuş  sînt  într-o  dialectică  constantă**  (p.  172 — 173)  a  cărei  temei  ultim 
este  reciprocitatea  ontologică  existentă  între  Dumnezeu  şi  om  înţeleasă  ca  o  capa¬ 
citate  şi  voinţă  naturală  şi  originară  a  lor  de  a  se  mişca  unul  spre  celălalt. 

Ori  tocmai  faptul  sesizării  şi  relevării  importanţei  decisive  a  reciprocităţii 
onto-tropologice  dintre  Dumnezeu  şi  om  în  constituirea  şi  înţelegerea  unitară  şi 
fundamentală  a  gîndirii  maximiene,  face,  în  opinia  noastră,  din  apariţia  „intro¬ 
ducerii**  lui  Lars  Thunberg,  un  moment  crucial  în  istoria  şi  progresul  studiilor 
maximiene  contemporane.  Scrisă  cu  multă  smerenie,  iubire  şi  identificare  cu 
„obiectul**  analizei  ei,  dar  cu  o  iubire  adîncă,  bărbătească  şi  reţinută,  neafişată 
în  efuziuni  subiective  „lirice**  şi  sentimentale  la  tot  pasul,  şi  manifestată,  para¬ 
doxal,  tocmai  în  maxima  obiectivitate,  exactitate  şi  fidelitate  faţă  de  „obiect**, 
cartea  teologului  suedez  reprezintă  (împreună  cu  monografia  mai  veche  asupra 
„antropolog iei “  maximiene  pe  care  o  completează,  lărgeşte  şi  adînceşte  în  mod  feri¬ 
cit)  cel  mai  remarcabil  efort  contemporan  de  înţelegere  a  Sfîntului  Maxim  prin 
el  însuşi  şi  pe  fundalul  tradiţiei  creştine  anterioare  pe  care  acesta  o  asimilează, 
corectează  neostentativ,  implicit  şi  tacit,  şi  o  sintetizează  strălucit,  —  şi  ca  atare 
constituie  un  punct  de  plecare  sigur  pentru  analize,  interpretări  şi  sinteze  viitoare. 
Situată  în  ansamblul  lucrărilor  publicate  pînă  acum  despre  teologia  Sf.  Maxim, 
meritul  principal  al  lucrării  este  acela  de  a  scoate  interpretarea  teologiei  maximiene 
din  unghiul  de  vedere  al  abordărilor  catolice  majoritare  efectuate  toate,  fără 
excepţie  (inclusiv  H.  U.  von  Balthasar)  prin  grila  hermeneutică  a  soluţiei  scolas¬ 
tice  (tomiste)  a  raportului  natură-har.  L.  Thunberg  este  primul,  şi  pînă  acum 
singurul,  teolog  occidental  care,  luînd  distanţă  critică  faţă  de  interpretarea  cato¬ 
lică  a  Sf.  Maxim  din  perspectiva  scolasticii  occidentale  medievale,  scindate  ireme¬ 
diabil  între  „esenţialism**  şi  „existenţialism**,  îl  restituie  gîndirii  ontologice  şi  exis- 
tenj^e  în  acelaşi  timp  („onto-tropologice**  în  termeni  maximieni)  a  patristicii 
greceşti  a  Răsăritului  ortodox  al  cărei  reprezentant  genial  este.  Tocmai  această 

perspectivă  liiminează  pe  deplin*  ecumenicitatea  de  profunzime»  in  sensul  unei 
deschideri  în  acelaşi  timp  panumane  şi  pandivine»  şi  face  actualitatea  deosebită  a 
gîndirii  sale. 

Dar  Sf.  Maxim  este  o  »»figură  ecumenică**  (p.  12)  şi  în  sensul  restrîns»  inter- 
creştin»  al  cuvîntului»  şi  gîndirea  lui>  ni  se  adresează  nouă  astăzi  intr-o  situaţie 
ecumenică.  Căci»  ca  să  încheiem  cu  cuvintele  inspirate  ale  prefaţatorului  cărţii 
(A.  M.  Allchin):  »,Aşa  cum  indică  în  acest  studiu  dr.  Lars  Thunberg»  Sf.  Maxim 
a  fost  un  om  care  a  trăit  între  Orientul  şi  Occidentul  creştin,  familiar  în  aceeaşi 
măsură  cu  Roma  şi  cu  Constantinopolul.  El  a  suferit  în  propriul  lui  trup  tensiunile 
care  se  dezvoltau  deja  intre  aceste  două  lumi  şi  a  murit  pentru  integritatea  viziunii 
sale  despre  aducerea  împreună  a  tuturor  lucrurilor  in  llristos.  El  este  un  teolog  a 
cărui  operă  nu  a  fost  încă  apreciată  pe  deplin»  dar  a  cărui  teologie  are  surprin¬ 
zătoare  şi  neaşteptate  puncte  de  relevanţă  pentru  zilele  noastre.  Este  un  lucru 
remarcabil  că  această  carte  publicată  de  o  casă  de  editură  ortodoxă  şi  scrisă  de 
un  savant  luteran»  a  fost  să  aibă  un  cuvînt  înainte  scris  de  un  anglican.  In  băr¬ 
batul  căruia  ii  este  ea  dedicată  avem  un  om  care  în  gîndirea  şi  viaţa  sa  a  mărtu¬ 
risit  pină  la  extrem  realitatea  puterii  unificatoare  şi  recohciliatoare  a  iubirii.  Fie 
ca  mesajul  lui  să  fie  luat  în  seamă  de  creştinii  agitatului  sfîrşit  de  secol  XX 
tîrziu"  (p.  9). 


Pr.  prof.  loan  I.  îcă 

O  COMEMORARE  DEOSEBITA: 
PĂRINTELE  CLAUDE  MONDESERT  LA  80  DE  ANI 


Iniţiată  într-unul  din  anii  cei  mai  apăsători  —  1942  —  pe  cînd  Franţa  trecea 
prin  cele  mai  tulburi  momente  din  istoria  ei,  colecţia  „Sources  Chrătiennes“  (ed. 
Cerf)  care  a  tipărit  timp  de  patruzeci  de  ani  peste  350  de  volume  cuprinzînd 
opere  din  cele  mai  reprezentative  aparţinînd  Sfinţilor  Părinţi  şi  scriitori  biseri¬ 
ceşti,  şi-a  găsit  în  părintele  Claude  Monddsert  un  entuziast  îndrumător  şi  un 
jertfelnic  sprijinitor,  la  început  ca  secretar  de  redacţie,  iar  începînd  din  1956  ca 
director  al  ei.  Cine  îşi  dă  seama  cîte  cheltuieli  şi  cîtă  muncă  trebuiau  depuse  pen¬ 
tru  a  pune  la  îndemîna  unui  public  stăpînit  tot  mai  mult  de  duhul  secularist  al 
vremii,  atîtea  sute  de  cărţi  prezentate  după  gustul  şi  pretenţiile  cele  mai  alese,  nu 
se  poate  să  nu  constate  cu  admiraţie  că  o  astfel  de  lucrare  depăşeşte  şi  cele  mai 
neaşteptate  dorinţi  şi  perspective.  Dar  printr-o  muncă  plină  de  abnegaţie  şi  de 
modestie  părintele  CI.  Mondăsert,  recrutînd  o  echipă  impresionantă  de  specialişti, 
a  reuşit  să  ducă  la  îndeplinire  tot  felul  de  demersuri  necesare  mai  întîi  selecţio¬ 
nării  textelor,  apoi  procurării  manuscriselor  precum  şi  altor  cerinţe  ca  la  urmă  să 
poată  asigura  şi  publicarea  şi  vînzarea  volumelor.  Oricum,  nu  mai  puţin  de  311 
volume  din  colecţia  „Sources  Chrătiennes**  precum  şi  alte  35  de  volume  conţinînd 
opera  cunoscutului  filozof  şi  teolog  Filon  din  Alexandria,  au  toate  ca  „naş“  pe 
părintele  Claude  Mondăsert. 

Desigur  însă  că  oricît  de  numeroasă  ar  fi  brigada  de  colaboratori  a  acestui 
mare  institut  (aşa  se  numeşte  el,  „Institut  des  Sources  Chr^tiennes**  cu  sediul  la 
Lyon,  rue  de  Plat  29),  totuşi  ei  nu  s-au  gîndit  să  concureze  vechea  colecţie  de  382 
de  volume  format  mare,  editată  în  limbile  greacă  şi  latină  de  preotul  J.  P.  Migne, 
căci  dacă  s-ar  fi  încercat  realizarea  unei  astfel  de  lucrări  ar  fi  fost  necesari  400 
de  ani.  Numai  pentru  cele  17  volume  format  mare  din  colecţia  Migne  în  care  se 
cuprind  operele  Sfîntului  loan  Gură  de  Aur  ar  fi  fost  necesare  150  volume  din 
cele  care  apar  în  colecţia  „Sources  Chr^tiennes“.  Or  tocmai  acesta  a  fost  scopul  pe 
care  şi  l-au  fixat  redactorii  colecţiei  patristice  de  la  Lyon: 

—  „să  prezinte  scrierile  patristice  într-un  format  practic  şi  frumos  tipărite; 

—  „să  însoţească  textul  de  o  introducere  istorică,  doctrinară  şi  literară; 

—  „să  traducă  textul  în  limba  franceză  cît  mai  corect  şi  cît  mai  uşor  de  înţeles; 

—  „să  dea  în  josul  paginii  note  explicative,  uneori  chiar  comentarii  temeinice. 

In  acelaşi  timp,  „textul  original  să  fie  confruntat  cu  variantele  manuscrise 

şi  să  fie  sprijinit  pe  aparat  critic  fiind  însoţit  de  trimiteri  precise,  iar  la  sfîrşit 
să  cuprindă  indici  nominali  şi  de  idei;  fiecare  operă  a  colecţiei  trebuie  să  cuprindă 
textul  integral  al  scrierii  respective  şi  să  aibă  şi  o  expunere  obiectivă  a  proble¬ 
melor  cuprinse  în  ea,  cu  alte  cuvinte  să  fie  un  adevărat  „instrument  de  lucru“, 

potrivit  exigenţelor  celor  mai  pretenţioase. 

La  întrebarea  „cine  pregăteşte  volumele  colecţiei",  părintele  Claude  Mon- 
d6sert  răspunde  (după  o  broşură  întocmită  de  Dsa  şi  reeditată  de  mai  multe  ori 
avînd  titlul  „Cum  să  citim  pe  Sfinţii  Părinţi  după  colecţia  Izvoarele  creştine"): 
„Colecţia  „Sources  Chrătiennes"  e  opera  unei  colaborări  foarte  largi,  cuprinzînd 
în  primul  rînd  profesori  universitari  sau  cercetători  laici  din  Franţa,  dar  şi  din 

multe  alte  ţări  ca  Austria,  Armenia,  Belgia,  Canada,  Elveţia,  Germania,  Irlanda, 

Israel.  Italia,  Liban,  Luxemburg,  Polonia,  Rusia,  Statele  Unite,  Ţările  de  Jos,  dar 
şi  clerici  de  toate  gradele,  mai  ales  cadre  universitare,  desigur  în  primul  rînd 

catolici,  dar  apoi  şi  protestanţi,  ortodocşi,  evrei,  bărbaţi  sau  femei,  indicîndu-se 
pentru  fiecare  dintre  colaboratori  specialitatea  în  care  s-au  pregătit,  acest  lucru 
fiind  controlat  de  o  comisie  ataşată  redacţiei.  Trebuie  spus  că  iniţiativa  acţiunii  şi 
organele  de  conducere  au  aparţinut  în  general  cadrelor  universitare  recrutate  în 
primul  rînd  din  sînul  ordinului  Iezuiţilor,  iar  cu  Nr.  1,  ca  port-drapel  al  colecţiei, 
a  fost  aleasă  traducerea  operei  Sf.  Grigorie  de  Nyssa:  „Viaţa  lui  Moise‘*  (din  care 
au  ieşit  pînă  acum  3  ediţii)  datorată  cunoscutului  cardinal  Jean  Danielou  (t  1974), 
autor  al  unei  celebre  monografii  asupra  Sf.  Grigorie  de  Nyssa  precum  şi  al  multor 
altor  studii  din  domeniul  patristic,  dar  şi  din  domeniul  teologiei  rom.-catolice  în 
general,  pe  care  o  voia  mai  aproape  de  surse,  aşa  cum  o  preconizau  şi  alţi  teologi 
«ai  vremii  (Henri  de  Lubac,  Hans  Urs  von  Balthasiar,  Y.  Congar,  etc.y*. 

Despre  ritmul  în  care  au  apărut  cele  peste  350  de  opere  patristice  în  colecţia 
lyoneză  notăm,  după  aceeaşi  broşură  a  părintelui  CI.  Mond^sert,  următoarele  etpe: 
Volumul  Nr.  1  apărea  în  1943 
Volumul  Nr.  50  apărea  în  1957 
Volumul  Nr.  100  apărea  în  1964 
Volumul  Nr.  150  apărea  în  1969 
Volumul  Nr.  200  apărea  în  1973 
Volumul  Nr.  250  apărea  în  1978 

„Cronicarul"  colecţiei  subliniază  că  „Viaţa  lui  Moise"  apărea  în  1943  în  două 
zone  diferite:  în  zona  ocupată  de  hitlerişti  ea  figura  ca  fiind  tipărită  la  Paris  în 
editura  Cerf  (cea  mai  mare  casă  de  editură  pentru  cartea  creştină),  iar  în  zona 
liberă,  la  Lyon,  era  indicată  ca  apărînd  în  editura  L’Abeille  (= Albina),  de  fapt,  însă, 
cartea  se  tipărea  în  Belgia  la  editura  Casterman! 

In  anul  1982  cînd  ieşea  volumul  cu  numărul  300,  în  care  se  cuprindeau  „Pa¬ 
negiricele  Sfanţului  Pavel"  scrise  de  Sfîntul  loan  Gură  de  Aur,  traducătorul 
adăuga,  ca  anexă  în  volum,  o  reproducere  în  culori  a  marelui  ierarh  (după  un 
mozaic  din  sec.  IX,  descoperit  în  catedrala  Sfînta  Sofia  din  Constantinopol),  iar 
drept  semn  de  cinstire  adusă  Sfîntului  loan  acelaşi  cronicar  ţinea  să  spună  că  în 
Colecţia  Sfinţilor  Părinţi  tipărită  la  Lyon  au  mai  fost  traduse  alte  nouă  volume 
din  vasta  operă  a  aceluiaşi  genial  predicator,  acesta  fiind  al  zecelea.  De  aceea  e 
firesc  lucru  să  spună  acelaşi  „cronicar"  al  colecţiei:  „Prin  uşa  noastră  deschisă 
vei  putea  vedea,  vizitatorule,  cum  ajung  să  se  coacă,  înainte  de  a  se  încheia  deplin, 
cărţile.  Azi  pleacă  textele,  dar  mîine  poate  că  sînt  retrimise*  înapoi  pentru  con¬ 
fruntarea  cu  sursele  manuscrise.  Ele  sînt  mereu  îmbunătăţite  din  etapă  în  etapă. 
Şi  acest  lucru  nu  priveşte  numai  textul.  Sper  că  nu  te-ai  supărat  că  insist  şi  asupra 
unor  amănunte  tehnice.  Etapele  premergătoare  —  pînă  se  ajunge  în  faza  tipări¬ 
tului  —  s-ar  părea  că  sînt  fără  importanţă.  Iţi  dau  numai  un  exemplu,  din  care  să 
se  vadă  că  lucrurile  nu  stau  chiar  atît  de  simplu:  10.000  de  pagini  de  corecturi 
pe  an  pleacă  şi  se  întorc,  de  mai  multe  ori,  în  birourile  noastre,  trecînd  prin  mal 
multe  mîini,  ajungînd  să  fie  obiectul  mai  multor  revizii.  Sîntem  cam  10  inşi  la 
această  muncă.  Stupul  bîzîie.  Vezi,  aşadar,  că  în  munca  noastră  nu  sîntem  singuri. 
Mai  iau  pradă  printre  scrierile  Sfinţilor  Părinţi  şi  alţii.  în  contact  cu  ei,  adeseori 
ca  semn  de  adevărată  într-ajutorare,  înţelegem  totuşi  să  păstrăm  formula  echipei, 
care-i  în  orice  caz  o  mărturie  a  culturii  religioase,  dar  şi  a  unei  mai  bune  cunoaş¬ 
teri,  a  unei  cercetări  şi  munci  cît  mai  riguroase". 

In  broşura  sa.  Părintele  Claude  Mondăsert  dă  informaţii  sugestive  despre  ope¬ 
rele  scriitorilor  traduşi  în  franţuzeşte,  despre  conţinutul  lor  precum  şi  despre 
epoca  şi  împrejurările  în  care  au  trăit.  Desigur  că  ordinea  lor  numerică  nu  se 
acoperă  cu  cea  cronologică.  De  la  început  ne-o  şi  spune  de  ce:  „Scrisoarea  lui 
Aristea  scrisă  încă  pe  la  finea  sec.  II  î.Hr.  (aici  are  nr.  89)  apără  şi  autenticitatea 
traducerii  în  greceşte  a  Bibliei  (Septuaginta). 

Cele  peste  2000  pagini  din  opera  filosofului  iudeu  elenizat  Filon  din  Alexan¬ 
dria,  care  a  trăit  tocmai  pe  vremea  Mîntuitorului  (20  î.Hr. — 50  după  Hristos)  au 
exercitat  o  imensă  influenţă  asupra  multor  scriitori  creştini,  mai  ales  alexandrini, 
cum  au  fost  Clement,  Origen  şi  alţii,  ba  chiar  şi  asupra  Sfîntului  Ambrozie  de 
Milan.  Colecţia  celor  35  de  opere  ale  lui  Filon  este  prima  traducere  în  fran¬ 
ţuzeşte.  La  ea  a  participat  în  mare  măsură  mai  ales  păr.  Mond^sert  (A  se  vedea 
nr.  47.  144 — 145,  220 — 230,  256).  Dacă  nu  se  ţine  seamă  de  cugetarea  religioasă  şi 
filosofică  a  lui  Filon  ne  rămîn  neînţelese  multe  din  scrierile  patristice  creştine. 

E  drept  că  după  scriitorii  şi  părinţii  apostolici  şi  pînă  în  veacurile  X — XI  — 
ultimul  mare  scriitor  grec  cuprins  în  planul  de  traduceri  al  colecţiei  din  Lyon  este 
Sfîntul  Simion  Noul  Teolog  (t  1022),  la  ale  cărui  opere  s-a  făcut  apel  la  cunoscutul 
teolog  ortodox  arhiepiscop  Vasile  Krivoşein  de  Bruxelles,  decedat  recent  —  cola¬ 
boratorii  părintelui  CI.  Monddsert  au  prezentat  mai  ales  scriitori  apuseni  de  limbă 
latină  datînd  din  secolele  XI — XIV,  cum  sînt  Petru  Damian  (t  1072),  Anselm  de 
Canterbury  (t  1109),  Rupert  de  Deutz,  Julien  de  Vezelay,  Alfred  de  Rielvaux, 
Guillaume  de  Saint-Thierry,  Bernard  de  Clairvaux,  Hugo  şi  Richard  de  Saint 
Victor,  Gertruda  de  Helfta,  Bonaventura  şi  alţii,  iar  dintre  răsăriteni  numai  pe 
armeanul  Nerses  Şnorhali,  pe  împăratul  Manuil  II  Paleologul  („Convorbiri  cu 
musulmanii'*),  Sf.  Grigorie  Palama  (t  1359)  şi  Nicolae  Cabasila  („Explicarea  Litur¬ 
ghiei**  şi  „Despre  viaţa  în  Hristos**),  în  orice  caz  o  serie  destul  de  largă  de  scri¬ 
itori  şi  de  opere,  care  ne  ajută  să  cunoaştem  direct  şi  cît  mai  nemijlocit  mentali¬ 
tatea  creştină  şi  spiritualitatea  veacurilor  respective.  Şi  dacă  cititorul  va  fi  atent 
va  observa  că  datorită  muncii  de  cercetare  temeinică  prin  care  s-a  putut  realiza 
o  astfel  de  operă,  în  multe  din  volumele  respective  se  întîlnesc  scrieri  inedite  şi 
texţe  rare,  aşa  cum  a  fost  cazul  cu  scrierea  lui  Origen  „Convorbiri  cu  Heraclide** 
descoperită  în  1941  într-un  papirus  egiptean  (volumul  nr.  67),  cele  35  opere  ale 
lui  Filon  din  Alexandria,  apoi  „Manual  pentru  fiul  meu**  (No.  225),  un  minunat 
îndrumător  moral  aşa  cxim  îl  recomandă  o  femeie  creştină  din  veacul  VIII.  Nu-i 
mirare  că  ace&t  mare  laborator  spiritual  număra  în  anul  1979  nu  mai  puţin  de 
204  cercetători  şi  colaboratori  în  frunte  cu  savanţi  patrologi  ca  G.  Bardy,  H.  C. 
Puech,  J.  P.  de  .  Labriolle,  H.  Marrou,  M.  Simonetti,  A.  de  Vogue  etc.,  între  ei  şi 
femei,  cercetătoare  de  renume,  cum  este  dna.  Marg.  Harl,  profesoară  de  greacă 
veche  la  Sorbona,  elevă  a  cardinalului  J.  Danidlou,  recent  premiată  de  Institutul 
Franţei  cu  premiul  Osiris  pentru  publicarea  critică  şi  traducerea  în  franţuzeşte 
a  Septuagintei. 

Dintre  publicaţiile  prevăzute  pentru  anii  1987 — 1988  notăm  a  patra  reeditare 
a  „Vieţii  lui  Moise**  operă  a  Sf.  Grigorie  de  Nyssa,  autor  J.  Danielou  (No.  1),  a 
doua  reeditare  a  „Catehezelor  mistagogice**,  operă  a  Sf.  Ciril  de  Ierusalim  (nr.  126) 
şi  a  „Constituţiilor  apostolice**  (nr.  320,  329  şi  336).  Sub  nr.  337  a  apărut  al  doilea 
din  cele  7  volume  cuprinzînd  „Instituţiile  divine**,  operă  de  mare  răsunet  scrisă 
latineşte  de  Lactanţiu.  O  mare  revelaţie  s-a  dovedit  lucrarea  lui  Eusebiu  de 
Cezareea:  „Preparatib  evangelica**  (volumul  VIII  şi  ultimul  are  numărul  338),  una 
din  cele  mai  complete  apologii  ale  creştinismului  antic.  Numărul  340  al  colecţiei 
cuprinde  „Scolii  la  Proverbe**  scrise  de  Evagrie  Ponticul,  o  carte  de  mare  perspica¬ 
citate  teologică.  Numerii  341  şi  342  ne  redau  cunoscutul  „Dialog  asupra  vieţii 
Sfintului  loan  Gură  de  Aur**  operă  de  mare  valoare  istorică  (scrisă  pe  Paladiu) 
privitoare  la  judecata  nedreaptă  care  a  dus  la  surghiunirea  din  Constantinopol  a 
Sf.  loan  Hrisostomul.  In  sfîrşit,  numărul  343  ne  prezintă  tratatul  „De  monogamia** 
a  lui  Tertulian,  iar  prin  344  facem  cunoştinţă  cu  „Comentarul  la  Ps.  118‘*  lucrare 
scrisă  de  Sf.  Ilarie  de  Poitiers  în  timpul  exilului  său  în  Orient. 

Am  lăsat  pînă  la  urmă  volumul  omagial  intitulat  „Alexandrina**  dedicat  pă¬ 
rintelui  Claude  Mondăsert  cu  ocazia  împlinirii  vîrstei  de  80  de  ani,  pe  care  colegii 
şi  colaboratorii  săi  din  Franţa  şi  din  străinătate  i  l-au  prezentat  în  semn  de 
cinstire  pentru  munca  într-adevăr  impresionantă  desfăşurată  de  Cucernicia  Sa  pe 
tărîmul  studiilor  patristice  şi  în  special  pentru  felul  în  care  a  ştiut  contribui  la 
„naşterea,  creşterea  şi  afirmarea**  în  viaţa  Bisericii  creştine  a  Colecţiei  „Sources 
Chretiennes**,  despre  care  —  spun  cercetătorii  —  că  e  în  cea  mai  mare  parte 
opera  acestui  om  dotat  cu  o  excepţională  putere  de  muncă,  dar  şi  cu  o  rară  harismă 
organizatorică,  prin  care  s-a  putut  ajunge  ca  dintr-o  serie  de  fragmente  patristice 
menite  să  trezească  viaţa  duhovnicească  a  credincioşilor  (cum  era  proiectul  iniţial), 
el  a  reuşit  să  pună  pe  picioare  un  institut  patristic  de  „cercetare  riguroasă,  profund 
înnoită,  mereu  reinterpretată  şi  îmbunătăţită**.  Desigur,  cu  rezerva  şi  cu  modestia 
sa  obişnuită  părintele  Mondăsert  nu  se  va  da  înapoi  să  spună  că  a  primit  din 
toate  părţile  ajutoarele  necesare  atît  din  partea  autorităţilor  bisericeşti  şi  civile, 
cît  şi  din  partea  institutelor  de  cercetare  (C.N.R.S.)  şi  de  istoria  textelor  care  îi 
subvenţionează  5  posturi  de  cercetători  şi  oferă  seria  de  credite  legate  de  unele 
misiuni  ştiinţifice,  cum  sînt  aprovizionarea  cu  microfilme  de  pe  manuscrise,  etc. 

In  acelaşi  timp,  din  1956  şi  în  special  din  1960  s-a  creat,  mai  ales  prin  inter¬ 
venţia  părintelui  CI.  Mondăsert,  „Asociaţia  amicilor  izvoarelor  creştine**,  care 
cuprindea  la  finea  lui  aprilie  1988  im  număr  de  837  membri,  al  cărei  scop  este  să 
„susţină  moral  şi  material  Colecţia  „Sources  Chrătiennes**  prin  cotizaţii  anuale  de 
50,  respectiv  150  sau  600  franci  pentru  calitatea  de  membri  aderenţi,  binefăcători 
sau  fondatoai.  Ultimul  buletin  al  ,Asociaţiei“  (nr.  58)  din  1  iunie  1988  mărturi¬ 
seşte  că  randamentul  cărţilor  şi  broşurilor  vîndute  este  destul  de  modest  deşi  în 
ultima  şedinţă  s-a  hotărît  să  se  reducă  preţul  de  vînzare  al  volumelor.  , Asocia¬ 
ţia**  este  totuşi  recunoscută  „de  utilitate  publică**  aşa  încît  poate  primi  subvenţii, 
danii  şi  testări.  Deşi  venitele  din  acest  capitol  sînt  destul  de  modeste,  totuşi  entu¬ 
ziasmul  şi  dezinteresul  credincioşilor  e  impresionant.  Părintele  Mondâsert  a  ieşit  la 
pensie  în  1984,  dar  şi  în  ultimii  ani  el  a  ţinut  cursuri  la  diferite  instituţii  mai 
ales  în  cercuri  monahale.  Dînsul  şi  echipa  sa  organizează  cursuri  şi  simpozioane 
tn  zilele  de  4  şi  5  noiembrie  anul  curent  cu  ocazia  împlinirii  a  1500  ani  de  la 
moartea  cunoscutului  mitropolit  Cezar  de  Arelate,  precum  şi  cu  ocazia  împlinirii 
în  1990  a  900  de  ani  de  la  moartea  marelui  teolog  şi  predicator  Bernard  de 
Claîrvaux.  Membrii  , Asociaţiei**  vor  lua  parte  şi  vor  răscumpăra  prin  donaţii 
modeste  urmărirea  conferinţelor  respective.  Nu  trebuie  să  uităm  că  prin  mijlocirea 
păr.  Mondăsert  s-a  obţinut  şi  sprijinul  financiar  al  unor  instituţii  bancare:  „Direcţia 
regională  a  creditului  lyonez**,  „Societatea  ‘bancară  din  Lyon**,  „Fundaţia  M.  M^- 
rieux  şi  a  Amicilor  Universităţii  din  Lyon**.  Editorul  volumului  omagial  , Alexan¬ 
drina**,  J.  Pouilloux,  vechi  colaborator  al  păr.  Monddsert,  recunoaşte  că  în  mare 
parte  întreg  angrenajul  acestor  organisme,  inclusiv  captarea  bunăvoinţei  factori¬ 
lor  sprijinitori,  se  datoreşte  sărbătoritului. 

Dar  el  este  în  acelaşi  timp  şi  un  savant  teolog.  Teza  lui  de  doctorat  intitu¬ 
lată  „Clement  Alexandrinul.  Introducere  la  studiul  privind  cugetarea  sa  religioasă 
sprijinită  pe  Sf.  Scriptură**  a  apărut  în  1944  la  Paris  în  colecţia  „Th^logie**,  care 
a  fost  întemeiată  de  H.  de  Lubac  şi  de  J.  Daniălou  şi  care  a  publicat  între  1944 — 
1984  nu  mai  puţin  de  84  de  volume.  Teza  sa  a  produs  o  puternică  impresie  asupra 
contemporanilor.  Vorba  lui  Henri  de  Lubac:  „deşi  în  împrejurări  îngrozitoare,  se 
trăia  intens.  Cu  toată  asprimea  rezistenţei  din  interior,  proiectele,  încă  neclare  în 
1944,  începeau  să  prindă  viaţă**.  „Protrepticul**  (=Cuvîntul  către  elini)  tradus  şi 
susţinut  la  Sorbona  lua  locul  nr.  2  în  colecţia  „Sources  Chrătiennes**  iar  de  atunci 
a  fost  reeditat  de  patru  ori.  Paralel  el  a  tradus  şi  celelalte  scrieri  ale  lui  Clement: 
„Pedagogul**  şi  „Stromatele**  şi  în  ele  a  găsit  mult  umanism,  dar  şi  multe  imagini 
care  rămăseseră  ascunse  (parcă  ar  fi  fost  vorba  de  o  scriere  chinezească  sau  indiană) 
pînă  ce  nu  a  realizat  şi  traducerea  celor  35  de  opere  ale  lui  Filon,  asupra  căruia 
a  organizat  în  1980  şi  un  colocviu  special. 

Nu  mai  socotim  necesar  să  înşirăm  şl  multe  studii  şi  broşuri  privind  „inscrip¬ 
ţiile  greceşti  şi  latineşti  din  Siria  (3  volume)  sau  cele  mai  multe  în  legătură  cu 
Clement  şi  cu  „marea  burghezie  din  Alexandria**.  Tot  astfel  nu  putem  insista  prea 
mult  asupra  conţinutului  celor  22  studii  cuprinse  în  volumul  omagial  oferit  săr¬ 
bătoritului  nostru.  Studiile  sînt  legate  toate  de  Alexandria  fie  că  au  în  vedere 
fapte  şi  documente  contemporane  cu  Clement  fie  de  mai  tîrziu.  Socotim  totuşi 
semnificativ  cele  spuse  de  H.  Merkelbach  în  articolul:  „O  mică  enigmă  în  prologul 
Protrepticului**  (p.  191 — 194)  în  care  amintind  despre  nişte  cîntăreţi  legendari,  care 
ademeneau  peşti,  şerpi  sau  greieri,  Clement  exLamă:  „Cum  puteţi  crede  în  nişte 
basme  goale,  închipuindu-vă  că  muzica  îmblînzeşte  animalele,  cînd  voi,  după  cum  se 
vede,  priviţi  cu  ochi  de  necredinţă  chipul  luminos  al  credinţei  celei  adevărate,  care 
vi  se  pare  a  fi  falsă?  Aţi  îndumnezeit  şi  aţi  pus  în  cîntece  pe  muntele  Citeron  şi 
pe  muntele  Helicon,  sanctuarele  de  iniţiere  ale  odrizilor,  nişte  mistere  ale  înşelă¬ 
ciunii.  Se  vede  că  voi  n-aţi  citit  ce  spune  Scriptura  creştină:  „din  Sion  va  ieşi 
Legea  şl  cuvîntul  Domnului  din  Ierusalim**  (Is.  2,  3).  Asemeni  sîmburelui  de  mig¬ 
dală  care  nu  poate  fi  consumat  decît  zdrobindu-i  coaja  in  care  stă  ascuns  (spune 
Clement  în  „Stromate**  (I,  18),  tot  aşa  ne  cere  Clement  să  citim  fraza  lui  ascunsă, 
căci  adevărul  poate  fi  găsit  numai  în  „ascunziş**  (Stromate  VII,  18,  3). 

Făcînd,  dar,  cunoscute  strădaniile  de  larg  răsunet  din  domeniul  reeditării 
într-o  formă  cît  mai  atrăgătoare,  dar  şi  cît  mai  critice,  a  scrierilor  Sfinţilor  Pă¬ 
rinţi,  la  care  munca  părintelui  Claude  Mondăsert  s-a  dovedit  hotărîtoare,  profe¬ 
sorii  şi  studenţii  Institutului  teologic  de  grad  universitar  din  Sibiu  se  asociază  şi 

ei  din  toată  inima  celor  care  l-au  sărbătorit,  exprimînd  întregul  lor  sentiment  de 
gratitudine  şi  de  admiraţie  pentru  munca  sa  atît  de  laborioasă.  Omagiul  nostru 
este  cu  atît  mai  simţit  cu  cît  începînd  din  noiembrie  1980  (cînd  Prea  Cuvioşia  Sa 
a  ţinut  şi  la  Sibiu  2  conferinţe,  din  care  una  tocmai  despre  activitatea  Institutului 
„Sources  Chr6tiennes“)  şi  pînă  în  zilele  noastre,  datorită  bunăvoinţei  Sale  ne-am 
împărtăşit  şi  noi  cu  generozitate  din  roadele  acestei  munci  de  o  valoare  cu  totul 
excepţională.  Să  ne  gîndim  apoi  că,  potrivit  unei  hotărîri  recente,  comitetul*  de 
conducere  al  Institutului  „Sources  Chrdtiennes**  a  luat  în  discuţie  şi  problema 
traducerii,  completă  sau  parţială,  în  alte  limbi  de  circulaţie  mondială  a  atîtor  sute 
de  volume  de  scrieri  creştine  şi  că  aceeaşi  editură  „Cerf“  care  tipăreşte  aceste 
scrieri  a  editat  şi  „Biblia  de  la  Ierusalim**,  ceea  ce  constituie  o  mărturie  în  plus 
pentru  spiritul  ecumenic  în  care  se  încadrează  întreaga  operă  a  părintelui  Claude^ 
Mond^sert.  De  aceea  pentru  toată  munca  lui  neobosită  de  a  face  cît  mai  accesi¬ 
bile  capodoperele  literaturii  patristice  îi  rămînem  şi  noi  adînc  recunoscători. 

Pr.  prof.  T.  Bodogae 


însemnări,  note,  comentarii 

ŞTIRI  DIN  ACTUALITATEA  ECUMENICA 


Tema  viitoarei  Adunări  generale  a  Consiliului  Ecumenic 

al  Bisericilor  (1991) 

întrunit  la  Hannovra  (R.F.G.)  cu  ocazia  reuniunii  anuale  a  Comitetului  Cen¬ 
tral  al  Consiliului  Ecumenic  al  Bisericilor  (C.E.B.)  desfăşurate  între  11 — 12  august 
1988,  Comitetul  de  planificare  al  viitoarei  Adunări  Generale  (Assembly  Planning 
Corni tee)  a  C.E.B.  programate  pentru  februarie  1991  în  capitala  Australiei,  Canbera, 
a  avut  ca  punct  pe  ordinea  de  zi  fixarea  temei  generale  a  acestei  (celei  de-a  Vll-a) 
Adunări  generale  care  se  apropie.  Din  cele  40  de  propuneri  discutate,  Comitetul 
a  recomandat  tema:  „Vino,  Duhule  Sfinte  —  înnoieşte  faţa  pămîntuluir  Tema 
generală  urmează  a  fi  dezvoltată  şi  concretizată  în  cadrul  a  patru  subteme: 

—  „Dâtătorule  de  viaţă  —  susţine  creaţia  Tar 

—  „Duhule  al  adevărului  —  fă-ne  pe  noi  liheriV* 

—  „Duhule  al  unităţii  —  împacă  poporul  Tău!** 

—  „Duhule  Sfinte  —  transformă-ne  şi  sfinţeşte-ne  pe  noi!** 

In  raportul  Comitetului  de  planificare  (APC),  moderatorul  acestuia,  Avery 
Post  (S.U.A.;  preşedinte  al  United  Churches  of  Christ),  a  vorbit  despre  două 
„mărci  fimdamentale“  care,  în  speranţa  lui,  vor  trebui  să  caracterizeze  apropiata 
Adunare:  „simplitate"  şi  „coerenţă".  El  a  mai  arătat  că  aceasta  va  trebui  să 
dureze  4  zile  mai  puţin  decît  ultima  Adunare  din  1983  (Vancouver)  şi  că  cel  puţin 
75%  din  cei  aproximativ  900  de  delegaţi  vor  fi  la  prima  lor  întrunire  ecumenică  de 
o  asemenea  anvergură.  Totodată,  el  a  mai  observat  că  nota  de  invocaţie  şi  rugă¬ 
ciune  în  care  este  formulată  tema  este  o  consecinţă  a  „modulul  nostru  cel  mai 
firesc  de  apropiere  de  Duhul  Sfînt",  iar  cererea  adresată  Acestuia  în  tema  gene¬ 
rală  —  formulă  preluată  din  Psalmul  104,  30  —  vrea  să  exprime  angajamentul 
hotărît  al  Bisericilor  faţă  de  acutele  şi  gravele  ei  probleme  sociale  şi  ecologice 
actuale. 

Din  comentariile  membrilor  comitetului  reţinem  următoarele: 

—  Diana  Eck  (metodistă;  S.U.A.)  a  găsit  că,  deşi  exprimată  în  formă  de  rugă¬ 
ciune,  tema  nu  menţionează,  totuşi,  nimic  despre  rugăciune  şi  rolul  Duhului  în  ea. 

—  Mitropolitul  Antonie  al  Transilvaniei  a  remarcat  absenţa  din  formularea 
temei  a  relaţiei  esenţiale  a  Duhului  cu  Tainele  şi  Biserica. 

—  Gyula  Nagy  (luteran;  Ungaria)  a  observat  că,  deşi  subtemele  vorbesc  des¬ 
pre  /lucrarea  Duhului,  nu  se  precizează  mai  exact  cine  anume  este  acest  Duh 
(Spirit)  care  să-L  distingă  ca  Duh  Sfînt  de  alte  concepte  de  „spirit". 

—  Alexei  Bîcikov  (baptist;  U.R.S.S.)  a  insistat  pe  includerea  în  tema  generală 
şi  a  numelui  lui  lisus  Hristos,  ca  şi  la  Adunări  generale,  ca  tema  să  fie  mai  cen¬ 
trată  hristologic  şi  „mai  aproape  de  inima  credincioşilor". 

Alţi  membri  s-au  referit  la  complexitatea  teologică  deosebită  a  temei  şi  la 
modul  mai  concret  în  care  ea  ar  trebui  abordată. 

Temele  Adunărilor  Generale  anterioare  ale  C.E.B.  au  fost: 

I.  „Dezordinea  omului  şi  planul  lui  Dumnezeu"  (Amsterdam;  1948); 

II.  „lisus’ Hristos,  nădejdea  lumii"  (Evanston,  1954); 

III.  „lisus  Hristos,  lumina  lumii"  (New  Delhi;  1961); 

IV.  „Iată,  Eu  le  fac  pe  toate  noi!“  (Uppsala;  *1968); 

V.  „lisus  Hristos  eliberează  şi  uneşte"  (Nairobi;  1975)  şi 

VI.  „lisus  Hristos,  viaţa  lumii"  (Vancouver,  1983)  (după  „Ecumenical  Press 
Service"  nr.  32/1988  poziţia  88.08.49). 


Un  nou  document  ecumenic: 

Spre  o  expresie  comună  a  credinţei  apostolice  astăzi 


In  reuniunea  plenară  din  Stavanger  (Norvegia)  din  august  1985,  Comisia  pen¬ 
tru  „Credinţă  şi  Constituţie"  a  Consiliului  Ecumenic  al  Bisericilor  a  examinat  un 
prim  proiect  de  raport  asupra  temei  „Spre  o  expresie  comună  a  credinţei  apos¬ 
tolice  astăzi*'.  Deşi  a  fost  supus  unor  viguroase  critici,  proiectul  a  primit,  în  ace¬ 
laşi  timp,  vii  încurajări  pentru  continuarea  studiului.  Sub  preşedinţia  păr.  J.  M.  R. 
Tillard  (rom.-cat.)  grupul  director  al  studiului  (J.  Deschner,  U.  Kiihn,  J.  Mar- 
schin,  W.  Pannenberg,  H.  O.  Russel,  Mary  Tanner,  E.  Theodorou,  Yemba  Ke- 
kumba),  împreună  cu  membrii  biroului  general  al  Comisiei  „Credinţă  şi  Constitu¬ 
ţie"  condusă  de  dr.  G.  Gassmann,  a  ţinut  mai  întîi  o  reuniune  în  Berlinul  occi¬ 
dental  în  iulie  1986  pentru  a  discuta  asupra  sugestiilor  adunării  de  la  Stavanger. 
Apoi,  membrii  aceluiaşi  grup  (absenţi  Kiihn  şi  Russel,  înlocuiţi  de  P.  Norgaard- 
Hojen  şi  M.  West)  au  ţinut  o  a  doua  reuniune  la  Chantilly  între  21 — 27  aprilie 
1987.  Ei  au  elaborat  noul  proiect  de  document  intitulat  „Mărturisind  o  unică 
credinţă  —  spre  o  explicare  ecumenică  a  credinţei  apostolice  aşa  cum  este  ea 
exprimată  în  Crezul  niceo-constantinopolitan** .  E  vorba  de  un  document  de  studiu 
provizoriu  care,  după  ce  a  fost  prezentat  la  Sesiunea  Comisiei  permanente  a  sub¬ 
unităţii  „Credinţă  şi  Constituţie"  de'  la  Madrid  din  august  1987,  a  fost  publicat  în 
acelaşi  an  la  Geneva  în  seria  „Faith  and  Order  Papers"  nr.  140  cu  titlul  Confessing 
one  Faith.  Towards  an  Ecumenical  Explication  of  the  Apostolic  Faith  as  ex- 
pressed  in  the  Nicaeno-Constantinopolitan  Creed  şi  este  acum  larg  difuzat  pentru 
comentarii  şi  sugestii  de  care  se  va  ţinea  seama  la  noua  reuniune  plenară  a  celor 
120  membri  ai  Comisiei  plenare  „Credinţă  şi  Constituţie"  programată  pentru 
august  1989.  Cuprinzînd  107  pagini,  acest  document  este  articulat,  ca  şi  proiectul 
precedent,  pe  cele  trei  părţi  ale  Crezului:  „Credem  într-un  Dumnezeu",  „Credem 
într-un  Domn  lisus  Hristos",  „Credem  într-un  Duh  Sfînt,  în  Biserică  şi  viaţa 
veacului  ce  va  să  vină".  Fiecare  diviziune  şi  subdiviziune  a  acestei  prezentări 
cuprinde  textul  simbolului  niceo-constantinopolitan,  şi  temeiul  lui  biblic,  apoi  o 
explicaţie  adaptată  epocii  noastre.  In  fruntea  explicaţiei,  după  Introducere,  este 
reprodus  textul  simbolului  niceo-constantinopolitan  în  originalul  grec  şi  tradu¬ 
cere  engleză  (sau  franceză)  şi  de  asemenea,  textul  simbolului  apostolic  în  latină  şi 
traducere.  In  apendice  se  trasează  istoria  interesului  purtat  simbolurilor  de  cre¬ 
dinţă  de  către  mişcarea  ecumenică  de  la  originile  ei,  ca  şi  un  glosar  de  zece  pagini 
csare  explică  termenii  tehnici  mai  puţin  familiari  unui  cititor  nespecialist.  In  an¬ 
samblu,  documentul  pare  să  marcheze  un  progres  remarcabil  faţă  de  versiunea 
sa  precedentă  şi  să  constituie  un  nou  pas  promiţător  şi  de  speranţă  pe  calea  ane¬ 
voioasă  a  refacerii  unităţii  creştine  pe  unica  ei  bază  legitimă:  credinţa  apostolică 
originară  (după  „Irdnikon"  nr.  2/1988,  p.  258 — 259). 


Consultaţie  Ecumenică  asupra  „Integrităţii  creaţiei“ 


„lisus  Hristos  este  viaţa  lumii",  a  proclamat  cea  de-a  Vl-a  Adunare  Gene¬ 
rală  a  Consiliului  Ecumenic  al  Bisericilor  (Vancouver,  1983).  Dar,  aşa  cum  s-a  cerut 
în  liniile  directoare  formulate  în  programul  activităţilor  C.E.B.  între  1983 — 1991, 

„această  viaţă  trebuie  să  se  exprime",  pe  lîngă  o  „unitate  crescîndă"  între  Biseri¬ 
cile  creştine.  „în  dreptate  şi  pace  pentru  întreaga  lume  şi  atenţie  asupra  integrităţii 
creaţiei.  Creşterea  tuturor  Bisericilor  membre  în  toate  dimensiunile  lor  într-un 
angajament  bisericesc,  spiritual,  şi  politic  deplin  pentru  această  formă  de  expresie 
a  vieţii  trebuie  să  facă  parte  din  obiectivele  tuturor  programelor  C.E.B.  Dreptate, 
pace  şi  bunăstarea  întregii  creaţii  sînt  nemijlocit  legate  între  ele".  In  acest  sens, 
ea  a  chemat  bisericile  membre  să  se  unească  între  ele  într-un  „proces  conciliar  de 
angajament/legămîait  (commitemnt/convenanit)  pentru  dreptate,  pace  şi  integri¬ 
tatea  creaţiei"  (Justice,  Peace  and  Integrity  of  Creation"  —  preş.  JPIC).  Răspun- 
zînd  acestei  chemări  Corn.  Cent.  C.E.B.  de  la  începutul  anului  1986  a  decis  un  plan 
general,  a  constituit  un  grup  consultativ  şi  a  numit  un  responsabil  pentru  buna 
desfăşurare  a  acestui  proces  de  mai  mulţi  ani,  dr.  Premann  Niels.  O  primă  consul¬ 
taţie  ecumenică  asupra  „procesului  conciliar  JPIC"  a  avut  loc  în  noiembrie  1986 
ia  Glion.  Ea  a  elaborat  recomandări  pentru  Comitetul  Central  C.E.B.  din  ianuarie 
1987  care  pe  această  bază  a  decis  să  reînnoiască  apelul  de  la  Vancouver  pentru  un 
angajament  deplin  al  bisericilor  pentru  „dreptate,  pace  şi  integritatea  creaţiei". 
Calendarul  acestui  proces  include  o  serie  de  consultaţii,  conferinţe  şi  întruniri  de 
lucru.  Reperul  principal  îl  constituie  Adunarea  mondială  (Weltkonvent,  world  con- 
venant)  —  Bisericile  ortodoxe  au  protestat  împotriva  folosirii  termenilor  „conci¬ 
liu",  „conciliar"  şi  „legămînt",  care  în  concepţia  ei  desemnează  alte  realităţi  —  a 
Bisericilor  membre  ale  C.E.B.  planificată  pentru  1990.  O  etapă  preliminară  va  fi 
marcată  la  Conferinţa  Bisericilor  Europene  cu  tema  „Pace  prin  Dreptate"  ce  se  va 
desfăşura  în  ianuarie  1989  la  Basel  (Elveţia). 

Spre  deosebire  de  temele  „dreptăţii"  şi  „păcii",  intens  discutate  în  cadrul 
C.E.B.,  tema  „integrităţii  creaţiei"  este  relativ  recentă  şi  nu  are  0“  istorie  îndelun¬ 
gată.  De  aceea,  „staff"-ul  de  la  Geneva  însărcinat  cu  coordonarea  JPIC  a  convocat 
între  25  februarie — 3  martie  1988  la  Granvollen  (lîngă  Oslo,  Norvegia),  o  consul¬ 
taţie  ecumenică  consacrată  special  discutării  temei  „integritatea  creaţiei".  Consul¬ 
taţia,  al  cărei  moderator  a  fost  Paulos  Mar  Gregorios  al  Bisericii  Ortodoxe  siriene 
din  Malabar  (India),  a  reunit  circa  50  de  participanţi:  ortodocşi,  protestanţi,  ro- 
mano-catolici  din  toate  părţile  lumii.  Au  participat  şi  cinci  reprezentanţi  ai  altor 
religii  (budism,  hinduism,  islam,  sikh,  iudaism).  Deosebit  de  importantă  şl  impre¬ 
sionantă  s-a  dovedit  a  fi  participarea  unor  delegaţi  creştini  reprezentanţi  ai  unor 
populaţii  băştinaşe  (Indigenous  People)  ca:  indienii  aymara  (Bolivia),indienii  din 
America  de  Nord,  maori  din  Noua  Zeelandă,  băştinaşi  din  insulele  Pacificului  şi 
Caraibe.  Au  mai  participat  şi  reprezentanţi  ai  altor  subunităţi  şi  programe  ale 
C.E.B.  interesate  în  temă  ca:  „Femeile  în  Biserică  şi  societate".  „Comisia  medicală 
creştină"  ş.a.  Cei  mai  bine  pregătiţi  s-au  dovedit  a  fi  fost  participanţii  ortodocşi 
care  au  prezentat  raportul  consultaţiei  interortodoxe  asupra  creaţiei  desfăşurate 
la  Sofia  (Bulgaria)  în  octombrie  1987,  impulsul  teologic  al  consultaţiei  venind, 
astfel,  în  mod  hotărî  tor  din  partea  ortodoxă.  Măreţia  teologiei  ortodoxe  a  creaţiei 
şi  bogăţia  de  aspecte  cu  care  poate  contribui  la  dezbaterea  acestei  chestiuni  a 
impresionat  pe  majoritatea  participanţilor.  Pe  lîngă  sursele  biblice  şi  teologice 
tradiţionale.  Consultaţia  a  fost  larg  deschisă  şi  îmbogăţită  însuşindu-şi  perspec¬ 
tivele  venite  din  partea  tuturor  membrilor  ei:  politicieni,  femei,  oameni  de  ştiinţă, 
medici,  populaţii  indigene,  reprezentanţi  ai  altor  religii  şi  credinţe,  ca  şi  din  stu¬ 
diile  şi  acţiunile  deja  întreprinse  în  cadrul  C.E.B.  O  vie  dezbatere  a  provocat, 
astfel,  alocuţiunea  prin  care  a  deschis  lucrările  consultaţiei  primul  ministru  al 
Norvegiei,  Gro  Harlem  Brundtland,  care  prezidase  Comisia  mondială  pentru  mediul 
înconjurător  şi  dezvoltare  (WCED)  stabilită  de  Adunarea  Generală  O.N.U.  din 
1983,  şi  al  cărei  raport  „Viitorul  nostru  comun^  din  aprilie  1987  a  fost  larg  salutat 
pentru  felul  în  care  tratează  problemele  popuJ^iţiei,  hranei,  ecologiei,  energiei  şi 
urbanizării.  Participanţii  au  atras  atenţia  asupra  ambiguităţii  soluţiilor  pur  ştiin¬ 
ţifice  şi  tehnologice  pretins  „obiective"  ale  problemei  mediului  înconjurător,  şi  au 
relevat  faptul  că  ştiinţa  şi  tehnologia  modernă  s-au  născut  de  fapt,  din  pofta  de 
cucerire  a  Europei  Occidentale  asupra  lumii,  servind  ca  instrument  de  dominaţie 
şi  jefuire  nu  numai  a  popoarelor  colonizate,  dar  şi  a  mediului  ambiant  al  planetei. 

In  fine,  organizaţi  în  cinci  mici  grupe,  participanţii  au  lucrat  la  formularea 
unui  document  de  circa  30  de  pagini  pe  care  bisericile  din  întreaga  lume  să-l 

poată  folosi  în  discuţiile,  studiile  şi  acţiunile  ulterioare  ce  le  vor  desfăşura  în  pro¬ 
blema  „integrităţii  creaţiei**.  Acesta  se  caracterizează  prin  modestia  scopului  pe 
care  şi-l  propune,  el  neurmărind  nici  să  spună  ultimul  cuvînt  asupra  învăţăturii 
creştine  despre  creaţie,  nici  să  armonizeze  forţat  diversele  perspective  asupra 
situaţiei  existente  şi  a  modului  de  prezervare  efectiv  al  „integrităţii**  acesteia. 
Unele  puncte  au  rămas  nerezolvate,  altele  mai  au  nevoie  de  studiu,  dar  mai  impor¬ 
tant  este  faptul  că  documentul  reflectă  consensul  clar  al  participanţilor  că  ches¬ 
tiunile  tratate  sînt  extrem  de  critice  şi  pentru  Biserică  creaţia  şi  menţinerea  inte¬ 
grităţii  ei  constituie  o  problemă  de  credinţă  neescamotabilă. 

Prima  parte  a  documentului  tratează  despre  „dezintegrarea  (Brokeness)  crea¬ 
ţiei**  şi  este  consacrată  relatării  variatelor  „experienţe  ale  distrugerii**  acesteia  ca 
şi  „năzuinţelor  dupâ  integralitate**  (Wholeness)  exprimate  în  întreaga  lume: 
experienţele  locuitorilor  din  insulele  Pacificului,  victime  ale  testelor  nucleare, 
experienţele  femeilor  după  groaznicul  accident  de  la  Bopal/India  din  1984,  exploa¬ 
tarea  şi  pauperizarea  indienilor  ayamara  care  lucrează  de  secole  în  minele  din 
Bolivia,  în  pierderea  teritoriilor  prin  deposedare  forţată  de  către  indienii  din 
America  de  Nord  şi  maorii  din  Noua  Zeelandâ,  spaima  creştinilor  din  ţările 
industrializate  ameninţate  de  consecinţele  negative  ale  industrializării  şi  folosirii 
extinse  a  energiei  nucleare.  Raportul  relevă  consecinţele  nefaste  ale  tentaţiei 
umanităţii  de  a  „domina  creaţia  printr-o  exploatare  nesăbuită  a  resurselor  natu¬ 
rale:  „distrugerea  atolilor,  a  peştilor  şi  pădurilor;  poluarea  terenului  şi  apelor 
curgătoare,  deplasarea  populaţiilor  indigene  din  pămînturile  lor  sfinte;  suferinţă 
şi  moarte  sau  frică  de  moarte**  produse  de  alterarea  mediului  înconjurător.  A  deve¬ 
nit  clar  că  pentru  indigenii  din  întreaga  lume  relaţia  lor  cu  pămîntul,  considerai 
nu  în  termeni  de  posesiune  ci  ca  izvor  al  vieţii,  este  punctul  hotărîtor  al  temei 
creaţiei,  pierderea  pămîntului  echivalînd  pentru  ei  cu  o  dezintegrare  a  creaţiei 
(cf.  impresionanta  mărturie  a  teologului  luteran  George  Tinker,  indian  din  Colo¬ 
rado).  în  perspectiva  indigenilor,  menţionează  raportul,  „creaţie,  dreptate  şi  pace** 
este  o  ordine  mai  firească  decît  cea  propusă  actualmente:  „dreptate,  pace,  creaţie**. 
„Pentru  că  teologia  trebuie  să  înceapă  cu  creaţia.  Aşa  cum  creştinii  au  învăţat  că 
pacea  adevărată  poate  fi  realizată  numai  prin  instaurarea  dreptăţii  şi  că  pacea 
decurge  în  mod  natural  din  dreptate,  aşa  trebuie  şi  noi  să  începem  să  învăţăm  că 
dreptatea  şi,  apoi,  pacea  decurg  în  mod  natural  dintr-un  profund  respect  pentru 
întreaga  creaţie**. 

Partea  a  doua  e  consacrată  „viziunii  biblice**  a  creaţiei,  viziunii  „integrării** 
Întregii  creaţii  în  Dumnezeu.  Ea  întreprinde  o  minuţioasă  trecere  în  revistă  a 
textelor  biblice  referitoare  la  creaţie,  mai  cu  seamă  a  textelor  creaţionale  mai 
puţin  cunoscute  şi  conştientizate  din  Noul  Testament.  Minunile  relatate  de  Evan¬ 
ghelii  atestă,  astfel,  limpede  ce  înseamnă  integrarea  creaţiei  şi  că  această  integrare 
săvîrşită  în  Hristos  este  prezentă  deja  potenţial  în  toate  distrugerile  actuale  ale 
creaţiei.  Sînt  clar  denunţate,  apoi  lipsurile,  îngustimea  şi  erorile  teologiei  creaţiei 
în  Occident:  reducerea  teologiei  la  mîntuirea  personală,  şi  impresia  falsă  că  „dacă 
persoanele  se  convertesc,  toate  problemele  se  rezolvă  de  la  sine**,  aroganţa  tehnicii 
în  pretenţia  ei,  că  pentru  toate  problemele  există  o  soluţie  tehnică:  romantismul, 
pentru  care  singura  soluţie  ar  fi  reîntoarcerea  la  un  stil  de  viaţă,  „naturală**,  pre- 
tehnic;  interpretarea  crizei  ca  semn  apocaliptic  ce  ar  face  de  prisos  orice  acţiune; 
părerea  că  tema  creaţiei  s-ar  pune  numai  în  ţările  industrializate  etc. 

In  fine,  într-un  fel  de  rezumat  sînt  catalogate  rezumativ  diferitele  semni¬ 
ficaţii  ale  conceptului  mai  mult  „euristic**,  după  cum  a  subliniat  participantul 
ortodox  St.  Harakas,  de  ,, integritate  a  creaţiei**,  ce  trebuie  înţeles  mai  mult  ca  un 
catalizator  al  căutărilor  teologice  şi  practice  creatoare  asupra  temei  creaţiei  şi 
semnificaţiei  ei  pentru  epoca  noastră.  Astfel,  rînd  pe  rînd,  formula  „integritatea 
creaţiei**  exprimă  dependenţa  noastră  şi  a  creaţiei  de  Creator  şi,  astfel,  implicit 
afirmă  valoarea  şi  demnitatea  ei  în  faţa  lui  Dumnezeu;  atrage  atenţia  asupra 
interdependenţei  reciproce  a  tuturor  creaturilor  „într-o  mare  comunitate  şi  com¬ 
uniune  de  fiinţă**  care  include  şi  fiinţele  umane  care  „nu  sînt  străine  de  lumea 
materială**  ci  deplin  solidare  cu  ea;  în  acest  sens  expresia  vorbeşte  despre  „inte¬ 
gritatea**  (Wholeness)  creaţiei,  perspectivă  inclusivă  pe  care  „fiinţele  umane  abia  au 
început  să  o  exploreze**,  şi  a  cărei  totalitate  universală  se  opune  oricăror  excluşi- 

visme,  segregări,  parohialisme,  etc.;  ea  mai  afirmă  rolul  omului  ca  „iconom",  şi 
administrator  ,al  creaţiei,  şi  arată  că  în  creaţia  integrată  trebuie  să  existe  un  anga¬ 
jament  responsabil  şi  solidar  al  omului  şi  faţă  de  creaturile  din  afara  lui;  ea  este 
o  expresie  a  speranţei  creştine  şi  a  unui  angajament  pentru  viaţă  în  faţa  ame¬ 
ninţărilor  distrugerii  şi  morţii,  căci  integritatea  creaţiei  este  încă  un  deziderat,  iar 
dezintegrarea  ei,  ca  urmare  a  păcatului  o  realitate  din  ce  în  ce  mai  teribilă;  „în 
fine,  ea  e  menită  să  exprime  iubirea  lui  Dumnezeu  faţă  de  creaţia  sa,  ce  trebuie 
continuată  în  solidaritatea  responsabilă  prin  iubire  a  omului  cu  toate  creaturile, 
iar  „în  această  solidaritate  cu  Totul,  dar  al  lui  Hristos  către  Trupul  lui  Hristos, 
ne  vom  găsi  şi  împlinirea  noastră  umană". 

Documentul  se  încheie  cu  cîteva  scurte  recomandări  pentru  continuarea  lucrării 
iniţiate  la  Granvollen  şi  care  e  de  dorit  să  aibă  loc  la  cît  mai  multe  nivele  din 
activitatea  tuturor  Bisericilor  angajate  în  mişcarea  ecumenică.  Documentul  poate 
oferi  efectiv  o  excelentă  bază  şi  orientare  spre  aceasta  tocmai  prin  formularea  lui 
deschisă  şi  neexhaustivă.  El  reflectă  bine  succesul  acestei  consultaţii  ca  şi  contri¬ 
buţia  ei  esenţială  la  pregătirea  marii  Adunări  Mondiale  consacrate  temei  „Dreptate, 
Pace  şi  Integritatea  creaţiei"  programată  în  1990  (după  „Okumenische  Rundschau 
nr.  3/1988,  p.  363—366  şi  „One  World"  nr.  135,  may  1988,  p.  11—16). 


Al  IX-lea  Seminar  teologic  internaţional  de  la  Chamb^sy: 
„Rusia,  1000  de  ani  de  viaţă  creştină** 


Incepînd  din  1979  Centrul  ortodox  al  Patriarhiei  Ecumenice  de  la  Chamb^sy 
—  Geneva  organizează  în  fiecare  primăvară  cîte  un  seminar  teologic  consacrat 
dezbaterii  la  nivel  de  specialişti,  xntr-un  cadru  interortodox  şi  interconfesional 
reprezentativ,  a  unor  probleme  de  interes  general  din  actualitatea  ecumenică.  In 
cele  8  seminarii  desfăşurate  pînă  în  1987  şi  a  căror  acte  apar  anual  în  volum  în 
colecţia  „Etudes  theologiques  de  Chambesy"  s-au  dezbătut  pînă  acum  următoarele 
teme:  I.  Biserica  locală  —  Biserica  universală  (1980);  II.  Sinodul  II  ecumenic  (381) 
şi  semnificaţia  lui  actuală  (1981);  III.  M.  Luther  în  perspectivă  ecumenică  (1982); 
IV.  Teologia  în  Biserică  şi  lume  (1983);  V.  Dialogurile  ecumenice  ieri  şi  astăzi 
(1984);  VI.  Ortodoxia  şi  mişcarea  ecumenică  (1985);  VII.  O  privire  ortodoxă  asupra 
păcii  (1986)  şi  VIII.  Icoana  în  teologie  şi  artă  (1987). 

Cel  de  al  IX-lea  Seminar  desfăşurat  anul  acesta  între  9 — 15  mai,  sub  egida 
temei:  Rusia,  1000  de  ani  de  viaţă  creştină,  a  fost  consacrat  de  data  aceasta  impor¬ 
tantului  eveniment  constituit  de  festivităţile  mileniului  „Creştinării  ruşilor",  reunind 
30  de  studenţi  şi  doctoranzi  ortodocşi  şi  heterodocşi  şi  un  număr  de  24  de  oratori 
specialişti  în  chestiune.  Aşa  cum  reiese  şi  din  formularea  temei  seminarului,  con¬ 
ferinţele  prezentate  n-au  fost  centrate  exclusiv  asupra  evenimentului  „botezului 
ruşilor"  kieveni  din  anul  988.  Ele  au  urmărit  un  scop  mai  larg:  cel  de  apreciere 
a  rolului  jucat  de  Ortodoxia  rusă  în  dezvoltarea  globală  a  Ortodoxiei  ecumenice, 
a  creştinătăţii,  ca  şi  mai  general,  în  formarea  spiritului  european  şi  cultura  uni¬ 
versală.  Cele  24  de  comunicări  au  fost  susţinute  în  4  secţiuni,  după  cum  urmează: 

A.  Introducere:  mitrop.  Damaskinos  al  Elveţied,  Experienţa  istorică  a  Bisericii 
ruse  şi  mitrop.  Pitrim  de  Volokolamsk,  Viaţa  în  Biserica  rusă  astăzL 

B.  Botezul  ruşilor:  ep.  Serghie  de  Solnecinogor,  Botezul  ruşilor.  Antecedente 
istorice;  prof.  H.  Arhweiler,  Intrarea  ruşilor  în  creştinătate;  prof.  VI.  Phidas, 
Organizarea  eclesiastică  a  Bisericii  ruse  (988 — 1039);  prof.  Th.  Zissis,  Patriarhia 
Ecumenică  şi  Biserica  rusă;  prof.  Th.  Sabev,  Biserica  şi  statul  în  tradiţia  rusă; 
prof.  D.  Şakovsky,  Vocaţia  ortodoxă  a  Rusiei. 

C.  Influenţe  bizantine  asupra  dezvoltării  spirituale  a  Rusiei:  arhim.  Evloghi 
Smirnov,  Spiritualitatea  ruşilor;  păr.  Boris  Danilenko,  Tipicul  Bisericii  ruse;  arh. 
prof.  Ath.  Jevtici,  Literatura  patristică  şi  teologia  rusă  din  primele  secole;  prof. 
C.  Skurat,  Teologie  şi  literatură  în  Rusia  veche;  prot.  Ivan  Belevţov,  Teologia 
în  literatura  rusă  veche  (sec.  X — XIV);  prof.  M,  Nystazopoulou-Pelekidou,  Biserică 
şi  educaţie  în  Rusia  sec.  XVII — XVIII;  dr.  Sophia  Deicha,  Erezii  şi  schisme  în 

sînuZ  Bisericii  nise;  dr.  C.  Stamatopailos,  Ruşii  şi  Athosuî  în  sec.  XXVII — XVIII; 
prof.  Dimâtri  Loules,  Contactele  ecleziastice  între  Grecia  şi  Rusia  între  1828 — 1843. 

D.  Esenţa  Ortodoxiei  ruse  şi  aportul  ei  în  domeniul  culturii:  păr.  Boris  Bo- 
brinskoy,  Liturghie^  spiritualitate  şi  sfinţenie  în  Biserica  rusă;  ep.  AnatoJi  de  Ufa, 
Iconografia  în  Biserica  rusă;  prof.  Ath.  Palouras,  Culoare,  lumină  şi  cult.  Teofan 
Grecul:  un  artist  născut  două  secole  înainte  de  epoca  sa  (în  căutarea  surselor  pic¬ 
turii  ruse);  protop.  Vitali  Borovoi,  Contribuţia  teologiei  la  filosofia  rusă  (Berdiaev, 
Bulgakov,  Florensky  şja.):  prof.  O.  Clement,  Mişcarea  gîndirii  ruse  în  perspectiva 
„personalismului**  rus  din  sec.  XIX — XX;  prof.  Geroges  Niviat,  Revirimentul  reli¬ 
gios  în  literatura  rusă  a  sec.  XX.  (Un  scurt  rezumat  al  acestor  comunicări  se  poate 
citi  în  buletinul  Centrului  ortodox  al  Patriarhiei  Ecumenice  de  la  Chamb^sy 
„Episkepsis“  nr.  399/15  mai  1988. 

In  cadrul  seminarului  au  avut  loc  şi  o  expoziţie  de  artă  rusă  veche  (icoane, 
veşminte  liturgice,  cărţi  sfinte  etc.)  şi  un  concert  internaţional  organizat  la  15  mai 
1988  la  Victoria  Hali  din  Geneva.  In  prima  parte  a  concertului  s-a  ascultat  muzică 
bisericească  ortodoxă  executată  de  Corul  bizantin  al  catedralei  din  Atena,  dirijat 
de  Spyridon  Pesteris  şi  de  Corul  ortodox  din  Moscova  condus  de  Ariadna  Rîba- 
kova.  A  doua  parte  a  conţinut  muzică  clasică  interpretată  de  solişti  de  renume 
internaţional  acompaniaţi  de  Orchestra  filarmonică  din  Indiana.  Concertul  s-a 
încheiat  cu  execuţia  în  premieră  europeană  a  „Imnului  mileniului  creştinării  ruşi- 
lor“  compus  de  Rodion  Şcedrin. 


Prof.  Dr.  loan  L  Ică 


Recenzii 


Antonie  Plămădeală,  ROMANITATE,  CONTINUITATE,  UNITATE 
(pornind  de  la  un  izvor  narativ  din  1666),  Sibiu,  1988,  303  p.  + ilustraţii 
şi  hărţi. 

După  cum  mărturiseşte  autorul  despre  sine  în  una  din  ultimele  sale  cărţi, 

I.  P.  S.  Sa  a  devenit  istoric  „mai  ales  din  nevoia  de  a  răspunde  misiunii  sale  în 
Transilvania,  cu  care  încearcă  să  se  identifice**.  Am  adăuga  la  această  mărturie 
sinceră  constatarea  că  Mitropolitul  Transilvaniei  —  a  cărui  pregătire  de  bază 
este,  în  chip  firesc,  teologică  —  nu  numai  că  a  devenit  istoric,  dar  dovedeşte  o 
deosebită  vocaţie  în  calitate  de  slujitor  al  lui  Clio,  vocaţie  pe  care  o  întîlnim 
destul  de  rar  chiar  la  istoricii  de  profesie. 

Dovada  afirmaţiei  de  mai  sus  o  fac  numeroasele  sale  cărţi  şi  studii  dedicate 
unor  pipobleme  de  istorie,  istoria  culturii  sau  a  bisericii  străbune.  Intrucît  nu  urmă¬ 
rim  să  facem  aici  o  prezentare  detaliată  a  activităţii  prodigioase  despusă  de  Mitro¬ 
politul  Transilvaniei  în  ultimii  ani  în  acest  domeniu,  ne  vom  mulţumi  să  amin¬ 
tim  doar  cîteva  din  titlurile  lucrărilor  care  l-au  consacrat  pe  dr.  Antonie  Plămă¬ 
deală  ca  pe  unul  dintre  cei  mal  harnici  şi  avizaţi  cunoscători  nu  numai  al  trecutu¬ 
lui  românilor  din  provincia  intracarpatică  —  al  căror  strălucit  păstor  sufletesc 
este  —  dar  şi  al  istoriei  poporului  român  şi  al  culturii  sale  în  general,  lucrări 
bazate  pe  o  bogată  informaţie  şi  pe  utilizarea  unor  fonduri  de  arhivă  descope¬ 
rite  de  î.  P.  S.  Sa:  Clerici  ortodocşi,  ctitori  de  limbă  'şi  cultură  românească.  Bucu¬ 
reşti,  1977;  Dascăli  de  cuget  şi  simţire  românească.  Bucureşti,  1981;  Episcopi  ai 
*  Buzăului  în  cultura  română,  în  Spiritualitate  şi  istorie  la  întorsura  Carpaţilor,  II, 
Buzău,  1983,  p.  54 — 128  (şi  extras);  Pagini  dintr-o  arhivă  inedită,  Bucureşti,  1984; 
Lazăr-Leon  Asachi  în  cultura  română,  Sibiu,  1985;  Lupta  împotriva  dezna^onalU 
zării  românilor  din  Transilvania  în  timpul  dualismului  austro-ungar  în  vremea 
lui  Miron  Romanul,  1874 — 1898,  după  acte,  documente  şi  corespondenţe.  Sibiu, 
1986;  Românii  din  Transilvania  sub  teroarea  regimului  dualist  austro-ungar  (1867 — 
1918)  —  după  documente,  acte  şi  corespondenţe  rămase  de  la  Elie  Miron  Cristea, 
Sibiu,  1986,  546  p.;  Contribuţii  istorice  privind  perioada  1918 — 1939  —  EHe  Miron 
Cristea,  documente,  însemnări  şi  corespondenţe,  Sibiu,  1987,  483  p.;  Calendar  de 
inimă  românească.  Sibiu,  1988;  Alte  file  de  calendar  de  inimă  românească,  Sibiu, 
1988.  (Ultimele  două  volume  cuprind  numeroase  studii  şi  articole  de  istorie,  istorie 
a  culturii,  literaturii  şi  bisericii  ortodoxe  române  din  diverse  timpuri;  la  ele  vom 
reveni  cu  alt  prilej). 

în  aceste  lucrări,  I.  P.  S.  Mitropolit  Dr.  Antonie  Plămădeală  a  utilizat  o, 
bogată  informaţie  în  mare  parte  pusă  pentru  prima  oară  în  circulaţie  (ne  referim  l 
Îndeosebi  la  arhivele  rămase  de  la  Lazăr  Asachi,  Miron  Romanul  şi  Miron  Cristea).  \ 

Lucrările  amintite  mai  sus  dovedesc  nu  numai  intenţia  pe  deplin  izbutită  de  • 
a  scoate  în  relief  rolul  important  jucat  de  numeroşi  reprezentanţi  de  seamă  ai 
bisericii  strămoşeşti  în  istoria  şi  cultura  poporului  român,  dar  şi  un  adînc  respect, 
o  deosebită  consideraţie  şi  înţelegere  pentru  predecesorii  î.  P.  S.  Sale,  fie  la 
scaimul  vlădicesc  de  la  Buzău,  fie  la  acela  de  Mitropolit  al  Transilvaniei,  dintre 
care  unii  au  fost  nedreptăţiţi,  fiind  greşit  şi  incomplet  prezentaţi  de  istorie.  în 

felul  acesta,  autorul  întreprinde  o  operă  atît  de  restituire,  cît  şi  de  reparare  a  unor 
nedreptăţi  ce  au  persistat  pînă  în  vremea  noastră. 

La  aceste  numeroase  opere,  legate  îndeosebi  de  istoria  bisericii  şi  a  culturii 
româneşti,  I.  P.  S.  Antonie  a  adăugat  de  curînd  o  importantă  operă  de  istorie 
propriu-zisă,  operă  relativă  la  problema  atît  de  importantă,  controversată  şi 
actuală  a  continuităţii,  unităţii  şi  romanităţii  poporului  român. 

Temeiul  lucrării  îl  constituie  cartea  lui  Johannes  Troster,  Dos  Alt-  und  Neu- 
Teutsche  Dacia,  apărută  la  Niimberg  în  1666,  operă  considerată  de  autor  —  pe 
bună  dreptate  —  „un  izvor  narativ  insuficient  folosit  în  istoriografia  românească". 

Pornind  de  la  constatarea  că  informaţiile  furnizate  de  cronicarul  sas  „sînt 
de  cea  mad  mare  importanţă  pentru  istoria  Transilvaniei  şi  a  românilor  în  general" 
(p.  23),  autorul  prezintă  pentru  prima  oară  pe  larg  aceste  informaţii,  pe  care  le 
însoţeşte  cu  ample  comentarii  şi  note  bibliografice,  în  care  completează  şi  aduce 
la  zi  informaţia  în  problemele  abordate  de  Troster.  El  îşi  exprimă  speranţa  —  pe 
deplin  îndreptăţită  —  că,  „îmbogăţită  astfel,  cu  note  şi  comentarii,  lucrarea  va 
putea  servi  ca  instrument  de  informare  celor  doritori  să  cunoască  mai  pe  larg 
modul  cum  au  fost  rezolvate  problemele  studiate  cu  mai  bine  de  trei  veacuri  în 
urmă  de  cronicarul  sas"  (p.  25). 

Metoda  utilizată  de  autor  ni  se  pare  demnă  de  toată  lauda:  el  pune  să  vor¬ 
bească  cititorilor  un  izvor  narativ  deosebit  de  important  din  secolul  al  XVII-lea, 
adica  dintr-o  epocă  în  care  nimeni  nu  se  gîndea  să  nege  vechimea  şi  continuitatea 
românilor  din  Transilvania,  ca  şi  romanitatea  şi  unitatea  de  neam  a  acestora  cu 
fraţii  lor  de  la  sud  şi  est  de  Carpaţi. 

Cele  6  capitole  ale  cărţii  sînt  precedate  de  o  introducere,  în  care  se  prezintă 
viaţa  şi  valoarea  operei  lui  Troster,  operă  utilizată  prima  oară  de  pastorul  Conrad 
lacob  Hiltebrandt.  Autorul  subliniază  faptul  că  Troster  precede  pe  toţi  cronicarii 
români,  inclusiv  pe  Grigore  Ureche,  ţinînd  seama  că  cele  mai  vechi  copii  de  pe 
manuscrisul  cronicii  acestuia  datează  din  1670,  deci  la  4  ani  după  apariţia  cărţii  lui 
Trdster.  Este  deci  vorba  de  o  „premieră"  în  enunţarea  unor  idei  importante  pe 
care  le  vom  întîlni  şi  la  cronicarii  noştri. 

Primul  capitol  (p.  27 — 64)  se  ocupă  de  ştirile  date  de  Trbster  despre  daci, 
consideraţi  de  el  în  mod  eronat  drept  strămoşii  saşilor,  după  o  tradiţie  răspîndită  • 
în  acea  epocă.  Autorul  discută  aici  pe  larg  problema  retragerii  aureliene  din 
Dacia  romană,  aducînd  numeroase  dovezi  că  majoritatea  populaţiei  daco-romane 
a  rămas  la  nordul  Dunării,  acolo  unde  locuise  de  veacuri  şi  că  Aurelian  nu  a 
retras  la  sudul  fluviului  decît  legiunile  şi  administraţia  romană.  De  altfel  —  după 
cum  a  observat  cu  doi  ani  în  urmă  V.  Ştefănescu-Drăgăneşti  —  Vopiscus  şi  Eutro- 
pius  nu  au  susţinut  niciodată  că  Aurelian  ar  fi  retras  toată  populaţia  din  Dacia, 
ci  doar  o  parte  a  ei. 

Următorul  capitol  (p.  65 — 100)  tratează  modul  cum  prezintă  Troster  Vechimea 
Şl  romanitatea  românilor  în  spaţiul  vechii  Dacii.  Cronicarul  sas  a  susţinut  în  mod 
categoric  că  românii  „sînt  cei  mai  vechi  locuitori  ai  ţării**  iar  „Transilvania  poate  fi 
socotită  un  mic  Latium**.  El  invocă  în  sprijinul  acestor  afirmaţii  „numărul  mare 
al  ruinelor  şi  al  pietrelor  rămase  de  la  ei  (romani),  care  au  rezistat  cu  tărie  din¬ 
telui  mîncător  al  distrugerii  îndelungate"  (p.  70). 

Sînt  povestite  pe  larg  războaiele  dacilor  cu  romanii,  războaie  ce  au  dus  la 
cucerirea  Daciei  şi  la  transformarea  ei  în  provincie  romană. 

Autorul  discută  apoi  pe  larg  originea  numirilor  de  Ardeal,  Transilvania  şi 
Siebenbiirgen  sub  care  este  cunoscută  provincia  românească  intracarpatică;  discuţia 
se  face  „de  dragul  ştiinţei,  nu  pentru  justificarea  dreptului  românilor  la  stăpînirea 
Transilvaniei,  care  n-are  nevoie  de  nici  o  justificare",  observă  dr.  Antonie  Plă¬ 
mădeală,  pe  bună  dreptate  (p.  96). 

Studiind  toate  opiniile  exprimate  în  această  problemă,  autorul  se  asociază 
ideii  că  numele  Ardeal  este  de  origine  celtică,  însemnînd  regiune  împădurită,  şi 
că  ungurii  l-au  împrumutat  de  la  români,  care  se  găseau  acolo  la  venirea  ma¬ 
ghiarilor. 

Capitolul  III  (p.  101 — 117)  prezintă  Argumentele  lingvistice  ale  romanităţii 
românilor  aşa  cum  sînt  înfăţişate  ele  de  Trbster,  care  susţine  că  „românii  şi-au 

păstrat  limba  lor  veche  romană  sau  latină**  pînă  în  vremea  sa  (1666)  ,4n  aşa 
măsură  încît  nici  Italia,  nici  Galia,  nici  chiar  Hispania  nu  s-au  ţinut  aşa  de  aproape 
de  limba  veche  romană  ca  aceşti  ţărani  români**  (p.  104). 

In  demonstrarea  romanităţii  poporului  român,  Trdster  aduce  ca  suprem 
argument  limba  „şi  o  va  face  în  mai  mare  măsură  şi  cu  mai  multe  şi  alte  exemple 
decît  o  făcuse  Grigore  Ureche,  care  dă  doar  şapte  exemple.  Ba  mai  mult  decît 
atît,  va  anticipa  ceea  ce  abia  lingviştii  moderni  vor  stabili  definitiv,  şi  anume  că 
limba  română  se  trage  nu  din  latina  cultă,  ci  din  latina  vorbită,  populară  (vul¬ 
gară)**  (p.  104). 

Folosind  o  foarte  bogată  informaţie,  autorul  discută  apoi  pe  larg  problema 
romanizării  şi  a  originii  limbii  române  din  latina  vulgară,  acel  „serTTio  rusticus 
et  provincialis*‘ , 

Capitolul  al  IV-lea  (p.  118 — 152)  tratează  o  importantă  problemă:  ContinuU 
tatea  şi  unitatea  românilor  pe  teritoriul  vechii  Dacii,  unde  —  „spune  Troster  — 
românii  trăiesc  ca  urmaşi  ai  romanilor  în  toate  cele  trei  ţări  române.  In  acest 
capitol  autorul  evocă  numeroase  argumente  în  sprijinul  continuităţii  populaţiei 
daco-romane  şi  apoi  româneşti  pe  pămîntul  străbun,  printre  care:  faptul  că  în 
secolul  al  XlII-lea  documentele  indică  o  emigraţie  a  elementului  românesc  de  la 
nord  (adică  din  Transilvania)  spre  sud  şi  nu  invers  (cum  susţin  rdslerienii),  inexis¬ 
tenţa  unor  izvoare  care  să  ateste  strămutarea  românilor  de  la  sudul  Dunării,  ca  şi 
argumentul  logic  formulat  de  V.  Pâih^an:  cum  a  fost  posibil  ca  poporul  român  să 
se  „întoarcă**  peste  un  mileniu  exact  în  locul  de  unde  se  susţine  că  „plecaseră** 
strămoşii  săi?  In  plus,  se  arată  că  „teritoriul  Daciei  nu  putea  rămîne  pustiu, 
ştiut  fiind  că  valoarea  lui  o  dădeau  oamenii;  era  nevoie  în  mod  logic  de  o  popu¬ 
laţie  permanentă,  de  continuitate,  care  să  asigure  neamurilor  «barbare»  în  trecere  p>e 
aici  —  care  nu  se  ocupau  cu  agricultura  —  mijloacele  necesare  de  existenţă**  (p.  143). 

Autorul  încheie  acest  interesant  capitol  citînd  cuvintele  lui  Liviu  Rebreanu, 
după  care  „un  popor  care  să  dispară  şi  să  se  risipească  pentru  a  reapărea,  peste 
multe  sute  de  ani,  exact  în  locurile  pe  care  le-a  părăsit,  ar  fi  o  minune  ce  nu  se 
poate  în  timpi  a  decît  în  anumite  manuale  istorice  cu  tîlc‘*  (p.  151 — 152).  Din  nefe¬ 
ricire,  asemenea  manuale  mai  apar  şi  în  zilele  noastre. 

Capitolul  al  V-lea  —  cel  mai  întins  (p.  153 — 203)  —  prezintă  Numele,  ocupa¬ 
ţiile  şi  religia  românilor  aşa  cum  rezultă  din  opera  lui  Trbster,  cu  numeroase 
completări  şi  note  ale  autorului.  Fiind  „cei  mai  vechi  locuitori  ai  ţâriV*  —  spune 
Troster  — ,  „ei  nu  se  numesc  în  limba  lor  nici  Valahi,  nici  Blooh,  ci  Rumunos  sau 
Romani**,  şi  aceasta  deoarece  „se  trag  din  poporul  roman  şi  din  numele  de  roman, 
căci  şi  numele  lor  şi  limba  lor  pot  uşor  să  demonstreze  oricărui  profan  acest 
adevăr**  (p.  153—154). 

Trbster  respinge  pretenţia  unor  istorici  unguri  că  valah  ar  veni  din  maghia¬ 
rul  olah  (idee  reluată  recent  de  autorii  Istoriei  Transilvaniei!);  „este  un  lucru  de 
rîs,  care  nu  poate  fi  bazat  nici  pe  Historia  Temporum,  nici  pe  ştiinţa  limbilor . . . 
pentru  că  numele  vlahilor  este  mult  mai  vechi  decît  însăşi  limba  ungurească 
de  astăzi**  (p.  161). 

In  completarea  ideii,  autorul  aduce  numeroase  alte  dovezi  despre  vechimea 

numelui  de  român  de  la  romanus,  începînd  ou  scrisoarea  papei  Clement  al  Vl-lea 

din  1345,  care  aminteşte  de  Olachi  Romani,  şi  terminînd  cu  italianul  Giorgio 
Tomasi,  care  afirma,  pe  la  sfîrşitul  secolului  al  XVI-lea,  că  românii  „socotesc  de 
ocară  numele  de  valah,  nedorind  să  fie  numiţi  cu  alt  cuvînt  decît  romani  şi  mîn- 
drindu-se  că  se  trag  din  romani**  (p.  162 — 164). 

La  p.  236  autorul  reia  ideea  originii  denumirii  de  olah,  arătînd  că  ungurii 

i-au  numit  aşa  atît  pe  italieni,  cît  şi  pe  români,  care  erau  de  aceeaşi  origine 

latină.  Pe  italieni  i-au  cunoscut  în  cursul  jafurilor  sălbatice  săvîrşite  în  Apusul 
Europei.  După  înfrîngerea  lor  la  rîul  Lech  (955),  maghiarii  s-au  lecuit  de  jefuirea 
Apusului  şi  şi-au  îndreptat  privirile  spre  Transilvania,  unde  au  găsit  o  populaţie 
de  aceeaşi  origine  cu  cea  italiană,  căreia  i-au  dat  în  chip  firesc  acelaşi  nume. 
Explicaţia  ni  se  pare  plauzibilă,  ţinînd  seama  şi  de  faptul  că  românii  nu  s-au 
numit  ei  înşişi  valahi,  ci  români,  fiind  singurul  popor  latin  care-şi  mărturiseşte 
originea  prin  numele  ce  poartă:  român  de  la  romxinus. 

Cu  privire  la  ocupaţiile  românilor,  TrSster  afirmă  că  „sînt  aproape  toţi  cres¬ 
cători  de  animale  şi  lucrători  ai  pămîntului“,  constatare  făcută  în  secolul  al 
XVI-lea  şi  de  alţi  cunoscători  ai  Transilvaniei  precum  italianul  Giovan  Andrea 
Gromo,  care  afirma  să  satele  din  Transilvania  şi  Banat  „sînt  toate  locuite  de 
români . . îndeletnicirea  românilor  fiind  să  cultive  pămîntul  şi  să  crească  cirezi 
(de  vite)**  sau  că  „obişnuit,  toţi  românii  se  îndeletnicesc  cu  munca  cîmpului,  atît  pen¬ 
tru  ei,  cît  şi  lucrînd  ca  muncitori  pămînturile  ungurilor  şi  ale  saşilor . . .  Viaţa 
lor  este  închinată  de  obicei  muncilor  cîmpeneşti**  (p.  164). 

I.  P.  S.  Antonie  Plămădeală  subliniază  faptul  că  asemenea  afirmaţii  catego¬ 
rice  ale  unor  oameni  care  cunoşteau  bine  realităţile  din  Transilvania  „dovedesc 
cît  de  departe  de  adevărul  istoric  sînt  cei  care  afirmă  şi  azi  cu  înverşunare  că 
românii  erau  păstori  nomazi**. 

Afirmaţiile  lui  Troster  despre  Vechimea  creştinismului  la  români  oferă  auto¬ 
rului  prilejul  unui  lung  excurs  despre  problema  creştinării  românilor,  începînd 
cu  predicarea  Sfîntului  Andrei. 

Dr.  Antonie  Plămădeală  se  raliază  opiniei  recent  exprimate  după  care  creşti¬ 
nismul  constituia  în  Dacia  o  realitate  încă  de  la  sfîrşitul  secolului  al  Il-lea  şi  înce¬ 
putul  celui  următor,  cînd  noua  religie  „atinsese  un  nivel  avansat  de  dezvoltare** 
de  la  care  „provinciile  dacice  nu  puteau  constitui  excepţii**  (p.  175). 

Tradiţia  puternică  din  conştiinţa  poporului  e  că  ne-am  născut  români  şi  creştini 
în  acelaşi  timp  (Radu  Vulpe),  creştinismul  de  sorginte  latină  (Dumnezeu,  biserică, 
lege,  cruce,  sfînt  etc.  sînt  cîteva  dovezi  despre  această  origine)  jucînd  un  rol  de 
seamă  în  procesul  romanizării  în  Dacia. 

Autorul  atrage  atenţia  asupra  faptului  că  „descoperirile  de  obiecte  paleo¬ 
creştine  constituie  în  acelaşi  timp  şi  dovezi  ale  continuităţii  vieţii  populaţiei 
daco-romane‘*  (p.  177).  „Cînd  a  început  a  se  scrie,  documentele  de  multe  feluri 
încep  să  abunde  în  a  mărturisi  nu  numai  o  viaţă  creştină,  ci  chiar  una  aşa  cum  a 
fost  la  început,  adică  ortodoxă**  (p.  182).  I.  P.  Sfinţitul  Mitropolit  reproduce  apoi 
numeroase  dovezi  despre  viaţa  ortodoxă  de  pe  meleagurile  noastre,  începînd  din 
secolul  al  Xll-lea,  ca  şi  despre  persecuţiile  la  care  regalitatea  maghiară  şi  biserica 
catolică  au  supus  pe  aşa-numiţii  „schismatici**  (ortodocşi). 

Dacă  românii  ar  fi  venit  de  la  sudul  Dunării  în  secolul  al  XlII-lea  —  cum 
susţineau  nu  de  mult  L.  Makkai  et  comp.  —  ei  „ar  fi  acceptat  cu  uşurinţă  şi  tre¬ 
cerea  la  catolicism,  care  ar  fi  trebuit  să  fie  chiar  condiţia  primirii  lor,  ceea  ce, 
precum  se  vede,  n-a  fost  deloc  cazul**  (p.  187— rl88). 

După  ce  prezintă  pe  larg  încercările  repetate  de  prozelitism  făcute  de  catolici 
sau  de  calvini,  ca  şi  rezistenţa  dîrză  opusă  de  români  acestor  încercări,  autorul 
subliniază  pe  bună  dreptate  că  în  Transilvania  nu  există  români  catolici  sau 
calvini;  „explicaţia  e  una  singură  şi  e  uşor  demonstrabilă:  toţi  cei  trecuţi  fie  la 
catolicism,  fie  la  calvinism,  s-au  deznaţionalizat*.  El  subliniază  rolul  ortodoxiei 
de  „scut  de  apărare  al  neamului  românesc  din  Transilvania**  (p.  193)  şi  combate  cu 
dovezi  convingătoare  mitul  „inculturii**  preoţilor  români,  între  care  se  găsesc 
numeroşi  oameni  de  cultură  în  secolele  trecute. 

Ultimul  capitol  (p.  204 — 213)  se  ocupă  de  îmbrăcămintea  şi  jocurile  românilor 
din  Transilvania  şi  originea  lor  romană,  aşa  cum  le-a  descris  Troster,  care  afirmă 
că  românii  „se  îmbracă  precum  împăraţii  romani,  iar  îmbrăcămintea  femeilor 
aminteşte  de  Floralia  romană**;  cît  priveşte  jocurile  acestora,  ele  „sînt  adevărate 
spectacole  romane**.  De  aceea,  se  poate  spune  că  la  nici  un  sas  medieval  —  în 
afară  de  Troster  —  nu  vom  întîlni  atîtea  argumente  aduse  în  sprijinul  susţinerii 
originii  romane  a  românilor  (A.  Armbruster). 

Cartea  se  încheie  —  „în  loc  de  concluzii**  —  cu  unele  observaţii  cuprinse 
sub  titlul  „Un  Canaan  al  Europei**  (p.  214 — 249).  (Titlul  este  luat  de  la  Troster, 
care  numea  astfel  Transilvania,  ţară  a  făgăduinţei  şi  a  binecuvîntării).  I.  P.  S. 
Mitropolit  Antonie  Plămădeală  subliniază  aci  cîteva  din  meritele  lui  Troster, 
care  „se  dovedeşte,  în  general,  a  avea  simţ  istoric  şi  metodă**  (p.  217)  şi  care 
aduce  cîteva  contribuţii  în  premieră  cu  privire  la  istoria  românilor:  găsim  la  el 
prima  atestare  a  lui  Rumunos,  Rumuny,  observă  că  şi  moldovenii  „îşi  zic  români** 
şi  că  toţi  românii  „de  pe  tot  teritoriul  Daciei  de  altădată**  au  conştiinţa  unităţii 
lor  de  neam  (p.  241). 

Autorul  citează  apoi  numeroase  dovezi  că,  în  decursul  istoriei,  Transilvania 
nu  s-d  confundat  niciodată  cu  Ungaria,  fiind  totdeauna  o  ţară  separată  de  Ungaria 
şi  compară  în  încheiere  textul  lui  Troster  cu  acela  al  lui  Hiltebrandt,  primul  autor 
care  l-a  utilizat  în  mod  sigur. 

După  cum  observa  Mitropolitul  Transilvaniei,  incursiuaiile  sale  în  istoria 
românilor  prilejuite  de  cartea  lui  Trdster  „au  depăşit  intenţiile  pe  care  ni  le-am 
propus  la  început,  ajungînd  să  constituie  aproape  o  sinteză  a  întregii  probleme  şi 
nu  numai  a  opiniilor  şi  noutăţilor  aduse  de  acest  sas  sibian  în  anul  1666“.  (p.  241). 

Troster  a  prilejuit,  în  acelaşi  timp,  autorului  „o  întoarcere  în  istoria  de 
demult  a  strămoşilor  noştri  şi  a  pămîntului  românesc,  a  căror  prelungire  sîntem 
noi  cei  de  azi,  veriga  de  transmitere  către  cei  de  mîine  a  unei  iubiri  şi  a  unei 
datorii  care  nu  trebuie  să  înceteze  niciodată,  nu  trebuie  să  se  micşoreze,  ci  să 
ardă  cu  flacără  mare,  ca  flacăra  mare  care  arde  pe  comori“  (p.  249). 

Pentru  uzul  cititorilor  străini,  autorul  oferă  un  larg  rezumat  al  cărţii  sale, 
tradus  în  limbile  germană,  engleză  şi  franceză.  Ţinînd  seama  de  importanţa 
lucrării  pentru  combaterea  unor  opinii  false  sau  tendenţioase  cu  privire  la  proble¬ 
mele  abordate  de  autor,  considerăm  ca  fiind  urgent  necesară  traducerea  şi  tipă¬ 
rirea  întregii  cărţi  într-o  limbă  străină. 

Ceea  ce  caracterizează  în  primul  rînd  cartea  prezentată  în  aceste  pagini 
este  larga  sa  informaţie  în  toate  problemele  abordate;  note  foarte  bogate  cuprin- 
zînd  numeroase  discuţii  şi  o  bibliografie  de-a  dreptul  impresionantă,  însoţesc  tex¬ 
tul.  Se  poate  spune  —  fără  exagerare  —  că  avem  în  faţă  una  din  cele  mai  bine 
informate  cărţi  din  dte  s-au  tipărit  în  ultima  vreme  în  problemele  continuităţii, 
romanităţii  şi  unităţii  poporului  român,  probleme  despre  care  s-a  scris  destul  de 
mult.  Autorul  a  utilizat  cu  succes  toate  izvoarele  cunoscute,  ca  şi  toate  lucrările 
predecesorilor  săi  în  acest  domeniu,  oferindu-ne  —  aşa  cum  a  dorit  —  un  instru¬ 
ment  de  informare  cît  mai  completă  în  problemele  abordate. 

Lucrarea  este  bogat  ilustrată  atît  cu  facsimile  şi  gravuri  din  opera  lui  Troster, 
cît  şi  cu  diverse  alte  imagini  înfăţişînd  chipuri  de  daci  şi  romani,  cetăţi  vechi  din 
Transilvania  etc. 

Scrisă  într-un  stil  ales  —  stil  ce  caracterizează  întreaga  operă  a  I.  P.  S.  Antonie 
Plămădeală  —  cartea  Romanitate,  continuitate,  unitate  constituie  o  mare  reuşită  a 
autorului  şi,  în  acelaşi  timp,  o  carte  deosebit  de  utilă  şi  actuală  pentru  apărarea 
istoriei  neamului  nostru  faţă  de  denigrările  şi  falsurile  răspîndite  de  unele  cercuri 
ostile,  răuvoitoare  sau  neinformate  cu  privire  la  aceste  probleme.  Ea  face  o  dată 
în  plus  dovada  calităţilor  de  istoric  consacrat  ale  Mitropolitului  Transilvaniei  ca 
şi  a  dragostei  sale  neţărmurite  faţă  de  poporul  din  care  face  parte  şi  de  istoria 
sa,  cărora  cartea  prezentată  le  face  un  imens  serviciu.  După  cum  spunea  croni¬ 
carul,  „poţi  dzice  că  nasc  şi  în  Moldova  oameni**. 

Dr.  Nicolae  Stoicescu 


Mircea  Păcurariu,  DOUA  SUTE  DE  ANI  DE  INVAŢAMINT  TEO¬ 
LOGIC  LA  SIBIU,  1786—1986,  Sibiu,  1987,  420  p. 

Existenţa  îndelungată  şi  neîntreruptă,  precum  şi  prestigiul  profesorilor,  au 
constituit  întotdeauna  un  titlu  de  glorie  pentru  orice  instituţie  şcolară.  Aşa  este 
cazul  şi  cu  şcoala  teologică  ortodoxă  de  la  Sibiu  —  azi  Institut  de  grad  univer¬ 
sitar  —  care  a  împlinit,  nu  de  mult,  două  veacuri  de  existenţă  neîntreruptă. 

începuturile  şcolii  teologice  sibiene  n-au  fost  uşoare.  Să  ne  gîndim  numai 
la  faptul  că  între  anii  1701 — 1761,  deci  în  plin  „regim  habsburgic**.  Biserica  Orto¬ 
doxă  românească  n-a  putut  avea  nici  măcar  im  episcop  în  fruntea  ei.  Iar  între 
anii  1761 — 1796  aceeaşi  Biserică  a  fost  păstorită  de  ierarhi  sîrbi,  după  care  a 
urmat  o  lungă  sedisvacanţă,  pentru  ca  abia  în  1811  să  fie  restabilită  ierarhia 
ortodoxă  „naţională",  cu  scaunul  episcopal  la  Sibiu. 

In  pofida  atîtor  neajunsuri,  episcopul  Ghedeon  Nichitici  de  la  Sibiu,  ajutat 
de  cîţiva  cărturari  transilvăneni,  a  izbutit  să  obţină  aprobarea  Curţii  din  Vien» 

pentru  deschiderea  unor  *  „cursuri  de  pedagogie'*  la  Sibiu,  în  care  să  fie  pregătiţi 
viitorii  dascăli  ai  „şcolilor  poporale  româneşti'*  din  Transilvania.  Erau  conduse 
—  cursuri  pedagogice  şi  şcoli  deopotrivă  —  de  iluministul  braşovean  Dimitrie 
Eustatievici,  cu  studii  la  renumita  Academie  teologică  a  lui  Petru  Movilă  din 
Kiev,  autorul  primei  Gramatici  româneşti  cunoscute  şi  a  unor  lucrări  teologice. 
Deşi  n-a  existat  o  dispoziţie  expresă  din  partea  autorităţilor  de  stat  cu  privire 
la  pregătirea  viitorilor  preoţi,  totuşi,  noul  director,  în  înţelegere  cu  episcopul 
Ghedeon,  au  lucrat  în  aşa  fel  încît  alături  de  cursul  de  pedagogie  s-a  deschis,  tot 
în  1786,  şi  un  curs  de  teologie.  Se  cunosc  chiar  şi  liste  de  absolvenţi  ai  ambelor 
cursuri  pînă  în  1811,  dar  şi  unele  acte  contemporane  care  confirmă  existenţa  a 
două  cursuri  distincte.  După  moartea  lui  Eustatievici,  în  1795,  conducerea  cursu¬ 
rilor  de  teologie  şi  pedagogie,  ca  şi  şcolile  naţionale  ortodoxe  din  toată  Transil¬ 
vania  au  fost  puse  sub  conducerea  preotului  Radu  Tempea  V,  care  făcea  parte 
dintr-o  cunoscută  familie  de  preoţi  cărturari  din  Braşov,  autorul  unei  Gramatici 
româneşti  tipărită  la  Sibiu  în  1797.  Pentru  scurt  timp  cursul  de  preoţie  a  fost 
condus  de  fratele  său,  Nicolae,  apoi  de  dascălul  Simion  Jinariu. 

In  1811  începe  o  nouă  perioadă  în  istoria  şcolii  sibiene,  prin  numirea  în 
fruntea  ed  a  tînărului  cărturar  Gheorghe  Lazăr,  abia  reîntors  de  la  studii  de  la 
Facultatea  de  Teologie  din  Viena.  Dacă  şcoala  sibiană  n-a  putut  beneficia  de 
cunoştinţele  lui  decît  pînă  în  1815,  cînd  a  fost  nevoit  să  plece,  în  schimb  a 
cîştigat  întreagă  cultura  românească,  pentru  că  în  1818  el  a  fost  cel  care  a  deschis 
cursurile  în  limba  română  la  Academia  de  la  Sfîntul  Sava  din  Bucureşti. 

Pînă  în  1848  şcoala  a  avut  numai  doi  dascăli,  pe  protopopii  loan  Moga  şi 
Moise  Fulea.  Amîndoi  s-au  străduit  să  insufle  tinerilor  „clerici"  nu  numai 
cunoştinţe  de  teologie,  ci  mai  ales  sentimente  de  dragoste  de  neam.  Aşa  se  face 
că  mulţi  din  preoţii  pregătiţi  de  ei  s-au  numărat  printre  participanţii  activi  la 
revoluţia  românească  din  1848/49,  fie  în  cadrul  celor  trei  adunări  de  la  Blaj, 
fie  în  oastea  revoluţionară  a  lui  Avram  lancu  (chiar  şi  fratele  acestuia,  preotul 
Alexandru,  învăţase  la  Sibiu).  Unul  din  absolvenţi,  preotul  Ştefan  Branea  din 
Măierău  (azi  Maioreşti  —  j.  Mureş)  a  scris  o  cronică  a  evenimentelor  revoluţionare 
de  atunci  (publicată  în  revista  Ţara  Bîrsei  de  la  Braşov  din  1934 — 1935),  cum  a 
făcut  şi  preotul  Nistor  Socaciu  din  Biscaria,  în  j.  Hunedoara  (publicată  parţial  în 
Gazeta  Transilvaniei  din  1906).  Un  „cleric"  de  atunci,  Vasile  Pop,  fiul  preotului 
din  Nazna,  lîngă  Tîrgu  Mureş,  ales  tribun,  a  fost  spînzurat  de  revoluţionarii 
kossuthişti  chiar  în  faţa  casei  părinteşti  pentru  că  încercase  să  lupte  pentru 
cauza  poporului  său  (Al.  Papiu  Ilarian,  Istoria  românilor  din  Dacia  Superioară, 
voi.  III,  Sibiu,  1943,  p.  73). 

Odată  cu  venirea  lui  Andrei  Şaguna  în  fruntea  Bisericii  ortodoxe  din  Tran¬ 
silvania,  s-a  deschis  a  treia  perioadă  în  istoria  şcolii  noastre.  încă  în  1846  cursu¬ 
rile  au  fost  ridicate  de  la  şase  luni  la  un  an,  'apoi  la  doi  ani  (1852)  şi  la  trei  ani 
(1861).  In  cadrul  aceleiaşi  şcoli  s-a  creat  şi  o  „secţie  pedagogică"  pentru  pregătirea 
viitorilor  învăţători,  cu  un  an  de  studii  (1852),  apoi  cu  doi  ani  (1862),  cu  trei  ani 
(1879)  şi  cu  patru  ani  (1907).  In  felul  acesta,  pregătirea  viitorilor  luminători  ai 
neamului  românesc  din  Ardeal  se  făcea  în  cadrul  aceluiaşi  Institut  teologic-peda- 
gogic,  cum  era  numit  acum,  sub  îndrumarea  nemijlocită  a  Bisericii.  Dar  Andrei 
Şaguna  a  avut  şi  meritul  de  a  fi  trimis  în  fiecare  an  cel  puţin  cîte  un  absol¬ 
vent  la  Universităţile  din  Germania  şi  Austria,  încît  a  pregătit  cadre  de  nădejde 
nu  numai  în  administraţia  eparhială,  ci  mai  cu  seamă  profesori  pentru  Institutul 
teologic-pedagogic  şi  pentru  Gimnaziul  ortodox  din  Braşov,  care-i  poartă  numele 
pînă  azi.  Urmaşii  săi,  Miron  Romanul  (1874 — 1898)  şi  loan  Meţianu  (1899 — 1916), 
au  acordat  aceeaşi  atenţie  pregătirii  viitoarelor  cadre  didactice. 

Reţinem  doar  cîteva  nume  de  profesori  din  a  doua  jumătate  a  veacului 
trecut:  Nicolae  Popea,  viitor  episcop  al  Caransebeşului,  membru  activ  al  Aca¬ 
demiei  Române,  loan  Pppescu  şi  Zaharia  Boiu,  membri  corespondenţi  al  aceluiaşi 
aşezămînt  de  cultură,  autori  de  manuale  didactice  şi  alte  lucrări,  pentru  un  timp 
scurt  preotul  răşinărean  Sava  Popovici  Barcianu,  membru  corespondent,  apoi 
Ilarion  Puşcariu,  membini  onorar  al  Academiei,  vicar  arhiepiscopesc  la  Sibiu,  autor 
de  manuale  didactice  şi  lucrări  de  istorie,  memorandiştii  Nicolae  Cristea  (fost 
18  ani  redactor  al  foii  „Telegraful  Român"),  Dimitrie  Comsa  şi  Daniil  Popovici 
Barcianu,  Simion  Popescu  —  un  timp  profesor  la  Facultatea  de  Teologie  din 

Bucureşti,  istoricul  loan  Crişan,  pedagogul  Petru  Şpan,  compozitorul  şi  dirijorul 
George  Dima. 

In  primele  două  decenii  ale  secolului  nostru  reţinem  numele  directorului 
Eusebiu  Roşea,  ale  profesorilor  Nicolae  Bălan,  viitorul  mitropolit,  loan  Lupaş  şi 
Silviu  Dragomir,  viitori  profesori  universitari  la  Cluj  şi  membri  activi  ai  Acade¬ 
miei  Române,  Onisifor  Ghibu,  profesor  la  aceeaşi  Universitate,  membru  corespon¬ 
dent  al  Academiei,  pedagogul  Pavel  Roşea,  mai  tîrziu  profesor  şi  rector  al  Aca¬ 
demiei  comerciale  din  Cluj,  Roniulus  Cândea,  viitor  profesor  la  Universităţile 
din  Cernăuţi  şi  Cluj.  In  secţia  pedagogică  au  activat,  între  alţii,  compozitorul  şi 
dirijorul  Timotei  Popovici,  Vasile  Stan,  viitorul  episcop  al  Maramureşului,  Victor 
Păcală,  Eugen  Todoran,  Ascaniu  Crişan,  care,  după  1918,  au  avut  un  rol  de  seamă 
în  organizarea  învăţămîntului  românesc  din  Transilvania. 

Toţi  aceşti  „dascăli  de  vocaţie’*  au  pregătit  un  număr  apreciabil  de  preoţi  şi 
învăţători  români,  singurii  cărturari  ai  satelor  româneşti  de  altădată,  care  au 
fost  întotdeauna  în  primele  rînduri  ale  luptătorilor  pentru  realizarea  statului  na¬ 
ţional  român  unitar.  Aceiaşi  absolvenţi  au  contribuit,  în  egală  măsură,  la  cultura¬ 
lizarea  maselor  populare  româneşti  (prin  şcoală,  adunările  Astrei,  biblioteci 
săteşti),  la  ridicarea  vieţii  economice  româneşti  (prin  băncile  înfiinţate  de  ei, 
reuniuni  agricole  şi  meşteşugăreşti  etc.).  Din  rîndul  aceloraşi  absolvenţi  au  fost 
promovaţi  mai  mulţi  ierarhi,  ca  patriarhul  Miron  Cristea,  episcopii  Nicolae  Ivan, 
loan  Stroia,  Lucian  Triteanu,  Policarp  Moruşca,  mitropolitul  Sebastian  Rusan, 
Grigorie  Comşa,  Veniamin  Nistor  ş.a.  Adăugăm  la  aceştia  cîteva  nume  de  cărtu¬ 
rari  de  prestigiu,  ca  Virgil  Oniţiu,  membru  corespondent  al  Academiei,  director  al 
Gimnaziului  din  Braşov,  criticul  literar  Ilarie  Chendi,  istoricul  şi  literatul  Se¬ 
bastian  Stanca,  iar  în  primele  două  decenii  ale  secolului  nostru:  scriitorul  Nicolae 
Regman  (Z.  Sandu),  compozitorul  Augustin  Bena,  fost  profesor  şi  rector  al  Con¬ 
servatorului  din  Cluj,  apoi  Lucian  Blaga,  Dimitrie  D.  Roşea,  Andrei  Oţetea  şi 
Emil  Pop,  care  au  devenit  profesori  la  Universitatea  din  Cluj  şi  membri  activi 
ai  Academiei  Române. 

O  nouă  perioadă  în  istoria  şcolii  se  deschide  după  realizarea  statului  naţio¬ 
nal  român  unitar  din  1918  şi,  mai  ales,  după  1920,  cînd  a  fost  ales  în  fruntea 
Mitropoliei  Ardealului  unul  din  profesorii  de  elită  ai  Institutului,  Nicolae  Bălan. 
Fostul  Institut  teologic-pedagogic  devine  acum  Academie  cu  patru  ani  de  studii 
(1921 — 1948),  iar  „secţia  pedagogică”  a  devenit  o  instituţie  aparte.  Şcoala  normală 
„Andrei  Şaguna”,  dar  tot  sub  îndrumarea  Bisericii.  în  1943  Academia  a  primit 
dreptul  de  a  conferi  licenţa  în  teologie.  Aportul  mitropolitului  Nicolae  la  promo¬ 
varea  culturii  teologice  româneşti  este  bine  cunoscut,  îneît  nu  e  cazul  să  stăruim 
asupra  lui.  Reţinem  doar  faptul  că  a  trimis  la  studii  peste  hotare  un  număr 
impresionant  de  tineri  care  vor  constitui  apoi  o  adevărată  „pleiadă”  de  profe¬ 
sori  la  Academia  sibiană:  Nicolae  Colan  —  viitorul  episcop  de  la  Cluj,  apoi  mitro¬ 
polit  al  Ardealului,  Nicolae  Terchilă,  Nicolae  Neaga,  Nicolae  Popoviciu  (fost 
episcop  la  Oradea),  Dumitru  Stăniloae,  Spiridon  Cândea,  Grigorie  Marcu,  Liviu 
Stan,  Teodor  Bodogae,  Dumitru  Călugăr,  Comeliu  Sîrbu,  Gheorghe  Şoima,  Nicolae 
Mladin,  viitorul  mitropolit.  Datorită  acestor  străluciţi  profesori.  Sibiul  a  devenit 
unul  din  cele  mai  însemnate  centre  culturale  teologice  din  România  interbelică. 

In  1948,  ca  urmare  a  schimbărilor  profunde  din  viaţa  noastră  de  stat,  după 
actul  istoric  de  la  23  August  1944,  Academia  a  devenit  „Institut  teologic  de  grad 
universitar”.  La  unii  dintre  profesorii  amintiţi  mai  sus  s-au  adăugat  şi  cîţiva 
veniţi  de  la  alte  Academii,  ca  Sofron  Vlad  —  fost  rector  timp  de  17  ani.  Ştefan 
Lupşa,  Milan  Şesan,  Pumitru  Belu,  lorgu  Ivan,  Alexandru  Moisiu,  Isidor  Todoran, 
fost  şi  rector,  Nicolae  Comeanu,  azi  mitropolitul  Banatului,  loan  Zăgrean  şi  alţii. 

Din  deceniul  al  şaptelea  începe  „înnoirea”  cadrelor  cu  o  serie  de  profesori 
formaţi  în  Institutul  sibian,  dar  cu  examenul  de  doctorat  la  cel  din  Bucureşti 
(unii  cu  studii  de  specializare  şi  peste  hotare):  Constantin  Voicu,  Mircea  Păcurariu, 
loan  Ică,  loan  Floca,  Dumitru  Abrudan,  Ilie  Moldovan,  Sebastian  Şebu,  Aurel  Jivi, 
Vasile  Mihoc,  Liviu  Streza,  loan  Mihălţan,  cîţiva  lectori  şi  asistenţi.  Din  1982, 
Institutul  îşi  desfăşoară  activitatea  sub  îndrumarea  înalt  Prea  Sfinţitului  Mitro¬ 
polit  Dr.  Antonie  Plămădeală,  al  cărui  nume  va  rămîne  înscris  în  istoria  Institu¬ 
tului  mai  ales  pentru  faptul  că  a  obţinut,  pe  seama  sa,  dreptul  de  a  organiza 
cursuri  de  doctorat  şi  de  a  conferi  titlul  respectiv  (1984).  Toţi  profesorii  care  au 

activat  după  1948  şi  pînă  azi,  pe  lingă  cercetările  lor  ştiinţifice,  au  fost  şi  sînt 
angajaţi  în  mişcarea  ecumenică  şi  socială  a  zilelor  noastre,  militînd  pentru  pace, 
pentru  colaborare  între  popoarele  lumii  şi  diferitele  confesiuni  creştine.  Zeci  de 
ierarhi  şi  profesori  străini  au  vizitat  Institutul  nostru  şi  au  rostit  conferinţe. 

Lucrarea  părintelui  Mircea  Păcurariu  are  şi  cîteva  capitole  speciale  privind 
Societatea  de  lectură  „Andrei  Şaguna“  a  teologilor  sibieni  0865 — 1948),  Biblioteca 
şi  Clădirea  Institutului. 

Partea  a  doua  a  lucrării  (p.  269 — 378)  este  tot  atît  de  interesantă,  întrucît 
cuprinde  90  de  biobibliografii  ale  foştilor  şi  actualilor  profesori,  o  adevărată 
frescă  a  muncii  de  cercetare  desfăşurată  în  şcoala  teologică  sibiană  timp  de  două 
veacuri. 

Recomandînd  lucrarea  foştilor  studenţi  ai  Institutului,  ne  exprimăm  convin¬ 
gerea  că  ea  va  aduce  în  sufletul  lor  nu  numai  nostalgia  anilor  tinereţii  şi  mîn- 
dria  de  a  fi  învăţat  aici,  ci  şi  dorinţa  de  a-şi  sluji  cu  rîvnă  sporită  Biserica  şi 
Patria,  aşa  cum  au  făcut  şi  vrednicii  lor  înaintaşi.  In  felul  acesta,  actualii  profe¬ 
sori,  împreună  cu  foştii  lor  studenţi,  azi  preoţi,  vor  continua  tradiţiile  româneşti 
şi  ortodoxe  ale  şcolii  teologice  din  Sibiu,  de  slujire  a  lui  Dumnezeu  şi  a  poporului 
dreptcredincios. 

Arhid.  prof.  C.  Voiau 


Nicolae  Stoicescu,  MATEI  BASARAB,  Editura  Academiei  Republicii 
Socialiste  România,  Bucureşti,  1988. 

Nu  de  mult  a  văzut  lumina  tiparului  în  prestigioasa  Editură  a  Academiei 
prima  monografie  dedicată  celui  mai  mare  ctitor  medieval.  Matei  Basarab,  apă¬ 
rută  prin  strădaniile  eruditului  cercetător  Nicolae  Stoicescu,  care  de  decenii  desfă¬ 
şoară  a  prodigioasă  activitate  ştiinţifică,  apreciată  atît  în  cercurile  specialiştilor, 
cit  şi  în  rîndurile  iubitorilor  de  istorie. 

Monografia,  ce  se  bazează  nu  numai  pe  o  vastă  bibliografie  tratată  în  mod 
exaustiv,  ci  şi  pe  un  bogat  material  arhivistic,  completează  un  gol  în  istoriografia 
românească.  Aşa  după  cum  subliniază  autorul  în  prefaţă  „lucrarea  încearcă  să-l 
prezinte  pe  domn  în  adevărata  sa  lumină,  subliniindu-i  meritele  de  bun  gospodar 
şi  organizator,  de  dîrz  apărător  al  independenţei  Ţării  Româneşti,  motiv  pentru 
care  era  considerat  de  turci  al  doilea  Mihai  Viteazul,  precum  şi  de  adevărat 
Mecena  pentru  dezvoltarea  artei  şi  culturii  româneşti.  Nu  s-au  neglijat  nici  aspec¬ 
tele  mai  puţin  luminoase  ale  domniei  sale,  în  primul  rînd  exploatarea  fiscală  şi 
feudală,  deosebit  de  intense,  care  au  fost  prezentate  şi  ele  pe  larg“  (p.  7).  Volumul 
structurat  în  cinci  părţi  ce  înfăţişează  situaţia  internă  (dezvoltarea  economică, 
relaţii  sociale,  organizarea  statului),  cultura,  politica  externă,  sfîrşitul  domniei 
(personalitatea  domnului,  răscoala  slujitorilor,  Matei  Basarab  în  amintirea  poste¬ 
rităţii)  se  înscrie  printre  cele  mai  reuşite  monografii  de  personalităţi  istorice, 
impunîndu-se  prin  documentare,  conciziune,  densitate  şi  claritate. 

Matei  Basarab  este  ultimul  mare  voievod  care  cu  preţul  vitejiei  şi  al  talen¬ 
tului  militar  izbuteşte  să  obţină  domnia  (îl  învinge  pe  Radu  Iliaş  lingă  Bucureşti, 

cînd  se  reîntoarce  din  exil)  şi  apoi  are  curajul  să  se  prezinte  la  Istanbul  pentru 

confirmarea  domniei.  „Acceptarea  sa  de  către  sultan  reprezintă  o  mare  biruinţă 
pentru  ţară,  a  cărei  autonomie  şi  drept  de  a-şi  alege  domnul  erau  recunoscute 
după  cîteva  decenii  de  nesocotire  a  lor,  prin  numirea  de  către  sultan  a  domnilor 

direct  de  la  Istanbul**  (p.  35).  Profitînd  de  situaţie,  sultanul  a  mărit  haraciul  de 

la  45.000  la  130.000  de  taleri  anual,  o  sarcină  financiară  ce  a  împovărat  ţara. 

In  timpul  domniei  sale  are  loc  o  puternică  dezvoltare  economică  prin  înmul¬ 
ţirea  numărului  meşteşugarilor,  intensificarea  mineritului  şi  înfiinţarea  primelor 
manufacturi  din  Ţara  Românească  (hîrtie,  sticlă).  La  prosperitatea  economică  a 
contribuit  mult  comerţul,  exportîndu-se  produse  agricole,  materii  prime  şi  îndeo¬ 
sebi  sarea.  Concomitent  cu  acest  progres  are  loc  şi  un  proces  de  înăsprire  a  ex- 

ploatării  ţărânimii  prin  sporirea  dărilor,  creşterea  numărului  ţăranilor  aserviţi, 
situaţie  analizată  de  autor  cu  acribie  (p.  44 — 52). 

Matei  Basarab  a  avut  mari  merite  în  organizarea  şi  consolidarea  puterii 
centrale,  cunducînd  cu  ajutorul  sfatului  domnesc.  Deşi  sprijinea  boierimea,  totuşi 
„a  fost  destul  de  ferm  cu  boierii,  cărora  nu  le  îngăduia  abuzuri,  pedepsind  cu 

asprime  pe  cei  ce  nu  se  supuneau  autorităţii  centrale*'  (p.  57).  Datorită  creşterii 

tributului,  a  darurilor  oferite  dregătorilor  otomani,  a  întreţinerii  unei  armate 
puternice,  domnul  a  fost  nevoit  să  treacă  la  o  organizare  corespunzătoare.  „Domnia 
lui  Matei  Basarab  se  caracterizează  printr-o  intensificare  a  exploatării  fiscale, 
asemănătoare  aceleia  ‘de  la  sfîrşitul  secolului  al  XVI-lea“  (p.  62).  Din  motive 
obiective  Matei  Basarab  a  fost  constrîns  să  înăsprească  exploatarea  ţărănimii, 
însă  se  pare  că  a  existat  o  doză  de  avariţie,  pe  lîngă  zgîrcenie,  din  partea  sa, 

întrucît  la  moarte  au  rămas  mari  sume  de  care  a  beneficiat  Constantin  Şerban 

ca  să  fie  confirmat  în  domnie  (p.  69). 

Pericolul  extern  l-a  determinat  să  dispună  în  permanenţă  de  o  armată  bine 
organizată  şi  numeroasă,  prin  creşterea  efectivului  de  peste  trei  ori,  ajungînd  la 
circa  40.000  de  militari,  cu  ajutorul  cărora  a  izbutit  să-şi  menţină  domnia,  în 
pofida  adversităţilor  lui  Vasile  Lupu.  „Reorganizarea  oastel  Ţării  Româneşti  în 
vremea  domniei  lui  Matei  Basarab  rezultă  şi  din  apariţia  a  doi  comandanţi  noi: 
marele ,  căpitan  de  călăraşi  şi  marele  căpitan  de  dorobanţi,  comandanţii  celor 
două  corpuri  de  slujitori,  care  aveau  în  subordinea  lor  mai  mulţi  căpitani'*  (p.  71). 

Autorul  scoate  în  relief  şi  meritele  din  domeniul  justiţiei  îndeosebi  prin  tipă¬ 
rirea  codicelui  îndreptaTea  legii  (1852)  o  „primă  operă  juridică  din  Ţara  Româ¬ 
nească  cu  un  pronunţat  caracter  laic  şi  cea  mai  cuprinzătoare  legiuire  tipărită  în 
limba  română  în  tot  cuprinsul  evului  mediu"  (p.  77).  Includerea  în  legiuirea  din 
1652,  a  pravilei  din  Moldova  (1646)  demonstrează  asemănarea  sistemului  social- 
politic  dintre  cele  două  ţări,  deşi  între  cei  doi  domnitori  existaseră  conflicte  mai 
mult  de  ordin  subiectiv  şi  mai  ales  dintr-o  ambiţie  deşartă  a  lui  Vasile  Lupu. 

Partea  a  IlI-a  a  lucrării  intitulată  „Dezvoltarea  culturii  şi  a  artei,  relaţiile 
cultural-artistlce  ale  Ţării  Româneşti  cu  Moldova  şi  Transilvania**  este  împărţită 
în  două  capitole:  I.  dezvoltarea  culturii  şi  II.  Matei  Basarab,  cel  mai  mare 
ctitor  al  poporului  român  în  epoca  medievală.  Matei  Basarab  n-a  fost  un  căr¬ 
turar,  dar  a  iubit  cultura  şi  i-a  sprijinit  material  şi  moral  pe  oamenii  de  spirit. 
In  timpul  său  se  face  trecerea  de  la  cultura  slavonă  la  cea  în  limba  română, 

îndeosebi  prin  mijlocirea  tipăriturilor.  „Epoca  lui  Matei  Basarab  reprezintă  însă 

o  etapă  importantă  în  acest  proces  de  mai  lungă  durată"  (p.  85).  în  capitolul  al 
Il-lea  tratează  cea  mai  însemnată  activitate  a  domnului  şi  anume  cea  de  ctitor. 
Acest  capitol  pe  lîngă  o  temeinică  documentare,  numeroase  planşe  cu  planuri  şi 
fotografii  ale  mommientelor  ridicate  de  domnitor  inserează  şi  ctitoriile  boierilor 
din  acea  vreme,  ce  se  ridică  la  circa  50.  „La  ctitoriile  domneşti  ale  Ţării  Româ¬ 
neşti  va  trebui  să  adăugăm  splendida  ctitorie  a  lui  Vasile  Lupu,  mănăstirea  Stelea 

din  Tîrgovişte,  ridicată  în  semn  de  împăcare  cu  Matei  Basarab  în  1645,  model  de 

strălucită  îmbinare  a  unor  elemente  şi  forme  decorative  moldovene  şi  muntene. 
Prezentarea  ctitoriilor  din  vremea  domniei  lui  Matei  Basarab  ar  fi  incompletă 
dacă  nu  am  aminti  şi  pe  acelea  ale  boierilor  Ţării  Româneşti,  care  urmînd  exem¬ 
plul  domnului  ridică  circa  50  de  frumoase  mănăstiri  şi  biserici  în  satele  şi  oraşele 
ţării"  (p.  105). 

In  timpul  lui  Matei  Basarab  monumentele  încep  să  fie  pictate  în  mod  ori¬ 
ginal  de  pictori  români,  renunţîndu-se  la  cei  din  sudul  Dunării,  arta  lor  deose- 
bindu-se  de  cea  a  predecesorilor  prin  originalitate  şi  o  nouă  interpretare.  „Aşa  se 
face  că  pictura  din  epoca  lui  Matei  Basarab  tinde  să  dea  o  interpretare  nouă, 
românească,  moştenirii  artistice  şi  culturale  de  tradiţie  bizantină  mal  veche,  ca 
şi  influenţelor  mai  noi,  venite  din  Apus"  (p.  122). 

Tot  acum  sînt  încurajate  artele  caligrafiei  şi  miniaturii,  prin  împodobirea  a 
numeroase  manuscrise  şi  documente,  multe  dintre  aceste  opere  de  o  rară  origi¬ 
nalitate  se  păstrează  atît  în  ţară,  cît  şi-n  străinătate,  cum  ar  fi  la  Muntele  Athos, 
Biblioteca  Naţională  din  Paris,  Muzeul  bizantin  din  Atena  şi  alte  locuri. 

*  Prin  tot  ce  s-a  realizat  în  perioada  domniei  sale  în  domeniul  cultural-artistic, 
Matei  Basarab  se  impune  ca  cel  mai  mare  ctitor  din  istoria  medievală  a  poporului 
român. 

In  politica  externă  Matei  Basarab  s-a  străduit  să  menţină  pe  cît  posibil 
autonomia  faţă  de  Poartă  şi  să  se  bazeze  pe  alianţa  cu  principii  Transilvaniei 
Gheorghe  Râkdczi  I  şi  II,  Otomanii  au  sprijinit  în  permanenţă  pe  Vasile  Lupu, 
care  a  încercat  în  patru  rînduri  să  ocupe  tronul  Ţării  Româneşti,  însă  de  fie¬ 
care  dată  domnul  muntean  a  ieşit  victorios  datorită  vitejiei,  talentului  său  militar 
şi  nu  în  ultimul  rînd  a  armatei  bine  echipată  şi  organizată.  „Mai  trebuie  subliniat 
faptul  că  Matei  Basarab  nu  este  cel  care  atacă;  el  se  apără  de  regulă  de  atacurile 
ambiţiosului  vecin  pe  care-1  învinge  întotdeauna  şi  pe  care,  în  1653,  îl  va  alunga 
de  pe  tron,  cu  ajutorul  lui  Gheorghe  Râkdczi  al  Il-lea,  pentru  a  reface  frontul 
comun  al  celor  trei  ţări  române  “(p.  130). 

Sfîrşitul  domniei  este  dramatic.  După  victoria  de  la  Finta  se  răscoală  seimenii 
şi  dorobanţii,  motivînd  că  n-au  primit  lefurile  promise.  Domnitorul  bolnav  se  gîn- 
dea  să  apeleze  la  ajutor  transilvănean  şi  tâtărăsc.  „Matei  Basarab  nu  a  mai  avut 
cînd  să-şi  realizeze  intenţiile,  deoarece,  la  9  aprilie  1654,  a  închis  ochii  pentru 
totdeauna,  chinuit  nu  numai  de  amărăciunea  pricinuită  de  răscoala  slujitorilor 
săi,  dar  şi  de  durerile  cumplite  provocate  de  rana  de  la  Finta  pe  care  un  medic 
polon  —  plătit  se  pare  de  boieri  —  i-a  otrăvit-o.  . . .  Domnul  a  fost  înmormîntat 
cu  pompa  cuvenită  la  biserica  domnească  din  Tîrgovişte,  deşi  dorinţa  sa  fusese  să 
fie  dus  la  mănăstirea  Arnota,  ctitoria  lui  din  nordul  Olteniei"  (p.  211). 

Ultima  operă  valoroesă  a  neobositului  cercetător  al  evului  mediu  românesc, 
Nicolae  Stoicescu,  dedicată  voievodului  Matei  Basarab,  unul  dintre  cei  mai  renu¬ 
miţi  domnitori,  va  rămine  ca  o  operă  de  referinţă  în  istoriografia  României. 

Mihai  Sofronie 


CONSTELAŢIA  LIREI.  Antologia  poeţilor  din  R.S.S.  Moldove¬ 
nească,  Editura  „Cartea  Românească** ,  1987,  379  p. 

Prin  strădania  oamenilor  de  litere:  loan  Alexandru,  D.  R.  Popescu,  Mircea 
Tomuş  şi  Arcadie  Donos  a  apărut  recent,  în  Editura  „Cartea  Românească"  o  valo¬ 
roasă  antologie  a  poeţilor  din  R.  S.  S.  Moldovenească,  cu  titlul  de  mai  sus. 

Sînt  pagini  de  adîncă  vibraţie  sufletească,  încărcate  de  frumuseţi  ce  izvo¬ 
răsc  din  armonia  versului  măiestrit  construit  al  unor  condeie  consacrate.  Este 
vorba  de  poeţi  contemporani  —  65  la  număr,  o  parte  dintre  cei  mulţi  care  şi-au 
pus  talentul  în  slujirea  graiului  strămoşesc. 

Tematica  abordată  în  cele  peste  300  de  poezii  este  pe  cît  de  diversă,  pe  atît 
de  fericit  inspirată. 

Mamei  îi  sînt  dedicate  nu  mai  puţin  de  15  poezii.  Alegînd  culorile  cele  mai 
limpezi,  autorii  au  reuşit  să  dea  expresie  chipului  acestei  nobile  făpturi,  aşa  cum 
este  el  în  realitate:  duios,  blînd  şi  senin. 

Cu  nostalgie,  unul  dintre  poeţi  constată  că  peste  făptura  firavă  a  mamei  s-a 
aşternut  pe  neobservate  tenta  străvezie  a  bătrîneţii,  „precum  galbenul  toamnei 
se  aşterne  încet  peste  obrazul  frunzei"  (Mihail  Ion  Cibotaru,  „Mă  uit  la  umerii 
tăi . . .“,  p.  171). 

In  sufletul  altui  poet,  glasul  mamei  răsună  cu  timbrul  său  cristalin  şi  dulce 
ca  „de  veche  vioară".  Printre  lacrimi  şi  din  lacrimi,  mama  coboară  în  viaţa 
noastră  „un  cer  aprilin"  (Mihail  Garaz,  Mama,  p.  168).  „Cu  poveţe  plînse  în 
năframă"  ea  ne  ajută  să  ştim  a  preţui  cum  se  cuvine  munca,  cinstea  şi  omenia. 
Mama  „ne-a  învăţat  un  grai  şi  ne-a  dăruit  un  plai"  (Dumitru  Matcovschi,  Mama, 
p.  234).  Sentimental,  inima  mamei  este  mai  mult  plecată,  rătăcind  cu  dorul  pe 
urmele  celor  dragi  aflaţi  departe.  Adeseori  ea  vine  la  gară  în  întîmpinarea  propriei 
sale  inimi  (Vitalie  Tulnic,  Inima  mamei,  p.  322). 

In  corelaţie  cu  sentimentele  de  dragoste  fierbinte  faţă  de  mamă  găsim  expri¬ 
mate  în  multe  poezii  sentimentele  de  adîncă  preţuire  şi  devoţiune  faţă  de  limba 
maternă  —  „Vorbă  veche  şi  aleasă  pentru  zîmbet  de  mireasă  /  Vorba  codrului  şi-a 

gliei,  dulce  vorbă  a  veşniciei"  (Ludmila  Sobieţchi,  Cîntec  pentru  limba  maternă, 
p.  287). 

Graiul  străbun  este  înfăţişat  de  către  unul  dintre  poeţi  ca  „un  mire-voevod" 
la  a  cărui  nuntă  participă  „cam  de-o  veşnicie-ncoace"  tot  natul  de  pe  „mîndrul 
plai".  Drumul  alaiului  nupţial  este  rînduit  să  treacă  „Prin  cel  luncel,  /  Prin  cel 
verde  vişinei ...  /  Printr-un  munte  şi-un  coclaur,  /  La  loan  Gură  de  Aur.  / 
Peste-un  deal  şi-o  apă  dulce,  /  Pe  la  poarta  lui  Neculce . . .  /  Logostea  pe  mîn¬ 
drul  plai  /  Trece  nunta  istui  grai  /  Chiar  prin  versul  lui  Mihai".  (Arcadie  Suce- 
veanu,  Nunta  graiului,  p.  302). 

Graiul  strămoşesc  e  „zi  fără  umbră",  „ram  pe  care  frunza  verde  şi  astăzi  se 
mai  face  ales  folclor"  (Leo  Botnaru,  In  plină  lumină  de  grai,  p.  19).  E  „frunză  de 
laur,  bătută  în  aur,  de-un  meşter  necunoscut".  E  „limbă  de  pîine,  4e  neam  ce 
rămîne".  E  „limbă  de  pace,  de  suflet  ce  tace",  E  „limba  maternă,  ca  floarea  eternă 
de  busuioc  şi  de  dor".  Ea  „vine  din  vreme  şi  suie-n  poeme,  lîngă  baladă  şi  rost". 
„Vine  din  soarte,  păşind  peste  moarte,  cu  bucurii  şi  dureri"  (Dumitru  Matcovschi, 
Limba  maternă,  p.  232). 

Cu  încîntare,  poetul  constată  că:  „Avem  o  limbă  mult  frumoasă,  /  De  cînţi 
cu  ea,  de  plîngi  —  e  dulce,  /  Pe-ale  ei  proverbe  luminoase  /  Poeţii  fruntea  vin 
să-şi  culce"  (Aurel  Cojocariu,  Şi-n  cuvinte-i  primăvară,  p.  82). 

Limba  pe  care  „ne-au  lăsat-o  în  dar  strămoşii"  cuprinde  cuvinte  simple  dar 
pline  de  muzicalitate.  „Cu  ele-n  zorii  dimineţii  /  Noi  ne  spălăm  cu  drag  pe  suflet" 
(Aurel  Cojocaru,  Şi-n  cuvinte-i  primăvară,  p.  82). 

Sînt  stări  sufleteşti  pe  care  numai  în  propria  ta  limbă  poţi  să  le  exprimi. 
Astfel,  „Doar  în  limba  ta  /  Durerea  poţi  s-o  mîngîi,  /  Iar  bucuria  s-o  preschimbi 
în  cînt"  (Grigore  Vieru,  In  limba  ta,  p.  351). 

Spaţiul  în  care  mulţi  dintre  poeţii  cuprinşi  în  antologie  se  regăsesc  pe  ei 
înşişi,  alături  de  toţi  care  vorbesc  ca  şi  ei  aceeaşi  „limbă  prea  sfîntă,  mereu  neîn- 
frîntă"  este  plaiul  străbun,  mirifică  alcătuire  din  elemente  ce  vor  dăinui  veşnic: 
marginea  de  sat,  crîngul  reveriei,  viţa  de  vie,  paşnice  izvoare,  dealuri  şi  coline, 
blînde  mioare,  iarbă  mătăsoasă,  cuiburi  de  păsări,  ape  liniştite,  case  pline  soare, 
vorbe  bătrîne,  codru  de  pîine,  frunze  şi  flori  înmiresmate,  roiuri  de  albine,  stele 
lucitoare . . .  (Liviu  Damian,  Întoarcerea  fiului  încărunţit,  p.  130). 

Spre  plaiul  ştrăbun,  acest  loc  al  dăinuirii,  al  trecerii  şi  al  învierii,  spre 
această  „cetate  de  rouă,  străveche  şi  nouă,  unde  înfloreşte  liliacul"  se  simte  atras 
irezistibil  sufletul.  Aici  se  regăsesc  toţi  cei  ce  din  moşi-strămoşi  poartă  nume  de 
familie  înrudite,  cu  toată  marea  lor  diversitate,  precum:  Hăbăşescu,  Baraboi,  Ţur- 
canu,  Lungu,  Vranciu,  Puha,  Moscalu,  Dumbrăveanu,  Ursu,  Talpă,  Botoşanu,  Ne- 
nescu,  Baciu,  Cozma,  Şchiopu,  Răileanu,  Dediu,  Stoica,  Enache,  Ungureanu,  Cotos, 
Bologa,  Movilă,  Bujor . . .  Sînt  „nume  de  familie  şi  dovadă  a  vechimii  noastre  aici". 
Sînt  „diplome  de  stirpe  ţărănească",  „nume  de  dinastii",  „nestemate  străjuind  un 
grai".  Sînt  „bogăţie  a  plaiului  străbun".  Cînd  le  rosteşti,  rămîne  în  aer*  un  dulce 
parfum  de  „Parcă  astrul,  holdele  şi  teiul  /  Sufletul  şi-ar  scutura  pe  jos".  Sînt 
nume  ce  luminează  panouri  de  onoare  şi  străjuiesc  tăceri  de  cimitir.  „Şir  de  nume, 
şir  de  sorţi,  de  vise,  /  Bobi  de  rouă  pe  al  razei  fir"  (Liviu  Damian,  Nume  de 
familie,  p.  126). 

O  tainică  şi  indestructibilă  legătură  se  stabileşte  între  acest  plai  şi  toţi  cei 
care,  de  la  obîrşie,  fără  întrerupere,  au  trăit  pe  el.  Expresia  sentimentului  de 
comuniune  cu  pămîntul  străbun  este  redat  în  versurile:  „Şi  de  el  legat  mă  ţine  / 
Firul  graiului  sonor,  /  Fără  graiul  meu,  ştiu  bine,  /  Mi-ar  rămîne  doar  să  mor.  / 
Benevol  întreaga  fire,  /  Mi-am  legat-o  de-acest  plai  /  Cu  atîtea  mii  de  fire,  / 
Că  nu  vreau  să  ştiu  alt  rai"  (Arhip  Ciobotani,  Numai  aici,  p.  62). 

Pentru  poetul  îndrăgostit  de  glia  străbună  „Un  pumn  de  ţărînă  de-acasă  / 
E  mai  scump  decît  un  Glob  pămîntesc"  (Petru  Dudnic,  Ce  rost,  ce  sens?,  p.  153). 

Este  posibil  ca  alte  meleaguri  ’să  fie  mai  frumoase  şi  mai  pitoreşti:  „Dar  cel 
mai  al  meu  şi  mai  sfînt  mi-i  /  Pămîntul  lăsat  de  străbuni".  Acest  pămînt  se 
află  mereu  „în  jariştea  dorului"  (Vasile  Galaicu,  Există  un  loc . . .,  p.  166).  Este 
„scăldat  de  line  ape,  ca  lacrimile  de  pe  obrajii  mamei".  Are  „aroma  şi  gustul 
poamei"  (Vasile  Galaicu,  Meleag  străbun,  p.  165). 

Şi  marilor  bărbaţi  ai  neamului  le  sînt  închinate,  de  asemenea,  versuri  pline 
de  patos  şi  dragoste  nepieritoare. 

Eminescu  ocupă  şi  în  sufletul  poeţilor  din  R.S.S.  Moldovenească  un  loc  prio¬ 
ritar.  El  este  „Luceafărur  în  neapusă  strălucire,  prezent  peste  tot  şi  în  toate. 
Astfel,  îl  aflăm:  „Aici,  unde-n  orice  dor  e  şi  dor  de-al  lui,  /  Şi  norii  curg  ca-i> 
versurile  sale,  /  Şi  eminescieni  sînt  codrii  şi  izvorul,  /  Şi  sara  asta  cu  lumină 
moale“  (Nicolae  Dabija,  De  mult  nu  l-am  visat  pe  Eminescu,  p.  118). 

„Cînd  îl  citesc  pe  Eminescu  —  mărturiseşte  un  alt  poet  —  /  Ţinînd  cartea 
sa  în  mina  stingă  /  Atunci  am  impresia  /  Că  ţin  în  mină,  /  Asemeni  lui  Danco  / 
Propria-mi  inimă"  (Emil  Galaciu  Păun,  Mina  care  ţine  cartea,  p.  167). 

Chipul  maiestuos  al  poetului  continuă  să  fascineze  şi  mulţi  ar  dori  să-i  vadă 
„Măcar  sandaua  într-un  vis,  sau  pleata-n  care  /  Decembrie  plouă-ndouă  cu 
zăpadă . . .“.  Dar  „Numai  celor  copii  la  suflet  li  se-arată  /  Şi-atuncea  —  scurt  de 
tot  —  de  parcă  fix  /  Peste-un  minut  ar  trebui  să  fie-n  altă  parte  /  Să  i  se  arate 
altui  om  în  vis  . . (Nicolae  Dabija,  De  mult  nu  l-am  visat  pe  Eminescu,  p.  118). 

Pentru  aprofundarea  operei  genialului  poet  din  Ipoteşti  nu  este  de  ajuns 
o  viaţă  de  om.  Generaţiile  îşi  transmit  unele  altora  îndatorirea  de  a  continua 
să  descifreze  profundele  sensuri  ale  versurilor  eminesciene.  In  legătură  cu  aceasta, 
poetul  Grigore  Vieru  scrie:  „Ştiu:  cîndva  în  miez  de  noapte  /  Ori  la  răsărit  de 
soare  /  Stinge-mi-s-or  ochii  mie  /  Tot  deasupra  cărţii  Sale  /  Am  s-ajung  atunce 
poate  /  La  mijlocul  ei  aproape.  /  Ci  să  nu  închideţi  cartea  /  Ca  pe  recile-mi 
ploape.  /  S-o  lăsaţi  aşa  deschisă,  /  Ca  băiatul  meu  ori  fata  /  Să  citească  mai 
departe  /  Ce  n-a  dovedit  nici  tata"  (Legămînt,  p.  341). 

4 

Alte  personalităţi  ale  culturii  şi  spiritualităţii  româneşti  cîntate  în  versurile 
poeţilor  din  prezenta  antologie  sînt:  Ion  Creangă,  Vasile  Alecsandri,  George 
Enescu,  Constantin  Brîncuşi  —  toţi  făuritori  de  poezie  şi  frumos,  personalităţi 
care  au  lăsat  posterităţii  creaţii  nepieritoare. 

Am  încercat  aici  doar  o  succintă  sinteză  a  unora  dintre  temele  reflectate 
în  poezia  unor  poeţi  cu  adevărat  vrednici  de  acest  nume.  Lăsăm  oricărui  doritor 
de  delectare  sufletească  să  descopere  singur  noi  frumuseţi  şi  valori  ale  cugetului, 
risipite  peste  tot,  cu  mărinimie,  în  paginile  volumului  de  poezie  a  cărui  apariţie 
o  semnalăm. 

s  Pr.  prof.  D.  Ahrudan 

